
Elogii aduse cărtii lui Thomas L. Friedman 
Lexus şi măslinul 


„Lexus și măslinul reprezintă cel mai bun (și cel mai plăcut) răspuns (la 
ceea ce înseamnă globalizarea). Friedman ştie cum să-şi croiască drum 
printre secretele din high tech şi high finance oferind imagini vii şi analogii 
captivante...(şi) nu consideră drept răspuns ceea ce frapează, nici nu hiper- 
bolizează un triumf istoric acolo unde nu există o tendinţă... Toate acestea 
imprimă o rafinată notă intelectuală unei cărți pe care merită s-o citeşti!“ 


The New York Times Book Revie 
„O lectură necesară... Nimeni nu dă (globalizării) o explicaţie mai bună 
decât.. Thomas Friedman.“ 
The Christian Science Monitor 


„Îţi taie respiraţia... te revigorează... O explorare spirituală și plină de 
imaginaţie a noii noastre ordini a globalizării economice.“ 

The New York Times 
„Friedman înţelege bine problemele economice. Cartea lui este o sursă de 
raționamente economice sănătoase care va vaccina cititorii impotriva 'glob- 
aloney' atât de frecvente în discuţiile populare pe această temă... Este puțin 
probabil ca cititorii în căutarea unei ferestre spre “economia mondială 
virtuală” condusă în secolul al 21-lea, prin ciberspaţiu, să găsească un loc 


mai bun pentru un început.“ 
Foreign Affair 


„Lexus şi măslinul este un amestec viu de anecdotă și analiză... abundând în 
relatări solide... Friedman este pasionat, provocator, deseori amuzant... per- 


spicace.“ 
The Boston Globe 


„Viu... anecdotic... O lectură plăcută şi incitantă.“ 
Minneapolis Star Tribune 


„[Friedman} are acel interes reportericesc inepuizabil și un fin simț al 


redării detaliului.“ 
The New Yorker 


„Transformă cu abilitate abstracţiile globalismului care paralizează gândi- 
rea în analogii, anecdote şi metafore.“ 


Detroit Free Press 

„Sar putea ca Lexus și măslinul să fie prima carte indispensabilă a noului 
mileniu...Strălucită.“ 

The Dallas Morning News 


„Superb... Friedman este un maestru al redării detaliului, al anecdotelor și 
analogiilor care transformă subit evenimente și procese complexe într-o 


perspectivă.“ 
The American Lawyer 
„Citiţi Lexus și măslinul. Vă va face plăcere. Friedman este un reporter 
remarcabil.“ 
The New Leader 


„O carte profundă care consideră tolerantele şi atât de deosebitele State 
Unite ca pe o forță conducătoare.“ 
Harvard Business Review 


„[Friedman] argumentează persuasiv faptul că ajunul noii tehnologii elec- 
tronice — în special Internetul - face astăzi ca interdependenţa să fie calitativ 
diferită... [El] crede că noua globalizare va îmbunătăţi pentru majoritatea 
oamenilor şansele unor mari oportunități, ale toleranţei și democraţiei.“ 

W jew 
„Bogata experiență [şi] perspectiva unică a lui Friedman... conferă claritate 


şi umor unui subiect complex.“ 
The National Law Journal 


„Friedman argumentează convingător că factorul care creează avuție s-a 
schimbat brusc... Lexus și măslinul realizează o performanţă; el educă şi 


provoacă.“ 
The (Baltimore) Sun 


„Cu greu se poate găsi în carte o pagină fără un pasaj care merită subliniat... 
Cu adevărat important.“ 
Salon 


THOMAS L. FRIEDMAN 


Thomas L. Friedman este unul dintre analiștii de marcă ai lumii afa- 
cerilor. Născut la Minneapolis în 1953, a studiat la Brandeis University şi 
St. Anthony's College, Oxford. Prima sa carte, From Beirut to Jerusalem 
(De la Beirut la Ierusalim), a primit în 1988, National Book Award. 
Thomas Friedman a primit, de asemenea, de două ori, premiul Pulitzer 
pentru reportaje (Premiul Naţional pentru Carte) publicate în The New 
York Times şi realizate în perioada în care lucra ca şef al biroului acestui 
ziar la Beirut şi Ierusalim. Trăieşte la Bethesda, Maryland, impreună cu 
soția sa, Ann şi cu fiicele sale, Orly şi Natalie. 


Prefată la editia Anchor 


ediției broşate a cărții vor observa că, în noua versiune, câteva 

lucruri au fost schimbate. Dar ceea ce nu s-a schimbat este teza 
esențială a cărții: globalizarea nu este o simplă tendinţă sau o fantezie, ci 
este, mai degrabă, un sistem internaţional. Este sistemul care acum a 
luat locul vechiului sistem al Războiului Rece şi, la fel ca acesta, globa- 
lizarea are propriile ei legi şi propria ei logică, de natură să influențeze 
astăzi, direct sau indirect, politica, mediul înconjurător, geopolitica şi 
economia fiecărei țări din lume. 

Așadar, ce s-a schimbat? Am reorganizat capitolele de început, pen- 
tru ca cititorul să identifice și să asimileze mai uşor teza mea 
fundamentală şi am folosit anul care s-a scurs de când s-a publicat prima 
oară cartea, în 1999, pentru a aduna mai multe dovezi, a aduce la zi şi a 
completa cartea cu toate inovațiile tehnologice și de piață care intensi- 
fică procesul de globalizare. De asemenea, am examinat din nou unele 
dintre ideile mai controversate ale cărții. Una dintre acestea este teoria 
mea cu privire la Arcul aurit — aceea că două ţări care au, şi una şi alta, 
restaurante McDonald's nu au purtat niciodată război între ele de când 
au aceste restaurante. Mi se pare că logica de bază a acelei teorii este 
mai puternică decât oricând şi le-am răspuns celor care au contestat-o 
prin urma lăsată de războiul din Kosovo. O altă schimbare este aceea că 
am împărțit capitolul intitulat Cumpără Taiwanul, păstrează Italia, vind 
Franţa. Noul capitol, denumit Modelatori. adaptatori şi alte modalități 
noi de a gândi puterea, se bazează pe o problemă pe care am afirmat-o 
în prima ediţie: dacă în sistemul globalizării puterea economică a cons- 
tat inițial în numărul de computere pentru fiecare familie dintr-o țară şi 
apoi în nivelul lățimii de bandă Internet per persoană într-o ţară, ce mai 
urmează acum? Acest capitol încearcă să răspundă la acea întrebare 
privind noile moduri în ascensiune de măsurare a puterii economice în 
era globalizării. În sfârșit, am încercat să răspund la unele dintre între- 


B un venit la ediția broșată a cărții Lexus si măslinul. Cititorii 

bările cele mai frecvente primite de la cititorii primei ediţii: „Acum, că 
aţi descris noul sistem, cum să-mi pregătesc copiii pentru el?“ şi „ Există 
Dumnezeu în ciberspaţiu?“ — care este un alt mod de a spune: „Unde e 
locul valorilor morale?“ 

Noua ordine mondială se dezvoltă atât de rapid încât uneori aş dori 
ca această carte să fie o carte electronică pe care să o pot actualiza zil- 
nic. Speranţa mea cea mai realistă este că, peste ani, atunci când cartea 
nu va mai sta pe raftul cu eticheta Probleme actuale, ea își va găsi un loc 
confortabil în sectorul Istorie - amintită printre cărțile care au marcat 
startul şi au contribuit la definirea noului sistem al globalizării care ne 
domină azi. 


Thomas L. Friedman 
Bethesda, Md. 
Ianuarie 2000 


Scenă de deschidere: 


Lumea are 10 ani 


Îţi vine să-ți smulgi părul de necaz - nu avem nimic de-a face cu 
Rusia sau Asia. Nu suntem decât o mică întreprindere care încearcă 
să se dezvolte, dar este împiedicată s-o facă din cauza modului În 
care guvernele acelea își conduc ţările. 

DOUGLAS HANSON, 
director la Rocky Mountain Internet, Inc., declarând în Wall Street Journal. 
după ce criza din Asia din 1998 ta silit să amâne emiterea planificată a unei 

„junk bond“* în valoare de 175 000 000 $. 


A 
| n dimineaţa zilei de 8 decembrie 1997, guvernul Thailandei a 


anunţat închiderea a 56 dintre cele 58 de firme financiare de vârf. 

Aproape peste noapte, aceste bănci private au fost falimentate de 
crahul monedei naţionale, bahtul. Aceste bănci făcuseră împrumuturi 
masive de dolari SUA şi, la rândul lor, împrumutaseră aceşti bani 
firmelor thailandeze pentru construirea de hoteluri, blocuri pentru 
birouri, apartamente de lux şi fabrici. Firmele financiare se credeau în 
siguranță, deoarece guvernul thailandez se angajase să menţină bahtul 
thailandez la un curs fix față de dolar. Dar atunci când guvernul a eșuat 
în acțiunea sa, speculațiile globale masive îndreptate împotriva bahtului 
- declanșate de recunoaşterea evidentă a faptului că economia thailan- 
deză nu era atât de puternică pe cât se anticipase — moneda thailandeză 
a scăzut brusc cu 30%. Aceasta însemna că firmele thailandeze, care 
făcuseră credite în dolari, trebuiau acum să plătească cu 30% mai mulți 
bahti pentru a restitui fiecare dolar împrumutat. Multe întreprinderi nu 
și-au putut face plățile față de firmele financiare, multe firme financiare 
nu şi-au putut achita datoriile față de debitorii lor internaţionali, aşa 
încât întregul sistem a intrat în blocaj financiar, aruncând în stradă 
20 000 de funcţionari bancari. În ziua următoare s-a întâmplat să mă aflu 


* Junk bond — „obligaţiune gunoi”. Obligaţiune a unui emitent care are o boni- 
tate redusă corespunzătoare unui rating de categoria B sau mai jos. Pentru a 
compensa riscurile de banitate relativ ridicate, junk bands oferă de regulă rentabilităţi 


superioare. (Bert Rurup, Dictionar german-român al economiei de piață, Ed. 


Niculescu) 

într-un taxi în drum spre o întâlnire în josul străzii Asoke - echivalentul 
din Bangkok pentru Wall Street —, unde își au sediul majoritatea băn- 
cilor private falimentate. În timp ce treceam încet prin fața acestor 
firme, șoferul le arăta pe fiecare și repeta: „Moartă!... moartă!... 
moartă!... moartă!“ 

N-o ştiam la vremea aceea ~ şi n-o ştia nimeni — , dar aceste firme de 
investiții au fost primele pietre de domino care se dovedeau a anunţa 
prima criză financiară globală a noii ere a globalizării — era care a urmat 
Războiului Rece. Criza thailandeză a declanșat un exod general al capi- 
talului de pe, practic, toate piețele emergente din Sud-Estul Asiei, făcând 
să scadă valoarea monedei în Coreea de Sud, Malaysia şi Indonezia. 
Atât investitorii globali, cât şi cei locali au început să cerceteze mai 
îndeaproape aceste economii și, descoperind carenţele lor, fie că şi-au 
retras capitalurile orientându-le spre orizonturi mai sigure, fie au cerut 
dobânzi mai mari pentru a compensa riscuri mai mari. În curând, unul 
dintre cei mai populari sweatshirts din Bangkok avea să fie desemnat 
drept „Former Rich“, „fost bogătaș“. 

În doar câteva luni, recesiunea din Asia de Sud-Est a început să-și 
arate urmările asupra prețurilor mărfurilor din întreaga lume. Asia fu- 
sese o locomotivă importantă a creşterii economice mondiale - o 
locomotivă care a consumat uriașe cantități de materii prime. Când 
această locomotivă a inceput să dea semne de regres, preţurile aurului, 
cuprului, aluminiului şi, încă mai important, al petrolului brut au 
început să scadă. Această cădere a preţurilor mărfurilor la nivel mon- 
dial s-a dovedit a fi mecanismul de transmitere a crizei din Asia de 
Sud-Est în Rusia. La momentul acela, Rusia era preocupată de propria 
sa situație, încercând, cu ajutorul FMI, să iasă din impasul economic 
autoconfecționat și s-o apuce pe calea creșterii stabile. Problema Rusiei 
era, totuşi, aceea că prea multe întreprinderi nu puteau produce nimic 
de valoare. În fapt, o bună parte din ceea ce produceau ele era consi- 
derată „valoare negativă adăugată“. Un tractor fabricat în Rusia era atât 
de prost, încât valora mai mult ca deşeu de metal sau chiar ca fier brut 
decât ca tractor finit, fabricat în Rusia. Mai mult, acele întreprinderi din 
Rusia, ale căror produse puteau fi vândute peste hotare, plăteau — dacă 
plăteau — guvernului impozite mici, aşa incât Kremlinul suferea de o 
cronică penurie financiară. 

Fără o economie care să aducă venituri, guvernul rus a ajuns să 
depindă masiv de taxele pe exporturile de petrol brut şi alte materii 
prime pentru aprovizionarea bugetului. Ajunsese dependent şi de cre- 

ditorii străini, ai căror bani voia să-i atragă, oferind o rată a dobânzilor 
ridicol de ridicată pentru împrumuturi guvernamentale ruse. 

La începutul lui 1998, când economia Rusiei era, în continuare, în 
scădere, Rusia a trebuit să crească rata dobânzii la împrumuturile ei în 
ruble de la 20 la 50 şi, apoi, la 70%, pentru a-şi menţine atractivitatea față 
de străini. Fondurile hedging* şi băncile străine au continuat să le 
cumpere în ideea că, până şi în eventualitatea în care guvernul rus n-ar 
fi putut să le restituie banii, FMI ar fi intervenit, ar fi scos Rusia din 
strâmtoare, iar străinii și-ar fi recuperat banii. Unele fonduri hedging şi 
bănci străine nu numai că au continuat să-și pompeze banii în Rusia, dar 
au mers mai departe, împrumutând mai mulţi bani, cu o dobândă de 5%, 
după care au cumpărat bonuri de tezaur ruseşti cu o dobândă între 20 și 
30%. Bunica mea ar fi spus: „Bună afacere!“ După care ar fi adăugat: 
„Dacă sună prea bine pentru a fi adevărată, înseamnă că nici nu este!“ 

Și aşa a şi fost. Prăbuşirea prețului la petrol provocată de criza asia- 
tică a făcut ca guvernului rus să-i fie din ce în ce mai greu să plătească 
rata dobânzii şi rata de amortizare la bonurile sale de tezaur. Pe de altă 
parte, FMI, care făcea presiuni pentru acordarea de împrumuturi 
menite să salveze Thailanda, Coreea şi Indonezia, respingea orice pro- 
punere de a mai investi în Rusia, atâta timp cât rușii nu-și respectau 
promisiunea de a realiza reforma în economie şi de a-şi determina cele 
mai importante întreprinderi şi bănci să-şi plătească măcar parţial 
taxele. La 17 august 1998, construcţia din cărţi de joc a economiei ruse 
s-a prăbușit, dând pieţelor o dublă lovitură: Rusia a devalorizat moneda 
naţională şi, în același timp, a suspendat unilateral plata dobânzilor și cre- 
ditelor, fără a-și avertiza creditorii şi fără a negocia vreun aranjament. 
Fondurile hedging *, băncile şi băncile de investiții care investiseră în 
Rusia au acumulat pierderi masive, iar cele care împrumutaseră bani 
pentru a crește miza Cazinoului din Kremlin erau amenințate cu fali- 
mentul. 

La o privire superficială, colapsul economiei ruse n-ar fi trebuit să 
aibă un impact prea mare asupra sistemului global. Economia Rusiei 
avea o pondere mai mică decât cea a Olandei. Dar acum sistemul era 


* Hedging — măsura pentru asigurarea poziţiilor de activ din bilanţul unei 
societăţi care sunt afectate de riscuri de pret (de exemplu acțiunile). Pentru protejarea 
acestora, se creează poziţii din oglindă“, cu riscuri îndreptate în sens invers (de 
exemplu contracte de vânzare la termen). In cazul ideal, o variaţie a valorii poziţiei 
de activ asigurate prin hedging va fi compensată exact prin variaţia în sens invers a 


celeilalte poziţii de bilant (Ben Rurup, Dictionar german-român_al economiei de 
piață. Ed. Niculescu) 

mai global ca oricând şi exact aşa cum preţurile la petrolul brut fuseseră 
mecanismul de transmisie din Asia de Sud-Est în Rusia, tot astfel fon- 
durile hedging — giganticele pools de capital privat slab reglementate, 
care scormoneau globul în căutarea celor mai bune investiții — erau 
mecanisnmul de transmisie din Rusia spre toate celelalte pieţe în dez- 
voltare din lume, în special din Brazilia. Fondurile hedging, ca şi 
celelalte firme de comerț (unele se dezvoltaseră de cinci ori folosind 
bani împrumutaţi) care înregistraseră uriașe pierderi în Rusia, s-au 
văzut brusc nevoite să facă rost de cash pentru a-și plăti bancherii. Ei au 
fost siliți să vândă orice se putea transforma în bani. Astfel, au început 
să vândă active în ţări robuste din punct de vedere financiar, pentru a 
compensa pierderile din cele deficitare sub aspect financiar. Brazilia, de 
exemplu, care, în ochii pieţelor globale şi ai FML-ului, făcuse o mulțime 
de lucruri bune, a observat brusc că toate acţiunile şi obligaţiunile ei 
erau vândute de investitorii intraţi în panică. In încercarea de a stopa 
exodul de capital din ţară, Brazilia a fost nevoită să crească rata dobânzii 
până la 40%. Acest scenariu s-a jucat în diferite variante pe toate pieţele 
emergente din lume atunci când investitorii s-au refugiat în căutarea 
unor locuri mai sigure. Aceştia și-au vândut acţiunile şi obligațiunile lor 
braziliene, coreene, egiptene, israeliene şi mexicane și şi-au pus banii 
sub saltea sau i-au plasat în cele mai bune obligaţiuni SUA pe care le-au 
putut găsi. Aşa se face că declinul din Brazilia și de pe celelalte pieţele 
emergente s-a transformat în acel mecanism de transmisie care a 
provocat goana în panică spre bonurile de trezorerie SUA. La rândul 
său, acest lucru a propulsat valoarea bonurilor de tezaur SUA, a scăzut 
interesul guvernului SUA de a face o ofertă pentru atragerea de investi- 
tori şi a mărit discrepanţa dintre bonurile de tezaur SUA şi bonurile 
celorlalte societăți și piețele emergente. 

Scăderea masivă a rentabilității bonurilor de tezaur SUA a fost 
mecanismul de transmisie care a atacat şi mai mult fondurile hedging şi 
băncile de investiţii. Să luăm, de pildă, Long-Term-Capital Mana- 
gement, cu sediul in Greenwich, Connecticut. LTCM a fost mama 
tuturor fondurilor kedging. Întrucât, spre sfârșitul anilor '80, multe fon- 
duri hedging erau atrase spre piaţă, competiția pe piaţă a devenit extrem 
de dură. Toată lumea se năpustea asupra acelorași oportunități. Pentru 
a face bani într-o lume cu o asemenea competiţie violentă, fondurile 
hedging trebuiau să se lanseze în pariuri din ce în ce mai exotice cu 
cantități tot mai mari de capital. În ideea de a se orienta corect în 
plasarea pariurilor, LTCM s-a oprit asupra activității a doi câştigători ai 
premiului Nobel pentru economie, potrivit cărora volatilitatea de bază a 

acțiunilor şi obligațiunilor ar putea fi estimată în funcție de felul în care 
au reacționat ele în trecut. Apelând la modele computerizate şi împru- 
mutându-se masiv la diferite bănci, LICM a riscat un pariu de 120 
miliarde USD pentru a afla direcția în care se vor dezvolta anumite 
obligaţiuni în vara anului 1998. Implicit, a pariat că valoarea bonurilor 
de tezaur SUA va scădea şi cea a „obligațiunilor gunoi“ şi a pieţelor 
emergente va creşte. Modelul computerizat al LTCM n-a anticipat 
nimic de felul epidemiei globale declanșate de colapsul din Rusia din 
august 1998 şi, în consecință, prognozele au fost complet răsturnate. 
Atunci când întreaga lume a investiţiilor a fost cuprinsă brusc de panică 
şi a decis să se năpustească asupra bonurilor de tezaur SUA, valoarea 
acestora, în loc să scadă, s-a înălțat ca o săgeată, în timp ce valoarea 
obligaţiunilor gunoi şi a pieţelor emergente, în loc să crească vertigi- 
nos, s-a prăbușit. LTCM semăna cu o baghetă magică, ale cărei capete 
trăgeau fiecare în altă direcţie. A fost nevoie de o infuzie de capital din 
partea bancherilor ei pentru a preveni vânzarea forțată a tuturor 
acţiunilor şi obligațiunilor sale, ceea ce ar fi putut declanşa o criză finan- 
ciară globală. 

Dar să revenim la ale noastre. La începutul lui august 1998 soarta a 
vrut ca eu să investesc într-o bancă de Internet pe care tocmai o 
înființase un prieten al meu. Acţiunile au fost deschise la 14,50 USD şi 
au crescut la 27 USD. Mi se părea că sunt un geniu financiar. Dar 
atunci Rusia a declarat incapacitate de plată şi a pus în mișcare toate 
aceste piese de domino, iar acțiunile prietenului meu au scăzut la 8 
USD. De ce? Pentru că banca prietenului meu era puternic angajată în 
afaceri ipotecare şi o dată cu scăderea ratei dobânzii în America, provo- 
cată de goana după bonuri de tezaur SUA, pieţele s-au temut că mulți 
se vor repezi subit să-şi plătească ipotecile. Dacă mulți oameni şi-ar fi 
plătit în avans ipotecile, era posibil ca banca prietenului meu să nu aibă 
suficiente venituri pentru a plăti dobânzile depunătorilor. De fapt, piața 
a greşit în privinţa băncii prietenului meu, iar acţiunile lui s-au redresat 
binișor. Într-adevăr, la începutul lui 1999, când febra Internetului 
declanșată de Amazon.com s-a instalat şi a crescut din nou valoarea 
acţiunilor băncii Internet a prietenului meu, ca şi alte valori tehnolo- 
gice pe care le posedam, am avut din nou senzaţia că sunt genial. Dar 
n-a durat mult şi apele s-au tulburat iarăşi. De data aceasta nu Rusia a 
fost cea care a stricat jocul, ci a fost rândul Braziliei să dezorganizeze 
pieţele SUA şi chiar să mai reducă (fie şi temporar) din boom-ul 
acţiunilor Internet. 

În timp ce urmăream tot acest joc, singurul meu gând era că a fost 
nevoie de nouă luni pentru ca evenimentele de pe Asoke Street să 
afecteze strada mea şi de doar o săptămână pentru ca evenimentele de 
pe Amazon (Amazon.country) să lovească Amazon.com. USA Today a 
rezumat perfect situația pieței globale la sfârşitul lui 1998: „Dezastrul a 
cuprins ca un virus un continent după altul“, nota ziarul. „Pieţele SUA au 
reacționat instantaneu... până şi la frizer se vorbea de bahtul thailandez.“ 

N-a durat, totuși, mult până când Amazon.com să înceapă să urce din 
nou, trăgând în sus toate acţiunile Internet care, la rândul lor, au ajutat la 
ridicarea întregii burse de valori SUA, care, la rândul ei, a creat efectul 
de bogăţie în America, care, la rândul ei, i-a încurajat pe americani să 
cheltuie mai mult decât reprezentau economiile lor, ceea ce, la rândul 
său, a permis Braziliei, Thailandei și altor pieţe emergente să exporte 
maniera lor de a ieși din ultimele dificultăţi vânzând în America. 
Amazon. com, Amazon. country - eram cu toții o apă şi un pământ. 


acă n-a servit la altceva, circuitul de la Asoke Street până la strada 

mea și de la Amazon.country la Amazon.com a avut darul de mă 
edifica pe mine și pe mulţi alții în privinţa situaţiei în care se află lumea 
astăzi. Sistemul lent, stabil, ciopârţit al Războiului Rece care dominase 
politica internaţională începând din 1945 fusese inlocuit în mod ferm de 
un sistem nou, foarte bine uns şi interconectat, numit globalizare. 
Suntem un singur fluviu. Dacă n-am înțeles pe deplin acest lucru în 
1989, cînd s-a prăbușit Zidul Berlinului, Fam înțeles cu siguranță un 
deceniu mai târziu. Într-adevăr, în 11 octombrie 1998, la apogeul crizei 
economice globale, Merrill Lynch insera pagini întregi cu anunţuri în 
marile ziare americane sub titiul: 


Lumea are 10 ani 


S-a născut o dată cu căderea Zidului în 1989. Nimic surprinzător în 
faptul că cea mai tânără economie din lume - economia globală — 
încă-şi mai caută steaua sa călăuzitoare. Complicatele mecanisme de 
control şi echilibrare care stabilizează economiile reclamă timp. 
Numeroase piețe globale au fost deschise abia de curând şi sunt 
guvernate pentru început mai degrabă de emoțiile participanților 
decât de pumnul de fier al statului. Din punctul în care ne aflăm 
acum, nimic nu afectează promisiunea făcută cu un deceniu în urmă 
la sfârşitul unei lumi îngrădite de ziduri... Anvergura piețelor libere 
şi a democraţiei în lume permite multor oameni de pretutindeni 
să-şi transforme aspiraţiile în realizări. Iar tehnologiile, folosite cum 

trebuie şi repartizate generos, au puterea de a şterge nu numai 
granițele geografice, ci şi pe cele dintre oameni. La numai 10 ani, 
omenirea continuă, după părerea noastră, să ne îndreptățească ma- 
rile speranțe. Până una-alta, rămâne valabil ceea ce încă nimeni n-a 
spus, şi anume că e simplu să crești. 


Într-adevăr, anunţul lui Merrill Lynch ar fi fost ceva mai corect dacă 
ar fi spus că această eră a globalizării are 10 ani. Pentru că, de la 
mijlocul secolului al 19-lea şi până spre sfârşitul anilor '20 din secolul al 
20-lea, omenirea a mai trecut prin experienţa unei similare ere a globa- 
lizării. Dacă vom compara volumul fluxului de bunuri şi capital care 
trece granițele cu produsul social brut şi fluxul de forță de muncă cu 
totalul populaţiei, vom observa că perioada de globalizare care a prece- 
dat primul război mondial seamănă izbitor cu perioada pe care o trăim 
astăzi. Marea Britanie, pe atunci puterea mondială dominantă, investea 
masiv în pieţele emergente și cei care subvenționau măsurile cu carac- 
ter politic din Europa şi America cădeau deseori victimă crizelor 
financiare declanșate de scăderea cursului obligațiunilor căilor ferate 
argentiniene, împrumuturilor de stat letone sau bonurilor de tezaur 
germane. Nu exista un control valutar, așa încât în 1866, de-abia instalat 
cablul telegrafic transatlantic, și crizele bancare şi financiare de la New 
York au și ajuns rapid la Londra sau Paris. Mă aflam odată la o masă 
rotundă împreună cu John Monks, preşedinte la British Trades Union 
Congress, AFL-CIO* în Marea Britanie, care a remarcat că agenda de 
lucru a primului congres TUC din 1868 de la Manchester, Anglia, enu- 
mera, printre altele, următoarele puncte care trebuiau să fie discutate: 
„Necesitatea de a negocia concurenţa coloniilor din Asia“ şi „Nece- 
sitatea de a pune de acord standardele de formare și perfecționare din 
Statele Unite şi Germania.“ In zilele acelea, oamenii migrau mai mult 
decât ne amintim noi astăzi și, cu excepția perioadei de război, înainte 
de 1914, țările nu pretindeau pașaport pentru a călători în străinătate. 
Nici unul dintre emigranții care au ajuns pe pământul Americii nu avea 
viză. Dacă puneţi cap la cap toate aceste lucruri şi dacă mai adăugați 
inventarea telegrafului, vaporului, căilor ferate şi, eventual, a telefonu- 
lui, se poate spune cu certitudine că această primă eră a globalizării 
dinaintea Primului Război Mondial a făcut ca lumea să treacă de la 
măsura „mare“ la măsura „medie“. 

Prima eră a globalizării şi a capitalismului financiar global a primit 
loviturile succesive de ciocan ale primului război mondial, Revoluţiei 


* American Federation of Labor & Congress of Industrial Organizations (n.t.). 

ruse și marii depresiuni, al căror efect comun a provocat fracționarea 
lumii, deopotrivă fizic şi ideologic. Lumea divizată în urma celui de-al 
doilea război mondial a rămas înghețată din cauza Războiului Rece. 
Războiul Rece a fost şi el un sistem internațional. A dăinuit din 1945 
până în 1989 când, o dată cu căderea Zidului Berlinului, a fost înlocuit 
de un alt sistem: noua eră a globalizării, în care ne aflăm acum. Să-i 
spunem „a doua rundă de globalizare“. Rezultă că intervalul de şapte- 
zeci şi cinci de ani cuprins între începutul Primului Război Mondial și 
sfârșitul Războiului Rece n-a fost decât o lungă pauză între o primă eră a 
globalizării şi următoarea etapă. 

Există o mulțime de similitudini între precedenta eră a globalizării şi 
cea în care ne aflăm acum. Ceea ce e nou astăzi, este ritmul şi intensi- 
tatea cu care lumea este contopită acum într-o singură piaţă globalizată. 
Nou este, de asemenea, numărul absolut de persoane şi țări capabile să 
participe la acest proces şi să fie afectate de el. Era globalizării pre- 
mergătoare anului 1914 poate să fi fost intensă, dar multe țări dezvoltate 
au rămas în afara ei. Era dinainte de 1914 poate să fi avut un volum mare 
în raport cu vremea aceea, dar, în comparaţie cu zilele noastre, era 
minusculă în termeni absoluți. În 1900, comerțul valutar zilnic se măsura 
în milioane de dolari. În 1992, potrivit lui Federal Reserve din New York, 
se cifra la 820 miliarde USD zilnic, iar în aprilie 1998 ajunsese la 1,5 bi- 
lioane USD și tendinţa era în creștere. Pe la 1900, fluxul de capital privat 
dinspre țările dezvoltate spre cele în curs de dezvoltare putea fi măsurat 
în sute de milioane de dolari, iar țările implicate erau relativ puține la 
număr. Prin 2000, era măsurat în sute de miliarde de dolari şi erau impli- 
cate zeci de țări. In comparaţie cu era care a precedat primul război 
mondial, această nouă eră a globalizării este echipată cu o turbină de 
supraalimentare. 

Dar actuala eră a globalizării nu diferă doar cantitativ; în multe 
privinţe, diferă şi calitativ atât sub aspect tehnologic, cât şi politic. Din 
punct de vedere tehnologic, diferența constă în faptul că precedenta eră 
a globalizării a fost construită pe scăderea costurilor de transport. 
Graţie inventării căii ferate, vaporului şi automobilului, oamenii puteau 
ajunge într-o mulțime de locuri mai repede şi mai ieftin și puteau face 
comerț cu mai multe piețe mai repede și mai ieftin. Dar, așa cum ob- 
serva Economist, actuala eră a globalizării se înalță pe scăderea 
costurilor telecomunicațiilor - graţie microcipurilor, sateliților, fibrei 
optice şi Internetului. Aceste tehnologii noi au capacitatea de a strânge 
lumea prin legături şi mai puternice. Prin folosirea acestor tehnologii, 
ţările în curs de dezvoltare nu trebuie doar să-şi vândă materia lor primă 

în Vest şi să primească în schimb produse finite; aceasta înseamnă că 
țările în curs de dezvoltare pot deveni ele insele producători de mâna 
întâi. Aceste tehnologii permit, de asemenea, companiilor să-și ampla- 
seze în diferite țări diferite părți din producţia, cercetarea şi 
marketingul lor, legându-le în același timp între ele, prin intermediul 
computerelor şi teleconferinţelor, ca şi când toate s-ar afla adunate 
într-un singur loc. Graţie combinării computerelor și telecomunicațiilor 
ieftine, oamenii își pot oferi şi comercializa acum serviciile la nivel glo- 
bal — de la consultaţii medicale la lucrări de programare şi prelucrarea 
datelor —, lucru care înainte n-a putut fi realizat, practic, niciodată. Și de 
ce nu? O convorbire telefonică de trei minute între New York şi Londra 
costa în 1930 (la valoarea din 1996) 300 USD. Astăzi este aproape gratis 
datorită Internetului. 

Aceste tehnologii fac posibil ca nu numai statele naționale tradi- 
ționale şi corporațiile să pătrundă în toate colțurile lumii mai departe, 
mai repede, mai ieftin şi mai profund decât oricând înainte, ci ele permit 
indivizilor s-o facă. Mi-am amintit de aceasta într-o zi din vara lui 1998, 
când mama mea, Margaret Friedman, în vârstă de 79 de ani şi care 
locuiește la Minneapolis, m-a sunat părând foarte iritată. „Ce s-a întâm- 
plat, mamă?“ am întrebat. „ Ei bine, a spus, joc bridge pe Internet cu trei 
francezi, care vorbesc între ei numai franțuzeşte şi eu nu pot să-i înțeleg. 
Cum eu am chicotit la gândul că mama mea, care trișează la cărţi, juca 
bridge cu 3 francezi pe Internet, ea s-a cam ofensat. Nu mai râde, a spus, 
cu puțin timp în urmă am jucat bridge cu cineva din Siberia.“ 

Tuturor celor care spun că această eră a globalizării nu diferă de cea 
precedentă, le pun o singură întrebare: În 1900 străbunica dumnea- 
voastră juca bridge pe Internet cu francezii? Eu nu cred. 

Dar, aşa cum spuneam, această nouă eră a globalizării diferă şi sub 
aspect politic de cea dinainte de 2000. Această eră precedentă a fost 
dominată de puterea britanică, de moneda britanică şi de marina brita- 
nică. Actuala eră este dominată de puterea americană, de cultura 
americană, de dolarul american și de marina americană. După cel de al 
doilea Război Mondial, puterea americană a început în mod deliberat să 
făurească un sistem comercial internațional deschis pentru a stimula 
angajarea şi a contrabalansa comunismul sovietic. America a fost cea 
care a impulsionat crearea Fondului Monetar Internaţional, a Acordului 
General pentru Tarife și Comerţ (GATT) și a fost gazda altor institutții 
pentru deschiderea de pieţe şi încurajarea comerțului în lume. Flota 
americană a fost cea care a ținut deschise căile maritime pentru aceste 
pieţe deschise în vederea facilitării legăturilor. Aşa încât, atunci când, 

spre sfârşitul anilor ‘80, a înflorit Revoluţia informațională, făcând posi- 
bil ca atât de mulţi oameni să acționeze global şi să vândă global, ea a 
înflorit într-o structură de putere globală care a incurajat şi a intensificat 
toate aceste tendinţe şi a făcut-o într-un mod foarte costisitor pentru 
orice ţară care încerca să le susțină. 

Pe scurt, există câteva lucruri legate de această nouă eră a globa- 
lizării pe care le-am văzut înainte (dar care acum sunt mult mai intense), 
unele lucruri pe care nu le-am mai văzut niciodată şi unele lucruri care 
sunt atât de noi, încât încă nici nu le înțelegem. Pentru toate aceste 
motive, eu aş rezuma diferențele dintre cele două ere ale globalizării 
astfel: dacă prima eră a globalizării a redus lumea de la măsura „mare“ la 
măsura „medie“, această eră a globalizării reduce lumea de la măsura 
„medie“ la măsura „mică“. 

Cartea de faţă constituie o încercare de a explica modul în care 
această nouă eră a globalizării a devenit sistemul internațional domi- 
nant la sfârșitul secolului al 20-lea - luând locul Războiului Rece — și 
cum, în fond, ea modelează politica internă şi relaţiile internaționale ale 
tuturor statelor. In acest sens, am conceput-o ca pe o contribuție la 
genul de literatură care a încercat să definească lumea de după 
Războiul Rece. Dintre cărțile de acest gen, care au avut cea mai mare 
audienţă, citez patru: Paul M. Kennedy The Rise and Fall of the Great 
Powers: Economic Change and Military Conflict from 1500 to 2000, 
Francis Fukuyama The End of Historv and the Last Man, diferite eseuri 
şi cărți de Robert D. Kaplan și Samuel P Huntington The Clash of 
Civilizations and the Remaking of World Order. 

Chiar dacă toate aceste cărți conțineau adevăruri importante, mi s-a 
părut că nici una din ele nu a pătruns lumea de după Războiul Rece 
într-un mod holistic. Lucrările lui Kaplan erau plastice și oneste, dar el 
a ales cele mai sinistre colțuri din lume, generalizându-le şi transferân- 
du-le asupra restului lumii. Huntington a observat conflictele de natură 
culturală din întreaga lume şi le-a extins exagerat făcând din ele un 
conflict de civilizaţii de lungă durată și violent mergând până într-acolo 
încât să declare că viitorul război mondial, dacă va exista vreunul, „ va 
fi un război între civilizaţii“. Eu cred că amândoi, Kaplan şi Huntington, 
au subestimat enorm faptul că puterea statelor naționale, forța de 
atracție a pieţelor globale, difuzarea mondială a tehnologiilor moderne, 
apariția rețelelor şi extinderea explozivă a normelor globale i-ar putea 
anula proiecţiile sale în alb-negru (mai mult negru). 

Kennedy și Huntington au încercat să prezică viitorul bazându-se 
prea mult pe trecut, ba chiar numai pe trecut. Kennedy a schițat (abso- 

lut strălucit) decăderea imperiilor Spaniei, Franţei şi Angliei, dar con- 
cluzia lui a fost că următorul imperiu care va cădea va fi cel american 
din cauza extinderii sale exagerate. Mesajul său implicit era că sfârşitul 
Războiului Rece nu înseamnă doar sfârşitul Uniunii Sovietice, ci ar 
anunța și declinul Statelor Unite. După părerea mea, Kennedy nu a 
identificat suficient faptul că declinul relativ al Statelor Unite în anii '80, 
când şi-a scris el cartea, făcea parte din pregătirea şi adaptarea Americii 
la noul sistem de globalizare — un proces pe care cea mai mare parte a 
lumii abia acum îl parcurge. Kennedy n-a anticipat faptul că, sub pre 
siunea globalizării, America îşi va reduce drastic bugetul de apărare, va 
restrânge administraţia şi va trimite tot mai multe forțe pe piaţa liberă, 
modalități care-i vor prelungi statutul de mare putere, nicidecum să-l 
diminueze. 

În viziunea lui Huntington, Războiul Rece odată încheiat, America 
nu va mai trebui să se războiască cu Uniunea Sovietică, aşa încât se va 
întoarce în mod firesc împotriva hindușilor şi musulmanilor, care, la 
rândul lor, se vor întoarce împotriva Americii. In felui acesta, el a exclus 
implicit nașterea unui nou sistem internațional, care ar putea influența 
în mod diferit evenimentele. Pentru Huntington, după Războiul Rece nu 
mai putea urma nimic altceva în afară de tribalism. 

Cartea deschizătoare de drum a lui Fukuyama conținea cea mai 
exactă înțelegere a ceea ce era nou — triumful liberalismului și al capi- 
talismului de piață liber drept cel mai eficient mijloc de a organiza 
societatea — dar titlul ei (The End of the Historv) sugerează (mai mult 
chiar decât cartea) caracterul definitiv al acestui triumf, care nu con- 
cordă cu lumea în care trăiesc eu. 

Intr-un fel, fiecare din aceste lucrări a devenit renumită pentru că a 
încercat să cuprindă într-o singură idee cu priză „The One Big Thing“, 
mecanismul central, motorul care ar acţiona relaţiile internaționale în 
lumea de după Războiul Rece - fie conflictul civilizaţiilor, haosul, 
decăderea imperiilor, fie triumful liberalismului. 

Argumentul meu este foarte diferit . Cred că, dacă vreţi să înțelegeți 
lumea de după Războiul Rece, trebuie să incepeţi prin a înţelege că s-a 
instalat un nou sistem internaţional — globalizarea. Acesta este „The 
One Big Thing“, asupra căruia ar trebui să se concentreze oamenii. 
Globalizarea nu este singurul lucru care influenţează evenimentele din 
lumea de astăzi, dar, dacă există o Stea a Nordului şi o forță modela- 
toare de nivel mondial, ea este acest sistem. Ceea ce e nou, este 
sistemul; vechi sunt politica de forță, haosul, conflictul civilizațiilor şi 
liberalismul. lar drama lumii de dupa Razboiul Rece este interacțiunea 

dintre acest sistem nou și aceste vechi pasiuni. Este o dramă complexă, 
al cărei ultim act încă n-a fost scris. 

Pentru acest motiv, în sistemul globalizării veți găsi deopotrivă con- 
flictul civilizaţiilor şi omogenizarea civilizațiilor, catastrofe ale mediului 
înconjurător și uluitoare acțiuni de salvare a acestuia, triumful capi- 
talismului liberal, al pieţei libere şi o rezistență acerbă împotriva lor, 
perpetuarea statelor naționale și apariția unor actori nestatali cu o putere 
enormă. Am încercat să scriu un ghid care să arate cum trebuie urmărită 
această dramă şi cum să înțelegem gestionarea ei. 

Doar un singur cuvânt înainte de a începe. Jonathan Galassi, editorul 
și lectorul primei ediții a acestei cărți, m-a sunat într-o zi şi mi-a zis: 
„Le-am spus câtorva prieteni ai mei că scrii o carte despre globalizare și 
ei au replicat ‘Ah, Friedman, ăstuia îi place globalizarea’. Ce zici de asta?“ 
I-am răspuns lui Jonathan că îmi reprezint globalizarea cam așa cum îmi 
reprezint răsăritul. În general vorbind, cred că e foarte bine că soarele 
răsare în fiecare dimineaţă. Face mai mult bine decât rău mai ales dacă 
foloseşti ecran solar și ochelari de soare. Şi chiar dacă nu prea mi-ar păsa 
de răsărit, n-aş putea schimba ceva la el. Nu eu am declanşat glo- 
balizarea şi nu eu pot s-o stopez — cu excepția unor costuri uriaşe pe 
seama dezvoltării omenirii — şi nu-mi voi pierde timpul încercând s-o fac. 
Eu sunt ziarist, nu comerciant de globalizare. Aşa cum veți vedea din 
carte, sunt profund conştient de dezavantajele globalizării. Problema 
care mă frământă este cum le tratăm. Cred că cea mai bună cale de a 
contracara brutalitățile globalizării este, în primul rând, aceea de a înțe- 
lege logica sistemului şi a componentelor sale variabile şi apoi de a afla 
cum se poate profita cel mai mult de pe urma acestui nou sistem și a 
atenua ceea ce este rău. Acesta este spiritul care a motivat cartea. 

Prima parte a cărţii arată cum trebuie privit actualul sistem al globa- 
lizării și cum funcționează acesta. Partea a doua explică în ce fel statele 
naționale, comunităţile, indivizii și mediul înconjurător interacționează 
cu acest sistem. Partea a treia explică rezistența faţă de globalizare. Iar 
partea a patra explică rolul unic pe care-l joacă Statele Unite şi pe care 
trebuie să-l joace în continuare pentru stabilizarea acestui nou sistem. 


I 


Să privim sistemul 


1 


Noul sistem 


o cutie cu bomboane de ciocolată: niciodată nu ştii ce e înăuntru. 
Pentru mine, călător înveterat şi corespondent străin, viața este 
ca serviciul de cameră — niciodată nu ştii ce vei găsi dincolo de ușă. 

Să luăm, de exemplu, seara de 31 decembrie 1994, când mi-am 
început activitatea în calitate de editorialist pentru probleme externe al 
ziarului The New York Times. Am debutat cu un editorial din Tokio şi, 
când am ajuns la Okura Hotel după un lung zbor peste Pacific, am 
chemat serviciul de cameră și am cerut simplu: „Vă rog să-mi trimiteţi 
patru portocale.“ Nu mă pot lipsi de citrice şi aveam neapărat nevoie de 
ele. Am avut impresia, cînd am telefonat, că am făcut o comandă destul 
de simplă şi că persoana de la celălalt capăt al firului a părut că înțelege. 
După douăzeci de minute s-a auzit un ciocănit în uşă. Un chelner de la 
serviciul de cameră aștepta afară în uniforma sa impecabilă. In fața lui 
era un cărucior acoperit cu o față de masă albă scrobită. Pe fața de masă 
erau patru pahare înalte cu suc de portocale proaspăt stors, iar fiecare 
pahar era așezat regește într-un mic bol de argint plin cu gheață. 

„Nu, nu“, i-am spus chelnerului. „Aş vrea portocale, portocale, nu 
vreau suc de portocale.“ Și, ca să mă fac mai bine înţeles, m-am prefăcut 
că muge dintr-o portocală imaginară. 

„Ahhhhh,“ a răspuns chelnerul, dând din cap. „Por-tocale, por-to- 
cale.“ 

M-am înapoiat în camera mea şi m-am apucat din nou de lucru. 
După vreo douăzeci de minute, alt ciocănit în ușă. Același chelner. 
Acelaşi cărucior al serviciului de cameră. Dar de data aceasta, pe el se 
aflau patru platouri şi pe fiecare din ele era câte o portocală care fusese 
curățată și tăiată în feliuțe perfecte, dispuse în formă de evantai ca 
sushi, aşa cum numai japonezii știu s-o facă. 

„Nu, nu,“ am spus şi iarăşi am dat din cap. „Eu vreau portocale în- 
tregi.“ Am schițat cu mâinile forma unei mingi. „Vreau să le ţin în 


C e obișnuia mama lui Forrest Gump să-i spună fiului ei? Viața e ca 

cameră şi să mănânc pe rând câte una. Nu pot să mănânc dintr-odată 
patru portocale şi, dacă sunt gata tăiate, nu pot să le păstrez în mini- 
barul meu. Vreau portocale întregi.“ 

Și iarăși am imitat cât mai exagerat pe cineva care ar mânca o porto- 
cală. 

„Ahhhh“, a spus chelnerul și a dat din cap. „Por-tocale, por-tocale. 
Vreţi por-tocale întregi.“ 

Au trecut alte douăzeci de minute. Din nou același ciocănit în uşă. 
Același chelner. Acelaşi cărucior, numai că de data aceasta pe el se aflau 
patru portocale strălucitoare, fiecare așezată pe farfuria ei, cu o 
furculiță, un cuțit şi alături un şervet de in. Era un progres. 

„E în regulă“, am spus, semnând nota de plată. „Este tocmai ce do- 
ream.“ 

Chelnerul a ieşit din cameră, iar eu m-am uitat pe nota de plată. 
Patru portocale costau 22 USD. Cum să-i explic asta editorului meu? 

Dar aventurile mele cu citricele nu se terminaseră. Două săptămâni 
mai târziu mă aflam la Hanoi și luam masa singur în sala de mese de la 
Metropolitan Hotel. In Vietnam era sezonul mandarinelor, iar vânzători 
vindeau la fiecare colț de stradă piramide din aceste delicioase fructe 
roşii ca portocalele. In fiecare dimineață mâncasem la micul dejun câ 
teva mandarine. Când a apărut chelnerul să ia comanda pentru desert, 
i-am spus că nu vreau altceva decât o mandarină. 

A plecat şi a revenit după câteva minute. 

„Sorry“, a spus, „nu avem mandarine.“ 

„Dar cum se poate?“, am întrebat exasperat. „ În fiecare dimineață 
aveţi la micul dejun o masă plină cu mandarine! Nu se poate să nu mai 
fie vreo mandarină prin bucătărie!“ 

„Sorry“. A dat din cap. „Poate doriţi pepene verde?“ 

„O.K.“, am spus, „aduceţi pepene verde“. 

După cinci minute, chelnerul a revenit cu un platou pe care se aflau 
trei mandarine curățate. 

„Am găsit mandarine“, a spus. „ Pepene verde nu mai era.“ 

Dacă aș fi ştiut atunci tot ce știu astăzi, aş fi luat totul drept o preves- 
tire. Aveam să găsesc și eu pe farfuria mea și în faţa ușii multe lucruri 
pe care nu m-aș fi așteptat niciodată să le găsesc în călătoriile mele prin 
lume în calitate de corespondent al ziarului New York Times. 

Să fii editorialist pentru probleme externe la New York Times este, 
într-adevăr, cel mai bun job din lume. Vreau să spun că cineva trebuie, 
totuşi, să aibă cel mai bun job din lume, ce ziceţi? Ei bine, eu am fost 
acela. Motivul pentru care jobul meu este cel mai bun job din lume este 

simplu: pot fi un turist, cu un punct de vedere. Pot merge oricând în 
orice loc şi pot avea un punct de vedere privitor la ceea ce văd şi aud. 
Dar, atunci când m-am angajat în această odisee, întrebarea a fost: ce fel 
de punct de vedere? Prin ce fel de lentile, din ce perspectivă, de pe 
pozițiile cărui sistem organizat — the superstory — voi privi lumea, voi 
interpreta evenimentele, le voi ierarhiza, îmi voi forma o opinie și voi 
ajuta cititorii să le înțeleagă? 

În unele privințe, predecesorilor mei le-a fost ceva mai uşor. Atunci 
când a scris, fiecare din ei a avut un superstory evident și un sistem 
internațional stabil. Eu sunt cel de-al cincilea editorialist pe probleme 
externe din istoria ziarului Times. ., Probleme externe“ este, într-adevăr, 
cea mai veche rubrică a ziarului. A fost inaugurată în 1937 de către o 
remarcabilă femeie, Anne O'Hare McCormick şi iniţial se numea „În 
Europa“, pentru că pe atunci, „în Europa“ însemna pemtru cei mai 
mulți americani probleme externe, şi pare a fi cât se poate de firesc ca 
unicul editorialist transoceanic al ziarului să staționeze pe continentul 
european. Necrologul doamnei McCormick din Times în 1954 preciza 
că ea și-a inceput cariera de reporter în străinătate „ca soția domnului 
McCormick, inginer din Dayton, pe care-l însoțea în frecventele sale 
călătorii pentru cumpărături în Europa“. (De atunci anunţurile mor- 
tuare din New York Times au devenit cu mult mai corecte din punct de 
vedere politic). Sistemul internațional, despre care relata, era dezin- 
tegrarea echilibrului de forțe din Europa Tratatului de la Versailles şi 
începuturile celui de-al doilea Război Mondial. 

Atunci când America a ieşit din cel de-al doilea Război Mondial ca 
superputere dominantă în lume, cu responsabilităţi globale şi angajată 
într-o luptă globală pentru putere cu Uniunea Sovietică, titlul editorialu- 
lui s-a schimbat în „Probleme externe“. Era în anul 1954. Dintr-odată 
toată lumea a devenit câmpul de joc al Americii şi orice ţară din lume 
prezenta interes, pentru că orice colț reprezenta obiect de dispută cu 
Uniunea Sovietică. Sistemul internațional al Războiului Rece cu 
competiția sa pentru influenţă și supremație între Vestul capitalist şi 
Estul comunist, între Washington, Moscova şi Beijing, a devenit acel 
superstory în cadrul căruia următorii trei editorialişti de politică 
externă și-au formulat opiniile. 

In 1995, când mi-am început activitatea de editorialist, Războiul Rece 
se terminase. Zidul Berlinului se prăbușise şi Uniunea Sovietică era 
istorie. Am avut norocul să fiu martor, la Kremlin, la una din ultimele 
zvârcoliri ale Uniunii Sovietice. Era în ziua de 16 decembrie 1991. 
Secretarul de stat american, James A. Baker, făcea o vizită la Moscova 

exact în momentul când Boris Elțîn îl îndepărta de la putere pe Mihail 
Gorbaciov. De fiecare dată când Baker și Gorbaciov se întâlniseră la 
Moscova, convorbirile lor avuseseră loc la Kremlin în sala decorată în 
aur Sf. Ecaterina. Întotdeauna intrarea în scenă în faţa presei se des- 
fășura într-un mod foarte bine orchestrat. Mr. Baker şi persoanele din 
anturajul său așteptau în spatele uriașelor uși duble de lemn la un capăt 
al lungii săli de la Kremlin, Gorbaciov şi echipa sa în spatele ușilor de la 
celălalt capăt. La un anumit semnal, uşile erau deschise simultan şi cei 
doi conducători își făceau apariția şi-şi strângeau mâinile în mijlocul 
sălii în faţa camerelor de luat vederi. Ei bine, în ziua aceea când Baker 
s-a prezentat pentru întâlnire la ora convenită, uşile s-au deschis și, în 
locul lui Gorbaciov, a apărut Boris Elțîn. Ghici cine vine la cină! „Bine ați 
venit pe pământul Rusiei şi în această clădire rusească!“ i-a spus Elțîn lui 
Baker. Baker ka întâlnit pe Gorbaciov ceva mai târziu în aceeași zi, dar 
era clar că puterea trecuse în alte mâini. Noi, ziariștii de la Departa- 
mentul de Stat, veniţi acolo pentru a face cronica evenimentelor, ne-am 
petrecut toată ziua la Kremlin. În timp ce ne aflam în clădire, afară 
ningea abundent și când, în sfârșit, am părăsit Kremlinul după asfintit, 
am găsit totul acoperit cu o pătură albă de zăpadă. In timp ce inaintam 
cu greu spre poarta Spasski de la Kremlin, lăsând urme proaspete în 
zăpada care scârțâia sub pașii noştri, am observat că steagul roşu cu 
secera și ciocanul încă mai fâlfâia în vârful Kremlinului sub lumina 
reflectoarelor, la fel ca în urmă cu șaptezeci de ani. Mi-am spus în gând: 
„Probabil este pentru ultima oară când mai văd acest steag fâlfâind.“ Şi, 
într-adevăr, în câteva săptămâni dispăruse, și o dată cu el sistemul Răz- 
boiului Rece şi superstory. 

Dar nici după câțiva ani, când mi-am început activitatea ca editoria- 
list pe probleme de politică externă, n-am înţeles ce sistem internațional 
a înlocuit sistemul Războiului Rece în funcţia de cadru de organizare 
dominant în politica externă. Așa incât mi-am început activitatea de edi- 
torialist în calitate de turist fără vreun punct de vedere stabilit, ci doar 
ca un spirit deschis. Timp de câțiva ani, la fel ca toți ceilalți, am vorbit 
doar de „Epoca de după Războiul Rece“. Ştiam că un nou sistem era pe 
cale să se nască și că acest sistem reprezenta un cadru diferit pentru 
relaţiile internaționale, dar, cum nu puteam să definim ce era, îl defi- 
neam prin ceea ce nu era. Nu era Războiul Rece. L-am numit, deci, 
lumea de după Războiul Rece. 

Cu cât călătoream mai mult, cu atât mi-era mai evident că noi nu ne 
aflam într-o lume haotică, incoerentă, imposibil de definit de după 
Războiul Rece, ci, mai degrabă, într-un nou sistem internațional. Acest 

nou sistem își avea propria sa logică, unică, propriile sale reguli, con- 
strângeri şi stimulente și îşi merita numele: „globalizare“. Globalizarea 
nu este doar o fantezie economică şi nici vreo oarecare tendință trecă- 
toare. Ea este un sistem internaţional - sistemul internațional dominant 
care a luat locul sistemului Războiului Rece după căderea Zidului 
Berlinului. Trebuie să-l înțelegem ca atare. Dacă există un statut al limi- 
tării crimelor, în mod cert trebuie să existe un statut al limitării clișeelor 
de politică externă. Cu asemenea idei, „lumea după Războiul Rece“ ar 
putea fi declarată depăşită. Acum ne aflăm în noul sistem internațional 
al globalizării. 


e am eu în vedere atunci când spun că globalizarea a luat locul 

Războiului Rece ca sistem definitoriu? 

Mă gândesc că Războiul Rece, ca sistem internațional, îşi avea pro- 
pria sa structură de putere: echilibrul de forțe dintre Statele Unite și 
URSS. Războiul Rece își avea propriile sale reguli: în plan extern, nici o 
superputere nu va viola sfera de influenţă a alteia; în domeniul econo- 
mic, țările mai puţin dezvoltate se vor concentra asupra creşterii 
propriilor lor industrii naționale, țările în curs de dezvoltare asupra 
creşterii orientate spre export, țările comuniste asupra autarhiei şi eco- 
nomiile occidentale asupra comerțului regulat. Războiul Rece avea 
ideile sale dominante: conflictul dintre comunism și capitalism, destin- 
dere, nealiniere şi perestroika. Războiul Rece avea propriile sale 
tendințe demografice: mișcarea persoanelor dinspre Est spre Vest a fost 
îngheţată în mare măsură de Cortina de Fier, dar mişcarea de la Sud la 
Nord a fost un neintrerupt șuvoi. Războiul Rece avea propria sa per- 
spectivă pe glob: lumea a fost divizată în tabăra comunistă, tabăra 
occidentală şi tabăra neutră, și fiecare ţară, la rândul ei, făcea parte 
dintr-una din acestea. Războiul Rece avea propriile sale tehnologii defi- 
nitorii: armele nucleare și cea de a doua Revoluţie industrială erau 
predominante, dar pentru mulți oameni din țările în curs de dezvoltare 
secera şi ciocanul mai reprezentau încă uneltele de bază. Războiul Rece 
avea propriile sale unități de măsură definitorii: forța explozivă a 
armelor nucleare. Și avea propria sa anxietate definitorie: teama de dis- 
trugerea nucleară. Toate aceste elemente ale sistemului Războiului 
Rece luate la un loc au influențat politica internă şi relațiile externe ale 
fiecărei țări din lume. Sistemul Războiului Rece n-a determinat fiecare 
lucru, dar a determinat multe lucruri. 

Actuala eră a globalizării este un sistem internaţional similar, cu pro- 
priile sale atribute unice, care contrastează violent cu cele ale 
Războiului Rece. In primul rând, sistemul Războiului Rece era caracte- 
rizat de o trăsătură unificatoare ~ divizarea. Lumea era un loc divizat, 
ciopârțit, amenințările și oportunitățile sistemului Războiului Rece tin- 
deau deopotrivă să iasă din sfera care se diviza. Acest sistem al 
Războiului Rece era simbolizat de un singur cuvânt: zidul — Zidul 
Berlinului. Una din descrierile mele preferate făcute acelei lumi a fost 
furnizată de Jack Nicholson în filmul A Few Good Men. Aici Nicholson 
interpretează rolul unui colonel din marină, comandantul unei baze 
militare americane din Cuba, la Guantanamo Bay. In scena culminantă, 
Nicholson este presat de Tom Cruise să explice cum, din ordinul lui 
Nicholson, un soldat debil, Santiago, a fost omorât în bătaie de către 
unul din camarazii săi: „Vrei un răspuns?“ urlă Nicholson. „Vrei un 
răspuns?“ „ Vreau adevărul!“, ripostează Cruise. „Nu poți manevra ade- 
vărul“, spune Nicholson. „ Fiule, trăim într-o lume care are zeci de ziduri 
și acele ziduri trebuie păzite de bărbaţi înarmați. Cine s-o facă? Tu? Tu, 
locotenent Weinberg? Eu am o responsabilitate mai mare decât ați 
putea pricepe voi. Vărsaţi lacrimi pentru Santiago şi blestemaţi mari- 
narii. Vă puteţi permite acest lux. Vă puteți permite luxul de a nu şti ce 
ştiu eu — anume că moartea lui Santiago, deşi tragică, a salvat, probabil, 
vieţi. Şi existența mea, chiar dacă vouă vă pare grotescă şi de neînțeles, 
salvează vieţi. Voi nu vreţi adevărul, pentru că în străfundul gândurilor 
voastre nu vreţi să vorbiți despre el la petreceri, voi vreţi ca eu să fiu pe 
zidul acela. Aveţi nevoie de mine pe zidul acela.“ 

Sistemul globalizării este puţin diferit. Şi el are o trăsătură unifica- 
toare — integrarea. Lumea a devenit un loc tot mai interconectat, iar 
astăzi, indiferent dacă este vorba de o ţară sau de o companie, amenin- 
țările şi oportunitățile vin de la cei cu care eşti conectat. De asemenea, 
acest sistem al globalizării este caracterizat de un singur cuvânt Web. 
Așa că, am plecat de la un sistem construit în cel mai larg sens al cuvân- 
tului pe divizare și ziduri spre un sistem construit tot mai mult pe 
integrare și web. In Războiul Rece am recurs la „ linia fierbinte“ care era 
un simbol al faptului că eram cu toții divizați, dar că cel puțin două 
popoare țineau cârma - Statele Unite și Uniunea Sovietică - iar în sis- 
temul globalizării am recurs la Internet, care este un simbol pentru 
faptul că suntem cu toții în legătură unii cu alții fără ca cineva anume să 
țină cârma. 

Toate acestea determină multe alte deosebiri între sistemul globali- 
zării și sistemul Războiului Rece. Spre deosebire de sistemul Războiului 

Rece, sistemul globalizării nu este un proces înghețat, ci un proces 
dinamic, continuu. De aceea, eu definesc globalizarea astfel: este 
integrarea inexorabilă a piețelor, a statelor naționale şi tehnologiilor, 
într-un grad fără precedent — şi anume într-o modalitate care dă indi- 
vizilor, întreprinderilor şi statelor naţionale posibilitatea de a ajunge mai 
departe, mai rapid, mai profund şi mai ieftin ca oricând înainte şi într-o 
manieră care, pe de altă parte, produce o reacție puternică din partea 
celor pe care acest nou sistem fie îi agresează, fie îi lasă deoparte. 

Ideea motrice din spatele globalizării este capitalismul liber de piață 
- cu cât pieții îi vor fi lăsate mai multe competenţe și cu cât economiile 
naţionale vor fi deschise comerțului liber şi concurenţei, cu atât mai efi- 
ciente și mai prospere vor fi aceste economii. Globalizarea înseamnă 
expansiunea capitalismului liber de piață, practic, în fiecare țară din 
lume. Globalizarea are, de asemenea, propriul ei set de reguli econo- 
mice - reguli care gravitează în jurul deschiderii, dereglării şi 
privatizării economiilor naționale, pentru a le face mai competitive şi 
mai atrăgătoare pentru investițiile străine. În 1975, la apogeul Răz- 
boiului Rece, numai 8% din ţările lumii au avut regimuri liberale, de 
piaţă liberă, iar investițiile străine directe din acea vreme totalizau, 
potrivit Băncii Mondiale, doar 23 miliarde dolari. Prin 1997, numărul 
țărilor cu regimuri economice liberale reprezenta 28%, iar investiţiile 
străine totalizau 644 miliarde dolari. 

Spre deosebire de sistemul Războiului Rece, globalizarea are propria 
ei cultură dominantă, care este şi cauza acțiunii ei omogenizatoare până 
într-un anumit grad. In perioadele anterioare, acest tip de omogenizare 
culturală avea loc la nivel regional — romanizarea Europei Occidentale şi 
a spaţiului mediteranean, islamizarea Asiei Centrale, Africii de Nord, 
Europei şi Orientului Mijlociu de către arabi și mai târziu de către 
otomani, rusificarea Europei de Est şi Centrale şi a unor părți din Euro- 
Asia de către sovietici. Din punct de vedere cultural, globalizarea 
înseamnă extinderea amplă, chiar dacă nu totală, a americanizării globu- 
lui - de la Big Macs la iMacs şi mai departe la Mickey Mouse. 

Globalizarea are propriile ei tehnologii definitorii: computerizarea, 
miniaturizarea, digitalizarea, comunicarea prin satelit, fibrele optice şi 
Internetul care consolidează perspectiva definitorie a globalizării. De 
îndată ce o ţară face saltul în sistemul globalizării, elitele ei încep să 
internalizeze această perspectivă de integrare şi întotdeauna încearcă 
să se încadreze într-un context global. In vara anului 1998 mă aflam la 
Amman, în Iordania. In hotelul Intercontinental m-am întâlnit la o cafea 
cu prietenul meu Rami Khouri, cel mai important comentator politic din 


32 LEXUS ŞI MĂSLINUL 


Iordania. Ne-am așezat la o masă și l-am întrebat ce mai e nou. Primul 
lucru pe care mi ta spus, a fost: „ Iordania a aderat la sistemul meteoro- 
logic internațional CNN“. Cele spuse de Rami însemnau că pentru 
Iordania era important să ştie că acele instituţii care gândesc global 
consideră că acum merită să existe date despre vremea la Amman. 
Acest lucru le dă iordanienilor sentimentul că sunt mai importanți şi le 
întărește speranța vor fi vizitaţi de mai mulți turişti și investitori din 
toată lumea, de pe urma cărora se vor îmbogăţi. La o zi după întreve- 
derea mea cu Rami, am plecat în Israel și m-am întâlnit cu Jacob 
Frenkel, economist care şi-a făcut studiile la Universitatea din Chicago 
și care, la momentul respectiv, era guvernatorul Băncii Centrale din 
Israel. Frenkel a ținut să mă anunţe că și el își schimbase perspectiva: 
„Înainte, când vorbeam despre macroeconomii, începeam prin a ne 
gândi la piețele locale, sistemul financiar local şi relațiile lor reciproce și 
abia după aceea aveam în vedere economia internațională. Aveam senti- 
mentul că ceea ce facem noi este in mod prioritar cauza noastră și că 
există câteva pieţe de desfacere prin care vindem în exterior. Acum am 
răsturnat perspectiva. Nu ne informăm care ar fi pieţele în care 
urmează să exportăm după ce am decis ce producem, ci mai întâi 
studiem cadrul global în care operăm şi apoi decidem ce trebuie să pro- 
ducem. Acest lucru schimbă complet perspectiva.“ 

În timp ce măsura definitorie a Războiului Rece era forța explozivă a 
proiectilelor, măsura definitorie a sistemului globalizării este viteza — 
viteza comerțului, călătoriilor, comunicării și inovației. Formula 
Războiului Rece era ecuaţia masă-energie a lui Einstein, e=mc2. Globa- 
lizarea echivalează cu legea lui Moore, care afirmă că forța de calculare 
a microprocesorului se va dubla la fiecare optsprezece până la douăzeci 
şi patru de luni, în timp ce prețul se va înjumătăți. În sistemul Războiului 
Rece cea mai frecventă întrebare era: „De partea cui eşti?“ În sistemul 
globalizării întrebarea cea mai frecventă este: „Cât de conectat ești?“ In 
sistemul Războiului Rece, a doua întrebare ca frecvenţă era „Ce greu- 
tate are racheta ta?“ In sistemul globalizării, a doua întrebare ca 
frecvență este: „Cât de rapid este modemul tău?“ Documentul definito- 
riu al sistemului Războiului Rece era „Tratatul“. Documentul definitoriu 
al globalizării este „Negocierea“. Sistemul Războiului Rece şi-a avut pro- 
priul său stil. În 1961, potrivit revistei Foreign Policy, președintele 
Cubei, Fidel Castro, îmbrăcat în obișnuita sa uniformă militară măsli- 
nie, a făcut faimoasa declaraţie: „Voi fi un marxist-leninist tot restul 
vieţii mele.“ In ianuarie 1999, Castro a îmbrăcat un costum de om de 
afaceri pentru conferința pe tema globalizării de la Havana, la care au 

fost invitați bancherul George Soros şi economistul specializat în piața 
liberă, Milton Friedman. 

Dacă economiştii reprezentativi ai Războiului Rece au fost Karl 
Marx și John Maynard Keynes, fiecare încercând în modalitate proprie 
îmblânzirea capitalismului, economiștii reprezentativi ai sistemului 
globalizării au fost Joseph Schumpeter şi şeful Intel, Andy Grove, care 
au preferat să promoveze un capitalism dezlănţuit. Schumpeter, fost 
ministru de finanţe al Austriei şi profesor la Harvard Business School, 
exprimă în lucrarea sa clasică Capitalism. Sociali 
acea părere conform căreia esența capitalismului ar fi procesul de 
„distrugere creatoare“, un ciclu perpetuu de distrugere a produselor şi 
serviciilor vechi, mai puţin eficiente, şi de înlocuire cu unele noi, mai 
eficiente. Andy Grove a făcut din lozinca lui Schumpeter „numai para- 
noizii supraviețuiesc“ titlul cărții sale despre viaţa în Silicon Valley şi, în 
multe privințe, modelul de business al capitalismului globalizat. Grove a 
contribuit la popularizarea concepției conform căreia inovațiile drama- 
tice, de natură să transforme industrii întregi se realizează astăzi din ce 
în ce mai rapid. Datorită acestor breşe tehnologice, viteza cu care cea 
mai recentă invenție poate deveni demodată sau bun comun atinge 
astăzi viteza luminii. De aceea, paranoizii, cei care se uită constant peste 
umăr să vadă cine creează ceva nou pentru a-i distruge și care rămân 
mereu cu un pas înaintea celorlalți, vor supraviețui. Acele țări care 
permit capitalismului să lichideze rapid întreprinderile ineficiente, 
eliberând astfel capitalul imobilizat şi orientându-l spre ramuri mai 
accesibile inovării, vor prospera în era globalizării. Țările care contează 
pe guvernele lor pentru a le proteja de o asemenea distrugere creatoare 
se vor prăbuși în această eră. 

Reconsiderând în mod critic cartea lui Grove şi sintetizând corect 
ceea ce au în comun Schumpeter și Grove, editorialistul pe probleme eco- 
nomice de la revista Slate, James Surowiecki, arată care este esența 
economiei globalizate: „Inovația ia locul tradiţiei. Prezentul — sau, poate, 
viitorul — ia locul trecutului. Nimic nu preocupă mai mult decât ceea ce 
urmează să se întâmple, iar ceea ce urmează să se întâmple poate apărea 
doar dacă ceea ce este acum aici este înlăturat. In timp ce aceasta face din 
sistem un mediu extraordinar pentru inovație, în același timp delimitează 
un Spațiu în care este dificil să trăieşti, deoarece majoritatea oamenilor 
preferă un viitor sigur şi au o viaţă trăită în nesiguranţă... Nu suntem com 
strânşi să creăm mereu, pe o bază regulată, relațiile cu cei ce ne stau cel 
mai aproape. Şi, totuși, aceasta este exact ceea ce Schumpeter şi, după el, 
Grove sugerează că este necesar pentru a prospera (astăzi) “. 

Într-adevăr, după cum spune Michael Mandelbaum, profesor de 
politică internaţională la Universitatea Johns Hopkins, dacă Războiul 
Rece ar fi considerat un fel de sport, ar semăna cu luptele japoneze 
sumo. „In ring s-ar afla doi tipi mari și solizi, simulând tot felul de pos- 
turi şi ritualuri şi tropăind impresionant, dar, de fapt, abia atingându-se, 
până spre sfârşitul luptei, când este un scurt moment de spectacol şi cel 
care pierde este aruncat din ring, dar nimeni nu e omorât.“ 

Prin contrast, dacă globalizarea ar fi un sport, ar fi întocmai ca o 
cursă de 100 de metri, reluată la nesfârșit. Nu ar conta deloc de câte ori 
aţi câștiga, căci în ziua următoare ați lua din nou startul. Şi chiar dacă aţi 
pierde la o sutime de secundă, ar fi ca şi când aţi pierde la o oră. (Nu tre- 
buie decât să întrebaţi concernele multinaționale franceze. In 1999, 
legile franceze în domeniul muncii s-au schimbat, pretinzând - pre- 
tinzând - fiecărui patron să garanteze punerea în aplicare a reducerii cu 
patru ore a timpului de muncă legal, de la 39 la 35 de ore pe săptămână, 
fără reducerea salariului. Multe firme franceze au contestat această 
acţiune din cauza impactului pe care l-ar fi avut asupra productivității lor 
pe piața globală. Iată ce a declarat ziarului The Washington Post. Henri 
Thierry, director pentru resurse umane la Thomson-CSF Communi- 
cations, o firmă high-tech dintr-o suburbie a Parisului: „ Noi suntem 
angrenați într-o competiție mondială. Dacă pierdem un procent la 
productivitate, pierdem comenzi. Dacă am fi obligaţi să reducem săptă- 
mâna de lucru la 35 de ore, ar fi ca şi când le-am cere atleţilor francezi 
să participe la cursa de 100 de metri purtând flotoare. Nu prea ar avea 
multe şanse să câștige o medalie.“) 

Parafrazându-l pe Carl Schmitt, teoretician german în probleme 
politice, Războiul Rece a fost o lume de „amici“ şi „inamici“. Lumea 
globalizată, în schimb, aspiră să transforme toți amicii şi inamicii în 
„competitori“. 

Dacă teama definitorie a Războiului Rece era teama de a fi anihilat 
într-o bătălie mondială cu fronturi bine delimitate și stabile de către un 
inamic ştiut de toți prea bine, teama definitorie a globalizării este teama 
de o schimbare rapidă provocată de un inamic pe care nu poți să-l vezi, 
să-l atingi sau să-l simți — sentimentul că jobul, locul de muncă, ambien- 
tul ar putea fi schimbate în orice moment de forțe economice și 
tehnologice anonime, câtuși de puţin stabile. Sistemul de apărare defi- 
nitoriu al Războiului Rece era radarul - pentru a depista pericolele care 
ne amenințau de cealaltă parte a zidului. Sistemul de apărare definitoriu 
al erei globalizării este aparatul Röntgen - pentru a depista pericolele 
care ameninţă din interior. 

Globalizarea are, de asemenea, propriul ei model demografic — 
accelerarea rapidă a deplasării oamenilor din mediul rural şi din stilul 
de viaţă agrar în mediul urban şi stilul de viață urban care este mai 
strâns legat de tendinţele globale din modă, alimentaţie, piețe şi diver- 
tisment. 

In sfârșit, cel mai important aspect, globalizarea are propria sa 
structură definitorie de putere, care este cu mult mai complexă decât 
structura Războiului Rece. Sistemul Războiului Rece a fost construit 
exclusiv în jurul statelor naționale. Războiul Rece a fost în special o 
dramă a statelor care se confruntă cu alte state, a statelor care mențin 
un echilibru şi care se aliniază ca sistem, Războiul Rece era echilibrat în 
centru de cele două superputeri: Statele Unite şi Uniunea Sovietică. 

Dimpotrivă, sistemul globalizării este construit pe trei echilibre de 
forță, care se intersectează şi se influențează reciproc. Primul este 
echilibrul tradițional dintre statele naţionale. În sistemul globalizării, 
Statele Unite reprezintă acum singura superputere dominantă şi toate 
celelalte națiuni îi sunt subordonate într-un grad sau altul. Echilibrul de 
forțe dintre Statele Unite și celelalte state are, ca şi înainte, o mare 
importanţă pentru stabilitatea acestui sistem. El explică, de asemenea, 
o bună parte din noutățile pe care le citiți pe prima pagină a ziarelor, fie 
că e vorba de izolarea Iraqului în Orientul Mijlociu, fie de expansiunea 
NATO împotriva Rusiei în Europa Centrală. 

Cel de-al doilea echilibru din sistemul globalizării este cel dintre 
statele naţionale și piețele globale. Aceste pieţe globale se compun din 
milioane de investitori care rulează bani de jur împrejurul lumii printr-un 
simplu clic pe mouse. Le-am numit „the Electronic Herd“ (Turma elec- 
tronică — n.t.), iar această cireadă se adună la un loc în centre financiare 
globale-cheie, cum ar fi Wall Street, Hong Kong, Londra şi Frankfurt, pe 
care eu le numesc „Superpieţe“. Atitudinile şi acţiunile Turmei electronice 
şi ale superpiețelor pot avea un uriaș impact asupra statelor naționale de 
astăzi, mergând până la a provoca răsturnări de guverne. Cine a înlătu- 
rat pe Suharto, în Indonezia, în 1998? Nu a fost un alt stat, ci superpieţele 
care şi-au retras sprijinul pentru economia. Nu veți înțelege prima pagină 
a ziarelor de astăzi atâta timp cât nu veţi include superpieţelele în ana 
lizele dumneavoastră. 

Statele Unite vă pot distruge aruncând bombe asupra țării dum- 
neavoastră, iar superpieţele vă pot distruge scăzând bonitățile 
obligațiunilor lor. Cu alte cuvinte, Statele Unite sunt jucătorul dominant 
pe terenul de joc al globalizării, dar nu sunt singurele care influențează 
mișcările pe acest teren. Acest teren de joc al globalizării actuale 

seamănă foarte bine cu o tablă de Ouija — uneori piesele sunt mutate de 
mâna vizibilă a superputerilor, iar alteori sunt mutate de mâinile invi- 
zibile ale superpieţelor. 

Cel de-al treilea echilibru — care este realmente cel mai nou - și pe 
care trebuie să-l aveţi în vedere în sistemul globalizării, este echilibrul 
dintre indivizi și statele naționale. Deoarece globalizarea a dărâmat 
multe din zidurile care îngrădeau deplasarea şi comunicarea oamenilor 
și deoarece, simultan, a prins lumea într-o reţea, ea conferă indivizilor 
mai multă putere de a influența deopotrivă piețele și statele naționale 
decât s-a întâmplat vreodată de-a lungul istoriei. Indivizii pot acționa 
direct din ce în ce mai mult pe scena mondială fără medierea unui alt 
stat. Așa încât astăzi avem de-a face nu numai cu o superputere, nu 
numai cu superpieţe, ci, aşa cum vreau să demonstrez ceva mai departe 
în această carte, cu indivizi superputernici. Unii dintre acești indivizi 
superputernici sunt foarte nemulțumiți, alții nu se plâng, dar toți au 
capacitatea de a acționa direct pe scena lumii. 

Fără știrea guvernului Statelor Unite, Long-Term Capital Mana- 
gement — câţiva tipi cu un fond hedge în Greenwich, Connecticut — au 
acumulat, în toată lumea, mai multe pariuri financiare decât toate rezer- 
vele valutare ale Chinei. Osama bin Laden, un milionar din Arabia 
Saudită, având propria sa reţea globală, a declarat război Statelor Unite 
la sfârșitul anilor '90, iar US Air Force a trebuit să lanseze un atac cu 
rachete de croazieră împotriva lui (în timp ce se afla în Afghanistan), ca 
și când ar fi fost un alt stat național. Gândiţi-vă! Statele Unite au lansat 
75 rachete de croazieră, fiecare costând 1 milion de dolari, împotriva 
unui individ. O superputere împotriva unui individ superputernic 
furios! In 1997, Jody Williams a câştigat Premiul Nobel pentru Pace ca 
o cunoaștere a contribuţiei sale la lupta pentru interzicerea folosirii 
minelor de teren. A obținut această interzicere nu numai fără sprijin 
guvernamental, ci împotriva rezistenței opuse de toate marile superpu- 
teri. Şi care credeți că a fost arma ei secretă în organizarea a 1000 de 
grupuri de control al drepturilor omului şi armamentelor de pe şase 
continente? „E-mailul.“ 

Statele naţionale și superputerea americană, în particular, au și astăzi 
o importanță uriașă, dar acum același lucru se poate spune despre 
superpieţe şi despre indivizi superputernici. Nu veţi înțelege niciodată 
sistemul globalizării sau prima pagină a ziarelor de dimineață, dacă nu 
veţi privi totul ca pe o complexă interacțiune între toți aceşti trei actori: 
statele in luptă cu statele, statele în luptă cu superpieţele și superpieţele 
şi statele în luptă cu indivizii superputernici. 

Din nefericire, din motive pe care le voi explica mai târziu, sistemul 
globalizării ne-a invadat mult mai rapid decât eram noi în stare să ne for- 
măm pentru a-l percepe și a-l înțelege. Să ne gândim la un singur fapt: în 
1990, majoritatea oamenilor nu auziseră încă de Internet și erau foarte 
puţini cei care aveau o adresă de e-mail. Asta se întâmpla cu 10 ani în 
urmă. Astăzi, însă, Internetul, telefoanele celulare și e-mailul au devenit 
instrumente esenţiale, așa încât mulți oameni, şi nu numai din ţările dez- 
voltate, nu-şi mai pot imagina viața fără ele. Sunt sigur că nici la 
începuturile Războiului Rece, când au apărut pentru prima oară arse- 
nalele nucleare şi teoriile descurajării, lucrurile nu se prezentau altfel. 
Liderii şi analiștii au avut nevoie de o lungă perioadă de timp pentru a 
înțelege pe deplin natura reală şi dimensiunile sistemului Războiului 
Rece. Ei au crezut că cel de-al doilea război mondial a produs o lume de 
un anumit tip, dar au descoeprit curând că el a pus bazele unei lumi 
foarte diferite de cea anticipată de ei. O bună parte din ceea ce s-a consi- 
derat a fi arhitectura şi strategia Războiului Rece reprezenta răspunsul la 
evenimentele în schimbare și la amenințările care se profilau. Strategii 
Războiului Rece au construit, bucată cu bucată, instituții, percepții şi 
reflexe care au devenit cunoscute ca sistemul Războiului Rece. 

La fel se va întâmpla şi cu sistemul globalizării, cu singura deosebire 
că ne va lua mai mult timp să ne pregătim mental în acest sens, pentru 
că el reclamă atâta instruire tocmai pentru a-l observa şi pentru că este 
construit nu numai în jurul superputerilor, ci şi în jurul superpieţelor şi 
al indivizilor superputernici. Aş spune că, în 2000, am înţeles modul în 
care funcționează acum sistemul globalizării tot atât cât am înțeles 
modul cum a funcționat sistemul Războiului Rece în 1946, anul când 
Winston Churchill şi-a ținut cuvântarea în care avertiza asupra lăsării 
„Cortinei de Fier“, care a despărțit zona de influență sovietică de Vestul 
Europei. Cum avea să sfârșească sistemul Războiului Rece am înţeles 
abia după treizeci de ani de la discursul lui Churchill! Aceasta s-a petre- 
cut atunci când Routledge a publicat o culegere de eseuri ale unor 
sovietologi de marcă, intitulată Soviet Economy Towards the Year 2000, 
care s-a vândut foarte bine. Nu le-a trecut prin cap nici unuia dintre 
autori că nu va exista economie sovietică în anul 2000. 

Dacă vreți să aflaţi cât de mic este numărul celor care înțeleg exact 
cum funcționează acest sistem, gândiți-vă la următorul fapt amuzant. În 
1997, un an înainte ca Long-Term Capital Management să interpreteze 
atât de greșit natura riscului pe piața globală de capital atât de intens 
integrată astăzi, încât au provocat cele mai mari pierderi din istoria fon- 
durilor kedging, Premiul Nobel pentru economie a fost acordat lui 

Robert C. Merton şi Myron S. Scholes, doi economiști de marcă, con- 
silieri ai Long-Term Capital Management. Și pentru ce au primit 
Premiul Nobel cei doi economiști de la LTCM? Pentru studiile lor 
asupra modului în care complexele instrumente financiare, cunoscute 
ca derivate, pot fi folosite de către investitorii globali pentru contra- 
cararea riscurilor! În 1997, ei au primit Premiul Nobel pentru 
gestionarea riscurilor. În 1998, ei au câștigat premiul de consolare pen- 
tru producerea de riscuri — aceiași tipi, aceeași piață, dar o lume nouă. 


2 


Arbitrajul informational 


În splendidul Muzeu al Științei din Barcelona am văzut un exponat 
care ilustra extraordinar „haosul“. O variantă nonlineară a pendulu- 
lui era construită în așa fel, încât vizitatorul putea ţine greutatea 
pendulului aducându-l cu viteza dorită în poziția de pornire aleasă. 
Vizitatorul putea să urmărească mișcarea pendulului care, de 
asemenea, era inregistrată cu penița pe o coală de hârtie. Vizitatorul 
era invitat apoi să prindă din nou greutatea pendulului şi să incerce 
să imite exact poziţia şi viteza iniţială. Indiferent cu câtă grijă se 
făcea aceasta, mișcarea pendulului era complet diferită de cea de 
prima oară... L-am întrebat pe directorul muzeului ce făceau cei doi 
bărbaţi care stăteau într-un colţ al camerei și ne urmăreau. A 
răspuns: „Oh, sunt doi olandezi care aşteaptă să demonteze “hao- 
sul“. În mod evident, exponatul era pe cale să fie demontat şi dus la 
Amsterdam. De atunci mă tot întreb dacă serviciile celor doi olan- 
dezi nu sunt extrem de solicitate în toată lumea de către 
organizațiile care vor să-şi demonteze haosul. 


MURRAY GELL-MANN, 
autorul lucrării The Quark and the Jaguar 


temul globalizării şi a evalua implicaţiile sale. Ca orice om care 

încearcă să se adapteze noii paradigme, trebuia literalmente să 
mă instruiesc eu însumi și să folosesc alte lentile, noi, ca să pot observa 
mai bine. Pentru a vă putea arăta ce se petrece, lăsaţi-mă să încep cu o 
mărturisire pe care de multă vreme doream s-o fac. Sunteţi pregătiți? 
Iat-o: reportajele mele meteorologice de la Beirut erau inventate. 

Hm, de fapt, nu le inventam. N-ar fi fost frumos din partea mea. Pur 
și simplu, le „estimam“. Asta se întâmpla în 1979 şi pe atunci lucram ca 
reporter începător pentru United Press International la Beirut. Deseori 
trebuia să lucrez în tura de noapte, iar una dintre responsabilitățile celui 
care lucra în această tură era să pregătească raportul meteorologic de la 
Beirut, cu minime şi maxime, pentru a fi inclus în buletinul meteoro- 
logic mondial al UPI, de unde era preluat în fiecare zi de către presă. 
Singura problemă era că la Beirut nu exista un meteorolog, cel puţin 
nimeni nu aflase de existenţa lui. Țara se afla în plin război civil. Cui îi 
păsa ce temperatură era? Oamenii erau bucuroşi dacă trăiau. Unica 


N e-a luat tuturor mult timp pentru a identifica în mod corect sis- 

temperatură care putea interesa pe cineva la Beirut era propria 
temperatură — 37°C. Aşa că estimam adesea temperatura făcând un mic 
sondaj ad-hoc. Strângerea datelor pentru buletinul meteorologic pre- 
supunea, în esență, să strig în hol sau pe culoar: „Hei, Ahmed, cum e cu 
vremea astăzi?“ 

Iar Ahmed, sau Sonia, sau Daoud îmi strigau și ei „ Ya'ani, cam cald.“ 

„Vreo 32,2°C?“ întrebam eu. „Cu siguranță, Mr. Thomas, cum ziceţi“, 
suna răspunsul. „Cam așa ceva.“ Drept care, scriam „temperatura ma- 
ximă 32,29C“. Mai târziu întrebam „s-a răcorit binişor afară, nu?“ 
„Desigur, Mr. Thomas“, venea răspunsul. Vreo 22,2°C cumva?“ 
„Desigur, Mr. Thomas, cum spuneţi“, mi se răspundea. Drept care, 
scriam „ Minima 22,20C.“ Şi acesta era raportul meteo elaborat la Beirut. 

Aveam să-mi amintesc de acele momente după ani de zile, când 
lucram la rubrica Business Day de la New York Times. Eram uneori 
desemnat să scriu relatări cotidiene despre cursul dolarului sau despre 
piaţa de acțiuni și trebuia să telefonez, după închiderea pieţii, diverșilor 
brokeri pentru a afla cum se încheiase competiția dolarului cu alte 
valute importante sau să stabilesc dacă Dow Jones Industrial Average a 
urcat sau a scăzut. Rămâneam întotdeauna uluit — indiferent în ce 
direcţie o luau piețele, dacă dolarul cădea sau urca ~ constatând că unii 
analiști aveau întotdeauna la îndemână o explicaţie robustă, concisă 
pentru faptul că tranzacții de 1,2 bilioane USD pe șase continente 
diferite pe parcursul a douăzeci și patru de zone de timp, făceau ca 
dolarul să scadă sau să crească cu o jumătate de penny faţă de yenul 
japonez. Și noi toți credeam aceste explicații. Dar undeva, în străfun- 
durile creierului, mă bântuia gândul dacă nu cumva comentatorii mă 
trăgeau pe sfoară. Undeva, în străfundurile creierului, mă întrebam 
dacă nu cumva pur şi simplu, era vorba de versiunea Wall-Street a 
rapoartelor mele meteorologice din Beirut, dacă nu cumva cineva stri- 
ga jos în holul biroului lui Merrill Lynch sau Paine Webber echivalentul 
lui „Hei, Ahmed, de ce a scăzut astăzi dolarul?“ Și indiferent ce ar fi 
răspuns curierul sau secretara sau cel mai bun broker, în trecere pe 
lângă biroul lui, a doua zi apărea în ziar ca explicație globală pentru con- 
duita a mii de diferiți comercianți din întreaga lume. 

In 1994, eram corespondentul lui New York Times pentru probleme 
de comerţ internațional şi finanţe și trimiteam rapoarte despre convor- 
birile privind tratativele comerciale dintre Statele Unite şi Japonia. 
Într-o după-amiază, mă aflam în fața computerului meu pe care se 
perindau ştirile diferitelor agenturi, când mi-au sărit în ochi două ştiri 
difuzate de Reuters una după alta: 

Optimismul provocat de tratativele comerciale întăreşte dolarul 
NEW YORK (Reuters) — Vineri, după ce optimismul legat de o even- 
tuală încheiere a unui acord comercial între Washington şi Tokio a 
crescut, poziția dolarului în comparaţie cu celelalte monede puter- 
nice s-a întărit. 


Acţiunile Blue Chip* scad din cauza incertitudinii legate de trata- 
tivele comerciale. 

NEW YORK (Reuters) — Cota acțiunilor Blue Chip a scăzut vineri 
din cauza incertitudinii privind tratativele comerciale dintre Statele 
Unite şi Japonia cu puțin înainte de expirarea termenului limită de la 
miezul nopții şi intrarea în vigoare a unor posibile sancțiuni. 


„Hei, Ahmed, ce părere ai despre convorbirile dintre Statele Unite şi 
Japonia?“ 


eea ce făceam eu în zilele acelea elaborând rapoarte meteorologice 

de la Beirut şi ceea ce făcea Reuters cu analizele sale referitoare la 
acțiuni şi monede reprezenta o încercare de a pune ordine în haos - cei 
drept, fără prea mult succes în vreun caz sau altul. In 1995, atunci când 
mi-am început activitatea de editorialist în probleme externe, știam că nu 
voi supraviețui multă vreme dacă tot ceea ce făceam pentru a pune 
ordine în haos se limita la echivalentul politic al aproximării tempera- 
turilor la Beirut. Ce trebuia, prin urmare, să fac? Cum să înţeleg şi să 
explic acest sistem al globalizării de o incredibilă complexitate? 

Răspunsul a fost, pe scurt, că am înţeles nevoia de a face două 
lucruri deodată — să privesc lumea dintr-o perspectivă multidimension- 
ală, realizată cu ajutorul mai multor lentile şi, în același timp, să 
transmit cititorului această complexitate prin povestiri simple şi nu 
apelând la teorii mari. Folosesc două tehnici: fac „arbitraj informaţional“ 
pentru a înţelege lumea și „spun poveşti“ pentru a o explica. 

Ce este arbitrajul informațional? Arbitrajul este un termen de piaţă. 
Din punct de vedere tehnic, el se referă la cumpărarea și vinderea 
simultană a acelorași hârtii de valoare, mărfuri sau devize pe diferite 
pieţe pentru a profita de pe urma preţurilor inegale şi a informării 
inegale. Un arbitru de succes este un comerciant care ştie că la Chicago 


* Blue chip = „jetoane albastre“. Termen generic pentru acţiunile la capitalul 
unor întreprinderi de renume internaţional, acţiuni negociabile la bursă și la care 


tranzacţiile bursiere au un volum mare (Bern Rurup, Dictionar german-român al 
economiei de piată. Editura Niculescu). 

carnea de pe burta porcului se vinde cu un dolar livra , iar la New York 
cu 1,50 USD, aşa că el o va cumpăra de la Chicago și o va vinde la New 
York. Arbitrajul se poate face pe piața bursei, dar el este posibil și în 
domeniul literaturii. Despre marele scriitor spaniol Jose Ortega y 
Gasset se spunea că „el cumpăra informaţia ieftin la Londra şi o vindea 
scump în Spania.“ Aceasta înseamnă că el frecventa toate marile 
saloane din Londra și apoi traducea în spaniolă punctele de vedere 
dobândite acolo pentru cititorul din patrie. Dar, indiferent dacă vindeţi 
carne de pe burta porcului sau puncte de vedere, cheia succesului ca 
arbitru este deținerea unei vaste rețele de informatori și informații şi 
apoi abilitatea de a le sintetiza într-un mod care să producă profit. 

Astăzi, mai mult decât oricând, graniţele tradiționale dintre politică, 
cultură, tehnologie, finanţe, securitate naţională și ecologie dispar. 
Adeseori se întâmplă să nu puteţi explica un lucru fără referire la altul și 
să nu puteți explica întregul fără referire la toate acestea. De aceea, pen- 
tru a fi un reporter sau un editorialist eficient pe probleme externe, 
trebuie să învățați cum să arbitrați informațiile din aceste perspective 
disparate și apoi să le țeseți împreună pentru a realiza un tablou al lumii 
pe care nu l-aţi avea niciodată dacă aţi privi lucrurile dintr-o singură 
perspectivă. Aceasta este esența arbitrajului informaţional. Într-o lume 
în care totul se află în interconexiune, capacitatea de a depista legăturile 
și de a conecta între ele diferitele puncte reprezintă adevărata valoare 
adăugată furnizată de ziarist. Dacă nu vedeţi conexiunile, n-aveţi cum să 
vedeți lumea. 

Aş vrea să pot spune că înţelesesem toate acestea atunci când mi-am 
început cariera, dar nu pot. Am ajuns ia acest mod de abordare printr-o 
pură întâmplare, când o serie de schimbări succesive în cariera mea 
m-au forțat să mai adaug în vârful grămezii de lentile încă una, doar 
pentru a supraviețui. Iată ce s-a întâmplat: 

Mi-am început viața de ziarist ca un reporter cu orizont redus. În 
primul deceniu al carierei mele am scris reportaje, mai întâi din Beirut, 
apoi din Ierusalim, despre, Mama tuturor războaielor tribale“ — conflic- 
tul dintre arabi și israelieni. În perioada aceea, pentru mine activitatea 
ziaristică însemna, în esenţă, o treabă bidimensională. Era vorba de 
politică şi cultură, pentru că în Orientul Mijlociu cultura este definită de 
politică. Altfel spus, pentru mine lumea se compunea din toți acei care 
se agățau de rădăcinile lor proprii şi, în acelaşi timp, smulgeau 
rădăcinile măslinilor vecinilor lor. 

Apoi, în 1988, am părăsit Ierusalimul după un deceniu petrecut în 
Orientul Mijlociu şi am venit la Washington, unde am devenit corespon- 

dent diplomatic al ziarului New York Times la Washington. Prima 
relatare pe care am primit misiunea s-o scriu a avut ca temă audierea 
secretarului de Stat desemnat, James A. Baker în fața Senatului. 
Mărturisesc cu jenă că cele două calificări ale mele ca B.A.* şi M.A ** 
aveau ca obiect lumea arabă şi Orientul Apropiat şi că până în acel 
moment activitatea mea jurnalistică se desfășurase exclusiv în jurul 
Orientului Mijlociu, aşa încât nu aveam, într-adevăr, prea multe 
cunoştinţe despre vreo altă parte a lumii şi că habar n-aveam de 
subiectele în care era implicat Mr. Baker, cum ar fi tratatul START I, 
Contras, Angola, tratativele legate de controlul armamentului CFE 
(Conventional Forces in Europe) şi NATO. Când am ieşit de la audieri, 
îmi vâjâia capul. Habar n-aveam de unde să incep. Nu ştiam nici măcar 
ce însemnau jumătate din acronime. Nu eram în stare să precizez nici 
dacă Contras erau de-ai noştri sau de-ai lor şi-mi închipuiam că CFE 
erau o greșeală de dactilografie şi că, de fapt, „cafe“ar fi terbuit să fie tot 
ce am putut să văd în taxiul care mă ducea înapoi în biroul de la Times 
era un titlu scris cu litere mari din The Washington Post, din ziarul de a 
doua zi dimineaţa referitor la o declarație făcută de Baker pe care eu 
nici n-aş fi menționat-o în reportajul meu. Numai datorită ajutorului dat 
de Michael Gordon, reporterul ziarului Times la Pentagon, am reuşit 
să încropesc un articol în ziua aceea. Dar atunci am înţeles că numai cu 
două dimensiuni n-o voi scoate la capăt. Din fericire, graţie celor patru 
ani de activitate în calitate de corespondent diplomatic și celor aproxi- 
mativ 500 000 mile parcurse alături de Baker, am reuşit să mai adaug o 
dimensiune nouă la cea a politicii şi culturii — anume securitatea națio- 
nală, echilibrul de forțe. Aici intră întreaga conexiune de teme care 
gravitează în jurul controlului armamentului, competiția superputerilor, 
politica alianțelor în Războiul Rece şi geopolitica puterilor. In felul 
acesta, vechea mea perspectivă bidimensională asupra lumii s-a modifi- 
cat. Îmi amintesc de o călătorie cu avionul pe care am făcut-o cu Baker 
în Israel, când avionul său a fost ușor deviat deasupra aeroportului din 
Tel Aviv şi, înainte de a ateriza, a descris un arc larg deasupra West 
Bank. Priveam în jos de pe locul meu de la fereastră spre West Bank și 
mă gândeam: „ De fapt, în termeni strict politici, acest loc nu mai are o 
mare importanţă. Însă este interesant. Dar nu este important din punct 
de vedere geopolitic.“ 


* Bachelor of Arts = licenţiat în litere — n.t. 
+* Master of Arts = master în litere — n.t. 

Continuându-mi apoi cursa la Departmentul de Stat, urmată de un 
scurt interval de grație în calitate de corespondent la Casa Albă (nimeni 
n-ar îndrăni să-l numească activitate jurnalistică), am putut să mai adaug 
o lentilă, în 1994, când Times m-a solicitat să inaugurez o nouă rubrică 
de senzație, care să acopere zona de interferenţă a politicii externe cu 
politica financiară internațională. Era evident că, o dată cu sfârșitul Răz- 
boiului Rece și colapsul Uniunii Sovietice, comerțul şi finanțele au 
căpătat un rol mult mai mare în formarea relațiilor internaționale. Având 
o rubrică la intersecția economicului cu securitatea națională, pentru 
mine și pentru Times latura politică era un fel de experiment. Din punct 
de vedere tehnic, eram desemnat corespondent în probleme de finanțe 
şi comerţ, dar, dată fiind formaţia mea de corespondent la Departmentul 
de Stat și apoi la Casa Albă, am fost solicitat să integrez toate aceste 
competenţe. Am definit rubrica în mod diferit, fie ca „ diplomaţie comer- 
cială“, fie ca „afaceri externe și finanțe“. La această intersecție am 
descoperit două lucruri. În primul rând că, o dată cu sfârşitul sistemului 
Războiului Rece, această intersecție era pe cale să producă un uriaş 
volum de informaţii. Celălalt lucru pe care am descoperit a fost că, în 
zonă nu mai era nimeni. În schimb, erau o groază de reporteri comer- 
ciali care nu se ocupau cu diplomaţia. Și mai erau o groază de reporteri 
financiari care nu se ocupau de problemele de securitate națională. Erau 
o groază de reporteri diplomatici care nu se preocupau de finanţe. Erau 
apoi reporterii acreditaţi la Casa Albă care nu se preocupau nici de 
comerț, nici de finanțe sau de afaceri externe, ci numai de ceea ce 
spunea sau făcea Președintele. 

Pentru mine, a aduna dimensiunea pieţelor financiare cu dimensiu- 
nile politicii, culturii şi securității naționale era ca și cum mi-aş fi pus o 
nouă pereche de ochelari şi aș fi privit brusc lumea în 4-D. Am început 
să văd noi scenarii pe care nu le-aș fi recunoscut niciodată înainte. Am 
început să văd conexiuni cauzale pe care nu le-aș fi identificat niciodată 
înainte. Am început să văd mâini invizibile și cătuşe care manevrau con- 
ducători şi națiuni, aşa cum nici nu-mi imaginasem vreodată. 

Dar asta era cu mult înainte ca eu să descopăr că nici patru dimen- 
siuni nu mai erau suficiente. Odată numit editorialist pe probleme 
externe, am înţeles treptat că ceea ce determina creșterea și forţa 
pieţelor, ceea ce dădea o nouă formă modului în care națiunile şi indi- 
vizii interacționau și ceea ce reprezenta cu adevărat inima globalizării, 
erau recentele progrese din tehnologie, de la Internet la telecomu- 
nicațiile prin satelit. Am înțeles că nu puteam să-mi explic mie însumi și 
nu puteam să le explic nici cititorilor mei forțele care determinau politica 

mondială, atâta timp cât eu nu înţelegeam complet aceste tehnologii 
care deschideau popoarelor, companiilor şi guvernelor tot felul de câm- 
puri de acțiune. Intotdeauna este foarte important cine are controlul 
asupra armelor. Dar nici cel care controlează telefoanele şi modul cum 
funcționează acestea nu poate fi ignorat. Este foarte important câte 
trupe şi focoase deţine țara dumneavoastră. Dar contează şi ce lățime 
de bandă are Internetul dumneavoastră. Asa că a trebuit să adaug altă 
dimensiune -~ tehnologia — şi am devenit un reporter în 5-D. Aceasta 
însemna să trec şi Silicon Valley pe lista marilor capitale ale lumii — 
Moscova, Beijing, Londra, Ierusalim — pe care trebuia să le vizitez cel 
puțin o dată pe an pentru a nu rămâne în afara evenimentelor. 

În sfârşit, cu cât observam mai mult sistemul globalizării în acţiune, 
cu atât devenea mai evident că el dezlănțuise forțe de dezvoltare de- 
vastatoare din punct de vedere ecologic şi declanşase o omogenizare 
„Disney 24 din 24 de ore“ care, necontrolate, aveau un potenţial capabil 
să distrugă mediul înconjurător şi să dezrădăcineze culturi întregi cu o 
viteză încă nemaiîntâlnită în istorie. Am înţeles treptat că, dacă nu voi 
introduce această perspectivă a mediului înconjurător în analizele 
mele, aș omite una dintre forțele majore care ar putea îngrădi dezvolta- 
rea şi provoca o rezistență puternică împotriva globalizării. Așa se face 
că mi-am completat arbitrajul cu cea de-a șasea dimensiune — instruin- 
du-mă eu însumi în problemele mediului înconjurător — și am început 
să leg călătoriile mele de escapade în zone amenințate cu degradarea, 
pentru a înțelege modul în care ecosistemele erau afectate de globali- 
zare, precum şi repercusiunile acestui proces asupra globalizării. 

Am ajuns la cea de-a şasea dimensiune, nu ştiu însă care va fi urmă- 
toarea. Dar dacă şi în ce moment o nouă dimensiune va deveni 
evidentă, o voi adăuga. Pentru că eu sunt un „globalist“. Aceasta este 
şcoala de gândire căreia îi aparțin. Aceasta inseamnă că eu nu sunt un 
realist care-şi închipuie că politica externă poate fi explicată prin lupta 
pentru putere și avantaje geopolitice, iar pieţele nu au nici un rol de 
jucat. Nu sunt un ecologist, care urmărește soarta lumii numai prin 
prisma mediului înconjurător şi a ceea ce trebuie făcut pentru salvarea 
lui, fără să țină seama de dezvoltarea economică. Nu sunt un tehnolo- 
gist, unul dintre acei fanatici ai tehnicii tip Silicon Valley, care crede că 
istoria a început o dată cu inventarea microprocesorului și că Internetul 
va determina viitorul relaţiilor internaţionale, iar geopolitica nu joacă 
nici un rol. Nu sunt nici un esenţialist care crede că poate să explice 
comportamentul oamenilor prin caracteristici culturale şi genetice, 
ignorând complet tehnologia. Și nu sunt un economist convins că lumea 

poate fi explicată doar raportată la piaţă, în timp ce politica de forţă şi 
cultura n-au nici o importanţă. 

Cred că acest nou sistem al globalizării — în care zidurile dintre ţări, 
pieţe şi discipline sunt măturate într-o măsură tot mai mare — constituie 
un stadiu fundamental nou al problemelor, iar singura cale de a-l ana- 
liza, de a-l înțelege şi explica este arbitrarea tuturor acestor șase 
dimensiuni pe care le-am expus, accentuând diferit perspective diferite, 
în momente diferite şi în situații diferite, dar înțelegând întotdeauna că 
interacțiunea tuturor acestora reprezintă, cu adevărat, trăsătura defini- 
torie a relaţiilor internaţionale actuale. De aceea, numai un globalist 
poate conecta în mod sistematic diferitele puncte, poate recunoaşte 
sistemul globalizării și poate pune astfel ordine în haos. 

Dacă punctul meu de vedere în privința acestei lumi este greșit, se 
va vedea într-un timp suficient de scurt. Dar dacă n-am greșit, există 
mulți oameni care vor trebui să se întoarcă pe băncile școlilor. Mi se 
pare deosebit de important ca atât ziariştii a căror misiune este să 
explice lumea, cât şi strategii, care sunt răspunzători pentru organi- 
zarea lumii, să gândească în termeni globalişti. Între aceste diferite lumi 
şi instituţii se țese din ce în ce mai mult o pânză fără cusături, iar repor- 
terii şi strategii trebuie să fie aidoma unei pânze fără cusături. Din 
păcate, atât ziariștii, cât şi lumea academică denotă o tendință adânc 
înrădăcinată de a gândi în termenii domeniului lor de specialitate puter- 
nic segmentat, îngust, ignorând faptul că lumea reală nu este divizată 
atât de mărunt și că graniţele dintre problemele interne şi interna- 
tionale, dintre politică şi tehnologie sunt pe cale să dispară. 

Permiteţi-mi să dau un exemplu. Ani de-a rîndul, Administrația 
Clinton a tot ameninţat Japonia cu impunerea unor sancțiuni comer- 
ciale până când aceasta va anula unele tarife oficiale şi ascunse asupra 
unor serii de produse. Dar, de câte ori înțeleptul reprezentant comercial 
al SUA, Mickey Kantor, părea că și-a impus, în Administraţie, argume- 
tele în vederea luării unei decizii, iar preşedintele Clinton ar părea gata 
să pună bariera, în ultimul moment Clinton dădea un pas înapoi. lată 
cum îmi imaginez eu că s-ar desfăşura scena: 

Kantor ar intra în Biroul Oval, ar împinge un scaun lângă Președinte 
şi ar spune: „Domnule Președinte, afurisiţii ăștia de japonezi fac din nou 
obstrucție parlamentară, ne blochează iarăşi. Nu ne permit să exportăm 
în țara lor. A sosit realmente momentul să punem bariera. Sancțiuni, 
domnule Preşedinte. Sancţiuni dure. Nu se mai poate întârzia cu ele. 
Acum e cazul să nu se mai aştepte, iar sindicatele or să ne ia în braţe.“ 

„Mickey, ai perfectă dreptate“, ar spune Preşedintele. „Dă-i drumul. 
„Dar, tocmai când Kantor ar fi gata să pună bariera spre Tokio, pe o uşă 
laterală a Biroului Oval ar apărea ministrul de Finanţe, Robert Rubin. 
„Ah, domnule Preşedinte“, ar spune Rubin,“ vă dați seama că, dacă noi 
i-am impune sancțiuni Japoniei, dolarul ar cădea vertiginos, iar 
japonezii ar putea începe să arunce pe piaţă toate bonurile de tezaur 
SUA, aşa încât dobânda internă ar sări în aer.“ 

Președintele i-ar face un semn lui Kantor, întorcându-l din drum. 
„Mickey, Mickey, Mickey. Vino o clipă. Trebuie să ne mai gândim.“ 

După câteva zile, Kantor ar fi înapoi. Ar invoca aceleaşi argumente. 
De data aceasta Președintele ar părea realmente ferm convins şi i-ar 
spune lui Kantor: „Nu mai înghit nimic de la japonezii aceia, Mickey. 
Sancțiuni. Punem bariera.“ 

Nici n-ar apuca Kantor să dispună lăsarea barierei la Tokio, că minis- 
trul Apărării, William Perry, şi-ar face apariția, printr-o uşă laterală, în 
Biroul Oval. 

„Domnule Preşedinte, vă dați seama că, dacă le-am impune 
japonezilor sancțiuni, ei n-ar mai negocia cu noi acordul pentru baza din 
Okinawa, şi n-ar mai da bani pentru reactorul nuclear din Coreea de 
Nord pe care contăm.“ 

Atunci Preşedintele i-ar face semne disperate lui Kantor, care toc- 
mai ieşea pe uşă. „Mickey, Mickey, Mickey. Vino o clipă aici. Hai, să ne 
mai gândim puţin.“ 

Aceasta este o scenă imaginară, dar aş paria pe o groază de bani că 
seamănă teribil cu ceea ce se petrece în realitate, iar ziaristul care ar 
reda-o corect cititorilor săi, n-ar fi corespondent pentru probleme co- 
merciale, nici de finanţe şi nici corespondent la Pentagon, ci unul care 
trece de la una la alta și le arbitrează pe toate simultan. 

Paul Kennedy și John Lewis Gaddis, istorici care predau la Yale 
Relaţii internaționale, consideră că una dintre misiunile lor constă în 
formarea unei noi generații de strategi americani. Este un mare merit al 
lor că s-au străduit să lărgească oferta didactică pentru a forma o nouă 
generație de strategi , care nu rămân în limitele particularului, ci gân- 
desc global. Într-un studiu elaborat în comun, Gaddis şi Kennedy arătau 
că, dacă este important să avem particularişti în orice domeniu — a avea 
o rezervă de oameni cu cunoștințe profunde în diferite sfere este întot- 
deauna important — important este şi faptul că particulariștii nu sunt 
singurii care fac şi analizează politica externă. 

„Oamenii aceştia, scriau cei doi istorici de la Yale, se dovedesc a fi 
perfect competenţi când e vorba să aprecieze segmente din tabloul de 

ansamblu, dar întâmpină mari dificultăți în considerarea întregului. 
Stabilesc priorități, urmăresc elementele separat şi simultan, fără să se 
gândească prea mult dacă acestea se pot intersecta și în ce fel. Se 
aruncă încrezători din pom în pom şi par uimiți când descoperă că s-au 
rătăcit în pădure. Marii strategi ai trecutului aveau în vedere pădurea, la 
fel ca şi pomii. Erau generaliști şi acționau din perspectivă ecologică. Ei 
înțeleseseră că lumea este o împletitură în care orice intervenţie făcută 
într-un punct se repercuta asupra altuia — că totul se află în intercone- 
xiune. Dar unde să mai găseşti azi generalişti?... Tendinţa dominantă în 
cadrul universităților şi în fabricile de gândire se orientează spre o spe- 
cializare din ce în ce mai îngustă: pătrunderea în profunzimea unui 
singur domeniu este mai apreciată decât privirea de ansamblu asupra 
mai multora. Dar, fără a avea conştiinţa întregului — fără a simți cum 
converg diferitele mijloace pentru a ne realiza ţelurile sau a ne frustra 
de ele — nu poate fi vorba de o strategie. Iar fără o strategie, nu te mai 
poți aştepta la altceva în afară de mişcarea în derivă.“ 

Unii oameni încep să se dumirească. Aşa se și explică faptul că, spre 
sfârșitul anilor '90, supersecreta National Security Agency (NSA), care 
trage cu urechea prin toată lumea pentru a-i smulge uriașe cantități de 
informații, a hotărât să schimbe modul intern de vehiculare a 
informațiilor orientat după principiul din timpul Războiului Rece „need 
to know“, care însemna că putea obține informații numai cel care 
demonstra că are nevoie de ele, în „need to share“, cu semnificația că 
nimeni nu poate înţelege vreodată tabloul general fără a împărtăși cu 
ceilalți micile tablouri individuale. 

Poate că aceasta explică de ce am descoperit treptat că unele (nici 
pe departe toate) dintre cele mai bune surse de informaţii ale mele nu 
erau acum nici profesori de Relaţii internaţionale, nici diplomaţi din 
Departamentul de Stat, ci, mai degrabă, manageri hedge funds care 
aparţin celei mai prospere şcoli de globalişti din lumea de astăzi. Eu 
însumi m-am simțit atras din ce în ce mai mult de strălucitorii manageri 
de fonduri hedge funds — şi nu de diplomați sau profesori =, pentru că cei 
mai buni dintre ei erau extrem de bine informaţi asupra problemelor 
globale și denotau o abilitate și o înclinație firească pentru arbitrarea şi 
interpolarea informaţiilor din toate cele şase dimensiuni, inainte de a 
trage o concluzie. Unul dintre cei mai buni din această categorie este 
Robert Johnson, fostul partener al lui George Soros. Am remarcat dese- 
ori împreună cu Johnson, în urma conversaţiilor noastre în care 
analizam lumea, că amândoi făceam, în fond, acelaşi lucru, cu singura 
diferență că, la sfârşitul unei zile, el paria pe cursul unei acțiuni sau 

obligaţiuni, în timp ce eu îmi așterneam în scris opiniile asupra diferitor 
aspecte ale relaţiilor internaţionale. Dar, pentru a face acest lucru, 
apelam amândoi la acelaşi procedeu de arbitraj. 

Dacă arbitrajul informaţional hexadimensional este cel mai bun 
mijloc de a observa sistemul globalizării, aceasta este un sistem prea 
complex pentru a fi explicat numai cu ajutorul teoriilor înalte. Cea mai 
bună metodă de a o explica este adesea cea a povestioarelor simple. l-am 
spus acest lucru într-o după amiază lui Robert Hormats, vicepreşedinte 
la Goldman Sachs International, care a sesizat imediat ce aveam în 
vedere: „Pentru a înțelege şi apoi pentru a explica globalizarea, de mare 
folos este să te imaginezi ca un intelectual nomad. În lumea nomazilor, 
oamenii nu-și parcelează cu atâta strictețe parcela. Acesta este motivul 
pentru care nomazii sunt întemeietorii religiilor monoteiste iudaismul şi 
islamismul. Dacă ar fi fost sedentari, ar fi creat tot soiul de mitologii în 
jurul unei stânci sau al unui pom și şi-ar fi închipuit că zeul sălăşluia în 
acea stâncă sau în acel pom, şi numai acolo. Nomazii, însă, au văzut 
dintotdeauna o parte mai mare din această lume. Ei ştiau că zeul nu se 
afla în stânca aceea. El era pretutindeni. Așezaţi în jurul unui foc de 
tabără sau peregrinând din oază-n oază, nomazii duceau mai departe, 
prin istorioare simple, adevăruri complexe.“ 

Înainte vreme, un ziarist, editorialist sau politician putea să se gân- 
dească la Primărie, la Parlament, la Casa Albă, la Pentagon, la Ministerul 
de Finanţe sau la Departamentul de Stat ca la propria sa „piață“. Astăzi 
însă piața relevantă este planeta Pământ și integrarea globală a tehnolo- 
giei, finanţelor, comerțului și informaţiei într-un mod care să influențeze 
salariile, dobânzile, nivelul de trai, cultura, piaţa de muncă, războaiele și 
vremea pretutindeni în lume. Sistemul globalizării nu explică fiecare 
lucru care se petrece astăzi în lume. Dar dacă există un sistem care 
influențează un număr mare de oameni în acelaşi timp şi în mai multe 
modalități, acel sistem este globalizarea. 

Murray Gell-Mann, laureat al Premiului Nobel, fost profesor de 
Fizică teoretică la Caltech şi unul dintre fondatorii Institutului de la 
Santa Fe, a arătat odată, în cadrul unei serii de expuneri, că ceea ce 
numesc eu arbitraj informațional nu diferă prea mult de inițiativa oame- 
nilor de ştiinţă de a încerca să facă comprehensibile sistemele 
complexe. Are dreptate. Astăzi nu există sisteme politice mai complexe 
decât globalizarea, iar, pentru a o înţelege, ziaristul și strategul trebuie 
să dovedească acelaşi grad de complexitate. 

„Aici, pe pământul odată format, au apărut sisteme de o complexi- 
tate din ce în ce mai mare ca o consecinţă a evoluției fizice a planetei, a 

evoluţiei biologice și a evoluţiei culturale umane“, spunea Gell-Mann. 
„Procesul a mers atât de departe, încât noi, ființele umane, suntem 
confruntați acum cu imense și complexe probleme ecologice, politice, 
economice și sociale. Când încercăm să abordăm probleme atât de difi- 
cile, ne străduim, firește, să le sfărâmăm în piese mai ușor de mânuit. 
Este un procedeu util, dar cu limite serioase. Atunci când avem de-a 
face cu vreun sistem non-linear, mai ales cu unul complex, nu putem, 
pur şi simplu, să-l privim în părți şi aspecte disparate, apoi să le punem 
la un loc şi să declarăm că, adunate, comportamentul unuia și compor- 
tamentul altuia se regăsesc în întreg. Atunci când e vorba de un sistem 
non-linear complex, trebuie să-l desfacem în piese şi apoi să studiem 
fiecare aspect, după care să studiem foarte atent interacțiunea dintre 
toate acestea. Numai procedând astfel, putem descrie întregul sistem.“ 

Aceasta este pentru mine esenţa a ceea ce eu consider că reprezintă 
şcoala globalistă de relaţii internaționale. Dar, pentru a avea o şcoală 
globalistă, avem nevoie de mai mulți studenți, profesori, diplomați, zia- 
rişti, spioni şi sociologi formaţi ca globalişti. 

„Avem nevoie de un corpus de oameni care să considere că e impor- 
tant să ai o privire serioasă şi absolut profesională asupra întregului 
sistem“, spune Gell-Mann. „Este nevoie de o asemenea privire, pentru 
că nu veți reuși niciodată să gestionaţi fiecare parte sau fiecare inter- 
conexiune. S-ar putea crede că cei mai mulți ziarişti chiar așa 
procedează. Dar nu este așa. Din păcate, în foarte multe locuri din soci- 
etatea noastră, inclusiv în academii şi în administrație, un merit din ce 
în ce mai mare revine celor care studiază cu atenţie un aspect (ingust) 
al unei probleme, al unei profesii, tehnologii sau culturi, în timp ce dis- 
cutarea tabloului de ansamblu seamănă cu o conversaţie la un cocktail. 
E o nebunie. Trebuie să înțelegem nu numai că avem nevoie de specia- 
liști, ci şi de oameni a căror specialitate este aceea de a identifica 
puternicele interacțiuni şi intersectări ale diferitelor dimensiuni, şi abia 
apoi de a avea o privire reală asupra întregului. Ceea ce consideram 
înainte a fi un material pentru o conversaţie la un cocktail reprezintă 
partea determinantă a unei povești reale.“ 

Așadar, poftiți la cocktail! 


3 


Lexus şi măslinul 


Ierusalim, 29 decembrie 1998: Shimon 
Biton își pune telefonul celular pe Zidul 
plângerilor, așa încât o rudă din Franţa 
poate spune o rugăciune la locurile 
sfinte (fotografie de Menahem Kahana, 
Agenţia France Presse) 


tional care a luat locul sistemului Războiului Rece, vi se pare că 

acest lucru este suficient pentru a explica problemele de astăzi 
din lume? Nu prea. Globalizarea este ceva nou. Dacă lumea ar fi făcută 
numai din microprocesoare și pieţe, ați fi putut jura, probabil, că glo- 
balizarea explică aproape totul. Dar, vai, lumea e făcută din micropro- 
cesoare și pieţe și bărbaţi și femei, care au, toți, obiceiurile, tradițiile, 
dorurile și scopurile proprii, imprevizibile. Astfel, problemele lumii de 
astăzi pot fi explicate ca interacţiunea dintre ceea ce este tot atât de nou 
ca un site de Internet şi ceea ce este vechi ca măslinii noduroşi de pe 
malurile râului Iordan. Am început să mă gândesc prima dată la aceasta 
în mai 1992, în timp ce mă aflam într-un tren care ne purta prin Japonia 
cu 180 de mile pe oră, iar eu mâncam sushi la cutie. 


O dată ce recunoaşteți că globalizarea este sistemul interna- 

Fusesem trimis să scriu un reportaj la Tokio şi aranjasem o vizită la 
uzina de automobile de lux Lexus, situată în afara lui Tokio City, la Sud 
de Tokio. A fost una dintre cele mai memorabile vizite pe care le-am 
făcut vreodată. Pe atunci, fabrica producea 300 de limuzine Lexus pe zi, 
realizate de 66 de ființe umane şi 310 roboți. Din câte am putut să văd, 
muncitorii erau folosiți, în special, la controlul calităţii, numai puţini din- 
tre ei strângeau piesele în şuruburi sau sudau. Roboții executau, 
practic, toate operaţiile. Existau chiar cărucioare de transport roboti- 
zate care aduceau materialele la standurile de lucru şi care puteau 
sesiza când le apărea în cale un om şi care semnalau , bip, bip, bip“, pen- 
tru ca acesta să se ferească. Am fost fascinat privind robotul care aplica 
izolatorul de cauciuc pentru a fixa ştergătoarele de parbriz. Braţul robo- 
tului lipea impecabil, într-un dreptunghi perfect, cauciucul fierbinte, 
topit, de jur împrejurul parbrizului. Dar ceea ce m-a entuziasmat cel mai 
mult a fost faptul că, după fiecare aplicare, o minusculă picătură de cau- 
ciuc rămânea suspendată de vârful degetului robotului - la fel ca 
picătura de pastă de dinți care poate rămâne în deschizătura tubului 
după ce l-am stors pe periuța de dinți. La uzina Lexus, acest braț al robo- 
tului pendula în interiorul unei bucle largi până ce vârful întâlnea o 
minusculă sârmă de metal aproape invizibilă, care reteza ireproşabil 
acea ultimă mică picătură de cauciuc fierbinte şi negru, lăsând locul 
absolut curat. Nu-mi luam ochii de la acest proces, în timp ce mă gân- 
deam ce volum de proiectare, design şi tehnologie trebuie să fi fost 
necesar pentru a realiza acest braț de robot şi a-l face să penduleze de 
fiecare dată într-un unghi precis, aşa incât bucata de sârmă de mărimea 
unei unghii să poată reteza ultima picătură de cauciuc fierbinte să 
înceapă să curețe următorul parbriz. Am fost profund impresionat. 

După vizitarea fabricii, am revenit la Toyota City şi am luat trenul 
de mare viteză pentru a mă întoarce la Tokio. Trenul (the bullet train) 
îşi merită pe deplin numele, pentru că seamănă cu un glonţ și este tot 
atât de rapid. În timp ce mă delectam cu un sushi din una din acele 
cutii care pot fi cumpărate în orice gară din Japonia, citeam numărul 
din ziua respectivă al ziarului International Herald Tribune. Mi-a 
reținut privirea o ştire plasată în colțul din dreapta sus al paginii 3. Era 
vorba de briefing-ul zilnic de la Departmentul de Stat. Purtătoarea de 
cuvânt de la Departamentul de Stat, Margaret D. Tutwiler, a furnizat o 
interpretare controversată a rezoluţiei Statelor Unite din 1948, care se 
referea la dreptul refugiaților palestinieni de a se întoarce în Israel. 
Nu-mi amintesc toate detaliile, dar ştiu că atât arabii, cât şi israelienii 

au fost deopotrivă de iritați și că reportajul a provocat o stare de alarmă 
în Orientul Mijlociu. 

Aşadar, goneam cu 180 mile pe oră într-unul din cele mai moderne 
trenuri din lume, citind această relatare despre cel mai vechi colț al 
lumii. Gândul mi s-a dus la aceşti japonezi, a căror fabrică de automo- 
bile tocmai o vizitasem şi cu al căror tren călătoream acum şi care 
construiau cu roboți cel mai luxos automobil din lume. Dincolo, pe 
pagina 3 din Herald Tribune, la loc de frunte, oameni cu care trăisem 
atâţia ani la Beirut şi Ierusalim, pe care îi ştiam atât de bine şi care 
acum încă se mai luptau ca să împartă între ei măslinii. Mă gândeam 
că, de fapt, Lexus şi măslinul erau simbolurile erei care a început după 
Războiul Rece: jumătate din lume părea animată de intenţia de a con- 
strui un Lexus şi mai performant, de a-şi moderniza, eficientiza și 
privatiza economia pentru a prospera în sistemul globalizării. Jumătate 
de lume — uneori jumătatea aceleiași țări, a aceleiași persoane — încleș- 
tată în lupta pentru dreptul de proprietate asupra măslinului. 

Măslinii sunt importanți. Ei reprezintă tot ce ne înrădăcinează şi ne 
ancorează, ne identifică şi ne localizează în această lume, fie că e vorba 
de o familie, o comunitate, un trib, o națiune, o religie sau, de cele mai 
multe ori, un loc numit „acasă“. Măslinii reprezintă tot ce înseamnă că} 
dura familiei, satisfacția propriei individualități, intimitatea ritualurilor 
personale, profunzimea relațiilor private, ca şi încrederea în sine şi 
siguranța că, dacă vom întinde mâna, vom da de alţii. Ne luptăm uneori 
atât de îndârjit pentru măslinii noştri, pentru că, în mod ideal, ei ne dau 
sentimentul de autoprețuire și de apartenenţă, care, la fel ca hrana de 
toate zilele, sunt esențiale pentru a supravieţui. Într-adevăr, unul dintre 
motivele pentru care statul național nu va dispărea niciodată, chiar dacă 
va fi mai slab, este acela că el reprezintă ultimul măslin — ultima expre- 
sie a apartenenţei noastre - din punct de vedere lingvistic, geografic şi 
istoric. Singur poți fi o persoană bogată. Singur poți fi o persoană 
inteligentă. Dar singur nu poți fi o persoană completă. Pentru aceasta 
trebuie să fii o parte din şi să ai rădăcini într-un crâng de măslini. 

Acest foarte frumos adevăr a fost împărtășit odată de Rabbi Harold 
S. Kushner care a interpretat o scenă din romanul clasic al lui Gabriel 


Garcia Marquez Un veac de singurătate: 


Marquez povestește despre un sat în care oamenii sunt afectaţi de 
plaga stranie a uitării, un fel de amnezie contagioasă. Începând cu 
cei mai bătrâni locuitori şi continuând în toată populația, plaga face 
ca oamenii să uite chiar și denumirea celor mai obişnuite obiecte 
cotidiene. Un tânăr, încă neafectat de această plagă, încearcă să limi- 

teze dezastrul punând inscripţii deasupra tuturor obiectelor: 
„Aceasta este o masă“, „ Aceasta este o fereastră“, „Aceasta este o 
vacă, trebuie mulsă în fiecare dimineață ca să dea lapte“. Iar la 
intrarea în oraș, pe strada principală, el fixează două pancarte mari. 
Pe una scrie: „ Numele satului nostru este Macondo“, iar pe cea mai 
mare: „Dumnezeu există“. Mesajul pe care eu l-am recepționat din 
această povestire este acela că noi putem - şi, probabil, aşa se va şi 
întâmpla — să uităm majoritatea lucrurilor pe care le-am învăţat în 
viaţă - matematica, istoria, formulele chimice, adresa şi numărul de 
telefon ale primei case în care am locuit când ne-am căsătorit — și 
toate aceste lucruri uitate nu ne vor prejudicia deloc. Dar dacă ne 
uităm apartenenţa și uităm că există un Dumnezeu, în noi se pierde 
ceva profund uman. 


Dar, dacă măslinii sunt esențiali pentru ființa noastră, atașamentul, 
împins la extrem, față de măslinii noştri poate să ne facă să născocim 
identități, relații şi comunități bazate pe excluderea celorlalți. Și atunci 
când aceste obsesii o iau într-adevăr razna, aşa cum s-a întâmplat cu 
naziștii în Germania, sau cu cultul ucigaș Aum Shinrikyo din Japonia 
sau cu sârbii din Iugoslavia, ele duc la exterminarea celorlalți. 

Conflictele dintre sârbi și musulmani, evrei şi palestinieni, armeni şi 
azerbaidjeni izbucnite pentru proprietatea asupra unui măslin sau altul, 
sunt atât de înveninate tocmai pentru că se pune problema cine va fi 
acasă, ancorat într-un univers local şi cine nu va fi. Logica pe care se 
bazează conflictul este: eu sunt cel care trebuie să aibă controlul asupra 
acestui măslin, pentru că, dacă altul va deține acest control, nu numai că 
eu voi fi, atât din punct de vedere economic, cât şi politic, la cheremul 
lui, dar se va pierde în intregime sentimentul meu de a fi acasă. Nu voi 
mai fi niciodată în stare să-mi scot pantofii şi să mă relaxez. Nimic nu-i 
scoate mai tare din minți pe oameni decât să se vadă deposedaţi de 
identitatea sau de sentimentul lor de acasă. Ei sunt în stare să moară, 
dar să şi omoare pentru aceasta, să compună cântece, să scrie poezii 
sau romane întregi. Pentru că, fără acest sentiment de acasă şi de 
apartenenţă, viața devine searbădă, lipsită de rădăcini. lar viața ca o 
frunză-n vânt nu mai e viață. 


pe ce reprezintă Lexus? El reprezintă acel imbold fundamental, 
secular uman — dorinţa de susținere, de dezvoltare, de prosperitate 
și modernizare care caracterizează actualul sistem al globalizării. Lexus 
reprezintă pieţele globale în expansiune, instituţiile financiare și tehno- 
logiile computerizate, prin care urmărim astăzi un nivel de trai mai înalt. 

E drept că, pentru milioane de oameni din ţările în curs de dez- 
voltare, problema unei ameliorări materiale încă mai echivalează cu a 
merge zilnic la fântână, a subzista cu un dolar pe zi, a străbate câmpul 
desculț, in spatele unui plug tras de un bou sau a aduna lemne şi a le 
transporta pe cap cale de 5 mile. Aceşti oameni încă mai au de tras pen- 
tru a trăi, nu s-au despovărat. Alte milioane de oameni din țările 
dezvoltate, însă, rezolvă tot mai mult această problemă a ameliorării 
materiale şi modernizării purtând încălțările zeiței Nike, cumpărând pe 
pieţe integrate și folosind noua rețea de tehnologii. Dacă nu toți oamenii 
dispun de aceleași posibilități de acces la noile piețe şi tehnologii care 
caracterizează sistemul globalizării, dacă ei scot din acestea profituri 
inegale, aceasta nu schimbă cu nimic faptul că ele sunt unelte definitorii 
ale zilei de astăzi şi că toţi sunt afectaţi, direct sau indirect, de ele. 

Lexus versus măslinul reprezintă tocmai versiunea modernă a unei 
poveşti foarte vechi — cu adevărat una dintre cele mai vechi poveşti con- 
semnate ale omenirii — cea a lui Abel şi Cain. Biblia ebraică spune în 
Facerea: „După aceea Cain a zis către Abel, fratele său: ‘Să ieşim la 
câmp! lar când erau ei în câmpie, Cain s-a aruncat asupra lui Abel, 
fratele său, și l-a omorât. 

Atunci a zis Domnul Dumnezeu către Cain: “Unde este Abel, fratele 
tău?” Iar el a răspuns: “Nu știu! Au doară eu sunt păzitorul fratelui meu? 

ȘI a zis Domnul: ‘Ce ai făcut? Glasul sângelui fratelui tău strigă către 
mine din pământ.” (Facerea, 4, 8-10). 

Dacă citiți atent acest paragraf, observați că Biblia ebraică nu ne 
dezvăluie ce i-a spus într-adevăr Cain lui Abel. Propoziția sună astfel: 
„Cain a zis către Abel, fratele său.“ După care se oprește. N-am fost de 
faţă la conversaţie. Dar ce vorbe s-au spus între ei, așa incât Cain s-a 
înfuriat rău și l-a omorât pe Abel, fratele său? Profesorul meu de teolo- 
gie, rabinul Tzvi Marx, mi-a spus că înțelepții rabinici, în Facerea 
Rabbah, una dintre comentariile rabinice fundamentale ale Bibliei, dau 
trei interpretări de bază ale celor spuse. Una este că cei doi frați s-au 
certat din cauza unei femei — Eva. In definitiv, pe vremea aceea, nu 
exista decât o singură femeie pe pământ, mama lor, iar ei se certau pen- 
tru a stabili care dintre frați să se căsătorească cu ea, cu alte cuvinte 
s-au certat pentru satisfacere sexuală și procreație. O altă interpretare 
argumentează că, în esenţă, Cain și Abel împărţiseră lumea între ei. 
Cain avea toată proprietatea imobiliară, toate terenurile - sau, cum 
spune Biblia , „Cain a fost lucrător de pământ“, iar Abel avea toate 
bunurile mobiliare şi inventarul viu - „ Abel a fost păstor de oi“. În 
această interpretare, Cain i-ar fi spus lui Abel să-şi ia oile de pe proprie- 

tatea sa, ceea ce a provocat o luptă pentru teritorii care s-ar fi putut 
încheia prin uciderea lui Abel de către Cain, înfierbântat de discuție. Ei 
luptau pentru dezvoltare economică şi realizări materiale. În cea de a 
treia interpretare, cei doi își îimpărțiseră deja între ei în bună înțelegere 
lumea, cu excepţia unui singur lucru rămas în litigiu: unde să fie con- 
struit Templul, care ar fi reflectat deosebita lor identitate religioasă și 
culturală. Fiecare dintre ei dorea să aibă controlul asupra acelui templu, 
în care să-şi vadă reflectată identitatea. Fiecare voia ca templul să fie în 
crângul său de măslini. Ei se luptau pentru identitatea lor şi pentru a 
stabili care dintre ei va fi păstrătorul originii legitimității familiei lor. 
Așadar, după cum arată rabinii, într-o singură istorie se află toate ele- 
mentele fundamentale ale motivaţiei umane: nevoia de intimitate 
sexuală, nevoia de subzistență asigurată şi nevoia sentimentului de iden- 
titate și comunitate. Problema sexuală o voi lăsa în seama altora. 
Această carte se va ocupa de celelalte două aspecte. 

ințelegeți acum, de ce îmi place să spun că arbitrajul informaţional 
oferă lentilele de care avem nevoie pentru a privi în profunzimea lumii 
de azi, dar aceste lentile, singure, nu sunt suficiente. Trebuie să mai 
știm și la ce privim și de ce. Ceea ce căutăm să pătrundem este forma 
pe care o ia străvechea aspirație spre progres material și spre identitate 
individuală și comună - care duc, toate, înapoi, spre Facere - în sis- 
temul internațional al globalizării dominant azi. Aceasta este drama în 
care sunt implicați Lexus şi măslinul. 


]» sistemul Războiului Rece, amenințarea cea mai probabilă pentru 
măslinul dv. venea din partea altui măslin. Venea din partea vecinului 
dumneavostră, care sărea gardul, dezrădăcina violent măslinul dum- 
neavoastră și-l planta pe proprietatea lui. Astăzi, acest pericol nu a fost 
eliminat, dar, pentru moment, a fost diminuat în multe părți ale lumii. 
Cea mai mare ameninţare pentru măslinul dumneavoastră pare să vină 
astăzi dinspre Lexus — dinspre acele forțe ale pieţei și tehnologii ano- 
nime, transnaționale, omogenizatoare și standardizante care formează 
actualul sistem economic globalizat. Există unele lucruri legate de acest 
sistem care pot face ca Lexus să devină atât de puternic, încât să 
întreacă și să năpădească orice măslin care-i apare în cale, ceea ce ar 
produce o reacţie adversă violentă. Dar există și alte lucruri legate de 
acest sistem care permit ca și cele mai mici, cele mai slabe comunități 
politice să facă uz în prezent de noile tehnologii şi piețe, pentru a-şi con- 
serva măslinii, cultura şi identitatea. Călătorind în ultimii ani prin toată 

lumea, am rămas fascinat de priveliştea acestor încleștări, acestor 
bătălii hotărâtoare, simultane cu o acțiune de echilibrare între Lexus și 
măslin. 

Această încleștare dintre Lexus și măslin în noul sistem al globa- 
lizării a găsit o reflectare clară în referendumul din 1994 din Norvegia 
referitor la aderarea la Uniunea Europeană. Pentru norvegieni, aceasta 
ar fi însemnat o lovitură bună. Apoi, să nu uităm că Norvegia se află în 
Europa, este o țară bogată şi dezvoltată şi deţine o pondere semnifica- 
tivă în comerțul cu țările membre ale UE. Intr-o lume a globalizării 
progresive, aderarea la UE i-ar fi adus Norvegiei numai beneficii eco- 
nomice. Dar referendumul a eşuat, pentru că prea mulți norvegieni 
credeau că aderarea la Uniunea Europeană ar însemna dezrădăcinarea 
unui segment prea mare din propria lor identitate şi din propriul lor 
mod de viață, pe care, grație petrolului norvegian din Marea Nordului 
(vândut într-o economie globală) le mai pot păstra şi fără apartenenţa la 
UE. Norvegienii se gândeau la Uniunea Europeană şi-şi spuneau: 
„Acum, hai să judecăm. Se presupune că eu îmi voi lua identitatea mea 
norvegiană şi o voi depune într-o euro-oală, unde va fi transformată 
într-un euro-terci de către nişte euro-birocraţi plătiți în eurodolari de la 
Parlamentul European dintr-o euro-capitală de unde relatează nişte 
euro-ziariști. A, nu, mulțumesc! Prefer să rămân Sten din Norvegia, să 
mă agăț de propriul şi specificul meu măslin, numit identitate şi să fiu 
ceva mai puţin eficient din punct de vedere economic.“ 

Reacţia măslinului față de Lexus este povestea din august 1999 din 
Franţa, avându-l ca subiect pe Philippe Folliot, primarul satului St. Pierre- 
de-Trivisy din sud-vestul Franței, cu o populație de 610 locuitori. Folliot şi 
consiliul din St. Pierre-de-Trivisy au perceput o taxă de 100% pe sticlele 
de Coca-Cola vândute pe raza localităţii ca formă de protest faţă de tariful 
impus de Statele Unite pe brânza Roquefort, care este produsă numai în 
regiunea de sud-vest a Franţei în zona St. Pierre-de-Trivisy. Punând puţin 
Roquefort pe o bucată de pâine crocantă, Folliot i-a spus lui Swardson: 
„Roquefort se face din lapte de la o singură rasă de oi, se prepară într-un 
singur loc din Franţa şi este preparat doar într-un singur mod. Este 
opusul globalizării. Coca-Cola poate fi cumpărată oriunde în lume şi peste 
tot e la fel. Coke este un simbol al multinaționalismului american care 
vrea să uniformizeze gusturile pe intreaga planetă. lată de ce suntem 
împotrivă.“ 

Lexus şi măslinul într-un echilibru sănătos a fost tema povestirii pe 
care mi-a relatat-o Glenn Prockett, vice-președinte al grupului pentru 
mediul înconjurător Conservation International, după ce a vizitat satul 


58 LEXUS ȘI MĂSLINUL 


Aukre al indienilor kayapo, așezat într-un îndepărtat colț al pădurii tro- 
picale de pe Amazonul brazilian, unde se poate ajunge doar cu un avion 
monomotor. „Când am aterizat pe pista acoperită de iarbă, am fost 
întâmpinați de tot satul purtând costumele lor tradiționale — sau chiar 
fără ele —, cu feţele vopsite şi pe cap cu căști americane de baseball cu 
tot felul de inscripții“, își aminteşte Prickett. „Am fost acolo cu 
Conservation International pentru a verifica progresul înregistrat de 
stația de cercetări biologice pe care o conduceam în susul râului împre- 
ună cu indienii kayapo. Kayapo au apărat prin forță, secole de-a rindul, o 
bună bucată din acea zonă neatinsă de pe Amazon. In prezent, ei învață 
s-o protejeze în alianță cu oameni de ştiinţă, apărători ai mediului încon- 
jurător şi cu întreprinzători cu conștiința responsabilității din toată 
lumea. Satul lor are o scurtă stradă principală, pe care se află magazinul 
deschis de Conservation International şi o filială a lui Body Shop, firma 
de produse ecologice pentru îngrijirea corpului. După două zile petre- 
cute la staţia de cercetări biologice, ne-am întors în sat ca să mai 
rezolvăm câteva treburi. Ne înțelesesem să organizăm o piață în aer 
liber cu obiecte specifice culturii kayapo, coşuri, măciuci de luptă, 
sulițe, arcuri cu săgeți şi altele. După aceea, grupul nostru a cumpărat 
toate aceste obiecte la prețuri exorbitante, în dolari americani. Apoi am 
plecat și ne-am întrunit în coliba bărbaţilor din centrul acestui sat, care 
părea ieşit din preistorie. În timp ce stăteam în coliba aceea cu fruntașii 
satului, am observat că toți priveau la un singur televizor conectat la o 
antenă parabolică.Bărbaţii schimbau mereu canalele trecând de la un 
meci de fotbal brazilian la un canal de afaceri, care se ocupă de prețul 
aurului pe piețele mondiale. Bărbații Kayapo doreau să fie siguri că, 
pentru aurul găsit, taxaseră minerii cărora le permiseseră să sape la 
marginea proprietăților lor din pădurea tropicală la cursul curent de pe 
piața mondială. Ei foloseau aceste beneficii culese de pe piața mondială 
a aurului pentru a-şi proteja propriul stil de viață special în mijlocul 
pădurii tropicale din regiunea Amazonului.“ 

Lexus în luptă cu măslinul este o scenă la care am fost martor la 
Cartierul General al NATO de la Bruxelles. Stăteam pe o canapea din 
hol în aşteptarea unei întâlniri. În apropiere se afla o ziaristă rusă vor- 
bind ruseşte la un telefon celular. Ceea ce m-a frapat cel mai mult a fost 
faptul că ea se învârtea în jurul automatului Coke de sub televizorul la 
care canalul CNN anunţa intrarea surprinzătoare a trupelor ruseşti în 
Pristina - Kosovo - înaintea forțelor NATO. Un ziarist rus, învârtin- 
du-se în jurul unui automat Coke, sub un canal CNN, vorbind ruseşte la 

un celular cu statele majore NATO, în timp ce Kosovo ardea - mintea 
mea nu putea cuprinde atâtea contradicții. 

Lexus exploatat de măslin — aceasta a fost tema reportajului apărut 
sub titlul Cvberthugs în The Economist din 14 august 1999. El declara 
că „ National Criminal Intelligence Service a condamnat caracterul tot 
mai sofisticat al violențelor organizate la sfârşitul săptămânii trecute de 
huliganii fotbalului și desfășurate între fanii de la Millwall şi cei de la 
Cardiff City. Bandele rivale sunt pregătite via Internet să coopereze în 
puncte fixe pentru ciocniri violente. Schimbul de informaţii se face pe 
site-uri web inchise sau deschise. Unii chiar relatează în timpul des- 
făşurării agresiunilor: “Incep chiar acum în timp ce vorbesc”, scria Paul 
Dodd, un huligan toxicoman cunoscut în mediile ciber, ca şi de poliţie. 
Poliţia afirma că navighează acum şi pe aceste site-uri web în speranța 
de a găsi şi alte atacuri planificate.“ 

West Side Storv față-n faţă cu World Wide Web. 

Măslinul exploatând Lexus este povestea născută în vara anului 
1999, legată de manifestul rasist Mein Kamof al lui Adolf Hitler, care a 
fost interzis în Germania de către guvernul german. El nu poate fi 
cumpărat într-o librărie din Germania şi nu poate fi publicat în 
Germania. Dar nemții au descoperit că pot comanda cartea prin 
Internet de la Amazon.com şi că o pot primi prin mail într-o modalitate 
pe care guvernul german nu o putea stopa. Într-adevăr, numărul ger- 
manilor care au comandat Mein Kampf prin Amazon. com a fost atât de 
mare, încât în vara lui 1999 Hitler a figurat pe locul 10 în lista de best- 
seller din Germania. La inceput, Amazon.com a refuzat să oprească 
transmiterea în Germania a cărții Mein Kampf, insistând asupra faptului 
că traducerea engleză nu era supusă cenzurii și că nu se putea pune 
problema de a hotări ce li se permite clienților să citească. Cu toate 
acestea, Amazon.com a fost atât de bombardată cu email-uri furibunde 
din toată lumea, încât a oprit vânzarea cărții lui Hitler. 

Măslinul înfrângând Lexus, iar apoi Lexus revenit pentru a înfrânge 
măslinul, aceasta este acea saga a experimentelor nucleare desfăşurate 
în India la sfârşitul anilor '90. În primăvara anului 1998, naționalistul 
Bharatiya Janata Party ( BJP), proaspăt ales, a decis să sfideze omenirea 
reluând experiențele cu armament nuclear. Invocarea dreptului Indiei 
de a face experienţe nucleare a constituit punctul cheie în campania elec- 
torală a BJP. Am vizitat India la scurt timp după aceste teste şi am stat de 
vorbă cu oameni bogați și cu oameni sărmani, cu reprezentanți ai guver- 
nului și cu persoane particulare, cu țărani şi orăşeni. Mă aşteptam să 

întâlnesc indieni care să-mi spună: „Ştiţi, aceste experimente nucleare au 
fost, într-adevăr, stupide. Nu ne-am ales cu o siguranță sporită de pe 
urma lor, în schimb, suferim din cauza sancţiunilor.“ Sunt sigur că a exis- 
tat un asemenea sentiment, dar n-am găsit pe nimeni care să-l exprime. 
Chiar şi acei politicieni indieni care denunțaseră testele lor nucleare ca 
pe o manevră ieftină şi şovină a noului guvern naționalist Hindu v-ar fi 
spus că aceste teste erau singura modalitate prin care India putea obține 
ceea ce-și dorea mai mult de la Statele Unite și China: R-E-S-P-E-C-T. 
Am conştientizat, în cele din urmă, profunzimea acestui sentiment atun- 
ci când m-am dus să-l văd pe Swami Agnivesh, militant pentru drepturile 
omului, pe care l-am găsit înveșmântat în sariul său de culoarea șofranu- 
lui. Cum stăteam amândoi, cu picioarele încrucișate, pe podeaua 
camerei de zi din modesta sa locuință din Delhi, îmi spuneam:“ Cu 
siguranţă, el va dezaproba aceste experienţe.“ Dar nici n-am început bine 
să discutăm, că mi-a şi declarat: „Noi suntem India, a doua țară ca 
mărime din lume! Nu ne vom lăsa tutelați. India nu se simte amenințată 
de Pakistan, dar în întregul joc internațional India este marginalizată de 
axa China-SUA.“ In ziua următoare, am plecat la Dasna, un sat așezat la 
nord de New Delhi, unde m-am oprit la întâmplare în magazine şi am 
stat de vorbă cu patronii. Dasna este unul dintre cele mai sărace locuri 
pe care le-am văzut vreodată. Nimeni nu părea să poarte pantofi. Toți 
erau numai piele și os. Pe drum se vedeau mai mulți bivoli și biciclete 
decât maşini. Aerul era greu din cauza mirosului de balegă folosită la 
foc. Dar lor le place spectacolul de sunet şi lumină al guvernului lor: 
„Suntem un popor de 900 milioane. N-o să murim din cauza acestor 
sancțiuni“, declara Pramod Batra, doctorul satului Dasna, un bărbat de 
42 de ani. „ Aceste teste nucleare înseamnă respect de sine, iar respectul 
de sine este mai important decât drumuri, curent electric şi apă. În orice 
caz, ce-am făcut? Am detonat bomba. A fost ca şi cum ai fi tras în aer. 
N-am provocat nimănui vreun rău.“ 

Dar dacă impulsurile măslinului indian păreau să prevaleze asupra 
dorinţei de a avea un Lexus, în actualul sistem al globalizării, pentru ele 
se plăteşte întotdeauna un preț ascuns, pe termen lung. La New Delhi 
am locuit la hotelul Oberoi unde, la capătul fiecărei zile, înotam în 
piscină pentru a mă remonta după căldurile înăbuşitoare de peste zi. În 
prima zi petrecută aici, în timp ce înotam bras, o indiancă înota și ea pe 
culoarul alăturat. Când am făcut o pauză de odihnă, am intrat în discuţie 
şi am aflat că făcea parte din conducerea agenţiei din India a firmei 
Salomon Brothers - Smith Barney, o importantă bancă de investiţii 

americană. l-am spus că sunt editorialist şi am venit în India ca să scriu 
un reportaj despre precipitațiile radioactive determinate de experienţele 
nucleare. 

„Aţi auzit cine e în oraş?“ m-a întrebat ea in timp ce călcam apa. 
„Nu“, am spus dând din cap. „Cine e în oraş?“ 

„Moody's“, a răspuns. Moody's Investors Service este o agenţie inter- 
națională de rating care evaluează economiile naționale, stabilind grade 
A,B și C, aşa încât investitorii din toată lumea să ştie cine dezvoltă 
economii sănătoase şi cine nu, iar dacă economia ta are un rating mai scă 
zut, aceasta înseamnă că va trebui să plăteşti o rată a dobânzii mai mare 
pentru împrumuturi externe. „ Moody's a trimis o echipă pentru a reeva- 
lua economia indiană. Aţi auzit ceva în legătură cu decizia luată de ei?“ 

Nu, nu auzisem. 

„Puteţi verifica“, a spus ea continuând să înoate. 

Am verificat. A rezultat că echipa de la Moody's s-a mişcat tot atât de 
discret și în secret ca şi atomiștii indieni care au realizat bomba. N-am 
putut afla nimic despre decizia lor, dar în noaptea în care am părăsit 
India, cea de-a patra ştire mi-a reţinut atenţia. Se anunţa că, din cauza 
noului buget umflat al guvernului Indiei şi ca urmare a testelor nucleare 
efectuate de India, precum și a sancţiunilor impuse de SUA Indiei pentru 
armamentul său nuclear, Moody's a retrogradat economia Indiei de la 
“investment grade“, care înseamnă „sigur“ pentru investitorii de pe tot 
globul, la „speculative grade“, ceea ce înseamnă „riscant“. Agenţia de 
rating The Standard & Poor's a schimbat şi ea cotarea economiei indi- 
ene de la „stabilă“ la „negativă“. Aceasta înseamnă că orice companie 
indiană care ar încerca să imprumute bani de pe pieţele internaţionale, 
ar trebui să plătească o dobândă mai mare. Şi, cum India are o rată 
scăzută a economisirii, fondurile externe sunt cruciale pentru o ţară 
care, în următorul deceniu, are nevoie de 500 miliarde de dolari pentru a 
construi o nouă infrastructură de natură să-i asigure competitivitatea. 

Așadar, măslinul şi-a avut ziua sa în India. Dar când el înflorește în 
felul acesta în sistemul globalizării, întotdeauna trebuie plătit un preţ. 
Nu poți evita sistemul. Mai devreme sau mai târziu Lexus te prinde din 
urmă. După un an şi jumătate de la testele nucleare ale Indiei, am citit în 
The Wall Street Journal (7 oct. 1999) următorul titlu: „BJP din India dă 
prioritate economiei.“ În articol se arăta că BJP venise la putere în urmă 
cu vreo doi ani, „pretinzând ca India să-şi afirme capacitatea sa nucleară 
~ angajament îndeplinit două luni mai târziu printr-o serie de teste care 
au declanșat sancțiuni globale și au blocat investiţiile.“ Cu toate acestea, 
după noile alegeri, primul ministru Atal Bihari Vajpayee n-a mai aşteptat 

încheierea numărătorii voturilor pentru a semnala noua sa prioritate: 
reforma economică. „Prioritatea constă în realizarea unui consens 
național asupra acceptării capitalului global, regulilor pieţei şi ce se mai 
leagă de acestea. Trebuie să ieşim și să ne batem pentru investiţii“, a 
declarat Vajpayee ziarului Indian Express. 

Un alt exemplu de echilibru de forţe între Lexus și măslin mi-a oferit 
zborul cu un Gulf Air de la Bahrain la Londra, în timpul căruia pe moni- 
torul televizorului montat la locul meu de la Business Class puteam 
urmări un canal care, cu ajutorul sistemului de navigare prin satelit 
(GPS) al avionului, indica pasagerilor cu precizie şi în orice moment 
poziţia avionului față de locurile sfinte musulmane de la Mecca. Ecranul 
afișa o diagramă cu un punct alb care se deplasa ori de câte ori nava îşi 
schimba direcția în care se afla orașul sfânt al islamului. Pasagerii 
musulmani, cărora religia le cere să se roage de cinci ori pe zi cu fața 
spre Mecca, aveau astfel posibilitatea să știe în ce direcție să-şi aștearnă 
covorașul lor de rugăciune. În timpul zborului, am văzut mai mulți 
pasageri din preajma mea înghesuindu-se în bucătăria de la bord pen- 
tru a-şi împlini ritualurile sacre și, grație sistemului GPS, ştiau exact în 
ce direcţie să se orienteze. 

O componentă de computer pe care mi-a trimis-o un prieten ilus- 
trează perfect ce înseamnă în era globalizării măslinul pe care Lexus 
nici nu-l bagă în seamă. Pe spatele piesei era scris: „Această compo- 
nentă a fost produsă în Malaysia, Singapore, Filipine, China, Mexic, 
Germania, SUA, Thailanda, Canada şi Japonia. A fost produsă în atât de 
multe locuri diferite, încât nu putem specifica o ţară de origine.“ 

Un alt exemplu în care Lexus triumfă asupra măslinului în era globa- 
lizării mi-a apărut sub forma unui articolaș din ediția lui Sports 
Illustrated din 11 august 1997: După 38 de ani, clubul galez de fotbal 
Llansantffraid și-a schimbat numele în „Total Network Solutions“ con- 
tra unei sume de 400 000 USD oferită de o companie de telefoane 
celulare.“ 

Conlucrarea dintre Lexus şi măslin în era globalizării a fost etalată şi 
într-un articol cel puţin neobișnuit din Washington Times din 21 
septembrie 1997, în care se relata că serviciile ruse de contraspionaj se 
plângeau că, pentru a recruta un spion CIA ca agent dublu, trebuie să 
plăteşti de două ori mai mult decât pentru deturnarea unui rus. Un ofi- 
cial al Serviciului Federal de Securitate din Rusia (succesorul 
KGB-ului) declara, sub rezerva păstrării unui anonimat deplin, agenţiei 
de ştiri ITAR TASS, că un spion rus putea fi cumpărat cu numai 1 milion 

USD, în timp ce agenții CIA acceptau să lucreze pentru cealaltă parte 
numai de la 2 milioane USD în sus. 

Cam în acelaşi timp, ziarul israelian Yediot Aharonot publica ceva ce 
mi s-a părut a fi prima știre de senzaţie din interiorul serviciilor secrete 
lansată pe piaţa liberă. Ziariștii de la Yediot s-au dus la Moscova și au 
cumpărat câteva fotografii luate de ruși cu ajutorul unui satelit spion de 
la noua bază de rachete Scud din Siria. Apoi Yediot.a angajat un expert 
american particular pentru a analiza fotografiile, după care a publicat 
tot pachetul ca story de senzaţie despre noua ameninţare cu bombe din 
partea Siriei. Toate acestea fără a cita nici măcar o singură sursă ofi- 
cială. Cine mai are nevoie de spioni, dacă are buzunarele pline? 

În sfârşit, istorioara mea favorită „Lexus triumfă asupra măslinului în 
era globalizării“ îl are ca subiect pe fiul lui Abu Jihad. În 1995 am partici- 
pat la summitul economic al Orientului Mijlociu, care a avut loc la 
Amman, în Jordania. Luam prânzul pe balconul apartamentului meu de 
la Marriott. Ca din senin a apărut un tânăr arab care s-a apropiat de masa 
mea şi m-a întrebat „Dumneavoastră sunteți Tom Friedman?“ l-am 
răspuns afirmativ. 

„Mr. Friedman, a continuat politicos tânărul, ați cunoscut pe tatăl 
meu.“ 

„Cine a fost tatăl dumneavoastră?“ am întrebat. 

„Tatăl meu a fost Abu Jihad.“ 

Abu Jihad, al cărui nume real era Khalil al-Wazir, a fost unul dintre 
palestinienii care au înființat, împreună cu Yasser Arafat, el-Fatah şi au 
preluat apoi Organizaţia de Eliberare a Palestinei. Abu Jihad - însem- 
nând „tatăl luptei“, nom de guerre al lui al Wazir, a condus operaţiunile 
militare palestiniene din Liban, ca şi Westbank în zilele în care eu am 
fost corespondentul lui New York Times la Beirut. L-am cunoscut la 
Beirut. Palestinienii îl considerau erou militar; israelienii vedeau în el 
unul dintre cei mai periculoși teroriști palestinieni. La 16 aprilie 1988, 
un comandou israelian l-a asasinat în locuinţa sa din Tunis, ciuruindu-i 
trupul cu 100 de gloanţe. 

„Da, -am cunoscut bine pe tatăl dumneavoastră, k-am şi vizitat odată 
în locuința sa din Damasc“ , i-am spus tânărului. „ Dumneavoastră ce 
faceți?“ 

Mi-a întins cartea sa de vizită pe care se putea citi: Jihad al-Wazir, 
director managerial, World Trade Center, Gaza, Palestina.“ 

În timp ce o citeam, mă gândeam: „Uluitor. De la Jesse James la 
Michael Milken într-o singură generaţie.“ 

P rovocarea acestei ere a globalizării, atât pentru țări, cât şi pentru 
indivizi, constă în a găsi un echilibru sănătos între conservarea 
spiritului de identitate şi de comunitate, a sentimentului de „acasă“ şi 
respectarea regulilor de urmat pentru a supraviețui în sistemul globa- 
lizării. Astăzi, orice societate care vrea să prospere din punct de vedere 
economic trebuie să încerce în mod constant să construiască un Lexus 
mai bun și să-l lanseze pe piața mondială. Dar nimeni nu trebuie să se 
legene în iluzia că simpla participare la această economie globală este 
suficientă pentru a însănătoşi o societate. Dacă această participare se 
face cu prețul pierderii identității naționale, dacă indivizii au sentimen- 
tul că rădăcinile măslinului lor au fost smulse sau erodate de acest 
sistem global, atunci ei se vor ridica opunându-se acestui proces. De 
aceea, supraviețuirea globalizării ca sistem va depinde, în parte, de 
măsura în care noi toți vom realiza acest echilibru. O ţară, care nu are 
măslini sănătoşi, nu va mai avea niciodată rădăcini puternice şi nici acea 
stabilitate care să-i permită să înflorească pe deplin cu faţa spre lume. 
Dar o ţară care are doar măslini, adică numai rădăcini şi nu are un 
Lexus, nu se va dezvolta sau nu va ajunge niciodată prea departe. 
Menţinerea acestui echilibru este însă o luptă permanentă. 

Poate că din acest motiv, dintre numeroasele istorioare pe care le 
veți citi în cartea de față cel mai mult îmi place cea a vechiului meu 
coleg de colegiu, Victor Friedman, care predă Business Management la 
Ruppin Institute în Israel. L-am sunat într-o zi ca să văd ce mai face şi 
s-a bucurat că i-am telefonat, pentru că nu mai avea numărul meu de 
telefon. Când l-am întrebat ce s-a întâmplat, mi-a explicat că nu mai avea 
computerul său manual, în care ţinea totul — adresele prietenilor, adrese 
de email, numere de telefoane şi programul său pentru următorii doi 
ani. Apoi mi-a povestit ce se întâmplase.. 

„Am avut acasă un desktop care a clacat. L-am dus la un magazin de 
computere din Hadera (un oraş în centrul Israelului) ca să mi-l repare. 
După câteva săptămâni, cei de la magazin m-au sunat și mi-au spus că 
mi-au reparat PC-ul. Drept care, mi-am pus în servieta mea de piele 
palm computerul şi am pornit-o spre Hadera ca să-mi iau PC-ul reparat. 
Am ieşit din magazin cu PC-ui cel mare și cu servieta în care aveam 
palm computerul. M-am dus la maşină, am pus servieta pe trotoar, am 
deschis portbagajul şi am așezat în el cu multă grijă PC-ul reparat, asi- 
gurându-mă că e bine fixat. M-am urcat apoi în mașină şi am plecat 
uitând servieta pe trotoar. De îndată ce am ajuns la birou şi am vrut să 
iau servieta, mi-am dat seama ce se întâmplase — și ce urma să se întâm- 

ple — şi am sunat imediat la poliția din Hadera să le spun nu-mi aruncafi 
în aer servieta. (Este o practică standard a poliției israeliene să arunce 
în aer orice pachet, servietă sau alt obiect suspect lăsat pe trotoar, 
deoarece teroriștii palestinieni au plasat o mulțime de bombe împotriva 
civililor israelieni. Israelienii au fost atât de bine instruiți să se protejeze 
în asemenea situații, încât, dacă laşi undeva un pachet doar pentru 1 
minut, cineva anunță poliția.) Ştiam că nimeni n-ar fi furat servieta. În 
Israel hoţii nu se ating de asemenea obiecte lăsate pe trotoar. Dar era 
prea târziu. Dispecerul de la poliție mi-a spus că o echipă de artificieri 
se afla deja la fața locului şi „se ocupase de obiect“. Când m-am dus la 
poliție, mi-a fost restituită frumoasa mea servietă de piele cu o drăguță 
de gaură de glonţ drept în mijloc. Singurul lucru care mă durea era 
computerul meu manual. Genius 019300 al meu a fost lovit în plin. Toată 
viața mea se afla în acel obiect şi nu mă gândisem niciodată să fac 
dubluri. Le-am spus polițiștilor că sunt dezolat pentru că le-am creat 
asemenea probleme, iar ei mi-au spus: „Nu-ţi face griji, oricui i se poate 
întâmpla.“ Săptămâni de-a rindul m-am plimbat prin campus cu servieta 
mea găurită ca să-mi amintesc că trebuie să mă opresc și să mă gândesc 
mai des. Majoritatea studenților mei sunt în Armata Israeliană și de câte 
ori îmi vedeau servieta şi gaura din ea, izbucneau în râs, pentru că ştiau 
exact ce se întâmplase.“ 

După ce a terminat de povestit, Victor mi-a spus: „ A propos, trimi- 
te-mi adresa ta de e-mail. Trebuie să-mi fac o agendă nouă.“ 

..„ Si zidurile s-au prăbuşit 


A 
I n vara lui 1998 am vizitat Brazilia şi am întâlnit pe Guilherme 


Frering, unul dintre industriașii de vârf ai țării, preşedintele comite- 
tului de conducere al giganticei companii miniere braziliene Caemi 
Minercao e Metalurgica. Frering mi-a descris incredibilele schimbări 
înregistrate de economia Braziliei în deceniul trecut, după care a făcut, 
în treacăt, următoarea remarcă: „Ştiţi, Zidul din Berlin s-a prăbușit şi 
aici. N-a fost numai un eveniment local, european. A fost un eveniment 
global. Zidul s-a prăbușit şi peste Brazilia. Marile schimbări din econo- 
mia Braziliei s-au petrecut în același timp cu prăbușirea Zidului 
Berlinului.“ r 
Pentru a-și ilustra declarația, el a relatat următoarele: În noiembrie 
1988 au intrat în grevă oțelarii militanți de la National Steel Company 
(CSN) din Volta Redonda, care este situată la Nord-Est de Rio de 
Janeiro, este cea mai mare oțelărie din America de Sud și este controlată 
de guvern. Aproximativ 2 500 de oțelari brazilieni furioși au ocupat fabri- 
ca şi au cerut sporiri retroactive de salariu şi reducerea zilei de muncă 
de la 8 la 6 ore. Ciocnirile dintre muncitori și poliția locală au fost în cele 
din urmă escaladate și atunci a fost chemată în ajutor armata braziliană. 
În lupta pentru preluarea controlului asupra fabricii, 3 oțelari au fost 
uciși şi 36 răniți. Armata braziliană i-a acuzat pe muncitori că au dus „un 
veritabil război urban de guerilă“, în care au folosit pietre, cocktailuri 
Molotov, răngi de fier şi arme de foc pentru a-şi apăra locurile de muncă 
și câştigurile asigurate de stat. In timpul dictaturii militare din Brazilia 
care a durat 21 de ani şi a luat sfârşit abia în 1985, generalii de la condu- 
cerea ţării au fost intotdeauna foarte preocupaţi de controlul asupra 
uriașei oțelării, mergând atât de departe încât au declarat Volta Redonda 
„oraș de securitate națională“ şi numeau direct primarul orașului. După 
ce mi-a dat aceste explicații, Frering a adăugat „La aproximativ 4 ani de 
la această grevă sângeroasă, după ce Zidul Berlinului s-a prăbuşit, 
aceiași oţelari de la CSN cereau - cereau! — privatizarea uzinei, pentru că 


„.. ȘI ZIDURILE S-AU PRĂBUŞIT 67 


înțeleseseră că aceasta era singura cale pentru a putea rămâne competi- 
tivi şi a păstra majoritatea angajaţilor. Astăzi CSN este complet 
privatizată și a participat, în calitate de acționar majoritar, la privatizarea 
altor fabrici — proprietate de stat din Brazilia.“ 

Observaţia lui Frering mi-a luminat mintea ca un fulger: Bineînțeles 
că avea dreptate. Zidul din Berlin nu s-a prăbuşit numai la Berlin. A 
căzut în Est şi Vest, în Nord și Sud și a lovit deopotrivă țări şi companii, 
și le-a lovit aproape în acelaşi timp. Am focalizat căderea Zidului 
Berlinului în Est pentru că a fost atât de dramatică, atât de palpabilă: un 
perete de ciment prăbuşindu-se la ştirile de seară. Dar, în fapt, într-un 
mod similar, dar mai puțin palpabil s-au prăbuşit ziduri pretutindeni în 
lume. Este căderea tuturor acelor ziduri de pe tot globul care a făcut 
posibilă această eră a globalizării și integrarea. Aici se ridică o întrebare 
foarte importantă: Ce suflu a dărâmat zidurile? Sau, așa cum ar întreba 
puștii mei, „Tati, de unde a venit globalizarea?“ 

Mi-aş începe răspunsul astfel: Lumea Războiului Rece a semănat cu 
o câmpie întinsă, străbătută în lung și-n lat şi separată prin garduri, 
ziduri, şanţuri şi fundături. Era cu neputinţă să mergi foarte departe, 
sau foarte repede în această lume fără a te izbi de un Zid al Berlinului 
sau de o Cortină de Fier sau de un Pact al Varșoviei sau de tarife 
protecționiste sau de bariere în calea circulaţiei capitalurilor . În spatele 
acestor garduri şi ziduri, țările au putut găsi o mulțime de locuri unde să 
se ascundă și să-şi păstreze propriile lor forme unice de viață, politice, 
economice şi culturale. Am putut face parte din Lumea Întâi, din Lumea 
a Doua sau chiar din Lumea a Treia. Am putut avea sisteme economice 
extrem de diferite — o economie planificată de la centru, comunistă, o 
economie a statului social, o economie socialistă sau o economie a 
pieţei libere. Am putut menţine sisteme politice extrem de diferite - 
orice începând de la democraţii și până la dictatură la autoritarism lumi- 
nat la monarhie la totalitarism. Diferenţele au rămas acute, în nuanţe de 
negru până la alb, pentru că zidurile menite să le apere erau din belşug 
şi nu puteau fi ușor escaladate. 

“Toate aceste ziduri au fost măturate de trei schimbări fundamentale 
-= schimbări în modul în care comunicăm, în care investim şi în care per- 
cepem lumea. Schimbările s-au născut şi s-au dezvoltat în timpul 
Războiului Rece şi au atins o masă critică la sfârşitul anilor '80, când, în 
cele din urmă, s-au contopit într-o trombă suficient de puternică pentru 
a dărâma toate zidurile sistemului Războiului Rece şi a oferi lumii posi- 
bilitatea de a se uni într-un câmp unic, integrat şi deschis. Astăzi, acest 
câmp se lărgeşte şi se deschide și mai mult și mai rapid în fiecare zi, pe 

măsură ce zidurile cad și tot mai multe țări păşesc în lumea globalizării. 
Iată de ce astăzi nu mai există nici o Lume Întâi, a Doua sau a Treia. 
Astăzi mai e doar Lumea Rapidă — lumea câmpului larg deschis — și 
Lumea Lentă - lumea celor care fie că au căzut și au rămas la marginea 
drumului, fie că au ales viața departe de câmp, într-o vale îngrădită arti- 
ficial, pentru că Lumea Rapidă li se pare prea rapidă, prea 
înspăimântătoare, prea omogenizatoare sau prea solicitantă. Așa stau 
lucrurile. 


Democratizarea tehnologiei 


Ministrului adjunct al Finanţelor din SUA, Larry Summers, îi place 
să povestească cele întâmplate în 1988, când era implicat în campania 
electorală a candidatului la Preşedinţie, Michael Dukakis, şi a fost tri- 
mis într-o bună zi la Chicago pentru a ține o conferinţă în susținerea lui 
Dukakis. În timp ce se afla la Chicago, biroul electoral local i-a pus la 
dispoziție o maşină echipată cu — staţi jos, să nu cădeți pe spate — un 
telefon. 

„Mi s-a părut formidabil ca, în 1988, să am un telefon celular în 
mașină“, îşi amintește Summers, „aşa că mi-am sunat soția ca să-i spun 
că mă aflu într-o maşină cu telefon.“ 

Nouă ani mai târziu, în 1997, Summers a făcut o vizită în Nordul 
Africii, pe Coasta de Fildeș, în calitate de ministru de Finanţe al SUA. In 
cadrul vizitei sale oficiale el a trebuit să inaugureze un proiect de sănă- 
tate finanțat de SUA intr-un sat situat undeva mai sus de capitala Abidjan. 
În acest sat, în care se deschidea prima fântână de apă potabilă, se putea 
ajunge numai cu pirogile. Summers, grangurul din America, a fost decla- 
rat de către locuitorii satului căpetenia lor onorifică şi înveșmântat în 
tradiționalul port african. Dar amintirea cea mai vie pe care o păstrează 
este legată de drumul de întoarcere din sat, când, păşind în pirogă pen- 
tru a o lua în josul apei, un oficial din Coasta de Fildeş i-a înmânat un 
celular şi i-a spus: „Sunteţi căutat din Washington.“ Cu nouă ani în urmă, 
Summers era extaziat de ideea de a avea un telefon în maşina sa la 
Chicago, pentru ca acum, în mod cât se poate de firesc, să aibă un tele- 
fon într-o pirogă la Abidjan. 

Aventurile lui Summers în materie de telefonie se datorează primei 
și celei mai importante schimbări petrecute în timpul Războiului Rece — 
schimbarea produsă în modul de comunicare. Eu am numit această 
schimbare „democratizarea tehnologiei“ şi ea este cea care oferă unui 
număr tot mai mare de oameni, echipați cu tot mai multe computere, 

modemuri, telefoane celulare, sisteme de cablu şi conexiuni prin 
Internet, posibilitatea de a ajunge tot mai departe şi mai departe, într-un 
număr tot mai mare de ţări, din ce în ce mai rapid, mai profund şi mai 
ieftin decât oricând în istorie. 

În zona Washington D.C., în Valley Spring, există o bancă, unde 
clienţilor li se oferă toate tipurile de servicii bancare prin intermediul 
Internetului şi telefonului. Mesajul publicitar al băncii rezumă inspirat 
democratizarea tehnologiei: „Hai, să deschidem o bancă la tine acasă!“ 
Graţie democratizării tehnologiei, acum toți putem avea acasă la noi o 
bancă, un birou, un ziar, o librărie, o firmă de brokeri, o fabrică, o firmă 
de investiții, o şcoală... 

Democratizarea tehnologiei este rezultatul unei serii de inovaţii con- 
centrate în anii '80 care au inclus computerizarea, telecomunicaţiile, 
miniaturizarea, comprimarea datelor şi digitalizarea. Așa, de pildă, pro- 
gresele înregistrate de tehnologia microcipurilorr au dus, în ultimii 30 
de ani, la dublarea capacității de calcul în medie la fiecare 18 luni, în 
timp ce progresele din tehnologia de comprimare arată că volumul de 
date care poate fi stocat pe cm? din suprafața discului a crescut în 
medie cu 60% anual începând din 1991. Între timp, costurile capacității 
depozitate au scăzut de la 5 USD pe megabit la 5 cenți; în felul acesta, 
puterea de computerizare a crescut şi a devenit pe zi ce trece mai acce- 
sibilă. La rândul lor, inovațiile în telecomunicaţii au făcut să scadă 
drastic costurile convorbirilor telefonice şi ale transferurilor de date, în 
timp ce viteza, distanţa şi volumul de informații care pot fi transmise pe 
o linie telefonică prin cablu sau semnale radio au crescut constant. 

Nu numai că poţi telefona oriunde ieftin, dar poţi telefona de oriunde 
ieftin, inclusiv de pe laptopul personal, din vârful muntelui, de pe locul 
pe care stai în avion sau de pe vârful Muntelui Everest. Acest lucru este 
posibil pentru că inovațiile în miniaturizare au redus considerabil 
mărimea și greutatea computerelor, telefoanelor şi pagerelor. Acum ele 
pot fi luate în tot mai multe şi mai îndepărtate locuri și sunt accesibile şi 
celor cu venituri mai mici. În iulie 1998, publicaţia Golf ne informează că 
multe terenuri de golf au început să instaleze „sistemul de computere 
Spyder-9000 în cardurile de golf, care permit înscrierea electronică a 
scorurilor, măsoară digital suprafața pe care se joacă, înregistrări video 
ale golurilor și indicaţii video privind tehnica de joc, rezervări de mese 
la restaurant, verificarea cursului bursier sau urmărirea programelor 
comerciale la televizor“. Singurul lucru pe care nu-l fac în locul dum- 
neavoastră este lovirea mingii. 

“Toate aceste inovații au stimulat şi au fost stimulate de revoluţia di- 
gitală. Digitalizarea este vrăjitoria prin care prefacem în biţi voci, 
sunete, mișcări, semnale TV, muzică, culori, imagini, cuvinte, docu- 
mente, numere, limbaj computerizat şi alte forme referitoare la date, 
transmițându-le apoi prin linii telefonice, sateliți şi cabluri cu fibre 
optice în toate colțurile lumii. Biţii sunt moleculele de bază ale prelu- 
crării datelor şi nu sunt nimic altceva decât combinații diferite de 1 și 0. 
Digitalizarea presupune reducerea oricărei informaţii — sunet, imagine, 
număr sau literă — la un cod compus din 1 și 0 și apoi transmiterea, prin 
intermediul telecomunicațiilor, către un alt punct, unde acele 1 şi 0 sunt 
decodate pentru cel care recepționează şi reconstituite în ceva foarte 
apropiat de original. Nicholas Negroponte, autorul lui Being Digital, 
are un mod foarte plastic de a descrie digitalizarea: „Este ca şi când, 
brusc, am fi capabili să pregătim un cappuccino liofilizat, care să fie atât 
de bun, încât, după ce i-am adăugat apă, să aibă același gust aromat și 
delicios ca o adevărată cafea italienească proaspătă. „Și, așa cum arată 
Negroponte, noi putem acum să liofilizăm mai multe lucruri, transfor- 
mându-le din atomi în biţi, din semne și sunete în 1 şi O şi trimiţându-le 
apoi în mai multe locuri şi mai ieftin ca oricând.“ 

Imaginaţi-vă acest proces astfel: microcipurile și computerele sunt 
un fel de cuptor în care toate lucrurile compuse din atomi pot fi prefă- 
cute în biţi. Sateliții, liniile telefonice şi cablurile din fibre optice sunt un 
fel de conducte care pornesc din aceste cuptoare către toate colțurile 
lumii. Și cu cât aceste conducte devin mai sofisticate - cu cât ele cresc 
ca „bandwidth“ care este măsura volumului de 1 şi 0 pe care conducta 
dumneavoastră digitală îi poate transforma într-o secundă —, cu atât mai 
mulți atomi prefăcuţi în biți de cuptoarele noastre putem să transmitem 

Acest proces al digitalizării este atât de important pentru înțele- 
gerea erei globalizării şi a ceea ce o face să fie unică, încât merită să ne 
oprim un minut şi să ilustrăm printr-un exemplu concret modul ei de 
funcționare. Să luăm o simplă convorbire telefonică. Ridicaţi receptorul 
la New York şi formați numărul unui prieten din Bangkok. Când vorbiţi 
în microfon, presiunea aerului din respirație loveşte o diafragmă din 
receptor. Diafragma va vibra în funcţie de intensitatea sunetului vocii. 
Diafragma este conectată la un magnet plasat chiar lângă bobina unui 
fir electric. Când diafragma mișcă magnetul, câmpul magnetic creează 
un curent în fir. Câmpul magnetic oscilează o dată cu fluctuațiile vocii şi, 
de aceea, curentul din fir oscilează în funcție de fluctuațiile vocii dv. 
Acum sunetul ieşit din gura dv. este transformat în semnal electric fluc- 

tuant care urcă şi coboară ca un val. Dacă ați văzut vreodată cum înre- 
gistrează vocea un osciloscop, atunci înțelegeţi ce-am vrut să spun. 

Cum se transformă aceste semnale în biți pentru a fi transmise? 
Imaginaţi-vă că aceste unde electrice se ridică şi coboară pe o grilă. 
Tăiaţi fiecare undă în segmente foarte mici şi măsurați înălțimea 
fiecărei felii şi apoi dați-i un număr exprimat prin 0 și 1. Să zicem că o 
înălțime de 10 poate fi exprimată ca 11110000 şi de 11 ca 11111000 
ș.a.m.d. Fiecare 1 şi 0 este transformat într-un impuls electric care, înşi- 
rat, dă aşa-numita undă pătrată. Spre deosebire de o undă sonoră 
analoagă, care se mișcă în sus şi-n jos ca valurile oceanului şi este mai 
sensibilă la distorsiuni şi variații minore în procesul de transmitere, 
unda pătrată pur şi simplu urcă pentru 1 şi coboară pentru 0. Pentru 
mecanismul receptor este mult mai uşor să citească un semnal exact 
aşa cum este. Tot ce trebuie să ştie este: este sus sau jos — altfel decât în 
încercarea de a citi o undă. Din acest motiv, copiile digitale sunt mult 
mai precise şi tot ce se trimite de la New York sub formă de şiruri de 1 
și O verbal, prin fax sau e-mail, va ajunge automat la celălalt capăt ca ace- 
leași şiruri de 1 și 0. 

Să presupunem însă că vă place să vorbiți mult și v-aţi antrenat serios 
într-o conversație cu prietenul dv. din Bangkok. Prin urmare, trebuie 
transmise o mulțime de impulsuri electronice de 1 şi 0. Graţie miracolu- 
lui tehnologiei, acești 1 și 0 pot fi comprimați. (In principiu, computerul 
dumneavoastră scrie 8 x 1 şi 8x 0 în loc de 11111111 şi 00000000). Acum, 
de vreme ce vocea mea a fost comprimată în niște pachețele de biți, e 
timpul să le şi trimitem. Putem s-o facem în câteva feluri, cel mai simplu 
prin producerea de curent fluctuant, în care, în termeni generali, un volt 
îi corespunde unui 1 şi doi volți unui 0. Datele digitale pot fi transmise și 
prin fibre de sticlă optică sub forma unor impulsuri luminoase — 
aprinderea luminii pentru 1 şi stingerea pentru 0. (Un compact disc este 
pur și simplu un disc plat de plastic acoperit cu un strat de aluminiu, în 
care pentru 1 sunt săpate mici găuri, în timp ce pentru 0 rămâne un loc 
plat. Interpreţii CD n-au altceva de făcut decât să sondeze cu ajutorul 
laserului orice urmă de pe disc, să citească șirurile de 1 şi O şi să le pre 
facă din nou în aceleaşi minunate sunete care le-au produs.) Sau putem 
folosi unde radio cu tonuri înalte pentru 1 şi joase pentru 0. Indiferent ce 
modalități alegem, şansele ca de cealaltă parte să avem o copie perfectă 
sunt foarte mari. În cazul apelului dv. telefonic la Bangkok, vocea dum- 
neavoastră poate fi convertită în impulsuri luminoase cu fibră optică, 
după care aceste impulsuri ajung la Bangkok în receptorul prietenului 
dumneavoastră, unde sunt transformate din nou în unde sonore de un 

dispozitiv minuscul care traduce fiecare 1 şi 0 într-un anumit volum de 
voltaj lovind bobina electrică din telefon. Când este lovită, bobina 
creează un câmp magnetic care mișcă înainte şi înapoi un magnet, aces- 
ta, la rândul său, face să vibreze o membrană din receptor. Membrana 
împinge aerul care se întoarce înapoi în vocea dumneavoastră Presto! 
Aveţi în faţă acel perfect cappuccino al lui Negroponte. 

Așadar, atunci când spun că inovațiile din computerizare, minia- 
turizare, telecomunicații și digitalizare au democratizat tehnologia, am 
în vedere faptul că ele au făcut posibil ca sute de milioane de oameni din 
toate colțurile lumii să fie în legătură şi să facă schimb de informații, 
știri, cunoștințe, bani, fotografii de familie, muzică, spectacole televi- 
zate, afaceri financiare şi toate acestea într-un grad nemaiîntâlnit 
vreodată. Înainte, dacă dv. trăiaţi la New York, iar copilul dumneavoas- 
tră în Australia și dacă lui i se năştea un fiu, trebuia să se ducă să-și 
procure un aparat de fotografiat, să cumpere câteva filme Kodak, să 
fotografieze copilul, să developeze pozele, să le pună într-un plic şi să le 
trimită cu poșta. Dacă aveați noroc, puteaţi să vedeţi drăgălaşul chip al 
primului dumneavoastră nepot după vreo 10 zile. Nu şi acum. Acum 
copiii dumneavoastră pot face fotografii cu o cameră digitală, apoi să le 
înregistreze digital pe un floppy disk de 3,5 inch, să le editeze digital pe 
computer și să vi le transmită digital prin Internet - toate acestea 
înainte ca bebelușul dumneavoastră să aibă vârsta de 10 ore. 

Lawrence Grossman, fostul președinte NBC, rezumă sugestiv 
această democratizare a tehnologiei: „Tipăritul“, spune el, „ ne-a făcut pe 
toți cititori, xeroxatul ne-a făcut pe toți editori. Televiziunea ne-a făcut 
pe toți spectatori. Digitalizarea ne face pe toți emiţător şi receptori.“ 

Observaţia lui Grossman evidențiază un alt factor care face ca 
această eră a globalizării să difere de erele anterioare atât în ceea ce 
priveşte volumul, cât şi calitatea. Simplificând, această democratizare a 
tehnologiei „globalizează producția“. Astăzi, toți putem să fim producă- 
tori. Globalizarea de astăzi nu înseamnă ca ţările în curs de dezvoltare 
să exporte materii prime în ţările dezvoltate, unde se vor realiza pro- 
duse finite, care vor fi apoi vândute țărilor în curs de dezvoltare. Nu, 
astăzi, graţie democratizării tehnologiei, toate tipurile de țări au şansa 
de a acumula tehnologii, materii prime și fonduri pentru a fi producători 
sau furnizori intermediari, de produse finite sau servicii extrem de 
complexe, ceea ce constituie o modalitate subtilă de a lega şi mai strâns 
lumea laolaltă. Voi detalia aceasta mai departe. Acum este suficient să 
arăt că această democratizare a tehnologiei a făcut ca Thailanda, în 15 
ani, să treacă de la stadiul de țară iniţial cultivatoare de orez la cel de al 

doilea producător din lume, ca volum, de autocamionete, rivalizând cu 
Detroit, şi al patrulea producător de motociclete. 

Această democratizare a tehnologiei nu se aplică doar la automobile 
și motociclete. Teera Phutrakal, manager de fonduri mutuale la 
Bangkok, mi-a făcut odată următoarea remarcă: „Societatea noastră de 
fonduri mutuale n-a trebuit să inventeze a doua oară roata, n-a trebuit 
decât s-o importăm. O parte din tehnologia pe care am cumpărat-o, am 
luat-o cu o zecime din prețul pe care-l plătise Bankers Trust (firma 
noastră mamă). Să luăm, de pildă, acest sistem automat de răspuns la 
care investitorii sună, apasă +1 pentru a afla valoarea contabilă a unui 
fond, apasă #2 pentru a afla care e oferta, apasă #3 pentru a vinde. Dacă 
vreţi să vindeți sau să amortizați cota-parte la capital, acum puteți face 
acest lucru prin telefonbanking şi toate aceste tehnologii costă mai 
nimic. N-am făcut altceva decât să așteptăm ca ele să fie dezvoltate în 
altă parte. Aceasta este adevărata frumuseţe a globalizării. Suntem o 
firmă financiară locală cu cunoștințe locale, dar acum avem acces la 
tehnologii globale.“ 

Această democratizare a tehnologiei înseamnă că potenţialul de 
creare de bogăţie este dispersat din punct de vedere geografic, oferind 
tuturor categoriilor de oameni lipsiți înainte de posibilitatea de a fi 
conectaţi șansa accesului la cunoștințe. La Kuala Lumpur am întâlnit o 
chinezoaică din Hong Kong care mi-a spus că a apelat odată numărul 
local din Hong Kong pentru asistenţă tehnică al Dell Computer's și că 
i-a răspuns specialistul de serviciu, care vorbea perfect dialectul can- 
tonez din Hong Kong. Prietena mea din Hong Kong remarca față de 
specialistul de la Dell cât de tare ploua în zona centrală din Hong Kong 
în ziua aceea şi a întrebat dacă şi la birourile Dell plouă la fel de tare. 
Specialistul de la Dell i-a răspuns că nu ploua acolo unde se afla el, pen- 
tru că era la o distanță de mii de mile în Penang, Malaysia. Specialistul 
era un chinez din Malaysia care putuse obține un serviciu bun la Dell 
locuind într-un loc retras cum e Penang. Democratizarea tehnologiei 
făcuse posibil acest lucru. India a devenit rapid back-office pentru întrea- 
ga lume. La 18 septembrie 1999 The Economist relata că operatorul 
telefonic indian cu baza în India lucrează acum pentru GE Capital. În 
orice zi, poți suna din India pe cineva din Texas pentru a întreba de ce 
întârzie plățile prin cărțile de credit. Nu pot spune că am fost deosebit 
de încântat să aflu că aceşti operatori indieni „își atribuie nume occi- 
dentale şi accentul zonei de care se ocupă“. Pentru a profita de costurile 
salariale reduse pentru secretari, programatori şi contabili, Swissair își 
transferă toată contabilitatea, inclusiv computerele, din Elveţia în India. 

Graţie digitalizării şi sistemului de comunicare prin reţea, aceste funcții 
pot fi indeplinite oriunde există o concentrare masivă de absolvenţi de 
liceu și de colegiu care vorbesc limba engleză. Acest lucru ar putea fi un 
uriaș avantaj pentru India, Pakistan, Filipine, Africa de Sud şi comu- 
nitățile de limbă engleză din întreaga lume în dezvoltare. British 
Airways World Network Services, cu sediul la Mumbai, India, înre- 
gistrează kilometrii de zbor efectuaţi pentru cele mai frecventate 
programe de zboruri. Selectronic, o firmă de telecomputing din Delhi, 
culege prin intermediul unui număr de telefon scutit de taxe din 
Statele Unite recomandările cabinetelor medicale, transcrie înre- 
gistrările şi trimite rezultatele, sub formă de text, înapoi la HMO* din 
America. Far Eastern Economic Review din 2 septembrie 1999 relata 
că acum America Online are la Manila şase sute de reprezentanţe filipi- 
neze de customer services care furnizează 10 000 — 12 000 informații 
tehnice zilnic, majoritatea din Statele Unite, care reprezintă 80% din 
clientela e-mail de la AOL. Filiala AOL din Filipine şi-a plătit în 1999 
angajaţii săi care au absolvit colegiul cu aproximativ 5,50USD pe zi — 
arăta Review _- ceea ce reprezintă cu 35% mai mult decât salariul 
minim legal, dar, în mare, ceea ce ar primi pe oră un muncitor ameri- 
can necalificat. Este un salariu de mizerie, dar este primul pas pe calea 
aducerii unei întregi noi generaţii de filipinezi instruiți în Lumea 
Rapidă şi se poate paria că cei mai dotați se vor pune curând în mişcare 
și-și vor deschide propriile lor mici companii tech, poate POL, în ime- 
diata apropiere a biroului lor AOL. Această piaţă de servicii şi 
telecomputing în expansiune rapidă ar putea constitui baza următoru- 
lui boom asiatic. Dar ţările de tipul Thailandei, care intră în jocul 
globalizării oferind manufactură ieftină, trebuie să îmbunătățească 
acum nivelul de educaţie şi de specializare a cetățenilor lor pentru a 
putea concura pentru cele mai bune locuri de muncă și servicii tele- 
computing. 

Discutam odată cu Geoff Baehr, şef la Network Designs pentru Sun 
Microsystems, despre cât de departe va ajunge toată această democra- 
tizare a tehnologiei şi mijloacelor de producție. Cu cât Baehr şi cu mine 
ne gândeam mai mult la toate acestea, cu atât mai demonice deveneau 
gândurile noastre. 

„Acum, când putem oferi toate aceste servicii, care înainte nu erau 
comercializate, prin intermediul conectării, cum ar fi Internetul, de ce 
să nu degrevăm și guvernul?“ se întreba Baehr. Gândiţi-vă, operaţiile 


* HMO = Health Maintenance Organisation — n.t. 

militare şi paza granițelor le-am putea transfera la ruşi, indienii v-ar ține 
contabilitatea, iar elveţienii s-ar ocupa de serviciile vamale. Germania 
v-ar administra Banca centrală. Italienii v-ar putea desena încălțămintea. 
Britanicii ar putea prelua liceele. Japonezilor le-ar reveni școlile ele- 
mentare și trenurile... 


Democratizarea finanțelor 


Democratizarea tehnologiei a contribuit în mod cert la la stimularea 
celei de-a doua schimbări majore care propulsează globalizarea şi 
anume schimbarea comportamentului investiţional. Eu am denumit 
aceasta „ democratizarea finanţelor“. O bună bucată de timp din era care 
a început după Războiul Rece, marile pieţe de credit şi asigurări 
naţionale şi internaționale au fost controlate de marile bănci comerciale, 
bănci de investiţii şi companii de asigurări. Aceste instituții au preferat 
întotdeauna să acorde împrumuturi companiilor cu antecedente profe- 
sionale verificate și cu rating „investment-grade“. Din această cauză, 
băncile de credit nu sunt prea democrate. Băncile tradiționale aveau o 
noțiune foarte limitată despre credibilitatea cuiva, iar pentru noii veniți 
care încercau să aibă acces la credite problema depindea adesea de fap- 
tul dacă respectivii aveau cunoştinţe binevoitoare la bancă sau la 
compania de asigurări. Aceste instituţii tradiționale au, de asemenea, 
tendința de a fi conduse de comitete executive şi decizionale care 
acționează greoi, nu sunt dispuse să riște şi nu se dovedesc a fi deosebit 
de rapide când trebuie să răspundă schimbărilor pieţii. 

De fapt, democratizarea finanţelor a început spre sfârșitul anilor '60, 
o dată cu dzvoltarea pieţii de commercial paper. Acestea erau obligaţiuni 
pe care corporaţiile le plasau direct pe piaţă cu scopul de a mări capi- 
talul. Crearea acestor pieţe de obligaţiuni ale corporațiilor a introdus un 
oarecare pluralism în lumea finanțelor și a înlăturat monopolul băncilor. 
A urmat, în anii '70, securitization * companiilor ipotecare prin cumpă- 
rarea intregului lor portofoliu de ipoteci şi fragmentarea lor în 
obligaţiuni de 1000 $ pe care și dumneavoastră şi eu şi tanti Aglaia putea 
să le cumpere. Ni s-a oferit astfel şansa de a obține dobânzi ceva mai 
mari la investiții considerabil sigure, iar dobânda şi suma ipotecii pe 
obligaţiuni erau acoperite din ratele lunare de rambursări plătite de 


* Securitization = securizare. Transformarea creditelor și depozitelor la bănci în 
hârtii de valoare cu scopul de a le mări fluiditatea prin tranzacționarea lor mai ușoară. 
(Bert Rurup. Dictionar german-român al economiei de piată. Ed. Niculescu) 

debitorii ipotecari. Securitization a deschis uşa tuturor tipurilor de com- 
panii și investitori care înainte nu avuseseră niciodată acces la 
asemenea forme de finanțare prin care să-şi sporească banii. 

Adevărata explozie a acestei democratizări a finanțelor s-a petrecut 
însă în anii '80, iar omul care a înlăturat realmente ultimele bariere a fot 
Michael Milken, acest rege strălucit, cu spirit comercial, dar, în ultimă 
instanţă, corupt, al junk bond. Absolvent al Wharton School of Business 
and Finance, Universitatea din Pennsylvania, Milken şi-a făcut debutul 
în anul 1970 la firma de brokeri Drexel din Philadelphia. La vremea 
aceea, nici una din marile bănci sau societăți de investiții nu-și bătea 
capul cu „junk bonds“ slab cotate, emise în special de acele companii 
blue chip care căzuseră în dizgrație sau luaseră startul cu un capital de- 
rizoriu Sau nu aveau un curriculum vitae impunător. Milken era de 
părere că băncile mari duceau o politică stupidă. EI şi-a făcut propriile 
calcule, a studiat câteva cercetări ştiinţifice pe tema junk bonds, cărora 
până atunci li se dăduse puţină atenţie şi a ajuns la următoarea con- 
cluzie companiilor cu o bonitate îndoielnică li se cerea să plătească o 
rată a dobânzilor la credite cu 3 până la 10% mai mare decât în mod nor- 
mal — dacă, în general, puteau obţine un împrumut. În realitate, aceste 
companii dădeau faliment doar puțin mai des decât companiile blue 
chip, cotate foarte bine, ale căror obligaţiuni ofereau, la restituire, o rată 
mult mai scăzută. Ca urmare, aceste așa-numite junk bonds ofereau real- 
mente o şansă de a face mult mai mulți bani fără un risc cu mult mai 
mare. lar dacă veți pune la un loc, într-un singur fond, o mulțime de 
junk bonds diferite, chiar dacă unele din ele neonorate, s-ar putea obține 
un beneficiu mediu de 3 până la 4% mai mare decât blue chips fără a 
avea, în principiu,un risc mai mare. În martie 1995, Business Week con- 
stata: înarmat cu acest nou punct de vedere, Milken „și-a asumat dificila 
misiune de a-i inocula unei lumi sceptice convingerea că el a descoperit 
echivalentul în domeniul investiţiilor al unui prânz gratuit.“ 

Cum băncile tradiționale şi societățile de investiţii se arătau sceptice 
şi continuau să se țină departe de acest gen de afaceri, Milken a făcut o 
mişcare rapidă de la comercializarea acelor junk bonds deja existente 
ale unor foste companii de vârf la subscrierea unei întregi pieţe pline 
numai de emitenți de junk bonds — companii cu risc ridicat, companii 
decăzute, companii noi, întreprinzători şi start-ups, care nu puteau primi 
credite de la băncile tradiționale, chiar și pirați financiari care voiau să 
înghită alte companii, dar nu puteau procura capital pentru a face acest 
lucru prin canalele bancare convenționale. Datorită contactelor sale, 
Milken a putut să-și vândă junk bonds fondurilor mutuale, investitorilor 

privați și fondurilor de pensii, care au înțeles că el nu greșea în privința 
beneficiilor mai ridicate cu un grad de risc doar cu puțin mai mare. În 
felul acesta, dumneavoastră şi eu şi tanti Aglaia am căpătat posibilitatea 
de a cumpăra o felie din tortul pe care până atunci oamenii mărunți îl 
puteau privi doar în vitrină. 

Multe dintre aceste tranzacții au avut un impact convulsiv asupra 
companiilor și lucrătorilor implicaţi. Cu toate acestea, n-a fost nevoie de 
mult timp pentru ca ideea lui Milken să fie preluată peste tot în lume. În 
curând a apărut o înfloritoare industrie a junk bonds — sau high-yield — 
care oferea publicului o participare la toate tipurile de firme și afaceri. 

O democratizare similară a finanțelor a avut loc la scară interna- 
țională. Decenii de-a rândul, marile bănci împrumutau sume mari de 
bani unor guverne, state şi corporaţii străine, înregistrând apoi aceste 
împrumuturi la valoarea nominală. Aceasta însemna că, dacă banca 
dumneavoastră împrumuta unei ţări sau unei companii 10 milioane 
USD, creditul de 10 milioane USD trecut în registrul acestora era asi- 
gurat, indiferent dacă respectiva țară sau companie avea, la acea dată, 
active la acea valoare. Întrucât aceste împrumuturi se făceau în princi- 
pal de către bănci și erau trecute în registrele acestora, atunci când o 
țară cum e Mexicul ajungea să aibă dificultăți financiare, aşa cum s-a 
întâmplat în 1982, deoarece făcuse împrumuturi externe pentru a 
finanța, potrivit politicii sale populiste, consumul intern, băncile au avut 
de suportat consecinţele. Preşedintele Mexicului a luat avionul spre 
New York City, i-a adunat pe reprezentanții celor 20 de bănci mai impor- 
tante care dețineau datoria externă a Mexicului și le-a spus, în esenţă, 
următoarele: „Gentlemen, am dat faliment. Dar ştiţi ce înseamnă acest 
lucru. Dacă cineva vă datorează 1000 USD, este problema lui. Dacă 
cineva vă datorează 10 milioane USD, este problema dumneavoastră. Ei 
bine, noi suntem problema dumneavoastră. Noi nu ne putem plăti dato- 
ria. Aşa că va trebui ca dumneavoastră să mai lărgiți puțin lațul, să 
renegociați cu noi împrumutul și să ne acordaţi un credit proaspăt.“ 
Bancherii au dat din cap şi au născocit un alt târg prin care acordau un 
nou credit (de obicei la o rată mai mare a dobânzii). Aveau altă alterna- 
tivă? Mexicul era, de fapt, problema lor și bancherii americani nu se 
puteau întoarce la acționarii lor spunându-le că acest împrumut mexi- 
can înregistrat la ei ca 10 milioane USD nu mai valora în realitate nimic. 
Era mai bine să târască după ei pe mexicani. Şi, cum 20 de bănci admi- 
nistrau cea mai mare parte a datoriei, au reuşit să se adune şi să convină 
asupra unei înţelegeri. 

Economistul John Page, care lucra atunci în Latin American 
Department din World Bank, mi-a explicat cum s-au petrecut lucrurile. 
Page, care cunoaşte limba spaniolă, era în 1982 în Mexic, unde s-a întâk- 
nit cu Jose Angel Gurria, pe atunci director general al departamentului 
Datoriei publice în Ministerul de Finanţe al Mexicului. Gurria era un 
personaj legendar din cauza abilității lui de a-i determina pe bancherii 
străini — de la marii bancheri din New York la micii bancheri din West 
Texas — să acorde noi împrumuturi guvernului mexican. 

„Eram într-o zi în biroul lui Gurria şi ne întrețineam în spaniolă, 
când a sunat telefonul“, iși aminteşte Page. „Era preşedintele unei mici 
bănci din Texas pe care Gurria îl convinsese să preia o parte din datoria 
Mexicului, iar acum tipul era neliniștit din cauza rapoartelor din care 
reieşea că economia Mexicului întâmpina dificultăți. De unde până 
atunci vorbise cu mine în spaniolă, brusc a început să vorbească cu 
bancherul american într-o perfectă engleză de toate zilele. I-a spus: 

„Hei, Joe, bine că te mai aud... Nu,nu,nu, nici o grijă. Aici totul e în re- 
gulă. Banii tăi sunt în cea mai deplină siguranță. Ce-ţi face familia?... 
Grozav. Ce-ţi mai face fiica? Mai merge la școală?... Mi-a făcut mare 
plăcere să stăm de vorbă. Sună când vrei. Ținem legătura.“ După care, a 
închis telefonul şi a început să vorbească din nou cu mine în spaniolă 
exact din punctul în care ne întrerupsesem. În 30 de secunde şi-a rezol- 
vat problema cu un investitor-cheie.“ 

Dar apoi, pe calea spre globalizare s-a petrecut ceva deosebit. 
Această piață internațională de datorii a fost „securitizată“, tot așa cum 
s-a întâmplat cu companiile lui Milken și consorții. Aceasta înseamnă 
că, spre sfârșitul anilor '80, atunci când America Latină a intrat într-o 
nouă criză a datoriilor, Nicholas Brady, ministrul de Finanţe de atunci, a 
experimentat soluția modelului Milken. În 1989, datoriile Americii 
Latine la marile bănci comerciale au fost transformate în obligaţiuni 
garantate de stat, iar aceste obligaţiuni fie că au fost ţinute de bănci ca 
active, fie vândute pe piața fondurilor mutuale și fondului de pensii cu o 
rată a dobânzii mai mare decât în mod obişnuit. Dintr-odată, dumnea- 
voastră şi eu și tanti Aglaia am putut cumpăra o bucată din datoria 
Mexicului, Braziliei sau Argentinei — direct sau sub forma unor cote la 
fondurile mutuale și de pensii. Acele obligaţiuni erau negociate zilnic, 
valoarea lor crescând și scăzând conform fiecărei performanțe eco- 
nomice a ţării. Ele nu mai erau trecute în registrele băncilor la valoarea 
lor nominală. Joel Korn, care conducea Banca America Brazil, spunea la 
vremea respectivă: „Ceea ce a făcut Brady echivalează cu o revoluție. 
Inaintea lui, Ministerul de Finanţe din SUA nu făcea, pur şi simplu, 

altceva decât să preseze băncile americane şi Fondul Monetar 
International să arunce în aceste țări din America Latină bani buni după 
bani răi. Ceea ce a făcut Brady, a fost să încropească o soluție bazată pe 
piață. Guvernul SUA dădea băncilor garanții de stat pentru acordarea 
de noi credite Americii Latine cu condiţia ca aceste țări să facă reforme 
economice. După ce acordă noile credite, în loc să le treacă în bilan- 
ţurile lor la valoarea nominală, băncile le ciopârțesc în obligaţiuni 
garantate de guvern care sunt vândute apoi pe piață. Datorită acestei 
soluții, au intrat în joc mii de noi actori. În loc ca o ţară să negocieze cu 
un comitet format din reprezentanţi de la cele mai importante 20 de 
bănci, brusc ea se vede negociind cu mii de investitori individuali şi fon- 
duri mutuale. Aceasta a făcut ca piaţa să se extindă şi să existe mai 
multe lichidităţi, dar a și introdus un întreg nou tip de presiune asupra 
țărilor. Oamenii își vindeau şi cumpărau obligațiunile în fiecare zi, în 
funcție de cât de performante erau ele. Cu alte cuvinte, obligaţiunile 
erau, practic, reevaluate zilnic conform performanţei lor. Și o mulțime 
de oameni care vindeau şi evaluau erau străini asupra cărora Brazilia, 
Mexicul sau Argentina nu aveau nici un control.“ Aceşti deținători de 
obligaţiuni nu erau la fel ca băncile care, fiind atât de expuse riscurilor 
acestor țări, simțeau că n-au altă soluție decât să imprumute mai mulți 
bani pentru a-şi proteja împrumuturile anterioare. În momentul în care 
o ţară nu mai era performantă, deținătorii publici de obligaţiuni ar fi 
vândut obligațiunile acelei țări, ar fi spus “la revedere’ şi i-ar fi băgat 
banii în obligațiunile unei țări performante. 

Aşa se face că, în 1995, când Mexicul a avut din nou dificultăți din 
cauza unor cheltuieli prea mari, toate tipurile de mici şi mari deținători 
au început să-şi vândă obligațiunile mexicane, făcând să le scadă valoa- 
rea, iar Gurria n-a mai putut doar să telefoneze la 20 de bancheri 
cerându-le să revină asupra datoriilor și să mai slăbească strânsoarea. 
Datoria Mexicului fusese democratizată în prea multe mâini. În acest 
moment, Mexicului nu i-a mai rămas altceva decât să telefoneze 
Ministerului de Finanţe al SUA şi să-i ceară să-i vină în ajutor, unchiul 
Sam nu i-a mai dat banii decât în condiţii foarte stricte, iar Mexicul a tre- 
buit să garanteze cu rezervele sale de petrol. Singurul mod în care 
guvernul SUA era dispus să ia pe cauțiune Mexicul, era ca el să-și con- 
ducă economia la fel ca şi New Mexico. La scurt timp, multe economii 
în dezvoltare au început să vândă obligaţiuni în sistemul Brady, adesea 
exprimate în dolari. Astăzi, 16 țări emit obligaţiuni Brady cu o valoare 
aproximativă de 150 miliarde USD. Faptul că guvernele cedează 
obligaţiunile investitorilor străini nu mai reprezintă o noutate. Aceasta a 

fost în urmă cu mulți ani. Nou este doar gradul în care aceste 
obligaţiuni sunt dispersate acum la indivizi, fonduri mutuale și fonduri 
de pensii. La începutul acestui secol, mai ales investitorii privați bogaţi 
participau la negocierea internațională a obligațiunilor. Acum putem 
participa cu toții, fondul de pensii de la Orange County, paznicul şcolii, 
ca să nu mai vorbim de dumneavoastră, de mine și de tanti Aglaia. 

Toate acestea deoarece, în America, democratizarea împrumu- 
turilor a coincis cu democratizarea investițiilor datorită în special 
reformei pensiilor şi creării contului personal de pensie 401 (k). 
America trece de la o ţară în care companiile garantau o pensie a sala- 
riatului printr-un set of benefits stabilit la o ţară în care acum multe 
companii garantează doar o „contribuţie“ stabilită, individul admi- 
nistrându-și proprii bani şi mutându-i în orice direcţie, oriunde i se pare 
că ar obține un profit mai mare. Şi, cum astăzi oamenii trăiesc mai mult 
și se întreabă, dacă asigurările sociale vor mai exista atunci când ei vor 
dori să se retragă la pensie, ei se îndreaptă într-o manieră agresivă spre 
aceste fonduri mutuale și de pensii, dar le şi gestionează într-o manieră 
foarte agresivă în vederea unor beneficii mai mari. Probabil că părinții 
dumneavoastră nu ştiau prea bine unde şi cum era investit fondul lor de 
pensii. Acum multor angajaţi li se oferă un meniu de fonduri, cu diferite 
tipuri de beneficii și riscuri, iar ei îşi mută banii așa cum muţi fisele la 
masa de ruletă, recompensând fondurile mutuale de succes și sancțio- 
nându-le pe cele cu succes redus. 

Firma de brokeri online E*Trade a difuzat o excelentă reclamă 
publicitară care ilustrează această concepție. Reclama se deschide cu 
un bărbat stând în maşina sa decapotabilă, pe a cărei banchetă din spate 
se văd crosele de golf. A parcat la marginea drumului pentru că a fost 
oprit de un polițist. Acesta se apropie de maşină şi asistăm la următorul 
dialog: 


„Bună seara“. 

Tipul cu decapotabil: „Ştiu. Ştiu. Permisul şi certificatul de înma- 
triculare.“ 

Polițistul: „Oh, Kirk Brewer. Chiar voiam să stau de vorbă cu dv.“ 

Tipul cu decapotabila: „Cu mine?“ 

Polițistul: „Păi, dv. sunteți managerul fondului meu (mutual) Large 
Cap.“ 

Tipul cu decapotabila (cu un soi de mândrie): „ A, da.“ 

Polițistul: „Am văzut că sunteţi printre primele zece (fonduri 
mutuale cele mai performante).“ 

Tipul cu decapotabila: „Mda.“ 

Polițistul: „ Dar nu printre primele cinci.“ 

Polițistul se întoarce şi se uită la crosele de golf de pe bancheta din 
spate. 

Tipul cu decapotabila priveşte cam nervos: „ Păi...“ 

Polţistul: „Lăsaţi crosele şi întoarceți-vă la servici.“ 

Apoi se aude o voce care spune: „Pune-ţi managerul la treabă. A 
sosit momentul pentru E+Trade Mutual Fund Center.“ 

În cele din urmă, camera se întoarce înapoi spre poliţist, pe care îl 
vedem scoțând crosele de golf din maşina decapotabilă. Mesajul este 
clar: Chiar și polițiștii motociclişti ştiu unde sunt pensiile lor și le tot 
plimbă printre cele mai performante fonduri. 


Această democratizare a investiţiilor a fost intensificată la scară 
internațională atunci când sistemul cursului de schimb fix şi al con- 
troalelor stricte asupra fluxului de capital internațional, stabilit după cel 
de-al doilea Război Mondial la Bretton Woods, s-a prăbușit la începutul 
anilor '70. Acum am uitat, dar înainte de 1970 era foarte greu pentru un 
investitor japonez, mexican sau european să cumpere acţiuni sau 
obligaţiuni în America și era foarte greu pentru un american să facă 
acelaşi lucru în țările lor. Dar atunci când sistemul cursului de schimb 
fix şi al controalelor asupra capitalului s-a dezmembrat, țările dezvoltate 
și-au democratizat treptat pieţele lor de capital, deschizându-le oricărui 
negociator străin care voia să joace, iar ţările în curs de dezvoltare au 
jucat la culoare. 

În curând, toate tipurile de produse erau la dispoziție: obligaţiuni 
mexicane, obligaţiuni libaneze, obligaţiuni turceşti, obligaţiuni rusești, 
obligaţiuni germane, obligaţiuni franceze. Puteai alege — și oamenii au 
ales. Cu cât investitorii individuali și-au putut mișca mai liber banii în 
interiorul şi în afara acestor fonduri mutuale globale de mare competi- 
tivitate, cu atât mai mult aceşti manageri de fonduri îşi plimbau banii 
între companii şi țări, pretinzând continuu beneficii mai mari şi mai si- 
gure. Fiecare fond doreşte să doboare alte fonduri pentru a atrage mai 
mulți bani. Graţie acestei democratizări a finanțelor, noi am trecut de la 
o lume în care o mână de bancheri deţineau datoria publică a câtorva 
țări la o lume în care o mulțime de bancheri deţineau datoria publică a 
unui mare număr de țări, apoi la o lume în care câțiva indivizi şi 
bancheri bogaţi deţineau datoria publică a unui mare număr de ţări şi, 
în sfârşit, la lumea de azi în care mulţi indivizi deţin, prin intermediul 
fondurilor de pensii și fondurilor mutuale, datoria publică a multor ţări. 

Este important să observăm că o mare cantitate din capitalul junk 
bond a fost folosit pentru a stimula Poom-ul preluării de companii în 
America. Micul investitor, care n-a putut participa niciodată la aseme- 
nea deal-uri lucrative, putea acum dintr-odată s-o facă indirect, prin 
intermediul fondului său mutual şi de pensii. Acest proces i-a supus pe 
managerii companiilor unui control mai mare, în special atunci când 
performanţele lor erau mai slabe. Procesul a ajutat, de asemenea, la 
raționalizarea economiei americane în anii '80 şi la pregătirea Americii 
pentru era globalizării într-un mod mai eficient și într-un interval mai 
scurt decât în orice altă mare ţară din lume. Pentru multe companii 
rezultatul a fost creşterea eficienței lor, dar au fost şi unele care au plătit 
cu viața. 

Unul dintre motivele principale pentru care Japonia are atât de 
multe companii interne cu o eficiență care lasă de dorit este faptul că 
aici finanțele nu au fost deloc democratizate ani de zile. Marile bănci din 
Japonia au dominat finanțele, așa încât noii veniți, necunoscuți, au avut 
de trecut printr-o perioadă mult mai dură pentru a face rost de capital, și 
nici pentru amatorii de preluarea unor companii nu se prea găsea la 
dispoziție capital, băncile pompând capital în companiile afiliate, fără a 
mai lua în considerare riscul sau competitivitatea. Aceştia n-ar fi fost 
priviți cu ochi buni, şi aceasta din rațiuni culturale şi pentru că atât de 
multe comitete de conducere din bănci și corporaţii erau atât de legate 
între ele prin interese comune. Mai mult, angajații japonezi nu aveau 
multe posibilități de a controla ce se întâmpla cu pensiile lor. Ei n-aveau 
cum să-și mute banii dintr-o parte într-alta, așa încât presiunea asupra 
companiilor, a fondurilor mutuale şi de pensii locale japoneze în vede- 
rea alinierii lor la standarde globale mai ridicate a fost redusă. Din 
această cauză, Japonia a avut o economie mai blândă, dar și mai puțin 
eficientă la momentul distrugerii creatoare a lui Schumpeter. 

Acesta este motivul pentru care, în Japonia, capitalul a fost reparti- 
zat, în cele din urmă, atât de greșit, încât, spre sfârșitul anilor '80, a 
rezultat un uriaș balon de săpun și mii de firme ineficiente simțeau 
nevoia unei respirații artificiale. 

Dar lucrurile au început să se schimbe prin 2000, când Japonia şi-a 
deschis sectorul de servicii financiare şi companiile americane au 
început să toarne în ele, așa cum a făcut GE Capital. Competitorii străini 
au forțat băncile japoneze să devină împrumutători mai serioşi, iar acest 
lucru, la rândul său, a forțat companiile japoneze să devină producători 
mai serioşi. Toate acestea au condus la o folosire mai rațională a capi- 
talului în Japonia, iar capitalul a devenit mai accesibil noilor veniți şi 

noilor jucători. Banii nu mai sunt rezervaţi vechilor rețele onorabile. 
Spre sfârşitul anilor '90, compania financiară Lake deţinută de GE 
Capital a început exploatarea „ chioscurilor automate de împrumut“ de-a 
lungul și de-a latul Japoniei. Nu trebuie decât să te prezinţi, să arăţi per- 
misul sau alt tip de act de identitate şi ţi se verifică pe loc creditul, se 
semnează un contract automat de împrumut şi într-o oră ai împrumutul. 
Iată cum arată finanțele democratizate! 


Democratizarea informatiei 


La sfârşitul anilor *90, John Burns era şeful Biroului local din New 
Delhi al lui New York Times. Când lam vizitat în vara anului 1998, în tim- 
pul Campionatul Mondial de Fotbal, Burns încerca să urmărească 
meciurile la televizor. Într-o dimineață, Burns mi-a povestit următoarele: 
„Pe acoperișul casei noastre (din New Delhi) avem patru antene parabo- 
lice, care costă ziarul Times mii de dolari anual. Este ca și cum am avea 
aici o stație de sateliți la sol. În orice caz, în ciuda tuturor acestor antene 
parabolice, n-am putut prinde nici măcar canalul indian care transmite 
meciurile din Campionat. Era ceva legat de interferențele meteo și de 
reorientarea antenelor parabolice, iar persoana care ar fi trebuit să se 
ocupe de acest lucru, iși făcea apariţia doar când şi când. Prin urmare, de 
curând, m-am plâns la micul dejun bucătarului nostru, Abdul Toheed, un 
bătrân de 71 de ani, care a fost înainte lustragiul ultimului comandant 
britanic în India şi care mi-a spus: “Nu înțeleg de ce v-aţi supărat. La tele- 
vizorul meu eu prind toate canalele. Aţi irosit o grămadă de timp şi de 
bani cu sateliții dumneavoastră. Veniţi la mine! Abdul și soţia lui locuiesc 
într-un soi de baracă în spatele casei noastre. Așa că m-am dus la ei. Soția 
lui urmărea BBC-ul. Văzând-o, -am întrebat pe Abdul: ‘Ce face? Soţia ta 
nu știe engleza.” “Învață”, mi-a răspuns el. Apoi mi-a dat telecomanda, iar 
eu, din ce în ce mai uimit, am trecut pe rând prin toate canalele, de la 1 la 
27. Abdul recepționa posturile de televiziune din China, Pakistan, 
Australia, Italia, Franța - puteai alege oricare din ele şi asta cu numai 150 
de rupii (3,75 USD) pe lună. Cu toate antenele mele parabolice eu 
recepționam doar 14 canale. Abdul n-a trebuit decât să- ceară unui pri- 
eten care avea propriul său sistem pirat de cablu să tragă un fir de-a 
lungul firului telefonic şi apoi în casa sa din spatele casei mele. Totul era 
neautorizat și ilegal, dar acum el intrase în lumea conectată, iar soţia sa 
învăţa engleza. In timpul acesta, eu continuam să mă lupt pentru a 
recepționa ca lumea postul de televiziune indian.“ 

Povestea lui Burns ilustrează cea de-a treia schimbare care a făcut 
posibilă globalizarea - schimbarea modului în care privim lumea. Am 
denumit această schimbare „democratizarea informaţiei“. Datorită 
antenelor parabolice, Internetului şi televiziunii, noi putem acum să 
privim şi să ascultăm prin aproape orice zid imaginabil. 

Această penetrare a început o dată cu globalizarea televiziunii. De-a 
lungul aproape întregii ere a Războiului Rece, televiziunea și radioul 
aveau proporţii reduse, deoarece spectrul şi tehnologiile de transmisie 
erau limitate. Guvernele, fie au condus direct majoritatea posturilor de 
televiziune, fie le-au reglementat strict activitatea. Toate acestea s-au 
cam terminat mai întâi în SUA o dată cu apariția televiziunii prin cablu, 
prin care puteau transmite mult mai multe canale decât se puteau trans- 
mite prin rețeaua tradițională. Apoi, în anii '90, televiziunea cu mai 
multe canale a început să se extindă în toată lumea datorită, în mare 
parte, scăderii costurilor de lansare a sateliților.Aici e vorba de o anu- 
mită ironie: Războiul Rece a silit deopotrivă Uniunea Sovietică şi 
America să încerce să lanseze în spațiu sateliți din ce în ce mai mici, din 
ce în ce mai puternici şi din ce în ce mai ieftini pentru a se spiona 
reciproc. Aceeaşi tehnologie a pavat calea pentru transmiterea sem- 
nalelor de televiziune care, la rândul lor, au făcut să se prăbușească mult 
mai rapid zidurile comunismului. 

La început, numai marile sisteme de cablu şi-au putut permite să 
confecţioneze antene pentru a capta acele semnale prin satelit, dar, 
datorită democratizării tehnologiei şi, in mod special, datorită miniatu- 
rizării, în curând milioane de oameni din toată lumea puteau recepționa 
acele semnale cu ajutorul unui disc receptor de mărimea unei pizza, 
instalat chiar pe balcoanele lor. Dintr-odată, restricțiile privind transmi- 
siunile au dispărut și a fost creată o uriașă audienţă nouă. O dată ce 
televiziunea digitală și-a intrat total în drepturi, stațiile de emisie nu vor 
mai oferi doar 5 până la 50 de canale, ci 500. 

In sfârşit, ca urmare a progreselor din tehnologia condensării 
datelor, în curând veţi vedea DVDs, digital video disks, care vor lua locul 
benzilor video. DVDs sunt niște CD-uri micuțe, cu o lățime de 5 inch, pe 
care încape un film întreg cu o lungime normală, cu surround-sound 
quality, în mai multe limbi şi pe care îl puteţi derula pe laptopul sau 
aparatul dumneavoastră video. Îmi amintesc că am fost în Golful Persic 
pe la sfârşitul anilor '70 şi că vameșşii scotoceau întotdeauna bagajele 
călătorilor ca să se asigure că în ele nu se aflau casete video pornografice 
sau explozive din punct de vedere politic. Aș vrea săi mai văd acum 
încercând să găsească un DVD în bagajele mele. Spre sfârşitul anilor '90, 

în China a fost o explozie de DVD players - orice film de la Hollywood 
era transmis în mod pirateresc în milioane de case chinezești. Și vor 
depinde din ce în ce mai puțin de Hollywood. Camerele de filmat digitale 
și aparatele de proiecție digitale la prețuri modice, care funcționează fără 
film, vor face din fiecare un potenţial mogul în lumea filmului. Și nu 
numai că veți putea proiecta propriul dumneavoastră film digital la un 
preţ scăzut, dar, prin intermediul Internetului, îl veți putea distribui dum- 
neavoastră înşivă în toată lumea la un preţ scăzut. 

Dacă televiziunea și antenele parabolice au fost importante pentru 
democratizarea informaţiei, extinderea Internetului le-a şi depășit. 
Internetul este vârful democratizării informației: Internetul nu aparține 
nimănui, este total descentralizat, nimeni nu-l poate opri, el poate 
ajunge potenţial în orice casă din lume şi multe din principalele sale pro- 
grese s-au realizat prin colaborarea dintre indivizi — mulţi dintre ei nici 
nu s-au întâlnit vreodată care au lucrat laolaltă prin intermediul conec- 
tării, oferindu-şi gratuit ideile. Deși Internetul ocupă un loc central în 
viața noastră de astăzi, puțini ştiu, de fapt, cum s-a dezvoltat el. Este o 
poveste fascinantă. Internetul s-a născut, de fapt, ca parte a reacției 
Statelor Unite față de lansarea în spațiu de către sovietici a satelitului 
Sputnik la 4 octombrie 1957. In greutate de doar 184 livre, de mărimea 
unei mingi de baschet, lansarea Sputnikului de la bordul unei rachete 
sovietice a inaugurat nu numai era spațială, ci şi pe cea a ciberspațiului. 

La conferinţa de presă de la 9 octombrie 1957, preşedintele Dwight 
D. Eisenhower a fost întrebat de către legendarul reporter Merriman 
Smith: „ Rusia a lansat un satelit al pământului. Ea pretinde că a lansat, 
de asemenea, cu succes o rachetă balistică intercontinentală, ceea ce nu 
a mai făcut nici o ţară. Vă întreb, domnule președinte, ce intenționăm 
noi să facem în acest sens?“ Hotărârea lui Ike în acest sens a fost să 
lanseze un program radical pentru a ajunge din urmă Uniunea 
Sovietică. Ca parte a acestui efort, el a stabilit că guvernul SUA avea 
nevoie de un manager unic pentru toate cercetările în domeniul 
armelor spaţiale și strategice. În cele din urmă, Eisenhower a obținut 
aprobarea Congresului pentru numirea unui organism intitulat 
Advanced Research Projects Agency, sau ARPA. Programele de cer- 
cetare în domeniul spațial și al rachetelor au fost, în cele din urmă, 
separate şi transformate în NASA, iar ARPA a rămas ca acea secție a 
Pentagonului care se ocupă de promovarea cercetărilor în domeniul 
informaticii și de procesarea informațiilor. La vremea respectivă, proce- 
sarea informațiilor era încă un domeniu relativ nou. Apoi, așa cum arată 
Stephen Segaller, autorul lucrării i: 

Internet - cea mai bună carte pe această temă -—, era Information 
Processing Techniques Office, un compartiment obscur al ARPA, care 
constituia prototipul original al Internetului şi care a pus bazele pentru 
ceea ce este acum era conectărilor. 

Forma sa originală a fost dezvăluită prima oară în 1969 şi a fost 
denumită ARPAnet - o simplă rețea privată computerizată care lega 
Departamentul Apărării din Statele Unite de principalii cercetători uni- 
versitari și de laboratoarele guvernamentale. Fondată de Pentagon, 
ARPAnet era desemnată să capaciteze o mână de cercetători pentru a 
face schimb de idei şi date şi a economisi bani distribuind prin sistemul 
conectării la rețea costisitorul timp și echipament computerizat. Cu o 
forță computerizată modestă la acea vreme, era important ca cineva de 
la laboratorul UCLA* să poată opera un program la Cambridge, 
Massachusetts, iar cercetătorii din ambele locuri să poată schimba între 
ei informații. 

La 12 octombrie 1999, The New York Times scria: „ Acum 30 de ani, 
la 29 octombrie 1969, mesajul inaugural a fost transmis prin primul fir 
subțire din ceea ce avea să devină Internetul. Nimic n-a fost atât de sem- 
nificativ ca “What hath God wrought, cuvintele cu care a fost botezat 
telegraful în 1844. A fost pur şi simplu cuvințelul ‘Jogin’. Nu existau 
decât două noduri pe ceea ce era cunoscut ca ARPANET... Când 
povestea a intrat în folclor, Charley Kline, student la UCLA, a înregistrat 
literele “L'și ‘O’, care au fost trimise înapoi de un computer de la 
Stanford Research Institute, un centru aflat la o distanță de 300 mile 
spre Nord-Vest în ceea ce nu devenise încă Silicon Valley.“ 

Abia prin 1972, pionierii Internetului au descoperit email-ul. Pe 
atunci, computerele cu partajarea timpului aveau în interior un sistem 
mail-drop (sistem de distribuire a poştei), în care persoane diferite 
puteau avea propria cutie poștală şi puteau lăsa mesaje pentru alte per- 
soane în același computer. Intr-o bună zi, conform afirmațiilor lui 
Segaller, Ray Tomlinson, care lucra pentru firma de cercetări Bolt, 
Beranek și Newman, a scris un simplu program de transfer de fişier pen- 
tru a deschide o conexiune, a trimis un fişier dintr-un sistem de cutie 
poștală al computerului într-altul şi apoi a confirmat că fișierul a fost 
transferat. Mai târziu, Tomlinson i-a spus lui Segaller „Din moment ce 
am avut capacitatea de a transfera un fişier dintr-un aparat într-altul, era 
absolut clar că nu trebuia făcut altceva decât să scrii fișierul prin rețea şi 
să transmiți cuiva mesajul. Eu tocmai lucram la un software pentru com- 

punerea şi trimiterea de e-mail, numit ‘send message’. Pare a fi intere- 
sant să le legi pe cele două pentru a folosi programul de transfer fişier la 
expedierea poștei către altă unitate. Asta e ce am făcut... şi a funcționat.“ 
Au aflat și alții despre aceasta, alte rețele au adoptat-o şi, presto, s-a năs- 
cut emait-ul! 

După cum scrie Segailer, tot Tomlinson a fost cel care a inventat 
folosirea semnului 2 din email pentru identificarea utilizatorului de 
email cu instituția lui sau a ei. Când cercetătorii implicați în Internetul 
inițial au descoperit virtuțile e-mail-ului, folosirea lui a explodat, aşa 
cum s-a întâmplat cu întreaga reţea, cu tot mai multe pachete de date 
circulând tot timpul între universități, guvernul federal, companii şi 
firmele de cercetări. Alte rețele, mai mici decât ARPAnet, au început şi 
ele să răsară ca ciupercile, dar, așa cum arată Segaller, „ele n-au fost 
capabile să realizeze interconectarea. Fiecare din ele şi-a avut propriile 
“protocoale”, care au definit modul în care o rețea ar organiza comuni- 
carea între noduri.“ Aceasta a început să devină o problemă. Nu se 
puteau trimite pachete de date de la o rețea universitară la alta. În cele 
din urmă, problema a dat naștere Internetului care, în esenţă, a fost 
creat atunci când cercetătorii Vint Cerf şi Bob Kahn au creat un proto- 
col, un fel de limbaj special de computer universal, one-size-fits-all (o 
măsură unică) care făcea posibil ca un pachet de date să părăsească o 
rețea, să călătorească şi apoi să intre pe poarta unei alte rețele. Segaller 
arată că soluţia se datorează celor care în 1973 au creat „the internet- 
working of networks“ — sau, pe scurt, Internet. 

Toată această poveste n-a fost însă popularizată până prin 1990, când 
un inginer englez de software stabilit la Geneva, Tim Berners-Lee, a 
creat un vehicul cu ajutorul căruia informaţia ajunge pretutindeni ușor 
și, de fapt, fără cost prin intermediul acestei rețele de rețele. Faptul a 
devenit cunoscut ca World Wide Web. Potrivit lui Segaller, existau 
aproximativ 800 de rețele de computer diferite ataşate la Internet, cu 
aproximativ 160 000 de computere atașate la ele, toate cu fişiere şi baze 
de date conţinând informaţii la care se putea accesa. Din punct de 
vedere tehnic, toate aceste computere şi baze de date erau conectate, 
dar nu era uşor să faci o selecție şi să extragi ceea ce doreai, pentru că 
nu exista o bancă de date centralizată, o agendă de adrese sau un mana- 
ger al informaţiilor. Marea inovaţie a lui Berners-Lee, după cum 
menționa odată The New York Times, a constat în a „determina stan- 
dardele software pentru adresarea, legarea și transferarea multimedia a 
documentelor prin Internet“. Principala sa invenţie a fost locatorul uni- 
form de resurse (URL) — un sistem de coduri care identifica orice Web 

site şi pagină de informaţii, indiferent unde este amplasat respectivul 
server; protocolul de transferare a hipertextului (HTTP), care asigură o 
magistrală ușoară între fiecare Web site și fiecare utilizator de computer; 
în sfârșit, limbajul HTML (HyperText Markup Language), care sta- 
bileşte standardele de bază pentru modul în care ar trebui organizat un 
Web site și cum ar trebui să apară când este apelat pe un ecran de com- 
puter. Toate laolaltă, URL, HTTP şi HTML, formau un sistem de 
hiperlegături — acele cuvinte subliniate, cuvinte colorate şi grafice pe 
care le vedeți pe ecranul unui computer şi care, la un clic, vă transportă 
instantaneu la o pagină Web relațională, chiar dacă ea se află la un server 
complet diferit în cu totul altă țară. De aceea s-a dat numele de World 
Wide Web, pentru că se poate urmări orice fir de jur împrejurul lumii şi 
înapoi. Înainte, această carte putea fi găsită într-un fişier consacrat ei pe 
Internet, cu toate tipurile de date biografice şi alte informații, dar pentru 
a le obţine, trebuia să parcurgeţi un labirint de diferite reţele şi coduri, şi 
chiar dacă o găseaţi, se putea ca ea să nu fie scrisă într-un program com- 
patibil cu computerul dv., așa încât nu puteaţi ajunge la ea. Acum, însă, 
tot ce aveți de făcut este să scrieți „www.lexusandtheolivetree.com“ sau 
să dați un clic pe o imagine a cărții mele pe Amazon.com. și World Wide 
Web vă va conduce drept la site. 

Dar, pentru ca Internetul să decoleze realmente și să devină un 
instrument de masă pentru cercetare, comerț și comunicare, era nevoie 
de încă trei invenții - browserul Web, mecanismul de căutare și tehno- 
logia înaltă de criptare, așa încât oamenii să nu aibă nici un fel de ezitări 
pentru a-și înscrie numărul cărții de credit într-un Web site cu scopul de 
a face afaceri. Browserul era o bucată de software destinată să ajute într- 
adevăr ca Internetul să se transforme într-o formă de televiziune. El 
permitea fiecăruia să afişeze ceea ce era în adresa Web, așa încât, dacă 
accesai o adresă www sau dacă făceai un clic pe hiperlegătură, înaintea 
ochilor îți apărea un ecran plin de cuvinte sau semne multimedia. Acest 
browser — combinat cu un mecanism de căutare care ar putea găsi cuvin- 
tele cheie şi locurile cheie - însemna că până şi un copil putea naviga 
printre milioanele de Web site și informaţii de pe Internet și putea găsi și 
afișa ceea ce căuta. Pentru a face să funcționeze World Wide Web, 
Berners-Lee a creat un browser simplu, dar pionierul browserelor co- 
merciale, numit Mosaic, a fost realizat de tehnologul Marc Andreessen 
în 1993. Acesta a fost înlocuit un an mai târziu de un produs şi mai sofisti- 
cat, numit Netscape Navigator. Netscape a permis răsfoirea unui Web 
într-un mod simplu, printr-o grafică interactivă, colorată, care putea găsi 
orice oriunde în ciberspaţiu şi-l putea fișa pe orice computer. 

Expansiunea Netscape a coincis cu decizia Congresului Statelor 
Unite de a aproba comerţul prin Internet şi cu scăderea bruscă a 
preţurilor deopotrivă ia computerele personale şi la convorbirile telefo- 
nice. Toate acestea combinate au provocat o explozie în utilizarea 
Internetului şi o democratizare a informaţiei care a fost revoluționară. 
Kevin Maney a rezumat perfect impactul democratizării Internetului 
scriind în numărul din 9 august 1999 al ziarului USA Todav următoarele: 
„Ca invenţie care a schimbat lumea, Net reproduce multe caracteristici 
ale presei scrise. El determină o scădere dramatică a costului creării, 
trimiterii și stocării informaţiei paralel cu creşterea amplă a accesibilității 
sale. Sparge monopolurile asupra informațiilor. Gândiţi-vă la toate 
informaţiile medicale de pe Web, la care până nu demult numai medicii 
aveau acces. Gândiţi-vă la ce puteţi găsi referitor la mașini și preţuri, 
forțând informaţia deținută înainte de dealerii de mașini... Acum, mili- 
oane de oameni apelează la propriile pagini de Web, expunându-și în 
amănunțime viețile.“ 

Rezultatul este că niciodată până acum în istoria omenirii atât de 
mulți oameni nu au putut afla atât de multe lucruri despre viaţa altor 
oameni, despre produsele şi ideile lor. Următoarea etapă, cea care va 
caracteriza începutul secolului 21, va fi marcată de momentul când toți 
vor avea acces la o comunicare de mare viteză în bandă lată pe Internet, 
chiar la ei acasă sau la birou sau în agenda manuală sau pe beeper. 
Accesul în bandă lată îndeamnă că va exista suficientă lățime de bandă, 
aşa încât conectarea la Internet să fie întotdeauna posibilă, așa cum se 
întâmplă cu televiziunea, iar viteza cu care va fi recuperată informaţia şi 
bogăţia de informaţii care vor putea apărea pe ecranul dumneavoastră 
vor fi de multe ori mai mari decât sunt astăzi. Asemenea conectări de 
mare viteză in bandă lată vă vor permite să participaţi la teleconferințe 
de pe laptopul dv. de oriunde de pe drum, fără nici o problemă. Vă va 
permite într-un mod simplu și uşor să descărcați filme, muzică şi casete 
video. Şi veţi putea face cumpărături via E-commerce într-o experiență 
tridimensională mult mai structurată a celor 3 D. Există o reclamă 
formidabilă realizată în 1999 de compania de Internet Qwest. În ea 
apare un om de afaceri obosit şi prăfuit, cerând câteva informaţii într-un 
motel dintr-un loc obscur. El întreabă o recepționeră plictisită dacă 
oferă serviciu de cameră şi alte tentaţii. Ea spune că da. Apoi el o mai 
întreabă ce distracții mai oferă televiziunea de cameră, la care 
funcționara răspunde pe un ton ultraagasat: „Toate camerele oferă orice 
film făcut oricând în orice limbă la orice oră din zi şi din noapte.“ 

Acesta este Internetul de mare viteză în bandă lată, care va face posi- 
bil accesul în cel mai prăfuit motel din cel mai îndepărtat colț al lumii. 

uneți toate acestea laolaltă și va rezulta că timpurile în care guver- 

nele își puteau izola complet popoarele, privându-le de informaţiile 
privind viața care se desfăşura dincolo de graniţele ţării sau chiar dinco- 
lo de marginea satului lor au trecut. Viaţa din afara granițelor unei țări 
nu mai poate fi descrisă în culori mai cenușii și prezentată mai rău decât 
este în realitate. Și nici viața din interiorul graniţelor unei țări nu poate fi 
înfrumusețată propagandistic şi descrisă în culori mai atrăgătoare decât 
în realitate. Graţie democratizării informaţiei, putem afla tot mai multe 
despre modul de viață al altora, indiferent de cât de izolată ar fi țara lor. 
În clipa în care credeţi că aţi inventat un nou zid mai înalt şi mai gros, 
după care să vă ascundeţi, veţi descoperi că tehnologia a găsit o moda- 
litate de a-l dărâma. Iar în clipa în care credeți că ați tras o nouă linie în 
nisip ca să vă protejeze, tehnologia va găsi o cale de a o şterge. Raul 
Valdes Vivo, rectorul Școlii de studii avansate, Nico Lopez, a Partidului 
Comunist din Cuba situată în afara Havanei, a exprimat foarte plastic 
toate acestea într-un interviu acordat revistei National Geographic (iunie 
1999). El a fost întrebat despre dificultăţile Cubei lui Castro legate de 
păstrarea principiilor socialiste chiar în condiţiile în care este tot mai 
mult forțată să adopte metode capitaliste pentru a supraviețui: „Cuba nu 
mai e o insulă“, a opinat el. „ Nu mai există insule. Există o singură lume.“ 

Prin anii '80, sovieticii au publicat, odată, în Pravda o fotografie înfă- 
țișând o coadă la pâine în America. Examinată mai atent, a reieșit că în 
fotografie apărea un grup de persoane care, aşezate la rând, aşteptau în 
Manhattan să se deschidă magazinul de dulciuri și delicatese Zabar's 
într-o dimineaţă de sâmbătă. Să mai încerce cineva astăzi asemenea tru- 
curi — nu se mai prind nici măcar în China. Nu acum, când Internetul a 
pătruns peste tot. Ceea ce face ca Internetul să fie atât de periculos pen- 
tru statele totalitare este faptul că ele nu-și pot permite să nu-l aibă, 
pentru că ar risca să se prăbuşească din punct de vedere economic. 
Dar, odată ce-l au, aceasta înseamnă pur şi simplu că nu mai pot contro- 
la informaţia așa cum o făceau înainte. Iar ceea ce realmente îngrozește 
regimuri ca cel din China în legătură cu Internetul este faptul că el este 
interactiv, e viu. Nu este un simplu aparat de radio la care asculți pasiv. 
Nu este doar un televizor în faţa căruia îţi petreci tot timpul fără să mişti 
un deget. Pe Internet oamenii iau și dau, stau de vorbă şi stabilesc legă- 
turi, livrează și recepționează ideologii, cumpără şi vând — şi toate 
acestea într-un mod practic, imposibil de controlat. 

La 4 decembrie 1998, China a dat în judecată o firmă de computere, 
incriminată ca primul „cyberdissident“, care pusese la dispoziţia unui 

Internet-Magazine cu programe prodemocratice în limba chineză 
adrese de email din China. Într-un proces desfășurat cu ușile inchise, 
Tribunalul poporului din Shanghai l-a acuzat pe Lin Hai, proprietarul 
firmei, de activitate subversivă pentru că furnizase adresele a 30 000 de 
chinezi utilizatori de computere revistei VIP_Reference, editată de 
disidenți chinezi din Statele Unite. Editorul - de origine chineză - 
declara în Los Angeles Times (4 ianuarie 1999): „Suntem hotărâți să 
distrugem sistemul chinezesc de cenzură prin Internet. Credem că 
poporul chinez, la fel ca oricare alt popor din lume, are dreptul la infor- 
mare şi libera exprimare a opiniei.“ Titlul acestui Internet-Magazine, 
care este transmis prin email către 250 000 de chinezi de pe continent, 
este o palmă la adresa conducătorilor Chinei. Oficialitățile de vârf ale 
Partidului Comunist din China primesc zilnic un sumar de ştiri, alcătuit 
numai pentru folosinţa lor şi conţinând ştiri reale. Este intitulat 
„Reference News“. Aşa cum releva L.A Times, editorii lui VIP 
Reference spun că revista lor prin Internet este destinată furnizării de 
ştiri reale către adevăratele VIP-uri ale Chinei — „oamenii obișnuiți“. 
Același lucru s-a petrecut şi în domeniul finanţelor. O companie de 
Internet fondată în 1998 la Chicago sub numele China Online folosește 
colaboratori externi din China pentru a colecta date despre piaţă și de 
alt tip. Aceștia transmit datele la Chicago via Internet, iar China Online 
le transmite înapoi în China, tot via Internet. Printre lucrurile pe care 
China Online le oferă ca servicii zilnice este cursul de schimb de pe 
piaţa neagră al yuan-ului față de dolar în principalele orașe ale țării. 
Reporterii săi investighează în fiecare zi piața, verifică rata cu dealerii la 
negru şi apoi transmit ştirile la Chicago. Sunt date foarte utile pentru 
toți cei care fac afaceri în China, dar, mai ales, pentru chinezi. Este un 
lucru pe care guvernul chinez nu l-ar fi furnizat niciodată populației 
țării, ca să nu mai vorbim de restul lumii, dar acum Beijingul nu mai 
poate opri procesul. 

În Teheranul de Sud, cea mai săracă parte a capitalei Iranului, unele 
familii își pot permite să aibă un televizor, altele nu. Când am vizitat, în 
1997, Teheranul, am descoperit că cei din Teheranul de Sud care aveau 
televizor, așezau în fața lui câteva scaune şi vindeau bilete atunci când 
se difuza, în cadrul fiecărei săptămâni, cel mai popular spectacol tele- 
vizat american (un gest de bunăvoință din partea difuzorilor prin 
satelit). Cel mai popular spectacol televizat era Baywatch, o fantezie fib 
mată în sudul Californiei, unde toate femeile purtau bikini şi aveau 
dimensiunile ideale. Guvernul iranian interzicea folosirea antenelor 
parabolice, așa că prietenii mei iranieni le ascundeau sub sârmele de 

întins rufe sau sub „tufele pentru satelit“, adică plantele pe care le 
foloseau pentru a masca antenele de pe balcoane. 

Graţie revoluţiei informaţiilor și costurilor reduse ale comunicării 
prin telefon, fax, Internet, radio, televiziune și altor modalități de infor- 
mare, nici un zid din lume nu mai e sigur. Şi atunci când noi toți ştim tot 
mai multe despre felul în care trăiesc alții, se creează o întreagă nouă 
dinamică faţă de politica mondială. Atunci când într-un colţ obscur al 
lumii se ajunge la atrocități, conducătorii actuali nu mai pot opta pentru 
ignorare numai pentru a nu fi nevoiţi să acţioneze. Şi atunci când într-un 
colț luminos al lumii se petrec lucruri îmbucurătoare, conducătorii nu 
mai pot opta pentru negarea acestora în fața propriului popor numai 
pentru a nu i le asigura și lui. Iată de ce, cu cât aflăm mai multe despre 
viața altora, cu atât conducătorii trebuie să promită aceleași lucruri. lar 
atunci când nu le pot asigura, ei se confruntă cu o problemă. Şi atunci 
lucrurile se acutizează. In câțiva ani, orice cetățean al lumii va fi în 
măsură să facă o comparaţie între propria ţară şi propriul guvern şi cel 
de alături. 

„Astăzi, nici o ţară nu se poate rupe cu adevărat de global media sau 
de sursele externe de informare; tendințe manifestate într-un colț al 
lumii sunt reproduse rapid la mii de km depărtare“, relevă Francis 
Fukuyama, autorul lucrării The End of History and the Last Man. „O 
țară care caută să se retragă din economia globală, tăind legăturile cu 
comerțul extern şi fluxurile de capital va trebui să gestioneze o situație 
în care aşteptările populației sale se modelează după ceea ce a conştien- 
tizat aceasta ca standarde de viaţă și produse culturale emanând din 
lumea de afară.“ 

Desigur, președintele unei țări în curs de dezvoltare cum e Malaysia 
poate să vină oricând în fața poporului său şi să spună: „Cetăţeni, ne 
oprim acum din acest proces de globalizare. Vom înălța noi bariere 
vamale şi vom impune din nou controlul asupra circulaţiei capitalului. 
Vom avea mai puţin de suferit, economia noastră va înregistra mai 
puţine suişuri şi coborâșuri, dar vom creşte mai încet, deoarece nu vom 
mai putea scoate bani de la restul lumii. Așa că, dacă încă nu faceți parte 
din clasa de mijloc, va trebui să mai așteptați până veți ajunge acolo.“ 
Dar când va face acest lucru, cineva dintr-un sat va începe să protesteze: 
„Dar, Domnule președinte, eu urmăresc Baywatch de cinci ani. Vreţi să 
spuneţi că , de-acum înainte, nu voi mai avea Baywatch? Nu voi mai 
avea Disney World? Nu vor mai apărea bikini?“ Guvernele care vor să 
evite globalizarea, vor trebui nu numai să demonstreze că alternativa 
lor încă mai poate asigura standarde de viaţă ridicate - și acest lucru 

este al naibii de important —, dar vor trebui s-o facă într-un mediu în care 
noi toți știm din ce în ce mai mult cum trăiește celălalt. 

Politologii arată că, în sistemul Războiului Rece, în lumea zidurilor, 
conducătorii aveau tendința de a-și invita cetățenii să se compare cu 
părinții lor. Spuneau, de pildă: „Trăiești mai bine decât părinții tăi? Da? 
O.K., atunci gura!“ Dar acum oamenii nu se mai compară cu părinții. Ei 
au cu mult mai multe informaţii. Acum ei se compară cu vecinii lor de 
oriunde. Pentru că ei pot să-i urmărească pretutindeni în lume prin 
intermediul televiziunii, al sateliților, prin DVDs și Internet. Acum ei pot 
privi în camera de zi a celor mai înverşunați inamici care obișnuiesc să 
se refugieze în spatele celor mai groase ziduri, şi să se măsoare cu ei. 

Prietena mea Laura Blumenfeld, cronicar special la The Washington 
Post, a călătorit prin Orientul Mijlociu adunând material pentru o carte 
pe tema răzbunării şi, în primăvara lui 1998, a ajuns împreună cu mama 
ei în Siria. De la ea am aflat următoarea poveste: „Mama mea şi cu mine 
am angajat un ghid care să ne conducă prin Damasc. Se numea Walid. 
După un timp am ajuns să ne cunoaştem bine și atunci i-am spus că 
veneam din Israel. În cele din urmă am început să discutăm foarte 
deschis. El ne-a spus că îi place să stea la servici noaptea, pentru că acolo 
exista o antenă parabolică, aşa că putea urmări televiziunea israeliană. În 
timp ce descria scena, eu încercam să mi-l imaginez pe acest bărbat în 
biroul său cufundat în întuneric, cu ochii larg deschiși, urmărind fascinat 
ecranul televizorului unde vedea oameni pe care-i ura, dar cu care voia 
să semene şi pe care-i invidia. Ne-a spus că, din tot ce văzuse la televi- 
ziunea israeliană, ceea ce-l obseda cel mai mult era reclama la iaurt — 
faptul că în Israel iaurtul era adus în recipiente colorate — roz şi portocalii 
ca în America -, în timp ce în Siria acestea erau doar negre sau albe. Ba 
chiar odată, ne arătat deprimat pe stradă recipientele siriene de iaurt. 
Tot el ne-a spus: “fulgii noştri de porumb devin cleioşi de îndată ce torni 
laptele peste ei, dar eu văd din reclamele de la televiziunea israeliană că 
ai voştri rămân crocanți şi nu se lipesc între ei. Erau uitate Înălțimile 
Golan! Ceea ce-l preocupa realmente erau paharele de iaurt şi fulgii de 
porumb din Israel. Într-o zi ne-a spus: ‘Nu e normal să fim cu o sută de 
ani în urma israelienilor care abia au venit aici.“ 

Această democratizare a informațiilor transformă şi pieţele de capi- 
tal. Acum investitorii nu numai că pot cumpăra şi vinde acţiuni și 
obligaţiuni din toată lumea, nu numai că pot cumpăra și vinde stând în 
fața computerului de acasă, dar acum site-urile de brokerage prin 
Internet le furnizează - gratuit — informații şi instrumente de analiză 
pentru a negocia singuri, fără să mai trebuiască să apeleze la un broker. 


94 LEXUS ȘI MĂSLINUL 


Cu cât vor lucra mai mulți oameni în maniera aceasta, cu atât ei vor 
solicita mai multe informații și analize privind diferite economii şi com- 
panii, și cu atât mai uşor vor deplasa banii dintr-o parte într-alta, 
sancționându-i pe cei cu performanţe slabe și recompensându-i pe cei 
cu performanțe mari. 

Charles Schwab, discount broker, a inserat la sfârşitul anului 1998 
un anunț, în care o casnică se fălea că investeşte online la Bursă şi că îşi 
obține toate informațiile de care are nevoie acum de pe Schwab Web 
site. Femeia, pe nume Holly, declara în acest anunţ: „ Acum câţiva ani 
am fost invitată să ader la un grup de investitoare numit ‘Grow Now’. 
Într-adevăr, avem mult de lucru cu cifrele. Apoi dezbatem serios tema, 
după care votăm şi negociem. Și tot ce trebuie să aflăm, găsim în 
Schwab. Com Analyst Center: reportaje din industrie, informaţii privind 
managementul, estimări de beneficii, care dau o idee despre cum 
evoluează acțiunile.“ 

În curând, fiecare va putea avea un loc virtual la New York Stock 
Exchange. Într-adevăr, paginile Schwab şi E+Trade, precum şi altele ca 
acestea, adună la un loc democratizările tehnologice, financiare şi 
informaţionale în domeniul financiar. Un alt anunț ExTrade rămâne 
până astăzi unul din documentele mele favorite rezumând ce s-a întâm- 
plat atunci când cele trei democratizări au convers spre sfârşitul anilor 
'90, atunci când toate zidurile s-au prăbușit. Acest anunț care se întindea 
pe două pagini avea un titlu scris cu majuscule cu următorul conţinut: 
„UN VIS AL INVESTITORILOR. UN COȘMAR AL BROKERILOR. Vă prezentăm 
E*Trade, centrul financiar integrat pe Internet. 10% mai multe 
investigații. Mai multe instrumente. Mai multă putere. Puteţi investi în 
acțiuni, obligaţiuni şi peste 4 000 de fonduri mutuale. Faceţi-vă porto- 
foliul şi gestionaţi-l. Vindeţi şi cumpăraţi. 24 de ore din 24 de ore - 
online sau prin telefon - totul la numai 14,95 USD. Sprijin și instruire 
gratuite în domeniul investiţiilor. Cotări gratuite la timpul real, pentru 
că informaţiile vechi sunt informații proaste. Așadar, defrișați noutăţile. 
Charts. Analize de la surse de marcă. (Și) siguranță fără egal, datorită 
folosirii unor tehnologii de codificare prin Internet verificate... DESCHIS 
ACUM GRATUIT PENTRU PUBLIC. 24 DE ORE. VENIȚI ACUM. VENIȚI 
REPEDE. INTR-O BUNĂ ZI, NOI TOŢI VOM INVESTI ÎN ACEST MOD.“ 

Consider potrivit ca anunţurile E+Trade să se încheie cu urmă- 
toarea declaraţie: „E+*Trade. Acum puterea este în mâinile 
dumneavoastră“ . 

Imunitate deficitară microcip 


Mai devreme sau mai târziu, toate tiraniile se prăbuşesc. Dar cele 
care-și lasă clienții în suspensie, se vor prăbuşi mai curând. 
Anunţ din The Washington Post 
referitor la lansarea pe piaţă a lui Star Power. 
un nou furnizor de servicii telefonice, 
prin cablu şi Internet care concurează cu Bell Atlantic 
Niciodată nu veţi câștiga 
Niciodată nu veți egala 
Niciodată nu veţi ieși din joc 
motto pentru afaceri pe Internet 
E (electronica) sau eliminarea 
motto pentru adaptarea companiei dv. la Internet 


oamenii comunică, investesc şi privesc lumea, despre care spui 

că fac posibilă globalizarea sunt, toate, bune și frumoase în 
societățile dezvoltate, dar ce se întâmplă cu restul lumii? Cum poți vorbi 
de globalizare când majoritatea a oamenilor trăiesc încă în sate fără tele- 
fon, n-au atins niciodată un computer sau n-au trimis nici un mesaj prin 
e-mail?“ 

Este adevărat că astăzi globalizarea nu este globală, în sensul că mai 
este încă o cale lungă până la o lume în care fiecare este online (deși în 
fiecare săptămână cca 300 000 de noi utilizatori se conectează la 
Internet). Globalizarea este globală în sensul că acum aproape fiecare 
simte — direct sau indirect - presiunile, constrângerile şi oportunitățile 
pentru a se adapta la democratizarea tehnologiilor, finanţelor şi infor- 
mațiilor care se află în inima sistemului globalizării. Sau, aşa cum îmi 
spunea într-o zi Chen Yuan, locţiitorul guvernatorului Băncii Centrale a 
Chinei: „ In fiecare ţară există o parte subdezvoltată. Chiar şi în Statele 
Unite, dacă mergi cu maşina de la Washington în Sud spre Virginia, vei 
găsi zone montane cu sate izolate. Dar nu poți spune că această zonă nu 
cunoaște procesul globalizării. Același lucru se întâmplă și în China.“ 

Și aşa şi este. Dacă există încă un loc dincolo de granițele globa- 
lizării, acela este Gujialingzi, un cătun minuscul în Nord-Estul Chinei, la 
Nord de Coreea de Nord. Am fost acolo în iarna lui 1998 cu o echipă de 


A cum, unii vor spune: „Bine, aceste schimbări în modul în care 

observatori internaţionali pentru a supraveghea alegerile comunale. 
Dar mai aveam un motiv ascuns să merg acolo. Voiam să văd cum arată 
globalizarea privită din spatele graniţei — din afara sistemului, cum ar 
veni — şi în această călătorie am descoperit un lucru fundamental: nu am 
putut ajunge acolo, nu am putut trece graniţa, nu am depășit sistemul, 
pentru că acum el pătrunsese adânc chiar până în satele din Nord-Estul 
Chinei. Când echipa noastră de monitorizare a ajuns la Gujialingzi, am 
găsit, practic, toţi adulții cu drept de vot adunaţi în curtea şcolii. Aceştia 
se adunaseră pentru a-i asculta pe cei doi candidați la conducerea satu- 
lui ținându-şi discursurile electorale. Locul este cumplit de sărac, 
podelele claselor erau acoperite cu lut. Jilin, provincia în care este situat 
satul, se află în inima fostei centuri industriale a Chinei, pe cale să de 
vină o centură ruginită, pentru că industriile proprietate de stat nu sunt 
competitive la nivel global, iar guvernul de la Beijing este din ce în ce 
mai puțin în situaţia de a-şi permite subvenţionarea acestor fabrici sau, 
cel puţin, a serviciilor sociale asigurate în mod normal. Poate că, din 
această cauză, atunci când cei doi candidaţi la conducerea satului s-au 
ridicat şi şi-au rostit discursurile electorale la Gujialingzi ele păreau a fi 
ținute pentru funcția de primar al unui vechi oraș cu oţelării de undeva 
din Ohio. 

Primul care a luat cuvântul a fost Li Hongling, deținătorul funcției de 
șef al satului. Vă citez din cuvântarea lui: „ Cetăţeni, cum o mai duceți? Vă 
amintesc că am 47 de ani, sunt membru al Partidului Comunist și absol- 
vent de liceu. Vreau să lucrez pentru binele satului. Așa cum știți, am dat 
o mână de ajutor pentru ca satul să se poată reface de pe urma Revoluţiei 
culturale. Oriunde priviți, vedeţi urmele sudorii mele. Am fost în casa 
fiecăruia din voi. V-am ascultat propunerile. N-am folosit niciodată banii 
satului pentru ospețe. M-am străduit să rezolv toate problemele pe cale 
legală. Promit să renovez școala elementară și să vă ajut să vă sporiți 
veniturile. Dacă voi fi ales, jur să asigur transportarea mai rapidă a 
legumelor voastre la oraş. Vreau, de asemenea, să introduc în sat un nou 
spirit, mai bun. Avem nevoie de mai mulți copaci și de un cablu cu fibră 
optică, pentru ca fiecare să poată avea telefon. Sub conducerea partidu- 
lui, vreau să îndrept toate neajunsurile. Asta am avut de spus. , 

După aplauzele de politeţe, pe podium s-a urcat contracandidatul 
său, Liu Fu. El s-a orientat direct spre votul pe sexe: „Mai întâi vă 
amintesc că mâine este Ziua Femeii şi vreau să le felicit pe toate 
femeile. Eu am 51 de ani și am absolvit liceul. Am o întreprindere de 
prelucrare a fasolei. Ţin la satul acesta. Ţin la voi toţi. Sărăcia voastră 
este ruşinea mea. Sub conducerea partidului voi deschide un nou capi- 

tol în istoria acestui sat. Promit să reduc jocurile de noroc şi pornografia 
în sat şi să creez mai multe canale pentru a face bani. Nu voi fi arogant. 
Voi reduce bugetul satului pentru a vă salva vouă banii. Nu mă voi lăsa 
mituit şi chiar dacă vor veni superiorii mei de la oraș, nu-i voi pofti la 
ospeţe. Avem prea multe banchete oficiale. N-am mai fost la un banchet 
de zece ani de zile şi tot de atunci n-am mai băut strop de alcool. Voi 
avea grijă de banii maselor. Nici un om de partid nu va călători la oraș 
pe banii satului. Voi aduce aici tehnologie. Promit să aduc tehnologie 
pentru oricine prelucrează fasolea. Voi face fântâni noi. Revoluția cul 
turală a irosit zece ani din viața voastră. Acum trebuie să ne gândim la 
soluții mai bune pentru a putea prospera. Nu mă voi ghida după prin- 
cipii ideologice. Deng Xiaoping spunea: “N-are nici o importanţă dacă 
pisica e albă sau neagră, important e să prindă şoareci. Voi renova 
școala. Cunoştinţele sunt importante. Dacă sunteţi neștiutori, nu veți 
putea construi o economie socialistă. Mă voi îngriji de toți holteii de aici 
care nu câștigă destul pentru a-şi lua o nevastă. O să vă îmbogăţesc! Hai 
s-o pornim la drum împreună!“ 

În timp ce sătenii votau şi așteptau să se anunţe rezultatul alegerilor, 
am făcut câteva sondaje la ieşirea de la urne, întrebându-i pe săteni la 
întâmplare care dintre discursuri le-a plăcut mai mult. Măcelarul satu- 
lui, purtând o șapcă albastră stil Mao, a făcut câțiva paşi înainte, ieșind 
din mulțime și și-a spus deschis părerea: „Când (candidatul) a spus că 
n-a fost niciodată la un restaurant, am crezut. N-ar mai trebui să se dea 
banchete pentru superiorii care vin de la oraş. Nu le mai achităm noi 
notele de plată“. 

Un alt sătean a intervenit și el: „La Beijing fac un guvern mai mic. 
Trebuie să facă și aici la fel... Şi are dreptate, trebuie să avem aici un 
cablu cu fibră optică. Nu avem telefon.“ 

Ce ştiţi despre fibra optica? l-am întrebat pe un sătean. 

„Nu ştiu“. A ridicat din umeri. „ Doar am auzit de ea.“ 

Un răspuns similar am auzit şi în satul vecin, Heng Dao, unde ne-am 
dus, de asemenea, să ascultăm discursurile electorale. Cel în funcție, 
Jiang Zing, le-a spus consătenilor săi: „Am încercat să fiu pragmatic 
conducând satul pe calea spre prosperitate. Venitul nostru anual este 
acum în medie de 2,300 yuan. Bugetul administraţiei locale este mult 
mai mic și în timpul mandatului meu am scos multe cadre de pe listele 
de plată ale satului. Dacă voi fi ales, avem nevoie să introducem mai 
multă știință şi tehnologie în agricultură, să avem aici mai multe 
întreprinderi şi să accelerăm mijloacele de a spori avuţia... (pentru că) 
întreaga lume s-a transformat într-o mare piaţă de mărfuri.“ 

L-am întrebat de unde i-au venit toate acele idei. Satul nu are decât 
un singur telefon. Mi-a răspuns: „Citesc ziarele. Ascult radioul... Avem 
aici o fabrică de rame de ferestre. Acum vindem doar pe plan local, dar 
ni s-a spus că, dacă îmbunătăţim calitatea, putem vinde în străinătate, să 
facem mai mulți bani.“ 

Ce ziceţi, nu e globală globalizarea? Să n-o credeți o secundă: Tip O 
‘Neill n-a avut dreptate. Nu orice politică este locală — nu mai e așa. 
Acum orice politică este globală. Nu fiecare țară se simte parte a sis- 
temului globalizării, dar fiecare țară este direct sau indirect cuprinsă în 
sistemul globalizării și modelată de acest sistem. Din această cauză nu 
poate fi considerat un accident al istoriei faptul că Germania de Est, 
Uniunea Sovietică, capitalismul asiatic, industriile proprietate de stat 
braziliene, comunismul chinez, General Motors și IBM au suferit un 
colaps aproape în acelaşi timp sau au fost forţate să treacă printr-o 
restructurare radicală. Toate acestea au fost lovite de aceeași boală de 
bază care a pus la pământ şi Zidul Berlinului şi toate celelalte ziduri care 
au definit Războiul Rece. Toate au fost lovite de o boală pe care eu o 
numesc sindromul imunității deficitare microcip sau SIDM. Imunitatea 
deficitară microcip este maladia politică definitorie a erei globalizării. 
Ea poate lovi orice companie sau țară, mare sau mică, din Est sau din 
Vest, din Nord sau din Sud. Dacă ar trebui să scriu o prezentare a imu- 
nității deficitare microcip pentru un dicţionar medical, aceasta ar suna 
cam astfel: 

„SIDM: O boală care poate tulbura orice sistem umflat, suprapon- 
deral, sclerotic din era de după Războiul Rece. Imunitatea deficitară 
microcip este contactată de obicei de țări şi companii care au omis să se 
vaccineze împotriva schimbărilor aduse de microcip şi democratizarea 
tehnologiei, finanţelor şi informaţiilor, care au creat o piață mult mai 
rapidă, mai deschisă și mai complexă împreună cu un nou set de stan- 
darde de eficiență. Simptomele imunității deficitare microcip apar 
atunci când o ţară sau o companie dovedesc o inabilitate marcată de a 
creşte productivitatea, salariile, nivelul de trai, folosirea cunoştinţelor și 
competitivitatea și răspund prea lent la provocările unei Lumi Rapide. 
"Țările şi companiile afectate de SIDM sunt cele care se cramponează de 
modelele organizaționale din era Războiului Rece, când doar un singur 
conducător sau câțiva aleşi de la vârf deţineau monopolul informaţiilor 
şi luau toate deciziile, iar toţi ceilalți din păturile de mijloc sau inferioare 
n-aveau altceva de făcut decât să ducă la îndeplinire acele decizii, bene- 
ficiind doar de informațiile necesare pentru a putea să-şi presteze 
activitatea. Singura cură cunoscută pentru ţările şi companiile afectate de 

SIDM este ‘cea de-a patra democratizare’. Aceasta este democratizarea 
luării deciziilor şi a fluxurilor informaționale, precum și descentralizarea 
puterii într-o modalitate care să permită tot mai multor oameni dintr-o 
ţară sau dintr-o companie să aibă acces la cunoștințe, să le experimenteze 
şi să inoveze într-un ritm mai rapid. Aceasta le dă posibilitatea să țină 
pasul cu piața, unde consumatorii pretind în mod constant produse mai 
ieftine şi servicii croite special pentru ei. SIDM poate fi fatal pentru com- 
paniile și țările care nu se supun la timp tratamentului. (Vezi prezentările 
la Uniunea Sovietică, Germania de Est și Pan Am.)“. 

Până la un anumit nivel conceptul de bază al SIDM nu are nimic nou. 
De-a lungul secolelor, economiile de piață au cules succese ucigând cu 
brutalitate firmele care erau mai puțin eficiente, mai puţin capabile să se 
adapteze la noile tehnologii și să menţină contactul cu cererile în conti- 
nuă schimbare ale consumatorilor, pe care să le satisfacă recurgând la 
un volum minim de muncă și de capital. Ceea ce a făcut această demo- 
cratizare a tehnologiei, finanţelor şi informaţiilor în anii '80 a fost să 
hiperaccelereze acest proces, cerând companiilor și țărilor să se miște 
mai rapid pentru a evita contactarea sindromului imunității deficitare 
microcip. Această evoluție poate fi imaginată în trei etape: 

Debutul datează din era dinainte ca microprocesoarele şi micro- 
cipurile să facă posibilă apariția computerului personal şi înainte ca 
acest computer personal să facă posibilă democratizarea tehnologiei, 
finanţelor și informațiilor. Aceasta constituia era care a început o dată 
cu sfârşitul primului Război Mondial și a durat până spre sfârşitul anilor 
‘70. Era o vreme când atât guvernele, cât şi corporaţiile puteau fi mai 
greoaie şi mai puţin eficiente, pentru că fiecare evolua într-un spațiu 
mai protejat. Alan Greenspan a descris odată într-o cuvântare acest sis 
tem restrictiv al Războiului Rece. lată ce spunea el: 

„Adaptările nu erau așa de presante. Comerţul internaţional inclu- 
dea o tranşă mult mai mică de economii locale. Barierele vamale 
îngrădeau competiția, iar controalele asupra circulației capitalurilor 
împiedicau fluxul valutar peste graniţă. Privind retrospectiv, acest 
mediu economic apărea mai puțin competitiv, mai calm și, desigur, mai 
puțin periculos pentru cei cu o calificare modestă sau chiar fără califi- 
care. Într-adevăr, înainte ca tehnologia computerizată să automatizeze 
multe activităţi de rutină, muncitorii necalificaţi puteau aduce şi ei o 
plusvaloare semnificativă şi puteau realiza un salariu onorabil în raport 
cu cei calificați. In această lume mai puțin pretențioasă, guvernele erau 
în măsură să construiască plase de siguranță socială şi să urmeze o 
politică de redistribuire a veniturilor.“ 

Cu toate acestea, adăuga Greenspan, nivelul mediu de trai era mai 
mic decât ar fi putut fi în acest sistem închis al Războiului Rece, iar ofer- 
ta de produse pe piață era mai puțin sensibilă la gusturile variabile ale 
consumatorilor decât în actualul mediu bazat pe microcip. Uriașele 
bariere dintre diferitele domenii garantau o evoluţie a schimbărilor 
mult mai tihnită şi era nevoie de mult mai mult timp pentru ca o ţară sau 
o companie să intre în dificultate. Chiar dacă munca și costurile de 
producţie din zilele acelea erau mai ridicate și mai puţin flexibile decât 
ar fi trebuit să fie, un segment semnificativ din orice societate de astăzi 
priveşte la această Epoca de Piatră mai lentă şi mai puțin competitivă cu 
un sentiment de caldă nostalgie. 

Exemplul cel mai frapant al unui asemenea mediu economic strict 
controlat îl constituia economia planificată centralizat, controlată cen- 
tralizat și strict ierarhizată a Uniunii Sovietice. Scopul economiei 
sovietice nu era să vină în întâmpinarea cerinţelor consumatorilor, ci să 
consolideze controlul guvernării centrale. De aceea, toate informaţiile 
urmau un curs de jos în sus şi toate comenzile unul de sus în jos. Mana- 
gerilor unei fabrici care producea paturi metalice guvernul central nu le 
plătea în funcție de numărul paturilor vândute, ci în funcție de cantitatea 
de oțel consumată pentru producerea lor. Numărul paturilor vândute 
reprezintă măsura satisfacerii consumatorilor. Cantitatea de oțel pro- 
dusă şi folosită este măsura puterii statului. in Războiul Rece, Uniunea 
Sovietică nu era interesată decât de.acest din urmă aspect. Și atâta timp 
cât Războiul Rece a fost o realitate şi ritmul schimbării şi informării era 
controlat, sovieticii au putut merge mai departe cu acest sistem absurd. 

N-o să uit niciodată călătoria pe care am făcut-o cu secretarul de Stat 
Baker în 1992 la Celiabinsk-70, un complex de testare a bombelor 
atomice situat undeva la Est de Ural, un loc atât de secret încât nu figu- 
ra pe nici o hartă oficială sovietică. Acesta era Los Alamos al ruşilor, aici 
lucra elita fizicienilor sovietici. Amintirea cea mai vie este legată de 
cazarea noastră peste noapte la Hotelul Octombrie din Sverdlovsk, 
orașul din apropiere. Când am intrat în lift, am observat că butoanele 
erau numerotate: 1,3,4,5,6,7,8,9,2. Cineva uitase etajul 2 şi il afişase, pur 
și simplu, la sfârșit. Dacă apăsai butonul 2, ajungeai la etajul 2 , deşi 
butonul figura pe locul unde te așteptai să figureze etajul 10. Acesta era 
un hotel din cel mai sofisticat complex industrial militar din Uniunea 
Sovietică! Doar acel sistem divizat, ciopârțit, amorțit și strict reglemen- 
tat al Războiului Rece putea face ca ruşii s-o scoată la capăt cu un lift cu 
butoanele funcționând alandala. 

În anii '70 și '80, IBM a fost şi el un fel de Gosplan, sistemul sovietic 
de planificare centrală, cu vârfuri care spuneau bazei ce trebuia să se 
producă și ce trebuiau să dorească consumatorii. L-am întrebat odată pe 
John Chambers, preşedintele Cisco Systems, ce însemna să lucrezi pen- 
tru IBM în zilele Gosplanului. Chambers spunea că atunci când a lucrat 
la IBM, pe la începutul anilor '80, exista, după cât se pare, o politică a 
„uşilor deschise“, în cadrul căreia orice angajat putea pune o întrebare 
oricărui factor decisiv de la orice nivel şi dacă răspunsul primit nu-l sa- 
tisfăcea, putea să se adreseze nivelului superior.“ Am verificat aceasta o 
dată“ își aminteşte Chambers,“ şi unul dintre prietenii mei din companie 
m- a luat de o parte şi mi-a spus * de data asta scapi cu atât, dar să nu se 
mai repete’. La un moment dat i-am spus unuia dintre superiorii mei că 
linia de produse pe care o impuneau pe piață nu va fi acceptată de clienți 
și va trebui să folosim o enormă cantitate de resurse ca să o ajustăm, dar 
nici n-a vrut să audă. Mi-a spus 'Bonusul meu depinde de tipul acesta, 
așa că ieși și vinde cât mai multe”. 

IBM a fost la adăpost de orice pericol atâta timp cât barierele care 
blocau intrarea în ceva atât de complex cum era o firmă de computere 
erau atât de înalte, încât firmele mari şi greoaie au putut fi multă vreme 
protejate de urmările greşelilor şi eşecurilor. Țări ca Uniunea Sovietică 
au fost la adăpost atâta timp cât barierele informaționale au fost atât de 
înalte, iar cetăţenii lor atât de puţin conştienţi că există şi alte stiluri de 
viață, competitive, încât marele, lentul Kremlin a putut fi protejat multă 
vreme de urmările propriilor sale greşeli, chiar eșecuri. 

„„Apoi au venit anii ‘80. 


C de a doua etapă din evoluția SIDM ca boală a început cam o dată 
cu distrugerea acelei lumi care se mișca greoi. Spre sfârşitul anilor 
"80, procesele de democratizare a tehnologiei, finanțelor şi informațiilor 
au convers atât la nivelul întreprinderilor, cât și la cel guvernamental și 
zare şi de economisire, ca şi un întreg nou câmp de afaceri, numit 
ciberspațiu. Această transformare a început să fie cunoscută sub 
numele de Revoluţie informaţională şi va fi considerată în viitor ca unul 
dintre acele mari salturi înainte în tehnologie care se produc o dată la o 
sută de ani, la fel ca descoperirea electricităţii, care a dus la o ruptură 
fundamentală cu era anterioară. 

Se poate rezuma în mai multe feluri care au fost repercusiunile 
Revoluţiei informaţionale şi ale celor trei democratizări asupra pieţei. 

Pentru mine, ele se reduc la două concepte simple: în primul rând, ele 
au coborât mult bariera de intrare în aproape orice domeniu. Făcând 
acest lucru, ele au intensificat radical competiţia şi viteza cu care un 
produs parcurge distanța de la inovaţie la produs de masă. În al doilea 
rând, coborând barierele din jurul companiilor, Revoluţia informa- 
ţională le-a adus mai aproape de clienții lor, dându-le acestora o putere 
mai mare de a-și comunica alegerile şi de a se mişca mai rapid dinspre 
companiile care nu servesc spre cele care o fac. 

Să analizăm mai în detaliu. Aceste trei democratizări au coborât 
bariera de intrare pentru că, doar cu un singur computer personal, o 
carte de credit, o linie de telefon, modem, printer color, conectare la 
Internet, Web site și un cont la un Serviciu federal expres de livrare la 
domiciliu, oricine poate să-şi deschidă acasă la el propria editură, depo- 
zit cu amănuntul, casă de expediţie, firmă de design sau consultanţă, un 
ziar, agenție de publicitate, reprezentanță comercială, firmă de broker- 
age, cazino cu jocuri de noroc, magazin de casete video, bancă, librărie, 
piaţă de vânzări de automobile, casă de modă. Şi toate acestea se pot 
face peste noapte, la un preţ foarte scăzut, iar compania se va trezi chiar 
de a doua zi cu un nou competitor global. Poţi să locuiești într-un bloc 
cu trei librării — Barnes & Noble, Crown Books şi Borders — şi, practic, 
peste noapte poți să le dai de furcă tuturor creând „ Borderless Books“ 
în ciberspaţiu cu numele Amazon.com. care este produsul democra- 
tizării tehnologiei (computere personale pentru toți), al democratizării 
finanţelor (cărţi de credit pentru toți) şi al democratizării informațiilor 
(Internet pentru toți), înființată nu doar pentru a deveni librăria de la 
colţ croită pe specificul deprinderilor de cumpărături din imediata dum- 
neavoastră vecinătate, ci o librărie deschisă 24 de ore din 24, unde poți 
cumpăra oricând şi unde ai impresia că tot magazinul nu are altă misi- 
une decât să-ți satisfacă orice dorință. 

În momentul în care asemenea lucruri încep să se petreacă în toată 
economia americană și în toată lumea, aceasta înseamnă că orice pro- 
dus şi orice servici poate trece, cu mult mai rapid, de la forma de 
inovaţie — cu numai unul sau doi producători, cu o componentă de înaltă 
valoare adăugată și cu o largă marjă de profit — la cea de marfă. Marfă 
este orice bun, serviciu sau proces care poate fi produs de orice număr 
de firme și singura trăsătură distinctivă între aceste firme este dată de 
cel care face acest lucru la prețul cel mai scăzut. Nu e nici o bucurie să 
vă vedeți produsul sau serviciul transformat în marfă, căci aceasta 
înseamnă că marja de profit a devenit subțire ca lama cuțitului, că veți 
avea zeci de competitori şi că tot ce puteţi face este să realizaţi acest pro- 

dus sau acest serviciu la un preț mai mic și să vindeți în fiecare zi mai 
mult decât tipul de alături, altminteri veţi pieri. 

În sistemul închis al Războiului Rece acest proces de trecere de la 
faza de inovaţie la cea de marfă se petrecea cu o viteză de 10 mile pe oră, 
pentru că barierele de intrare în zonă erau, în general, mult mai înalte, 
iar barierele pe care țările le puteau ridica în jurul economiilor lor erau 
mult mai înalte. În lumea globalizării, unde barierele sunt joase sau chiar 
înlăturate, acest proces se desfășoară cu o viteză de 110 mile pe oră. Și 
cum noi evoluăm spre o economie definită tot mai mult de Internet, 
deplasarea de la inovație la marfă este pe cale să atingă viteza Net, egală 
cu viteza luminii. Nu degeaba fanilor Web-ului le place să spună că, pe 
Internet, competiția seamănă cu „Darwinismul steroizilor“. 

Edward Yardeni, economist şef la Deutsche Bank, consideră că, în 
lumea de astăzi, Internetul este lucrul care se apropie cel mai mult de 
modelul de competiție de piață perfectă. În modelul competiţiei per- 
fecte, spune el, „nu mai există bariere la intrare, nu mai există protecţie 
pentru firmele neprofitabile, şi oricine (consumator sau producător) 
are acces liber şi neîngrădit la orice informaţie. Acestea sunt cele trei 
caracteristici principale ale comerțului prin Internet... Internetul reduce 
la zero costul comparării prețurilor. Consumatorul poate, din ce în ce 
mai mult, să găsească uşor şi rapid prețul cel mai convenabil pentru 
orice bun sau servici. In economia ciber, cel care produce la cel mai mic 
preţ, va oferi la cel mai mic preţ şi va pune gratuit această informaţie la 
dispoziția oricărui client potenţial din orice colț al planetei.“ În economi- 
ile cu tehnologii neperformante, notează Yardeni, costul căutării celui 
mai scăzut preţ este relativ ridicat. Trebuia să vă cățărați pe toate 
zidurile şi să călătoriți pe orice distanțe pentru a realiza cel mai conve- 
nabil deal, iar acest lucru dădea din start avantaj companiilor sau 
magazinelor locale sau deja introduse. Acum fabricanții, prestatorii de 
servicii sau comercianții cu amănuntul din orice colț al lumii pot să-şi 
ofere produsele sau serviciile in orice colț al lumii, iar consumatorii pot 
descoperi unde în lume există cel mai scăzut preţ. Înainte, companiile 
făceau bani profitând de lipsa de informaţii a consumatorilor şi de lipsa 
tehnologiei necesare pentru a le depista. Internetul schimbă toate aces- 
tea pentru totdeauna. Orice afacere care crede că poate supraviețui 
menținând un dezechilibru informaţional între cumpărători şi vânzători 
este o amăgire. 

De aceea, începe să fie minunat să fi consumator în era Internetului 
şi să fie iadul pe pământ pentru producători. Într-o anumită măsură, 
orice firmă producătoare care se bucură de succes începe să se trans- 

forme în firmă de servicii. Aceasta înseamnă că orice firmă producă- 
toare are nevoie să înveţe folosirea tehnologiei necesare pentru 
reducerea costurilor ei, raționalizarea operaţiilor ei și accelerarea ciclu- 
lui ei de inovații, aşa încât să poată satisface o altă trăsătură a Revoluţiei 
informaţionale - capacitatea consumatorilor de a pretinde produse rea- 
lizate conform propriilor lor nevoi personale. Fiinţele umane sunt 
colecţii de piele şi oase, nu de cifre şi, de aceea, întotdeauna vor dori cu 
ardoare şi vor plăti ceva mai mult pentru contactul uman şi serviciul sau 
produsul ajustate în funcție de pretențiile lor. De aceea, acum fiecare 
companie trebuie să folosească Internetul nu numai pentru a-şi 
îmbunătăți propriile operaţii ca scop în sine, ci şi pentru a avea mai mult 
timp, energie şi bani pentru a ajusta mai multe produse ia pretențiile 
unui număr mai mare de consumatori, ştiut fiind că produsul ajustat şi 
contactul uman ajustat nu pot fi transformate în marfă. lată de ce pro- 
dusul ajustat şi contactul uman ajustat vor putea beneficia de o 
recompensă. 

Să luăm, de pildă, domeniul brokerajului. S-ar putea crede că un 
agent de bursă reprezintă un serviciu de mare valoare adăugată, care ar 
trebui plătit cu un salariu atrăgător. Dar când în ciberspaţiu apar brusc 
cincizeci de pagini de brokeraj online Internet, care le dau clienţilor dv. 
posibilitatea de a vinde şi cumpăra acțiuni pentru o fracțiune din factura 
lui Merrill Lynch şi, pe deasupra, le oferă gratuit și cele mai bune ana- 
lize de piaţă online, jobul dumneavoastră de broker a şi devenit o marfă. 
Dacă vrei să supraviețuiești ca broker, trebuie să înveţi cum să foloseşti 
tehnologia pentru a înțelege mai bine nevoile și cerințele clienţilor, să 
înveţi să le plasezi o paletă mai mare de produse în afară de aceste 
acţiuni şi obligaţiuni şi, în sfârşit, să fii mai inteligent decât un broker, 
aşa încât să le poţi oferi acestora servicii de o reală valoare adăugată 
sub forma unor sfaturi şi opinii. Merrill Lynch va trebui să perceapă tot 
mai puțin pentru tranzacții de acțiuni, acum când barierele de intrare în 
afacere au clacat din cauza brokerajului online. Se poate însă supra- 
viețui dacă se poate asigura un contact superior, sfaturi personale 
pentru navigarea pe piaţa globală. Oamenii aceia vor plăti întotdeauna 
pentru asemenea servicii. 

Atunci când barierele de intrare în domeniul dumneavoastră încep 
să se lase atât de dramatic, dumneavoastră nu știți, pur şi simplu, de 
unde va apărea un nou competitor. Pentru că atunci când zidurile se 
prăbuşesc, intrăm tot mai mult în altă sferă. 

Permiteţi-mi să vă dau un exemplu, luat din viața reală, despre ce 
înseamnă această lume nouă: într-o zi răsfoiam o revistă şi am dat cu 

ochii de un anunț pentru noua cameră digitală Sony. Primul lucru care 
mi-a trecut prin cap a fost: „ Ia stai, anunțul menționa numele Sony? Dar 
Sony n-a figurat niciodată in branşa aparatelor foto şi de filmat. 
Credeam că ei fac doar instalații stereo, Walkmans și CD-uri.“ Ei bine, 
acuma fac. Dar ce e un CD? Este un disc rotund de plastic cu codări 
digitale — 1 şi O — citit de o rază laser și convertit în muzică. Dacă îl 
priveşti în felul acesta, Sony este angajat în branşa digitală şi, cu know- 
how-ul său digital, Sony poate figura în orice domeniu în care 
informațiile sunt stocate și prelucrate digital. Acum, înapoi la anunțul 
pentru camera digitală Mavica de la Sony. Anunţul conţine trei 
fotografii: prima prezintă noua cameră Sony care face instantanee la fel 
ca vechiul dumneavoastră. Instamatic, numai că le înregistrează digital. 
Deasupra fotografiei se poate citi: „Acesta este aparatul dumneavoastră 
de fotografiat.“ Lângă aparat este o dischetă de 3,5 inch. Deasupra aces- 
tei dischete sunt scrise cuvintele: „ Acesta este filmul dumneavoastră“ 
Alături de dischetă este un computer , pe al cărui ecran este poza unui 
bebeluş. Deasupra computerului scrie: „Acesta este oficiul dv. poştal.“ 

Să ne gândim acum la acest anunţ și la mesajul lui. Din el rezultă că, 
într-o dimineaţă, cineva din administraţia Sony s-a trezit şi a început să 
se întrebe: „ Ei, ce suntem noi? Suntem o fabrică mare care digitalizează 
materiale. În toți anii aceștia am digitalizat muzică. Dar la naiba! Dacă 
putem digitaliza orice, de ce să nu digitalizăm și fotografia bebeluşului 
dumneavoastră? De ce n-am putea fi Sony and Kodak? Pentru că, iată, 
cu camera noastră digitală puteți face poze, le puteți stoca pe o dischetă, 
le puteţi edita pe computer şi apoi le puteţi tipări cu ajutorul printerului 
dumneavoastră“ După care, cineva de acolo de jos, de la serviciul de 
expediere și recepţie va spune: „Păi, dacă noi digitalizăm aceste 
fotografii de bebeluşi, am putea să le şi trimitem prin e-mail oriunde în 
lume. Pentru că, odată digitalizate, clienţii noştri le pot edita pe com- 
puterul lor , pentru ca apoi să le trimită prin modem bunicilor de pe 
diferite continente. Putem fi astfel Sony. Putem fi Kodak. Şi mai putem fi 
Federal Express — toate în acelaşi timp.“ 

Văzând acest anunţ, mi-am spus: „Ce vor fi simțit tipii de la Kodak în 
momentul când au citit anunţul Sony? Dar n-a trecut mult și am auzit la 
radio o reclamă realizată de Kodak prin care lansa noua sa tehnologie 
foto computerizată online şi mărturisesc că o făcea ca o recunoscută 
companie producătoare de computere, care developa și filme. Atunci am 
început să mă întreb cum vor fi reacționat cei de la Compaq şi Dell la 
apariția firmei Kodak ca producător de computere. Dar am văzut apoi o 
serie de reclame pentru Compaq și Dell , în care și unii şi alții se lăudau 

că de mult nu se mai ocupă doar de vânzarea de computere. Vezi, 
Doamne, computerele sunt acum marfă de masă. Acum ei vindeau 
„soluţii de afaceri“ cu ajutorul computerului pentru orice tip de pro- 
bleme pe care compania sau țara dumneavoastră trebuie să le rezolve. 
Fiecare se autoprezintă ca firmă de consultanță în afaceri, care vinde şi 
computere. Într-adevăr, deseori anunţul pentru Compaq nu arăta ima- 
gini ale computerelor sale, ci doar spunea: „Compaq - răspunsuri mai 
bune.“De data aceasta mă întrebam cum s-o fi simțind un prieten al 
meu care lucra la PricewaterhouseCoopers, pentru că eu am văzut 
reclamele acestui gigant de consultanță, în care se arăta că acum ei 
furnizează soluţii de afaceri şi răspunsuri mai bune, nu numai declarații 
de impozitare. Atunci l-am întrebat pe prietenul meu dacă își făcea griji 
în privința competiţiei dintre Compaq şi Dell în lumea consultanţei în 
afaceri. Prietenul meu mi-a spus într-o zi că firma nu-și face griji din 
cauza companiilor producătoare de computere, dar că îi preocupă faptul 
că Goldman Sachs, banca de investiţii, oferă în ultima vreme soluţii pen- 
tru a face economii sub forma unor produse financiare special ajustate. 
Așa încât PricewaterhouseCoopers se teme acum că băncile de 
investiții vor năvăli în domeniul consultanţei fiscale. Prietenul meu mi-a 
sugerat să citesc ceva pe tema aceasta, așa că m-am gândit să mă duc la 
Borders Books şi să încerc să găsesc acolo ceva. Soţia mea mi-a spus 
însă că ea nu mai merge niciodată la librărie, pentru că acum avem 
chiar la noi acasă „borderless books“, prin Amazon.com. Drept care, 
am făcut un clic şi am ajuns pe Amazon.com și am aflat că nu se ocupă 
doar de vânzare de cărți, ci şi de CD-uri. „Cum vine asta? mi-am zis. 
Asta nu era afacerea Sony?“ 

“Toate acestea m-au dus cu gândul la soarta vânzării cărții pe care o 
ţineţi acum în mână. Așa că m-am dus la New York și m-am adresat 
departamentului Distribuţie de la Farrar, Straus și Giroux, cei care au 
publicat cartea în ediția legată şi am fost primit de Mark Gates, unul 
dintre distribuitorii cei mai bine cotaţi ai companiei. Am început să vor- 
bim despre vânzarea de carte, dar Gates era vădit supărat. De ce? Mi-a 
spus: „Tocmai am intrat la Brooks Brothers să mă uit după un costum. 
Mă duc la raionul de confecţii și văd pe una din mese un teanc de exem- 
plare din ultima carte a lui Michael Jordan For the Love of the Game. 
De vânzare în raionul de confecții bărbați de la Brooks Brothers, înși- 
rate pe o grămadă de costume! Mă duc la vânzător şi-i spun: “Nu sunteţi 
librărie. Cum v-aţi simți dacă v-aș spune că librăriile mele sunt pe punc- 
tul de a vinde costume?” A început să râdă. Era puțin cam stânjenit, dar 
mi-a spus: “V-aţi uitat cumva la ultima dumneavoastră notă de plată pen- 

tru curentul electric? Consolidated Edison are acolo o ofertă specială de 
Crăciun. Au o ofertă pentru cartea lui Jordan cu 40% reducere şi puteți 
s-o achitați pe nota de plată pentru curentul electric şi atunci ei v-o şi 
trimit prin poştă. Pur și simplu m-am simțit deprimat. Am 46 de ani. Nu 
intenționez să mă pensionez în următorii nouăsprezece ani. Dar acum 
mă întreb dacă în următorii nouăsprezece ani voi mai face o vânzare. În 
străfundurile inimii n-o cred. Acum toate graniţele se şterg.“ 

Cam pe atunci New York Times a publicat un articol de senzaţie 
care, pur şi simplu, mi s-a întipărit în memorie. Trata modul în care 
AT&T s-a ramificat în toate tipurile de afaceri noi, titlul sunând astfel: 
„AT&T: Ma Everything.“ Astăzi se pare că oricine poate să ocupe 
poziţia care îl avantajează cel mai mult, să facă orice. Acum fiecare poate 
fi implicat în afacerea celuilalt. 

Nici o mirare, prin urmare, că în această eră primele victime ale 
imunității deficitare microcip au fost sistemele supraîncărcate, supra- 
ponderale, încete, de tipul Uniunii Sovietice şi IBM care, într-o lume fără 
ziduri, au pierdut complet contactul cu clienţii și, pur şi simplu, n-au 
putut ţine pasul cu viteza schimbării de pe piaţa liberă. Următoarele vic- 
time ale virusului au fost sistemele cele mai apropiate de planificarea 
centrală sovietică - economiile strict controlate de stat din America 
Latină, statele sociale umflate ale Canadei şi Europei de Vest și 
corporațiile cele mai centralizate şi lente din America de Nord. Spre 
sfârșitul anilor '80, virusul imunității deficitare microcip s-a extins în Asia 
şi a lovit economiile supraincărcate și direcționate de stat ale Indoneziei, 
Malaysiei, Thailandei, Chinei şi chiar Coreii de Sud şi Japoniei. 

„Am intuit întotdeauna că marile dificultăți cu care s-au confruntat 
în aceeași eră comunismul, economiile planificate de stat şi conglome- 
ratele de firme n-au fost cu siguranță un accident“, îmi spunea odată 
ministrul adjunct de finanţe, Larry Summers, „pentru că, datorită com- 
puterului și microcipurilor, era cu mult mai rentabil să încredințezi mai 
multe competenţe unor indivizi mai bine informați decât să ai o singură 
persoană la vârf care să încerce să dirijeze totul.“ 


Răspunderea începe de aici 


Ultimul stadiu al acestui proces este cel în care ne aflăm noi acum. 
Este era globalizării în care guvernele şi companiile fie se restruc- 
turează pentru a beneficia de avantajele celor trei democratizări, fie 
ratează ocazia şi sucombă atinse de virusul SIDM. În acest stadiu pe 
care-l observăm acum are loc cea de-a patra democratizare — democra- 

tizarea luării deciziilor şi descentralizarea puterii și informaţiei — folosită 
ca instrument principal pentru preintâmpinarea sau tratarea SIDM. 

Pentru a înţelege ce am în vedere când vorbesc despre democrati- 
zarea luării deciziilor şi descentralizarea puterii şi informaţiilor, să ne 
gândim din nou la cazul extrem, fosta Uniune Sovietică. Întrucât sis- 
temul sovietic a fost creat cu unicul scop de a controla societatea, toate 
funcţiile principale de conducere au fost centralizate. A fost centralizată 
și luarea deciziilor — toate deciziile erau stabilite la vârf și vârful vă 
spunea ce trebuie să gândiţi, ce trebuie să faceți, la ce trebuie să aspirați 
şi ce trebuie să vă placă. A fost centralizată informaţia — toate infor- 
maţiile se scurgeau spre vârf și numai puţini dintre cei de la vârf aveau 
un tablou complet a ceea ce se petrecea. Și a fost centralizată strategia — 
toate deciziile strategice privitoare la direcția spre care se îndrepta țara 
erau luate la vârf. 

Democratizarea luării deciziilor şi descentralizarea puterii iau un 
sistem controlat de la centru cum e acesta, îl degajează şi redefinesc 
centrul, în aşa fel încât luarea deciziilor şi informaţia se scurg, şi una şi 
alta, de jos în sus și de sus în jos. Orice companie sau ţară care se 
bucură de succes vrea să-şi reorganizeze centrul într-un mod diferit, în 
funcție de piața sa, de geografie, populație și de gradul de dezvoltare. 
Acum, Dell Computers își centralizează tot sistemul de decontare, ges- 
tionarea inventarului şi distribuţia computerelor pentru toate operațiile 
din Europa într-un singur Call Center din Irlanda. El centralizează anu- 
mite funcții nu cu scopul de a controla, ci pentru a profita de noile 
posibilități economice de creştere a eficienţei. In acelaşi timp, Dell a 
descentralizat o mulțime de alte funcţii decizionale transferându-le 
asupra centrelor individuale de vânzări și servicii din fiecare țară euro- 
peană, pentru că fiecare din aceste centre este mai aproape de clienții 
săi, poate ajusta serviciile la nevoile şi gusturile lor particulare şi se 
poate adapta rapid la orice schimbări. 

În actualul sistem hiperaccelerat, enorm de complex, enorm de vast, 
al globalizării, cea mai mare parte a informaţiilor necesare pentru a 
răspunde la majoritatea problemelor nu rămâne astăzi la centru, ci în 
mâinile persoanelor de la marginea organizaţiilor, din zona de inter- 
secție. Dacă țara sau compania dumneavoastră nu a democratizat luarea 
deciziilor şi nu a descentralizat puterea pentru a da acestor oameni posi- 
bilitatea de a face uz şi a împărtăși cunoştinţele, este în propriul ei 
dezavantaj. În cartea sa Organizing Genius Warren Bennis spune: „Nici 
unul dintre noi nu este atât de inteligent ca noi toți împreună.“ 

Ne putem reprezenta formula dacă ne amintim de parola de pe 
biroul oricărui conducător sau factor de decizie american din timpul 
Războiului Rece: „Răspunderea încetează aici.“ Era un motto plauzibil 
în timpul Războiului Rece când toate informațiile circulau spre vârf , aşa 
încât toate deciziile se scurgeau doar în jos dinspre vârf, iar piața era 
destul de lentă pentru a aştepta ca o persoană să ia toate deciziile. Astăzi 
însă cei mai buni CEOs* sunt cei care au înţeles că munca lor constă în 
elaborarea unor strategii largi de firmă, în stabilirea unei culturi ge- 
nerale de firmă, în orientarea mingiei pe pista corectă, lăsându-i pe cei 
care sunt mai aproape de clienţi şi de piaţa în schimbare rapidă să 
manevreze mingea pe propriul lor teren. 

De aceea, formula acestor CEOs de succes în era globalizării nu va 
mai fi „Răspunderea încetează aici“, ci va fi „Răspunderea începe de 
aici.“ Eu, bossul, trasez strategiile mari, mă îngrijesc ca toți să meargă 
pe aceeaşi cale, eu arunc mingiile, dar voi, angajații, sunteţi cei care 
adună informaţiile, le împărtășiți între voi şi luați câte decizii puteţi, cât 
mai rapid şi cât mai adecvat cu piața. 

Robert Shapiro, președinte la Monsanto, este un exemplu clasic de 
conducător care şi-a reutilat centrala firmei, așa încât răspunderea să 
poată începe şi nu să înceteze aici. „Înainte, undeva în lume se putea 
petrece un eveniment oarecare“, îmi explica el în biroul lui, nu mai 
mare decât cel al secretarei sale. „Era observat de cineva dintre 
angajații ierarhic inferiori din compania dumneavoastră şi, desigur, mai 
ales aceştia observau, de fapt, lucrurile. Observaţia făcută de aceşti 
angajați ierarhic inferiori era în legătură cu ce se petrecea cu clienții sau 
cu concurenții dumneavoastră. Informaţia obținută de aceşti angajați la 
periferia firmei era transmisă apoi în sus pe scara ierarhică — pre- 
supunând că persoanele de pe fiecare treaptă recunoșteau semnificaţia 
acesteia şi nu se simțeau amenințate de aceasta şi nu încercau, ca 
urmare, s-o înăbuşe. Dar să presupunem că, până la urmă, informaţia îşi 
urma calea ei in sus la cineva care avea putere de decizie. În actualul sis- 
tem al globalizării există toate şansele ca, în momentul în care s-a 
înregistrat informația, ea să nu mai fie actuală. Ea va fi, probabil, distor- 
sionată şi, chiar mai rău, persoana despre care se presupune că ia 
decizia, o va face, probabil, pe baza experienţei sale arhaice, de pe vre- 
mea când se afla pe prima treaptă a scării ierarhice, cu vreo 15 ani în 
urmă. “A, da, m-am mai confruntat cu o problemă ca aceasta în era 
dinainte de Potop’. Totul ar fi O.K. dacă toată lumea ar proceda, în ge 


* CEO — Chief Executive Officer = director general — n.t. 

neral, în același mod și nimeni n-ar fi prea dezavantajat dacă s-ar mișca 
ceva mai lent, mai puţin novator, ceva mai departe de client. Dar lumea 
aceea s-a dus. 

Așa că, ceea ce facem noi acum la Monsanto este să încercăm să 
redefinim centrala“, continuă Shapiro. „Nu numai că descentralizăm 
fiecare lucru și lăsăm oamenii să iasă și să-și vadă de propria lor treabă. 
Nu spunem că centrala şi-a jucat rolul. Dar redefinim sensul de centrală 
într-o manieră mai cuprinzătoare, într-o manieră care ne permite să ne 
mișcăm mai repede şi să răspundem mai prompt la schimbările de pe 
piață. Inainte, eu îmi puteam justifica statutul de conducător prin faptul 
că aveam cel mai larg acces la informaţii și beneficiam astfel de o per- 
spectivă pe care n-o mai avea nimeni în companie, așa că adăugam 
valoare la procesul de luare a deciziilor. Dar acum, cu e-mail, Intranet şi 
Internet, oricare angajat de la baza piramidei are tot atâtea informaţii 
câte am și eu, ba uneori chiar mai multe. Chiar dacă aş vrea, n-aş putea 
să le refuz informaţia. O ierarhie care se bazează pe refuzul informaţiei 
pentru cetățenii sau angajaţii săi nu mai este astăzi operațională. Trebuie 
să fie mai mult decât un efort de echipă. Mă suspectez că acum îi ascult 
mai atent pe oameni, pentru că ştiu că ei dețin mult mai multă informație 
şi, de aceea, au o bază mai bună pentru conturarea punctului lor de 
vedere — o bază mai bună decât aveam înainte. Eu pot intra imediat în 
contact cu cineva de la bază, care are o idee sau o experienţă legată de 
un client, pe când înainte era nevoie de ceva bătaie de cap pentru ca 
aceasta să ajungă sus pe scara ierarhică... Ca lider al companiei, eu tre- 
buie să asigur ca managerii mei să fie introduși în cultura, valorile şi 
strategia companiei, aşa încât, atunci când strâng informații, să aibă un 
context adecvat pentru valorificarea lor şi să ştie dacă ele confirmă sau 
contrazic orientarea trasată de noi. Dar, pentru a face acest lucru, ei tre- 
buie să cunoască orientarea, în legătură cu care trebuie să adune tot 
timpul informații. Jobul meu este să asigur că așa se vor desfăşura 
lucrurile.“ 

Socrul meu, Matthew Bucksbaum, este preşedintele unei mari com- 
panii specializată în dezvoltarea centrelor comerciale, General Growth 
Properties și a hotărât să verifice în practică această idee. Compania lui 
are sediul central în Chicago, dar controlează 130 de centre comerciale 
împrăștiate pe întreg teritoriul Statelor Unite şi fiecare centru are pro- 
priul manager, care locuiește în localitatea respectivă și operează în 
centrul respectiv. O dată pe an, toți managerii companiei sunt convocați 
la o adunare. De la întrunirea din 1999, Matthew poartă o cocardă pe care 

scrie „Răspunderea începe de aici“ şi fiecare din cei 130 de manageri ai 
centrelor comerciale are câte o cocardă pe care scrie „Răspunderea 
încetează aici“. 

Acesta a fost modul în care Matthew a încercat să-și vaccineze com- 
pania impotriva imunităţi deficitare microcip, aşa încât Zidul Berlinului 
să nu se prăbușească peste el. Fiecare companie trebuie să găsească 
propria sa modalitate. În ce mă priveşte, am adunat diferite povestioare 
despre diferitele strategii în acest domeniu. Vă voi prezenta trei dintre 
ele, foarte diferite între ele — una de la un fermier din Minnesota, una de 
la un mărunt om de afaceri din Baltimore şi una de la un doctor în 
Internet în ciberspaţiu. 


ary Wagner, în vârstă de 44 de ani şi cei doi fraţi ai săi au o fermă 

de 4200 acri undeva în inima zonei Red River Valley, pe lângă 
Crookston, la granița cu Dakota de Nord. La sfârşitul anilor '80, Gary a 
intuit ce se va petrece cu fermele în deceniul următor: fie te dezvoltai şi 
erai în stare să profiți de pe urma economiei la scară mare şi să te mişti 
pe piața fermieră globală, fie te lăsai înghiţit de cineva care putea face 
acest lucru. Wagner și frații săi n-aveau de gând să se lase înghiţiți, așa 
că au început să caute ceva care să le asigure un avans în cursă. Poate 
pentru că tatăl lui Wagner murise pe când el avea 24 de ani, lăsându-l cu 
grija fermei pe cap, el era ceva mai deschis la idei noi, cum a fost în acea 
zi din 1993, când firma de cercetări agricole AgLeader l-a abordat în 
legătură cu o trăznită tehnologie nouă. Era vorba de un senzor pe bază 
de microcip care putea fi atașat la combina sa. Când mașina secera, sen- 
zorul măsura exact cantitatea recoltată pe fiecare metru pătrat de pe 
câmp. În același timp, tractorul lui Wagner putea fi conectat la un sistem 
de poziționare globală transmisă prin satelit în spaţiu (GPS), care indica 
poziţia sa în câmp în fiecare moment. Când combinai datele senzorului 
care înregistra cantitatea de recoltă pe metru pătrat cu datele satelitului 
care indica mișcarea combinei pe fiecare metru pătrat, aveai dintr-odată 
cantitatea exactă de recoltă de pe fiecare metru pătrat din câmp. 

A durat ceva până ce întreg sistemul să fie operațional. „Progra- 
matorul sta cu mine în spatele combiniei“, spunea Wagner, „îşi scria 
programul pe laptopul lui în timp ce maşina lucra, apoi se ducea înapoi 
la hotel, mai făcea unele ajustări, se urca iar pe tractor şi făcea din nou 
teste.“ Dar când sistemul a funcționat, s-a văzut că informaţia obținută 
era o investiție care merita. 

„Rezultatul a fost surprinzător, spunea Wagner. Toată lumea îşi 
închipuie că un câmp nu variază prea mult de la un acru la altul. Privești 
câmpul și îți pare o masă uniformă. Dar în momentul în care am realizat 
o hartă exactă a câmpului cu ajutorul acestui program, am descoperit 
că era o mare diferenţă între un acru şi altui, cam 150 USD de acru, care 
poate fi diferența dintre profit și pierdere pe acrul respectiv. Pentru 
mine, informaţia aceasta era egală cu greutatea ei în aur, pentru că în 
fiecare sezon facem o selecţie a diferitelor soiuri pe care le vom cultiva. 
Folosind asemenea monitoare de câmp computerizate, putem spune 
exact ce varietăţi vor da cele mai bune recolte pe care dintre soluri.“ 

Înainte, Wagner trăise în sistemul de planificare centrală a sectorului 
agricol. Informaţia ajungea la el coborând de la vârf. El lua soiurile pe 
care i le recomandau companiile care vindeau sămânţa. Dar tot ce 
făceau aceste companii era să determine care erau varietățile medii cele 
mai profitabile într-o fermă medie ca a lui într-o regiune medie ca a lui. 
Varietăţile nu erau niciodată ajustate la fiecare acru din ferma lui. Inar- 
mat cu propriile sale informaţii detaliate privitoare la ferma lui, Wagner 
putea să-şi descentralieze şi să-și „democratizeze“ câmpurile. El putea să 
împingă luarea deciziilor şi informația până jos la fiecare acru şi, ca 
urmare, fiecare acru îi spunea varietatea precisă de sămânță, nivelul apei 
și îngrășământul de preferat pentru a produce cele mai mari recolte, în 
funcţie de specificul solului, conținutul de umezeală și înclinația solului. 
El putea de asemenea să programeze (centralizeze) toate aceste infor- 
maţii în dispozitivul pentru împrăștiat îngrășământul şi să-l conecteze la 
satelitul GPS. Odată reglat sistemul, Wagner putea s-o pornească pe 
loturile lui de sfeclă de zahăr și satelitul GPS ştia pe ce acru se afla, ce 
cantitate de îngrășământ era necesară pe acrul respectiv și dispozitivul 
de împrăștiat îngrășământul furniza automat cantitatea exactă de nitrați 
- mai mult în unele locuri, mai puţin în altele — în funcţie de cât cerea 
solul. Se economisea îngrășământ, ceea ce era bine pentru mediul încon- 
jurător, şi creștea recolta, ceea ce era bine pentru cecurile lui. 

„In loc să lucrăm cu informaţii venite de la un pool centralizat pe 
baza unor date pe regiuni medii pentru ferme medii, acum eram în 
stare să ajustăm totul la datele noastre“, spunea Wagner. „Taxele șco- 
lare pentru o asemenea instruire au fost mari. A fost o mare investiție 
pentru noi. Dar acum se amortizează. Ca să fim sinceri, noi concurăm 
cu vecinii noștri şi, ca să supraviețuim, avem nevoie de un avans în 
cursă. Toată lumea are tractoare, combine, aceleași soluri de bază, 
aceeași apă, singurul lucru care te poate diferenţia de concurentul tău 
acum este ceva mai multă ştiinţă.“ 


IMUNITATE DEFICITARĂ MICROCIP 113 


Înarmat cu mai multe cunoştinţe, Wagner poate să delege acum mai 
multe competențe muncitorilor săi, aşa încât el să se concentreze 
asupra strategiei-cheie, care să-i dezvolte ferma, astfel ca el să-l înghită 
pe altul, şi nu altul pe el. 

De exemplu, spune el, „ angajăm experți care iau probe de sol de pe 
loturile noastre şi ne furnizează informaţiile de bază de care avem 
nevoie în banca noastră de date. Inainte, ei veneau şi luau la întâmplare 
probe de pe câmp și ne spuneau ce avem. Acum lucrurile s-au schim- 
bat. Întrucât eu ştiu mai multe despre câmpul meu, pot să le spun 
experților exact unde să ia probele, iar ei folosesc sistemul de navigare 
prin satelit GPS exact pe porțiunile indicate. Dacă eu caut o zonă 
omogenă pe câmpul meu, unde să cultiv exact aceleaşi soiuri, le pot 
spune unde să ia probele. Aceasta înseamnă că eu pot delega mai multe 
competenţe, căpătând informații tot atât de bune ca şi când le-aş fi 
obţinut eu însumi. Toate acestea îmi permit să mă concentrez asupra 
dezvoltării. Dar singura modalitate de a creşte şi a rămâne profitabil 
este să devii mai isteţ. Dacă eu le pot arăta bancherilor mei aceste tipuri 
de ameliorări, ei vor fi mai dispuși să-mi împrumute banii de care am 
nevoie ca să mă dezvolt.“ 

Wagner este încă un pionier în ceea ce se numește „fermieratul de 
precizie“. Majoritatea vecinilor săi sunt încă sceptici. „Cred că dacă tata 
ar fi trăit, nu ne-ar fi permis niciodată să mergem atât de repede în 
această direcție, deși poate ar fi fost interesat de inovaţie“, spune el. 
„Dar pentru că doar eu și frații mei hotărâm şi pentru că deasupra noas- 
tră nu mai e un big boss, suntem ceva mai deschişi la ideile noi. 
Comunitatea fermieratului de precizie este încă destul de restrânsă, dar 
păstrăm contactul între noi via Internet. Avem un spaţiu de discuţii pen- 
tru fermierii de precizie, unde dezbatem probleme și soluții.“ 


Ge ce este valabil pentru un fermier din Minnesota este valabil şi 
pentru Jerry Portnoy și compania sa de 35 de persoane, Valley 
Lighting, Inc., din Baltimore. 

„Suntem, de fapt, distribuitori de corpuri de iluminat“, îmi explica, în 
1999, Portnoy. „ Aprovizionăm întreprinderi şi firme de instalații elec- 
trice, care elaborează și execută mari proiecte comerciale, atât pe bază 
de licitaţii, cât și de contracte negociate. Noi licităm, proiectăm şi 
elaborăm planuri de cost, facem orice este necesar, pentru ca firmele pe 
care le aprovizionăm să primească cea mai bună contravaloare pentru 
dolarul cheltuit. Nu facem decât să supraviețuim, dacă adăugăm va- 

loare afacerii clientului nostru. Acum, dumneavoastră veţi întreba cum 
poate adăuga valoare o companie de corpuri de iluminat? Prin 
furnizarea de soluții și servicii de iluminat la costuri scăzute pentru 
indiferent ce pretenții ați avea.“ 

La începutul anilor ‘90, la scurt timp după căderea Zidului 
Berlinului, Portnoy a observat că, dintr-odată, piața sa se schimbase. 

„Era ca şi cum cineva ar fi coborât un stor, încheind o eră“, spunea 
el. „Clienţii noștri și-au schimbat atitudinea, au devenit mult mai 
pretenţioşi; tipi care înainte ne dădeau cât ai clipi comenzi de lucru, nu 
mai procedau acum la fel; tipi care negociau numai cu noi, brusc au 
început să ceară licitaţii cu toți şi cu oricine. Personalul de la distribuţie 
venea acum la mine şi-mi spunea: ‘Nu mai primim comenzi, concurenţa 
e mult mai strânsă, iar dacă primim comenzi, nu mai scoatem profit din 
ele’. Am început să simt cum compania noastră intra într-o zonă de risc, 
dar nu înțelegeam ce se întâmpla în realitate. Cum aţi spune dumnea- 
voastră, Zidul Berlinului se prăbușise peste noi şi noi nu știam.“ 

În fața acestei situații, Portnoy şi partenerii săi au hotărât să se câr- 
păcească într-un fel. Ei au pus deoparte un fond de rezervă, 100 000 USD 
- cu care le dădeau celor de la distribuție posibilitatea să încheie 
înțelegeri la jumătate din marja lor normală de profit. De pildă, dacă un 
distribuitor încheia o afacere pentru o sumă mai mică decât marja 
tradițională de profit a companiei, putea lua diferenţa din această rezervă 
de 100 000 USD. 

„Ceea ce am încercat eu să fac, explica Portnoy, era să văd într-ade- 
văr cât de rapizi şi cât de eficienţi puteam deveni și să înțeleg ce mama 
naibii se petrecea pe piață. Preluând asemenea contracte, aveam să văd 
dacă putem cumpăra materie primă, dacă putem s-o prelucrăm eficient, 
s-o oferim în continuare clienţilor noștri — totul la preţuri scăzute — şi 
totuși să realizăm un profit. Ei bine, s-a petrecut un lucru ciudat. 
Producătorii mei cheie au fost capabili să câştige tot atâția dolari cât 
câștigau înainte fără să se afunde în rezerva de 100 000 USD. Pentru ei 
era o chestie de mândrie. Nimeni n-a vrut să fie el cel care se afundase 
în fondul de rezervă. Trebuia să lucreze mult mai dur ca să rămână 
acolo unde erau, dar mulți au fost în stare s-o facă, cel puţin o bucată de 
timp. Dar, trebuie s-o spun, oamenii mei se simțeau destul de frustrați 
din cauza modului în care erau tratați de către clienţi. Ajunși la sfârșitul 
anilor ‘80, ne credeam zmei şi, brusc, bum, oamenii ne tratau ca și când 
am fi fost un magazin oarecare. Am continuat să adăugăm valoare, dar 
clienții noștri nici măcar n-o recunoșteau. Spuneau: ‘Da, serviciile voas- 
tre sunt bune, dar ce-i cu asta?” Ei pierdeau bani și tot ce puteau face era 

să se ducă la cel care venea cu oferta cea mai ieftină. În toată industria 
construcțiilor se vindea sub preț, aşa că nimeni nu mai trăia „din slă- 
nină“. Pe la mijlocul anilor ‘90, oamenii noştri de la distribuţie veneau 
tot mai des la mine să-mi spună că intenționează să abandoneze unele 
vechi relaţii de afaceri. Toţi se plângeau că nu mai puteau să pregă- 
tească oferte bune, așa cum reușeau înainte, în parte deoarece, pentru 
a aduna aceeaşi sumă de bani, trebuia să prezinte așa de multe oferte 
din care să se aleagă doar una, încât nu le mai rămânea destul timp pen- 
tru a analiza fiecare componentă a licitației şi a înțelege exact unde se 
aflau dolarii şi oportunitățile. Nu uitaţi, secretul licitaţiilor îl constituie 
informaţia şi cunoștințele. Cu cât înţelegeți mai bine o comandă și 
diferitele ei componente, cu atât mai mult puteţi face o ofertă bună și 
stabili un preț scăzut care să vă permită totuși să scoateţi profitul nece- 
sar pentru a supraviețui.“ 

Prin 1994, Valley Lighting nu pierdea mulţi bani, dar făcea cu mult 
mai puţini. Începea să se manifeste SIDM. Era clar că democratizarea 
finanţelor, tehnologiei şi informaţiei schimbase fundamental mediul de 
afaceri al lui Portnoy și transformase în mărfuri de masă o mulțime de 
lucruri care înainte nu erau considerate astfel. 

„Atunci am început să-mi studiez mai atent afacerea şi am înţeles că 
eram deficitari la capitolul informaţiei“, spune Portnoy.,„ Nu dețineam su- 
ficiente informații și cunoştinţe pentru a supraviețui pe piață. Noi le-am 
promis întotdeauna clienţilor noştri că, dacă ne vor încredința solu- 
ționarea problemelor lor legate de iluminat, vom adăuga proiectelor lor 
mai multă valoare decât percepeam pentru serviciile pe care le prestam. 
Dacă cineva avea dificultăți financiare, puteam găsi o modalitate de a-i 
oferi 90% din comanda solicitată contra doar 70% din cost, spre deosebire 
de concurenții noștri care ofereau 70% din comandă contra 70% din cost. 
Am înțeles că trebuia să regândim acel tip de valoare adăugată în acest 
mediu nou.“ 

Portnoy a procedat radical. A angajat un consultant software şi a 
cheltuit 20 000 USD ca să vadă dacă pe piaţă existau programe software 
care să-i poată face compania mai inteligentă și mai rapidă, încât să 
poată continua să furnizeze servicii de valoare adăugată pe această piață 
nouă şi să evite transformarea ei într-o marfă de masă. 

„După vreun an de cercetări încă nu găsisem un pachet de software 
care să acopere mai mult de 50% din nevoile noastre. Am decis, deci, să 
ne facem propriul nostru pachet de software, explică Portnoy. În ceea 
ce mă privește, eu nu pot elabora un software. Dar doi dintre tehnicienii 
mei de bază sunt împătimiți autodidacți ai computerelor, înnebuniţi 

după acest tip de software, hobby-ul lor. Am angajat un programator 
profesionist, care lucra împreună cu oamenii mei şi împreună au proiec- 
tat un sistem care putea fi aplicat exact în direcția în care intenționam să 
orientăm afacerea noastră. Nu ştiu cum au făcut-o. Misiunea mea a fost 
doar să aprob dolarii din buget. Dar pentru mine a fost un efort mare. În 
final, costurile s-au ridicat la 350 000 USD. Dar ne-am salvat compania. 
A fost pus la punct un program care permitea fiecăruia din lucrătorii de 
la distribuţie şi calculaţie să înțeleagă mai bine fiecare componentă a 
unei comenzi şi apoi să completeze spaţiile goale identificate ca varja- 
bilele critice, pentru a elabora mult mai rapid și mai eficient ofertele şi 
devizele estimative. Şi mai important este faptul că întregul sistem 
funcționează permanent, astfel că devizele inițiale de costuri sunt trans- 
formate automat în comenzi, iar comenzile sunt transformate automat 
în informaţii despre livrări și note de plată și cheltuieli de întreţinere. 
Toate aceste informații pot fi expuse pe un ecran, așa încât oamenii nu 
trebuie să se oprească şi să parcurgă separat fiecare fază. Odată intrată, 
informația va fi folosită iarăşi şi iarăşi. Când am demarat acţiunea, 
lucram numai cu computere individuale. Dar acum suntem o rețea 
bazată pe computere individuale, aşa încât totul este integrat la nivelul 
companiei. În primele şase luni ale lui 1998 vânzările și profitul nostru 
au crescut cu 33% la același număr de angajați. Dacă cifra de afaceri 
creşte cu o treime, numărul angajaților rămânând neschimbat, aceasta 
înseamnă că ea va creşte şi mai mult, dacă numărul angajaților va creşte 
şi el. În acest context de tipul câștigătorul ia totul, trebuie să fii mai 
mare, mai inteligent, mai rapid decât concurentul tău, altminteri ieşi din 
joc. Nu ştiu dacă ceea ce am realizat este de durată, dar ştiu că mi-a dat 
posibilitatea de a supraviețui şi în faza următoare — până când cineva se 
va dovedi mai eficient.“ 

L-am întrebat pe Portnoy în ce fel s-a schimbat munca sa în calitate 
de lider. 

„Ca să fiu sincer, acum ştiu mai puțin din ce se petrece pe teren, dar 
nu mă deranjează. Mi-am delegat oamenii să ia mai multe decizii bene- 
ficiind de mai multe informații. Cei de la distribuţie nu lucrează pe bază 
de comision. Ei lucrează în echipă, deci pot fi interactivi şi nu se con- 
curează unii pe alții. Ei Ştiu că dacă firma face bani, şi ei vor face bani. 
Acest lucru îi stimulează să facă schimb de informații. Toţi dețin acum 
mai multă informație și, de aceea, au mai multă putere. Ei pot decide pe 
propria lor răspundere ce contracte au şanse mai mari de a fi încheiate, 
care dintre ele vor aduce cele mai mari profituri brute şi care dintre ele 
vor fi mai ușor de realizat. lar cel mai important lucru este faptul că, 

grație noului software, ei au acum mai mult timp de gândire. Este un 
lucru incredibil de important, în loc să stai şi să treci toată ziua cifre în 
calculator. Acum ei conduc afacerea și nu afacerea îi conduce pe ei. Este 
ca şi cum toți ar fi acum nişte centre individuale de profit — fiecare cu 
propria lui afacere —, iar misiunea mea este să-i țin pe toți la un loc şi să 
le asigur sprijinul de care au nevoie şi instrumentele de care au nevoie 
pentru a face ceea ce fac cât mai bine.“ 
Răspunderea începe de aici. 


n sfârşit, cea mai nouă strategie de supraviețuire după căderea 
Zidului Berlinului — cea despre care veţi auzi mai multe în anii viitori 
~ poate fi rezumată de reclama din 1999 pentru Computer Sciences 
Corporation. Titlul anunţului întreabă: „Câtă vreme mai poți aştepta o 


se pierd. Puterea de a te mişca mai rapid. Puterea de a ajunge mai 
departe. Puterea de a te cățăra pe un loc de vârf în noua economie elec- 
tronică. Dar dacă aștepți prea mult, aceste posibilități s-au dus.“ 

Prin anii '80, Internetul era o noutate. În anii '90 era o tehnologie 
utilă. La momentul în care noul mileniu se apropia, el devenise o 
unealtă indispensabilă în derularea afacerilor. De aceea, în anul 2000, 
Wall Street punea fiecărei companii aceeași întrebare: Care este IQ-ul 
dumneavoastră? Ce Internet Quotient aveţi? În ce grad aţi înțeles că 
Internetul nu este o jucărie, că nu este un apendice folositor al 
operaţiunilor dv., ci un instrument util în negocierea cu clienții dum- 
neavoastră, cu furnizorii dumneavoastră și cu alte companii? In plus, 
graţie Internetului, observa Alan Greenspan, companiile au informații 
prompte referitor la schimbarea gusturilor pe piață, situaţia inventaru- 
lui furnizorilor și poziționarea fiecărui produs în lanţul producției. La 
rândul lor, toate acestea le pot permite să renunţe la mari cantități de 
inventar, capital superfluu şi pături de lucrători deoarece le înarmează 
cu date detaliate despre produse corelate cu precizie cu cerinţele și 
dorinţele celor mai specifici clienți. Pe măsură ce tot mai multe com- 
panii înțeleg acest lucru, ia naştere o nouă carieră. Am denumit-o 
doctorat în Internet. Doctorii în Internet sunt companiile de tipul lui 
Computer Sciences Corporation. Ele sunt acel 911 la care CEO sună 
atunci când, într-o dimineaţă, se trezeşte şi spune „Ah, Doamne! 
Internetul este o realitate! Ce se va întâmpla cu afacerea mea și cum voi 
supraviețui?“ 

Alan S. Cohen este unul dintre primii doctori în Internet. El este 
pentru medicina Internetului ceea ce a fost Hipocrat pentru medicina 
umană. El conduce echipa de management care realizează doctoratul în 
Internet pentru companii de telecomunicaţii de tipul Cisco Systems, o 
firmă care nu doar construiește Internet, ci se construiește pe sine în 
jurul Internetului. Atunci când o companie formează „911-Get-MeE- 
Ready“, Alan Cohen este tipul pe care Cisco îl trimite să pună 
diagnosticul şi să prescrie remediul. El se orientează după teoria potri- 
vit căreia, dacă există o uriașă piață care vinde tehnologie, există o 
monstruoasă piață care instruieşte companiile pentru utilizarea cât mai 
eficientă a acesteia în relația lor cu clienții, furnizorii și cu ele însele. 

„Primul motiv pentru care CEO de la o companie sună chemând un 
E-doctor este teama că modelul său fundamental de afacere este 
amenințat de comerțul electronic“, explică Cohen. Prin urmare, eu sunt 
doctor în Internet. Un doctor vă sfătuieşte la diferite nivele. Doctorii 
slabi tratează doar simptomele. Doctorii buni tratează cauzele. Uneori, 
o companie vine la noi și spune “Nu mă simt prea bine. Aş vrea să vând 
mai mult prin Internet. Ajutaţi-mă să folosesc Internetul pentru a vinde 
mai mult. Primul lucru pe care aş vrea să-l spun este: “Bun, motivul pen- 
tru care nu te simți prea bine și motivul pentru care nu vinzi prea mult 
prin Net nu este acela că nu ai o strategie amănunțită de Internet. Uită 
pentru o clipă comerţul electronic. Întreaga ta forță de lucru este inefi- 
cientă şi sistemul tău de relaţii cu furnizorii este ineficient. Ai nevoie să 
foloseşti Internetul pentru a li te adresa. Apoi vom putea vorbi de co- 
merțul electronic.” 

Majoritatea acestor cadre de conducere care vin la noi în căutarea 
unui răspuns nu văd niciodată Internetul sau tehnologia informatică 
drept parte a funcţiilor esenţiale ale afacerii lor, adaugă Cohen. 
Companiile au manifestat tendința de a se sparge în două părți de bază 
— tipii care creează şi vând materialul şi ceilalți. Internetul şi tehnologi- 
ile informatice au fost operate în mod tradițional de departamentul 
celorlalți. Era ținut separat de tipii care creează şi vând. Într-o mulțime 
de companii, titlul de CIO — Chief Information Officer — însemna, de 
fapt, “Career Is Over (Carieră terminată). Tehnologia informatică era 
privită doar ca o cheltuială, iar costurile erau ceva ce trebuia păstrat la 
un nivel cât mai scăzut. In cazul Cisco am demarat într-o abordare 
foarte diferită și i-am încurajat şi pe alții să aleagă acelaşi drum. Prin 
urmare, atunci când directorul acela formează 911, ceea ce încercăm 
noi să facem este să-i dăm câteva reguli de bază integrate asupra cărora 
să reflecteze. Le-aş enumera astfel: 

Regula numărul unu: Pentru a avea succes într-o afacere electro- 
nică, trebuie să fii o afacere electronică. Nu poți, pur și simplu, să lipeşti 
Internetul pe un perete. Trebuie să-l absorbi în tot ce faci. Incepe prin a 
te debarasa de toate hârtiile. Fără hârtii. Scuze. Dacă vrei să vorbeşti cu 
mine, nu poți s-o faci pe hârtie, trebuie s-o faci prin email şi prin 
Internet. În prezent Cisco vinde majoritatea echipamentelor sale prin 
internet. Clienţii își plasează comenzile direct pe paginile Web Cisco, 
ceea ce elimină greşelile care apar în mod inevitabil atunci când cineva 
preia ceva de pe comanda cuiva de pe hârtie şi o înregistrează în sistem. 
Majoritatea comenzilor care ajung la Cisco nu au fost niciodată atinse 
de mână omenească, ci navighează pe Web site. Toţi cei care obișnuiau 
să preia comenzile și să le våre în sistem pot să se concentreze, în 
schimb, asupra customers services şi cunoașterii noilor lor cerințe. 
Așadar, furnizorii lui Cisco pot vedea aceste comenzi, aşa încât îi pot 
expedia numărul corespunzător de componente de reaprovizionare, 
eliminând astfel necesitatea de a ţine o mulțime de inventare. De 
asemenea Cisco vine cât mai mult în întâmpinarea clienţilor săi cu aju- 
torul propriilor sale pagini Web. In felul acesta, clienţii își pot găsi 
răspunsurile la întrebări, iar cei mai sofisticați ingineri ai Cisco se pot 
concentra mai mult asupra complexelor probleme de instalare şi a ser- 
viciilor. Timpul care nu este folosit cât mai profesional pentru servirea 
şi delectarea clienților este un timp pierdut. 

„Cisco are, de asemenea, toate cheltuielile sale salariale și benefici- 
ile online, așa încât angajații nu au nevoie să consume mai mult de un 
minut pentru a inregistra cheltuielile și a accesa beneficiile. Ele sunt 
rambursate pentru cheltuieli în decursul a două zile fiind remise printr- 
un sistem intranet al companiei. Tocmai am achiziţionat pentru Cisco o 
mică companie de pornire. Am trimis o echipă să viziteze compania. 
Apoi am trimis tuturor factorilor de execuţie cheie un memorandum via 
e-mail arătând de ce voiam s-o cumpărăm. Am trimis prin email profilul 
companiei. Am discutat totul prin email și am luat decizia finală la o 
întâlnire față-n față cu factorii de execuţie. Am recurs la această strate- 
gie în parte pentru că începusem să ne dezvoltăm atât de rapid, încât nu 
puteam angaja personal într-un ritm suficient de rapid. Atunci am 
deplasat una din funcţiile firmei de la oameni la rețea, acolo unde 
clienții şi furnizorii, managerii şi noii angajaţi, personalul vânzător și 
inginerii puteau avea cu toții acces direct la informații și unii cu alții. 
După care am renunţat la hârtie.“ 

Cisco este atât de conectat în interior — management, producție, 
contabilitate şi vânzări, încât nu este nevoie să aştepte sfârşitul 

trimestrului pentru a încheia socotelile şi a afla unde se află şi a vedea 
care departamente fac bani și care depășesc bugetul. Compania este 
atât de conectată în interior, încât își poate încheia socotelile într-o oră, 
oricând doreşte. 

Regula numărul doi, spunea Cohen, este următoarea: „Faceţi din 
CEO-ul dumneavoastră. evanghelistul dumneavoastră în Internet. 
Faceți- sau faceți-o răspunzător(toare) pentru succesul comerțului 
dumneavoastră electronic. Oamenii nu ascultă de nimeni altcineva în 
afară de boss. Dacă bossul nu este realmente obligat să introducă 
Internetul în afacere, atunci să nu vă plângeți. Jack Welch de la General 
Electric a spus fiecăruia din managerii săi că trebuie să aibă o strategie 
de Internet la un anumit termen. A fost un mandat coborât de la vârf şi 
determinat de teama față de impactul Internetului asupra firmei. 
Cultura companiei se schimbă cu adevărat de la vârf în jos. „Sunteţi 
doctor în Internet și trebuie să identificați agentul executiv de schim- 
bare care-şi vede succesul în carieră strâns legat de dezvoltarea 
electronică, spunea Cohen. Dacă atitudinea bossului este ceva de genul 
“luaţi chestiile astea din farfuria mea ca să-mi pot păstra calitatea mea de 
membru al unui club de provincie’, să ştiţi că tipul nu este omul de care 
aveţi nevoie. Aveţi nevoie de un om care arde de nerăbdare să creeze 
un nou curent de câștiguri și să schimbe întreaga companie. 

Regula numărul trei: asiguraţi în orice moment fiecăruia accesul la 
orice. Aveţi nevoie de libertatea actului de informare pentru datele 
societății, aşa incât angajaţii, furnizorii şi clienţii să se poată servi ei 
înşişi. Când oamenii se pot servi ei înșiși, o şi fac. Atunci când clientul 
își plasează propria comandă și poate s-o lanseze în matca sa, toate 
genurile de eficienţă şi de viteză se înscriu în sistem. Șansele ca o 
comandă să fie făcută corect sunt mult mai mari atunci când o scrie 
clientul însuşi. Clientul nostru mediu deschide în orice zi pentru 
comenzi o sesiune de lucru pe site-ul Web-ului nostru şi poate beneficia 
direct şi imediat de toate informațiile de care are nevoie. Mai mult, 
avem clienți care nu numai că ne solicită materiale, ci ne şi comunică 
materiale online referitor la produsele noastre, aşa că şi noi putem 
învăța ceva din toate acestea, la fel ca şi alți clienți ai Cisco. 

Regula numărul patru este următoarea: antrenați-vă şi motivați-vă 
clienții și angajații să apeleze întotdeauna la Web. Atunci când un client 
cheamă centrala noastră, operatorul de acolo îi va spune: “Ştiţi că puteți 
vedea orice căutaţi sau puteţi avea răspunsul la întrebare chiar online, 
fără a mai aştepta operatorul?” Avem propria noastră universitate online 
pentru a-i antrena pe noii angajați şi clienţi şi a ridica nivelul capacității 

angajaților deja existenți. Potenţialii angajați pot veni aici pentru a afla 
informaţii despre Cisco și a-și da seama dacă vor să lucreze aici.“ Cu cât 
mai multe zile de clasă sunt convertite în cursuri electronice furnizate 
prin Internet și cu cât mai mulți clienți se autoservesc prin intermediul 
site-ului Web al Cisco în loc să sune operatorul telefonic, cu atât mai 
mulți oameni poate servi Cisco la un preț scăzut. 

Într-adevăr, spune Cohen, „Noi am schimbat sistemul de premiere 
din interiorul Cisco, aşa încât pentru ca un manager să poată obține un 
bonus, trebuie să demonstreze în fiecare an că a făcut mai multe lucruri 
cu mai puțini oameni — iar singura cale de a realiza acest lucru este sis- 
temul de pârghii al Internetului. Astăzi, aproximativ 80% din întrebările 
venite de la clienții și furnizorii Cisco işi găsesc răspunsul on line. 
Aceasta are ca rezultat faptul că acum facem mai multe afaceri decât 
oricând cu un colectiv tehnic redus. Mai mult, fiecare vânzător care face 
afaceri cu Cisco o face prin Internet. Dacă vrei să fii HMO-ul nostru, să 
ne vinzi farfurii de hârtie sau hârtie igienică sau computere, trebuie să 
ai catalogul propriu înscris în sistemul nostru de achiziționare online, 
de unde să putem comanda printr-un simplu clic şi să comparăm 
prețurile printr-un simplu clic. Noi nu ținem nici un fel de cataloage. 
Țineţi minte, gata cu hârtiile. Aruncaţi-le. Nu puteţi comunica cu mine 
prin hârtii.“ 

De îndată ce o afacere adoptă o strategie reală de Internet, grupul 
lui Cohen lansează o serie de teste pentru a vedea cum funcționează 
aceasta. El le numește „testul de colesterol al afacerii electronice“. Ei 
încearcă să măsoare disponibilitatea generală a companiei de a se 
conecta. „După un an căutăm schimbările măsurabile“, spune Cohen. 
„De exemplu, cum s-a îmbunătățit eficiența per angajat? Obţineţi mai 
mult de la aceiaşi oameni? Noi apreciem că am salvat 1,5 miliarde dolari 
în costuri între 1996 şi 1999 derulându-ne toate afacerile prin Internet. 
Cum s-a îmbunătățit satisfacerea clientelei? Clienţii au observat că 
acum comunică cu dumneavoastră mai mult prin Internet, dacă da, le 
face plăcere? S-a îmbunătățit segmentul dumneavoastră de piață? 
Sunteţi în stare să reduceți costurile de deplasare a bunurilor, deoarece 
comunicaţi mai des și mai transparent atât cu clienții, cât şi cu furni- 
zorii? Internetul a permis clienţilor dumneavoastră să comande mult 
mai uşor lucruri de la mine şi, ca urmare, clientul nu numai că este mai 
mulțumit, dar comandă și mai multe lucruri — lucruri despre care 
înainte nu ştia că le vindem noi? Am o productivitate mai mare pe cap de 
vânzător? În sfârşit, oamenii mei sunt mai fericiti si noi valorăm mai 
mult în calitate de firmă — piaţa a recunoscut câștigurile economice pe 

care le-am realizat datorită abilității noastre în aplicarea strategiei 
Internet?“ 

Cu alte cuvinte, a recunoscut piața că firma dumneavoastră a aplicat 
o strategie de supraviețuire după căderea Zidului Berlinului? 


ste exact ceea ce a încercat guvernul chinez să facă încurajând 

alegerile rurale, chiar dacă jumătate din ele erau doar fanteziste. El 
încerca să împingă răspunderea în jos, la nivelul local, pentru că 
Beijingul a înţeles că singura cale de a rezolva problemele economice 
ale locuitorilor satelor era să le permită acestora să-și aleagă primarii. 
Liderii autoritarişti ai Chinei sperau ca aceste alegeri să dea la iveală li- 
deri locali mai buni, care să înțeleagă nevoile și premisele de la sate, să 
fie capabili să se impună și, ideal, să construiască cu forțe proprii o 
economie locală. Era modul lor de a realiza descentralizarea puterii şi 
luarea deciziilor — nu în sfera politică, ci în cea economică. 

Sunt sigur că nu este suficient să organizezi asemenea alegeri locale 
pentru a menţine creşterea economică a Chinei la nivelul necesar de 
creştere. Va fi nevoie de o mult mai mare descentralizare a puterii. Dar 
sunt sigur că acesta a fost un început necesar, iar țăranii chinezi pe care 
i-am întâlnit erau de aceeaşi părere. 

Era să uit, nu v-am spus cine a câştigat alegerile pentru funcţia de 
conducător în satul Gujialingzi. Am aşteptat ore în şir ca ei să numere 
voturile pe tabla dintr-o clasă. N-o să uit niciodată scena cu toți acești 
țărani chinezi, masați la intrarea în clasă sau lipiți de ferestre, așteptând 
ca fiecare vot să fie însemnat cu o cretă albă. În ciuda apelului la voturile 
femeilor, Liu Fu, candidatul, a fost învins de conducătorul în funcție. 
După numărătoarea voturilor, câțiva din echipa noastră s-au întreținut cu 
Liu. Ne-a spus că era mâhnit că a pierdut, dar i-a fost dat să treacă şi prin 
lucruri mai rele. Mult mai rele. În timpul Revoluţiei culturale fusese 
deportat, iar acum, după douăzeci de ani, candida pentru funcţia de pri- 
mar (în alegeri monitorizate de o echipă din Statele Unite). 

Întrebat, dacă în timpul Revoluţiei culturale, iși pierduse vreodată 
speranța, el ne-a răspuns cu un proverb chinezesc: „Nu poţi întuneca 
soarele cu mâna.“ 


6 
Cămasa de forță din aur 


„Vom mai purta cu rigurozitate cămașa de forță încă un an sau doi. 
Noul guvern va trebui să fie deosebit de atent.“ 

UMAR JUORO, 

consilier economic al fostului prim-ministru indonezian BJ. Habibie, 


care a arătat ziarului New York Times 

ce puțin spațiu de manevră are guvernul indonezian, 
pentru că orice act pripit este sancționat de FMI 

şi de pieţele globale; 23 octombrie, 1999 


A 

n timpul călătoriei pentru monitorizarea alegerilor în satele din 
Í China, am trecut împreună cu interpretul meu prin satul Heng Dao, 

unde am intrat în vorbă cu un fost țăran devenit mecanic, care avea 
în curtea din față câteva gâște şi câțiva porci, dar în maghernița sa de 
cărămidă avea o stație stereo şi un televizor color. Interpretul meu, un 
student chinez care studiase în America, mi-a atras atenţia asupra unui 
lucru pe care eu nu laş fi remarcat niciodată şi anume lipsa mega- 
foanelor. Pe timpul lui Mao, Partidul Comunist instalase megafoane în 
„brigăzi”, cum erau numite atunci satele mai mici, şi le folosea în scopuri 
propagandistice și pentru îndoctrinarea muncitorilor. Am întrebat-o pe 
gazda noastră ce se întâmplase cu ele. 

„Le-am dat jos anul trecut“, ne-a spus țăranul. „Nimeni nu mai voia 
să le audă. Acum avem stereo şi televizor.“ Ce nu ne-a spus țăranul, era 
că nu mai trebuia să asculte mesajele de la Beijing şi de la Partidul 
Comunist, pentru că ştia care erau şi care nu erau învățăturile preşedin- 
telui Mao. Singurul mesaj care venea de la ei era mult mai simplu: 
„Acum totul depinde de voi. Găsiți-vă de lucru. Trimiteţi bani.“ 

Cu câteva luni înainte fusesem în Thailanda, urmărind economia 
capitalistă thailandeză în cădere liberă. Aranjasem să-i iau un interviu 
lui Sirivat Voravetvuthikun, întreprinzător imobiliar care dăduse fali- 
ment în timpul crizei economice din Thailanda. El şi soţia sa deveniseră 
un fel de embleme ale crahului thailandez, pentru că hotărâseră să 
deschidă un magazin unde se vindeau sandviciuri, încercând astfel să 
supraviețuiască Acest cuplu, care nu de mult fusese înstărit, a închiriat 
un spaţiu liber din cartierul comercial din Bangkok, l-a dotat cu cele 
necesare pregătirii sandviciurilor apelând la mai mulți foşti angajați ai 

lor și a început să vândă sandviciuri proaspete cu şuncă și brânză pe 
străzile din Bangkok. Sirivat a ajuns la interviul nostru aducând cu el o 
cutie galbenă de picnic care atârna de o curea petrecută pe după gât, 
exact aşa cum vezi vânzătorii de sandviciuri la meciurile de baseball din 
America. Ce-mi amintesc cel mai viu din conversaţia noastră este lipsa 
oricărei urme de amărăciune din vocea lui, în schimb, expresia sa fra- 
pantă de resemnare. Mesajul său era că Thailanda intrase rău în bucluc. 
Oamenii ştiau asta. Acum trebuia să strângă cureaua şi să se ţină de 
program, în privința aceasta nu mai erau multe de zis. L-am întrebat 
dacă nu era revoltat. Nu-i venea să dea foc câtorva clădiri guvernamen- 
tale de furie că-l ruinaseră? 

Nu, mi-a explicat Sirivat: „Comunismul a dat greş, socialismul a dat 
greș, așa că acum n-a mai rămas decât capitalismul. Nu vrem să ne 
întoarcem înapoi în junglă, vrem să avem un nivel de trai mai bun, aşa 
că trebuie să lucrăm ca în capitalism, altă alternativă nu avem. Trebuie 
să devenim noi înşine mai buni şi să urmăm regulile după care se con- 
duce lumea... Supravieţuieşti doar dacă eşti competitiv. Vom avea, 
probabil, nevoie de un guvern de unitate națională, pentru că povara pe 
care o purtăm e mare.“ 

Câteva luni mai târziu, am urmărit la Washington o conferinţă ținută 
de Anatolii Ciubaev, arhitectul reformelor economice eșuate şi al proce- 
sului de privatizare din Rusia. Ciubaev venise la Washington pentru a 
face un apel insistent la FMI de a acorda un ajutor mai mare Rusiei, dar, 
în perioada aceea, Duma dominată încă de comunişti se opunea 
condiţiilor cerute de FMI. Duma îl ataca permanent pe Ciubaev, numin- 
du-l trădător și agent al străinătății pentru că susținea condițiile impuse 
de FMI Rusiei, de a înfăptui radical reforma economiei prin introducerea 
unei reale economii de piaţă libere. L-am întrebat pe Ciubaev care era 
răspunsul lui la criticile ce i se aduceau şi mi-a spus: „ O.K., le-am spus, 
Ciubaev este un spion în slujba CIA şi FMI. Dar care e alternativa voas- 
tră? Aveţi alte idei utilizabile?“ Ciubaev spunea că n-a primit niciodată un 
răspuns coerent, pentru că, de fapt, comuniştii nu au alternativă. 

După alte câteva luni am fost în Brazilia, unde i-am luat un interviu 
lui Fabio Feldmann, fostul ministru al mediului la Sao Paolo şi deputat 
în Parlamentul Braziliei, care tocmai se afla în plină campanie electorală 
pentru a fi reales. Biroul lui semăna cu un stup mișunând de agenți elec- 
torali, căptușit cu postere şi o mulțime de alte materiale de campanie. 
Feldmann este liberal. L-am întrebat care e natura dezbaterii politice în 
Brazilia de astăzi. Mi-a răspuns: „Stânga (ideologică) nu mai e port 
drapel. Provocarea guvernului federal o constituie doar locuri de 

muncă și angajare. Trebuie să produci și să imparţi veniturile. Dar care 
e programul stângii? Ei n-au propuneri de producere a veniturilor, ci 
doar pentru împărțirea lor“. 

Ce ne spun aceste povestioare? La sfârşitul anilor '80, cele trei 
democratizări s-au contopit şi au spulberat toate zidurile, dar au spulbe- 
rat şi toate marile alternative ideologice la capitalismul pieței libere. 
Putem vorbi de alternative la piaţa liberă şi la integrarea globală, putem 
cere alternative, putem insista pentru o „a treia cale“, dar deocamdată 
nu se întrevede nimic altceva.Este ceva foarte diferit de prima eră a glo- 
balizării. De-a lungul secolului al 19-lea şi la începutul secolului al 20-lea, 
când Revoluţia industrială şi capitalismul financiar global bântuiau prin 
Europa şi America, mulți au fost șocați de brutalitatea teoriei darwiniste 
şi de „ întunecatele fabrici satanice“. Acestea au distrus vechile sisteme 
de valori şi ierarhii, au provocat uriaşe discrepanțe în venituri, i-au supus 
pe oameni presiunilor, dar au şi produs standarde de viață în creştere 
vertiginoasă pentru cei care au fost în stare să facă față. Această expe- 
rienţă a declanşat mari controverse și teoretizări revoluționare, deoarece 
oamenii încercau să găsească unele căi pentru a-i proteja pe muncitori 
de cele mai sălbatice aspecte ale capitalismului liberei pieţe din zilele 
acelea. În Manifestul Comunist. Karl Marx şi Friedrich Engels au 
descris această eră: „Permanenta transformare a producției, neîntrerup- 
ta deteriorare a tuturor condiţiilor sociale, veșnica nesiguranță și agitația 
au marcat epoca burgheză de la primele ei începuturi. Toate relațiile 
anchilozate, ruginite, cu suita lor de prejudecăți şi opinii vechi și venera- 
bile au fost măturate, toate cele noi s-au învechit înainte de a se putea 
osifica. Tot ce este solid s-a evaporat, tot ce este sfânt a fost profanat, iar 
oamenii sunt siliți să-și privească condițiile reale de viață, relaţiile lor cu 
semenii într-un mod lucid.“ 

În cele din urmă, au reușit să meargă mai departe cei care au arătat 
că puteau ţine în frâu oscilațiile destabilizatoare, brutalizante ale pieţii 
libere şi crea o lume care să nu fie niciodată dependentă de capitalismul 
burghez dezlănțuit. După părerea lor, era necesar ca economia să fie 
planificată şi finanțată centralizat şi repartizarea venitului către cei care 
munceau să se facă în funcție de nevoile lor, de la ei aşteptându-se o 
contribuție conformă calificării lor. Numele acestor gânditori revolu- 
ționari erau, printre alţii, Engels, Marx, Lenin şi Mussolini. Alternativele 
planificate centralizat, nedemocratice, oferite de ei - comunismul, socia- 
lismul şi fascismul — au contribuit la încheierea primei ere a globalizării, 
căci ele fuseseră testate pe scena lumii din 1917 până în 1989. 

Despre alternativele acelea se poate spune un singur lucru: ele n-au 
funcționat. Această apreciere vine tocmai de la oameni care au trăit în 
aceste sisteme alternative. După colapsul comunismului în Europa, în 
Uniunea Sovietică şi în China - și după prăbuşirea tuturor zidurilor 
care apărau aceste sisteme —, cei șocați de brutalitatea darwinistă a 
capitalismului pieţei libere nu mai au la îndemână nici o alternativă 
ideologică. Atunci când se pune problema celui mai eficient sistem de 
astăzi care poate genera standarde de viaţă ridicate, dezbaterea 
istorică se încheie. Răspunsul este capitalismul pieţei libere. Alte sis- 
teme pot fi capabile să repartizeze mai eficient şi mai echitabil venitul, 
dar nici unul nu-l poate produce atât de eficient ca sistemul capitalist. 
De acest lucru sunt conștienți din ce în ce mai mulți oameni. Din punct 
de vedere ideologic, nu mai există ciocolată cu mentă, nu mai există 
spumă de fragi şi nu mai există dulceaţă de lămâie. Astăzi mai există 
doar vanilia de piaţă liberă și Coreea de Nord. Există diferite tipuri de 
vanilie de piaţă liberă şi-ţi poți ajusta societatea la oricare din ele, dacă 
te mişti mai repede sau mai încet. Dar, până la urmă, dacă vrei să ai un 
standard de viață mai ridicat într-o lume fără ziduri despărțitoare, sin- 
gura alternativă ideologică rămasă este piaţa liberă. O singură cale. 
Viteze diferite. Dar o singură cale. 


acă țara dumneavoastră recunoaște acest lucru, dacă recunoaște 

legile pieţei libere în actuala economie globală și dacă se hotărăște 
să le respecte, atunci îmbracă ceea ce eu numesc „Cămașa de forţă din 
aur“. Cămaşa de forţă din aur este haina politico-economică definitorie a 
acestei ere a globalizării. Războiul Rece a adus costumul Mao, jacheta 
Nehru sau blana rusească. Globalizarea nu are decât cămaşa de forță 
din aur. Dacă țării dumneavoastră încă nu i s-a potrivit vreuna, în curând 
se va găsi una. 

Cămaşa de forță din aur a început să fie croită şi popularizată din 
1979, mai întâi de către primul ministru britanic Margaret Thatcher — 
care, în calitate de adevărata croitoreasă a cămăşii de forță din aur, 
coboară în istorie ca una din marile revoluționare din a doua jumătate a 
secolului al 20-lea. Curând, prin anii '80, veșmântul thatchterian a fost 
preluat de Ronald Reagan în Statele Unite, care a conferit conceptului şi 
regulilor sale o masă critică reală. O dată cu sfârşitul Războiului Rece și 
cu triumful celor trei democratizări, care au măturat toate modele alter- 
native și toate zidurile care le protejau, ea a devenit o modă globală. 

Curentul Thatcher-Reagan s-a impus pentru că majoritatea popu- 
laţiei din aceste două mari economii occidentale au înțeles că vechile 

politici economice direcționate de stat pur și simplu nu asigurau un 
nivel de creștere suficient de mare. Thatcher și Reagan au făcut front 
comun pentru a smulge din mâinile statului, ale partizanilor „Marii 
Societăţi“ şi ale tradiționalei economii keynesiene mari blocuri de pu- 
tere economică decizională şi a le transfera pe piaţa liberă. 

O ţară care dorește să poarte cu succes cămașa de forţă din aur tre- 
buie să adopte sau să caute să transplanteze următoarele reguli de aur: să 
facă din sectorul privat motorul principal al creşterii ei economice, 
menținând o rată scăzută a inflaţiei şi stabilitatea prețurilor, reducând 
volumul birocraţiei de stat, asigurând un buget pe cât posibil echilibrat, 
dacă nu chiar şi un surplus, eliminând și scăzând taxele la bunurile impor- 
tate, înlăturând restricțiile la investițiile externe, descotorosindu-se de 
contingentele de import şi de monopolurile naționale, sporind ponderea 
exporturilor, privatizând industriile proprietate de stat şi serviciile pub- 
lice, liberalizând piețele de capital, asigurând convertibilitatea monedei 
naţionale, deschizând accesul la industrii, ca şi pieţele sale de acţiuni şi 
obligaţiuni pentru proprietatea străină și pentru investiţiile străine, libera 
lizând economia pentru o cât mai eficientă stimulare a competiţiei 
interne, combătând pe cât posibil corupția la vârf, mita şi subsidiile, 
deschizând sistemul bancar și de telecomunicaţii pentru întreprinzătorii 
şi concurenții privaţi şi permiţând cetățenilor săi să aleagă dintr-o paletă 
largă de opţiuni concurențiale de pensii și fonduri mutuale și de pensii 
străine. În momentul în care ați asamblat toate aceste piese, aveți cămașa 
de forţă din aur. 

Din păcate, această cămașă de forță nu există decât într-o singură 
mărime. Așa că pe unii îi strânge, şi îi ține sub presiune întreaga societate 
pentru a-şi eficientiza instituțiile economice şi a creşte performanţele. Pe 
cei care n-o poartă, îi lasă în urmă, părăsindu-i mai repede ca oricând, iar 
pe cei care o poartă corect, îi ajută să recupereze handicapul mai rapid ca 
oricând. Nu este întotdeauna drăguță sau agreabilă sau confortabilă. Dar 
ea există în acest sezon istoric şi este singurul model din raft. 

Când țara dumneavoastră îmbracă această cămașă de forță din aur, 
de obicei se petrec două lucruri: economia dumneavoastră creşte şi 
politicul se reduce. Pe frontul economic, cămașa de forță din aur stimu- 
lează in mod normal creşterea și face să crească veniturile medii — și 
aceasta prin intermediul comerțului, investiţiilor externe, privatizării și 
folosirii mai eficiente a resurselor sub presiunea competiției globale. 
Dar pe frontul politic, cămașa de forţă din aur reduce la parametri rela- 
tiv îngușşti cadrul opțiunilor economice şi politice ale celor de la cârmă. 
Din această cauză, în zilele noastre este din ce în ce mai dificil să găseşti 

diferenţe reale între partidele de la guvernare şi cele din opoziție din 
țările care au îmbrăcat cămașa de forță din aur. O dată îmbrăcată 
această cămașă, opțiunile politice ale țării dumneavoastră se reduc la 
Coca-Cola sau Pepsi-Cola. Aceasta înseamnă vagi diferențe de gust, 
vagi diferenţe de orientare, vagi modificări de design în tradiţiile locale, 
câteva abateri ici și colo, dar niciodată mari devieri de la esenţa regu- 
lilor de aur. Guvernele ~ fie ele conduse de democrați sau republicani, 
conservatori sau laburişti, gaullişti sau socialişti, creştin-democrați sau 
social-democrați — care se abat prea mult de la principalele reguli işi vor 
vedea investitorii luându-și tălpăşița, rata dobânzilor crescând și cursul 
bancar scăzând. Singurul mod de a dobândi un mai mare spațiu de 
manevră în interiorul cămășii de forță din aur este s-o măreşti și singu- 
rul mod în care poţi să o măreşti este s-o porți cât mai strâns. Aceasta 
este una din virtuțile ei: cu cât o porți mai strâns, cu atât mai mult aur va 
produce ea şi cu atât va fi mai bine căptușită. 

Nu e nici o mirare că atât de multe dintre dezbaterile politice care se 
desfășoară în zilele noastre în țările dezvoltate se reduc la relevarea 
schimbărilor minore de ajustare a cămăşii de forţă din aur şi nu la rele- 
varea unor modificări radicale. În alegerile prezidenţiale din America din 
1996 ce diferenţă a fost, de fapt, între Bill Clinton şi Bob Dole? Din punct 
de vedere economic, una foarte mică. Bill Clinton a spus în esență: „E 
adevărat, suntem într-o cămașă de forţă din aur, dar eu știu un mijloc de 
a o căptuși mai bine pe la coate și de a o mai lărgi puţin la mijloc.“ Rivalul 
său republican Bob Dole a spus în replică: „Nu, nu, n-aveţi cum s-o mai 
lărgiţi la mijloc. Lăsați-o așa strânsă și mai punem noi ceva căptușeală la 
coate.“ Ei discutau despre butonierele cămășii pe care nici unul din ei nu 
intenționa s-o modifice prea mult şi, probabil, nu erau singurii. lar în 
campania electorală din 1997 din Anglia, Tony Blair a promis că, dacă va 
câştiga, „O s-o purtăm strâns, aşa cum o poartă tory-ii, dar o să mai 
adăugăm ceva căptușeală la umeri şi la piept“, în timp ce oponentul său, 
conservatorul John Major, părea să riposteze: „Să nu îndrăzniți să vă 
atingeți de un fir de aţă din cămașă. Margaret Thatcher a desenat-o 
strâmtă și, pentru Dumnezeu, aşa trebuie să şi rămână.“ Nici o mirare că 
Paddy Ashdown, liderul Partidului Liberal Britanic, după ce i-a urmărit 
pe Tony Blair și pe John Major în timpul alegerilor din Anglia din 1997, 
le-a analizat platformele respective, declarând apoi că între cei doi nu 
există nici cea mai mică diferenţă. Ashdown a afirmat că Blair şi Major 
sunt angajaţi intr-un spectacol de „înot sincronizat“. 

După căderea zidurilor Războiului Rece şi după triumful cămășii de 
forță din aur, în timpul călătoriilor mele prin lume, am asistat la o 

mulțime de spectacole de înot sincronizat. Înainte de alegerile din 1998 
din Germania, în care social-democratul Gerhard Schroeder l-a învins 
pe creștin-democratul Helmut Kohl, Associated Press La citat pe Karl- 
Josef Meiers de la Societatea Germană de Politică Externă care spunea 
despre cei doi candidați:“ Puteţi uita liniștiți de etichetele de dreapta și 
de stânga. Amândoi stau în aceeași barcă.“ Lee Hong Koo a aflat din 
proprie experienţă ce înseamnă viața în cămaşa de forță din aur la 
mijlocul anilor '90, când a îndeplinit funcția de prim-ministru al Coreei 
de Sud. „Înainte obișnuiam să spunem Istoria ne obligă“, imi spunea 
într-o zi Lee. „ Acum spunem că “forțele pieţei” ne obligă şi că n-avem de 
ales, trebuie să trăim în cadrul lor. A fost nevoie de ceva timp ca să 
înţelegem ce se întâmpla. Nu realizam că victoria asupra Războiului 
Rece era o victorie a forțelor pieţei asupra politicului. Marile decizii de 
astăzi sunt legate de faptul dacă ai o democraţie sau nu şi dacă ai o 
economie deschisă sau nu. Acestea sunt marile opțiuni. O dată ce ați 
făcut aceste mari opțiuni, politicul devine doar inginerie politică pentru 
implementarea deciziilor în spaţiul îngust permis de acest sistem.“ Lee 
îşi datorează cariera apartenenţei la Marele Partid Naţional care a 
guvernat multă vreme Coreea. Dar după criza economică din Coreea 
din anii 1997-98, când ţara a considerat că trebuie să strângă mai tare 
cămașa de forță din aur dacă vrea să mai prospere și să atragă investiții 
străine, publicul coreean s-a descotorosit de politicienii săi veterani, de 
modă veche şi l-a ales preşedinte pe activistul liberal pentru drepturile 
omului, Kim Dae Jung de Congresul Naţional pentru Politica Nouă, 
aflat în opoziţie. Kim i-a cerut lui Lee să fie ambasadorul său la 
Washington. Lee mi-a spus: „Înainte ar fi fost de neconceput ca cineva 
ca mine, care a candidat la preşedinţie din partea partidului meu și a 
îndeplinit funcţia de prim-ministru şi a fost liderul partidului de 
opoziţie, să plece la Washington ca ambasador din partea altui partid, 
din partea partidului preşedintelui Kim. Dar acum, pe fondul crizei eco- 
nomice din care trebuie să iasă Coreea, diferenţele dintre mine şi Mr. 
Kim sunt nesemnificative. Nu avem prea multe opțiuni.“ Cum se spune 
în coreeană „aceeaşi barcă“ sau „înot sincronizat“? 

Manmohan Singh a fost ministrul de Finanţe al Indiei atunci când 
India a decis, în 1991, să abandoneze decenii de politică economică 
planificată, quasi-socialistă şi să îmbrace cămașa de forță din aur. În vara 
anului 1998 mă aflam în biroul său de la Parlamentul indian, în timp ce 
el îmi mărturisea că, de când s-a angajat pe această cale, India simte că 
a pierdut controlul: „ Am înţeles că am dobândit avantaje de când avem 
acces la piețele internaționale de capital dar capacitatea guvernului de a 

promova și controla o anumită politică s-a redus pe măsură ce lumea ni 
s-a deschis tot mai mult. Atunci când operezi într-o economie globali- 
zată, perceperea celorlalți participanți contează mult mai mult, 
indiferent dacă e corectă sau nu. Apoi trebuie să preiei această 
percepție și s-o consideri o coordonată importantă în procesul decizio- 
nal... Trăim într-o lume în care destinele noastre sunt înlănțuite, dar 
preocupările şi aspirațiile (specifice Indiei) nu sunt luate în consi- 
deraţie. Acest lucru induce o stare de mare anxietate. Dacă operezi în 
politica taxelor de schimb sau în cea financiară, politica pe care o 
urmezi ajunge să fie o anexă la ceea ce hotărăște Alan Greenspan. ŢI se 
reduce gradul de libertate până şi în politica fiscală. Într-o lume în care 
capitalul este mobil la scară internațională, nu poți adopta rate de 
impozitare care sunt departe de ratele predominante în alte țări, şi nici 
atunci când munca este mobilă nu te poți plasa în afara salariilor celor- 
lalți. S-a redus volumul de manevrabilitate... Am un prieten într-o ţară 
vecină, care este şi el ministru de Finanţe. În ziua în care i s-a încredin- 
tat această funcție, l-am sunat ca să-l felicit. Mi-a spus: „Nu mă felicita. 
Nu sunt decât pe jumătate ministru. Cealaltă jumătate e la Washington.“ 

Nu toate țările îmbracă complet această cămașă de forță din aur - 
unele o fac doar pe jumătate sau doar pentru puţin timp (India, Egipt). 
Unele o îmbracă şi o dezbracă (Malaysia, Rusia). Unele încearcă s-o 
ajusteze la cultura lor specifică și o poartă cu câţiva nasturi descheiaţi 
(Germania, Japonia şi Franţa). Unele cred că pot să reziste la strân- 
soarea ei pentru că au unele rezerve naturale, de pildă, de petrol (Iran, 
Arabia Saudită). Iar altele sunt atât de sărace şi atât de izolate, cu 
guverne capabile să forțeze poporul să fie sărac, încât pot să-și permită 
să-și îmbrace poporul nu cu o cămașă de forță din aur, ci într-o simplă 
cămaşă de forță (Coreea de Nord, Cuba, Sudan, Afganistan). Dar, cu 
timpul, ţărilor le va fi din ce în ce mai greu să evite această cămașă de 
forță din aur. 

Ori de câte ori ajung la acest punct în prelegerile mele, în special în 
țările din afara Americii, primesc în schimb diverse versiuni ale reacției 
următoare: „Nu ne spuneți nouă să îmbrăcăm o cămașă de forță și să ne 
înhămăm pe piața globală. Noi avem propria noastră cultură, propriile 
noastre valori și vrem să mergem pe calea noastră în ritmul nostru. 
Teza dumneavoastră este prea deterministă. De ce nu putem să 
mergem împreună și să convenim asupra unui model diferit, mai puțin 
restrictiv?“ 

Răspunsul meu este următorul: „Eu nu spun că dumneavoastră tre- 
buie să îmbrăcaţi această cămașă de forță. Iar dacă cultura şi tradițiile 

dumneavoastră sociale contravin valorilor impuse de această cămaşă, 
am toată înțelegerea. Ceea ce spun eu se referă la următoarele: sistemul 
global de piață de astăzi, Lumea rapidă şi cămaşa de forță din aur au fost 
produse de mari forţe istorice care au remodelat fundamental modul în 
care comunicăm, în care investim şi în care privim lumea. Dacă vreţi să 
rezistați acestor schimbări, este treaba dumneavoastră. Și ar trebui să 
fie treaba dumneavoastră. Dar dacă vă închipuiți că puteţi face față aces- 
tor schimbări fără să plătiți un preț din ce în ce mai ridicat, sau fără să 
construiți un zid din ce în ce mai înalt şi fără să rămâneți în urmă din ce 
în ce mai rapid, atunci vă amăgiţi singuri.“ 

Iată de ce: Democratizarea finanţelor, a tehnologiei şi a informaţiei 
nu numai că a spulberat toate zidurile care protejau sistemele alterna- 
tive — de la Cărticia Roșie a lui Mao la Manifestul Comunist și la statul 
social din Europa occidentală și la capitalismul corupt din Asia de Sud- 
Est. Aceste trei democratizări au dat, de asemenea, naștere unei noi 
surse de putere în lume — pe care eu o numesc Turma electronică. 

Turma electronică este formată din toţi acei agenţi fără chip care 
tranzacţionează acțiuni, obligaţiuni şi devize stând în spatele ecranului 
computerului pretutindeni în lume, mutând, cu un clic pe mouse, banii 
de la fonduri mutuale la fonduri de pensii, de acolo mai departe la fon- 
durile piețelor emergente, sau negociind de la ei de acasă prin Internet. 
Și se mai compune din marile corporaţii multinaționale care acum își 
împrăștie fabricile peste tot în lume, transformându-le fără întrerupere 
în producători tot mai eficienţi la costuri tot mai scăzute. 

Această turmă a cunoscut o creştere exponențială grație democra- 
tizării finanţelor, tehnologiei și informaţiei ~ şi a devenit atât de 
puternică, încât astăzi a început să ia locul guvernelor ca sursă primară 
de capital atât pentru companii, cât şi pentru țări. Într-adevăr, deoarece 
țările trebuie să aibă un buget echilibrat, dacă vor să li se potrivească 
acea cămașă de forță din aur, economiile lor devin tot mai dependente 
de Turma electronică pentru creșterea de capital. Pentru a se vedea 
intrată în sistemul globalizat de astăzi, o ţară nu trebuie doar să îmbrace 
cămașa de forță din aur, ci trebuie să fie acceptată în Turma electronică. 
Acesteia îi place cămașa de forță din aur, pentru că în ea încap toate 
regulile liberale, de piaţă liberă pe care turma doreşte să le vadă într-o 
țară. Țările care îmbracă această cămaşă de forță din aur şi o păstrează 
sunt recompensate de turmă cu capital de investiții. Cele care nu fac 
acest lucru sunt sancţionate -— fie că turma evită aceste țări, fie că își 
retrage banii din acea țară. 

Câinii de pază ai Turmei electronice sunt Moody's Investors Service, 
Duff & Phelps Credit Rating Co. şi Standard & Poor's. Aceste agenții de 
rating cutreieră lumea adulmecând tot timpul în preajma diferitelor țări. 
Ele au menirea să latre tare când văd că o țară se strecoară afară din 
cămașa de forță din aur (deși uneori Moody's and S & P şi-au pierdut şi 
ele mirosul sau au fost cuprinse de euforie, ca în Asia de Sud-Est, şi nu 
latră decât atunci când e prea târziu). 

Această interacțiune dintre Turma electronică, statele-națiuni şi 
cămașa de forță din aur se află acum în centrul sistemului globalizării. 
Am realizat pentru prima oară acest lucru în februarie 1995, în ajunul 
vizitei de prezentare a președintelui Clinton în Canada. Pe atunci 
lucram în calitate de corespondent la Casa Albă şi, în pregătirea călăto- 
riei președintelui, urmăream cu mare atenţie articolele din Financial 
Times şi din alte ziare, pentru a vedea care erau temele discutate 
înainte de prima vizită a „ Omului din Hope“. Am fost intrigat să constat 
că nu era nici o referire la preşedintele SUA. În schimb, comentau vizita 
pe care tocmai o făcuse în Canada „ Omul de la Moody's“. La momentul 
respectiv, Parlamentul Canadei tocmai dezbătea bugetul țării. O echipă 
de la Moody's tocmai sosise la Ottawa şi le trăgea un perdaf ministrului 
canadian de Finanţe și deputaţilor. Echipa de la Moody's le-a spus că, 
dacă nu-și vor alinia, la normele și aşteptările internaţionale, deficitul 
bugetar în raport de produsul intern brut, Moody's va retrograda ratin- 
gul lor AAA şi, drept urmare, Canada și fiecare companie canadiană vor 
avea de plătit o rată a dobânzii mai mare pentru împrumuturile externe. 
Pentru a sublinia acest punct, ministrul de Finanţe al Canadei s-a văzut 
obligat să facă următoarea declarație: „Volumul absolut al datoriei 
externe a Canadei în raport cu mărimea economiei semnalează că ţara 
noastră devine excesiv de vulnerabilă la sentimentele schimbătoare ale 
pieţelor financiare globale. Noi am suferit o pierdere palpabilă de 
suveranitate economică.“ Pentru canadienii care poate că n-au realizat 
situația, ministrul de Finanţe, Paul Martin, a spus-o de-a dreptul: 
„Suntem înglodaţi în datorii până peste cap.“ Nu, canadienii nu erau 
câtuşi de puțin interesaţi de omul din Hope. Omul de la Moody's şi 
Turma electronică le captau în întregime atenția. 

De unde a apărut această turmă și cum a ajuns o forță atât de 
formidabilă, încât poate să intimideze și să îmbogăţească statele-naţiuni 
întocmai ca o superputere? 


7 


Turma electronică 


A 
[: septembrie 1997, primul ministru al Malaysiei, Dr. Mahathir 


Mohamad, a folosit o întrunire de la Hong Kong a Băncii Mondiale 

pentru a denunța racilele globalizării, după ce acțiunile și devizele 
Malaysiei au fost devastate de investitori globali şi locali. Mahathir i-a 
criticat vehement pe „imbecilii“ care fac comerț cu devize și a acuzat 
„Marile Puteri“ şi pe unii bancheri ca George Soros că au forțat Asia să-şi 
deschidă pieţele interne pentru speculatorii globali şi le-au manipulat 
devizele pentru a-i lichida în calitatea lor de competitori. El a comparat 
actualele piețe de capital globale cu o „junglă de bestii feroce“ şi a lăsat 
să se înțeleagă că erau dirijate de o cabală evreiască. Ascultând decla- 
rațiile emfatice ale lui Mahathir, incercam să-mi imaginez ce i-ar replica 
leaderului malaysian, ministrul de Finanţe al SUA, Robert Rubin, 
prezent și el la reuniune, în cazul în care ar fi fost în situația de a-şi 
spune părerea. Cred că ar fi fost ceva de genul: 

„Ah, scuzaţi-mă, domnule Mahathir, dar pe ce planetă locuiți? 
Vorbiți despre participarea la globalizare ca şi când ar fi opțiunea dum- 
neavoastră. Globalizarea nu este o opțiune. Este o realitate. Astăzi nu 
mai există decât o singură piaţă globală şi singurul mod în care puteți 
creşte cu viteza cu care poporul dumneavoastră vrea să crească este să 
exploataţi pieţele globale de acțiuni şi obligaţiuni, să căutaţi concerne 
multinaționale care să investească în țara dumneavoastră şi să vindeţi în 
sistemul comercial global produsele fabricilor dumneavoastră. 
Adevărul fundamental în privința globalizării este următorul: Nimeni 
nu are cuvântul hotărâtor — nici George Soros, nici Marile Puteri și nici 
eu. Nu eu am declanşat globalizarea. Eu nu pot s-o stopez şi nici dum- 
neavoastră nu puteți s-o faceţi — decât cu un preţ uriaș pentru societatea 
dumneavoastră şi pentru perspectivele ei de creştere. Dumneavoastră 
căutați pe cineva asupra căruia să vă descărcaţi, pe cineva care să înlă- 
ture febra de pe piețele dumneavoastră, cineva pe care să-l învinovățiți. 
Domnule Mahathir, fiți atent la ce vă spun: la celălalt capăt al firului tele- 
fonic nu mai e nimeni! Știu că e greu de acceptat acest lucru. Este la fel 

ca atunci când le spui oamenilor că nu există Dumnezeu. Toţi vrem să 
credem că cineva se preocupă de noi şi poartă răspunderea. Dar piața 
globală de astăzi este o turmă electronică de acțiuni, obligaţiuni, vize şi 
investitori multinaționali, cu toții anonimi, conectaţi la ecranele compu- 
terelor şi la reţele. Domnule Mahathir, nu încercați să mă prostiţi. Știm 
amândoi la fel de bine că Banca dumneavoastră Centrală a pierdut 3 
miliarde USD, făcând speculații contra lirei sterline la începutul anilor 
'90, așa că nu vă mai prefaceți că sunteți un nevinovat mielușel. Turma 
electronică nu trece nimănui cu vederea impertinența. Nimănui. Turma 
nu cunoaşte decât propriile reguli. Nu o interesează situația specială a 
fiecăruia. Dar regulile turmei sunt destul de consistente — sunt regulile 
cămășii de forță din aur. Turma paşte în 180 de ţări, domnule Mahathir, 
așa că n-are timp să vadă de dumneavoastră tot timpul. Face evaluări 
fulger ale modului în care îi sunt respectate regulile şi recompensează 
cu cea mai mare dărnicie țările care dovedesc transparenţă. Turmei nu-i 
plac surprizele. Ani de zile, Malaysia a lăsat impresia că trăieşte con- 
form acestor reguli şi a atras sume masive de investiții directe şi 
investiții de portofoliu, care v-au dat posibilitatea să vă sporiți venitul 
per capita de la 350 USD la 5 000 USD şi aceasta doar în decursul câtor- 
va decenii. Dar atunci când aţi început să încălcaţi regulile făcând 
împrumuturi excesive şi construind nebuneşte, turma v-a pus în vån- 
zare. Aveaţi într-adevăr nevoie să construiți acele două clădiri pentru 
birouri, care sunt cele mai înalte din lume? Aţi închiriat măcar jumătate 
din spaţiul destinat birourilor? N-am auzit de așa ceva. Turma v-a lăsat 
din braţe, abandonându-vă în mlaştină. Indicele KLCI, Dow Jones-ul 
dumneavoastră, a scăzut în 1997 cu 48%, iar moneda dumneavoastră s-a 
prăbuşit la cel mai de jos nivel din ultimii 26 de ani. Dar atunci când se 
întâmplă lucrul acesta, nu mai apelezi la mila turmei, n-o mai taxezi 
drept “conspirație evreiască’, ci te ridici pur şi simplu, scuturi praful de 
pe haine, imbraci cămașa de forță din aur, lipind-o mai aproape de corp 
şi intri din nou pe traseul turmei. Ştiu, nu e corect. Într-un anumit fel, 
turma v-a ademenit pe această cale: v-a fluturat pe la nas grămezi de 
bani ieftini şi dumneavoastră i-ați și luat și v-aţi apucat să construiți di- 
guri, capacități de producție și turnuri pentru birouri. Dar ceea ce este 
cu adevărat groaznic este faptul că turma nu e infailibilă. Face şi ea 
greşeli. Reacționează într-un mod exagerat şi ţinta. Dar dacă temeliile 
dumneavoastră sunt într-adevăr sigure şi sănătoase, este posibil ca 
turma să recunoască până la urmă acest lucru și să revină. Turma nu 
este niciodată multă vreme oarbă. În cele din urmă, răsplătește întot- 
deauna o bună guvernare şi o bună gestionare a economiei. America a 

cunoscut şi ea, pe vremea când era o piaţă în dezvoltare, fluctuații simi- 
lare, cu suișuri şi coborâșuri. Nu vă rămâne altceva de făcut decât să le 
gestionați și să folosiți cât mai multe amortizoare. Eu urmăresc zilnic 
mişcările turmei pe ecranul Bloomberg de lângă masa mea de lucru. 
Democraţiile votează la fiecare doi sau patru ani politica guvernelor lor. 
Dar Turma electronică votează în fiecare minut din fiecare oră a fiecărei 
zile. În orice moment doriți să aflați, turma vă va spune exact cum vă stă 
cămașa de forță din aur, dacă vi se potriveşte sau nu. Ştiu că dumnea- 
voastră vă închipuiţi că eu sunt un atotputernic ministru de Finanţe al 
Statelor Unite. Dar, domnule Mahathir, trăiesc la fel ca dumneavoastră 
— terorizat de Turma electronică. Imbecilii din mass-media mă țin 
întruna pe prima pagină, ca și cum eu aş fi cel care taie şi spânzură, în 
timp ce, de fapt, eu stau aici și tremur la gândul că, dacă cumva 
Congresul nu i-ar acorda Preşedintelui autoritatea necesară pentru 
extinderea comerțului liber sau ar cobori plafonul bugetului, turma s-ar 
întoarce împotriva mea şi ar trânti la pământ dolarul și Dow Jones. 
Permiteți-mi să vă spun un mic secret, domnule Mahathir, dar nu-l 
difuzaţi în altă parte. Eu nici măcar nu mai țin un telefon pe biroul meu, 
pentru că știu mai bine decât oricine că nu mai pot suna pe nimeni. „ 

Vă place sau nu, imaginarul meu ministru de Finanţe spune, de fapt, 
adevărul. În lumea de astăzi, țările nu mai pot prospera fără să intre în 
Turma electronică, şi nu mai pot supraviețui fără să înveţe cum să profite 
cel mai mult de pe urma turmei, dar fără să se lase copleșite sau șocate 
de inevitabilele ei lovituri. Turma electronică este un fel de cablu de 
înaltă tensiune la care vă este conectată casa. În vremuri normale poate 
să vă încălzească, să vă lumineze sau să vă furnizeze o bună parte din 
energia necesară. Dar dacă nu aveţi un regulator electric bun şi dispozi- 
tive de siguranță bune și dacă se produce brusc o cădere sau o creştere 
de tensiune, poate să vă electrocuteze, să vă ardă sau să vă lase mort. 

Astăzi Turma electronică este formată din două grupe de bază. Un 
grup, pe care eu îl numesc „vitele cu coarne scurte“, îi include pe cei 
implicați în cumpărări şi vânzări de acţiuni, obligaţiuni și devize de-a 
lungul și de-a latul globului şi care pot — şi adesea așa și fac — să-și 
deplaseze banii în toate direcțiile doar pe un termen foarte scurt. Vitele 
cu coarne scurte sunt comercianţi de devize, mari fonduri mutuale și de 
pensii, fonduri hedge companii de asigurări, sectoarele comerciale din 
bănci şi investitori individuali. Aici intră toată lumea, de la Merrill 
Lynch la Credit Suisse, la Fuji Bank, la web site Charles Schwab, unde 
oricine are un computer şi un modem poate negocia online chiar din 
dormitor. 

Celălalt grup, pe care eu Îl numesc „vitele cu coarne lungi“, include 
concernele multinaționale - General Electrics, General Motors, IBM, 
Intels, Siemens - implicate din ce în ce mai mult în investiții străine 
directe, construcţii de fabrici în toată lumea sau încheieri de negocieri 
sau alianțe de producţie internaționale pe termen lung, cu fabrici peste 
hotare pentru a le produce sau asambia produsele. l-am numit vitele cu 
coarne lungi pentru că ei trebuie să-şi asume obligații pe termen lung 
atunci când investesc într-o ţară. Dar chiar şi aceștia se mișcă acum 
înăuntru şi în afară, la fel ca o turmă, cu o viteză surprinzătoare. 

Deşi Turma electronică s-a născut și a crescut în era Războiului 
Rece, membrii ei n-au putut atinge niciodată masa critică într-un sistem 
cu reguli atât de dure şi închis de ziduri atât de înalte. Majoritatea țărilor 
au menţinut controlul asupra circulației capitalului (cel puţin până prin 
anii '70), aşa încât capitalul n-a putut trece granițele în modul în care 
poate s-o facă în actualul sistem al globalizării. Din această cauză, era 
mult mai dificil să aduni la un loc o turmă. În economiile relativ închise 
din sistemul premergător epocii Războiului Rece, politica monetară a 
statului determina în întregime dobânda pe piață, iar politica fiscală a 
statului era de departe cel mai important instrument de stimulare a creș- 
terii. De asemenea, în timpul Războiului Rece, guvernul Statelor Unite și 
cel sovietic puteau să justifice foarte simplu taxele mari cerute prin poli- 
tica fiscală invocând Războiul Rece: „ Avem nevoie de aceşti bani pentru 
a învinge inamicul, pentru a trimite un om pe Lună şi a construi o nouă 
infrastructură care să ne permită să ne deplasăm mai rapid armatele.“ In 
același timp, multe țări în curs de dezvoltare au putut s-o scoată la capăt 
mulgând vreo superputere — şi anume Statele Unite, Uniunea Sovietică 
sau China - sau instituţii de credit internaţionale — pentru a finanța un 
dig, a susține o armată sau a construi o magistrală. Şi cum cetăţenii aces- 
tor țări în curs de dezvoltare nu erau nici pe departe atât de informaţi ca 
astăzi despre felul cum trăiesc alții în lume, ei erau dispuși să tolereze un 
nivel de trai mai scăzut datorat economiei lor relativ închise. 

Dar, o dată cu desființarea treptată a controlului asupra circulației 
capitalului în anii '70, democratizarea finanțelor, tehnologiei și infor- 
maţiei, sfârşitul sistemului Războiului Rece şi căderea tuturor zidurilor, 
în toate colţurile lumii s-a întins brusc o largă câmpie globală, unde 
turmele de investitori din o mulțime de țări diferite au putut hoinări în 
voie. Pe acest câmp larg deschis, extins ulterior în ciberspaţiu, pe care 
Turma electronică a putut într-adevăr să pască, să crească, să se 
înmulțească şi, în cele din urmă, să se adune la un loc formând o puter- 
nică superpiaţă. Spre sfârșitul secolului al 20-lea, factorul dominant al 

sistemului financiar global a constat în faptul că sectorul privat — ceea 
ce eu numesc Turma electronică şi superpieţele — a devenit, potrivit 
ministrului de Finanţe, Larry Summers, „sursa preponderentă de capi- 
tal de creştere“, luând locul sectorului public. Acest lucru era valabil 
deopotrivă în cadrul țărilor şi între țările dezvoltate și cele în curs de 
dezvoltare. Potrivit ministrului de Finanţe al SUA, în anii '90 aproxima- 
tiv 1,3 bilioane USD capital privat s-au scurs în economiile cu pieţe 
emergente, comparativ cu cca 170 miliarde USD în anii '80 și o sumă 
relativ neînsemnată în anii '70. Nu există un indicator mai bun pentru 
modul în care superpieţele au luat locul superputerilor ca surse de capi- 
tal de creştere. 

Superpieţele sunt megapieţele din Tokio, Frankfurt, Sydney, 
Singapore, Shanghai, Hong Kong, Bombay, Sao Paolo, Paris, Ziirich, 
Chicago, Londra şi New York. Ele sunt acolo unde membrii cei mai 
importanți ai Turmei electronice se întrunesc, fac schimb de informații, 
își desfășoară afacerile şi plasează acțiuni şi obligaţiuni, hrana din care 
trăieşte turma. Potrivit datelor furnizate de Saskia Sassen, expert în 
globalizare de la Universitatea din Chicago, la sfârşitul lui 1997 două- 
zeci şi cinci de supermarketuri controlau 83% din hârtiile de valoare 
deţinute la nivel mondial de depunători instituționalizaţi și reprezentau 
aproximativ jumătate din capitalizarea globală de piață — cam 20,9 bi- 
lioane USD. (Foreign Affairs, ianuarie 1999). 

Această Turmă electronică — şi superpieţele unde se strânge aceasta 
pentru a se hrăni şi a se înmulți — a devenit un important actor 
internațional în sistemul globalizării. Neputând merge la război sau 
invada o țară, așa cum fac statele-naţiuni, ele sunt capabile să modeleze 
comportamentul statelor-națiuni în multiple modalităţi. Acesta este 
motivul pentru care eu am argumentat că, dacă sistemul Războiului 
Rece a fost un sistem bazat pe un echilibru între state, sistemul globa- 
lizării este bazat pe un echilibru între state şi state şi între state Turma 
electronică şi superpieţe. De la inventarea cablului transatlantic în era 
globalizării dinaintea primului război mondial, unele tipuri de Turmă 
electronică s-au şi pus pe treabă, dar în timpul sistemului Războiului 
Rece ele n-au fost atât de importante ca astăzi. Nou în ce priveşte 
Turma din zilele noastre nu este o diferență de calitate, cât o diferenţă 
de nivel. Datorită globalizării, Turma electronică de astăzi — vitele cu 
coarne scurte, ca și cele cu coarne lungi - îmbină mărimea, viteza și 
diversitatea într-un grad fără precedent în istorie. Şoarecele are coadă, 
dar şi Tyrannosuarus Rex are coadă. Amândoi au „cozi“, dar dacă unul 
din cele două animale dă din coadă, efectul asupra lumii din jur nu este 

acelaşi ca atunci când celălalt animal dă din coadă. Turma electronică 
din prima eră a globalizării semăna cu coada șoarecelui. Astăzi, Turma 
electronică seamănă cu coada lui Tyrannosaurus Rex, şi atunci când dă 
din coadă remodelează în mod fundamental lumea din jur. Acest capitol 
explică în ce fel această turmă a devenit o asemenea forță irezistibilă 
pentru creșterea economică de astăzi şi, în același timp, o asemenea 
forță de intimidare care poate chiar să răstoarne guverne dacă dă din 
coadă. 


Vitele cu coarne scurte 


Primul lucru privitor la vitele cu coarne scurte care te frapează 
astăzi este incredibila diversitate a produselor financiare cu care se pot 
delecta acum. Graţie cornului abundenței cu acţiuni şi obligaţiuni, măr- 
furi de masă şi futures*, opțiuni şi produse (financiare) derivate , oferite 
de diferite țări și piețe din toată lumea, astăzi se poate paria aproape pe 
orice. Într-adevăr, dacă astăzi mă uit la traista cu nutreţ pusă în fața 
Turmei electronice, îmi amintesc de scena din Guys and Dolls, în care 
Nathan Detroit vrea să parieze cu Sky Masterson că Mindy's vând mai 
multă plăcintă cu brânză decât ştrudel. Scena se derulează cam în felul 
următor: 

Nathan Detroit: „M-ar interesa să aflu, dacă poți să spui fără să te 
jenezi ce vinde Mindy's mai bine, plăcintă cu brânză sau ştrudel?“ 

Sky spune că, dacă ar fi după el, ar zice că Mindy's vinde mai multă 
plăcintă cu brânză decât ştrudel. Ceea ce urmează este un schimb de 
replici aprins despre cât de mult ar vrea Sky să parieze cu Nathan că 
plăcinta se vinde mai bine decât ștrudelul, iar Nathan, care s-a interesat 
deja la bucătărie şi știe că ștrudelul se vinde mai bine, încearcă să-l 
ademenească pe Sky să pună la bătaie banii așa cum îi dictează stoma- 
cul. Sky este un tip căruia îi place să parieze. În mod normal, el ar paria 
pe brânză la fel de repede cum ar paria un comerciant de obligaţiuni de 
la Salomon Brothers pe creșterea ratei dobânzii.Dar Sky miroase că e 
vorba de o cursă. Prea arde Nathan să pună un pariu pe o mie de dolari. 
Așa că Sky îi va servi în schimb puţină înțelepciune: „Nathan, stai să-ți 
spun o istorie. În ziua în care am plecat de-acasă ca să-mi urmez drumul 


* futures = operaţiuni la termen standardizate din punct de vedere al duratei, 
volumului contractului, prețurilor de bază etc., astfel încât la încheierea lor este nece- 
sar numai acordul părților asupra numărului contractelor încheiate, prețului şi 
alegerii acelor caracteristici standard care se doresc. (Bert Rurup — Dicționar german- 
român al economiei de piață, Ed. Niculescu) 

în lume, tăticul meu m-a tras deoparte și mi-a spus fiule, sunt tare mâh- 
nit că nu sunt în stare să te umplu de bani. Neavând verziturile necesare 
cu care să te aprovizionez, o să-ţi dau în schimb câteva sfaturi de mare 
preţ. Într-una din zile îți va ieși în cale un tip care-ţi va arăta o pereche de 
cărți de joc noi-nouţe într-un ambalaj nedesfăcut. Apoi tipul îţi va pro- 
pune să puneţi un pariu că va putea să scoată din pachet un atu şi, dacă 
vei pierde, îți va turna cidru în ureche. Fiule, să nu primeşti pariul, căci 
pe cât de sigur e că acum te afli aici, tot atât de sigur e că vei avea cidru 
în ureche. Nathan, nu vreau să sugerez că ai numărat plăcinţile cu 
brânză ale lui Mindy's...“ 

Nathan: „Crezi că aş face aşa ceva?“ 

Sky: „ Totuşi (trecându-și mâna peste papionul lui Nathan) dacă mai 
ai de gând să pui un pariu, eu pot să pariez cu tine pe o mie de bătrâne 
că tu nu poți să-mi spui ce culoare are cravata ta. Punem pariu?“ 

Nathan: „Nu pun pariu.“ 

Apoi, privind în jos spre papionul său, Nathan exclamă: „Ceva cu 
buline! Nimeni în toată lumea asta în afară de Nathan Detroit n-ar fi 
lăsat să-i scape printre degete o mie de bătrâne din cauza unor buline!“ 

Ei bine, dacă Nathan şi Sky ar fi astăzi aici, ar cumpăra, probabil, 
obligaţiuni bazate pe vânzările atât de plăcintă cu brânză, cât și de 
ştrudel de la Mindy's. Și ar exista, probabil, şi unele instrumente finan- 
ciare croite pe măsură pe care le-ar cumpăra pentru a-şi pune la adăpost 
pariurile făcute pe investirea banilor în ștrudel sau în plăcintă cu brânză 
sau în buline. Din cauza democratizării finanțelor și a exploziei 
mobilierizării, în ziua de astăzi aproape orice lucru poate fi transformat 
într-o obligațiune. Ba chiar puteți să emiteţi obligațiune asupra dum- 
neavoastră personal și a propriului dumneavoastră talent unic, cum a 
făcut cântărețul David Bowie. În 1997 el a obținut 55 milioane dolari din 
obligaţiuni Bowie, garantate de drepturile sale de autor scontate. The 
New York Times anunţa într-un titlu: „Și dumneavoastră puteți obține 
un rating AAA.“ 

Prietena mea Lesley Goldwasser, o reputată negociatoare de obli- 
gațiuni pe Wall Street, este expertă în convertirea în obligaţiuni a 
filmelor încă neturnate. Ea îşi explică stilul de lucru: „Să presupunem că 
sunteți o companie ipotecară din Minneapolis şi ați plasat 100 de credite 
ipotecare pe piaţa locală. Aceste 100 de credite ipotecare implică o chel- 
tuială de 100 milioane dolari şi-i aduc companiei venituri de 1 milion 
dolari pe lună din dobânzi și amortizări. Compania ipotecară poate să 
adune la un loc toate aceste ipoteci şi apoi să le plaseze ca obligaţiuni pe 
care dv. sau eu le putem cumpăra contra 1 000 dolari bucata. Avantajul 

pentru compania ipotecară rezultă din faptul că ea îşi recuperează ime- 
diat cele 100 milioane dolari fără să trebuiască să mai aștepte ca 
respectivii să-și plătească ipotecile într-un interval de treizeci de ani. 
Avantajul pentru deținătorii de obligaţiuni este că își primesc banii în 
numerar din dobânzile şi amortizările intrate în fiecare lună, iar rata 
dobânzii este cu câteva puncte mai mare decât pe piața monetară sau 
conturile de economii. Mai mult, obligaţiunile sunt asigurate prin bunuri 
imobiliare, deci prin casele debitorilor și cum, în mod obișnuit, într-un 
pachet întră câteva sute de credite ipotecare, chiar dacă unele vor lipsi, 
majoritatea celorlalte vor compensa din plin creditele. Așadar, oamenii 
au ajuns la concluzia că, dacă creditele ipotecare pot fi într-un pachet de 
obligaţiuni, de ce să nu procedeze la fel cu filmele de la Hollywood — 
chiar şi cu filmele care încă n-au fost realizate. Să presupunem că 
sunteţi o casă de filme şi nu dispuneți de nici un rating de credit. Ce va 
face banca mea de investiții va fi să adune într-un pachet zece din ideile 
dumneavoastră de film. Nu e nevoie nici măcar ca ele să fie deja în sta- 
diul de producţie, este suficient să fie propuse. În acest moment, noi vom 
face o analiză statistică a probabilității ca cele zece filme să se realizeze, 
bazându-ne pe precedente istorice: unul va fi un mega-hit, unul va fi un 
hit mare, două vor fi hituri mai slabe, două vor fi eşecuri şi patru își vor 
scoate banii mai mult sau mai puţin. Pe baza acestei analize a proba- 
bilității noi vom calcula câţi bani veți culege la sfârșitul unui interval de 
cinci ani. Să presupunem că filmele vor costa 500 milioane dolari şi 
încasările vor fi de 600 milioane dolari. Noi avansăm companiei de filme 
400 milioane dolari cu o rată a dobânzii egală cu cea a bonurilor de teza- 
ur pe termen de trei ani la care se mai adaugă o tantiemă. Compania 
dumneavoastră de filme va trebui să facă rost singură de celelalte 100 
milioane dolari în costuri de producţie. Atunci noi luăm aceste 400 mili- 
oane dolari pe care le-am imprumutat companiei dv. și le împărțim în 
obligaţiuni care se vând cu 1 000 dolari dolari bucata, pe care le puteți 
cumpăra dumneavoastră sau le cumpăr eu. Dobânzile şi ratele de amor- 
tizare vor fi acoperite după lansarea filmului din vânzarea biletelor. 
Bingo! Societatea dumneavoastră de filme, care nu are rating de credit și 
doar puțin capital propriu, face rost de bani pentru a-şi finanța filmele, 
bani pe care niciodată n-ar fi fost în stare să-i primească de la o bancă, iar 
dumneavoastră, investitorul, cumpăraţi o parte din acestea și încasați 
dobânzi puţin mai mari decât ați încasa în mod uzual de la bancă. Acesta 
este mecanismul. Atâta timp cât ceea ce faceți dumneavoastră, produceți 
sau oferiţi aduce un flux de capital care poate fi estimat statistic pentru 
un anumit interval de timp, aceşti bani pot fi transformați în obligaţiuni.“ 


TURMA ELECTRONICĂ 141 


Nu are nici o importanţă dacă este vorba de vânzarea plăcintelor cu 
brânză la Mindy's, de ipoteci imobiliare, de împrumuturi cu cărți de 
credit, de creanţe dubioase, de împrumuturi pentru finanţarea 
cumpărărilor de automobile, de credite comerciale, de un remake după 
Titanic, de datorii ale unor companii braziliene, împrumuturi de stat 
libaneze, de autofinanţarea lui General Motors sau de filiera veniturilor 
starului rock David Bowie. Cu cât se înlătură controlul asupra 
circulaţiei capitalului între ţări, cu atât mai mult fiecare oferă spre vân- 
zare tot ce se poate imagina — acțiuni, obligaţiuni sau produse derivate. 
Această tendinţă spre mobilierizarea tuturor lucrurilor „a schimbat fun- 
damental caracterul pieţelor de credit“, spune Henry Kaufman, un 
reputat expert de pe Wall Street. Explicaţia este simplă. Inainte, cre- 
ditele ipotecare ale părinților dumneavoastră, imprumuturile pentru 
achiziționarea unei maşini, datoriile de pe cărțile de credit, asigurările 
de viață sau chiar împrumuturile făcute de guvernul Braziliei la banca 
părinților dumneavoastră nu erau niciodată negociate pe piața deschisă. 
Ele erau trecute la valoarea lor nominală în registrele băncii sau com- 
paniei de asigurări a părinților dumneavoastră și, de obicei, rămâneau 
în acele instituții ca active până la termenul lor de scadenţă. Dar, când în 
anii '80 situaţia s-a schimbat și toate aceste lucruri au fost mobilierizate, 
puse laolaltă în pachete şi apoi vândute ca obligaţiuni mie şi mătuşii 
Aglaia, ele au putut fi negociate, iar preţurile lor oscilau în fiecare zi pe 
piaţă, în funcție de gradul lor de performanţă, de condiţiile economice 
generale şi de ratele lor de rambursare comparativ cu alte posibilități de 
plasamente. Rezultatul, spune Kaufman, a fost că această mobilierizare 
a deschis, practic, „condiţiilor schimbătoare ale pieţii“ active în valoare 
de bilioane de dolari, care înainte n-ar fi fost niciodată negociate sau 
despre care nimeni n-ar fi visat să le transforme în obligaţiuni. Toate 
acestea la un loc au adăugat pieţei o diversitate incredibilă — oferind 
'Turmei electronice o masă mult mai bogată decât oricând înainte — şi 
au adăugat un element de fluctuație valorilor care înainte nu fuseseră 
niciodată negociate. 

Cei care pot să vă vorbească cel mai bine despre lucrurile acestea 
sunt taurii din fruntea Turmei electronice. Ei își amintesc cum era să 
paști în ţarcurile închise din zilele Războiului Rece. In 1998, Leon 
Cooperman, fost director de cercetare la Goldman Sachs, acum mana- 
ger de fonduri kedging în propria sa firmă, Omega Advisors, îmi spunea: 
“În întreaga mea carieră desfășurată la Goldman Sachs, din 1967 până 
în 1991, n-am deţinut niciodată o acţiune străină sau o obligațiune pe o 
piață emergentă străină. Acum am sute de milioane de dolari în Rusia, 

Brazilia, Argentina şi Chile şi sunt tot timpul cu ochii pe cursul 
dolar-yen. În fiecare noapte, înainte de a merge la culcare, mă interesez 
care este cursul dolar-yen și cercetez ce a făcut Nikkei şi cum stă Hang 
Seng Index. Noi am pariat pe toate aceste pieţe. Paul cel de acolo, (arată 
spre unul dintre negociatorii care privește în jos la un dispozitiv portabil 
care-i furnizează cotările în timpul real ale celor mai importanți indici ai 
acţiunilor și obligațiunilor) se ocupă de multă vreme de dolarul cana- 
dian. Avem pariuri pe toate piețele, cu douăzeci de ani în urmă nu-mi 
băteam capul cu nici una din ele. Acum sunt cu ochii pe toate.“ 

Apoi Cooperman a scos un exemplar din Wall Street Journal din ziua 
respectivă şi a început să-mi înşire diferitele pariuri pe care putea să le 
facă: „la să vedem... Eurodolari, bonuri de tezaur SUA, S & P futures, lire 
sterline, soia boabe, păcură, obligaţiuni Singapore, obligaţiuni 
Venezuela, NASDAQ 100, Nikkei, indexul Dow, fonduri mutuale, 
obligaţiuni emise de o societate care girează un serviciu public, 
obligaţiuni high yield, obligaţiuni ale societăților, obligaţiuni interme- 
diare...“ Când, după un minut, m-am ridicat pentru a-mi lua rămas bun, 
încă nu terminase de citit lista. 

Această diversitate de instrumente şi oportunități de investiții a fost 
o mană cerească deopotrivă pentru țările dezvoltate, ca şi pentru cele în 
curs de dezvoltare. Pe unele dintre acestea le-a ajutat să crească cu o 
viteză de neconceput înainte. După cum observa Economist: „Țările 
sărace, care duc mare lipsă de investiții, nu se mai simt schilodite de 
absenţa capitalului. Cei care fac economii nu mai sunt limitați la piaţa 
lor internă şi pot căuta peste tot în lume oportunități de investiţii care să 
le ofere cele mai ridicate beneficii“ (25 octombrie 1997). Astăzi, orice 
societate de fond mutual din SUA oferă cel puţin o opţiune exotică de 
investiţii, „pieţe emergente“ . 

Atunci când ai atât de multe produse diferite cu atât de multe infor- 
maţii întotdeauna disponibile cu viteze atât de mari, abilitatea de a 
câştiga un avantaj în fața concurenţei şi de a sesiza o oportunitate înainte 
de a o remarca şi altul se micşorează din ce în ce mai mult. Acum investi- 
torii trebuie să recurgă la toate trucurile pentru a găsi acel minuscul 
beneficiu care ar putea să le mai şterpelească o bucăţică din piață. 

„Când m-am alăturat firmei Goldman Sachs în 1967“, îşi amintește 
Cooperman, conduceam sectorul de cercetări şi angajam analişti. Pe 
vremea aceea, un analist tipic se ocupa de şaptezeci şi cinci de companii 
şi, poate, de şase branşe diferite. Am stat de vorbă de curând cu unul 
dintre analiştii pe carei angajasem pe atunci şi care mi-a spus că este 
supraaglomerat pentru că acum se ocupă de douăsprezece companii. 

Pur şi simplu am început să râd. Doar douăsprezece companii? Dar 
acum, dacă vrea să câştige un avans, trebuie să se preocupe mult mai în 
profunzime de cele douăsprezece companii şi aceasta îi înghite tot tim- 
pul. Același lucru este valabil pentru datele economice. Înainte, când 
guvernele publicau cifrele de angajare, toată lumea se uita numai la rata 
şomajului. Apoi au început să se uite mai jos, la cifrele statelor de salarii 
— cum arătau aceste state, erau mai mari sau mai mici? —, pentru că și ele 
puteau indica ceva pe care se putea paria. Apoi au început să se uite la 
compoziția acestor state de salarii. Unde crescuseră, unde se reduseseră 
și ce rezulta de aici? Volumul de muncă pe care trebuie să-l depui pentru 
a avea un avans care să te ajute să faci bani este acum mult mai mare.“ 
Cunosc un manager de fonduri kedge care pierde ore în şir studiind 
buletinele meteo. Buletinele meteo! După cum îmi explica el, ideea este 
„să intuiești tendințele neconvenţionale şi să stabileşti efectul pe care Far 
putea avea asupra datelor economice. De exemplu, faptul că în 1998 nu 
am avut iarnă adevărată ne-a făcut să credem că avem o economie mai 
puternică decât este ea în realitate. De aceea, ar trebui să găsesc o 
modalitate de a face uz de această informaţie pentru a paria pe evoluţia 
ratelor dobânzilor. Sau să luăm faptul că am avut violente alunecări de 
teren pe Coasta de Vest tocmai în săptămâna în care guvernul culegea 
date economice pentru o serie de statistici importante, cum ar fi indexul 
prețului la consumator. Întrucât aceste date economice au importanță 
doar în zonele periferice, câteva alunecări de teren la momentul potrivit, 
într-un stat mare cum este California, pot determina apariția unor 
diferențe semnificative în statistici. Aş putea deci spune “Ia te uită, 
acţiunile de la Home Depot, care vinde tot soiul de produse pentru 
repararea caselor, va scoate probabil un câștig din aceste alunecări de 
teren şi tornade.” Sau observ că, în săptămâna în care guvernul asam- 
blează cifrele privind şomajul, se produce o uriașă furtună de zăpadă. 
Această informaţie mă conduce la concluzia că datele vor fi deformate. 
Poate că unii se aşteaptă ca în sectorul neagricol să fie create 250 000 de 
joburi noi, dar, din cauza vremii, cifrele reale sunt de numai 150 000 de 
joburi, ceea ce sugerează că economia este mai puțin dinamică şi mai 
slabă decât cred oamenii, dar în realitate lucrurile nu stau aşa, pentru 
că aceste anomalii meteorologice se reflectă în cifre. Dar dumneavoas- 
tră ştiţi foarte bine că majoritatea oamenilor nu se uită decât la cifre, de 
unde trag concluzia că economia este în declin și rata dobânzii poate 
scădea şi asta va fi bine pentru obligaţiuni. În acest caz, cumpăraţi 
obligaţiuni așteptând cifrele privitoare la șomaj, care — bazate doar pe 
buletinele meteorologice — vor fi mai mari decât se preconiza, dar 

vindeţi-le după aceea rapid, înainte ca din cifrele de pe luna următoare 
să rezulte că aparentul declin din luna precedentă a fost provocat doar 
de anomaliile vremii. Este o ocazie de a câştiga câțiva dolari doar făcând 
uz de buletinele meteorologice. Vă puteți folosi de vreme în felul acesta 
pentru a face speculații cu petrol, păcură sau ratele dobânzilor, cu 
curentul electric, gazele naturale, indexul prețului la consumator, 
cereale, soia boabe, benzină, benzină fără plumb, Brent crude , moto- 
rină, porci, cupru, aur, argint...“ 

Atât de multe pieţe, atât de multe informații, așa de puţin profit. 
Când toate celelalte eșuează, nu sunaţi brokerul, ci sunați meteoro- 
logul. 


P entru a face bani pe o asemenea piață, vitele cu coarne scurte nu au 
nevoie numai de o felie de câștig: ele mai au nevoie şi de pariuri tot 
mai mari şi mai mari pe deasupra. Imaginați-vă un miliard de dolari 
îngrămădit în vârful unui ac de gămălie și v-aţi făcut imaginea corectă. 
Acest lucru îl fac, de obicei, managerii de fonduri, care se folosesc de 
instrumente financiare exotice — swaps*, futures, hârtii de valoare la 
termen, opțiuni, produse derivate şi hârtii indexate — și apoi, prin leve- 
rage** împrumută şi mai mulți bani decât au primit de la investitori 
pentru a-şi extinde pariurile. Aceasta a contribuit la uriașa creștere a 
volumului tranzacţiilor încheiate în fiecare zi în toată lumea. Ca mana- 
ger de fonduri, dacă câștigați, câştigaţi mult astăzi, foarte mult, iar dacă 
pierdeţi astăzi, pierdeţi mult, foarte mult. Acesta este un motiv pentru 
care în anii din urmă am văzut întregi case de brokeraj (Baring bank 
fiind unul din exemple) puse la pământ de pariurile unui singur broker 
care s-a folosit de leverage. Aceasta exacerbează forța cu care 
Tyrannosaurus Rex lovește cu coada. Un prieten al meu de la o bancă 
americană de investiții mi-a spus că unul dintre clienţii băncii era un 
fond hedge care avea un capital inițial de 200 milioane dolari. Datorită 
miracolului produs de leverage, acest hedge fund a achiziționat 900 mi- 
lioane dolari în obligaţiuni ruseşti și obligaţiuni Sallie Mae (adică 
obligaţiuni în pachete de împrumuturi studențești din SUA) în valoare 


* Swap — schimb de creanţe sau obligaţii în aceeaşi monedă sau în monede 
diferite, în scopul de a obține un avantaj de rentabilitate sau de dobândă. Swap-urile 
se numără printre inovațiile financiare cele mai încununate de succes ale ultimilor 
ani. Exemplu: schimbul unei creanţe cu o dobândă fixă pe una cu dobândă variabilă. 
(Bert Rurup, Dicţionar german-român al economiei de piaţă, Ed. Niculescu) 


** Leverage = forța, efectul de pârghie - n.t. 

de 5 miliarde dolari. Când Rusia a clacat în august 1998, acest fond kedge 
a pierdut, efectiv, tot capitalul deținut în Rusia. Şi ce-a făcut? A vândut 
rapid un lot mare de obligaţiuni Sallie Mae pentru a acoperi pierderile 
rusești, condamnând piața obligațiunilor în împrumuturi studențești la o 
temporară cădere liberă și distrugând unele din pozițiile deținute pe 
piaţă ale prietenului meu, care nu avea nimic de-a face cu Rusia. 

Nu numai traista cu hrană a turmei este foarte diferită, dar şi turma 
însăşi, și în mod special vitele cu coarne scurte. Așa cum observa 
Kaufman: „Ponderea relativă a tradiționalelor bănci comerciale, a 
caselor de economii şi împrumuturi şi a societăților de asigurări a 
scăzut. În schimb, a ieşit în față un nou tip de participanți instituțio- 
nalizați. Aceste instituții se detașează prin accentuarea performanțelor 
investiţiilor pe termen scurt, prin folosirea masivă a leverage şi prin 
abilitatea lor de a intra și a ieşi din pieţe, indiferent dacă e vorba de 
acţiuni, obligaţiuni, devize sau mărfuri, oriunde cred că beneficiul poate 
fi mai mare.“ Cei mai proeminenţi dintre acești noi actori sunt aşa- 
numitele fonduri kedge, care adună la un loc mari pooluri de capitaluri 
provenite de la indivizi şi instituţii bogate, după care măresc poolul prin 
împrumuturi la bănci şi fac pretutindeni în lume pariuri cu risc ridicat și 
promițătoare de mari câştiguri pe devize, acțiuni şi obligaţiuni. În 
ultimii ani însă, după cum menționează Kaufman, multe bănci mari, 
firme de brokeraj, bănci de investiții, societăți de asigurări, departa- 
mentele financiare ale multor concernuri multinaționale şi chiar 
camerele de comerţ ale multor mari bănci centrale au simțit nevoia de 
a-și întemeia propriile trading center care operează după principiile fon- 
durilor hedge. Nu este deloc neobișnuit ca o mare bancă de investiţii să 
fie brokerul unui fond hedge şi să și imite în propriile operaţiuni comer- 
ciale activitatea acestora. 

Este firesc ca, pe măsură ce tot mai multe îngrădituri se prăbușesc, 
tot mai mulţi oameni să înceapă să se agite într-o zonă despre care nu 
ştiu nimic. Imaginaţi-vă cum lucrează: Thai Farmers’ Savings & Loan 
Bank primeşte un telefon de la biroul din Bangkok al First Global 
Investment Bank, cu sediul în insulele Cayman. „Hei“, spune cineva la 
telefon, „măi băieți, ar trebui într-adevăr să aveţi ceva obligaţiuni 
rusești. Aştia plătesc 20%, şi chiar dacă rubla se devalorizează, tot faceți 
o avere.“ Brusc, Thai Farmer's Savings & Loan îşi trece în registre 20 
milioane dolari în obligaţiuni rusești şi atunci când obligațiunile acelea 
sar în aer, banca înființată pentru a acorda credite cultivatorilor thailan- 
dezi de orez este în pragul ruinii. Lumea întreagă a fost şocată și uluită 
văzând cât de multe bănci coreene deţineau obligaţiuni ruseşti în 1998, 

atunci când economia Rusiei a intrat în colaps. Atunci când creditele se 
obțin cu ușurință, tendinţa este ca „imbecilii marginali“, persoanele 
care n-ar aduna nici un ban în perioade de recesiune sau în cele care 
reclamă prudenţă, să fie capabili să obțină capital de la investitori și de 
la bănci şi să parieze alături de jucători mult mai serioşi. Acești jucători 
marginali pot, într-adevăr, să intensifice extrem oscilațiile de pe piaţa 
globală. 

Combinația dintre superpieţe și Internet a făcut ca investiţiile glo- 
bale să fie rapide şi simple nu numai pentru tipii puternici, ci şi pentru 
mami şi tati, care acum pot negocia chiar din dormitorul lor prin inter- 
mediul brokerului online. Competiţia dintre aceşti brokeri online este 
acum atât de dură, încât ei nu mai pretind realmente nimic în schimbul 
executării tranzacţiei. Cum investițiile globale au devenit atât de accesi- 
bile şi atât de simple, oamenii pot fi tentaţi să creadă că orice piaţă din 
lume operează exact ca şi cele de pe Wall Street. Larry Summers, 
ministrul adjunct de Finanţe, obișnuiește să spună: „Este ca atunci 
când, construind autostrăzi mai bune, şoferii au tendința de a conduce 
cu viteză mai mare. Şi, de fapt, pe aceste noi autostrăzi, mor în accidente 
mai mulți oameni, pentru că greşesc atunci când îşi apreciază viteza cu 
care pot conduce şi conduc mult mai rapid decât s-ar cuveni.“ 

Acum First Global Investment Bank sună la Thai Farmer's Savings 
& Loan şi spune „Ar trebui să aveţi nişte obligaţiuni turcești. Puteţi da 
lovitura chiar acum.“ Bancherul thailandez spune „Obligațiunile turceşti 
sunt cu 25%, nu? Nici n-am ştiu că există o piață de obligaţiuni turcești. 
Bineînţeles, iau de câteva milioane de dolari. Dacă spuneți așa. „ Dar aici 
e tot necazul. Când oamenii aud de „piaţa de obligaţiuni turcești“, își 
închipuie „Păi, Wall Street are o piață de obligaţiuni, Frankfurt are o 
piață de obligaţiuni, Tokio are o piață de obligaţiuni, acum şi Turcia are o 
piață de obligaţiuni. Ce drăguţ!“ Dar în timp ce piața de obligaţiuni a 
Turciei poate să speculeze ca orice piață, poate să arate ca orice piață şi 
poate să se comporte ca orice piață, nu seamănă câtuși de puţin cu piața 
de pe Wall Street. Veţi face această descoperire atunci când obligațiunile 
dumneavoastră turcești se vor devaloriza şi veți dori să le vindeți. Apoi 
veți observa că piaţa turcească este atât de mică, încât, dacă unii din 
marii investitori vrea să-și vândă obligaţiunile, nu se găsesc cumpărători, 
nu există lichidităţi pe piaţa în scădere și, prin urmare, nu există ieșire. 
După cum ține să menţioneze Kaufman, globalizarea pieţelor creează 
iluzia că toate pieţele „sunt eficiente, lichide şi simetrice“ şi că există deci 
o informare perfectă şi transparenţă pe fiecare piață. Nici pe departe. 
Gândiţi-vă numai: valoarea totală a tuturor acţiunilor Microsoft la sfârşi- 

tul anilor '90 era de aproximativ 600 miliarde dolari. Această singură 
acțiune SUA valorează mai mult decât toate acţiunile de la toate bursele 
de acţiuni de pe pieţele emergente din întreaga lume luate împreună. 

Acum, toată lumea face tranzacții. În 1980, 4,6 milioane de familii 
americane posedau cote părți la fondurile mutuale. În anul 2000, mai 
bine de jumătate din populația SUA investise la bursele de acțiuni, fie 
prin acţiuni obișnuite achiziționate direct, fie prin fonduri mutuale sau 
fonduri de pensii. Într-o zi, pe la mijlocul lui 1999, am dat un scurt inter- 
viu pentru CNBC. Inainte de a urca în avion, am urmărit emisiunea cu 
jumătate de ureche. Inaintea mea, în emisiune, a apărut acest guru al 
acțiunilor care împărțea sfaturi referitoare la diferitele acţiuni pentru 
cei care telefonau din țară. La un moment dat, crainicul a anunţat că 
următorul apel telefonic vine de la „Adam din Michigan“. Părea a fi 
vorba de un băieţel. Drept care, Ron Insanta de la CNBC ka întrebat câți 
ani are. Adam a spus că are 12 ani! El ta întrebat pe guru: „Am 
cumpărat recent CVS (acţiuni în domeniul farmaceutic) și mă întreb cât 
ar putea să crească?“ (Mi s-a părut un fenomen revelator, dar mai 
degrabă bulversant). Activele fondurilor mutuale din portofoliul caselor 
de pensii, cum ar fi IRA, au crescut de la 412 miliarde dolari în 1992 la 
1,6 bilioane în 1997. Din aceste active ale fondurilor mutuale, cca 10% 
erau investite în acțiuni globale. Pentru prima dată în istoria Americii, 
atât multimilionarii, cât și simpli angajați stau în fața televizorului şi 
urmăresc CNBC ca să vadă cum merg pe piață acțiunile lor. Într-adevăr, 
un spot publicitar al firmei de discount brokerage Charles Schwab pre- 
zintă un cuplu din clasa de mijloc, Marion și Rick, stând pe canapea și 
vorbind despre vacanţa lor de vară. 

Marion: „ Mai știi când am făcut noi călătoria aceea prin țară şi ne-am 
oprit într-un loc, unde aveau Business Channel? Am început să ne uităm 
și noi și am văzut că piața era în declin și spuneam că exact acele acțiuni 
am vrut noi să cumpărăm și am sunat de pe drum...“ 

Rick: „L-am sunat pe Schwab pentru că nu aveam modem la cam- 
ping, aşa că nu puteam negocia online. Unde eram atunci?“ 

Marion: „Utah“. 

Rick: „ Utah?“ 

Marion: „ Eram în Utah.“ 

Rick: „ Am vorbit cu Schwab de la un telefon public.“ 

Marion: „ Incercând să...“ 

Rick: „ Să cumpărăm acţiunile... Și eram încântați. Ehei, am făcut-o... 
Și pe urmă ne-am întors la camping și am plecat mai departe.“ 

Marion: „ Și de atunci achiziţiile acelea au mers foarte bine.“ 


148 LEXUS ŞI MĂSLINUL 


Rick şi Marion, bine aţi venit în Turma electronică. Mă bucur că au 
făcut o treabă bună, dar fapt este că această proliferare a instrumentelor 
de investiţii a ademenit o mulțime de Rick și Marion pe pieţe pe care n-au 
pierdut nimic. Nu pot să dovedesc aceasta, dar sunt destul de sigur că, 
niciodată până acum în istorie, atât de mulţi oameni n-au investit atât de 
mulți bani în atât de multe locuri pe care nici măcar nu le pot găsi pe o 
hartă. Leon Cooperman subliniază: „În ultimii cinci ani, indivizii care în 
mod normal își luau economiile și cumpărau bonuri de tezaur, pentru a fi 
siguri că nu vor pierde nici un sfanț din câștiguri, acum se duc și 
cumpără obligaţiuni. Iar tipii care în mod normal cumpărau obligaţiuni, 
pentru că erau oricând dispuși să riște puţin în vederea unui beneficiu 
puțin mai mare, acum se duc și cumpără obligaţiuni de pe pieţele emer- 
gente, din locuri cum ar fi Rusia sau Brazilia, iar cei care în mod normal 
ar cumpăra obligaţiuni de pe piețele emergente, cumpără acum acțiuni 
de pieţe emergente. Ceea ce trebuie să se întâmple și se va și întâmpla, 
este că unii oameni care au îndrăznit să se urce pe această scară a 
riscurilor, vor pierde o groază de bani și apoi vor mai cobori nişte trepte.“ 

Integrarea globală nu a gonit în pas cu instruirea. Graţie globalizării, 
noi știm cu toții mai multe ca oricând „de“ fiecare, dar nu știm încă 
multe „despre“ fiecare. Ceea ce îngrozeşte este faptul că Turma elec- 
tronică este atât de diversificată, incât nu numai dentistul din New 
Jersey nu ştie ce se petrece pe piață, ci chiar şi unii profesioniști care 
gestionează fondurile pieţelor emergente. În această privință, citatul 
meu favorit se datorează unui manager de fonduri hedge rămas anonim, 
care i-a spus lui Moises Naim, editorul revistei Foreign Policy, după 
criza datoriilor din 1995 din Mexic: „ Am investit în America Latină fără 
să ştim nimic despre aceste locuri. Acum ne retragem de acolo şi nu 
știm nimic despre aceste locuri.“ 


acă vorbim de diversitatea Turmei electronice, există un alt lucru 

de o importanţă decisivă pe care n-ar trebui să-l pierdem din 
vedere - această turmă nu este, pur şi simplu, o forță exogenă. Ea nu se 
compune din fonduri de capital străine apatride, investitori prin Internet 
apăruţi din afară şi îndepărtate superpieţe. În fiecare țară care s-a 
deschis turmei, în rândurile acesteia au intrat şi localnici. Forța turmei 
nu vine numai din faptul că, atunci când într-o ţară sunt anulate con- 
troalele asupra circulației capitalului, străinii pot veni fără greutate, ca 
să cumpere și să vândă devize, acțiuni şi obligaţiuni. Este vorba de faptul 
că localnicii pot ieși cu ușurință dintre granițele țării. Cel mai mare 

secret nespus despre Turma electronică este că situațiile de panică nu 
pornesc de la un fond kedge de pe Wall Street sau de la o mare bancă din 
Frankfurt. Ele încep în momentul în care un bancher local sau un mana- 
ger de fonduri local își scoate banii din ţară transformându-şi capitalul 
format din moneda naţională în dolari sau pariind (shorting) împotriva 
propriei monede naţionale pe piaţa la termen. Studiul realizat, în 1998, 
de FMI „Hedge Funds and the Financial Market Dynamics“ nota că 
toate analizele scrupuloase ale crizei mexicane a pesoului în 1994-1995 
au condus la concluzia că „rezidenții interni şi nu investitorii inter- 
naţionali“ au jucat rolul principal în acea criză. Intr-o lume a piețelor 
financiare globalizate, FMI a constatat următoarele: investitorilor străi- 
ni, care gestionează portofolii diversificate la scară internațională, poate 
să li se pară dificil să se ţină permanent la curent cu condiţiile existente 
în miriade de ţări. Cu cât o piață emergentă este mai mică, cu atât mai 
puţin interesaţi sunt investitorii străini să facă acest lucru. În conse- 
cință, rezidenții interni, avantajați, prin comparaţie, în posibilitatea de a 
avea acces la informații relevante referitoare la acea piață şi de a le 
procesa, sunt primii care trebuie să ia poziţie împotriva monedei fixe. 
Iar dereglarea pieţelor financiare interne şi a tranzacţiilor financiare 
internaționale, care au inhibat multă vreme adoptarea unei poziții de 
către rezidenții interni, simplifică acum mult lucrurile. Cu alte cuvinte, 
financiarii mexicani locali, speculanții indonezieni locali, bancherii thai- 
landezi locali au fost cei care au creat panică față de propria monedă, de 
propriile acțiuni și obligaţiuni — și restul turmei s-a luat după ei. Și e 
absolut real, pentru că localnicii sunt aproape intotdeauna mai bine 
informaţi prin intermediul familiei, al prietenilor şi al contactelor de 
afaceri cu privire la ceea ce se petrece cu adevărat în interiorul ţării lor 
şi de aceea ei sunt primii care o pornesc acolo unde iarba e mai sigură. 
Astăzi ei pot face acest lucru foarte ușor — fără să scoată prin contra- 
bandă banii sau fără să roage vreun prieten să deschidă la o bancă 
străină un cont pentru ei, aşa cum se întâmpla înainte, când exista con- 
trolul asupra circulației capitalului. 

Richard Medley, care face analize de risc politic şi economic pentru 
multe bănci și fonduri kedge internaționale, mi-a spus că el a început să-și 
avertizeze clienții asupra unei posibile recesiuni pe pieţele și în mone- 
dele Asiei încă cu cinci luni înainte de a se produce efectiv catastrofa în 
1997, nu pentru că era un geniu, ci pentru că urmărea comportamentul 
turmei locale. „Primul semnal de alarmă, explica el, apare în momentul 
când instituțiile financiare locale solicită imprumuturi în valută străină 
şi nu în moneda lor locală. Când o bancă thailandeză nu-i mai împru- 


150 LEXUS ȘI MĂSLINUL 


mută unui om de afaceri thailandez bahtul thailandez, dar insistă, în 
schimb, pentru un împrumut în dolari sau yeni, aceasta înseamnă că 
ceva nu e în regulă cu moneda thailandeză şi că nu este exclusă o 
scădere a cursului. Depinzi de asemenea informaţii anecdotice, pentru 
că în multe ţări, datele economice sunt depășite. In economii puternic 
personalizate, cum sunt cele din Asia, eu pornesc întotdeauna de la 
premisa că localnicii ştiu mai multe decât mine.“ 

Spre deosebire de vecinii săi, guvernul chinez se opune cu înver- 
şunare convertibilizării totale a monedei sale naţionale, nu pentru că se 
teme că n-ar mai putea controla investiţiile care ar veni din afara țării, ci 
pentru că Beijingul se teme că nu ar fi în stare să controleze ce ar scoate 
din țară oamenii săi. Și aceasta din motive întemeiate: în China există 
deja o uriașă piață neagră care speculează moneda chineză. Un cores- 
pondent pe probleme financiare de la o agenţie de ştiri americană din 
Shanghai mi-a reprodus o conversaţie pe care a purtat-o cu un prieten 
chinez care se plângea de „conspirația“ bancherilor şi fonduri hedge 
occidentale care au vândut toată moneda Thailandei, Malaysiei, Coreei 
de Sud şi Indoneziei în timpul crizei economice din 1997-1998. 

„De ce se poartă așa cu noi?“ întreba omul de afaceri chinez pe 
corespondentul american. 

„Spune-mi“, l-a întrebat corepondentul american pe probleme finan- 
ciare, „ai schimbat în ultima vreme yuani chinezi în dolari?“ 

„Da, am schimbat“, a admis omul de afaceri chinez. „Sunt puţin 
îngrijorat de toată situația.“ 

Reţineţi: când Turma electronică începe să dea semne de panică, în 
fruntea ei este întotdeauna un taur local. 


urma electronică nu este numai mai mare şi mult mai diversificată 

decât oricând înainte, dar este și mult mai rapidă şi cu mult mai 
conectată. Joseph Sassoon, partener al filialei din Londra a firmei lui 
Goldman Sachs, a intrat în Turma electronică în 1982. „In 1982, la 
Londra, din cauza diferenţei de fus orar de cinci sau șase ore față de New 
York, de regulă aflam abia a doua zi dimineața cum se încheiase indicele 
Dow la New York“, îmi spunea el odată. „ Erau puțini cei care aveau mași- 
ni Quotron, asta era situația. Goldman Sachs a găsit că era foarte bună 
ideea pe care o avusese într-o zi un tip de la New York, de a plăti un puști 
care să vină în fiecare dimineaţă la ora trei şi jumătate la biroul de la New 
York, să facă fotocopii după cele două rubrici-cheie “Heard on the Street 
şi ‘Abreast of the Market din Wall Street Journal — care adesea in- 

fluențau piaţa — şi apoi să transmită informaţiile la Londra. În felul acesta 
aveam un avans de patru ore față de celelalte firme de brokeraj din 
Londra, așa că puteam pune la adăpost acțiunile clienților noştri plasate 
la New York înainte ca firmele concurente să bănuiască ce se petrecea, 
pentru că ele așteptau să se deschidă birourile lor de la New York şi să 
se informeze din Journal. Le-a trebuit un timp până să înțeleagă cum pro- 
cedam noi. Toate acestea se petreceau în 1982, dar dacă acum povestesc 
toate acestea colegilor mei de la birou, aceștia mă privesc de parcă le-aș 
spune poveşti despre străbunicul meu.“ 

Nici o mirare. Daţi o raită astăzi prin birourile unui fond kedge din 
New York şi veți vedea oameni care nu fac un pas fără minusculele lor 
monitoare de bursă, care afișează în timp real fiecare piaţă, fiecare 
acțiune sau obligaţiune, aşa încât ei rămân conectaţi și când merg la baie 
sau pe drumul spre casă. Astăzi rotițele sunt atât de bine unse, încât sume 
uriaşe de ceea ce David Hale numea „gypsy capital“ pot fi deplasate prin 
toată lumea pentru a exploata orice oportunitate de vânzare sau cumpăra- 
re, cu costuri de tranzacție practic egale cu zero, cu costuri de transmisie 
practic egale cu zero şi cu o viteză practic instantanee. Stadiul la care a 
ajuns jocul acum poate fi rezumat de mesajul unui anunţ cu care Credit 
Suisse /First Boston fac reclamă începând din 1998, pentru serviciul lor 
comun, denumit Prime Trade, care oferă cea mai rapidă executare a 
oricărei tranzacții la orice bursă de derivate financiare din lume. Anunţul 
sună astfel: „ Prime Trade. Orice piaţă, orice moment, oriunde.“ 

Faptul că acum atât de mulți oameni au conexiuni instantanee şi 
informaţii prompte pentru a negocia de oriunde oricând reprezintă o altă 
cauză pentru care Turma electronică a devenit mult mai mare și, 
potențial, mult mai fluctuantă. Se presupunea de mult că, cu cât investi- 
torii vor avea mai multe informaţii, cu atât mai stabile vor deveni piețele. 
În realitate, contrariul pare să fie adevărat. Eu am aflat acest lucru direct. 
Multe avioane de pasageri din Statele Unite asigură acum serviciu de 
telefonie mobilă GTE, având un telefon instalat pe locul din mijloc de pe 
fiecare rând. In 1999, GTE a conectat asemenea telefoane la Dow Jones 
Industrial Average, The American Stock Exchange și NASDAQ. Drept 
care, acum puteţi sta pe locul dumneavoastră, dacă se întâmplă să 
zburați pe timpul orelor de tranzacționări și să urmăriți în timp real ce 
fac pieţele SUA în fiecare minut. De fapt, dacă staţi pe locul din mijloc, 
aproape că nu puteți evita să urmăriți toate acestea. Micul ecran de pe 
spatele telefonului care urmăreşte pieţele, este chiar în fața dumnea- 
voastră. Intr-o zi, mă aflam în zbor spre Colorado şi-mi urmăream o 
acțiune pe care o dețineam. Foloseam un serviciu GTE care oferea posi- 

bilitatea de a transmite cota oricărei acțiuni Bloomberg perforând 
inițialele acţiunii și folosind literele cheie din tastatura telefonului. În tim- 
pul acestui zbor de 3-4 ore de la Washington la Denver, mi-am verificat 
de cinci ori acțiunea şi am vândut-o de la un telefon cu fise de pe aero- 
portul din Denver de îndată ce am aterizat. Cu zece ani în urmă, 
niciodată n-aş fi avut informațiile şi posibilitatea de a urmări şi vinde acea 
acțiune atât de rapid. 

___ Dar acest lucru nu face în mod necesar ca pieţele să fie mai stabile. 
În cartea sa despre istoricul speculațiilor financiare, Devil Take_the 
Hindmost, Edward Chancellor explică de ce raţiunea convenţională a 
greșit atât de mult în privința impactului unui volum mai mare de 
informații asupra stabilității Turmei electronice. Majoritatea comenta- 
torilor, nota el, au considerat progresele tehnologiei informaţionale ca 
un avantaj. Dacă pieţele erau în mod inerent eficiente, ele ar fi devenit şi 
mai eficiente dacă ar fi fost aprovizionate cu un volum mai mare de 
informaţii. Ele ar fi devenit mai degrabă calme asemenea unui automo- 
bil solid. În fapt, există puţine dovezi istorice pentru a sugera că 
progresele în comunicații creează pieţe financiare docile sau un com- 
portament investiţional mai bine informat. Mai degrabă este valabil 
contrariul. În trecut, existenţa unui volum mai mare de informații finan- 
ciare şi progresele din comunicații aveau tendinţa de a atrage spre jocuri 
speculative impetuoşi noi jucători: prima generație de cotidiene a stimu- 
lat South Sea Bubble, noile rubrici „ piața monetară“ din ziarele britanice 
au condus la mania minieră din 1825. Calea ferată a facilitat speculaţiile 
cu căi ferate de la mijlocul secolului al 19-lea, după cum piaţa bursieră 
asistată de teleimprimatoare automate din epoca de aur și programele 
de radio din anii '20 ai secolului trecut au incitat o nouă generație de 
speculatori. Mai recent, Internetul a adus piața bursieră acasă, unde a 
prosperat... Toate acestea au dus la impresia unor hoarde de „ negocia- 
tori zilnici“, speculatori amatori care operează mai ales de la ei de acasă 
folosindu-și propriile computere pentru a accesa servicii ieftine de 
tranzacţionare a acțiunilor furnizate de brokerajul online. În vara lui 
1998, cinci milioane de americani aveau conturi la brokerajele de scont 
Internet și aproximativ un milion din ei erau negociatori zilnici. Cifra de 
afaceri în aceste conturi online a fost de 12 ori mai consistentă decât în 
brokerajele convenţionale. Unii negociatori realizează o mie de nego- 
cieri pe zi.“ Într-adevăr, market makers* - NASDAQ vă vor spune că nu 


* Firmă de curtaj care asigură în permanență compensarea, cumpărarea și vân- 
zare, pe o piaţă bursieră sau de devize — n.t. 

vitele cu coarne lungi din Turma electronică - marile fonduri mutuale 
— sunt cele care urcă și coboară acțiunile Internet precum un mon- 
tagne russe. Micii negociatori zilnici cu coarne scurte cumpără frenetic 
200 sau 300 de acţiuni la orice adiere de noutate. Cei mai mulţi nici 
măcar nu cunosc companiile pe care le vând sau cumpără, dar nego- 
ciază simboluri. 

Desigur, atunci când turma intră într-o ţară, ea poate pompa, într-un 
timp record, miliarde de dolari pe pieţele de acțiuni și obligaţiuni din ţara 
respectivă, ca şi direct în fabrici şi uzine. Din acest motiv, din ce în ce mai 
multe ţări sunt interesate să facă orice pentru a ademeni turma. Dar 
atunci când, din raţiuni politice, economice sau sociale, pieţele din țara 
respectivă devin instabile sau slabe, Turma electronică poate transforma 
ceea ce altminteri ar fi fost o ajustare brutală, dar limitată a pieţii în ceva 
mult mai dureros şi mai exacerbat și poate, de asemenea, să transmită 
mult mai rapid instabilitatea pe alte pieţe, ba chiar de pe pieţele proaste 
pe cele sănătoase. 

Aşa cum sublinia mereu Alan Greenspan în cuvântările sale, aceeași 
globalizare financiară „care a declanșat o creştere atât de violentă a 
fluxurilor de capital privat a dovedit şi capacitatea semnificativ sporită de 
a transmite investiții prost inspirate.“ Președintele de la Federal Reserve 
adăuga că „cu greu se poate imagina mărimea pierderilor (1 miliard 
dolari) provocate de un singur negociator care, folosind tehnici mo- 
derne, a contribuit în 1995 la sucombarea băncii Barings care lucra în 
sistemul din deceniile trecute al afacerilor încheiate pe hârtie. Este evi- 
dent că productivitatea noastră în crearea de pierderi a crescut vizibil în 
anii din urmă. „Sau, cum obișnuiește să spună ministrul egiptean al 
Economiei, Yousef Boutros-Ghali: „Înainte, intrați în panică într-o sală 
unde se mai aflau o sută de bancheri. Acum intrați în panică pretutin- 
deni. Panica a fost democratizată.“ 

Există o singură consolare: ce vine mai repede, trece mai repede. Pe 
de altă parte, poate să şi revină mai repede. Dacă problemele pot apărea 
mai repede, soluțiile pot apărea și ele mai repede — cu condiția ca fara 
dumneavoastră să facă ceea ce trebuie să facă. Când ritmul în care se 
desfășoară lucrurile este rapid, lumea își pierde memoria. În 1995, 
Mexicul îşi lezează creditorii, în 1998 este din nou favoritul investito- 
rilor internaționali. Cine-şi mai aduce aminte de 1995? În 1997, Coreea a 
fost în pragul crahului, iar în 2000, Wall Street stă din nou la rând pentru 
a cumpăra obligaţiuni coreene. 

Vitele cu coarne lungi 


Chiar dacă deseori marile vite cu coarne scurte din Turma electro- 
nică sunt de tipul lui George Soros, care, în zilele acestea, figurează în 
toate titlurile de pe pagina întâi a publicaţiilor, vitele cu coarne lungi 
joacă și ele un rol din ce în ce mai mare. Vitele cu coarne lungi sunt com- 
paniile multinaționale implicate în ceea ce este cunoscut ca „foreign 
direct investment“ — aceasta înseamnă că ele nu investesc doar în 
acţiunile şi obligaţiunile țărilor în curs de dezvoltare, ci investesc şi 
direct în fabrici, servicii publice, uzine electrice şi o mulțime de alte 
proiecte care reclamă timp pentru a proiecta şi a construi şi care nu pot 
fi rezolvate peste noapte. Vitele cu coarne lungi sunt companii de tipul 
Ford, Intel, Compaq, Enron şi Toyota. Graţie globalizării, ele investesc 
mai mulți bani în afară, în mai multe modalități şi în mai multe țări decât 
oricând inainte. 

În sistemul Războiului Rece, când țările își protejau adesea piețele 
locale înălțând zidurile tarifelor, companiile multinaționale ar fi făcut 
investiții pe termen lung de multe milioane de dolari în țările cu piețe 
mari cu scopul de a sări peste aceste ziduri. Cu alte cuvinte, Toyota a 
evitat rata importurilor americane impusă importurilor de automobile 
japoneze construind o fabrică în Statele Unite care-i permitea să vândă 
aproape în exclusivitate pe piața SUA, iar Ford a făcut același lucru în 
Japonia. Pentru a supravieţui într-o lume îngrădită de ziduri, companiile 
multinaționale trebuiau să construiască fabrici pe piețe-cheie, devenind 
producători și vânzători locali, avantajaţi pe piața respectivă. 

Când democratizarea tehnologiei, finanţelor și informaţiei a măturat 
multe dintre zidurile Războiului Rece, vitele cu coarne lungi din Turma 
electronică au fost atrase de stimulente mai mari şi oarecum diferite, 
pentru a construi fabrici în străinătate. Din ce în ce mai mult era o sin- 
gură piața globală deschisă şi ciberspațiul, unde o companie multi- 
națională putea vinde orice oriunde sau putea produce orice oriunde. 
Aceasta a determinat acutizarea competiției și a comprimat marjele de 
profit din multe ramuri. Ca urmare, orice mare concern multinațional 
trebuie să încerce să vândă global, dacă vrea să compenseze prin vânzări 
mai mari marjele de profit comprimate, și trebuie să încerce să producă 
global — prin divizarea lanțului de producție și externalizarea fiecărui 
segment către țara care poate să-l producă cel mai ieftin şi cel mai 
eficient —, dacă vrea să-şi menţină costurile de producție la un nivel 
scăzut şi să rămână competitiv. Acest lucru a făcut ca tot mai multe 
concernuri multinaționale să investească peste hotare în instalaţii de 

producție care scad costurile sau să încheie alianțe cu subîntreprinzători 
mai ieftini din străinătate, nu pentru a supraviețui într-o lume îngrădită 
de ziduri, ci pentru a supraviețui într-o lume fără ziduri. In era globa- 
lizării, concernurile multinaționale simt tot mai acut nevoia de a se 
extinde peste hotare, nu pentru că acesta ar fi singurul mod de a fi un 
producător local eficient în țările respective, ci pentru că acum este 
singurul mod de a deveni un producător global eficient. 

În numărul din 24 aprilie 1997, USA Today's, Kevin Maney relatează 
cum foloseşte astăzi IBM toate tipurile de parteneri şi filiale din străină- 
tate pentru a deveni un producător global mai bun şi mai inteligent într-o 
lume fără ziduri. lată ce spune Maney: „Un grup de programatori pe 
computer de la Tsinghua University din Beijing realizează un software 
folosind tehnologie Jawa. Ei lucrează pentru IBM. La sfârşitul fiecărei 
zile, ei îşi trimit producţia prin Internet la o filială IBM din Seattle. Acolo, 
programatorii mai lucrează asupra acestor programe, după care folosesc 
Internetul pentru a le trimite mai departe, la 5,222 mite, la Institute of 
Computer Science, în Belarus și la Software House Group în Letonia. De 
acolo, lucrarea este trimisă la Tata Group în India, care, în dimineața 
următoare, expediază software-ul înapoi la Tsing-hua la Beijing, apoi 
înapoi la Seattle și aşa mai departe într-un mare circuit global care nu se 
termină înainte ca proiectul să fie realizat. “Noi l-am denumit Jawa 24 de 
ore din 24, spune John Patrick, vicepreşedinte la Internet Technology 
pentru IBM. ‘Este ca şi când am fi creat o zi de 48 de ore prin Internet." 

Prin anii '70, firma canadiană producătoare de pantofi Bata avea o 
duzină de fabrici de pantofi pe piețe-cheie din întreaga lume, dar fiecare 
din ele producea exclusiv pentru piața locală, adaptându-se la stilul local 
şi la cererea locală şi vindea efectiv 100% din producţia proprie pe aceste 
pieţe. Astăzi, dimpotrivă, Nike poate să facă designul unui pantof în 
Oregon și să trimită peste noapte prin fax sau e-mail ultimele retușuri de 
design la fabricile şi subintreprinzătorii din Asia, unde chiar din ziua 
următoare începe producția noului model pentru piața globală. 

Chiar dacă este adevărat că Ford, Cisco, Nike şi Toyota - vitele cu 
coarne lungi — nu-şi deplasează capitalul dintr-o parte în alta atât de 
rapid ca vitele cu coarne scurte, o fac însă cu mult mai rapid decât îşi 
închipuie mulți oameni. O bună parte din investițiile străine realizate de 
vitele cu coarne lungi în aceste zile nu mai sunt destinate construirii de 
fabrici, ci încheierii de alianțe cu producătorii locali, care servesc drept 
asociați, subîntreprinzători și parteneri ai firmelor multinaționale, iar 
aceste relaţii de producție pot şi sunt mutate dintr-o țară în alta, de la un 
producător la alt producător, cu viteză tot mai mare, în căutarea celor 


156 LEXUS ȘI MĂSLINUL 


mai bune condiții de impozitare şi celor mai eficiente şi mai ieftine forțe 
de muncă. Cisco are 34 de fabrici în toată lumea care îi produc echipa- 
mente, dar numai două din ele sunt deţinute de Cisco. Celelalte sunt 
parteneri de alianţe strâns legate, prin Internet, de designul, inventarul 
și sistemul de marketing. Cisco le numeşte amenajări „ virtuale de 
producție“. Graţie Web-ului, de care sunt legate, acestea se comportă ca 
și când ar fi o singură fabrică, dar nu sunt, iar producția poate fi expedi- 
ată instantaneu între ele. 

Vitele cu coarne lungi nu ezită să incite ţările în curs de dezvoltare 
una împotriva alteia. Fiecare din acestea este ahtiată după investiții 
multinaționale, deoarece pentru ele aceasta este calea cea mai rapidă de 
a face salturi tehnologice. Nike, de exemplu, şi-a concentrat instalaţiile 
sale asiatice de producție mai întâi în Japonia, dar când acestea au 
început să-l coste prea scump, a sărit în Coreea şi apoi a plecat în 
Thailanda, China, Filipine, Indonezia și Vietnam. 

Referindu-se la firmele multinaționale, Joel Korn, consultant brazil- 
ian de management spune „ele sunt un bun necesar. America Latimă 
este încă puternic dependentă de capitalul extern, deoarece economiile 
interne pur și simplu nu sunt suficiente pentru a susține o creştere eco- 
nomică înaltă. Așa că avem nevoie de investiţii străine directe. Aceste 
vite cu coarne lungi aduc, de asemenea, în țară standarde şi tehnologii 
internaționale şi ne ajută să ne adaptăm modelelor de pe diferite pieţe, 
de asemenea aduc parteneriate străine care realizează transferuri de 
tehnologie şi creează noi pieţe, de sine- stătătoare. Cine ţine la ușă vitele 
cu coarne lungi şi nu le lasă să intre, acela poate la fel de bine să trăiască 
singur pe o altă planetă.“ 

Deşi acest tip de producţie globalizată a început în sistemul 
Războiului Rece, a cunoscut o extindere teribilă în era globalizării, când 
vitele cu coarne lungi au fost foarte preocupate să se înmulțească. Con- 
form datelor oferite de Banca Mondială, partea din producția mondială 
totală realizată de fabricile locale afiliate la corporaţiile multinaționale, 
care reprezenta, în 1970, 4,5% din produsul intern brut la scară mondi- 
ală, astăzi s-a dublat. Chiar dacă aceste procente par a fi mici, dolarii din 
spatele lor reprezintă sume enorme, pentru că noi vorbim de producția 
mondială totală. in 1998, investițiile străine directe în ţările în curs de 
dezvoltare se ridicau la 0,4% din întreg produsul lor intern brut. Astăzi, 
ele reprezintă mai mult de 2% și sunt în creştere, nu numai în cele zece 
mari piețe emergente, ci pe tot globul. Dacă vă uitaţi la toate filialele 
străine aflate în proprietatea SUA - întreprinderi ca Ford Motor 
Mexico, de pildă - şi întrebaţi ce procentaj din vânzările lor au fost 

exportate în 1966 şi ce procentaj a fost vândut pe pieţele locale, răspun- 
sul ar suna astfel: în 1966, 20% a fost exportat și 80% a fost desfacerea în 
țară. Astăzi se exportă 40% și numai 60% reprezintă consumul local. Nu 
e de mirare că Craig Barrett, preşedintele Intel, mi-a spus că amba- 
sadori şi politicieni din toată lumea îl sună în fiecare lună la Silicon 
Valley cu un singur mesaj: „ Veniţi la noi cu fabrica dv.“ 

George St. Laurent e preşedinte la Vitech, un producător brazilian 
de computere cu sediul în Bahia, un stat din nord-estul Braziliei şi este 
un membru tipic cu coarne lungi al Turmei electronice. El ştie că, în 
felul lui, are foarte multă putere astăzi. Într-o după-amiază mi-a explicat 
că nu ezită deloc să lase autorităţile braziliene să înțeleagă exact ce 
așteaptă de la ele, dacă îşi ține întreprinderea acolo, împreună cu toate 
locurile de muncă şi transferurile de tehnologii aferente. După cum 
spune el: „ Eu trebuie să am o monedă stabilă pentru a continua să atrag 
capital străin, aşa că statul trebuie să ajungă la un buget echilibrat, să 
țină inflația sub control şi să reducă aparatul administrativ. Unul dintre 
obiectivele noastre primare este să atragem capital străin, dar capitalul 
nu va veni, dacă nu este sigur care va fi valoarea investiţiilor sale, atunci 
când va dori să se retragă. Mai mult, eu trebuie să fiu convins că oame 
nii politici percep în același fel ca mine relația client-furnizor. Dacă 
sunteţi un potenţial client şi vreți să cumpăraţi de la mine un computer 
notebook, sunt în stare să mă târăsc în fața dumneavoastră în genunchi. 
Oamenilor politici de aici nu le place să gândească în felul acesta, pen- 
tru că nu sunt obișnuiți să-și asume rolul de vânzător. Ei sunt obișnuiți 
să aibă pe cineva la picioarele tronului lor, iar ei să împartă după bunul 
lor plac bombonele şi împuterniciri.“ Într-adevăr, aşa cum sugerează St. 
Laurent, forța tot mai mare a Turmei electronice este ceva ce mulți con- 
ducători tradiționali abia încep să înțeleagă şi la care abia încep să se 
adapteze. Am descoperit pentru prima oară acest lucru în 1995, în tim- 
pul unei vizite în Mexic, în plină criză a peso-ului. Lecţia am primit-o 
încă din avion. Completam febril declarația vamală pe care o împăr- 
țiseră pasagerilor, când, la rândul 3, m-am blocat. Scria că trebuie să-ți 
găsești şi să-ți bifezi ocupaţia, alegând de pe o listă cu 9 grupe profe- 
sionale diferite. Cea de „editorialist“ nu figura, în schimb, găseai 
„fermier“, „șofer“, „crescător de vite“, sărind peste mine. Urma „pose- 
sor de obligaţiuni“. Acest cuvânt mi-a spus totul despre degringolada în 
care se afla Mexicul în acel moment. Sperând într-o creştere eco- 
nomică, Mexicul ajunsese atât de dependent de investitorii străini care 
să-i cumpere împrumuturi de stat şi ale întreprinderilor, încât aceștia își 
aveau propria categorie pe declarațiile vamale. 

Din nefericire pentru Mexic, majoritatea celor care bifau în respecti- 
va căsuță nu venau, ci tocmai plecau cu banii lor cu tot. Când m-am dus 
să iau un interviu unui funcționar de la Banca Centrală a Mexicului, care 
părea teribil de speriat, m-a întrebat ce e cu acești deținători globali de 
obligaţiuni care au devalorizat acțiunile mexicane. „De ce sunt aşa de 
turbaţi? De ce să se răzbune?“ m-a întrebat el. Nu ştiam cum să-i spun că 
nici în iad nu sunt furii mai aprige decât un deţinător american de fon- 
duri mutuale înarmat cu un telefon celular, care tocmai își vede 
investițiile devalorizate. Apoi m-am dus săl văd pe Enrique del Val 
Blanco, funcționar la Ministerul mexican al Muncii, care mi-a făcut 
impresia unui om care a trecut prin Invasion of the Body Snatchers. 
Mi-a declarat „Fiecare simte aici că viaţa îi e determinată de cineva din 
afară, şi fiecare vrea să afle cine e acea persoană? Cine este această forță? 
Credeam că ne aflăm pe cărarea care duce la Lumea Întâi, şi deodată s-a 
petrecut ceva rău. În aceeași clipă Banca Mondială și FMI au declarat că 
Mexicul este elevul model. Iar acum e pus la colț. Ce-am făcut? Pierdem 
controlul. Dacă nu găsim un alt tip de dezvoltare, suntem terminaţi. Ne 
predăm“. 

În aceeaşi zi, am străbătut oraşul, îndreptându-mă spre palatul 
prezidențial Los Pinos, pentru a-l vedea pe preşedintele Ernesto Zedillo, 
care Încă se mai clătina din cauza crizei peso-ului. Nu-mi amintesc prea 
multe din cele spuse de el, dar n-am să uit niciodată o scenă. Eu şi 
colegii mei de la Times am fost introduși în palat de o strajă, care ne-a 
spus să urcăm și apoi să trecem prin nişte holuri până la biroul preșe- 
dintelui. Aveai impresia că nu e nimeni prin preajmă. Am trecut prin 
câteva uşi, până am ajuns în biroul secretarei, care ne-a arătat fără o 
vorbă biroul cavernos al președintelui. Am intrat şi, acolo, stând singur 
la o masă dintr-un colț, se afla preşedintele Zedillo, ascultând 
Ceaikovski „ Uvertura 1812“ la o combină stereo şi semănând izbitor cu 
Napoleon după bătălia de la Waterloo. 

În ultimul deceniu, o întreagă generaţie de lideri postcoloniali — 
Zedillo, Mahathir, Suharto, chiar şi Boris Elțîn — a trebuit să afle ce 
înseamnă să fi călcat în picioare de copitele Turmei electronice. N-a fost 
plăcut. Turma s-a dovedit a fi un adversar de cu totul alt calibru decât 
tradiționali adversari interni, un adversar pe care n-au putut nici să-l 
aresteze, nici să-l controleze, nici să-l interzică, nici să-l mituiască și 
adesea nici măcar să-l vadă. Unii, cum ar fi Zedillo, n-au făcut, pur şi 
simplu, decât să se plece sub dictatul ei. Mahathir şi Suharto, însă, au 
adoptat o altă strategie. Au ocărât-o, au acuzat-o de conspirație, au jurat 
să se răzbune pentru brutalităţile ei și, în cazul lui Mahathir, au exclus-o 

prin controalele asupra capitalului. Mahathir şi Suharto au crescut în 
sistemul Războiului Rece care adesea inhiba superputerile să vorbească 
cu adevărat aspru sau franc cu liderii Lumii a treia, al căror sprijin era 
râvnit în jocul Războiului Rece. O dată cu sfârșitul Războiului Rece, toate 
acele constrângeri au dispărut. lar astăzi, taurii din fruntea turmei nu 
sunt Departamentul de Stat, Statele Unite sau Mișcarea ţărilor nealiniate. 
Ei nu-ți spun că îţi înțeleg durerea sau nemulțumirea pe care ţi le-au 
provocat experienţa ta colonială. Ei nu-ţi spun că ești unic, că ești atât de 
important pentru stabilitatea în zonă, încât n-o să te atingă nici cu o floare. 
Ei își croiesc propriul drum şi trec mai departe. Turma electronică 
preface întreaga lume într-un sistem parlamentar, în care orice guvern 
trăiește cu teama că va primi un vot de neîncredere din partea turmei. 

Am stat de vorbă, la Kuala Lumpur, cu Anwar Ibrahim, adjunctul 
primului ministru malaysian, în 1997, în toiul crizei economice asiatice, 
înainte de a fi înlăturat de Mahathir. Anwar mi-a spus că, deoarece 
Mahathir continua să-i acuze pe evrei, Soros şi alți conspiratori că depre- 
ciază intenționat moneda malaysiană, Anwar şi câțiva dintre colegii săi 
s-au dus în cele din urmă la Mahathir cu o diagramă şi i-au spus ceva de 
genul: „Uite, ai spus toate astea despre Soros luni, iar ringgitul 
malaysian a căzut la nivelul acesta. Ai spus toate acestea despre evrei 
marți, iar ringgitul a căzut până dincolo. Ai spus toate acestea despre 
investitorii globali miercuri, și ringgitul iar a căzut. ȚINE-ȚI GURA!“ In 
cazul lui Suharto, Turma electronică a ajutat realmente insurecția să-l 
înlăture de la putere la începutul lui 1998, subevaluând moneda și piața 
indoneziană, așa încât opinia publică şi armata şi-au pierdut orice 
încredere în capacitățile de conducător ale lui Suharto. 

Supachai Panitchpakidi, adjunctul Primului ministru și ministrul 
Comerțului din Thailanda, mai are și astăzi cicatricele celui a cărui ţară a 
încercat să înfrunte turma și a pierdut „Noi am făcut o greșeală, 
indexând exagerat timp de 6 luni moneda noastră [bahtui] la dolar, fără 
a o devaloriza. Putea să nu se soldeze cu un dezastru, numai că, orien- 
tându-se după mișcările turmei, toți ceilalți s-au aruncat asupra monedei 
noastre, aşa încât, în loc să coborâm doar 15-20%, am scăzut la 50%. Piaţa 
fiind globalizată, turma a aflat repede de lipsa noastră de rezerve de 
devize. Prima oară ne-au atacat moneda în februarie, apoi în martie și 
apoi în aprilie. Și de fiecare dată, Banca Centrală thailandeză și-a protejat 
moneda apelând la rezerve şi de fiecare dată, Banca noastră Centrală a 
spus ‘Am câştigat. In fapt, însă, au pierdut de fiecare dată. Pentru că, de 
fapt, rezervele s-au scurs. Am crezut că lumea nu va afla de nivelul re- 
zervelor noastre, dar pieţele ştiau, numai propriul nostru popor nu ştia, 

pieţele ştiau foarte bine. Prietenii mei din Singapore şi Hong Kong știau 
şi calculau de fiecare dată când pierdeam ceva din monedă câte rezerve 
mai avea guvernul thailandez pentru a putea interveni. Dacă îl întrebaţi 
pe fostul nostru prim-ministru, vă va spune că nici una din aceste 
informații nu i-a fost prezentată. Dar piața descoperise totul și ştia care 
era momentul când noi nu ne mai puteam proteja moneda. Şi acesta a 
fost momentul în care ei s-au aruncat realmente asupra noastră.“ 

Adaptarea la puterea superpieţelor şi Turmei electronice reclamă 
din partea conducătorilor, în mod special a celor din pieţele emergente, 
un mod complet nou de gândire. Înainte, membrii Turmei electronice se 
luau la întrecere pentru a vedea cine putea să pară mai atrăgător guver- 
nelor, atât celor interne, cât și celor externe. Deoarece guvernele erau 
cele care împărțeau bomboanele. Acum, guvernele se întrec în a vedea 
cine poate părea mai stabil, mai tentant și mai atrăgător pentru Turmă. 
Pentru că acum Turma electronică este cea care împarte bomboanele 
într-o măsură din ce în ce mai mare. Aș formula astfel ideea: Toţi condu- 
cătorii din lume trebuie să gândească astăzi aşa cum gândeşte un 
guvernator. Guvernatorii din statele Americii pot lua anumite decizii, la 
fel ca preşedintele şi primul ministru. Ei pot chiar să trimită uneori 
Garda Naţională într-un loc sau altul. Dar principala lor atribuţie este să 
convingă Turma electronică şi superpieţele să facă investiţii în statele 
lor, să facă tot posibilul pentru a le reţine acolo şi să trăiască permanent 
sub ameninţarea că vor fi părăsiți de aceştia. Acesta este motivul pentru 
care astăzi lumea este condusă din ce în ce mai mult de guvernatori, indi- 
ferent care este titlul specific dat acestora. Și acesta este motivul pentru 
care eminentul lider politic al erei globalizării este guvernatorul tuturor 
guvernatorilor, guvernatorul Statelor Unite, William Jefferson Clinton. 

Regi, dictatori, emiri, sultani, preşedinţi şi prim-miniștri tradiționali 
— toți sunt reduși astăzi la rolul de guvernatori. In toamna lui 1997 am 
vizitat Qatarul, acest minuscul stat petrolier arab de pe coasta de Est a 
Arabiei Saudite şi am fost invitat într-o după amiază la masă la emirul 
Sheikh Hamad bin Khalifa al -Thani. Este un bărbat admirabil, şiret ca 
o vulpe, dar e un bărbat care obişnuieşte să dea ordine, nu să le 
primească. M-a întrebat despre criza economică din Malaysia şi Asia de 
Sud-Est şi eu i-am spus cum Turma electronică şi superpieţele au 
sancţionat Malaysia pentru excesele lui Mahathir, inclusiv pentru cele 
două construcţii ale lui, cele mai înalte din toată lumea. Sheikh Hamad 
m-a ascultat, apoi a spus ceva ce ce-l făcea să semene mai mult cu un 
guvernator decât cu un emir: „Ei bine, eu n-o să construiesc aici clădiri 
atât de înalte. Pieţele ar putea să ne-o ia în nume de rău.“ 

Me" în care liderii, indivizii, investitorii şi întreprinderile învaţă să 
se adapteze la acest nou sistem de globalizare este realmente 
emblema sfârşitului secolului al 20-lea. Mai am un singur lucru de spus 
despre aceasta: încă n-aţi văzut totul. 

Așa cum am încercat să explic, democratizarea tehnologiei, finan- 
telor şi informațiilor — care au schimbat modul nostru de a comunica, 
modul de a investi şi modul de a privi lumea - a dat naştere tuturor ele- 
mentelor cheie din sistemul actual al globalizării. Ele vor face să cadă 
zidurile. Ele au creat rețelele care ne ajută să ajungem în orice colț al 
lumii şi, potenţial, să devenim indivizi superputernici. Ele au creat 
verigile şi spațiile de care au nevoie Turma electronică şi superpiețele 
pentru a se dezvolta cu adevărat. Ele sunt cele care au înlăturat vechile 
ideologii, cu excepția capitalismului pieţei libere. Ele sunt cele care au 
creat incredibilele criterii noi de eficienţă la care o întreprindere se 
adaptează sau moare. Ele sunt cele care au pus bariere, practic, la 
intrarea în orice domeniu. Ele sunt cele care forțează oamenii să-și 
schimbe modul de a gândi mai întâi local şi apoi global în modul de a 
gândi mai întâi global și apoi local. 

Motivul pentru care am afirmat că încă n-aţi văzut totul este 
Internetul. Dezvoltarea Internetului, care s-a petrecut în ultimele stadii 
ale democratizării tehnologiei, finanţelor şi informațiilor, a contribuit în 
mod cert la această nouă eră a globalizării. Dar, pe măsură ce prolife- 
rează, Internetul devine turbina de supraalimentare care împinge 
înainte globalizarea. Internetul va garanta că modul în care comunicăm, 
în care investim şi în care privim lumea va deveni din ce în ce mai glo- 
bal. Pentru că, din momentul în care v-aţi conectat pe Internet, puteți 
comunica cu oricine din lume, practic gratis, puteţi investi pe orice piață 
practic gratis și puteți demara o afacere care are o pagină Web pe 
Internet, oriunde în lume, din acel moment trebuie să gândiţi global — în 
termeni dubli, atât cu gândul la cine pot fi competitorii dumneavoastră, 
cât şi la cei care pot fi clienții dumneavoastră. 

La începutul lui 1998, am fost în Silicon Valley, unde am stat de 
vorbă cu John Chambers, președinte la Cisco Systems, care produce 
echipamente şi cutii negre pentru conectarea la Internet în întreaga 
lume. Mi-a spus următoarele: „Internetul va schimba totul. Revoluţia 
industrială a adunat în fabrici la un loc, oameni şi mașini, iar revoluția 
produsă de Internet va aduna în companii virtuale oameni cu cunoştinţe 
şi informaţii şi va avea asupra societății același impact ca revoluția 
industrială. Ea va promova globalizarea într-un ritm incredibil. Numai 

că, în loc să se producă pe parcursul a 100 de ani, ca revoluţia indus- 
trială, ea se va produce în șapte ani.“ 

Mi-am notat cele spuse de Chambers şi chiar le-am citat într-un edi- 
torial al meu, dar niciodată nu le-am luat realmente în serios. L-am 
considerat genul acela de discurs tipic exagerat pe care îl auzim de la 
împătimiţii tehnicii. „Ei da, mi-am spus, Internetul este pe cale să 
schimbe totul. Asta o spun cu toții.“ Dar pe măsură ce scriam această 
carte, realizam tot mai mult că cele spuse de Chambers erau nu numai 
adevărate, dar şi minimalizate. 

La câteva luni după vizita mea la Chambers, biroul lui mi-a trimis o 
cutie cu cești, creioane şi tricouri, toate purtând noul logo Cisco, care 
poate fi văzut și la televizor. Este extrem de simplu. Spotul publicitar 
Cisco constă într-un mic grup de tineri şi bătrâni de toate rasele din 
lume, privind drept în obiectiv şi întrebând: „Eşti gata?“ Când, în primă- 
vara lui 1998, am primit cutia cu cadourile publicitare, m-am uitat la ele şi 
mi-am spus „Ce e cu toate nimicurile astea? Ce ciudată campanie publi- 
citară. Adică, “gata pentru ce?" 

Dar, când 1999 a devenit anul Internetului, anul în care Internetul a 
atins masa critică şi a inceput efectiv să definească atât comerțul, cât şi 
comunicațiile, am început şi eu să înțeleg exact ce însemna întrebarea 
pusă de Cisco „ești gata?“ Internetul este un fel de menghine uriașă, 
care ia sistemul globalizării pe care am descris în această secţiune a 
cărții — Lumea rapidă, Turma electronică, superpieţele, Cămașa de forță 
din aur — şi strânge tot mai tare acest sistem în jurul fiecăruia din noi 
într-o manieră care va face lumea tot mai mică şi mai mică şi mai rapidă 
şi mai rapidă cu fiecare zi care trece. 

la gândiți-vă: grație Internetului, avem acum un sistem poştal 
comun, global, prin intermediul căruia suntem toți în legătură unii cu 
alții. Avem acum cu toții un centru comercial comun, global, în care toți 
putem cumpăra şi vinde. Avem acum o bibliotecă comună, globală, 
unde putem cu toții să cercetăm și acum avem o universitate comună, 
globală unde putem cu toții să studiem. În 1999, mai bine de jumătate 
din populația adultă a Statelor Unite, 100 de milioane de oameni, erau 
online. În America este din ce în ce mai firesc să întâlneşti oameni care 
au cumpărat online nu numai o carte, ci şi o ipotecă, un computer, o 
mașină. Și lucrurile nu stau așa numai în America. Uitaţi-vă la India. În 
regiunile sărace din jurul Delhi-ului, o companie indiană de telefoane 
celulare nou înființată, pe nume Usha Group, a transpus în stil indian 
modelul Avon și trimite în satele cele mai sărace, unde nu există 
conectare la rețeaua telefonică, tinere cu telefoane celulare. Pentru o 

mică taxă, sătenii pot folosi telefoanele timp de câteva minute, rezolvân- 
du-şi astfel unele probleme prin telefon. În prezent, Usha instalează 
centre publice în multe din aceste sate, de unde se poate nu numai tele- 
fona, ci şi accesa ieftin Internetul. 

Ministrului adjunct de Finanţe, Larry Summers, îi face mare plăcere 
să spună următoarea poveste: „Cu câtva timp în urmă, am vizitat 
Mozambicul — cea mai săracă țară din lume, după unele statistici, pentru 
a negocia o scutire de datorii. În timpul prânzului luat împreună cu repre- 
zentanţi ai oamenilor de afaceri locali, am întrebat persoana de lângă 
mine cum îi mergeau afacerile. Mi-a răspuns “Destul de bine, dar mă 
îngrijorează viitorul. Când l-am întrebat de ce, mi-a explicat că deținea 
monopolul asupra conectării la Internet în Mozambic, dar se temea că în 
curând avea să înceapă concurenţa și-și vedea profiturile în pericol.“ 

Și avea toate motivele să fie ingrijorat. Adaptarea la această nouă 
fază a globalizării stimulate de Internet, cu lumea care, pe zi ce trece, 
devine tot mai mică şi mai rapidă, ne va pune pe fiecare din noi — indi- 
vizi, țări şi companii — în fața unei uriașe provocări. Următoarele două 
secțiuni ale cărții - „Lansarea pe Internet“ și „Reacţia împotriva sis- 
temului“ — vor explica ce vreau să spun prin toate acestea. 

Eşti gata? 


II 


Lansarea pe Internet 

Moscova (AP) - Proprietarul unei galerii de artă din Moscova a fost 
audiat astăzi de procuror după ce, la o expoziție deschisă recent, vi- 
zitatorii şi criticii de artă s-au delectat cu o prăjitură reprezentându-l 
pe Vladimir Ilici Lenin în mărime naturală. Ediţia de la Moscova a 
ziarului Times relata marți că Serghei Taraborov a fost audiat de 
procurori după ce 20 de deputaţi comuniști din Dumă s-au plâns că 
prăjitura încălca legea privitoare la ofensa adusă personalităţilor 
naționale. 

~ AP Moscova, 8 septembrie 1998 


âti bani aveți la dumneavoastră?“ 
Cu această întrebare pusă pe un ton gen Jesse James, m-a 
99 $ fulgerat o funcționară vamală de la aeroportul din Tirana în 
momentul în care mă pregăteam să părăsesc țara. De îndată ce au fost 
rostite aceste cuvinte, am avut sentimentul dezagreabil că va trebui să 
mă despart de banii mei. 

„Am 3 500 dolari“, am spus cu mâna pe portmoneul ataşat la centură. 

„3 500 dolari“, a repetat cu ochii lucind, funcționara. „Are 3 500 
dolari“, i-a spus colegului de lângă ea, care îmi controla bagajele la 
aparatul Röntgen. 

„De unde veniţi?“ m-a întrebat el, încercând vădit să estimeze cât de 
vulnerabil eram şi să se asigure dacă nu cumva eram un diplomat. l-am 
spus că scriam pentru The New York Times. „The New York Times?“, a 
repetat funcţionarul vamal, în timp ce făcea un control foarte amănunțit. 
„Lasă-l să plece.“ 

Cine s-ar fi gândit că New York Times face o asemenea impresie la 
Tirana! Pur şi simplu am luat-o la goană spre avion. Aveam motive să fiu 
nervos. Mai trecusem printr-o asemenea aventură, într-o altă ţară unde 
legea nu era tocmai rege, și anume în Iran. Numai că acolo n-am avut 
parte de un asemenea happy-end. Acolo procedura a debutat în acelaşi 
stil ca pe Aeroportul internațional din Tirana, când eram pe punctul de 

a trece prin vamă la ora 4 dimineața. Un funcţionar vamal mi-a cerut să 
deschid geamantanul şi să-i prezint declarația mea vamală. Pe ea era o 
rubrică unde trebuia declarat câți bani aveam asupra mea şi eu comple- 
tasem exact suma, adică 3 300 dolari, câți îmi mai rămăseseră. Deoarece 
în Iran nu sunt acceptate cărțile de credit americane, a trebuit să aduc o 
mulțime de bani cash. Funcţionarul vamal, un iranian slăbuţ și mustăcios, 
mi-a citit cu atenţie formularul și apoi mi-a spus cu o privire pofticioasă: 
„Domnule, domnule, nu puteţi scoate din țară decât 500 dolari.“ 

„Ah, nu, i-am spus, ce mă fac?“ 

Funcţionarul iranian s-a aplecat şi mi-a șoptit în ureche, „Pentru 300 
dolari am eu grijă de totul.“ În spatele meu era un șir lung de iranieni 
care asistau la toată această scenă şi, desigur, toți ştiau exact ce se 
petrecea. Am vârât mâna în portmoneu și am scos trei hârtii noi-nouţe 
de câte 100 dolari şi le-am făcut ghem în palmă. 

„Fii atent“, mi-a şuierat el, ca şi cum cineva de la coada care se 
întindea în spatele meu ar fi fost, într-adevăr, gata să dea în vileag întâm- 
plarea. Apoi amândoi ne-am prefăcut că scotocim în bagajul meu deschis 
şi cu o mișcare rapidă el mi-a smuls dintre degete cei 300 dolari. Totul 
s-a petrecut atât de rapid — ca un păstrăv aruncându-se după o muscă — 
încât numai la o reluare cu încetinitorul s-ar fi putut observa ceva. Apoi, 
cu cealaltă mână, mi-a înmânat un nou formular vamal gol, pe care m-a 
pus să-l completez, declarând că scoteam din ţară doar 500 dolari. Dar 
asta n-a fost tot. Când am urcat la poarta de control, am descoperit că 
acolo se făcea un control corporal după ce treceam prin detectorul de 
metale. Am intrat în cabină după o cortină și soldatul iranian de acolo 
mi-a cerut să-mi deschid portmoneul. Am intrat în panică spunându-mi 
în gând: „ Cum o să explic acum cei 3 000 dolari? Ce să spun: “Hei, tocmai 
ţi-am mituit colegul de jos ca să ajung aici, așa că lasă-mă în pace?”. Din 
fericire, el doar s-a uitat la bani, a mârâit ceva în farsi și m-a lăsat să trec. 

Turiștii versaţi ştiu că aventurile mele iraniene şi albaneze nu sunt 
ceva ieşit din comun. Astăzi întâlneşti numeroase manifestări ale acestui 
fenomen descris cel mai bine prin termenul „cleptocrație“. Cleptocrația 
trece dincolo de mita și corupția normală şi obișnuită, care e la ordinea 
zilei în țările în curs de dezvoltare şi, într-o măsură mai redusă, şi în țările 
dezvoltate. Vorbim de cleptocrație atunci când mulți sau toți funcționarii 
cu funcții cheie în sistemul de stat — de la strângerea taxelor la vamă, la 
privatizare, la decretarea prescripțiilor — sunt atât de contaminați de 
corupție, încât tranzacţiile legale devin mai degrabă excepția decât 
norma. Norma, care este deopotrivă tolerată şi așteptată, este ca func- 
ționarii de la toate nivelurile să facă uz de puterea lor pentru a extorca 

cetățenii, investitorii sau chiar statul însuşi, de cât mai mulți bani și ca 
cetățenii şi investitorii să pornească de la premisa că unica modalitate de 
a beneficia de o hotărâre sau un serviciu este să mituiască pe cineva. 

Statele se clasifică pornind de la cleptocraţii autentice — în care statul 
este construit pe hoție, cum e cazul Nigeriei — până la cleptocraţiile în 
devenire — unde corupţia este agresivă, tolerată şi așteptată, dar unde, 
alături de acestea, există unele norme legale și chiar democratice, cum e 
cazul Indiei. Diferenţa dintre cleptocrația autentică și cleptocraţia în 
devenire este ilustrată cel mai bine de vechea glumă, care se tot spune la 
Banca Mondială despre un ministru al infrastructurii asiatic şi unul 
african, care-și fac reciproc o vizită în țările respective. Primul este 
africanul care îl vizitează pe ministrul asiatic în țara lui și, la sfârşitul zilei, 
asiaticul îl ia pe african la un dineu la el acasă. Ministrul asiatic locuiește 
într-un palat mirific. Ministrul african îşi întreabă colegul asiatic „Oh, 
puteţi să vă permiteţi o asemenea locuinţă din salariu?“ Ministrul asiatic 
îl conduce pe african la o fereastră boltită şi-i arată un pod nou în depăr- 
tare. „ Vedeți podul acela de acolo?“ „ Da, îl văd“, spune africanul. „10%“, 
însemnând că 10% din costul construcţiei podului a intrat în buzunarul 
lui. Bun, un an mai târziu, asiaticul se duce să-l viziteze pe ministrul 
african în țara sa și constată că acesta trăieşte într-un palat şi mai fastuos 
decât cel al colegului asiatic. „Oh, cum vă puteţi permite o asemenea 
locuință din salariu?“ îl întreabă asiaticul pe african. Africanul îşi con- 
duce colegul asiatic spre o fereastră boltită din salonul său şi arată spre 
orizont. „ Vedeţi podul acela de acolo?“ îl întreabă africanul pe asiatic. 
„Dar nu e nimic acolo“, răspunde asiaticul. „Așa e“, spune ministrul 
african arătând spre el însuși: „100%“. 

Care sunt semnele tangibile din care rezultă dacă avem de-a face cu 
o cleptocraţie autentică sau cu una în devenire? Ei bine, eu am câțiva 
indicatori pe care i-am adunat de-a lungul anilor: 

O cleptocraţie a fost Moscova în 1995 (şi 1996, 1997, 1998, 1999), într-o 
epocă în care criminalitatea de stradă era larg răspândită în urma colap- 
sului Uniunii Sovietice. Imediat ce m-am cazat la Hotelul Penta din 
centrul Moscovei, mi-am luat banii cash și m-am dus jos la recepție, spu- 
nându-i funcţionarului de acolo că vreau să închiriez un safe-deposit. Nu 
voiam să risc să mă plimb prin Moscova cu buzunarele pline de dolari. 

„Imi pare rău“, a spus recepționerul. „Toate sunt ocupate. Există o 
listă de aşteptare. Doriţi să vă trec pe ea?“ 

Nu m-am putut abţine să nu râd. O listă de aşteptare pentru un safe- 
deposit la hotel? Suna ca poanta unei glume:“ De unde știți că vă aflaţi 
într-un oraș periculos? Răspuns: Pentru că toate safe-urile de la hotel 

sunt ocupate.“ Nici o mirare că un investitor pe care l-am întâlnit la 
Moscova şi care tocmai depusese nişte bani într-o bancă rusă, spunea 
că există mai mulți oameni de pază decât cadre de conducere. El mi-a 
spus de un lanț de restaurante occidentale care tocmai trimisese o 
echipă de cenzori să cerceteze de ce filiala sa din Moscova avea o cifră 
de afaceri atât de mare și câștiguri atât de mici. Echipa a constatat că 
aproape fiecare angajat era implicat într-o formă de delapidare - de la 
şefii care furau hamburgeri la managerii care se lăsau mituiți. 

Tot cleptocraţie este şi faptul că în Albania sustragerea de la plata 
impozitelor atingea proporții atât de exagerate încât, în 1997, un local 
albanezo-american de pizza se afla pe locul 35 pe ţară printre firmele 
care plăteau impozite, iar furturile de automobile erau atât de frecvente, 
încât oficialitățile americane estimau că 80% din automobilele care cir- 
culau pe şoselele din Albania erau furate de undeva de prin Europa. 

Cleptocrație este şi corupția din Rusia, care ajunge până la nivelul 
liderilor de la Kremlin, încât ruşii au o glumă despre un tip care vine din 
străinătate la Moscova la volanul unui automobil nou pe care-l 
parchează chiar în faţa Kremlinului, la poarta Spasski din Piaţa Roșie. 
Un polițist se apropie şi-i spune: „Mă scuzaţi, dar nu puteţi parca aici. 
Asta e poarta pe care o folosesc toţi liderii noştri.“ Tipul răspunde: „Fii 
pe pace! Mi-am încuiat mașina.“ 

Cleptocraţie este și povestea pe care mi-a spus-o un prieten care a 
trăit în Indonezia sub guvernarea extrem de coruptă a familiei Suharto. 
El lucrase multă vreme ca reporter la Jakarta pentru un ziar cu sediul în 
Singapore şi trebuia să-şi reinnoiască regulat permisul de rezidenţă. În 
Indonezia corupția s-a proliferat, după cum îmi explica el, încât oficialii 
„îți eliberează, într-adevăr, o chitanță pentru mita primită. Serios. Eu 
mi-am reînnoit documentele de imigrare în fiecare an. Plătesc mita și 
primesc chitanța. Contabilii de la mine cer documente, iar oficialii pe 
care îi plătesc, mi le furnizează.“ Nu e de mirare că, sub Suharto, 
indonezienii aveau o vorbă: dacă vecinul îţi fură o capră, fă ce vrei, numai 
nu te duce la judecătorie, pentru că atunci va trebuie să-i plătești pe 
poliţişti şi pe judecători şi la urmă îţi pierzi şi vaca.“ 

Cleptocraţie este şi atunci când funcționarii şi autorităţile care 
răspund de respectarea regulilor cred că acestea nu li se aplică şi lor. 
Nayan Chanda, redactor la Far Eastern Economic Review, imi relata 
odată experienţa avută în timpul unei vizite în China: „ Eram la Beijing și 
mergeam pe centura a doua într-o maşină împreună cu translatorul 
Ministerului de Externe, şoferul său oficial şi un colaborator al nostru. 
În timp ce coboram spre autostradă, șoferul Ministerului de Externe a 

întors brusc şi s-a îndreptat direct spre intrarea pe autostradă în sens 
invers, claxonând furios. Maşinile celelalte veneau spre intrarea pe 
autostradă și noi le ocoleam. Eram uluit și teribil de speriat. L-am între 
bat pe translator: „Ce face omul acesta?“ Mi-a răspuns că şoferul 
observase în fața noastră un mare blocaj de trafic și hotărâse să-l 
ocolească ieşind prin intrare. Am închis ochii, m-am ghemuit în spatele 
scaunului și mă rugam să scap cu viață. Am scăpat cu viaţă. Dar mai 
târziu am început să mă gândesc: „Ce se întâmplă cu oamenii de afaceri 
străini, care vor să intre în China? Chinezii semnează un contract cu ei, 
le iau tehnologia şi apoi schimbă regulile și le spun că n-au decât să 
plece acasă. Vor scăpa cu viață?“ 

Nu, atunci când autoritățile chineze sunt puse pe prăduit. Şeful filia- 
lei din China a uneia dintre cele mai mari bănci canadiene mi-a spus, în 
1997, că banca a transferat odată câteva mii de dolari de la filiala din 
Hong Kong la cea din Shanghai şi a fost nevoie de optsprezece zile pen- 
tru efectuarea transferului. „Credem că ştim ce s-a întâmplat“, îmi 
spunea într-o zi bancherul la un dineu în Shanghai. „Cineva de la Banca 
Centrală a luat banii, a speculat cu ei la bursa din Shanghai şapte- 
sprezece zile și apoi i-a pus la loc în cea de-a optsprezecea zi.“ 

Cleptocraţie înseamnă şi miliardele de dolari câștigate de programe 
de privatizare corupte din Europa de Est şi Rusia, unde elite oligarhice 
minuscule, adesea în cârdășie cu mafia locală şi oficialități din guvern, 
au manevrat în așa fel, încât să câştige controlul asupra fostelor fabrici 
proprietate de stat şi a resurselor naturale la prețuri sub nivelul pieții, 
devenind peste noapte miliardari. Preţurile la imobiliare au sărit în aer 
de la Paris la Tel Aviv sau la Londra din cauza oligarhiei rusești și a altor 
speculanţi care vând la suprapreţ şi care au scos ilegal din țară valori 
incredibil de mari. Când era o piață emergentă, America a avut şi ea 
capitalişti oneroși, așa cum acum Rusia și-i are pe ai ei. Dar capitaliştii 
oneroși din America și-au investit banii în piaţa de acţiuni şi imobiliare 
din America, în timp ce, grație globalizării şi transferului liber de capi- 
tal, capitaliştii ruși de astăzi îşi investesc banii tot în piața de acțiuni și 
imobiliare din America, ruinându-și propria țară. 

Uneori cleptocrația nu este numai în cazul oligarhiilor bogate care-și 
jefuiesc propria ţară, ci şi atunci când oameni simpli încearcă să 
supraviețuiască într-o ţară unde nu sunt cuprinși într-un sistem de asi- 
gurări. Eram odată la Jakarta, unde trebuia să mă deplasez de la 
terminalul pentru curse interne la cel internațional. Am ieșit pe trotuar 
cu bagajele şi aşteptam la rând în fața unui panou pe care scria: „Cursă 
gratuită între terminale“. Când a sosit autobuzul, mi-am urcat bagajele 

și am fost singurul călător. Când am trecut de şofer pentru a cobori la 
terminalul următor, acesta m-a oprit. „Domnule“, mi-a spus şoferul 
arătându-mi un semn grosolan mâzgălit de el cu un marker roşu dea- 
supra scaunului său. Semnul scria că o călătorie costa 4,900 rupii (cam 
2 dolari la vremea aceea). Am ridicat din umeri și i-am dat banii. 

Tot despre cleptocraţie a fost vorba şi în vara anului 1998, când, 
împreună cu John Burns, şeful biroului din New Delhi al ziarului New 
York Times, am vizitat Parlamentul indian, locul unde sunt promulgate 
legile Indiei. În timp ce aşteptam în hol pentru a intra, Burns a observat 
în librăria Parlamentului o carte: Who's Who of the Indian Parliament — 
cu biografia şi fotografia fiecărui legiuitor indian. Burns a hotărât să 
cumpere un exemplar. La cine trebuie să merg ca să cumpăr o carte?“ 
l-a întrebat Burns pe funcţionarul care stătea chiar lângă vitrina cu cărți. 
„Aici, domnule“, a spus el, „700 de rupii“. Omul s-a dus să aducă un 
exemplar. Când s-a întors, Burns i-a cerut un bon. „Noi închidem la 
prânz“, a spus funcţionarul, „este o vânzare în afara orelor de program“ 
- ceea ce însemna fără bon. Apoi i-a dat lui John cartea și a băgat banii 
în buzunar. Tot episodul mi s-a părut mai degrabă nostim, să mituieşti 
pe cineva în holul Parlamentului indian ca să poţi cumpăra o carte 
despre legislatorii indieni. 

Cred că acest exemplu explică de ce numărul din 16 decembrie 
1998 al ziarului Times of India relata că cercetările făcute timp de opt- 
sprezece luni în statul indian Punjab, contaminat de corupție, au fost 
sistate. Cercetarea viza un oficial care ar fi trebuit să primească 100 000 
de rupii (2 380 dolari) pentru prestarea unui serviciu guvernamental 
„onest“, şi asta într-un stat unde orice lucru, de la conectarea la curentul 
electric până la înscrierea la o şcoală publică reclamă plata unei mite 
către cineva. Dar n-a putut fi găsit nici un oficial care să merite recom- 
pensa. În locul identificării unui beneficiar al recompensei, ziarul din 
New Delhi a produs material doveditor care să poată fi folosit pentru 
acuzarea a 300 de oficiali corupți. 


e legătură au toate acestea cu globalizarea? Permiteți-mi să 
NV răspund apelând la câteva analogii simple cu lumea computerelor. 
Imi place să compar țările cu cele trei componente ale unui computer. 
În primul rând, este vorba de maşina propriu-zisă, „hardware“. Acesta 
este coaja în care este învelită economia. De-a lungul întregului sistem 
al Războiului Rece, în lume au existat trei tipuri de hardware - hard- 
ware de piaţă liberă, hardware comunist şi un hardware hibrid care 
combina trăsăturile caracteristice ale celorlalte două. 

Cea de a doua parte este „sistemul de operare“ pentru hardware-ul 
dumneavoastră. Îl compar cu politica macroeconomică a oricărei ţări, în 
cel mai larg sens al cuvântului. In țările comuniste sistemul de operare eco- 
nomic fundamental era reprezentat de planificarea centralizată. Nu exista 
o piață liberă. Guvernul hotăra cum ar trebui repartizat capitalul. Eu am 
denumit acel sistem de operare economic comunist DOScapital 0.0. 

Ín statele hibride, sistemele de operare erau combinaţii diferite de 
socialism, pieţe libere, economii dirijate de stat şi capitalism clientelar 
(crony capitalism), în care, între birocraţii din aparatul de stat, firme şi 
bănci existau legături strânse. Am denumit aceasta DOScapital 1.0. la 4.0., 
în funcţie de gradul de implicare a guvernului şi de cât de sofisticată era 
economia. Ungaria, de pildă, este DOScapital 1.0., China este DOScapital 
1.0. în provincie și 4.0. la Shanghai, în Thailanda este DOScapital 3.0., 
Indonezia este DOScapital 3.0. şi Coreea este DOScapital 4.0. 

La urmă vin marile sisteme industriale capitaliste. Unele dintre ele au 
sisteme de operare bazate pe piaţa liberă, dar denotând şi semnificative 
componente de politică socială. Acest grup include Franţa, Germania şi 
Japonia şi eu am denumit sistemele lor de operare DOScapital 5.0. Altele, 
însă, cum ar fi Statele Unite, Hong Kong, Taiwan şi Regatul Unit, şi-au 
liberalizat economiile şi au îmbrăcat cămașa de forță din aur. Ele au 
DOScapital 6.0. 

În plus față de tipul de hardware care include o economie și sistemul 
ei de operare, există „software-ul“, de care aceasta are nevoie pentru a 
obține cât mai mult de la cele două. Pentru mine, software sunt toate 
lucrurile care intră în sensul cel mai larg în categoria ordinii de drept. 
Software reprezintă o măsură a calității sistemului juridic şi a normelor de 
drept dintr-o țară, precum și gradul în care funcționarii, birocrații şi 
cetățenii săi îi înțeleg legile, le respectă și se pricep cum să le facă să func 
ționeze. Un software bun include legi bancare, legi comerciale, reguli 
pentru procedura de falimentare, legi contractuale, coduri de comporta 
ment în afaceri, o bancă centrală cu adevărat independentă, drepturi de 
proprietate care să stimuleze asumarea riscurilor, instanțe de apel, stan- 
darde contabile internaţionale, tribunale comerciale, autorități de supra- 
veghere susținute de un sistem juridic imparțial, legi impotriva 
conflictelor de interes şi insider trading * practicat de funcționari guver- 
namentali și slujitori ai statului și cetățeni dispuşi să aplice aceste reguli 
într-o manieră rezonabilă. 


* insider trading (la Bursă) — delict de inițiere (utilizarea ilegală în scop de profit 
a unor informaţii deţinute în mod privilegiat funcţiei deţinute — n.t.) 

În Războiul Rece, marea luptă s-a dat pentru a stabili al cui hardware 
va domina lumea. Sovieticii şi americanii n-au dat prea mare atenţie 
modului în care, de fapt, funcționa hardware-ul lor în diferitele țări aliate. 
Ei nu voiau decât să se asigure că alte țări făceau uz de numele lor de 
marcă cu etichetele lor. Într-adevăr, o țară putea să reziste multă vreme 
cu un sistem de operare groaznic şi cu un software corupt, pentru că 
sovieticii şi americanii nu se gândeau decât cum să o aibă în echipa lor, 
aşa încât o subvenționau sau îi acordau reparaţii gratuite — atâta timp cât 
țara era fidelă semnului de marcă al superputerii. Ambele superputeri 
erau terorizate de „teoria dominoului“, conform căreia, dacă o ţară-cheie 
şi-ar fi schimbat hardware-ul, toți vecinii ar fi trebuit să şi-l schimbe şi ei. 

Această bătălie s-a încheiat prin colapsul sistemului Războiului 
Rece. Brusc, au fost discreditate modelul comunist, cel socialist și chiar 
cel hibrid. Brusc, ne-am văzut într-un moment remarcabil din istorie: 
pentru prima oară, efectiv fiecare ţară din lume avea acelaşi hardware 
de bază şi anume capitalismul de piaţă liberă. Odată întâmplate toate 
acestea, se schimba tot jocul. Țările nu mai trebuiau să hotărască al cui 
hardware să aleagă, ci doar cum să exploateze cel mai bine unicul hard- 
ware care părea să funcționeze — capitalismul de piață liberă. 

În lumea tehnologiei computerelor există o vorbă: „Hardware-ul o ia 
întotdeauna înaintea software-ului şi a sistemelor de operare.“ Cu alte 
cuvinte, tehnicienii inventează tot mai repede şi mai repede cip-uri şi 
doar mai târziu dezvoltă sistemele de operare și un software mai sofisti- 
cat pentru a profita cu adevărat de acest nou hardware și a scoate 
maximum din el. Acest dicton se aplică şi la lumea globalizării. De la 
colapsul comunismului și socialismului în Rusia, Europa de Est şi Lumea 
a Treia, omenirea a asistat la adoptarea de către un mare număr de țări a 
hardware-lui de bază al pieţei libere şi chiar la conectarea hardware-ului 
lor la voltajul înalt al Turmei electronice, dar adesea fără un sistem de 
operare, fără software şi alte instituţii necesare pentru a gestiona efectiv 
şi a repartiza rațional fluxurile de capital şi energie care se pot scurge 
spre interior şi exterior odată ce eşti conectat la turmă. 

Așa cum am descoperit, aceasta este una dintre problemele centrale 
în tranziția de la sistemul Războiului Rece la sistemul globalizării: proble- 
ma „globalizării premature“. Repet cele spuse anterior: nu puteți merge 
înainte fără a intra în Turma electronică şi în superpiețe şi nu puteți 
supraviețui azi fără a avea un sistem de operare şi un software care să vă 
permită să profitați la maximum de ele şi să vă protejeze de cele mai peri- 
culoase excese atunci când, cuprinse de panică, calcă totul în picioare. 

Era inevitabil ca, din moment ce fiecare se precipita spre aceeași 
marcă de hardware -piețele libere —, să existe decalaje în modul în care 
diferitele țări își dezvoltau sistemele de operare și software-ul. E foarte 
simplu să achiziționezi un computer, mai ales când nu există decât o sin- 
gură marcă. Orice individ poate să se ducă la Computer City şi să-şi 
aleagă unul. În tranziţia de la sistemul Războiului Rece la sistemul 
globalizării, multe țări au făcut tocmai acest lucru, fără a-şi pune proble- 
ma dacă aveau sistemul de operare şi software-ul necesare pentru a 
folosi efectiv acel computer. Aceste ţări își ziceau: „ Aha, pare destul de 
ușor. Nu trebuie decât să-mi conectez computerul meu nou-nouț la 
Turma electronică...“ 

Dar, în realitate era mult mai greu decât se părea. E simplu să 
declari piața liberă în ţara dumneavoastră. Dificil este să asiguri 
impunerea nepărtinitoare a unor legi şi coduri comerciale echitabile, cu 
instanţe care să protejeze oamenii de capitalismul dezlănţuit. Este sim- 
plu să deschizi o piață de acțiuni. Până şi Mongolia are astăzi o piaţă de 
acțiuni. Dar este foarte dificil să construieşti o Securities and Exchange 
Commission (SEC)*, care poate controla comerțul insider. 

Este simplu să slăbeşti brusc frâiele presei și să permiți fluxul liber 
de informaţii economice. Dar este foarte dificil să asiguri și să protejezi 
o presă cu adevărat independentă care să facă cunoscute cazurile de 
corupție din interiorul guvernului şi să demaște companiile fantomă 
care își trag pe sfoară deținătorii de acțiuni. 

Procesul acesta de creare a unui software şi a unui sistem de ope- 
rare apare ca veriga cea mai slabă din lanţul globalizării. Știm astăzi că 
globalizarea duce la dezvoltarea comerțului, a schimburilor şi a dez- 
voltării economice; o mai mare dezvoltare economică duce la mai multă 
prosperitate pentru mai mulți oameni; iar mai multă prosperitate tinde 
să ducă la mai mult pluralism şi la liberalizare politică; o liberalizare mai 
mare tinde să ducă la democratizare. Dar, pentru a se produce această 
reacție în lanț, țara dumneavoastră trebuie să-şi instaleze sistemul de 
operare și software-ul, iar odată acest prim pas făcut, adesea apare coli- 
ziunea cu cultura, istoria şi instituțiile împământenite sau cu absența 
acestora. De aceea, primul pas se dovedeşte a fi mult mai dificil decât s-a 
crezut inițial, în euforia care a urmat după căderea Zidului Berlinului. 

Să ne gândim la Polonia și la Uniunea Sovietică. Au apărut din 
Războiul Rece cam în același timp. La început, ambele au cunoscut o 


* Securities and Exchange Commission — comisie de supraveghere a opera- 
ţiunilor bursiere — n.t. 

recesiune economică, dar curând Polonia a început să se dezvolte, 
Rusia - nu. Cauza rezidă parțial in faptul că Polonia care, înainte ca pu- 
terea să fie preluată de comuniști, a avut o istorie capitalistă, a putut 
instala relativ rapid un volum mai mare de software de bază și sisteme de 
operare necesare pentru a reuși în era globalizării. Rusia, care n-a avut o 
istorie capitalistă şi nici o democrație, a trecut printr-o perioadă mai dură 
şi a plătit preţul. Imi amintesc mereu de o glumă pe care Secretarul de 
Stat, James A. Baker III, le-a spus-o ziariştilor cu care călătorea, anume o 
glumă pe care i-o spusese preşedintele Uniunii Sovietice, Mihail 
Gorbaciov. Gorbaciov încerca să-i sublinieze lui Baker cât de grea era 
pentru Rusia trecerea psihologică la capitalism, după atâţia ani de comu- 
nism și a făcut-o printr-o istorioară: un țăran rus găsește la marginea 
drumului o lampă şi o sparge. Din lampă sare un spiriduş. Spiriduşul îi 
spune ţăranului că poate să-i îndeplinească orice dorință. 

Țăranul îi spune spiridușului: „Știi, eu nu am decât trei vaci, dar 
vecinul meu Igor are zece vaci.“ 

„Inseamnă că tu vrei douăzeci de vaci?“ îl întreabă spiriduşul pe 
țăran. 
„Nu“, spune țăranul, „vreau să mai omori şapte din vacile lui Igor“. 

În sistemul Războiului Rece, marea divizare a lumii era cea dintre 
economiile comuniste şi capitaliste, cu câteva economii hibrid printre 
ele. Astăzi, când, practic, toată lumea are același tip de hardware, marea 
linie de demarcaţie trece între democraţiile de piață liberă și clepto- 
crațiile de piață liberă. Țările capabile să dezvolte sistemele de operare și 
software-ul pentru a putea ține pasul cu piața liberă se vor deplasa în 
direcția democraţiilor de piaţă liberă. Țările care sunt incapabile sau nu 
doresc să dezvolte sistemele de operare şi software-ul se vor deplasa în 
direcţia cleptocrațiilor de piață liberă, unde statul este, de fapt, preluat de 
capitalişti fără scrupule şi elemente criminale, nici unul din aceştia nefi- 
ind interesat de o reală ordine de drept. 

La revedere, comunişti versus capitalişti. Salut, democrați versus 
cleptocraţi de piaţă liberă. 


A 
ji majoritatea oamenilor au o reprezentare despre cum arată 


cele mai bune democrații de piaţă liberă, permiteţi-mi să ilustrez cum 
arată cele mai rele cleptocraţii de piaţă liberă. După aceea veți putea 
plasa orice ţară în spectrul cuprins între cele două extreme. 
Cea mai pură formă de cleptocraţie de piaţă liberă pe care am văzut-o 
vreodată a fost Albania anilor '90. Albania a fost, timp de cincizeci de ani, 

una dintre cele mai izolate țări comuniste, adoptând în Războiul Rece o 
atitudine maoistă, prochineză. După prăbuşirea Zidului Berlinului, regi- 
mul comunist din Albania s-a prăbușit şi el în 1991. În Albania s-au ţinut 
alegeri rudimentare şi la Tirana s-a instalat un guvern cvasi-democratic. 
Albanezii credeau că au obținut şi ei ceea ce aveau alții: un hardware de 
piaţă liberă. Din păcate, a fost singurul lucru obținut. Întreaga Albanie 
era un hardware, fără software și fără sistem de operare. 

Când am vizitat, în 1998, capitala Albaniei, Tirana, Fatos Lubonja, 
scriitor albanez în vârstă de 47 de ani, redactor la revista literară 
albaneză Endeavor, îmi descria ce înseamnă să trăieşti în cleptocrația 
albaneză. „După comunism, spunea el, aici domnea o egalitate deplină. 
Toţi eram la zero. Puţini erau cei care aveau o proprietate sau relații. Așa 
că abia după aceea s-a format un sistem ierarhic. In fapt, oamenii conside- 
rau politica o afacere, pentru că a fi politician însemna a putea deschide 
sau închide uși. Puteai să-ți pui ştampila pe ceva sau nu. Piața liberă era 
privită ca ceva unde erai liber să faci orice. Drept care, cei mai îndrăzneți 
au început să facă tot soiul de lucruri, iar elementele criminale au 
descoperit că aveau nevoie de politicieni pentru unele situații, iar politi- 
cienii au descoperit că aveau nevoie de bani pentru a rămâne la putere. 

Oamenii nu aveau experiență. Nu fuseseră instruiți în treburi poli- 
tice. Nu înțelegeau că, fără software, Albania ar deveni o junglă, că 
oamenii ar avea de suferit, că mulți ar fi răpiți de gangsteri sau ar pleca 
din țară. La scurtă vreme oamenii au înţeles că Albania nu putea concura 
pe piața liberă decât cu o economie ilegală. In felul acesta am creat 
burghezia criminală. Ei nu plătesc impozite. Nu răspund de condiţiile de 
viață ale oamenilor sau de infrastructură. Nu fac decât să tot ia. Dacă nu 
poţi să concurezi la microcipuri, concurezi la mafie. Cât priveşte con- 
struirea unei reale democrații de piață liberă, aici ne situăm în punctul 
zero. Primii cinci ani n-au fost decât o variantă degenerată a comunismu- 
lui. In loc să construim o economie de piaţă liberă care să recompenseze 
inițiativa și riscul, am creat o economie criminală condusă după scheme 
piramidale. Oamenii şi-au depus banii în aceste piramide. Și, în loc să 
investească, se mulțumeau să-și bea cafeaua şi să aştepte să vină banii la 
ei, aşa cum le promiseseră proprietarii de piramide. Asta îmi amintește 
de vremea când aşteptam ajutor din partea Chinei şi trăiam în timpul 
Războiului Rece cu această himeră. Era orice, numai o economie adevă- 
rată, nu.“ 

Într-adevăr, ceea ce s-a întâmplat în Albania a fost că, în locul unui 
sistem bancar corect, guvernul a tolerat şi, până într-un anumit grad, 
chiar a încurajat, schemele Ponzi — una din cele mai vechi forme de 

escrocherie. Aceste scheme Ponzi erau atât de răspândite în Albania, 
încât una din cele mai cinice din ele era chiar sponsorizată de o echipă 
italiană de curse de maşini, ca şi când ar fi fost MasterCard Interna- 
tional. Organizatorul unei scheme Ponzi tipice venea în fața oamenilor 
şi le spunea că, dacă voiau să-și depună economiile în „fond“, în șase 
luni aveau să capete cu 20, 30, chiar 50% mai mult. Întrucât Ponzi avea 
puţine investiţii, dacă în general avea vreuna reală, pentru a obține pro- 
fituri atât de mari, singurul mod de a plăti aceste dobânzi ridicate era să 
atragă continuu noi investitori care să-i plătească pe cei vechi — și întot- 
deauna managerii fondului își luau porţia lor. Totul merge bine până în 
momentul când nu mai pot fi găsiți noi investitori. 

„Schemele Ponzi au început să facă eforturi pentru a procura banii 
necesari achiziţionării de benzină pentru contrabanda la prețuri foarte 
mari în statele vecine, Muntenegru şi Serbia, care suportau sancțiunile 
internaționale impuse în timpul războiului din Balcani“, îmi explica 
Carlos Elbirt, şeful agenţiei din Tirana a Băncii Mondiale. „ Dar, după ce 
au fost ridicate sancțiunile impuse Serbiei, în spatele schemelor Ponzi 
nu a mai rămas nici o activitate, prin urmare întreaga activitate consta în 
a face rost de noi bani pentru a-i finanța pe cei vechi. Când cei care se 
ocupau cu asemenea lucruri au ajuns într-adevăr la disperare din cauza 
banilor care trebuiau procuraţi, au oferit o dobândă de 50% pentru banii 
depușşi. Mi-a fost foarte greu să-i conving chiar şi pe propriii mei colegi 
din Albania, (de la Banca Mondială) că aceste scheme Ponzi erau sortite 
eşecului. Colaboratorii mei dădeau din cap când le arătam diagramele 
mele şi apoi băgau și mai mulţi bani în schemele Ponzi. Acestea erau pur 
şi simplu prea tentante și toți acționau la fel. Era ca o febră. Oamenii îşi 
vindeau casele şi băgau banii în schemele Ponzi, iar apoi, în două sau trei 
luni, recumpărau vechile case şi una nouă în plus. FMI și Banca Centrală 
au avertizat guvernul albanez “Banii nu cresc în pomi’, dar guvernul nu a 
luat nici o măsură.“ 

Toate acestea se datorau în parte faptului că guvernul albanez nu 
avea suficienți oameni care să cunoască bine situația şi în parte faptului 
că mulţi dintre propriii săi funcționari erau antrenați în această afacere. 
„Dacă te duceai la reşedinţa vreunui ambasador la ziua națională a ţării 
sale, dădeai acolo de proprietari de scheme piramidale“, îmi spunea 
Elbirt. „Erau acceptaţi fără rezerve și legitimizați și aceasta explică de 
ce o mulțime de oameni simpli le urmau exemplul.“ 

În cele din urmă, în 1997, fondurile piramidale albaneze au clacat, 
aşa cum era şi de aşteptat, conducând la prăbuşirea totală a legii şi 
ordinii, cu albanezi furioși jefuindu-şi propriul stat în încercarea dispe- 

rată de a-și recăpăta banii. Elbirt a trebuit să fie evacuat împreună cu alți 
diplomați străini pentru a fi puși la adăpost. Au plecat cu un convoi orga- 
nizat de britanici de la Tirana până în portul Durrës. Odată ajunşi la 
Durrës, elicopterul cu care urma să fie transportaţi n-a putut decola 
deoarece se trăgea prea mult. Atunci convoiul a fost îndreptat spre o 
altă zonă a portului, care era controlată de italieni. Diplomaţii au fost 
duşi cu toții la Durrës cu mașinile lor oficiale și cu șoferii lor oficiali, iar 
șoferii au parcat în port, așteptând să se întoarcă la Tirana. Dar domnea 
anarhia şi un grup de hoți albanezi pe jumătate beţi au năvălit în port şi 
au început să fure maşinile. Elbirt spunea că momentul cel mai tensio- 
nat a fost când a apărut un hoţ albanez, a luat „o pușcă mare, mare“, a 
cerut cheile de la una din maşinile celor evacuați şi apoi a dispărut în 
viteză, la volanul mașinii, în mai puţin de un minut. Numai că, după vreo 
zece minute, hoțul a apărut din nou şi a cerut actele de înregistrare a 
mașinii pe care tocmai o furase. Ca și când ar fi avut o bănuială că, dacă 
Albania ar fi primit software, el ar fi avut nevoie de actele de proprietate. 

Elbirt spunea: „ A fost foarte politicos. Jaful odată comis, părea că nu 
vrea altceva decât să încheie o tranzacție oficială.“ 


elatarea despre Albania din anii ‘90 este un exemplu extrem care 

demonstrează un fapt simplu: cei care s-au temut sau au prezis că, 
din cauza globalizării şi a permeabilității crescânde a granițelor, statul- 
națiune va începe să dispară sau să piardă din importanţă au greşit grav. 
De fapt, oamenii aceştia spuneau nişte absurdități imense. Din cauza 
globalizării și a deschiderii mai mari a graniţelor, calitatea statului dum- 
neavoastră câştigă, nu pierde din importanță. Permiteți-mi să repet ceva 
mai tare: ÎN SISTEMUL GLOBALIZĂRII, CALITATEA STATULUI DUMNEA- 
VOASTRĂ. CÂȘTIGĂ, NU PIERDE DIN IMPORTANȚĂ. Deoarece calitatea 
statului dumneavoastră reprezintă realmente calitatea software-ului şi a 
sistemului de operare cu care trebuie s-o scoateţi la capăt cu Turma 
electronică. Capacitatea unei economii de a face față inevitabilelor 
suișuri şi coborâșuri ale turmei, depinde în mare parte de calitatea sis- 
temului ei juridic, a sistemului financiar şi a managementului economic 
- oaze aflate, ca şi inainte, sub controlul guvernelor şi birocraților. 
Chile, Taiwan, Hong Kong şi Singapore, toate au supravieţuit crizei eco- 
nomice din anii ‘90 mult mai bine decât vecinii lor, pentru că au avut 
state de o calitate superioară care au condus un software și sisteme de 
operare de calitate superioară. 

Primul ministru thailandez, Chuan Leekpai, îmi spunea pe la 
începutul lui 1998, după ce țara sa fusese scuturată de criza economică 

din Asia: „Dacă ești pe punctul de a deveni parte a acestei piețe globale, 
ar fi de preferat să fii în stare să te aperi de această piaţă... Una din 
lecţiile pe care ni le-a predat această criză este aceea că multe dintre 
structurile și instituţiile noastre nu erau pregătite pentru această nouă 
eră. Acum trebuie să ne adaptăm la standardele internaţionale. Întreaga 
societate așteaptă acest lucru. Toţi vor un guvern mai bun şi un guvern 
transparent.“ 

Dar, în timp ce statului îi revine acum o importanță mai mare şi nu 
una mai mică, ceea ce s-a schimbat este ceea ce înțelegem prin stat. In 
timpul Războiului Rece ceea ce conta era mărimea statului. Era nevoie 
de un stat mare ca să lupţi cu comuniștii, să menții zidurile din jurul țării 
şi să susţii un generos sistem social pentru a-ţi cumpăra muncitorii ca 
să nu adere la comunism. În era globalizării, ceea ce contează este cali- 
tatea statului. E nevoie de un stat mai mic, pentru ca prin intermediul 
pieţii libere să se scurgă capital în ţară, nu un guvern lent, umflat, ci 
unul mai bun, mai inteligent și mai rapid, cu funcţionari care pot regle- 
menta piaţa liberă, fără a o sugruma sau a o scăpa de sub control. Totul 
se reduce acum pentru guverne la a crește calitatea statelor lor, dimi- 
nuându-le simultan proporțiile. Unul dintre cele mai importante şi mai 
durabile avantaje concurențiale pe care le poate avea astăzi o țară este 
un serviciu public sărac, eficient şi onest. 

Marea provocare pentru multe din fostele economii comuniste şi 
hibride, dominate de stat este dacă, în momentul în care încep să 
reducă mărimea aparatului guvernamental (prin liberalizarea, deregle- 
mentarea și privatizarea industriilor lor proprietate de stat), vor putea 
să amelioreze și calitatea guvernelor lor. Pentru că un guverm restrâns 
fără o guvernare mai bună este realmente periculos. Este nevoie de un 
echilibru. Se doreşte un stat suficient de puternic și suficient de impli- 
cat, pentru a asigura respectarea regulilor jocului, pentru a garanta că 
cei mai buni inventatori şi întreprinzători vor câştiga, dar nici unul nu 
este atât de puternic şi atât de implicat, încât fie să selecteze câştigă- 
torii, fie să-i protejeze pe perdanţi de câştigători, fie să-i protejeze pe 
perdanţi de competiţia internă sau externă. Dacă piața dumneavoastră 
reprezintă doar stopuri fără cale liberă, va provoca stagnare. Dacă piaţa 
dumneavoastră liberă are pretutindeni cale liberă şi nici un stop, ea dă 
naștere la haos. Și aici a dus globalizarea prematură în ţări ca Rusia şi 
Albania după colapsul comunismului. Rusia a aderat la Turma electro- 
nică practic fără să aibă un sistem de operare și un software. Ca urmare, 
în Rusia unii profită în beneficiu propriu de privilegiile pieţii libere — 
atrăgând investiţii străine, emiţind acţiuni şi obligaţiuni, făcând împru- 

muturi internaționale - în absența unui control suficient sau a impo- 
zitelor din care să rezulte venituri pentru a-i plăti pe deținătorii de 
obligaţiuni. Și când turma a realizat, în cele din urmă, că Rusia nu era 
nimic altceva decât o bucată de hardware de piaţă liberă, fără un sistem 
de operare și fără software instalate, s-au produs oscilații și s-au topit 
cablurile încâlcite care alcătuiau economia Rusiei. 

În Polonia postcomunistă, economia a scăzut şi apoi a crescut brusc 
atunci când reformele au fost propulsate pentru că investitorii au găsit 
acolo un nivel al câmpului de acţiune la care companiile cele mai pro- 
ductive câștigau. În Rusia nu procedezi bine făcând ceva mai bine sau 
operând conform celor mai bune practici“, spunea Bill Lewis, care a 
condus un studiu despre economia Rusiei realizat de o firmă de consul 
tanță McKinsey. „ Procedezi bine căutând favoruri, taxe preferenţiale şi 
subsidii.“ 

Ce s-a petrecut în Asia de Sud-Est a fost o altă formă de globalizare 
prematură. Thailanda, Malaysia, Coreea de Sud şi Indonezia erau 
diferite de Rusia. Ele au avut tot timpul un harware de piață liberă rudi- 
mentar şi au avut versiuni timpurii ale sistemului de operare — de la 
DOScapital 3.0 la 4.0. Aceste versiuni timpurii ale DOScapital - combi- 
nate cu multe economii, multe credite susținute de guvern, cu multe 
resurse naturale și cu mulți oameni dispuși să muncească din greu — 
erau foarte potrivite pentru a ajunge de la un venit de 500 USD per capi- 
ta la 5 000 USD. Pentru că, după cum ştim cu toții, când ai primul 
computer, orice sistem de operare este bun şi oricum vei fi mult mai 
productiv decât dacă ai lucra cu o mașină de scris. Dar aceste versiuni 
timpurii ale DOScapital erau relativ lente și impregnate de capitalism 
clientelar. În Indonezia, de pildă, managementul băncilor proprietate de 
stat era dominat de Ministerul de Finanţe. 

„Atunci când sunau politicieni, membri ai familiei președintelui sau 
funcționari din Ministerul de Finanţe, bancherii se simțeau obligați să 
acorde împrumuturi chiar și pentru proiecte pe care le apreciau ca 
neprofitabile şi atunci când rambursarea împrumuturilor era sub sem- 
nul întrebării, ei camuflau problemele“, scria Shiraishi Takshi, expert în 
problemele financiare ale Asiei de Sud-Est de pe lângă Universitatea in 
Kyoto. „Băncile din sectorul privat acumulau şi ele datorii fără 
acoperire. Misiunea lor era să servească conglomeratele de firme pe 
care le înființaseră, şi atunci când un membru al conglomeratului 
întâmpina dificultăți ei îi împrumutau fonduri suplimentare adunate de 
la surse străine cu o dobândă uriaşă.“ 

În anii ‘90, când Turma electronică a intrat într-o viteză superioară şi 
randamentul ei a crescut de la cel al unui cip 286 la cel al unui Pentium 
II, ea le-a oferit acestor țări din Asia de Sud-Est din ce în ce mai mulți 
bani. Băncile locale, dintre care majoritatea abia dacă erau reglemen- 
tate, au început să cumpere în exces USD, convertindu-i în moneda 
locală la un curs de schimb fix, fără a-i asigura în nici un fel, după care au 
împrumutat clienților lor aceşti bani pentru un număr crescând de 
investiții neproductive - de la un teren de golf în plus până la cele mai 
înalte blocuri turn pentru birouri din lume şi la expansiunea maniacal 
egocentrică a conglomeratelor din Coreea de Sud. Naţiunile din Asia de 
Sud-Est aveau nevoie să-şi actualizeze vechile lor DOScapital 3.0 la 4.0 şi 
să se apropie mai mult de DOScapital 6.0. Ele aveau nevoie de sisteme 
de operare mult mai liberalizate, în care rolul guvernelor să fie redus, să 
permită piețelor să-și orienteze mai liber resursele în vederea unei 
folosințe mult mai productive, să încurajeze mai mult concurența internă 
şi să-i selecteze pe perdanți prin proceduri de falimentare efective. Și 
aveau nevoie de un software mai sofisticat care să amelioreze calitatea 
guvernării, să reglementeze o economie mai rapidă, mult mai deschisă, 
să disciplineze managerii companiilor, să-i facă mai deschiși la verifi- 
carea de către deținătorii de obligaţiuni şi să fie suficient de severi şi 
suficient de flexibili pentru a gestiona orice retragere bruscă și masivă 
de investiții străine de la turmă. A arunca, pur şi simplu, o groază de 
capital și de muncă într-o industrie nu mai era suficient pentru a produce 
o creştere susținută, continuă. 

Din păcate, cei din Asia de Sud-Est au rămas la acest DOScapital 3.0. 
Mare greşeală. DOScapital 3.0 poate să fie bun pentru a ajunge de la un 
venit de 500 USD la unul de 5 000 USD per capita, atunci când turma se 
deplasează cu viteza de 286 cip. Dar când vrei să treci de la un venit de 5 
000 USD per capita la unul de 15 000 USD, iar turma trece de la un cip 
286 la un Pentium II, iar dumneavoastră încă mai folosiți DOScapital 3.0, 
ei bine, atunci hardware-ul dumneavoastră este pe cale să îngheţe. Aţi 
observat ce se întâmplă când folosiţi o versiune veche, lentă a sistemului 
de operare DOS şi Windows software într-un computer Pentium II nou? 
Primiţi pe ecran mesaje de genul: „ You Have Performed an Illegal Func- 
tion“, „Out of Memory“ sau „Cannot Save Item.“ Aceasta este, pe scurt, 
ce s-a petrecut în 1997-98 cu cei din Asia de Sud-Est, care au putut citi pe 
ecranele lor doar: „You Have Performed a Series of Irrational Invest- 
ments. Cannot Save Items. Delete Memory of All Inefficient Industries. 
Contact Service Provider and Download New Software and Operating 
System.“ Acest lucru au încercat să-l facă țările din Asia de Sud-Est. 

În toate aceste țări din Asia de Sud-Est veți constata că ele au repro- 
dus configuraţia exterioară a sistemelor financiare occidentale, dar în 
multe cazuri a fost o reproducere mecanică. In interior lipsea ceva — un 
element cheie al sistemului de operare DOS. Era o percepere și o 
înțelegere de principiu a modului cum funcționează pieţele realmente 
libere şi o societate bazată pe piaţa liberă — faptul că ele nu se conduc 
după raționamentul arbitrar al indivizilor, ci după munca anonimă în 
afara oricărei judecăţi de valoare pe piață. Uriaşele conglomerate 
coreene, aşa-numitele chaebols, n-ar fi fost niciodată în stare să con- 
tracteze asemenea uriașe datorii fără intervenția autorităților care au 
orientat în mod arbitrar capitalul în direcția dorită de ei. Toate aceste 
împrumuturi le-au dat posibilitatea de a creşte la un moment dat la o 
rată astronomică, pentru ca, în final, să recupereze. 

Fostul prim-ministru corean, Lee Hong Koo, mi-a spus că guvernul 
său a avut nevoie de câţiva ani pentru a înțelege mesajul: „Eram prim- 
ministru în 1995, atunci când Coreea a fost admisă în OCDE şi ajunsese 
la un venit de 10 000 USD per capita“, spunea el. „Credeam că, în sfârșit, 
am reuşit. Credeam aceasta pentru că absolvisem liceul cu brio şi acum 
eram studenți la colegiu. Dar calităţile necesare, la un anumit nivel, 
erau diferite de cele ale nivelului superior. Nu neam dat seama că 
marea noastră birocrație de stat, de care eram așa de mândri, reprezen- 
ta mai degrabă o frână decât o forţă pozitivă. Trăiam după formula: 
producția plus exportul este egal cu creşterea economică şi succesul. 
Criza de la sfârşitul anilor ‘90 ne-a arătat că am greșit, dar lecţia ne-a 
costat scump. Am învățat că eşecul comunismului era un eşec față de 
capitalism şi, dacă cel care câștiga era capitalismul, aceasta însemna că 
exista un control asupra capitalului. In anii '90 a fost acea globalizare 
rapidă a capitalului, dar noi nu ne pregătisem instituțiile pentru a trata 
cu pieţele de capital globale. Nu dispuneam de mecanismul necesar 
pentru a trata cu ele. Eram lipsiți de apărare. Ne tratam băncile ca şi 
când ar fi fost autorități de stat, ca şi când ar fi fost o prelungire a guver- 
nului. Credeam că nu trebuie să faci bani din bani. Credeam că trebuie 
să faci bani din producerea de bunuri. Așadar, era misiunea băncilor să 
promoveze creşterea. Prin urmare, ele erau o parte a birocraţiei guver- 
namentale. Nu înțelegeam că băncile și fluxurile de capital erau inima 
noii economii, fie că le reformezi, fie că nu.“ 

Așa cum a demonstrat prin propriile sale cercetări Dani Rodrik, 
economist la Universitatea Harvard, „problema nu este, pur şi simplu, 
dacă globalizezi, ci cum globalizezi.“ Țările care au construit infrastruc- 
turi financiare şi juridice sofisticate, oneste şi credibile — ceea ce ia mult 

timp = sunt mult mai bine poziționate pentru a para atacurile specula- 
tive asupra monedei lor, sunt mult mai capabile să facă față scurgerilor 
bruște de capital ale turmei şi fac mult mai rapid demersuri pentru a 
reduce impactul. Dar există unele excepții. Chiar și o ţară cu un sistem 
de operare şi un software sănătos poate întâmpina dificultăţi — de exem- 
plu Suedia, în 1992, sau America și criza economiilor şi împrumuturilor 
ei. Dar Suedia și Statele Unite şi-au revenit rapid datorită faptului că se 
bazau pe un sistem de operare și un software de calitate. Așa cum 
menționa, în cuvântările sale, Alan Greenspan, țările cu un sistem de 
operare financiar avansat şi un software corespunzător „ au fost, în gene- 
ral, în stare să descurajeze atacurile speculative impotriva unei monede 
bine protejate, pentru că sistemele lor financiare sunt robuste şi apte de 
a rezista unor scurgeri masive şi rapide de capital şi de a demara măsuri 
politice adesea energice pentru a respinge asemenea atacuri.“ 

Pentru toate aceste motive, liderii țărilor în curs de dezvoltare sunt 
acum din ce în ce mai conștienți de faptul că, dacă vor să reuşească în 
sistemul globalizării, au nevoie nu numai de o piaţă emergentă, ci şi de 
ceea ce fostul ambasador al SUA în Ungaria, Donald Blinken, numea o 
„societate în creştere“. Nu are nici un rost să-ți privatizezi economia 
într-un vacuum social şi guvernamental. „A pune piaţa înaintea 
societății“, spunea Blinken, „echivalează cu o invitație la dezordine și 
dezamăgire.“ 

De aceea, este extrem de important ca atât investitorii, cât şi politi- 
cienii să înceapă să-şi lărgească definiția dată elementelor constitutive 
ale unei piețe emergente sănătoase, uitându-se la ceea ce constituie o 
societate în creștere sănătoasă. Privind înapoi, cea mai mare greșeală 
pe care a făcut-o omenirea cu Rusia, atunci când aceasta a succedat 
Uniunii Sovietice, a fost să trateze tranziția Rusiei la sistemul global, în 
primul rând, ca o „problemă financiară“, lăsând pe seama FMI 
rezolvarea ei ca şi când singura problemă era liberalizarea prețurilor şi 
încărcarea pieţei libere cu grija pentru toate celelalte lucruri. 

James Wolfensohn, preşedintele Băncii Mondiale, are perfectă 
dreptate când propune revizuirea metodologiei noastre de a evalua 
ţările pe baza unei liste curente care se limitează aproape în întregime la 
statistici financiare - PIB, PNB, venitul pe cap de locuitor - şi trecerea 
la „o nouă formă de evaluare“, care să măsoare bunăstarea unei ţări ca 
societate în dezvoltare şi nu ca piaţă în dezvoltare. Țările trebuie clasifi- 
cate în funcție de calitatea software-ului de guvernare, a sistemului 
juridic, a procedurilor de rezolvare a conflictelor, a siguranței sociale, a 
ordinii de drept şi a sistemului de operare economic. 

Pentru aceste aşa-numite reforme de „ generația a doua“, o societate 
în dezvoltare avea nevoie de mult mai multă răbdare şi de o muncă 
susținută. „Înainte vreme, îmi spunea un înalt funcționar de la Banca 
Mondială, te duceai într-o ţară în curs de dezvoltare şi mergeai la guver- 
natorul Băncii Centrale şi n-aveai nevoie să-i dai decât un sfat simplu: 
“opriți emiterea de bani'. Mergeai apoi la ministrul de Finanţe şi-i 
spuneai “încetați să funcționați cu un deficit bugetar atât de mare, pen- 
tru ca Banca voastră Centrală să nu mai tipărească atât de mulţi bani’. 
Cu alte cuvinte, tot ce aveai de făcut era să vorbeşti cu doi oameni şi să 
le transmiți două mesaje simple. Dar acum ştim că e nevoie de mult mai 
mult. „ Iar pentru a instala aceste reforme cu un software de generația a 
doua, care transformă realmente o ţară dintr-o piață emergentă într-o 
societate emergentă, este nevoie de implicarea mult mai multor actori 
și se impune asigurarea unui consens politic mult mai larg. 

Despre America s-a spus că este un sistem trasat de genii care poate 
fi dirijat de idioţi. Astăzi, țările în curs de dezvoltare nu au nevoie de aju- 
tor din partea Americii, ci mai degrabă de a înțelege care este sursa 
reală a prosperității americane: combinarea unui sistem de operare 
corect — piețele libere — cu un software corect, instituţii politice şi con- 
sens politic care pot proteja proprietatea și inovaţia, pot garanta că, în 
mod obișnuit, cei mai productivi jucători câștigă şi pot furniza minimum 
de plase de siguranţă pentru a-i prinde pe cei care pierd. 

În timp ce toate tipurile de pretinşi geoarhitecți occidentali discută 
despre schițarea unei noi bănci centrale globale și a unor noi instituții 
guvernamentale globale pentru a controla Turma electronică, liderii mut 
tor ţări în curs de dezvoltare ajung treptat să înțeleagă că nimic nu-i va 
proteja atâta timp cât nu au o mai bună guvernare locală. Legile bancare 
şi legislaturile care le adoptă, executivul și organismele de control care le 
impun, instanțele care le adjudecă sunt toate instituţii locale, atenţia tre 
buind să se focalizeze pe îmbunătăţirea acestor organisme fără a aștepta 
soluțiile divine ale unei guvernări globale. Dacă mulţi gânditori occiden- 
tali nu înțeleg acest lucru, ţările care au trecut prin crizele economice din 
ultimul deceniu al secolului al 20-lea îl realizează foarte bine. 

„Se aud voci, unele chiar foarte tari, care spun că, probabil, inte 
grarea a mers prea departe şi prea rapid - în special pe pieţele 
financiare“, îmi spunea președintele Mexicului, Ernesto Zedillo, în 
iarna lui 1997. „Ei bine, eu cred chiar contrariul. Globalizarea este o 
provocare, dar oferă şanse teribile. Faptul că un capital financiar se 
poate deplasa instantaneu ridică, într-adevăr, un risc, dar a sări de la 
aceasta la a afirma că este nevoie să controlăm mișcările capitalului este 

total greşit.“ Da, a adăugat el, avem nevoie de un FMI puternic, care să 
ajute în cazuri de urgenţă şi să ne alerteze atunci când se manifestă dis- 
torsiuni în dezvoltarea ţărilor sau a diferitelor bănci. Dar, la sfârșit, 
spunea preşedintele Zedillo, „toate aceste fluxuri financiare globale vor 
canaliza într-un sistem financiar local sau ca resurse care vor fi impru- 
mutate de băncile locale.“ Așa că, ceea ce contează, a adăugat el, este 
dacă există instituţiile financiare şi politice locale care să reglementeze 
corect întregul proces. 


i n timpul Războiului Rece, țările nu dădeau prea mare atenţie tipului 

de sistem de operare sau de software pe care-l aveau vecinii, din 
moment ce nu erau foarte integrați. Astăzi, însă, în era globalizării, abili- 
tatea turmei de a transmite instabilitate de la țările rele la cele bune a 
crescut enorm. Astăzi, teoria dominoului ţine de lumea finanţelor, nu de 
cea a politicii. 

Acesta este motivul pentru care trebuie să fii puţin îngrijorat în legă- 
tură cu „restabilirea“ rapidă a economiilor asiatice în urma crizelor din 
1997-98. Nu pentru că ele au introdus, în fapt, toate reformele de care 
aveau nevoie pentru a crește de la DOScapital 1.0 la 6.0. În multe cazuri 
acest lucru s-a întâmplat deoarece moneda lor s-a depreciat mult şi ele 
au devenit beneficiarii unor masive importuri SUA, în special produse 
electronice şi componente de computere fabricate în Asia de Sud-Est. 

Numărul din 28 octombrie 1999 al The Wall Street Tournal a făcut 
profilul lui Rini Soewandi din Indonezia, care a fost conducătorul numit 
al firmei indoneziene producătoare de maşini Astra-International după 
ce compania aproape că a fost măturată de recesiunea economică de la 
sfârșitul anilor '90 din Asia. Ea era expresia faptului că întreprinzătorii 
asiatici conștientizau tot mai mult schimbările pe care trebuiau să le 
facă pentru a progresa, dar și cât de greu era s-o facă. 

„Urmez calea americană de a face afaceri, dar în sufletul meu sunt 
un cetățean al Jawei“, spune dl. Soewandi, un bărbat de 41 de ani. În 
continuare, în articol, se spunea: „Dl. Soewandi face un salt impresio- 
nant încercând să transforme spiritul afacerist de la Astra, una din cele 
mai vechi şi mai mari companii din Asia de Sud-Est, dintr-un conglo- 
merat restrictiv într-unul din primele organisme publice în stil american 
din regiune... Refacerea Astrei semnalează începutul unei noi bătălii 
pentru Asia de Sud-Est aşa cum se prezintă în urma crizelor. După ce au 
lăsat în spate ce e mai rău, multe companii descoperă problema de 
perspectivă a supraviețuirii într-o piață recent deschisă. Mulţi au evitat 

acest aspect, sperând că revigorarea le va restitui averile. Dar Astra şi-a 
întâmpinat frontal dificultățile şi a făcut o improspătare culturală, 
trecând de la deșănțare la transparență, de la conglomeratul egodirijat 
la jucătorul dirijat de piaţă. “Este o cursă contra cronometru’, spune dl. 
Soewandi. “Încercăm să facem două lucruri uriașe în același timp — să 
supraviețţuim crizei şi să inventăm un întreg nou model de afaceri care 
să ne conducă în viitor. Pentru o companie este foarte greu să facă unul 
din aceste lucruri, ce să mai spunem de amândouă.“ 

Dar, în timp ce restul lumii este în mod clar implicat în felul în care 
acești parteneri de afaceri asiatici îşi gestionează afacerile economice 
interne, capacitatea guvernului Statelor Unite sau al altora de a le ajuta 
efectiv să construiască software-ul necesar este foarte limitată. Ele tre- 
buie să se descurce pe cont propriu. Ministrului de Externe american îi 
place să călătorească cu avionul, dar, pentru a dezvolta software-ul nece- 
sar, trebuie să călătoreşti cu taxiul - de la Ministerul de Justiţie local la 
piaţa de acţiuni, apoi de la Ministerul Comerţului la sediile corporațiilor. 
Acesta este tipul de micropolitică şi microdiplomaţie care este total 
străin majorității diplomaților din ziiele noastre. 

Deci, cum abordăm lucrurile? Ar fi grozav dacă fiecare societate ar fi 
capabilă să-și instaleze software-ul și sistemele de operare înainte de a se 
lipi de Turma electronică. Dar nu este realist să gândeşti astfel. Procesul 
se va desfășura mult mai haotic — doi paşi înainte, un pas înapoi. Știm că 
va fi un proces al ţărilor ca Rusia sau Brazilia sau Thailanda care vor fi 
puţin pârlite de turmă, dar şi turma va fi pârlită de ele, ambele trăgând 
ceva invățăminte, imbunătățindu-şi reformele, urcând un pic, apoi dând 
iar înapoi şi apoi reluând întregul proces, să sperăm într- un mod mai 
înțelept. Acesta va fi un proces de lungă durată - unul care, într-o ţară ca 
Rusia, ar putea dura o generaţie — care va domina politica internă şi 
relațiile internaţionale în era globalizării. 

În acest proces dialectic, superpiețele şi Turma electronică ar putea 
juca, în cele din urmă, un rol mult mai important decât superputerea 
americană în promovarea reformei politice. Ar fi grozav dacă fiecare miş- 
care democratică ar fi condusă de un erou ca Andrei Saharov. Ar fi 
minunat dacă fiecare ţară ar fi împinsă înainte de ordinea de drept 
datorită cunoaşterii lui James Madison. Dar în era spre care ne îndrep- 
tăm principalul motor al schimbării ar putea fi Merrill Lynch. Următorul 
capitol ne va explica de ce. 


9 
Globalutie 


ministru al Thailandei, Chuan Leekpai. Pe jumătate în glumă, pe 

jumătate în serios, am început privindu-l peste masă şi spunân- 
du-i: „ Domnule prim-ministru, trebuie să vă fac o mărturisire. Am ajutat 
la debarcarea predecesorului dumneavoastră - deși nici măcar nu-i 
știam numele. Vedeți, stăteam acasă privind la televizor cum se prăbușea 
bahtul thailandez (şi văzând la televizor cum predecesorul dumneavoas- 
tră vă nenorocea complet economia). L-am sunat pe brokerul meu şi 
i-am spus să mă scoată de pe pieţele emergente din Asia orientală. Aș fi 
putut eu însumi să vă vând via Internet, dar am decis să mă consult cu 
brokerul meu. Un dolar este un vot, domnule prim-ministru. Cum v-aţi 
simți avându-l pe Tom Friedman ca alegător?“ 

Primul ministru a râs, dar ştia bine ce voiam să spun: aderarea la 
economia globală şi intrarea în Turma electronică echivalează cu 
scoaterea țării pe piața de acțiuni. Aceasta înseamnă transformarea ţării 
dumneavoastră într-o companie cotată la bursă, numai că deținătorii de 
acţiuni nu mai sunt cetățenii dumneavoastră. Ei sunt membrii Turmei 
electronice, indiferent unde s-ar afla ei. Şi, aşa cum observam mai 
înainte, ei nu votează doar o dată la patru ani. Ei votează în fiecare oră, 
în fiecare zi prin fondurile lor mutuale, prin fondurile lor de pensii, prin 
brokerii lor şi, din ce în ce mai mult, chiar de la ei de acasă, via Internet. 


E pisodul nr. 1: În iarna anului 1998 am luat un interviu primului 


pisodul nr.2: În toamna anului 1997, am vizitat Moscova împreună 

cu o delegație de manageri şi oameni de ştiinţă americani. Grupul 
nostru Îl includea și pe Donald Rice, fost conducător al gigantului ame- 
rican de high-tech Teledyne, acum conducătorul unei firme de 
biotehnologie. În timpul vizitei, Don mi-a relatat într-o zi că discutase 
despre oportunități de afaceri cu un întreprinzător rus care era intere- 
sat într-un parteneriat cu o companie americană, Rice este un versat 

conducător de firmă și, înainte de a merge foarte departe cu omul de 
afaceri rus, i-a pus o întrebare simplă: „V-aţi plătit impozitele?“ Intre- 
prinzătorul rus a răspuns evaziv, că nu prea le-a plătit. Regret, i-a spus 
Rice, dacă nu şi-a plătit taxele, nu exista nici o posibilitate de a deveni 
parteneri, deoarece compania lui Rice era o companie cotată la bursă şi, 
dacă una din filialele sale internaționale nu-şi plătea taxele, aceasta 
rezulta din auditul său anual. Aşa că acum întreprinzătorul rus are o 
alternativă. El poate fi un rău cetățean rus, poate să nu-și plătească în 
continuare impozitele în Rusia și să concureze de unul singur, sau să 
devină un cetățean rus mai bun şi un potenţial partener cu o firmă 
americană de vârf. Cu cât mai multe țări se vor alătura turmei, cu atât 
mai mult se vor afla în fața alternativei întreprinzătorului rus al lui 
Donald Rice - fie de a alerga cu Turma electronică şi de a trăi după 
regulile ei, fie de a alerga singur şi de a trăi după regulile proprii, dar 
acceptând faptul că accesul la capital este mai mic, accesul la tehnologie 
este mai mic şi, în sfârşit, nivelul de trai al propriului popor este scăzut. 

Aceste două relatări ilustrează pregnant efectele conflictuale pe care 
le are globalizarea asupra democratizării. Turma electronică va exercita 
presiuni asupra țărilor pentru a instala software-uri și sisteme de ope- 
rare mai bune care constituie temeliile democraţiei. In același timp, 
Turma electronică și superpiețele sunt pe cale să devină două dintre 
cele mai coercitive şi intrusive forțe de intimidare din lumea de azi. Ele 
îi fac pe mulți să simtă că indiferent ce fel de democraţie au la ei acasă, 
indiferent ce decizii iau în alegerile lor locale sau naționale, indiferent 
pe cine se gândesc să aleagă pentru a le conduce societățile, totul va fi 
numai iluzie, pentru că, de fapt, pieţele şi turmele mai mari, mai înde- 
părtate şi fără chip sunt cele care le dictează viaţa politică. 

Paradoxul globalizării este că, în unele zile, turma năvălește în oraş 
cam în genul cowboy-ului singuratec, cu pistolul fumegând, făcând 
ordine după lege, pentru ca, în ziua următoare, s-o șteargă din oraș, în 
stil King Kong, strivind tot ce-i iese în cale. Într-o zi, turma este 1776, iar 
în ziua următoare este 1984. Permiteţi-mi să vă arăt cum poate fi şi una 
şi alta deodată. 


m denumit procesul prin care turma ajută la construirea pietrelor 
de temelie ale democrației „revoluția din afară' sau „globaluţie“. 
Prima oară am descoperit globaluţia în Indonezia, în timpul unei vizite 
din 1997, în ultimele luni ale erei Suharto. Luasem masa cu Wimar 
Witoelar, un popular moderator de talk-show din Jakarta, care mi-a 

descris tânăra generaţie din clasa de mijloc indoneziană. El observa că 
ceea ce aveau în comun mulți dintre acești tineri de 20-30 de ani, 
educați, era dorinţa de a se îmbogăți fără a trebui să fie corupți, şi că ei 
doreau o democrație, dar nu voiau să iasă în stradă şi să lupte pentru ea. 
Această generaţie înțelegea că, sub Suharto, nu s-ar fi produs niciodată 
o revoluție democratică de sus, dar erau înspăimântați de o revoluţie 
democratică de jos, pentru că, dacă se revoltau săracii de la oraşe, viața 
ar fi devenit din nou periculoasă. De aceea, întreaga lor strategie consta 
în revoluția din afară sau globaluție. Intreaga lor strategie era să facă 
orice le stătea în putință, uneori conştient, alteori inconştient, pentru 
integrarea Indoneziei într-un sistem global. Ei sperau că, legând 
Indonezia de aceste instituții şi pieţe globale — indiferent dacă era vorba 
de World Trade Organization, Pizza Hut, APEC (Asia-Pacific Economic 
Cooperation), ASEAN (Association of South-East Asian Nations), 
Merrill Lynch, PriceWaterHouse Coopers sau organizațiile nonguverna- 
mentale pentru drepturile omului (NGOs) - ar putea importa standarde 
și sisteme de ordine de drept, despre care ştiau că n-ar fi putut fi nici- 
odată inițiate de sus şi n-ar fi putut fi niciodată generate de jos. 

De pildă, presa indoneziană nu putea critica direct regimul Suharto 
pentru nepotismul său excesiv, așa că relata cu delicii cum Statele Unite 
şi Japonia au adus Indonezia în faţa instanței WTO (World Trade 
Organization), învinuind uzina națională de automobile din Indonezia — 
controlată de fiul Președintelui — că era scutită de taxe şi contravenea 
astfel standardelor WTO. Strategia adepților indonezieni ai globaluției 
era, pe scurt, să gulliverizeze regimul Suharto globalizând societatea 
indoneziană. Analistul militar indonezian Juwono Sudarsono îmi descria 
globaluţia după cum urmează: „ piața globală ne va impune practici și dis- 
cipline de afaceri pe care noi nu le putem genera în interior.“ Un alt 
reformator indonezian exprima totul mai simplu. El mi-a spus că, îm- 
preună cu fiul său, se răzbunau pe Suharto „mâncând la McDonald's“ o 
dată pe săptămână. 

Politica externă tradițională, în special de extremă dreaptă și stângă, 
subaprecia puterea Turmei electronice și a globalizării de a contribui la 
democratizare. Expertul în politică externă Michael Mandelbaum de la 
Universitatea Johns Hopkins, nota: „Noi mai trăim și acum cu imaginea 
revoluțiilor de la 1776, 1789, 1917 şi 1989, care lasă impresia că 
democraţia poate fi produsă doar de poporul care se ridică şi răstoarnă 
un guvern corupt. Este vorba fie de soldații care au luptat în bătălia de 
la Lexington din timpul războiului pentru independenţă din 1775-1783, 
fie de mulțimea care a luat cu asalt Bastilia, fie de Solidaritatea din 

Polonia sau Forța Poporului din Filipine. Ca atare, nu ne imaginăm 
niciodată că democratizarea se realizează prin apariția unui om de afa- 
ceri străin care îi spune guvernului dumneavoastră că el nu poate 
câștiga destui bani pentru a angaja cetățenii țării atâta timp cât guvernul 
nu instituie o mai bună siguranţă asigurată prin lege, standarde con- 
tabile internaționale și transparenţă.“ 

Dacă Statele Unite nu-i cer în fiecare zi Chinei să democratizeze ţara 
și dacă poporul chinez nu se ridică în fiecare zi, revendicând dreptul de a 
publica articole în pagina destinată opiniei publice din ziarul asiatic Wall 
Street Journal, aceasta nu înseamnă că acolo procesul de democratizare 
nu înregistrează progrese. Continuăm să privim democratizarea ca pe 
un eveniment — la fel cu prăbuşirea Zidului Berlinului —, dar, în realitate, 
este un proces. 

Desigur, pentru ca acest proces să se încheie cu o democraţie libe- 
rală de succes este nevoie să fie impins nu numai de către forțele pieţei, 
aşa cum observa Larry Diamond, coeditor la Journal of Democracy și 
unul dintre cei mai profunzi cercetători ai tendinţelor de democratizare 
din lume. Turma este necesară, dar nu şi suficientă. „ Este, de asemenea, 
important ca guvernul Statelor Unite să se pronunţe, cu forță şi con- 
secvent, pentru democratizare“, explica el. „ Este important ca Uniunea 
Europeană şi Programul de Dezvoltare al Naţiunilor Unite şi fiecare 
rețea în continuă extensie a organizaţiilor nonguvernamentale care 
monitorizează şi promovează drepturile omului să sprijine inițiativele de 
democratizare de pe piețele în ascensiune. Este important ca globa- 
lizarea informării să-i informeze pe tot mai mulți oameni despre cum 
trăiesc alții. Este important ca, pe baza dezvoltării economice a țărilor, să 
se creeze noi clase de mijloc în întreaga lume o dată cu nevoia lor 
firească de a participa mai mult la luarea deciziilor şi de pluralism politic. 
Nu este deloc întâmplător că fiecare țară care are un venit de peste 
15 000 USD pe cap de locuitor este o democraţie liberală, cu excepția 
Singaporelui, care este un oraș-stat și va deveni aproape în mod cert o 
democraţie liberală de îndată ce se va produce o schimbare de generații. 
Este important că sfârşitul Războiului Rece şi colapsul comunismului au 
discreditat toate modelele cu excepția democrației liberale.“ 

Este nevoie de conlucrarea tuturor acestor factori. 

Punctul meu de vedere simplu este că Turma electronică și 
superpiețele nu numai că îşi vor lua locul printre celelalte forțe, pe care 
Diamond le consideră extrem de importante pentru promovarea 
democratizării, dar, în această eră a globalizării, turma şi superpieţele 
se pot dovedi a fi cele mai importante din aceste forțe. Aceasta datorită 

abilității turmei de a pătrunde adânc în rețeaua de conectare a țărilor, 
într-o manieră în care nici guvernele şi nici chiar organizaţiile pentru 
drepturile omului nu pot s-o facă. Turma poate impune presiuni cărora 
puține guverne pot să le reziste. Ea este direct interesată să procedeze 
astfel și generează şi la alții interesul direct de a o urma. 

Desigur, turma face eforturi să intre în rețeaua de conectare nu pen- 
tru că prețuieşte democraţia ca atare. Nu acesta este motivul. Ea 
prețuieşte stabilitatea, previzibilitatea, transparența şi abilitatea de a 
transfera și proteja proprietatea privată de confiscare arbitrară sau crim- 
inală. Dar, pentru a asigura aceste lucruri, turma are nevoie ca țările în 
curs de dezvoltare să instaleze software-uri şi sisteme de operare mai 
bune şi să aibă o guvernare mai bună, toate acestea alcătuind pietrele de 
temelie ale democraţiei. În lumea de astăzi, nu poţi trece de la Mao la 
Merrili Lynch fără a prelua ceva din Madison. Să privim mai înde- 
aproape cum impune turma câteva din aceste pietre de temelie ale 
democrației. 


Transparenta 


The Wall Street Journal relata că, atunci când înalți funcționari finan- 
ciari din Statele Unite, Japonia, China şi alte şapte țări din Asia s-au 
întrunit la o adunare convocată în Malaysia, în noiembrie 1997, au 
remarcat că Banca centrală malaysiană afișa un tabel electronic de 
genul celor întâlnite în mod uzual la meciurile de baschet, care etala 
continuu stadiul rezervelor monetare ale Malaysiei pentru a-i asigura 
pe vizitatori de sănătatea economiei țării, 

Nu fiecare ţară merge atât de departe încât să afişeze un asemenea 
tabel în terminalul de sosiri al aeroportului respectiv — sau poate că 
totuși... In ultimii ani, Turma electronică a învăţat, de regulă într-un 
mod dur, să pretindă mai multă transparenţă în rapoartele financiare. 
Țările care se lipesc de turmă învaţă din ce în ce mai bine, tot într-un 
mod dur că, cu cât există mai multă transparenţă referitor la datele și 
tranzacțiile lor financiare, cu atât mai mică este probabilitatea ca turma 
să intre brusc în panică și să se retragă. 

Să ne inchipuim Turma electronică asemenea unei turme de fiare 
sălbatice păscând pe o largă suprafață din Africa. Atunci când o sălbăti- 
ciune aflată la marginea turmei vede ceva mișcând în desișul înalt şi 
stufos din apropiere, nu-i va transmite sălbăticiunii din preajma ei „Oh, 
Doamne, nu cumva în tufiş dă târcoale un leu?“ Nici gând. Sălbăticiunea 
o va lua sănătoasa și nu se va opri decât cel puţin după o sută de yarzi. 

Aceste fiare vor năvăli în țara următoare călcând tot ce le iese în cale. Și 
atunci cum poate fi protejată o ţară? Răspuns: tăiați iarba și curăţaţi 
desișul, așa încât data viitoare, când sălbăticiunile vor vedea ceva foş 
nind prin iarbă, să-şi spună: „Nu-i nimic, văd ce e. Nu e decât un 
iepuraș.“ Sau dacă se apropie vreun leu, sălbăticiunea are suficient timp 
pentru a-l vedea de la depărtare și a o lua încet din loc fără a stârni o 
fugă în masă. Dacă nu, cel puţin va avea timp să adune turma pentru ca 
leul să mai piardă din curaj. Datorită transparenţei, sălbăticiunile 
primesc mai repede mai multe informații, aşa încât orice ar vrea să facă 
pentru a-şi salva pielea, pot să facă aşa cum trebuie. În lumea finanţelor 
aceasta poate să însemne diferența dintre o piață care se scufundă puțin 
și una care coboară în picaj cu pierderi pe care le va putea recupera în 
luni sau ani. 

În decembrie 1997, atunci când economia Coreei de Sud a intrat în 
dificultate, coreenii spuneau oricui că rezervele lor valutare erau de 30 
miliarde USD, deşi în realitate erau de numai 10 miliarde USD. Când 
turma a descoperit acest lucru, a luat-o repede din loc. În același timp, 
guvernul de la Seul, spunea FMI, că suma totală a împrumuturilor pe 
termen scurt din străinătate era de 50 miliarde USD. O săptămână mai 
târziu anunța că acestea se cifrau la 100 miliarde USD. Hopa! 

Acest tip de lipsă de transparenţă, observa Richard Medley, care ela- 
borează analize de politică de risc la comanda firmelor financiare, este 
ceea ce determină unele din cele mai periculoase panici. Lipsa de 
transparenţă, argumenta el, „oferă în mod sigur iluzioniștilor optimişti 
şi iluzionișştilor paranoizi un imens spaţiu liber pentru fanteziile lor.“ Să 
ne gândim la Thailanda, Coreea sau Rusia la începutul anilor '90. În vre- 
murile bune, lipsa de transparenţă a economiilor lor i-a încurajat pe 
iluzioniştii optimişti să facă baloane, pompând din ce în ce mai mulți 
bani în aceste țări, deoarece credeau că vor putea obține aceleași câș 
tiguri mari ca în urmă cu un an, chiar dacă banii avansați inițial păreau 
să fi fost folosiţi pentru fabrici productive, iar cei pompaţi ulterior se 
duseseră pe locuințe de lux şi fabrici pentru care nu exista nici o 
cerere.“ Nu se poate face realmente o analiză serioasă pe sisteme 
opace“, argumentează Medley., Plasaţi Turma electronică într-un soi de 
iluzie optică legată de țara dumneavoastră şi aruncaţi astfel prețurile în 
aer. Iluzionistul optimist spune închideți ochii și cumpăraţi şi cu 
siguranţă bazinul va fi plin cu apă atunci când veți plonja în el. Dar este 
foarte periculos. Pentru că aceleași opacități care îi mână pe iluzioniștii 
optimişti să arunce preţurile în aer, îi autorizează și pe iluzioniştii para- 
noizi să le apese in jos până la niveluri exagerate când starea de spirit se 

schimbă. Pentru că, pe drumul în jos, toate poveștile pe care vi le-aţi 
spus ca un iluzionist optimist ce sunteți, toate presupunerile pe care le 
faceţi legat de rezervele valutare ale țării sau de obligațiunile la termen, 
eșuează.“ 

Porniţi de la a crede orice şi ajungeţi la a nu mai crede nimic. În fapt, 
iluzionistul paranoid crede mai mult decât nimic - el crede că pretutin- 
deni există datorii ascunse şi angajamente nedeclarate. Fiecare turmă 
are iluzionişti optimişti şi paranoizi şi, dacă le dați ocazia, ei vor exacer- 
ba panica în interiorul şi în afara țării. 

În ultimii ani, Turma electronică a predat această lecție câtorva țări. 
Astăzi, ministrul de Finanţe al Coreei de Sud trimite investitorilor globali 
câte un e-mail prezentându-și rezervele monetare la sfârşitul fiecărei zile 
de lucru, inclusiv, în măsura posibilului, fluxurile de capital privat. 
„Coreenii au pornit de la ideea că transparenţa nu înseamnă nimic și au 
ajuns la ideea că transparența înseamnă orice“, mi-a spus odată un ma- 
nager de fond de pe Wall Street. „Dacă le-am cere-o, ne-ar trimite în 
fiecare zi un buletin meteo.“ Rick Johnston, care conduce departamen- 
tul pentru investiții in America Latină de la Offitbank, o bancă privată din 
New York, mi-a spus: „Când mă duc în Brazilia, le spun ‘am nevoie să văd 
totul. Le-o spun absolut franc. ‘Nu pentru mine. Eu sunt prietenul 
vostru. Cred în voi. Dar cum mă puteți ajuta să-i conving pe cei sceptici?” 
Iar acum scepticii spun: “Dacă nu daţi la o parte vălul şi nu ne lăsați să 
vedem totul, eu nu vă dau nici un ban, pentru că voi aveți o înclinație 
istorică spre a dezamăgi. Nu e transparență, nu sunt bani. Arătați-ne 
banii. Vreau să vă vedem registrele de la un cap la altul, la lumina soare- 
lui și la lumina lunii” Acum primesc în fiecare zi date despre toate 
aspectele economiei braziliene, iar la sfârşitul fiecărei zile primesc un fax 
cu toate fluxurile de capital din Brazilia din ziua respectivă. Ştiu ce s-a 
întâmplat cu balanţa lor comercială, știu ce s-a întâmplat cu balanţa lor 
financiară, ştiu ce e cu rata oficială la Banca Centrală şi ce se petrece pe 
piața paralelă cu tranzacțiile turistice. Această fișă provine de la o firmă 
privată locală şi conţine date furnizate de Banca Centrală a Braziliei. Eu 
voi investi mai mult dacă ştiu, în fiecare clipă, ce au în pușculiță — chiar 
dacă mai există încă riscuri. Pentru că, având datele corecte, sunt în 
măsură să evaluez riscurile şi să-mi schimb planurile în cazul în care se 
observă o tendință negativă; altminteri, aş bâjbâi luându-mă după 
zvonuri şi așa ajungi la faliment.“ 

O dată ce ai acceptat să fii astfel supravegheat de turmă, nu mai 
există cale de întoarcere decât cu un preţ uriaş. 

Standarde 


„Dacă ați vrea să scrieți o istorie a piețelor de capital americane, 
observa odată ministrul de Finanțe Larry Summers, v-aș sugera că sin- 
gura inovație importantă în modelarea pieței de capital a fost ideea 
principiilor contabile general acceptate. Avem nevoie de ele la scară 
internațională. Cineva care predă la cursuri serale de contabilitate din 
Coreea îmi releva ca un triumf minor, dar nu lipsit de semnificație al 
FMI faptul că, în mod normal, el are 22 de studenți în trimestrul de 
iarnă, iar anul acesta 1998, avea 385. Avem nevoie de aceasta la nivelul 
corporațiilor din Coreea. Avem nevoie de aceasta la nivel național.“ 

Un motiv pentru care clasa de contabilitate a coreanului pur și sim- 
plu a explodat ca volum poate fi faptul că, în criza financiară din 1997-98 
din Asia de Sud-Est, turma a început să pretindă pretutindeni standarde 
contabile uniforme. Când turma a început să cerceteze mai îndeaproape 
multe dintre companiile din Coreea de Sud, Thailanda sau Indonezia, a 
descoperit că nu-şi putea da prea bine seama de situația lor, pentru că 
încheierile de bilanţ, în care erau cuprinse toate unitățile şi subunitățile 
firmelor, nu erau unificate, așa încât să poată fi văzute toate activele şi 
toate angajamentele, ca să nu mai menționăm activele și angajamentele 
nedeclarate. 

Cu cât turma investește mai mult în fabrici sau pieţe din diferite țări 
și cu cât mai mult aceste țări vor să atragă investiţii de la turmă şi cu cât 
mai multe companii din aceste țări vor să fie cotate la bursele dintr-una 
din superpieţele de frunte, cu atât mai puternică va fi presiunea exerci- 
tată asupra lor, de a respecta standardele financiare internaționale de 
raportare. 

Să ne oprim asupra unui singur exemplu care mi-a sărit în ochi într-un 
articol publicat în decembrie 1997, de revista Hemispheres a United 
Airlines. Era o relatare despre India's Infosys, una din companiile de 
software cu cea mai rapidă creştere din lume. Articolul remarca urmă 
toarele: „Cheia succesului lor a constat în abandonarea politicilor şi 
practicilor Lumii a Treia care a frânat multe companii de pe subconti- 
nent și în realizarea legăturii cu Lumea Întâi care permite asigurarea 
cât mai multor comodități pentru client. Am hotărât de la bun început 
să nu amestecăm resursele corporației cu cele private’, spune Narayana 
Murthy, vizionarul fondator și conducător al companiei. Aceasta 
înseamnă că nimeni nu foloseşte automobilul companiei pentru 
interese personale — o ruptură radicală cu cultura de afaceri tradițională 
indiană. In India, colaboratorii firmelor fac în mod frecvent uz de 

bunurile companiilor. Electricienii companiei lucrează acasă la factorii 
de conducere. Angajaţii aduc de la şcoală copiii şefilor lor şi îi suprave- 
ghează acasă. Achiziţionarea de imobile se face prin conturile firmelor. 
Angajaţii înghit asemenea practici pentru că nu au de ales. Numai că 
toate acestea conduc la o alienare crescândă și la un regres rebel al 
implicării creatoare. Asemenea lucruri nu se întâmplă la Infosys... 
Infosys este prima companie indiană care, cu o săptămână înainte de 
închiderea anului financiar, face cunoscute rezultatele anuale verificate, 
prima care publică trimestrial declaraţiile financiare verificate și prima 
care publică declaraţii în conformitate cu principiile contabile general 
acceptate ale Statelor Unite şi cu pretențiile de revelare ridicate de 
Securities and Exchange Commission din Statele Unite. “Normele de 
revelare şi practicile ei contabile au stabilit standarde, care ar trebui să-i 
stimuleze şi pe alții”, se spune în raportul unui analist.“ 

Această tendință poate fi observată chiar astăzi în zona brokerajului 
prin Internet. „Online-trading, spune John T. Wall, preşedinte la NASDAQ 
International, intensifică în mod categoric supravegherea guvernelor şi 
companiilor în vederea unei mai bune guvernări. O dată ce oamenii pot 
investi în străinătate sau pot primi investiții din străinătate şi îşi pot des- 
făşura comerțul online, ei vor să ştie mai mult despre companii, vor să ştie 
dacă se pot încrede în informațiile despre respectivele companii. Sunt 
datele financiare în acord cu standardele contabile internaţionale? Care 
este calitatea conducerii firmei? În felul acesta, armonizarea sistemelor fis- 
cale și juridice va face progrese.“ 

Într-adevăr, unul din aspectele relevate de criza economică din Asia 
de Sud-Est în 1997-1998 a fost că cele mai multe din cele cinci mari 
firme de contabilitate americane, așa-numitele Big Five, au verificat 
registrele marilor firme financiare asiatice care au dat faliment în tim- 
pul crizei fără să ridice cartonaşul roşu atunci când au descoperit 
nereguli, așa cum rezultă dintr-un studiu al Conferinţei Internaţionale 
pentru Comerţ şi Dezvoltare a Naţiunilor Unite (UNCTAD). Potrivit 
relatării din numărul din 17 noiembrie 1998 al lui The New York Times, 
cele cinci mari firme n-au aplicat aceleaşi norme şi standarde contabile 
detaliate uzuale în America. lar motivul principal al acestui procedeu a 
fost că cele mai multe din cele cinci firme de contabilitate - cum ar fi 
PricewaterhouseCoopers sau Ernst & Young - veniseră în Asia pre- 
luând firme contabile locale, ale căror clienți locali insistau să se aplice 
reguli contabile locale mai laxe. S-a terminat. Banca Mondială cere 
astăzi celor Big Five să nu-şi pună numele pe nici o revizie contabilă 
care nu este conformă standardelor contabile internaționale. Dacă 

revizia este făcută la una din filialele locale după reguli locale, ea va fi 
semnată doar de firma locală — iar investitorii vor fi prudenți. Potrivit 
unui studiu al Naţiunilor Unite, reviziile deficitare nu au declanșat criza 
economică din Asia, dar o revizie mai bună ar fi detectat mai curând 
problemele care se conturau şi ar fi făcut ca efectele crizei să nu fie atât 
de dure. 

Întrucât pătrundem din ce în ce mai mult într-o lume în care 
Internetul își pune amprenta asupra comerțului, acest impuls spre stan- 
darde globale comune capătă o forță uriaşă şi aceasta pentru simplul 
motiv că: din clipa în care hotărăști că vei face afaceri, cu mărfuri sau ser- 
vicii, via Internet, din primul moment în care deschizi o pagină proprie 
pe Internet, din acel moment ai devenit o companie globală - indiferent 
dacă te afli în India, în Italia sau Indianapolis. A face afaceri prin Internet 
înseamnă, prin definiție, a fi global. De aceea, trebuie să ai o gândire 
globală şi trebuie să-ți pui problema ce, din oferta de vânzare, i-ar putea 
atrage pe cumpărătorii globali. Ar fi de preferat să-ți poți asigura clienții 
că le poți furniza mărfurile la termen și în condiţii sigure, că numărul lor 
de card va fi în siguranţă pe pagina ta, că banii pot fi transmiși conform 
standardelor internaţionale, a legilor și celor mai bune practici și că tot 
ce ține de contabilitate şi comerţ se va desfășura în acord cu normele 
internaționale.“ Cu cât mai multe afaceri se realizează prin Internet de 
către tot mai multe persoane din tot mai multe colțuri ale lumii, cu atât 
mai mult comportamentul în afaceri al oamenilor se va armoniza în toate 
colțurile globului,“ argumenta Bob Hormats, vicepreşedinte la Goldman 
Sachs International. 

Am avut ocazia să sesizez acest lucru la diferite nivele în timpul 
vizitei pe care am făcut-o în Sri Lanka la sfârşitul lui 1999. In dimineața 
în care am sosit, am mers două ore cu maşina de la aeroportul din 
Colombo pentru a vedea una din fabricile textile de vârf din Sri Lanka. 
Drumul spre fabrică avea o singură bandă, pe unde circulau mașinile şi 
vacile, și a fost o încercare grea. Peisajul era cel al pădurilor tropicale. În 
cele din urmă, am ajuns în satul Pannala, în afara căruia se afla această 
fabrică textilă foarte modernă, cu clădiri proaspăt zugrăvite, pajişti 
îngrijite şi legături prin satelit. Aveai impresia că sunt de pe Marte. 
Fabrica era a unei firme din Sri Lanka, numită Slimline, care producea 
confecții pentru Victoria's Secret și Marks & Spencer. Fabrica era inte- 
gral computerizată și, în curând, urma să fie legată prin Internet de 
lanțul Victoria's Secret pentru a face comerț electronic. Aproximativ 
1400 de angajaţi, în majoritate femei cu vârsta peste 18 ani lucrau la 
şiruri de mașini de cusut pneumatice. Toate purtau uniforme, iar 

femeile gravide se recunoșteau după boneta roşie pe care o purtau, și 
lor li se cerea un ritm de lucru mai lent. Fabrica avea aer condiționat și 
era suficient de curată pentru a mânca direct de pe podea. Ziua de lucru 
era de 8 ore, dar intensă, fiecare femeie având de lucrat la un anumit 
număr de haine pe minut. Fiecare linie de asamblare era computerizată 
şi trebuia realizată o anumită producție medie pentru ca femeile să-și 
primească bonusul lunar. Salariul era de 80-100 USD pe lună, inclusiv 
micul dejun şi exista o listă de așteptare pentru locuri de muncă. În ce 
priveşte condiţiile de muncă, fabrica era de prima categorie. Făcând 
abstracție de salariu, mi-aş fi lăsat propriile fiice să lucreze aici. 

L-am întrebat pe proprietarul fabricii, Mahesh Amalean, de ce a făcut 
o fabrică elegantă și nu una de stors vlaga din muncitori? N-ar fi fost mai 
rentabil pentru el? Nu, mi-a explicat el, n-ar fi fost - din cauza globaluţiei. 
Singurul mod în care Sri Lanka poate supraviețui în domeniul textil, la 
concurență cu țări cu salarii mai mici cum sunt China şi Brazilia, constă 
în a urca pe scara calitativă și a produce bunuri superioare pentru mari 
comercianți globali, de marcă. Cursa la nivel scăzut cu Bangladesh nu e 
un joc câştigător, mi-a explicat el. Singurul mod de a construi o relaţie de 
durată cu mari mărci globale este de a produce produse de o calitate tot 
mai bună în condiții de muncă tot mai bune. „Comercianţii aceia de 
marcă nu mai reclamă acum doar prețuri mai bune și o calitate mai 
bună, ci şi condiții mai bune pentru muncitori“, explica Amalean. Toate 
acestea nu din cauză că, brusc, Victoria's Secret a dobândit o conștiință 
socială, ci pentru că clienții și studenții din colegiile din America au o 
conștiință socială ca rezultat al unor campanii de anvergură îndreptate 
împotriva exploatării muncii. lar acești clienți afirmă că nu vor să poarte 
lucruri produse în condiţii de exploatare. Cu alte cuvinte, unul din 
motivele majore pentru care în fabricile textile din Sri Lanka condițiile 
de muncă s-au îmbunătățit nu este acela că Sri Lanka a înălțat ziduri 
împotriva globalizării, ci pentru că, în actuala economie globală, 
fabricanți din Sri Lanka trebuie să se lege de marii comercianţi occiden- 
tali pentru a supraviețui și cu cât mai mult fac acest lucru, cu atât mai 
mult standardele lor trebuie să facă față normelor de lucru cerute de 
clienții occidentali. Atunci când cumpărătorii de la Victoria's Secret şi de 
la alte mărci mari vin aici, condițiile de muncă reprezintă unul din 
primele lucruri de care se interesează“, spunea Amalean. „Trebuie s-o 
facă, pentru că au clienţi care se interesează de aceste lucruri.“ 

La câteva zile după ce am vizitat fabrica Slimline, am luat parte la un 
mic dejun împreună cu un grup de tineri întreprinzători de Internet, din 
care unii se plângeau că singurul motiv pentru care companiile lor 

aflate la început de drum dezvoltă mult software pe cont propriu este că 
nu exista o lege locală eficientă privind drepturile locale de autor pentru 
a preveni pirateria. Ei s-au mai plâns că Microsoft a refuzat să intre pe 
piața din Sri Lanka din cauza absenței unei legi a proprietății intelec- 
tuale. Referitor la acest lucru, Lalith B. Gamage, care conducea 
Institutul de tehnologie de informare din Sri Lanka, controlat de stat, a 
declarat deschis că, pentru a atrage Microsoft şi alte mari companii 
globale de tehnologie în Sri Lanka, guvernul a fost forțat să treacă o 
lege nouă, riguroasă, privind proprietatea intelectuală. El a promis că 
aceasta va fi gata într-un an. Tot ce mi-a trecut prin cap ascultând 
această discuţie a fost că Bill Gates habar n-are de impactul companiei 
sale în această mică țară. 

O asemenea globaluţie nu se petrece doar în lumea în curs de dez- 
voltare. 

Poate că cel mai elocvent exemplu din lumea de astăzi pentru modul 
în care globaluţia impune standarde din afară, care nu pot fi generate de 
sus sau de jos, este decizia din 1999 a Uniunii Europene de a impune o 
monedă unică şi standarde financiare pentru toți membrii ei — o singură 
cămașă de forță din aur — cu o singură bancă centrală. Pentru o ţară ca 
Italia, care este renumită prin guvernul ei corupt şi ineficient, Uniunea 
Monetară Europeană este mană cerească. Ea va sili Italia să stea în 
cămașa de forță din aur prin delegarea unor operațiuni-cheie ale guver- 
nului către Banca Centrală Europeană de la Frankfurt. Postul național 
de radio a transmis, în 1997, un raport din Italia din care rezulta cât de 
mult doreau italienii - după ce o generație de guvernanți inepți au 
administrat lamentabil moneda naţională, făcând din ea pur şi simplu 
bani de joc - ca Uniunea Europeană să le conducă ţara. Mario Abate, 
jurisconsult italian, este citat pentru cuvintele: „Unul dintre efectele 
imediate ale aderării la Uniunea Europeană este ceea ce eu numesc ‘ʻa 
face curățenie în propria casă”, căci guvernul va fi realmente forțat să se 
ocupe de uriașul deficit, de inflaţia şi de cheltuielile sale. Vor fi nevoiți să 
facă toate aceste lucruri. Procedând astfel, vor rezulta, fără îndoială, 
avantaje pentru economie și eu le susțin fără rezerve.“ Abate a adăugat 
că majoritatea italienilor vor fi, probabil, fericiți să-și vadă țara condusă 
de funcționarii Uniunii Europene. În Italia sunt doar puţine resenti- 
mente față de centrele puterii europene de la Bruxelles, Frankfurt şi 
Strasbourg. „ Mai degrabă se manifestă o ostilitate față de Roma“, a con- 
cluzionat Abate, „pentru că, pentru noi, Roma a fost centrul crimei. Ei 
ne-au furat banii. Considerăm că a fost vorba de un furt, pentru că au 
luat banii şi nu i-au mai dat înapoi.“ Ministrul de Finanţe al Italiei, 

Vincenzo Visco, a declarat ziarului italian La Repubblica, în acea zi de la 
începutul anului 1999, când se punea la cale moneda unică europeană, 
că introducerea euro-ului înseamnă „mai puțină bufonerie rău-voitoare“ 
din partea politicienilor şi oamenilor de afaceri italieni care au etalat în 
trecut, în proporții uriașe un comportament ilegal“. Uniunea Monetară, 
a adăugat el, „ înseamnă că nu vom mai fi multă vreme în măsură să sta- 
bilim standarde joase doar pentru că așa vrem noi.“ 
Așa vorbeşte un adevărat adept al globaluţiei. 


Coruptia 


Dacă vreți să vedeți cum poate afecta sistemul globalizării în mod 
pozitiv corupţia, citiți relatarea despre lovitura militară de la 12 
octombrie 1999, din Pakistan. Ce s-a întâmplat? Lovitura a fost o clasică 
luptă pentru putere între elite, dusă în mare parte de politicieni. 
Generalul Pervez Musharraf a fost încurajat să facă o incursiune în 
Kashmirul controlat de India, sperând, probabil, că devreme ce atât 
Pakistanul, cât şi India deţineau arme nucleare, omenirea ar interveni 
şi ar impune unele aşezări în Kashmir. Calculul a fost greşit. Omenirea 
nu a intervenit şi forțele pakistaneze au fost zdrobite de India. Primul 
ministru Nawaz Sharif s-a eschivat de la implicarea în conflictul 
Kashmirului și a căutat să blameze fiascoul militar şi să-l destituie pe 
Musharraf. În schimb, în lupta pentru putere care a urmat, Musharraf 
şi armata lau înlăturat pe Sharif. Vechea poveste. 

Nou este ce s-a întâmplat atunci când Musharraf a preluat, de fapt, 
frâiele puterii. Musharraf a trebuit să infrunte ceea ce era cu adevărat 
important pentru propriul său popor, ghiciţi, nu era Kashmirul, ci 
corupția — masiva corupție tolerată de guvernul Sharif. Aşa se face că 
generalul Musharraf, în loc să incerce să se legitimieze ca viitorul con- 
ducător al Pakistanului, prezentându-se drept acel naționalist 
musulman care s-a ridicat pentru integritatea Pakistanului, a trebuit să 
urmeze o cu totul altă cale. El şi-a justificat manevra de preluare a pu- 
terii prezentându-se drept dl. Curăţenie, care va smulge din rădăcini 
corupția din Pakistan odată pentru totdeauna. Generalul Musharraf s-a 
oferit chiar să facă publică declaraţia sa de impozitare pentru a dovedi 
că era curat. El ştia că se adresează la două auditorii — celui din 
Pakistan, care era sătul de toată mizeria și Turmei electronice care con- 
trola acum resursele de care el avea nevoie pentru noua dezvoltare a 
Pakistanului. Când s-a mai văzut în istorie ca un general să cucerească 
puterea şi primul lucru pe care se angajează să-l facă să fie prezentarea 

declaraţiei sale de impozitare? În loc să învinovăţească stânga ori dreap- 
ta, el a promis că guvernul său îi va urmări pe toți datornicii, evazioniştii 
şi pe alți escroci. Numărul din 21 octombrie 1999 din The Washington 
Post relata că, la câteva zile de la lovitură, cea mai mare bancă privată 
din Pakistan afişase un anunţ pe prima pagină a unui ziar pe care se 
putea citi: „ÎN ATENȚIA TUTUROR CELOR CARE NU ȘI-AU RESTITUIT 
ÎMPRUMUTURILE! ULTIMA ŞANSĂ - PLĂTIȚI SAU SUPORTAȚI CONSECIN- 
ELE“. Nu mă pot opri să mă întreb: în Pakistan a fost vorba de o lovitură 
militară sau de o lovitură a IRS* din Pakistan? 

Aceasta nu a fost o anomalie. 

Globaluţia a creat pentru fiecare ţară care tolerează corupția costuri 
mult mai ridicate chiar şi numai pentru faptul că, într-o lume în care 
oamenii au atâtea opțiuni de investiții, de ce şi-ar face nervi investind în 
țara X, unde trebuie să-l plăteşti pe fiecare și pe unchiul fiecăruia, când te 
poți duce în ţara Y, cu aceleaşi costuri salariale și fără să mai trebuiască 
să mituiești pe nimeni? Turma electronică spune fiecărei țări: „Dacă nu 
poți asigura o rezervă stabilă de clienți și un set de oportunități de 
investiţii, perfect, mergem în altă parte, pentru că într-o lume fără ziduri 
ai acum o mulțime de locuri unde să te duci. Pentru turmă, corupția nu 
este decât un alt nume dat imprevizibilului, pentru că orice afacere poate 
fi anulată chiar dacă ai mituit pe cineva și turma nu urăște nimic mai 
mult decât așa ceva. 

Derek Shearer, care pe la mijlocul anilor '90 a fost ambasadorul 
Statelor Unite în Finlanda, a fost primul care a arătat cum globaluția îi 
forțează din ce în ce mai mult pe ruşi să aleagă între a-și ține corupția 
sub control sau a rămâne săraci și nedezvoltați pentru totdeauna. În 
calitatea mea de ambasador al SUA în Finlanda, era de datoria mea să 
merg la oamenii de afaceri finlandezi şi să-i încurajez să investească în 
Rusia, argumentând că aceasta era cea mai bună cale de a crea stabili- 
tate de-a lungul graniţelor lor“, spunea ambasadorul Shearer. „Dar 
finlandezii mi-ar fi spus: ‘Sigur, o să facem afaceri cu rușii. Ei pot să ne 
trimită aici camioanele lor şi noi le umplem cu ce doresc ei atâta timp 
cât vor veni cu punga plină de bani ca să plătească. Dar noi nu ne vom 
duce acolo ca să facem afaceri. Este o cale prea coruptă şi prea pericu- 
loasă. Și de ce am face-o? Putem merge în Ungaria sau Estonia sau 
Republica Cehă şi să facem bani şi să fim siguri că ne putem scoate câş 
tigurile. De ce să ne enervăm din cauza Rusiei în starea în care se află?" 
Eu aș fi spus ‘Da, da, dar gândiţi-vă că investiţi acolo pentru stabilitate 


* Internal Revenue Service ( SUA) = fiscul - n.t. 

regională. Iar ei s-ar fi uitat la mine fără să priceapă. Ei bine, acum nu 
mai sunt în funcție și asigur consultanță pentru mai multe firme de 
investiții de pe Wall Street. M-au întrebat într-o bună zi ce cred despre 
investiții in Rusia și le-am răspuns: “Nici vorbă”. Dacă privesc lucrurile 
nu din punctul de vedere al politicianului, ci al omului de afaceri, ar tre- 
bui să fii nebun ca să investeşti acum în Rusia. Finlandezii au avut 
dreptate.“ 

Uneori, standardele înalte impuse de turmă pot părea un şoc violent 
chiar şi pentru economiile cele mai avansate. Să luăm relatarea din 
Tokio apărută în Washington Post din 20 februarie 1998 sub titlul „Un 
legislator japonez se spânzură în hotel.“ În introducerea la articol se 
arăta că Shokei Arai, un parlamentar japonez aflat în centrul unui scan- 
dal de corupție care tindea să ia proporţii tot mai mari, s-a sinucis în 
camera sa de hotel din Tokio, cu doar câteva ore înainte de a fi arestat. 
Mai departe, în textul articolului erau două pasaje care spun foarte 
multe: „Există temeri printre politicieni că Arai ar fi lăsat dovezi care-i 
incriminează pe alții... Nu au existat indicii că Arai a lăsat asemenea 
documente, dar ia o conferință de presă ținută miercuri seara, el s-a 
plâns că a fost în mod incorect scos în față de către anchetatori. Arai le-a 
spus reporterilor că Nikko Securities Par fi asigurat că au adus profituri 
într-un mod similar pentru sute de alți clienţi Oamenii de afaceri 
japonezi spun în particular că sunt uluiţi de modul rapid în care s-a schim- 
bat permisibilul în cultura afacerilor. Inainte, birocraţii aşteptau să fie 
ospătați cu generozitate, iar companiile participau deschis la asemenea 
activităţi, unde se spunea că birocrații și oamenii de afaceri schimbau 
neoficial între ei informaţiile necesare. Conturile VIP-urilor şi mita pen- 
tru gangsteri erau, de asemenea, un secret cunoscut, spun oamenii de 
afaceri, iar anchetatorii au ignorat până de curând aceste practici. 
Comentatorul politic Minoru Morita atribuie atitudinea mai dură unui 
grup nou de anchetatori mai tineri, mai agresivi, instruiți în străinătate. 
Ei au început să gândească în stilul occidentalilor şi consideră că tradiția 
japoneză de a-i acoperi cu daruri pe funcționarii guvernamentali se află 
la distanță de multe mile în urma standardelor acceptate la nivel 
internațional! a spus Morita.“ (sublinierile aparțin autorului) 

Robert Shapiro, preşedinte la Monsanto, remarca odată într-o con- 
vorbire avută cu mine că firma lui nu duce o cruciadă impotriva 
practicilor corupte în domeniul afacerilor. Dar el nu plăteşte mită pen- 
tru a-şi practica propria afacere şi este absolut sigur că, procedând 
astfel, Monsanto contribuie la popularea globului cu oameni care-i 
împărtăşesc valorile. „Angajăm acum o mulțime de oameni într-o mul- 

time de țări străine şi devenim un fel de școală de retușuri pentru ei“, 
remarca Shapiro. „Multor oameni care ni se alătură în străinătate le 
vine greu să creadă că privim cu seriozitate problema corupției şi că nu 
plătim un tribut dictatorilor locali.“ 

Fireşte, au existat excepții și vor mai fi şi în viitor, în special deoarece 
competiţia globală devine tot mai acerbă şi, de aceea, tentația de a vâna 
afaceri dubioase va crește. Potrivit unui studiu al Congresului SUA, 
Citibank a dorit cu atâta ardoare să încheie o afacere cu Raul Salinas de 
Gortari, fratele fostului preşedinte al Mexicului, încât banca a ignorat 
propriile ei reguli de securitate şi l-a ajutat să-şi mute în afara Mexicului 
vreo 100 milioane USD în fonduri ilicite, ştergându-se astfel destinaţia şi 
originea fondurilor. Până acum însă, asemenea cazuri au rămas excepții. 
Tendința dominantă la scară internațională are în mod clar altă direcție. 
Legea împotriva corupției în străinătate (The Foreign Corrupt Practices 
Act) adoptată în 1977, interzice firmelor americane să plătească mită 
pentru a accelera afacerile demarate în străinătate. La 20 noiembrie 
1997, cele 29 de naţiuni din Organizaţia pentru Colaborare și Dezvoltare 
Economică (OCDE), care cuprinde statele industrializate democratice 
de vârf din întreaga lume, a adoptat o bună parte din legile americane 
pentru combaterea corupției. Potrivit noilor reglementări ale OCDE, 
firmelor europene şi japoneze li se interzice să mituiască funcționari 
străini pentru a primi contracte și le va fi mai greu să pretindă reduceri 
fiscale pentru banii de mită, ceea ce era absolut legal atât în Franţa, cât şi 
în Germania. În această nouă legislaţie există încă portiţe de scăpare, 
dar ea este o victorie a taurilor americani din Turma electronică, care au 
demonstrat că au pierdut miliarde de USD în contracte, plătind mită 
europenilor şi japonezilor. 


Libertatea presei 


China este pe cale să aibă o presă liberă. Globaluţia o va sprijini. 
Liderii Chinei încă nu ştiu acest lucru, dar se vor vedea împinşi chiar în 
această direcție. Să analizăm doar cele petrecute în ultimele două săp- 
tămâni din decembrie 1996. De-a lungul anului 1996, cele două pieţe din 
Asia, unde atmosfera era cea mai încinsă, se aflau în China, la bursele 
din Shanghai şi Shenzhen. Intre 1 aprilie şi 9 decembrie, indexul de 
curs al acţiunilor la bursa din Shanghai crescuse cu 120%, în timp ce cel 
de la Shenzhen cu 315%. Unul din motivele pentru care aceste două 
pieţe de acțiuni erau atât de fierbinți era faptul că, practic, ele nu erau 
reglementate, iar unul dintre motivele pentru care ele nu erau regle- 

mentate îl constituia faptul că China avea cel mai rudimentar sistem de 
supraveghere a bursei şi, practic, nu avea o presă financiară indepen- 
dentă, responsabilă, necoruptă care să promoveze credibil acţiunile de 
calitate și să expună fără menajamente acele companii chinezeşti de doi 
bani care nu-și raportau la timp, corect sau transparent datele lor finan- 
ciare. Ziarele Barron's, Fortune, Business Week, The Far Eastern 
Economic Review, The New York Times, The Wall Street Journal au 
jucat tot timpul rolul câinelui de pază. În decembrie 1996, guvernul 
Chinei a înţeles că pieţele din Shanghai și Shenzhen ieșiseră de sub 
control — din cauza a tot soiul de speculații sălbatice şi practici comer- 
ciale murdare - dar instrumentele de care dispunea pentru a interveni 
se reduceau la un singur baros: presa proprietate de stat. Astfel, la 16 
decembrie 1996, ziarul oficial chinez The People's Daily a publicat un 
editorial care avertiza zgomotos că preţurile acțiunilor au fost aruncate 
la nivele „iraționale“ și „anormale“. 

Ia ghiciţi ce se întâmplase? Toţi voiau să vândă deodată, ambele pieţe 
au clacat și o mulțime de investitori mărunți au fost afectați și toate aces- 
tea în asemenea proporții, încât a fost nevoie de intervenţia poliției 
pentru a menţine ordinea printre investitorii furibunzi care protestau în 
faţa firmelor de brokeraj din câteva mari orașe chinezeşti. The Asian 
Wall Street Journal a relatat că „în faţa firmelor de brokeraj din Beijing, 
un lucrător se plângea că săptămâna aceasta pierduse 20 000 yuan 
(aprox. 2 400 USD). “Inainte ca People's Daily să deschidă gura, exista 
un echilibru între vânzări și cumpărări”, declara un bărbat îmbrăcat cu o 
jachetă de piele în aplauzele oala ale câtorva duzini de investi- 
tori. “După aceea, nimeni n-a mai îndrăznit să cumpere. Piaţa este în 
cădere." 

Cea mai furioasă persoană din lume nu este cea care şi-a pierdut 
locul de muncă. Cea mai furioasă persoană din lume este cea care se 
vede deposedată de economiile strânse din muncă. În perspectivă, liderii 
chinezi pur şi simplu nu vor mai putea să controleze şi să monitorizeze 
explozivele lor pieţe libere, sau să-i prevină pe cetățenii de rând că vor fi 
înșelați și vor începe să se răscoale împotriva guvernului, dacă nu intro- 
duc celelalte instituții care ţin de piaţa liberă: de la supravegherea 
efectivă a bursei la presa liberă şi responsabilă, susținută de ordinea de 
drept. Într-un cuvânt, globaluţie. Nu este deloc întâmplător că Taiwanul, 
națiunea din Sud-Estul Asiei, care are cea mai liberă presă, a fost și națiu- 
nea din Sud-Estul Asiei, care a suferit cel mai mic regres economic de pe 
urma crizei asiatice din 1997-98. 

Sunt deja 30 milioane de chinezi care dețin acțiuni. Cu un număr 
atât de mare de deținători de acțiuni era de aşteptat ca o mulțime de 
ziare şi reviste de bursă neoficiale să răsară ca ciupercile după ploaie, 
pentru că investitorii cereau noutăți economice reale. „Încep ca foi 
tipărite scoase de analiştii diferitelor firme de brokeraj, iar apoi sunt 
trimise prin fax în tot orașul“, explica Seth Faison, șeful biroului din 
Shanghai al lui New York Times. „Sunt numai ştiri legate de piață referi- 
tor la diferitele companii sau acțiuni sau poate fi doar o informaţie 
confidențială despre intențiile vreunui minister de la Beijing. Multe din 
știri se dovedesc a fi doar zvonuri, dintre care unele ajung să fie chiar 
adevărate. Ele sunt destinate celor care joacă pe piața de acțiuni, dar 
care n-au senzația că obțin suficiente date din cotidiene. „ Dar se întâm- 
plă că de-abia anunță guvernul chinez că presa este liberă să scrie 
despre afaceri, că ziare cum ar fi Southern Weekend din China profită 
de această deschidere pentru a înghesui în paginile consacrate aface- 
rilor tot soiul de ştiri cvasi-politice și critice față de corupție şi abuzurile 
politice comise de funcționari. Așa apare în China o presă liberă. 


Piata de actiuni și obligatiuni 


Există în esenţă trei moduri de a obţine bani: împrumutând de la o 
bancă, cumpărând acțiuni la Bursă și emițând obligaţiuni pe piața de 
obligaţiuni. Este foarte important ca o țară să dispună de toate cele trei 
moduri, aşa încât, dacă băncile respectivei țări întâmpină dificultăți, să 
se poată adresa pieţei de valori şi obligaţiuni. Dacă bursa de obligaţiuni 
nu face față, ei se pot întoarce la bursa de valori şi la bănci. Această 
abordare „în trei picioare“ dispersează mai mult riscurile și sporeşte 
capacitatea oricărui sistem financiar de a rezista şocurilor. Se întâmplă 
însă de prea multe ori ca țările în curs de dezvoltare să aibă numai unul 
din sau, în cel mai bun caz, două din cele trei picioare ale scaunului şi, 
din această cauză, sistemele lor financiare sunt mai puțin stabile. 

Priviţi tigrii Asiei. Tot ce aveau ele în comun atunci când au fost 
lovite de crizele economice era faptul că fiecare din ele avea niveluri 
înalte de economii și niveluri foarte scăzute de datorii de stat. Cetăţenii 
nu cheltuiau și guvernul nu împrumuta. Veşti bune, nu-i așa? Nu 
neapărat. Deoarece cetățenii acestor țări țineau să facă economii, singu- 
rul loc unde își puteau plasa banii era, mai ales, în bănci, pentru că 
fondurile mutuale, fondurile de pensii și piața de obligaţiuni locale fie 
erau inexistente, fie erau extrem de nedezvoltate. Așa se face că în băn- 
cile locale s-au acumulat uriașe depuneri pe livrete. Singurul lucru pe 

care puteau să-l facă cu aceste economii era să le împrumute compani- 
ilor locale. Aceasta a dus la o acerbă concurenţă între bănci şi a avut 
drept urmare decizia acestora de a-şi arunca banii în mâinile unor de- 
bitori din ce în ce mai puțin calificați pentru proiecte din ce în ce mai 
puţin calificate. Mai mult, atunci când, într-o ţară cum e Thailanda, băn- 
cile nu mergeau bine sau trebuiau să fie restructurate, pentru lumea 
afacerilor a fost extrem de greu să obțină noi capitaluri pentru că nu 
exista o piaţă de obligaţiuni, iar bursa de valori nu făcea față. Nu e de 
mirare că Singapore și Hong Kong au creat în mod deliberat pieţe de 
obligaţiuni — chiar dacă un volum enorm de capital local era disponibil 
în bănci prin conturile de economii — pentru că voiau o piață locală de 
obligaţiuni care să asigure ceea ce se numește „capital răbdător“: o 
finanțare pe termen lung pentru corporaţiile care luau credite, pentru a 
nu fi expuse capriciilor împrumuturilor pe termen scurt acordate de 
bănci. În felul acesta, depunătorilor din Singapore şi Hong Kong li se 
oferea şansa de a cumpăra, ca o alternativă de plasament, fonduri 
mutuale şi de pensii cu beneficii mai mari, în loc de a depune banii în 
conturi de economii. 

Turma electronică a încurajat multă vreme crearea de piețe de 
obligaţiuni, atât pentru propriile ei nevoi, cât şi pentru modul în care 
pieţele de obligaţiuni şi de valori bine reglementate contribuie la o mai 
mare democratizare financiară și la transparență. Pieţele de obligaţiuni 
și de valori îi eliberează pe întreprinzători de obligaţia de a cultiva relații 
doar cu o mână de bancheri în vederea obținerii banilor. În plus, atunci 
când companiile sunt total dependente de credite bancare — cu deose- 
bire în sistemul de operare capitalist clientelar, în care firele care leagă 
între ei bancherii, companiile și funcționarii sunt dese ca o pâslă —, ele 
pot evita în bună parte supravegherea căreia ar trebui să i se supună 
dacă ar emite obligaţiuni sau valori. Aceste companii ar trebui să fie 
reevaluate zilnic: obligațiunile lor sunt deţinute de un public diferit și 
sunt cotate de agenții de rating independente, în timp ce valorile sunt 
negociate de investitori anonimi pe o piață deschisă. Singura cale prin 
care o obligațiune a corporației dumneavoastră poate fi evaluată sau 
prin care acțiunea dumneavoastră poate fi cotată pe o piață reglemen- 
tată corect este tocmai o asemenea expunere clară. lar dacă vreți să 
atrageți investitori internaţionali şi vreți să fiți cotaţi la o firmă ca 
Moody's sau Duff & Phelps Credit Rating Co. sau Standard & Poor's, 
expunerea clară trebuie să corespundă standardelor internaționale. 
Orice abatere este sancționată rapid. 

Să urmărim raportul de la Paris apărut în Washington Post din 15 
noiembrie 1998: Relatarea începe cu Serge Tchuruk, unul dintre cei 
mai cunoscuți conducători de firme din Franţa, care declara la o întâk 
nire organizată la micul dejun cu mari investitori internaționali, că 
profiturile companiei sale, Alcatel, gigantul francez în telecomunicații, 
au scăzut mai mult decât prevăzuse compania cu numai câteva săp- 
tămâni în urmă. Turmei nu-i plac asemenea surprize. Între sfârşitul 
acelui mic dejun şi închiderea firmei în ziua respectivă, acţiunile Alcatel 
au scăzut cu 38% — cel mai profund declin înregistrat vreodată la bursa 
din Franţa -, pentru că în special fondurile de pensii și fondurile 
mutuale americane și britanice au abandonat Alcatel. Anne Swardson, 
reporter la Post. a explicat în continuare în ce fel turma a remodelat 
vechile cărări europene: „Cu câţiva ani în urmă, străinii au forțat multe 
companii să schimbe managementul, să reformeze sistemele contabile, 
să inițieze fuziuni internaționale, să introducă engleza - limba 
comerțului internaţional - în sala de conferințe. În general, manage- 
mentul european, prin tradiție prea puţin interesat de dorinţele 
acţionarilor, a devenit mai responsabil şi mai atent.“ 

Cel mai mult mi-a plăcut să citesc că, la o zi după ce turma a aban- 
donat în panică acțiunile Alcatel, Tchuruk a luat avionul şi a plecat la 
Londra, de acolo a sărit într-un Concorde cu destinaţia New York pen- 
tru a se întâlni cu investitorii americani ai fondului, încercând să le 
explice unde a fost greşeala și să le recâștige încrederea. 

„EI și-a cerut scuze, dar a fost zadarnic“, a spus unul dintre parti- 
cipanţi ziarului Post. „ Între timp, vândusem toate acțiunile.“ 


Democratizarea 


Turma electronică va intensifica presiunile de democratizare în 
general şi aceasta din trei motive extrem de critice — flexibilitate, legi 
timitate şi susținere. lată cum: Cu cât turma se măreşte şi devine mai 
rapidă, cu atât mai bine gresată şi mai deschisă va fi economia globală şi 
cu atât mai mult este nevoie de mai multă flexibilitate pentru a scoate 
din turmă maximum de profit şi a vă proteja de ea. Chiar dacă întot- 
deauna se găsesc excepții, eu continui să cred că există o regulă 
generală: cu cât guvernarea este mai democratică, mai responsabilă şi 
mai deschisă, cu atât mai puțin probabil este ca sistemul dumneavoas- 
tră financiar să fie expus surprizelor. Și atunci când este expus şocurilor 
şi surprizelor, el poate să se adapteze mai rapid condițiilor și cererilor 
modificate. De asemenea, cu cât societatea dumneavoastră este mai 

deschisă și mai democratică, cu atât există mai mult feedback, cu atât 
aveți mai mari șanse de a face din mers corecturi înainte de a vă izbi de 
un recif şi cu atât este mai uşor să introduci manageri noi şi să te desco- 
torosești de cei incapabili. 

În plus, întrucât țara dumneavoastră trebuie să facă aceste corecturi 
din mers adesea dureroase, cu cât guvernul dumneavoastră este mai 
democratic, cu atât este mai îndreptățit să împartă durerile reformei cu 
întreaga populaţie. „Gândiţi-vă la ce au spus liderii din Asia de Sud-Est 
popoarelor lor în aproape toată era de după cel de-al doilea Război 
Mondial“, spune cercetătorul democraţiei, Larry Diamond. „ Iată ce le-au 
spus: ‘voi îmi dați libertatea voastră și vă ţineţi gura, iar eu vă voi da 
şansa de a vă îmbogăți. Era ușor pentru populaţie să fie apolitică atâta 
timp cât cursul era ascendent şi oamenii aveau impresia că pot lăsa 
managementul politic în seama altcuiva fără ca bunăstarea lor să aibă de 
suferit. Ei bine, formula a funcționat perfect timp de vreo treizeci de ani, 
dar atunci creşterea a încetat şi la fel s-a întâmplat și cu repartiția 
bogățiilor, bunăstării şi profiturilor. Iar oamenii au înțeles că nu puteau 
lăsa politica în seama altcuiva. Așa că nici târgul încheiat n-a rămas vala- 
bil. Ca urmare, oamenii le-au spus guvernanţilor lor din Thailanda, 
Indonezia, Coreea şi, în curând, şi din China că, dacă li s-a luat creşterea, 
dacă statul nu-și mai poate respecta vechiul târg, atunci ei vor un târg 
nou, iar în acest târg nou voiau să aibă un cuvânt mai greu referitor la 
modul de funcţionare a sistemului. Dar, deoarece avem o responsabili- 
tate mai mare, vom fi dispuşi să facem sacrificii mai mari, în timp ce 
sistemul se reformează şi incepe să funcționeze cu o turație înaltă. Din 
acest motiv, ei sunt dispuşi să dea dovadă de mult mai multă răbdare în 
situații de criză economică decât ar bănui unii. Politica lor fiind deschisă 
şi democratică, ei au, cel puțin, un sentiment mai puternic că se luptă cu 
aceste probleme de pe poziții egale. Devin jucători în același joc.“ 

Dintre țările asiatice care s-au lipit cu totul de Turma electronică 
(China, fără o monedă convertibilă şi fără pieţe de capital deschise, nu 
s-a lipit complet), cele cu sistemele cele mai puțin corupte, cele mai 
democratice şi mai responsabile — Taiwanul, Hong Kong, Singapore — 
au fost cele mai puțin afectate de căderea din 1997. Țările care au avut 
sisteme democratice, dar corupte — Thailanda, Coreea —, au fost afec- 
tate şi ele, dar nu la nivelul de gravitate maximă şi, deoarece erau 
democraţii, au fost în stare să răspundă rapid la criză, fără a se ajunge la 
revolte populare, votând o guvernare mai bună şi un software mai bun. 
După ce, în toamna lui 1997, Turma electronică o declarase în stare de 
faliment, Thailanda a ales cel mai curat şi mai democratic partid din țară 

şi a adoptat o constituție radical nouă pentru combaterea corupției. 
Noua constituție thailandeză stipula pentru prima dată că politicienii 
thailandezi erau obligaţi să-și declare averile personale înainte de prelua- 
rea şi după încheierea mandatului lor şi că puteau fi puși sub acuzare 
dacă mai bine de 50 000 de alegători semnau o petiție prin care cereau 
investigarea afacerilor lor, deoarece îi suspectau de acte de corupție. De 
asemenea, Thailanda a adoptat prima lege de libertate a informaţiilor în 
Asia, pe care acum presa thailandeză o folosește în mod agresiv pentru 
monitorizarea miniștrilor thailandezi, așa cum n-a făcut-o niciodată 
înainte. În acest sens, un reprezentant al Băncii Mondiale la Bangkok 
îmi spunea: „ Noua constituţie n-ar fi trecut niciodată prin parlament fără 
criza bancară. Niciodată. Criza bancară i-a făcut atât pe rege, cât și ar- 
mata să acționeze, după ce, înainte, ezitaseră.“ Care a fost reacția 
Coreei? Alegându-l pe cel mai liberal democrat din ţară, Kim Dae Jung, 
un bărbat care, înainte de criza financiară din Coreea, n-ar fi fost ales nici 
ca hingher. 

Țara cea mai autoritară și cea mai coruptă din Sud-Estul Asiei, 
Indonezia sub Suharto, a fost cea mai puţin flexibilă, cea mai puțin capa- 
bilă să adopte un software nou şi, în cele din urmă, a clacat- pentru că 
masele indoneziene nu erau pregătite să sufere constrângerile 
reformei, pentru că acestea nu se identificau cu guvernul lor. Când, în 
1998, moneda indoneziană s-a prăbuşit, iar FMI voia să acorde împru- 
muturi numai cu condiția ca Indonezia să-şi reducă cheltuielile, 
președintele Suharto a trebuit să spună poporului său: „Prieteni, va tre 
bui să strângem cureaua. Suntem toți într-o barcă.“ Când a încercat să 
facă acest lucru, răspunsul pe care l-a primit a fost exprimat violent: 
„Domnule preşedinte, n-am fost cu toții pe autostrăzile cu plată și în 
hotelurile și pe liniile aeriene și în companiile de taximetre pe care le 
dețineați împreună cu copiii dumneavoastră Aşa că, luaţi-vă tălpășița!“ 

În sfârşit, una este ca guvernul să îmbunătățească pe hârtie sistemul 
de operare şi software-ul, dar singura modalitate de a asigura durabili- 
tatea acestor progrese constă în a le ancora temeinic într-un sistem 
democratic sau pe cale de a se democratiza. Așa cum spune Diamond: 
„Țările care încearcă să intre în turmă având un software bun, o ordine 
de drept şi responsabilități clare — dar care nu au cu regularitate alegeri 
libere - nu vor putea ține multă vreme pasul cu turma. Pentru că nu poți 
susține un software bun cu un regim autoritar care nu este el însuși 
răspunzător, nu permite fluxul liber de informaţii, nu permite urmărirea 
independentă în justiție a corupției şi nu permite alegeri libere, pentru a 
putea fi schimbată conducerea politică.“ 

Alegerile, singure, nu vor fi niciodată suficiente pentru a garanta o 
bună guvernare; Rusia și Pakistanul au dovedit-o suficient. În același 
timp, instalarea unui sistem modern de operare şi software într-o țară 
fără alegeri care să înlăture liderii corupți nu va avea niciodată eficienţă. 
lată pentru ce liderii cei mai înţelepţi din țările în curs de dezvoltare vor 
fi cei care înțeleg cel mai rapid că, fără turmă, nu vor putea avea creş 
tere, și fără un software mai bun și un sistem de operare mai bun nu va 
exista colaborarea turmei, și fără alegeri regulate nu va fi o bună 
guvernare pe termen lung. 

Deoarece logica globaluţiei mă face să fiu în continuare optimist, eu 
cred că turma va aduce o contribuţie din ce în ce mai importantă la 
democratizare, dar modul în care va fi pus totul în practică impune 
precauție. Nu este suficient să vă alăturați turmei, pentru ca, la celălalt 
capăt să vă aştepte un software, sisteme de operare și o democrație de 
calitate superioară. Trebuie să munciţi pentru a avea toate acestea, 
Construirea software-lui este un proces politic inerent, care implică 
ființe umane reale și care deseori întâmpină o rezistență politică, eco- 
nomică, istorică și culturală. Nu există scurtături, iar oamenii învață 
aproape întotdeauna pe calea dură. America a ajuns acolo unde se află 
astăzi grație celor două sute de ani de cicluri de avânt și prăbușşiri în 
afacerile cu calea ferată, în nesfârşite falimente bancare, în falimente 
uriașe, în monopoluri create şi dărâmate, în crahul pieţei de acțiuni din 
1929 și în criza economiilor şi împrumuturilor din anii '80. Nu am fost 
de la bun început aici unde ne aflăm acum. 

L-am întrebat odată pe Anatolii Ciubaev, arhitectul multor reforme 
economice ezitante, despre cât de greu i-a fost Rusiei să se îndrepte 
spre un sistem de piaţă liberă. 

„Noi nu am avut suficienți oameni cu experienţă în guvernarea mo- 
dernă sau în tehnologii sau piețe moderne, pentru că noi nu am avut 
pieţe“, a răspuns el. „În Uniunea Sovietică, cuvântul ‘piață’ era prohibit. 
Eu nu sunt un om bătrân, dar îmi amintesc de un prieten al meu, un 
economist, care şi-a pierdut locul de muncă în 1982 pentru că a scris un 
articol într-o publicație ştiinţifică, unde a folosit cuvântul “piaţă”. 

Am ajuns într-un punct care inspiră teamă. Chiar dacă veți descoperi 
ce înseamnă o piaţă, chiar dacă veţi construi un software mai bun, per- 
fecţionarea lui este o sarcină fără sfârşit. Ce se întâmplă când ai ajuns la 
DOScapital 6.0? 

Începi să lucrezi la DOScapital 7.0. 

ulia Preston, corespondentul ziarului New York Times la Mexico 

City, mi-a povestit odată despre o întrunire neobişnuită a guerillelor 
zapatiste, acele grupuri de ţărani care luptă împotriva efectelor 
comerțului liber şi globalizării în Mexic. Zapatiştii țineau în jungla din 
sudul Mexicului o conferință intitulată „Forumul intercontinental în 
sprijinul umanității şi împotriva neoliberalismului“. Şedinţa de închi- 
dere s-a ţinut într-o gaură noroioasă și înecăcioasă sub formă de 
amfiteatru și a fost prezidată de liderul zapatist „Subcomandantul 
Marcos“ — o combinație mexicană de Robin Hood și Ralph Nader. 
Şedinţa s-a încheiat într-un anumit răpăit al tobelor, care semnifică 
instituția cea mai rea şi mai periculoasă din lumea de astăzi. În aplauze 
puternice, zapatiştii au declarat că cel mai mare dușman al omenirii ar fi 
OMC (Organizaţia Mondială a Comerţului) de la Geneva, care pro- 
movează comerțul liber global şi sfârşitul protecționismului. 

Această istorie îmi amintește mereu de faptul că Turma electronică 
și superpiețele au, pe de o parte, o contribuţie importantă la democrati- 
zare, dar că, pe de altă parte, pot provoca chiar contrariul. Ele au partea 
lor de vină în crearea opiniei extrem de răspândite, în special în statele 
democrate, că oamenii, chiar și atunci când trăiesc într-o democrație, 
pierd controlul asupra propriei lor vieți, pentru că, între timp, înşişi repre- 
zentanții lor aleşi trebuie să cedeze în fața dictatorilor nealeși ai pieţei. 

Cu cât turma devine mai mare, mai rapidă şi mai influentă, argu- 
mentează expertul în globalizare de la Wharton School, J.Kobrin, „cu 
atât mai mulți cetățeni au impresia că locul unde este controlată econo- 
mia şi unde sunt luate hotărârile politice în probleme economice se 
mută de pe planul local, unde mai este posibilă influenţa, pe planul glo- 
bal, unde nimeni nu se simte răspunzător și nu-şi bate capul. Atunci 
când politica se desfășoară pe plan local, fiecare vot contează. Dar, de 
îndată ce puterea se deplasează în sfere transnaționale, nu mai există 
alegeri şi nu se mai poate vota pentru nimeni.“ 

Nu se pune problema ca în sistemul globalizării în care, intre timp, 
puterea se împarte egal între state şi superpieţe, până într-un anumit 
grad luarea deciziilor să se mute din sfera politică a unei țări în sfera 
pieţei globale, unde nici un individ, nici o țară şi nici o instituție nu poate 
exercita controlul politic total — cel puţin deocamdată. De câte ori nu ați 
auzit fraze de genul: „Pieţele spun...“ , „Pieţele cer ca...“, „Pieţele nu se 
bucură...“? 

Yaron Ezrahi, teoretician israelian în probleme de politică, observă: 
„Cei mai abuzivi potentați din istorie s-au ascuns întotdeauna în spatele 

pretențiilor unei logici impersonale - Dumnezeu, legile naturii, legile 
pieții — şi au provocat întotdeauna o reacție adversă atunci când se mani- 
festau evident discrepanțe intolerabile din prisma morală. Iluminismul 
a fost, în realitate, globalizarea științei şi rațiunii şi reacția a apărut 
atunci când orice hoţ, orice escroc, exploatator sau şarlatan afirma că 
tot ceea ce face este dictat de ştiinţă și logică. Același lucru s-ar putea 
întâmpla cu globalizarea. Mulţi nu vor vedea în ea decât o mască pe 
care o folosesc anumite elite economice pentru a-l deposeda pe 
cetățean de dreptul de a-şi spune părerea. Din acest motiv, unii argu- 
mentează că, în fiecare societate, adepții globalizării vor să cumpere 
mai întâi mass-media, pentru că acestea ar putea face din cetățenii 
potenţial dezavantajaţi și agresivi nişte consumatori docili. Globalizarea 
stimulează procesul de transformare a politicii într-un fel de spectacol 
cu spectatori. Ea face din cetăţeanul care acționează activ un spectator 
imobilizat de iluzia participării.“ 

Cu cât cetățenii au mai mult impresia că, în acest nou sistem al glo- 
balizării, lucrurile sunt dirijate din exterior şi nu din propria ţară, cu atât 
mai dur sunt criticați adepții globalizării din țările respective. Ministrul 
egiptean al Economiei, Youssef Boutros-Ghali, făcea odată următoarea 
remarcă: „ Întregul proces al globalizării este pentru demagogi un fel de 
loc de joacă pentru copii. Cine ar vrea să se opună schimbărilor, pur și 
simplu ar arăta spre altcineva care vrea să deschidă economia pentru 
investiții străine, şi ar spune: “Uitaţi, aici este un om care trădează cauza 
noastră, pentru că le deschide străinilor sistemul. Și atunci dumnea- 
voastră ați spune: “Da, totuşi, este mai eficient să lași pieţele să dicteze 
prețurile.” Oamenii s-ar întoarce din nou la dumneavoastră și ar spune: 
“Aţi înnebunit? Pieţele sunt dominate de străini. Cum putem lăsa pieţele 
să ne dicteze prețurile, când pieţele sunt controlate de străini?“ 

Una dintre cele mai mari provocări pentru gândirea politică din era 
globalizării este, fără îndoială, problema modului în care cetăţenilor le 
poate fi indus sentimentul că-şi pot impune voința nu numai în fața pro- 
priilor guverne, ci şi în fața unor forțe globale care contribuie la 
modelarea vieţii lor. „ Deoarece forțelor și instituțiilor pieţei le sunt com- 
plet indiferente etaloanele etice, ele au nevoie de o inteligență 
consultantă, comunitară, pentru a evita inechităţile stridente“, spune 
Ezrahi. „ Acest rol de consultant este sâmburele dreptului cetățenesc şi 
al formei democrate de guvernare — ocrotirea și modelarea spațiului 
public şi a vieții comune. Dar ele se află în faţa unei mari probleme 
atunci când spațiul public şi viața comună sunt modelate de forțe aşezate 
în afara politicii proprii. „Orele de educaţie civică ale copiilor noștri vor 

trebui să depășească studiul guvernelor comunale, naționale şi federale, 
ajungând la cercetarea comportamentelor care mai sunt tolerabile în 
relaţiile dintre state şi superpieţe, dintre state și indivizi superputernici şi 
dintre indivizi superputernici și superpiețe. Cum ne raportăm la o lume, 
în care Turma electronică se amestecă zilnic în treburile altor țări, dar 
ţările nu au nici o influență directă şi nemijlocită asupra comportamen- 
tului turmei? Cine va dirija relațiile dintre mine şi Internet, dintre 
superpieţe şi mine și dintre guvernul meu şi superpiețe? Aceasta este 
„trilema globalizării“, pentru a-l parafraza pe Larry Summers. 

Singurul lucru pe care trebuie să-l recunoaștem sistemului globa- 
lizării este că, cel puţin, nu face nici o deosebire — celor slabi, ca şi celor 
puternici le lasă impresia că au pierdut controlul şi că se află la 
cheremul unor forţe care nu au fost alese şi care uneori sunt necontro- 
labile. Imediat după prăbușirea pesosului mexican în 1995, m-am 
întâlnit cu ministrul de Finanţe al Mexicului, Guillermo Ortiz. Stătea la 
birou şi nu-şi lua ochii de la ecranele din faţa lui, care anunțau căderea 
pesosului în fiecare secundă, ca un EKG care anunţă un iminent infarct. 

„Acordaţi-ne un armistițiu“, spunea Ortiz şi avea în vedere pieţele 
globale. „Ne-aţi omorât în bătaie. Încetați să ne ruinaţi speculând la 
bursă fără a avea acoperire.“ Când l-am întrebat cum e să te simţi între 
fălcile piețelor globale, care l-au asmuțit cu cămaşa lor de forță din aur, 
Ortiz mi-a arătat cele trei ecrane: „Există zile în care mă simt complet 
lipsit de putere. Uneori trebuie să mă duc să lucrez în altă cameră, ca să 
mă pot concentra asupra altor subiecte decât aceste ecrane.“ 

Modelatori, adaptatori şi alte noi 
modalități de a gândi puterea 


Redmond, Wash., 21 octombrie 1997 — Răspunzând direct unor 
acuzații aduse de Ministerul Justiţiei, Microsoft Corporation a 
anunțat astăzi că va achiziționa contra unei sume nedivulgate guver- 
nul federal al SUA. „ Este, în fapt, o extensie logică a creşterii noastre 
planificate, a spus Bill Gates, președintele Microsoft. Va fi cu ade 
vărat un aranjament pozitiv pentru fiecare.“ 
Reprezantanţi ai Microsoft au ţinut un briefing cu preşedintele SUA, 
Bill Clinton, în Biroul Oval de la Casa Albă și i-au asigurat pe mem- 
brii presei că schimbările vor fi „minime“. Statele Unite ar urma să 
fie gestionate ca o filială autentică a Microsoft. 
O primă ofertă publică este planificată pentru luna iulie a anului 
viitor și se estimează că guvernul federal ar fi profitabil, potrivit 
preşedintelui Steve Ballmer, „cel mai târziu în trimestrul 4 din 
999.“ 

tr-un anunț comentat, Bill Clinton declara că a acceptat „cu entuzi- 
asm și din toată inima“ un post ca vicepreşedinte la Microsoft şi va 
continua să conducă guvernul SUA raportându-i direct lui Biil 
Gates. Când a fost întrebat cum s-a simţit cedându-i lui Gates povara 
autorității executive, Clinton a zâmbit şi a spus că „este o uşurare“. 
El a continuat spunând că Gates are „excepționale cunoştinţe 
demonstrate“ și că cetăţenii SUA i-ar oferi lui Gates „intregul sprijin 
şi deplina lor încredere“. Se spune că, în noua sa calitate la 
Microsoft, Clinton ar câștiga multiplul de câteva ori al celor 200 000 
USD pe care îi câştigă anual ca președinte al Statelor Unite. 
Gates a respins ca „stupidă“ sugestia de a muta Palatul Congresului 
Statelor Unite ale Americii la Redmond, dar a spus că va lua deciziile 
executive privind guvernul Statelor Unite din biroul pe care îl are în 
prezent la sediul Microsoft. Gates a continuat spunând că, „desi- 
gur“, Camera Reprezentanţilor şi Senatul vor fi „desființate“. 
„Microsoft nu este o democrație“, a observat el „şi priviţi cât de bine 
ne merge.“ Întrebat, dacă proiectata cumpărare a Canadei despre 
care se zvonește este în curs, Gates a spus „nu negăm că se poartă 

discuții“. Reprezentanții Microsoft au închis conferința declarând că 
cetățenii Statelor Unite s-ar putea aştepta la impozite mai mici, ser- 
vicii de stat mai bune şi reduceri la toate produsele Microsoft.“ 


Despre Microsoft: 

Fondat în 1978, Microsoft (NASDAQ „MSFT“), este lider mondial în 

computer software şi la guvernări democratice. Compania oferă o 

gamă vastă de produse și servicii pentru folosință publică, profe- 

sională şi personală, toate proiectate în ideea ca oamenilor să le fie 

mai ușor şi mai plăcut să profite în fiecare zi de intreaga putere a 

computerelor și de o societate liberă. 

Despre Statele Unite: 

Fondate în 1789, Statele Unite sunt ţara care a înregistrat cel mai 

mare succes din istoria omenirii şi, de mai bine de 200 de ani, a fost 

bastionul democrației și oportunităţilor. Statele Unite, cu sediul la 

Washington, D.C., sunt astăzi o filială 100% a Microsoft Corporation. 
Glumă anonimă despre Microsoft apărută pe Internet 


itind Financial Times într-una din zilele toamnei din 1995, mi-a 
sărit în ochi o fotografie de pe pagina întâi. Îl reprezenta pe Bill 
Gates, preşedinte la Microsoft, stând de vorbă cu Jiang Zemin, 
președintele Chinei. Legenda fotografiei era scrisă într-o manieră care 
lăsa impresia că era vorba de o întâlnire standard la vârf între doi con- 
ducători ai lumii. Se spunea că cei doi bărbați aveau convorbiri „foarte 
cordiale“, în contrast cu întâlnirea lor de gheaţă în urmă cu 18 luni. Hm, 
asta face o dată mai mult decât întâlnirile lui Bill Clinton cu liderul 
chinez. Nu era o întâmplare, chinezii păreau să creadă că, la vremea 
respectivă, aveau mai mult nevoie de Bill Gates decât de Bill Clinton. Şi 
cine ar putea să-i condamne pentru asta? Chinezii erau supăraţi, pentru 
că traducerea în limba chineză a Windows 3.1 fusese făcută de lingviști 
taiwanezi specializați în limbajul computerelor — folosind caractere şi 
coduri chinezeşti stil Taiwan. Nimic n-ar fi putut înfuria mai mult China 
decât gândul că Taiwanul modela software-ul și sistemele de operare 
pentru fiecare computer chinezesc. Rezultatul a fost că autorităţile de la 
Beijing au blocat accesul pe piaţă al Windows 95 până ce Microsoft a 
fost de acord ca versiunea chinezească a acestui software să fie produsă 
în comun de Microsoft și de o companie chineză de pe continent. 
Citind această relatare şi studiind legenda fotografiei, am început să 
mă întreb dacă atributele țărilor şi companiilor nu erau pe cale să con- 
veargă. Dacă am dreptate afirmând că ferecarea unei ţări în economia 
mondială este acelaşi lucru cu scoaterea ei la Bursă, ca şi când țara 

respectivă ar fi devenit o companie cotată la Bursă cu acționari din toată 
lumea, aceasta ar da mai mult țărilor sentimentul că sunt niște com- 
panii. Cetăţenii se comportă din ce în ce mai mult ca niște deținători de 
acțiuni, liderii din ce în ce mai mult ca manageri și analiştii de politică 
externă din ce în ce mai mult ca agenţii de rating. 

În același timp, cu cât Internetul acaparează mai mult vieţile 
cetățenilor, cu atât mai mult ei vor exercita mai mari presiuni asupra 
guvernelor şi sistemelor lor de drept pentru a funcţiona cu viteza Net. 
În sistemul Războiului Rece părpastia dintre companii şi guverne 
exista, dar nu era uriașă. IBM și General Motors acționau într-un mod 
destul de asemănător cu cel al guvernului federal sau chiar cu cel al 
Kremlinului. Nu însă şi acum - şi acesta este motivul pentru care cere- 
rea de guverne electronice este în creştere. De ce să aştepţi la rând 
timp de şase ore la oficiul dumneavoastră local pentru a vă reînnoi per- 
misul, când puteţi să cumpăraţi afurisita de mașină online? Cetăţenii vor 
aştepta din ce în ce mai mult de la Statele Unite ale Americii aceleași 
servicii confortabile pe care le primesc de la America online. Atunci 
când știm ce uşor trăiește altul, guvernelor nu le mai rămâne decât să 
promită tot mai mult că vor face același lucru. Și atunci când ştim cu 
toții cât de ușor fac alții cumpărăturile, guvernele trebuie să furnizeze 
din ce în ce mai mult aceleaşi servicii la fel de simplu. Iar singurul mod 
în care guvernele pot face acest lucru este acela de a acționa asemenea 
companiilor bune. Altfel spus, cu cât mai mulți oameni vor ca guvernele 
lor să devină tot atât de rapide și de eficiente ca Amazon.com, cu atât 
mai mult guvernele trebuie să funcționeze ca Amazon.com. 

Mai muult, ţările sunt constrânse să adopte un comportament cât mai 
asemănător celui al companiilor, pentru că, în sistemul globalizării, ţările 
pot mai mult decât înainte să aleagă prosperitatea — în funcție de politica 
pe care o adoptă- şi cetățenii lor vor începe să și facă acest lucru şi, în 
consecinţă, să pretindă un management mai bun. Atunci când oamenii 
vor deveni tot mai conştienţi de faptul că guvernul lor operează un 
DOScapital 10, în timp ce guvernul de alături operează un DOScapital 
6.0, vor începe să intrebe: de ce? Oamenii vor înțelege că, spre deosebire 
de situația din timpul Revoluţiei industriale, astăzi țările nu mai trebuie 
să fie prizonierele resurselor lor naturale, ale geografiei sau istoriei lor. 
În actualul sistem al globalizării orice țară poate adera la Internet, poate 
importa cunoștințe și poate să-și dezvolte propria bază educaţională; 
orice ţară poate găsi în orice altă țară acţionari care să investească în 
infrastructura ei; orice ţară care are o guvernare corectă își poate instala 

DOScapital 6.0 într-un timp relativ scurt „Care va fi anul acesta econo- 
mia care va creşte cel mai rapid din lume?“ a întrebat la începutul anului 
2000 The Economist Intelligence Unit. „Mozambicul. Mozambicul a fost 
în ultimii patru ani una din economiile cu cea mai mare creştere din 
lume. Creşterea PIB a fost de aproximativ 10%. Botswana s-a bucurat de 
o creștere medie de 7% în această perioadă. În ciuda dezavantajelor 
Africii, cum ar fi clima şi bolile, o anumită stabilitate politică, o politică fis- 
cală prudentă și reforme favorabile mediului afacerilor pot face minuni 
chiar și în țările cu cea mai neagră mizerie“. Mozambicul și Botswana au 
ales prosperitatea. Așa cum arăta odată Michael Porter, profesor la 
Business School, Harvard University: „ Bogăția unei țări depinde, în prin- 
cipiu, de propria decizie colectivă. Localizarea geografică, resursele 
naturale şi nici chiar puterea armată nu mai sunt de mult decisive. În 
schimb, modul în care o naţiune şi cetățenii ei aleg să organizeze şi să 
gestioneze economia, instituțiile pe care le pun în loc şi tipurile de 
investiții pentru care optează, individual sau colectiv, să le facă vor deter- 
mina prosperitatea națională.“ 

Dacă acum ţările pot alege, la fel ca şi companiile, prosperitatea, 
care sunt acele lucruri asupra cărora țările ar trebuie să se concentreze 
în această eră a globalizării? 

Ceea ce urmează — în acest capitol și în următorul — nu este decât 
propria mea listă de verificare, selecționată din observarea celor mai 
bune companii și țări globale. Ajuns astăzi într-o țară, acestea sunt 
primele două întrebări pe care le pun când încerc să evaluez puterea ei 
economică și potențialul ei. 


Cât de conectată este tara dumneavoastră? 


În octombrie 1995, am luat avionul spre Redmond, Washington, pen- 
tru a-i lua un interviu numărului 2 din ierarhia Microsoft, preşedintele 
Steve Ballmer, în intenţia de a-i pune o întrebare simplă: Microsoft este 
astăzi cea mai importantă companie din America, deci, cum măsoară 
Microsoft puterea în univers? Când prospectează lumea, ce țări consi- 
deră că sunt puternice şi de ce? Ballmer mi-a dat încă din octombrie 
1995 un răspuns simplu: „ Noi măsurăm puterea în funcție de un raport — 
numărul de computere de fiecare familie“, a spus el. O.K., i-am răspuns, 
atunci daţi-mi harta puterii în lume. Bine, a spus el, regiunea cu cea mai 
mare creștere pentru Microsofi a fost Asia, unde Coreea de Sud a avut 
cea mai mare densitate de computere pentru fiecare familie. Japonia 
este în plin avânt, a spus el, dar Microsoft era mai entuziasmat de China. 

„Cum poate să vă placă China?“, am întrebat. „Oamenii au acolo un 
venit de 50 USD pe lună.“ 

„Oh, nu înţelegeți“, a răspuns Ballmer. Apoi s-a îndreptat spre o 
tablă şi a tras 2 linii scurte într-o parte, 2 linii scurte în cealaltă parte, 2 
linii scurte sub ambele şi o linie chiar la bază. „Ce-i asta?“, am întrebat. 
Apoi a încercuit fiecare pereche de linii de la vârf, apoi perechea de linii 
de dedesubt şi apoi ultima linie de la bază şi a spus: „ Aici sunt 2 bunici 
maternali chinezi și 2 bunici paternali chinezi şi 2 părinţi, economisind 
cu toții pentru un Windows 95 pentru un copil chinez.“ Da, pentru 
Microsoft lucrează chiar și nașterile controlate din China. 

„Să ne continuăm vizita prin lume“, am spus eu. 

Brazilia și India sunt ambele puncte fierbinți, cu o creștere rapidă a 
numărului de computere de fiecare familie, a spus Ballmer. Dar Orientul 
Mijlociu era o gaură neagră în toată regula pentru Microsoft, din Maroc 
până la graniţa cu Pakistanul, cu excepția Israelului, care are propriul 
său centru de dezvoltare Microsoft — cu totul alt nivel de putere - şi 
Arabia Saudită, unde egiptenii conduc Microsoft pentru concerne multi- 
naționale. Europa occidentală era pretutindeni puternică, arăta Ballmer, 
cu excepția unei singure țări — Franţa. „Nu vreau să spun că Franța a 
rămas în urmă“, a spus Ballmer, dar „penetrarea computerelor raportată 
la populație era chiar masivă în Franța. Nu mai e cazul şi acum.“ 

Am denumit harta de putere a lui Ballmer „Politică externă 3.1.“ 
Trei ani mai târziu, în 1998, am hotărât s-o actualizez. De data aceasta, 
însă, m-am hotărât să merg în Silicon Valley și să întreb companiile de 
software și hardware importante de acolo — Intel, Sun şi Cisco, precum 
și profesori de la Stanford University School of Engineering - cum 
măsurau ei puterea. Am descoperit în mod interesant că lucrurile au 
evoluat considerabil. După cum mi-au explicat ei, în 1998 Silicon Valley 
nu mai măsura puterea prin numărul de computere de fiecare familie, ci 
prin „gradul de conectare“. 

Acum, important este cât de vast și cât de profund își leagă o ţară 
computerele de rețelele din cadrul companiilor, școlilor şi surselor de 
distracții şi apoi cât de strâns leagă aceste Intranets de Internet şi de 
World Wide Web. Gradul de conectare este măsurat, de regulă, prin 
extensia lățimii de bandă a unei ţări: capacitatea legăturilor prin cablu, a 
liniilor telefonice și a fibrei de sticlă — toate acele pachete de 1 şi de 0- 
de a transporta informațiile digitale de la un punct al rețelei la altul prin 
intermediul rețelelor. Dacă mantra deceniului computerelor, anii '80, 
era „Niciodată nu puteţi avea prea multă memorie în computerul dum- 
neavoastră“, mantra deceniului post-computere, epoca reţelelor, era 

„Niciodată nu puteţi avea prea multă lăţime de bandă instalată în țara 
dumneavoastră“ 

Cu cât este mai mare lățimea de bandă instalată în țara dumneavoas- 
tră, cu atât mai mare este nivelul ei de conectare. Dacă vreți să ştiţi cât 
de conectată este o țară, măsurați „megabiţii pe cap de locuitor“ — 
lățimea de bandă instalată divizată la numărul de utilizatori potențiali. 
Megabiţii pe cap de locuitor s-au adăugat acum numărului de computere 
de fiecare familie ca etalon al puterii în universul siliconului. Ei vă vor 
indica gradul de diseminare a informaţiei în rândurile populaţiei, ca şi la 
şi de la factorii de decizie. Locurile de muncă, aplicarea cunoștințelor și 
creşterea economică vor gravita spre acele societăți care sunt cel mai 
puternic conectate, au cele mai multe rețele şi cea mai extinsă lățime de 
bandă — pentru că aceste țări consideră că cel mai uşor este să acu- 
mulezi, să aplici şi să transmiți cunoştinţele necesare pentru a proiecta, a 
inventa, a confecționa, a vinde, a presta servicii, a comunica, a educa și a 
se distra. Conectarea înseamnă acum productivitate. 

Brian Reid, cadru de conducere la Digital Equipment Corporation, 
care a realizat o parte din munca de pionierat pentru Internet, a declarat 
odată ziarului The New York Times (8 decembrie 1997): „Lăţimea de 
bandă este sistemul de difuzare prin care companiile își vând bunurile în 
era informaţiilor. Lățimea de bandă la sfârşitul anilor ‘90 este la fel de 
importantă pentru comerţ pe cât de importante au fost căile ferate în 
ultimul deceniu al secolului al 19-lea şi porturile maritime în ultimul 
deceniu al secolului al 18-lea. Este calea pe care vă vindeți produsele.“ 

Lui John Chambers de la Cisco îi place să spună că acele companii și 
ţări care vor avea succes în această economie marcată de Internet sunt 
cele care vor recunoaște primele importanţa acestuia și se vor conecta 
înainte ca restul lumii să realizeze că trebuie să facă o schimbare. Dacă 
faceţi acest lucru mai rapid decât concurenții dumneavoastră, spune 
Chambers, nu mai rămâne decât un singur lucru pe care să-l spuneți 
acestora: „Jocul s-a terminat“. 

Deoarece ne îndreptăm rapid spre o lume în care Internetul va defini 
deopotrivă comerțul, educația şi comunicațiile, vor mai exista doar două 
tipuri de afaceri: afaceri prin Internet şi afaceri anti-Internet. Afacerile 
prin Internet sunt fie cele care pot fi făcute prin Internet, adică orice 
începând cu vânzarea de carte până la brokeraj, jocuri, fie cele promo- 
vate considerabil de Internet, ceea ce este valabil pentru orice, de la 
consultanță managerială la inventarieri. Afacerile anti-Internet sunt cele 
care nu se pot derula prin Internet - cum ar fi prepararea mâncării, tun- 
sul sau producerea oțelului — şi cele care reprezintă într-un anumit sens 

o reacţie negativă la Internet. Aici ar fi incluse unele lucruri de genul 
supermarketurilor şi cafenelelor Starbucks. Am numit supermarketurile 
şi Starbucks-urile afaceri anti-Internet, pentru că ele profită de pe urma 
faptului că, cu cât mai mulţi oameni stau acasă singuri cu computerele 
lor, navigând pe Internet, cu atât mai mult aceiași oameni vor să iasă din 
casă, să meargă la un mall sau la o cafenea Starbucks sau pe strada prin- 
cipală şi să atingă ceva, să miroasă ceva, să guste sau să simtă ceva. 
Produsele vor trebui să fie şi de-acum încolo expuse, pentru ca oamenii 
să le poată atinge sau percepe; oamenii încă vor mai căuta comunitatea, 
indiferent dacă pe strada principală sau la mall. 

Deoarece Internetul devine coloana vertebrală a comerțului, 
educaţiei şi comunicaţiilor globale, calitatea şi sfera de aplicare a reţe- 
lelor în cadrul țărilor vor fi hotărâtoare în determinarea forței lor 
economice. Așadar, conform acestui nou standard de putere al reţelelor, 
cine este astăzi considerat zonă fierbinte şi cine nu? Taiwanul este temut 
în Silicon Valley pentru cutezanța sa inovatoare, pentru conectarea și 
dinamica sa cultură capitalistă de afaceri, care exploatează abil toată 
această tehnologie. Dacă Taiwanul ar fi o acţiune, aș cumpăra-o. Statele 
Unite, Marea Britanie, Canada, Australia, Scandinavia, Islanda, Israel, 
Italia, Singapore, Costa Rica și India cad şi ele în aceeași categorie. Costa 
Rica pune în aplicare un plan de dotare a fiecărui elev de liceu cu o 
adresă de e-mail. Japonia, Coreea și China se dezvoltă puternic, după 
regresul înregistrat înainte. În curând Singapore nu va mai fi singura 
țară din lume care organizează anual alegerea unei „Miss Internet“. 
Ziarul USA Today din 19 ianuarie 1999 prezenta fotografia unei tinere 
femei din Singapore, cu o coroană de învingătoare pe cap. Sub fotografie 
se putea citi textul următor: „Singapore ia atât de în serios era digitală, 
încât inițiază un concurs pentru Miss Internet. Stella Tan, stând jos, a 
câștigat concursul din august. În competiție intră şi categoriile 
vestimentație de serviciu şi Web-Design.“ 

De la Bert Parks la Bill Gates: mărimea taliei este out, lățimea de 
bandă este în. 


D ar aici rezidă marea problemă: ce va veni după numărul de com- 
putere de fiecare familie şi gradul de conectare pe cap de locuitor 
ca unitate de măsură pentru puterea economică? 

Răspunsul este dublu: ceea ce urmează fizic este „Evernet“, o lume 
în care vom fi în măsură să fim tot tirppul online — prin aparate de comu- 
nicare, cum ar fi televizorul, cânjputeriil, pagerul, faxul sau e-mail-ul 

dumneavoastră. Acum, orice funcționează pe bază de curent electric 
este dotat cu un software și legat la rețele instalate la dumneavoastră 
acasă sau la birou. Cu cât mai mult Internetul dumneavoastră se 
detașează de computerul dumneavoastră de birou și devine accesibil de 
la orice tip de aparat de comunicare, cu atât mai apropiată este apariția 
Evernetului. Va fi treaba dumneavoastră să alegeţi dacă vreţi să navigați 
prin ceasul, prin celularul sau prin computerul dumneavoastră 

Mergând pe acest drum, ţările vor fi evaluate într-o măsură tot mai 
mare în funcție de cât de aproape sunt ele de conectarea universală — 
cât de aproape sunt de momentul când toţi locuitorii lor vor fi tot timpul 
online, indiferent unde s-ar afla — şi cât de bogată este paleta de servicii 
pe care o oferă pe acest Evernet. De exemplu, câte gospodării vor avea 
prin Evernet servicii de transcripții pe baza recunoașterii limbii, așa 
încât oamenii să poată dicta pe computerul lor de acasă orice text către 
orice destinatar. Cât de bune vor fi serviciile video oferite de Evernet, 
aşa încât oamenii să poată transmite imagini şi să poată vorbi față-n față 
prin intermediul Evernetului practic fără să-i coste? Câte din instituțiile 
dumneavoastră educaționale vor oferi cursuri online, aşa încât oamenii 
să poată studia oricând vor de oriunde vor? Cât de codificat va fi 
Evernetul dumneavoastră, aşa încât datele să poată fi depozitate în 
siguranţă și întregul comerț prin cărți de credit să se poată desfășura 
fără teama ciberfurtului? Cât de comode și multifuncţionale vor fi 
instrumentele de comunicare, așa încât oamenii să le poată purta cu ei 
tot timpul pentru a putea fi permanent online? 


Compania dumneavoastră sau tara dumneavoastră 
este un modelator sau un adaptator? 


Dacă legarea companiilor și populației dumneavoastră la Evernet va 
fi o componentă necesară a puterii economice, ea nu va fi suficientă. Ea 
reprezintă doar jumătate din istoria puterii. Cealaltă jumătate va consta 
în cât de bine şi cât de creativ va învăţa țara sau compania dumneavoas- 
tră să exploateze acest Evernet. Puterea nu va zbura pur şi simplu spre 
cei care sunt cei mai conectaţi, ci spre cei care dovedesc cea mai mare 
creativitate în strângerea la un loc a firmelor, guvernelor, capitalului, 
informației, consumatorilor și talentului în coaliții conectate care 
creează valoare. Unele vor fi coaliții corporatiste pentru crearea de va- 
loare comercială. Altele vor fi coaliţii dirijate de guvern pentru a crea 
valoare geopolitică. Iar altele vor fi coaliții conduse de militanți pentru 
crearea sau păstrarea valorilor umane - cum ar fi drepturile celor ce 
muncesc, drepturile omului sau ocrotirea mediului înconjurător. 

În acest sistem, companiile, guvernele sau militanții sunt fie ceea ce 
John Hagel III de la McKinsey a numit „modelatori“, fie „adaptatori“. 
Modelatorii sunt acele companii, țări sau militanţi care definesc regulile 
şi interacţiunile care vor guverna o anumită activitate în această lume a 
Evernet, indiferent dacă e o activitate care aduce profit, provoacă un 
război, convinge un guvern sau o corporație să respecte drepturile omu- 
lui. Adaptatorii sunt acele companii care se adaptează la regulile şi 
cadrul interacțiunii modelate de alții și învață să profite de ele constru- 
ind în ele propriul cuib confortabil. Cu cât mai mulți clienți, companii sau 
ţări sunt conectaţi cu toţii într-un singur Evernet, cu atât mai multă pu- 
tere va reveni marilor modelatori. Se pot vedea de pe acum pretutindeni 
în lume lupte declanșate în legătură cu care țară sau companie sau grup 
de militanți sau indivizi superputernici sunt pe cale de a deveni modela- 
torii diferitor reguli sau standarde — deoarece de îndată ce modelați un 
nou standard într-o asemenea lume conectată, într-o asemenea lume fără 
ziduri, impactul poate fi enorm. Toate acestea pot influența comporta- 
mentul sau obiceiurile de cumpărare ale unui număr uriaș de oameni de 
la un capăt la celălalt al lumii. 

Un bun exemplu de modelator în domeniul economic este eBay, site 
de licitaţii online. A apărut din senin şi, în trei ani, a creat un nou set de 
reguli și forme de interacțiune în care consumatorii pot cumpăra şi vinde 
lucruri pe World Wide Web.eEBay a adunat la un loc pe Internet vânză- 
tori și cumpărători pentru a crea o nouă piață pentru asemenea opera- 
țiuni, în afara clasicelor anunţuri de mică publicitate sau a altor centre 
tradiționale de tranzacționări, și și-au creat propriul set de reguli. Fiecare 
persoană care vinde lucruri prin eBay este evaluată de oameni care fac 
afaceri cu el sau ea, şi dacă înșelați măcar o dată pe cineva prin eBay, veţi 
fi afectat într-un mod care va face imposibil ca pe viitor să mai faceţi 
afaceri, pentru că oricine poate afla de pe World Wide Web că sunteți 
cotat drept escroc. Odată acest standard eBay apărut, competiția se 
extinde în alte domenii sau caută să afle cine poate adapta cel mai bine 
inovaţia eBay. Există, prin urmare, nu numai indivizi care vând şi cum- 
pără într-un mod original, ci și oameni care au întemeiat companii întregi 
în acest scop. Vrei ca multă lume să vă adopte standardele şi să profite 
de ele, pentru că astfel se realizează stabilizarea lor. În felul acesta se 
creează şi o mulțime de inovaţii legate de standardul dumneavoastră 
menite să-l îmbunătăţească. Apariţia Evernetului face posibil ca mulți 
oameni să dezvolte schimburi de tip eBay într-o mare varietate de ramuri 
- de la construcția de locuințe la vânzarea de oțel sau materiale plastice. 
Aceste schimburi adună la un loc vânzători şi cumpărători dintr-o 

anumită ramură într-un mod care permite o mult mai eficientă negociere, 
vânzare şi tranzacţionare de bunuri la scală globală - ca şi participarea la 
sau vânzarea de expertize. Dacă țara sau compania dumneavoastră poate 
deveni modelatorul uneia sau mai multor asemenea expertize — E-oţel, 
E-cauciuc, E-ciment — în marea sferă Evernet pe cale să se dezvolte, va fi 
o reală sursă de putere. Pentru că domeniul acestor schimburi va fi global 
şi, odată instaurat ca eBay, va fi greu de eliminat. Nu va fi decât unul sau, 
cel mult, două în fiecare ramură, atât. 

Microsoft este un alt modelator. El a adunat la un loc consumatori şi 
companii într-o reţea de valori bazată pe tehnologiile, standardele, soft- 
ware-ul şi sistemele sale de operare. Pentru a fi un un modelator 
eficient trebuie să fii capabil să atragi o mulţime de adaptatori. Dar 
cheia atragerii unui mare număr de adaptatori la standardul dumnea- 
voastră rezidă în capacitatea de a crea și pentru alții un mare număr de 
valori — indiferent dacă e vorba de un produs, o valoare umană sau un 
set de reguli geopolitice. Dacă oamenii devin membrii fără tragere de 
inimă ai rețelei dumneavoastră de valori, în cele din urmă se vor revolta 
împotriva ei și vor căuta un alt standard diferit. Lucrul de care un mode 
lator trebuie să fie întotdeauna conştient este dacă el mai lasă puţin 
spațiu în lanțul său de valori — așa cum mai lași puţină mâncare pe masă 
- pentru ca alţii să se simtă tentaţi să se adapteze la standardele sale, 
sau dacă încearcă să înghită fiecare firimitură de potenţial profit creat 
de standardul său. Dacă eBay a modelat o întreagă piață nouă pentru 
afaceri, şi a încercat să realizeze cele mai profitabile schimburi, din ce în 
ce mai puțini oameni se vor simți tentaţi să se adapteze la sistemul eBay 
şi în cele din urmă se va instala colapsul. Lăcomia dovedită de Microsoft 
și refuzul lui obstinat de a face loc şi pentru alții, cum ar fi Netscape, 
pentru a se adapta la sistemul său de operare pentru un browsing mai 
simplu la Internet, a dus în ultimă instanță la procesul antitrust de la 
Departamentul Justiției împotriva Microsoft - ca şi la provocarea per- 
cepută de ceilalți de a încerca să modeleze un standard Internet diferit 
de cel al Microsoft. Cheia existenţei ca modelator eficient nu este aceea 
de a fi un mârşav, aşa cum a fost Microsoft. 

Nu toţi modelatorii de succes au debutat ca modelatori. Dell, de 
exemplu, a debutat ca adaptator. El a luat tehnologia existentă, compu- 
terele IBM și a adaptat-o strălucit prin tehnici de fabricaţie creatoare. 
Dell a devenit parte a lanțului de valori IBM. La rândul său, Dell a 
devenit un modelator. În efortul său de a deveni cel mai bun adaptator 
al computerelor IBM, Dell a modelat inovator noi căi de folosire a 
Internetului pentru a ajunge la consumatori și de a controla furnizorii şi 

inventatorii. Procedând astfel, el şi-a creat propriul lanţ de valori, iar 
IBM a făcut o întoarcere şi a devenit un adaptator al tehnicilor Dell de 
producere şi inventariere bazate pe Internet. 

Același principiu se aplică în geopolitică. Astăzi Statele Unite repre- 
zintă marele modelator geopolitic al lumii. Dacă ar însemna prea mult 
să spunem că Statelor Unite le revine responsabilitatea globalizării, în 
momentul de față, ele sunt însă țara cu cea mai mare capacitate, de a 
modela coaliţii care pot gestiona globalizarea sub aspect geopolitic. De 
exemplu, în această lume tot mai conectată, Statele Unite au stabilit în 
ce mod capitalul, informaţia și forța militară trebuiau folosite pentru a 
salva albanezii din Kosovo izgoniți de Iugoslavia în 1999. Tot Statele 
Unite au fost cele care au modelat multe dintre regulile de bază după 
care funcţionează Organizaţia Mondială a Comerțului și condiţiile de 
admitere a Chinei. Tot Statele Unite au fost cele care au modelat riposta 
dată de Naţiunile Unite preşedintelui Irakului, Saddam Hussein. 
Celelalte țări NATO, chinezii şi ruşii erau adaptatorii tradiționali, uneori 
adaptatori reluctanți. 

Statele Unite și Marea Britanie au fost modelatorii cheie ai cămășii 
de forță din aur, urmaţi de superpieţe. În această lume interconectată, 
regulile cămăşii de forță din aur au devenit standarde larg adoptate pen- 
tru crearea de forță. De asemenea, cămaşa de forţă din aur a creat un 
lanţ global de valori referitor la maniera de a face afaceri şi a negocia, de 
care beneficiază din plin țări ca Statele Unite şi Marea Britanie. Dar 
acum o mulțime de țări înțeleg cât de benefică este adaptarea la acesta și 
vin cu propriile lor variante, consolidând astfel influenţa cămăşii de forță 
din aur. 

Așa cum, în lumea afacerilor, pentru a fi un modelator geopolitic de 
succes trebuie să fii generos şi nu prea arogant, tot astfel multe țări 
recunosc - pentru ele însele sau pentru stabilitatea regiunii vecine — 
beneficiul adaptării la standardul dumneavoastră şi la regulile dum- 
neavoastră geopolitice. America ar fi un modelator avid dacă ar declara 
restului lumii: „Trebuie să adoptați cămașa de forță din aur şi să vă 
deschideţi țările pentru comerțul liber. Dar în momentul în care o veţi 
face, noi vom exporta de toate în țara dumneavoastră şi nu vă vom lăsa 
să exportaţi în America decât foarte puţine lucruri.“ Intr-un asemenea 
caz, țările dumneavoastră nu s-ar simți tentate să îmbrace cămașa de 
forță din aur, dar, în schimb, ar simţi un puternic imbold de a-şi scrie 
propriul standard nou. Modelatorii geopolitici care nu rezistă multă 
vreme sunt cei care încearcă să înhaţe prea mult pentru ei înșiși şi nu 
mai lasă ceva şi altora pentru a se simți tentaţi să adapteze și să creeze. 

| cel mai puțin înţeles şi, în multe privințe, cel mai interesant 
este modul în care aceleași principii ale modelatorilor şi adaptato- 
rilor pot fi aplicate atunci când este vorba de drepturile omului, 
militantismul social, caritate și mediul înconjurător. Toate genurile de 
grupuri private, guverne, indivizi superputernici și companii pot deveni 
acum modelatorii regulilor și coalițiilor pentru producerea unor 
guvernări mai bune în aceste arii — și aceasta într-o măsură cu mult mai 
mare decât înainte. Mulţi militanți nu înţeleg însă această oportunitate 
pentru spiritul întreprinzător social. 

Iată cum trebuie văzut acest lucru: atunci când, începând de la sfârşi- 
tul secolului al 19-lea America a trecut de la o colecție de economii 
regionale semiautomate la o economie națională mai integrată, ea a dat 
naștere, într-adevăr, unui nou guvern aşa cum îl ştim astăzi. Federal 
Reserve, the Securities and Exchange Commission, the Federal 
Communications Commission şi alte asemenea instituții datează din 
acea perioadă. O economie națională avea nevoie de un set de instituții 
naționale care s-o protejeze, s-o monitorizeze și s-o reglementeze. Ten- 
dința firească este aceea de a presupune că același lucru se va întâmpla 
Sau s-ar întâmpla și cu globalizarea. Trecând de la o colecţie de economii 
naționale semiautonome la o economie globală mai integrată, vom dez- 
volta un fel de guvernare globală care s-o protejeze, s-o monitorizeze şi 
s-o reglementeze. 

Dar saltul de la instituții regionale la instituții naționale în cadrul 
țărilor este mult mai ușor decât saltul de la instituții naționale în cadrul 
fiecărei țări la instituţii globale care să supravegheze fiecare țară. Acţio- 
nând la scară globală, vă confruntați cu două probleme: una o reprezintă 
suveranitatea — simpla reluctanță a oamenilor de a se lăsa conduși de 
politicieni şi birocraţi dintr-o altă parte a lumii, asupra cărora ei nu au un 
control democratic sau de alt fel. Cealaltă o reprezintă chiar natura sis- 
temului globalizării în sine. Într-o lume fără ziduri, construită tot mai mult 
în jurul Evernetului, capacitatea oricărei instituții de guvernare globale 
de a gestiona şi de a impune unele taxe sau comportamente este limitată 
— indiferent dacă este vorba de Interpol care încearcă să dea de urma 
transferurilor financiare criminale prin intermediul Internetului din 
insulele Cayman în insulele Channel sau de Organizația Internaţională a 
Comerţului care încearcă să evalueze cum poate fi reglementat comerțul 
în ciberspaţiu. În fiecare zi tot mai multe sunt locurile în care instituţiile 
guvernamentale tradiționale pătrund cu dificultate. 

De aceea, atunci când se ajunge la impunerea unor norme globale — 
privind mediul înconjurător, drepturile omului, interacțiunile financiare 
sau condiţiile de muncă - modelatorul nu va fi un guvern global, cel 
puţin nu în viitorul apropiat. Dar atunci ce trebuie să facem? Nu putem 
ignora aceste probleme și nu vrem să le punem în seama pieţei ca să le 
rezolve. Ajungem, deci, la miezul problemei: Cum putem avea o mai 
bună guvernare globală în domenii ca mediul înconjurător, drepturile 
omului, interacțiunile financiare şi condițiile de muncă, fără a avea un 
guvern global? Cum putem gestiona şi reglementa lucruri pe care, ca 
ființe umane şi comunități, le prețuim realmente, dar fără a avea o poliție 
globală care să facă aceasta pentru noi? 

Răspunsul este că trebuie să înțelegem că într-o lume de reţele, indi- 
vizi, companii, comunități, consumatori, grupuri de militanţi și guverne, 
toți au puterea de a fi modelatori - de a modela lanţul de valori umane. Și 
atunci când sunteți modelatorul unei coaliții în sprijinul anumitor valori 
umane, veţi fi uluit văzând câte puteţi face fără un guvern global care să 
creeze o mai bună guvernare globală. Cu toate acestea, se impune un 
mod radical nou de a gândi maniera în care trebuie mobilizată puterea. 
Este nevoie de un nou mod de gândire, radical, despre cum poate fi 
exploatat Internetul, puterea consumatorilor şi prezentarea companiilor 
multinaționale care au nevoie să facă afaceri în toată lumea şi, de aceea, 
au nevoie să-şi protejeze numele lor de marcă în toată lumea. 

Permiteți-mi să dau câteva exemple. Una dintre cele mai mari pro- 
bleme în era globalizării este modul în care poate fi tratat importantul 
subiect al drepturilor muncitorilor și al fabricilor in care muncitorii sunt 
exploataţi, în ţările în curs de dezvoltare. In această eră postcomunistă, 
când mulți militanți pentru drepturile omului încă se mai focalizează 
asupra unor teme ca libera exprimare, alegeri şi dreptul de a-și publica 
părerile, cei din lumea în curs de dezvoltare se concentrează din ce în ce 
mai mult asupra drepturilor muncitorilor, asupra locurilor de muncă, a 
dreptului de organizare şi a dreptului la condiţii de muncă decente. 
Foarte simplu, pentru mulți muncitori din lume oprimarea de către 
împuterniciți necontrolaţi a fost înlocuită de oprimarea de către capita- 
lişti nelegiferați, care-și mută fabricile dintr-o ţară în alta, într-o continuă 
căutare de locuri unde se muncește contra unui salariu cât mai scăzut și 
a unor standarde cât mai scăzute. Pentru unii, emblema Nike inspiră tot 
atâta groază ca secera şi ciocanul. 

Acești muncitori au nevoie de ajutor concret. Dar nu există un 
guvern global care să poată legifera condiţii de muncă mai bune pentru 
toți. Ani de zile, fabricanţii din Statele Unite au făcut uz de influenţa lor 

în Congres pentru a bloca orice tentativă de a impune standardele de 
muncă din Statele Unite fabricilor lor din afara ţării. În acest timp, dacă 
aceşti confecționeri de cămăși din Carolina de Sud işi mută producția în 
Guatemala, acolo nu există standarde locale impuse, iar Organizaţia 
Internaţională a Muncii nu are nici o influență. Până la urmă nu există 
nici o impunere locală, nici una globală, ceea ce a fost scos în evidență 
în 1996, când au fost dezvăluite înspăimântătoarele condiții de muncă 
dintr-o fabrică din Honduras care producea îmbrăcăminte de marcă 
pentru Kathie Lee Gifford. De aceea, ar fi prea mult să aşteptăm un 
guvern global pentru a reglementa problema. 

În fața unei asemenea provocări, comunitatea pentru drepturile 
omului are nevoie să se reutileze, în această lume de după Războiul 
Rece, exact la fel cum vechii făuritori de arme au trebuit să învețe să 
facă trenuri de metrou şi prăjitoare de pâine în loc de tancuri. „ In timpul 
Războiului Rece, explică Michael Posner, conducătorul Comitetului de 
jurişti pentru drepturile omului, principala problemă era cum să tragi la 
răspundere guvernele care încălcau legile şi normele. Astăzi, problema 
stringentă este cum să tragi la răspundere companiile private pentru 
tratamentul aplicat muncitorilor lor într-o vreme când controlul din 
partea guvernului se reduce peste tot în lume sau guvernele au intrat 
ele însele (de pildă, în China) în afaceri și nu ne mai putem aștepta să 
joace rolul câinelui de pază sau al protectorului.“ 

Intr-o asemenea lume, militanţii trebuie să înveţe cum să folosească 
globalizarea în avantajul lor. Ei trebuie să învețe cum să constrângă 
companiile să aibă un comportament mai bun de mobilizare a clienţilor 
prin Internet. Eu numesc aceasta „reţeaua de soluții pentru drepturile 
omului“ şi o consider viitorul avocaturii sociale. Este o reglementare de 
la bază în sus, nu o reglementare de la vârf în jos. Imputerniciți baza, în 
loc de a aștepta vârful, pentru a modela coaliția care produce o 
guvernare mai bună fără un guvern global. 

Un asemenea experiment a fost inițiat în mod cert la sfârşitul lui 
1999. Dincolo de controversa Kathie Lee Gifford a luat naștere o nouă 
coaliție, numită Fair Labor Association. Ea aduna la un loc guvernul 
SUA, militanții pentru drepturile muncitorilor, cum sunt Lawyers 
Committee, producătorii de confecţii şi studenţii din colegiile ameri- 
cane. Modul de lucru era următorul: majoritatea marilor companii 
globale de confecţii şi grupurile pentru drepturile omului au convenit 
asupra unui standard minim de condiţii de muncă în fabricile lor, inclu- 
siv în ce priveşte munca prestată de copii și orele de muncă. Ei au 
convenit, prin urmare, asupra unui sistem uniform de monitorizare prin 

care unor monitori externi independenţi li se permitea să facă vizite-sur- 
priză în fabrici. Monitorii au fost acreditaţi de FLA și proveneau din 
grupări de pe lângă biserici până la PriceWaterHouseCooper. FLA 
emite anual rapoarte cu asentimentul fiecărei companii, acestea sunt 
transmise prin Internet și, în cele din urmă, urmează a fi publicate de 
Consumer Reports. Dacă o companie întruneşte standardele, are drep- 
tul să atașeze pe confecţiile sale eticheta „FLA“, așa încât consumatorii 
să aibă informaţia credibilă necesară pentru a face diferenţierea între 
mărci — adică, de a cumpăra de la cele care sprijină drepturile muncito- 
rilor şi de a le ocoli pe cele care n-o fac. Mai bine de o sută de 
universități au aderat la coaliție şi au insistat ca librăriile lor care vând 
un mare volum de pantofi sport, cămăși şi tricouri să vândă numai pro- 
dusele care poartă eticheta FLA. Se speră ca, în cele din urmă, toți 
vânzătorii să procedeze la fel. 

Acest program nu revoluționează peste noapte condiţiile de muncă. 
Dar el este un început, un început care stabileşte un nou set de norme și 
reguli pentru industria globală a confecțiilor. El a fost realizat în absența 
unui guvern global, prin formarea unei coaliții care poate face din 
fiecare consumator un mandatar al drepturilor omului și poate priva 
corporațiile globale de oriunde de posibilitatea de a ascunde. 

„Este uluitor cât de participativi sunt unii militanţi din lumea veche“, 
spunea Paul Gilding, fostul lider al Greenpeace, care acum este consi- 
lier al concernurilor multinaționale pentru sprijinirea dezvoltării. 
„Vechiul model consta în a ieși în stradă, a exprima indignarea 
comunității, a determina guvernul să treacă o lege, companiile rezistă, 
în cele din urmă se ajunge la un compromis şi în cinci ani lucrurile se 
schimbă. Noi nu mai avem timp de așa ceva.“ 

Grupurile care se diferențiază cel mai mult astăzi sunt cele care 
folosesc egoismul economic al companiilor şi consumatorilor şi fac din 
acesta o forţă de protejare a mediului înconjurător, de promovare a 
drepturilor muncitorilor, de promovare a drepturilor omului — mai mult 
decât o forță îndreptată împotriva unor asemenea valori. Aceasta 
înseamnă a lucra cu concernurile multinaționale și cu consumatorii şi, 
în esenţă, a arăta companiilor cum pot fi în același timp și „verzi“ şi 
beneficiare de profituri şi a le explica faptul că, dacă nu îmbunătățesc 
practicile privind mediul înconjurător sau standardele lor de muncă în 
afara ţării, comunitatea militantă va organiza prin Internet împreună cu 
consumatori din toată lumea o campanie împotriva lor. Egoismul eco- 
nomic este marea forţă care lucrează în lume. Nu este singura. Mai sunt 
și legile şi normele. Mai sunt și guvernele. Guvernele mai trebuie să 

adopte legi şi să reglementeze apărarea societății ca întreg și nu doar 
interesele unor grupuri private de consumatori sau militanți. Deseori 
însă cel mai bun mijloc de a câștiga aderarea la legi şi norme este acela 
de a încerca să sapi un canal prin acest egoism economic — adevăratul 
metabolism al sistemului globalizării — în așa fel, încât să devină mai 
degrabă fortificator decât distructiv. 

La începutul anilor '90, Organizaţia Mondială a Comerțului a decis că 
legile americane care interziceau prinderea tonului în plase care prind şi 
delfini erau o barieră vamală. Acest lucru i-a supărat, fireşte, pe militanții 
pentru protejarea mediului înconjurător. Unii s-au gândit să atace OMC, 
în mod specia! la mitingul lor de la Seattle de la sfârșitul anului 1999. Alții 
s-au decis să se organizeze și au devenit modelatorii valorii pe care do- 
reau s-o promoveze — pescarii n-ar trebui să omoare delfinii numai 
pentru a prinde ieftin tonul. Că urmare a acţiunii lor, a devenit practic 
imposibil să cumperi o conservă de ton într-un magazin din America, 
dacă nu are eticheta „Delfinul salvat“. Dar cum s-au putut întâmpla toate 
acestea, dacă OMC a spus că legea noastră era o barieră vamală? Pentru 
că militanții inteligenţi au exploatat regulile OMC şi au căutat să mode 
leze în alt fel un alt comportament. Ei au mobilizat consumatorii și 
Internetul pentru a face presiuni asupra companiilor de ton care să se 
implice în salvarea delfinilor; companiile de ton au făcut presiuni asupra 
pescarilor în sensul de a folosi plase de salvare a delfinilor, deoarece ei 
nu vor să-și piardă clienții; urmarea a fost că au fost salvați mulți delfini. 
Standardul de salvare a delfinilor încă nu este perfect; unii pescari încă 
mai înşeală și companiile sunt în căutarea altor metode. Dar este vorba 
de o uriașă îmbunătățire dacă ne gândim la libertatea necontrolată care 
exista înainte, iar această îmbunătățire este rezultatul militanţilor pentru 
protecţia mediului care modelează un nou standard folosind o soluție de 
conectare fără implicarea efectivă a guvernului. „ Decizia noastră de sal- 
vare a delfinilor s-a bazat, pur şi simplu, pe feedbackul consumatorului“, 
mi-a spus Michael Mullen, purtător de cuvânt pentru tonul StarKist. 
„Cred că am primit peste o mie de apeluri telefonice și trei sute e-mail-uri 
pe săptămână.“ 

(n capitolul 13, „Omul cu demolarea“, voi explora mai detaliat 
modul în care această abordare se aplică în sfera mediului înconjurător 
de către organizații cum e Conservation International pentru a ajuta la 
salvarea a tot felul de lucruri, începând cu pădurea tropicală braziliană 
până la cea mai mare zonă umedă din lume.) 

Să analizăm un alt exemplu de asemenea strategie dintr-o zonă com- 
plet diferită, războiul cu sărăcia. Vă prezint pagina Web . Este produsul 

spiritual al bancherului francez Jacques Attali, care a decis că globa- 
lizarea l-a mandatat să devină un modelator al strategiilor de combatere 
a sărăciei globale, fără a mai aştepta vreun guvern global care să se 
ocupe de aceasta. PlaNet Finance lucrează după cum urmează: aproxi- 
mativ 1,3 miliarde de oameni trăiesc cu un dolar pe zi. Știm că unul 
dintre cele mai eficiente instrumente de combatere a sărăciei lor este 
microimprumutul. Microimprumuturile variază între 100 şi 1000 USD. 
Ele sunt acordate mai ales femeilor şi sunt date fără nici o garanţie. Cei 
care primesc microîmprumuturile le folosesc pentru a cumpăra orice, 
de la mașini de cusut la biciclete pentru a-și duce legumele la piață, la 
produse de înfrumusețare pentru a deschide un salon într-un cartier 
nenorocit din Bangladesh. Aceşti oameni vor să urce pe o altă treaptă, 
dar lor le lipsesc banii pentru un început, şi aceasta este ceea ce oferă 
microîmprumuturile. Întrucât oamenii care au nevoie de microimpru- 
muturi nu sunt online, multe dintre microbăncile și organizațiile de 
ajutorare care lucrează cu săracii trebuie să aibă telefoane şi computere 
şi să fie online. PlaNet Finance conectează aceste 7000 de grupuri de 
microfinanțe din toată lumea la o reţea care oferă uriaşe posibilități. 

„În primul rând, explica dl. Attali, PlaNet conectează cât mai multe 
microbănci aşa încât acestea să poată oferi soluţii. În al doilea rând, noi 
îi ajutăm pe cei care nu sunt online să devină online, așa cum am făcut 
în Benin. In al treilea rând, noi creăm un sistem, ca Moody's, care 
cotează microbăncile în funcţie de etica lor, de modul în care i-au ajutat 
pe săraci și de eficienţa financiară. În al patrulea rând, fondăm o univer- 
sitate online pentru predarea celor mai bune practici microbăncilor, iar 
pe piața online pentru beneficiarii microîmprumuturilor pentru a-şi 
vinde meseriile. In sfârşit, creăm PlaNet Bank, care extinde linii de 
credit pentru microbănci şi va ajuta pe oricine să vină pe pagina noastră 
Web, va dona bani pentru proiectele selectate oferite de cele mai bune 
microbănci şi apoi va urmări la cine se duc banii şi cum sunt folosiţi.“ 

Dacă PlaNet poate cota şi lega toate microbăncile prin Internet, ea 
le poate ajuta să-și reducă costurile cele mai ridicate, urmărind și pro- 
cesând toate aceste mici împrumuturi. Se speră ca un singur 
microbancher, dotat cu un fel de serviciu de informații de felul celui 
folosit de FedEx pentru a vă urmări coletele, să poată urmări sute de 
împrumuturi și dobânzi. Dacă procesarea și costurile de tranzacţionare 
ale acestor microîmprumuturi pot fi reduse, ele pot fi legate într-un 
mănunchi şi vândute pe o bază comercială oricărei Citibank din lume. 
De regulă, microbăncile percep o dobândă de 4 la 5% pe lună pentru a 
acoperi costurile și a-i face pe oameni să le înapoieze banii rapid, aşa 

încât banii să poată fi reciclaţi către altcineva. Această piață cu acele 
tipuri de rate ale dobânzii ar apela la marile bănci, dacă cheltuielile de 
procesare ar fi tăiate. Astfel s-ar putea schimba totul, pentru că tocmai 
acum există o mare cerere de microimprumuturi, dar pool-ul de bani se 
limitează la donaţii de la indivizi şi de la guverne. În schimb, cu 20 mi- 
liarde USD în împrumuturi comerciale de la marile bănci s-ar putea 
asigura microimprumuturi pentru 100 milioane de oameni care trăiesc 
cu un dolar pe zi. 

lată cum puteţi schimba lumea folosind globalizarea chiar împotriva 
ei înseși, devenind un modelator care nu se mulţumeşte să aștepte un 
guvern global pentru a uşura povara sărăciei, dar, în schimb, folosește 
noul sistem pentru a-i mobiliza pe marii jucători, reci şi egoiști, de pe 
piață să îndrepte răul — lăcomia. Deschizând marilor bănci posibilitatea 
de a deveni adaptatori ai noului concept modelat de PlaNet Finance și 
oferindu-le un stimulent economic, a fost creat un întreg nou set de 
oportunităţi de combatere a sărăciei. 

„Există o zicală veche: 'Hrănește-l pe un om cu un peşte şi l-ai hrănit 
pentru o zi. Învaţă-l să pescuiască și l-ai hrănit pentru o viață”, spunea dl. 
Attali. Ei bine, avem milioane de săraci care ştiu să pescuiască. Doar că 
nu au o undiţă. Prin PlaNet vom fi în măsură să asigurăm undiţe pentru 
o mulțime de săraci.“ 

Într-o lume conectată, fără ziduri, viitorul aparține modelatorilor şi 
adaptatorilor, iar aceştia pot fi companii sau consumatori, superputeri 
sau indivizi superputernici. 


JI] 


Cumpără Taiwanul, tine Italia, 
vinde Franta 


tor începe să devină un element decisiv în determinarea 

influenţei unei țări sau a unei companii în era Internetului, alți 
factori sunt și ei importanți - factori care vor stabili cât de buni modela- 
tori sau adaptatori veţi fi. Capitolul de față va analiza care sunt acei factori 
și de ce țările sau companiile care-i dețin sunt unele pe care dumnea- 
voastră vreţi să le cumpăraţi sau să le păstraţi şi de ce țările care nu dețin 
aceşti factori sunt unele pe care dumneavoastră vreți să le vindeți. Am 
denumit această listă „Cele nouă mentalități ale celor mai eficiente țări“. 

În sistemul Războiului Rece regiunile aveau tendința de a se dezvol- 
ta impreună. Țările Europei occidentale s-au dezvoltat în propriul lor 
ritm, America Latină în ritmul ei, tigrii Asiei de Sud-Est în ritmul lor, 
Europa de Est în ritmul ei și Africa în ritmul ei. Marile diferențe erau 
între regiuni. Asia de Est s-a descurcat; America Latină a mers înainte; 
Orientul Mijlociu a stagnat, cu excepția profiturilor neaşteptate prove- 
nite din petrol; Africa s-a prăbușit, Egiptul şi Coreea de Sud au pornit 
de la același nivel al venitului pe cap de locuitor din anii '50, dar în anii 
'90 între ele se deschidea o prăpastie uriașă. 

In sistemul globalizării observăm o continuare a acestei tendinţe, 
numai că acum diferenţierea crește în cadrul regiunilor şi în cadrul tă 
rilor din aceeași regiune - după cum unii au ales prosperitatea, s-au 
conectat, au devenit modelatori şi au adoptat mentalitățile țărilor efi- 
ciente, iar alții nu. Veţi vedea, de pildă, deschizându-se o prăpastie în 
Orientul Mijlociu între Tunisia - care a îmbrăcat în anii '90 cămaşa de 
forță din aur, a semnat acordul de comerţ liber cu Uniunea Europeană și 
a adoptat multe din mentalitățile țărilor eficiente - şi unii din vecinii ei 
arabi, care nu au făcut aceste lucruri. Și veţi vedea „zone fierbinți“ 
apărând în cadrul ţărilor, cum ar fi coasta Chinei din jurul Shanghai-ului, 


D acă a fi conectat şi a învăța să devii un modelator sau un adapta- 


CUMPĂRĂ TAIWANUL, ŢINE ITALIA, VINDE FRANȚA 233 


sau Bangalore în India, unde veniturile şi modul de viaţă vor intrece cu 
mult alte regiuni chiar apropiate din aceeași țară — într-o măsură atât de 
mare încât vor părea că aparţin unor ţări diferite. Prăpastiile dintre țările 
dezvoltate şi din cadrul țărilor în curs de dezvoltare pot deveni, din punct 
de vedere politic, extrem de sensibile pentru politica mondială. Cine se 
află în Lumea rapidă în cadrul unei regiuni sau țări deosebite va fi mult 
mai important decât dacă acea ţară ar fi fost în timpul Războiului Rece în 
Lumea Întâi sau în Lumea a Treia. 

Așa cum observam în capitolul anterior, cele mai bune ţări și com- 
panii își vor reflecta reciproc mentalitățile. Deci, după ce am pus cele 
două întrebări de bază — cât de conectată este țara sau compania dum- 
neavoastră şi dacă ea este un modelator sau un adaptator — urmează 
celelalte nouă întrebări pe care le pun pentru a măsura puterea eco- 
nomică și potențialul. 


Cât de rapidă este tara dumneavoastră? 


Klaus Schwab de la Forumul Economic Mondial din Davos observa 
odată: „ Am trecut de la o lume în care peştele cel mare îl înghite pe cel 
mic la o lume în care peştele mai rapid îl inghite pe cel mai lent.“ Şi are 
dreptate. Așa cum am arătat mai înainte, datorită celor trei democratizări 
barierele de intrare în, practic, orice sferă de afaceri au coborât drama- 
tic, iar aceasta înseamnă că viteza cu care un produs trece de la faza de 
inovaţie la cea de marfă de consum a devenit supersonică. Dacă, din 
rațiuni sociale, culturale sau politice, compania sau țara dumneavoastră 
nu este dispusă să dea frâu liber distrugerii creatoare a lui Schumpeter 
cu actuala viteză supersonică a pieţelor, ea va da înapoi. Nu degeaba Bill 
Gates obișnuiește să spună că cei de la Microsoft ştiu sigur un singur 
lucru: în 4 ani, orice produs realizat de ei devine desuet. Singura între 
bare este dacă acesta va deveni desuet din cauza lui Microsoft sau a 
vreunui rival al acestuia. Dacă Microsoft va fi cel care îl va face să devină 
desuet, aceasta va împinge înainte compania. Dacă îl va face unul dintre 
rivalii săi, Microsoft va avea probleme. Bill Gates a şi făcut ca Microsoft 
să devină desuet sugerând inițial că Internetul nu reprezenta viitorul. 
Din fericire pentru el, a găsit ceva mai bun înainte de a trece cei 4 ani. 

Nu e nevoie să le explice cineva celor din conducerea Compaq 
Computer importanţa vitezei — prin ea mergi înainte şi prin ea îţi rupi 
gâtul. Compaq şi-a luat startul fiind mai rapidă decât IBM în distru- 
gerea creatoare. Aproape că la distrus creator pe IBM în acest proces. 
Ce s-a întâmplat atunci a fost că, în 1985, Intel a venit cu un nou micro- 

procesor 386, care oferea o viteză aproape dublă faţă de cipul 286. 
Intreaga strategie de afaceri a Compaq a constat în a deveni rapid lider 
în tehnologie. Aceasta însemna că Intel a apărut cu un nou cip, mai 
rapid - nu tocmai de la 286 la 386, dar în cadrul fiecărui model de cip, 
atunci când viteza creştea chiar la 5 MHz — Compaq dorea să fie primul 
pe piaţă cu un cip mai rapid în desktopul sau laptopul său. 

În anii '80, atunci când se lansa un nou computer, acesta era introdus 
treptat mai întâi în Statele Unite şi, după câteva luni, în Europa, pentru 
ca, în cele din urmă, să facă vâlvă în India şi Orientul Mijlociu. Se pre- 
supunea că pieţele europene şi cele asiatice erau oarecum ecranate de 
ceea ce se petrecea în America. Compaq a fost primul care a înţeles că 
nu aceasta trebuia să fie situația — un produs nou trebuie realizat absolut 
în același moment în toate colţurile lumii. De aceea, dacă Intel anunţă un 
nou cip şi oamenii află de el din ziare sau de pe Internet, ei se aşteaptă 
să-l găsească instalat în computerul sau laptopul pe care îl vor cumpăra a 
doua zi. „În ziua aceea, toți vor să fie pe rafturile comercianților“, spunea 
Enrico Pesatori, vicepreşedinte la Compaq, responsabil cu marketingul. 
„Dacă eşti doar cu două săptămâni în întârziere, eşti considerat prea 
lent, analiştii te taxează drept o companie lentă, nu vei pune mâna pe 
primele câștiguri brute pe care le obţii dacă eşti primul pe piață.“ 

Ca atare, Compaq a perfectat un ciclu de dezvoltare foarte rapidă 
pentru instalarea de noi cipuri. Compania avea o legătură strânsă cu 
Intel, așa încât inginerii de la Compaq au fost în măsură să încorporeze 
ultimul cip nou în proiectele lor făcând modificări minime monitorului 
de bază şi scoțând apoi pe ușă acest monitor de computer şi cipul său 
mai rapid înaintea celorlalți mari producători. Compaq a putut să stea pe 
muchie, pentru că a menţinut neschimbat cât mai mult posibil aproape 
tot ce ţinea de modelul de bază, cu excepția vitezei microprocesorului și 
programarea necesară pentru funcționarea lui. Ca urmare, Compaq a 
putut reduce constant costurile monitorului de bază şi componentelor 
sale folosind mereu același design (regulă: cu cât un produs se află de 
mai multă vreme pe piaţă, cu atât mai ieftine devin componentele sale) şi 
doar instalând ultimul şi cel mai rapid microprocesor. lar din moment ce 
viteza microprocesorului determina prețul de piață al computerului, 
Compaq şi-a putut crește rapid marja beneficiului — ieftind mereu moni- 
toarele, pentru care puteau percepe tot mai mult, deoarece aveau 
întotdeauna cel mai rapid cip nou, căruia îi sporeau mereu viteza. Aceste 
profituri ascendente au dat Compaq posibilitatea de a face reduceri şi, de 
aceea, de a înghiți meniul IBM de intrări şi ieșiri. 

În schimb, IBM nu se grăbea. El a preferat întotdeauna să prezinte 
fiecare nou salt în tehnologie apărând cu toate deodată, cu un întreg 
nou model de computer. Din această cauză, atunci când Intel a apărut 
cu cipul 386 și a invitat IBM să-l utilizeze, IBM nu a vrut să introducă 
acest cip mai rapid în modelul său deja existent ~ the IBM AT 
(Advanced Technology) care era bazat pe cipul 286. În principiu, IBM 
voia să aștepte până îşi va vinde toate AT-urile, pentru a introduce 386 
într-un întreg nou sistem de computer — PS/2. De ce nu? IBM era cea 
mai mare şi mai slabă companie din bloc, iar într-o lume a zidurilor IBM 
a descoperit că avea destul timp pentru a acționa în felul acesta. 

Sub conducerea preşedintelui său de atunci, John Akers, IBM a fost 
incredibil de arogant, semănând realmente în multe privințe cu 
Uniunea Sovietică. Toată compania era construită pentru a corespunde 
veniturilor și profiturilor dictate de „planul“ preşedintelui. Astfel, întrea- 
ga companie se concentra mai degrabă asupra a ceea ce dorea biroul 
politic de la IBM ca volum de profit pentru a creşte compania la un anu- 
mit nivel, decât asupra a ceea ce cerea piaţa ca produse — în cazul acesta 
computere cât mai rapide de îndată ce se prezenta o nouă tehnologie. 
Ceea ce nu înțelegea pe atunci IBM era că barierele la intrarea în afa- 
cerea sa fuseseră lăsate și cheia succesului o constituia abilitatea de a 
limita linia de producţie — menținând neschimbate cât mai mult posibil 
multe componente și elemente de proiectare — pentru a face să coboare 
curba costurilor și a se concentra asupra a ceea ce publicul dorea real 
mente şi anume un computer care nu avea nevoie de o dimineață 
întreagă pentru a se încărca. Dar IBM era încă prizonierul culturii 
vechi. Afacerea sa inițială, până în anii '70, a fost să concesioneze com- 
paniilor mari sisteme mainframe. Și dacă IBM ar fi putut să apară la 
fiecare câţiva ani cu un întreg sistem nou, n-ar fi făcut decât să-l 
instaleze pentru toți clienții aceia și să-i taxeze și mai mult. Dar com- 
puterul era un cu totul alt animal. Clienţii nu au vrut să fie nevoiţi să 
adopte un întreg nou sistem la fiecare câțiva ani. Ei nu voiau decât ca el 
să fie mai rapid. Ascultându-și clienții, Compaq a înţeles acest lucru — și 
a fost mai rapid. IBM nu a ascultat decât de propriul său glas, n-a proce- 
dat ca atare — și a rămas lent. 

„IBM lucra după un model vechi. Nu înțelegea că pentru această 
nouă categorie erau valabile legi complet diferite“, îmi spunea Eckhard 
Pfeiffer, preşedintele Compaq din 1991 până la începutul lui 1999. „ Aşa 
că Intel a apărut cu cip 386 şi i-a spus lui IBM „a-l pe acesta“, iar IBM a 
spus „ Nu“. Atunci Intel a venit la Compaq şi noi am spus: “Noi îl luăm. 
Și am încheiat târgul cu Intel.“ 


236 LEXUS ȘI MĂSLINUL 


Jocul s-a terminat, cel puţin pentru un timp. Compaq a luat o parte 
uriașă din afacerea computerelor a celor de la IBM și de atunci tot taie 
din ea. „ Aş spune că, în urmă cu zece sau cincisprezece ani, nu era 
absolut necesar să fii la linia de pornire atunci când Intel îşi scotea noul 
microprocesor“, a adăugat Pfeiffer. ,„ Pentru că lumea încă nu avea senti- 
mentul că timpul presează. Oamenii spuneau: ‘Bine, mai aştept o lună 
sau două. Poate că o să iau câteva bătrâne mai mult pentru sistemul pe 
care-l vând.” Dar astăzi este imperios necesar să fii gata să instalezi noul 
microprocesor și să lucrezi din prima zi cu el. „ 

Spre sfârșitul anilor ‘80 şi la începutul anilor ‘90, Compaq a putut 
proiecta produse mai rapide decât cele ale concurenţilor săi, furnizând 
clienţilor soluții mai rapid decât concurenții săi și colectând profituri 
mai rapid decât concurenţii săi. Earl Mason, şeful departamentului 
financiar de la Compaq, mi-a spus: „Dacă poţi reduce în mod continuu 
intervalul dintre momentul când scoţi dolarul din buzunar, pentru a 
plăti furnizorului și momentul când îţi intră dolarul în buzunar de la 
clienți, rotația capitalului se va accelera atât de mult, încât veți putea 
strânge sume uriaşe în numerar... De la sfârşitul lui 1985 până în primul 
trimestru al lui 1998, accelerarea ciclului nostru cash-to-cash ne-a per- 
mis să creştem suma în numerar de la 900 milioane USD la 7 miliarde 
USD. Dacă reușești să fii rapid, prin definiţie ai şi crescut. Dacă ești deja 
mare, dar nu ești şi rapid, te-ai inscris pe banda coborâtoare.“ 

În cele din urmă aceasta a fost soarta Compaq la mai puţin de un an 
de la interviul pe care i l-am luat lui Mason. Compaq a atins un nivel la 
care creştea fără a deveni mai rapid, pentru că îi lipsea viitoarea 
revoluție. Deoarece nu a fost în stare să înțeleagă întreaga logică a 
Internetului și să-şi elaboreze sistemul de marketing și de producţie con- 
form acesteia, Compaq a rămas în urma concurenului său, Dell. Dell a 
inaugurat folosirea vânzărilor telefonice pentru a lega marketingul de 
producție şi a face din fiecare computer un computer construit de client, 
așa încât oricine apelează la Dell să poată să proiecteze conform propri- 
ilor dorinţe. Vânzând direct clienților, și evitând intermediarii şi 
majorările lor de preţuri, Dell a fost întotdeauna în măsură să le ofere 
clienţilor ceva mai multă viteză şi putere pentru banii pe care-i dădeau. 
Apoi, atunci când Internetul și-a continuat drumul, Dell a fost primul 
care l-a absorbit şi l-a integrat în fiecare aspect al afacerii sale. 

Internetul i-a dat lui Dell chiar şi un control mai mare asupra inven- 
tarului său, aşa încât el nu trebuia să construiască un computer înainte 
de a-i fi comandat. Furnizorii erau conectaţi via Internet, aşa încât 
puteau vedea când un client comanda un computer și de aceea compo- 

nentele nu trebuiau să vină de la furnizori înainte de a fi nevoie de ele. 
Dell a putut sincroniza materiile prime care veneau la fabricile sale din 
toate colțurile lumii şi să opereze având la dispoziție doar șase zile de 
inventar, economisind astfel uriașe sume de bani. Aceasta a facilitat un 
grad sporit de personalizare pentru consumatori şi chiar într-un mod 
mai rapid şi mai ieftin. Dar Dell nu s-a rezumat numai la folosirea 
Internetului. El a făcut din acesta coloana vertebrală a raportării la sine, 
la clienţi şi furnizori, şi încă într-un ritm şi mai rapid. În schimb, 
Compaq a persistat prea mult în modelul său mai tradițional de 
producție şi vânzări din stoc şi prin intermediari, ignorând rolul 
Internetului. Astfel, cu ajutorul Internetului, Dell i-a făcut lui Compaq 
ceea ce-i făcuse Compaq lui IBM instalând mai rapid cipuri mai rapide. 

Toate acestea s-au petrecut atât de rapid. Doamne, cât de bine o știu. 
Pe atunci scriam prima ediție a acestei cărți. În august 1998 a trebuit să 
mă duc la Houston pentru a lua un interviu conducerii Compaq. Pe 
peretele departamentului de management era coperta revistei Forbes 
cu o relatare în care Compaq era numită drept compania cu cel mai bun 
management din America în 1997. O lună mai târziu, mă aflam la o 
conferinţă la Stanford și am dat o fugă la John Chambers de la Cisco. 
M-a întrebat ce fac și i-am explicat că tocmai foloseam Compaq drept 
exemplu de companie rapidă pentru acest capitol din cartea mea. 

„Mare greșeală“, a spus Chambers. „Trebuia să exemplifici cu Dell.“ 
Mi-a sărit inima din loc. Dar era prea târziu. Eram deja blocat în 
Compaq. Tocmai luasem un interviu întregii sale conduceri. Dar 
Chambers, a cărui companie face cutiile negre pentru conectarea fir- 
melor la Internet, cunoștea diferenţa dintre Dell și Compaq cu multă 
vreme înainte de a o cunoaşte şi piața. El a putut să vadă cum Compaq 
rămânea în urmă, iar într-o lume rapidă nu mai era mult până când toți să 
poată vedea prăpastia. Bun, prima ediție a cărții a fost publicată pe 21 
aprilie 1999. Cu o săptămână înainte ca această carte să ajungă în librării, 
conducerea de la Compaq, inclusiv Pfeiffer şi Mason, au fost înlăturați 
de comitetul director al companiei după ce profiturile primului trimestru 
al anului au fost doar de jumătate din cât estimaseră analiştii. 

Așa cum o ilustrează cazul Compaq, Internetul creează un întreg 
nou nivel de viteză, care începe să fie cunoscut ca „viteza Net“. Nimeni 
nu poate spune cât de rapidă este, de fapt, viteza Net, dar ce se poate 
spune este că Internetul, introdus în domeniul afacerilor, forțează 
fiecare companie să accelereze orice lucru pe care îl face — de la 
proiectare la producţie și apoi la marketing. „Lozinca de la marginea 
Siliconului spune că poți să-ți iei rămas bun de la planul pe cinci ani. 

Sau, în acest caz, de la orice plan calculat în ani“, relata Business Week 
din 1 noiembrie 1999. Şi acest lucru este valabil și pentru centura rugi- 
nită. Unele companii își scriu și rescriu strategia în fiecare trimestru, 
sau chiar în fiecare săptămână, sau chiar... Vitezele Net forțează tot felul 
de schimbări culturale. lerarhiile sunt aplatizate. Ciclurile bugetare 
sunt comprimate. Luarea deciziilor este împinsă în liniile din față. 
Aşteptările consumatorilor şi nu comitetul executiv orientează urmă- 
torul mare proiect. Ce pune în mișcare toate acestea? În mod cert, 
economia Web este un factor. Întrucât costurile scad vertiginos pentru 
noii veniți în afaceri, cum sunt comercianții sau finanțele, noua 
competiție țâșnește și mai rapid şi-l forțează pe fiecare să dea constant 
replica. Un factor şi mai important este modul în care Net aduce com- 
paniile într-un contact tot mai strâns cu clienții, prin vânzări directe şi 
prin solicitarea unui feedback regulat.’ Planificarea strategică se baza, 
de obicei, pe o construcţie, apoi se vindea modelul, spune John M. 
Jordan, director de cercetări în comerțul electronic la Ernst & Young. 
Acum, spune el, toate astea au zburat pe fereastră. “Clienţii dau ordine, 
spun companiilor ce doresc ei, iar companiile trebuie să răspundă 
dorințelor lor sau pierd. Este un mod absolut nou de a gândi strategia.“ 

Țările trebuie să țină seama de asemenea povești. Acum, când vin 
într-o țară, una din primele întrebări pe care le pun este: cât de rapid 
evaluează, inovează, ia decizii, liberalizează şi adaptează guvernul dum- 
neavoastră şi societatea dumneavoastră? Aceasta înseamnă ce extensie 
ați dat restructurării economiei dumneavoastră pentru a accelera 
aprobările de către guvern, tranzacțiile, investițiile şi producția. Cât de 
rapid poate un cetăţean al dumneavoastră să-şi ducă oidee din garajul 
său până la piață? Cât de rapid puteţi procura capital pentru o idee 
trăznită şi cât de rapid puteţi să veniţi cu idei noi? Şi cât de repede 
scoateţi la licitație firmele ineficiente, care lucrează în pierdere? 

Unele ţări sau regiuni sunt rapide în crearea de capital, pentru că 
guvernele lor au învăţat cum să accelereze lucrurile. „Inainte, aproape 
nimeni nu producea propriu-zis în Scoţia, spunea Pesatori. Acum nimeni 
nu-și poate permite să nu fie prezent acolo. De ce? Pentru că au construit 
o infrastructură. Dacă mergi în Scoția, totul e pregătit - sistemul de 
reglementări, sistemul de impozite, transportul, telecomunicațiile -, 
pentru ca oricine să-şi poată instala cât mai rapid posibil un loc de 
producție.“ 

Iar unele ţări sunt rapide, pentru că locuitorii lor = prin cultură, isto- 
rie sau, pur şi simplu, genetic — sunt agili și au ajuns chiar mai rapizi 
decât era de așteptat având în vedere bazele cu care i-au înzestrat guver- 

nele lor, scăpându-i apoi de sub control. Unele regiuni, cum ar fi Italia 
de Nord, Tel Aviv, Shanghai, Coreea de Sud, Beirut și Bangalore în 
India, sunt în mod firesc rapide și în prezent iau startul despărțindu-se 
de celelalte părţi din teritoriul propriei țări. Aceste regiuni sunt „zonele 
fierbinți“ şi vor reprezenta incredibile motoare de creştere pentru țările 
lor. Dacă luaţi una din aceste zone, o echipați cu Internet şi o conectaţi la 
comunitatea diasporei răspândite în toată lumea - cum sunt chinezii, 
evreii, italienii, libanezi, indienii sau coreenii de peste ocean — aveţi ceea 
ce eu numesc „cibertrib“. Aceste cibertriburi combină viteza, creati- 
vitatea, talentul de întreprinzător şi conectarea globală în modalități care 
pot genera o uriaşă bunăstare. 

De fapt, astăzi nordul Italiei este cea mai bogată regiune a Europei. 
Reginald Bartholomew, un fost ambasador american în Italia, mi-a 
explicat odată: „Să spunem că vii în Franța, Germania şi Italia şi le spui: 
“Vreau să cumpăr niște brânză roşie? Ce se va întâmpla? Ei bine, 
francezii vă vor spune: ‘Domnule, brânza nu este niciodată roşie’. 
Nemţii vă vor spune: ‘Anul acesta brânza roşie nu figurează în catalogul 
nostru.” Dar italienii... Ei bine, italienii vă vor spune: „Ce nuanţă de 
brânză roşie doriți? Magenta?" 

Dacă nordul Italiei ar fi o acţiune, aș cumpăra-o. 


Cum îşi valorifică tara dumneavoastră cunostintele? 


Am trecut între timp de la o lume în care problema modului în care 
îți însușeşti, păstrezi şi exploatezi teritoriul constituia cheia bunăstării 
la o lume în care problema modului în care o țară sau o întreprindere 
acumulează, distribuie şi fructifică cunoștințele reprezintă cheia 
bunăstării. Aşa cum remarca fostul președinte de la Citibank, Walter 
Wriston, intr-un studiu apărut în septembrie 1997, în Foreign Affairs: 
„Aspiraţia spre bunăstare este acum în mare măsură echivalentă cu 
aspirația spre informații şi aplicarea lor pentru mijloacele de producție. 
Regulile, obiceiurile, abilităţile şi talentele necesare pentru a descoperi, 
a reține, a produce, a păstra şi a exploata informaţia sunt astăzi cele mai 
importante valori ale omenirii. Competiţia pentru cele mai bune 
informații a luat astăzi locul competiţiei pentru cel mai bun pământ ara- 
bil sau pentru cele mai bune exploatări de cărbune. De fapt, apetitul 
pentru anexarea de teritorii deja s-a redus, iar marile puteri s-au retras 
din teritoriile ocupate odinioară... În trecut, atunci când se schimba 
metoda de producerea bunăstării, vechile structuri de putere îşi 
pierdeau influenţa, altele noi se ridicau şi fiecare fațetă a societăţii era 

afectată. Întrucât putem deja să vedem începutul acelui proces în 
această revoluţie, se poate presupune că, în următoarele câteva decenii, 
atragerea şi gestionarea capitalului intelectual vor decide care instituții 
şi națiuni vor supravieţui şi prospera, şi care nu.“ 

„Cât de conectată este țara dumneavoastră? „Este o măsură a 
lărgimii şi profunzimii rețelelor ei.“ Cum îşi valorifică țara dumneavoas- 
tră cunoștințele?“, este o măsură a gradului în care o țară şi companiile 
ei folosesc acele rețele. Conectarea este necesară, dar nu şi suficientă. 
O țară mai are nevoie şi să acumuleze efectiv şi să folosească efectiv 
cunoștințele. Trebuie să fie mai conectată ca oricând şi mai educată ca 
oricând. Acesta este motivul pentru care îmi place să mă uit la două 
tabele atunci când vin într- o țară. Unul este tabelul alcătuit de Hewlett- 
Packard care prezintă țările care astăzi sunt cele mai conectate din 
lume. Celălalt este tabelul anual al ODCE din care rezultă care dintre 
cele 29 de țări cele mai bogate din lume are cel mai ridicat procent de 
absolvenți de colegiu şi cheltuieşte cel mai ridicat procent din venitul 
național pentru salariile profesorilor. Când veți vedea țările aflate în 
fruntea celor două liste -~ megabiţi pe cap de locuitor și cota de absol- 
venți de colegiu —, veţi avea un indiciu concludent pentru cel care este 
pe calea cea bună şi cel care nu este. Nu este deloc întâmplător, de 
pildă, că Finlanda, care are astăzi unul dintre cele mai înalte standarde 
de viaţă, se situează aproape de vârful celor două liste. 

Acelaşi lucru este valabil şi pentru companii. Giganticul concern 
electronic german Siemens este o companie puternic conectată, dar are 
reputaţia de a fi slabă în privinţa înţelegerii propriilor cunoştinţe. L-am 
auzit odată pe un consultant în management care lucra cu Siemens 
spunând: „Dacă Siemens ar şti tot ce ştie Siemens, ar fi o companie 
bogată.“ Acelaşi lucru este valabil şi pentru țări. „Dacă Franţa ar ști ce 
știe Franța... Dacă China ar ști ce ştie China...“ 

Companiile și țările care învaţă să-şi folosească rețelele în modul cel 
mai eficient, sunt cele care vor prospera. La General Electric, noțiunea 
de impărtăşire a ideilor a fost atât de adânc întipărită în cultura compa- 
niei, încât salariul şi promovarea se bazează, în parte, pe „un compor- 
tament fără frontiere“ al executivului — capacitatea şi disponibilitatea lui 
sau a ei de a sintetiza ideile, de a face polenizarea artificială a companiei 
și a aduna la un loc cunoştinţele disparate pentru a produce produse cu 
valoare adăugată. 

Puteţi să ințelegeți cel mai bine acest principiu dacă îl aplicaţi la o 
companie pe care în mod normal nu ați asocia-o cu sfera cunoștințelor — 
să spunem, de exemplu, compania de petrol Chevron. Am stat de vorbă 

în 1997, în Kuwait, cu H. E Iskander, manager general la reprezentanța 
Chevron din Kuwait și unul dintre cei mai versaţi petrolişti din Golf. 
Pălăvrăgeam despre cum încerca Chevron să revină în exploatările de 
petrol din Kuwait. Cum Iskander marca punctele tari ale lui Chevron şi 
explica de ce ar trebui să fie atractivi pentru Kuwait, el a menţionat în 
trecere că „Chevron nu este o companie petrolieră, ci o companie de 
studii.“ 

„Ce inţelegeți printr-o companie de studii?“, am întrebat eu. Com- 
paniile petroliere sunt companii de forări. Sunt băieţii aceia cu pălării 
tari, cu mâinile și fețele murdare de ulei. Ce legătură au toate acestea cu 
„compania de studii?“ - 

Iskander mi-a explicat: In anii '70, practic toate țările exportatoare 
de petrol din Orientul Mijlociu au gonit din țară marile companii 
multinaționale de petrol, pentru a-şi extrage singure propriul petrol. A 
fost, în parte, o decizie economică şi, în parte, o decizie politică reflec- 
tând puternica afirmare a independenţei de către țările postcoloniale în 
timpul Războiului Rece. Dar 20 de ani mai târziu multe dintre acele țări 
exportatoare de petrol işi reconsideră respectivele acțiuni şi caută să 
invite companiile petroliere multinaționale să revină. În parte, aceasta 
se datorează faptului că, întrucât rezervele de petrol scad şi trebuie să 
se inceapă depistarea altor rezerve, mai greu de descoperit, exploatarea 
petrolului devine mai scumpă și necesită mai mult capital. In parte însă, 
cauza o constituie faptul că, o dată cu scăderea rezervelor şi cu necesi- 
tatea de a căuta rezerve care pot fi mai greu găsite, exploatarea 
petrolului reclamă mai multe cunoştinţe. 

„Chevron pompează petrol în diferite locuri de pe tot globul“, expli- 
ca Iskander. „Nu există problemă cu care să nu ne fi confruntat şi pe 
care să n-o fi soluționat-o. Nu există stâncă pe care să n-o fi forat-o. Noi 
centralizăm toate datele la sediile noastre, le analizăm, le selectăm și 
astfel suntem în măsură să rezolvăm orice problemă de forare de ori- 
unde. O ţară în curs de dezvoltare poate avea o companie petrolieră 
națională care să-și fi extras petrolul timp de 20 de ani. Dar noi le 
spunem “Vedeţi, aveți 20 de ani de experienţă, dar nu aveţi diversitate. 
Este un singur an de cunoştinţe care s-a repetat de 20 de ori. Când 
acționezi, ca Chevron, într-o mulţine de ţări, te loveşti de o multitudine 
de probleme şi trebuie să vii cu o multitudine de soluţii. Trebuie să 
găseşti aceste soluții sau, dacă nu, trebuie să părăseşti scena. Toate 
aceste soluții sunt stocate apoi în memoria corporației Chevron. Cheia 
afacerii noastre este acum captarea acestei memorii şi extragerea 
soluţiei pe care am folosit-o pentru a rezolva o problemă în Nigeria în 

ideea de a rezolva aceeași problemă în China sau Kuwait. Înainte, am fi 
avut nevoie, poate, de 2 ani pentru a da de acea persoană din companie 
care a găsit, la vremea respectivă, soluția problemei din Nigeria şi a o 
trimite în China, pentru a o aplica acolo. Acum, cu e-mail-ul și cu globa- 
lizarea forţei noastre de muncă, când oamenii se deplasează mult mai 
des pe tot globul cu diferite misiuni, putem obține soluţia foarte rapid 
scoţând-o din memoria companiei Chevron.“ 

Acesta este motivul pentru care, în zilele noastre, companiile îşi pro- 
tejează rețelele interne de cunoştinţe, tot aşa cum vechile regate ridicau 
ziduri şi săpau şanţuri cu apă în jurul teritoriilor lor şi al ogoarelor. Am 
fost să vizitez Sun Microsystems în sediul lor din afara Palo Alto. Înainte 
de a întâlni persoana desemnată căreia urma să-i iau interviul, secretara 
mi-a întins un formular pe o singură pagină intitulat „Convenţie de 
confidențialitate“, pentru a-l semna. În capătul de sus al formularului 
erau 2 căsuțe de verificare: „ Vizită confidențială“ sau „ Vizită care nu are 
caracter secret“. Printre lucrurile asupra cărora trebuia să convin 
înainte de a intra în birourile Sun era acesta: „Semnatarul consimte să 
nu dezvăluie unei terțe părți informațiile asupra cărora nu are drept de 
proprietate. Semnatarul consimte să folosească informaţia proprietate 
particulară numai în scopurile autorizate în mod expres în scris de către 
Sun şi să nu facă uz de ea spre propria folosință a semnatarului.“ Astăzi 
poți intra la CIA cu mai puțină risipă de formulare. 

Acesta este şi motivul pentru care acum toate companiile mari şi 
multe din cele mai mici au adăugat funcția de CIO*. Companiile au con- 
statat că realizează un profit material şi o eficiență mult mai mare dacă 
se asigură că îşi folosesc corect cunoștințele şi informaţia în fiecare sta- 
diu al producției și dezvoltării. Cât va mai dura până când fiecare țară va 
avea „un ministru al informațiilor“, a cărui funcție nu constă în a spune 
celor din afară ce se întâmplă în interiorul țării, aşa cum se petrecea în 
timpul Războiului Rece, ci în a ajuta țara respectivă să înțeleagă ce ştie 
și să asigure folosirea cât mai eficientă a propriilor cunoştinţe. 

TJ. Rodgers, fondatorul firmei Cypress Semiconductor, spune: „În 
era informațiilor, câştigătorii şi perdanţii se vor diferenţia prin forţa 
creierelor. Este nevoie de 2% din americani care să ne hrănească pe noi 
toți şi de 5% care să producă tot ce este necesar. Restul va însemna ser- 
vicii şi tehnologie de informaţii, iar într-o asemenea lume oamenii şi 
creierele lor vor reprezenta mărimea decisivă.“ 


* chief information officer = însărcinat cu informaţiile — n.t.) 

Cât cîntăreşte tara sau compania dumneavoastră? 


Trecem dintr-o lume în care ceea ce e greu înghite ceea ce e uşor 
într-o lume în care ceea ce e uşor înghite ceea ce e greu. Așa că acum, 
când vin într-o țară, una dintre primele întrebări pe care le pun este: cât 
cântărește ea sau, mai exact, cât cântărește un container mediu cu 
bunurile de export ale țării respective? 

Alan Greenspan mi-a relevat importanţa acestei întrebări. Este ceva 
legat de ceea ce economiștii numesc „efectul de substituție“, prin care 
ideile, cunoștințele şi tehnologiile de informaţie iau într-o măsură tot 
mai mare locul bunurilor voluminoase și grele. Cu cât mai multe 
cunoştinţe şi informații tehnologice, cum ar fi microcipurile miniatu- 
rizate, sunt înglobate într-un produs, cu cât mai puțin cântărește el de 
regulă, cu atât este mai mare producţia, cu atât mai uşor se vinde şi cu 
atât mai bogată va deveni compania sau ţara dumneavoastră Prin înlo- 
cuirea cu tranzistori a tuburilor electronice cu vid, am produs radiouri 
mai mici. Cablurile din fibră optică având grosimea unui fir de păr au 
înlocuit sârmele grele din cupru. Acum, casetofonul digital oferă o 
remarcabilă calitate a înregistrării fără casetă, doar cu microcipuri și 
semnale digitale. Vechiul calculator de birou al tatălui dumneavoastră 
este acum un calculator manual. Progresele din arhitectură şi inginerie, 
ca şi perfecționarea materialelor de construcție mai uşoare, dar mai 
rezistente, ne oferă acum același spațiu de lucru, dar în clădiri cu con- 
siderabil mai puţin beton, sticlă şi oţel decât era necesar înainte. 
Secretara dumneavoastră de 60 kg din spatele biroului de 100 kg a fost, 
probabil, înlocuită de minusculul dispozitiv de poştă vocală din telefonul 
dumneavoastră care e mai uşor decât o pană. 

De aceea, astăzi, ca măsură a forței, vitalității și puterii unei ţări tre- 
buie să fie considerată greutatea PIB. Astăzi, în fiecare dolar al PIB 
american este o greutate mai mică decât oricând înainte. Aşa cum ex- 
plica Greenspan, nu demult, la mijlocul secolului „simbolurile puterii 
economice americane“ mai erau cifrele de producţie ale unor produse 
grele ca oţelul, vehiculele și maşinile de mare randament — produse ale 
căror considerabile costuri de producție reflectau valoarea şi greutatea 
materiei prime și a forței de muncă necesare pentru manipularea materi- 
ilor brute și confecţionarea produsului. Această concepție a „valorii 
egale cu greutatea“ este atât de înrădăcinată, încât circulă zvonul că, 
atunci când, în 1997, Apple Computer a apărut pe piaţă cu Apple II, 
primul adevărat computer pentru acasă, cei de la Apple s-au gândit, pur 
şi simplu, să-i adauge o greutate artificială, pentru că era atât de ușor, 

încât exista temerea că nu va fi luat în serios. Dar de atunci, remarcă 
Greenspan, tendinţele se concentrează pe „produse de proporții reduse, 
tot mai mici şi mai uşoare“. Astăzi, o ţară care exportă în special materii 
prime — minereu de fier sau petrol — cântărește foarte mult. O țară spe- 
cializată în tehnologii de informaţie şi servicii cântărește mult mai puțin 
şi asigură, probabil, un nivel de trai mai ridicat pentru un număr mai 
mare de locuitori. 

La fel se întâmplă şi cu companiile. DuPont cere acum ca fiecare din 
departamentele sale să furnizeze o măsurătoare anuală numită „valoare 
acționar per pound“. DuPont ia fiecare produs realizat de un departa- 
ment şi caută să se asigure că el creează în mod constant mai mult profit 
cu mai puţin material în fiecare an pentru fiecare produs manufacturat. 

Prospectul de reclamă pentru Compaq din 1983, când compania a 
apărut prima dată la Bursă, se lăuda: „Compaq Portable Computer... 
este un computer de 16 bites într-o unitate independentă, portabilă, lată 
de 51 cm., înaltă de 22 cm şi adâncă de 41 cm. Configurația standard 
cântărește aproximativ 13 kg şi este suficient de uşoară pentru a putea 
fi cărată dintr-un birou într-altul, acasă în timpul weekendului sau în 
deplasări de serviciu...“ În greutate de 13 kg, laptopul a fost numit la 
Compaq „luggable“ (“târâtorul“), pentru că singura modalitate de a-l 
purta peste tot era aceea de a-l târî. Preţul cu amănuntul pentru o 
configurație standard era de 2995 USD. Ultimul laptop Compaq, cel din 
1999, Compaq Armada 3500, cântărea doar 2 kg, cu o capacitate de 
memorare de 500 de ori mai mare. Costă, în funcție de configurație, 
între 3299 și 4399 USD. Deoarece Compaq lucra, în general, în 1983 cu 
o marjă de profit brut de 27,6%, iar în 1997 cu o marjă aproape identică 
de 27,5%, acum face mai mulți bani învățând cum să ambaleze mai multă 
inteligență într-un produs care cântăreşte o şeptime din greutatea pe 
care o avea în 1983. 

Compaq a devenit mai bogată, devenind mai uşoară și mai inteligentă. 


Indrăzneşte țara sau compania dumneavoastră 
să se deschidă? 


Am trecut dintr-o lume în care încuiaţii își închipuiau că pot 
supravieţui mai bine decât cei deschişi către o lume în care cei deschişi 
prosperă mult, mult mai mult decât încuiații. 

Să mai privim o dată lumea computerelor. Acei producători de com- 
putere care au încercat să concureze având propriile lor standarde de 
monopol au avut cea mai mare bătaie de cap cu supraviețuirea, în timp 

ce cei care au optat pentru o competiție pe baza unui standard industri- 
al deschis pentru hardware -— la care IBM, susținut de Intel, a făcut 
muncă de pionierat — au mers înainte. Așa-numitele computere IBM 
clonate - Compaq, Dell, Gateway, HP, Micron, Acer — au adoptat stan- 
dardul introdus de IBM şi apoi au incercat să-i scoată din cursă pe IBM 
şi toți ceilalți construind computere care puteau exploata mai bine, mai 
ieftin și cu echipamente tehnologice superioare acele standarde 
deschise. Producători de computere, ca Data General, Commodore, 
Wang, Prime şi Apple, au încercat cu toții să aibă propriile lor standarde 
protejate legal. Așa cum releva Nicholas Negroponte în cartea sa Being 
Digital. ei credeau că, dacă pot apărea cu un sistem care să fie 
deopotrivă popular şi unic, puteau domina piaţa și scurtcircuita orice 
concurenţă. Singurul dintre ei care a supraviețuit a fost Apple şi aceasta 
numai datorită faptului că a reuşit să construiască o rețea de înfocați uti- 
lizatori de nișe în loc să se alăture curentului principal. 

„Intr-un sistem deschis, noi concurăm cu imaginaţia noastră, nu cu 
un lacăt şi o cheie“, observa Negroponte. „Rezultatul nu este doar un 
număr mai mare de companii de succes, ci o varietate mai largă a ofer- 
tei pentru consumatori și un sector comercial tot mai dinamic, în stare 
să se schimbe rapid şi să crească rapid.“ 

Această strategie a ajutat, într-adevăr, Compaq să devină un adapta- 
tor eficient de tehnologie IBM şi un modelator al celei proprii. Earl 
Mason explica astfel: „Strategia Compaq a fost și este aceea de a asi- 
gura rămânerea noastră în fruntea computerelor după standarde 
deschise, pentru că, cu cât mai mulți oameni vor elabora aplicații şi soft- 
ware pentru hardware-ul nostru, cu atât mai mult putem creşte 
vânzările noastre de hardware, servicii şi soluţii. În vechea paradigmă, 
modul de a gândi în industria computerelor era următorul: dacă eu am 
propriul meu sistem de operare, dacă eu am propriii mei distribuitori 
independenţi de software care lucrează pentru mine, înseamnă că eu 
pot controla totul. Înseamnă că sunt independent, nu interdependent, și 
am ceva ce nu mai are nimeni. Acest sistem n-a funcționat, pentru că 
autorii de software voiau să lucreze pentru o audienţă din ce în ce mai 
mare şi, de aceea, dacă adopți ca producător de computere standardul 
industrial deschis, vei avea o audienţă tot mai mare. Atunci când a 
demarat acțiunea, Apple n-a dorit să-și împartă deschis standardele cu 
alții. Așa că tipii de la software spuneau: “Ei, nu e prea distractiv. Dacă 
lucrez cu un software Apple, nu voi face decât să concep atâtea aplicaţii 
şi să vând atâtea şi să fiu dependent de Apple toată viața pentru toată 
această ofertă a mea. Dar dacă lucrez cu companii care operează pe un 

standard deschis, atunci voi interacționa cu o mulțime de companii 
diferite, cum sunt Compaq, IBM şi Dell, ceea ce îmi va permite real- 
mente să-mi sporesc vânzările.“ 

Dacă puteţi face cum trebuie aceste lucruri esenţiale — învățând cum 
să devii mai rapid, cum să foloseşti mai abil tehnica, cum să te comporți 
mai bine cu clientela, cum să aplici mai inteligent cunoștințele, să con- 
trolezi mai eficient costurile și să produci mai sigur — veți putea concura 
întotdeauna cu oricine la orice nivel. Într-adevăr, singurele cunoștințe pe 
care trebuie să le protejaţi şi să le ţineţi secrete sunt tehnicile pe care 
vreți să le dezvoltați pentru a face mai bine ceea ce toți ceilalți ştiu să 
facă. „Există lucruri pe care nu le împărtășim altora, explica Mason. 
Motivul pentru care nu dorim ca dumneavoastră să vedeți unele lucruri 
la nivelul nostru de producție este că unele constituie realmente avanta- 
jul nostru în domeniu și, dacă îl vedeți dumneavoastră, un concurent, şi-l 
luați cu dumneavoastră, îl puteţi uşor implementa.“ 

Unul dintre motivele pentru care Internetul a evoluat atât de 
impetuos și de rapid constă în aceea că este un standard deschis. Cele 
mai bune soluţii se impun rapid, iar morții sunt scoşi repede de pe câm- 
pul de luptă. Nu se organizează funeralii. Companiile cheltuie relativ 
puţin timp pentru a-și asigura patentele şi se cheltuie mai mult timp 
doar pentru a câștiga în concurența deschisă. 

Lui Robert Shapiro, preşedinte la Monsanto, îi place să spună că 
există întotdeauna câteva lucruri pe care merită să le ţii secrete. Dar 
cultura creată în jurul păstrării secretului este o cultură mai lentă potri- 
vită unei lumi mai lente. Până la urmă, ca firmă, supraevaluezi 
întotdeauna ce ştii și subapreciezi ceea ce e la vedere afară. Citându-l pe 
Shapiro: „spune mai degrabă ‘Uite, vă spun tot ce ştiu despre cum 
funcționează acest sistem și tot vă bat”. Pentru că adevărul e că nu puteţi 
să vă bazați multă vreme pe monopolul asupra informaţiei. În cele din 
urmă, ceea ce contează și este de durată este ceea ce faceți mai bine 
decât rivalul dumneavoastră într-o cursă deschisă. Singurele dumnea- 
voastră avantaje de nădejde sunt modul în care gestionați şi faceți 
schimb de informaţii și modul în care învăţaţi ca firmă.“ 

ŞI la fel stau lucrurile cu ţările. „Tot ce pot să spun, afirma Mason, 
este că, dacă eşti deschis, șansa de a deveni o victimă a ceea ce crezi că 
știi este mult mai mică decât în cazul că sunteți închis. Priviţi la băncile 
japoneze. De ce sunt considerate falimentare din punct de vedere 
tehnic? Pentru că sunt foarte închise. Ele au devenit victima a ceea ce 
credeau că ştiau.“ 

Într-adevăr, există o corelare directă între deschiderea economiei 
unei țări și nivelul ei de trai. Un studiu realizat de economistul Jeffrey 
Sachs şi de Harvard Institute for International Development a constatat 
că, pentru o creştere rapidă, deschiderea era decisivă. Economiile 
deschise, arăta Sachs, au crescut cu 1,2% pe an mai rapid decât 
economiile închise, care voiau să aibă totul sub control, pentru că, cu 
cât eşti mai deschis, cu atât ești mai puternic integrat în actuala rețea de 
idei, pieţe, tehnologii şi inovaţii de tehnici manageriale.“ 

Când am ajuns în provincia Jilin din nordul Chinei, monitorizând 
alegerile la sate, unul din satele prin care am trecut a fost Kai An, unde 
am putut vizita mulţi săteni la ei acasă. Multe case se compuneau din 
trei părți. Prima parte era o mică şandrama din lut unde trăise familia pe 
timpul lui Mao, a doua era o construcție mai mare din cărămidă roșie, 
unde trăise familia pe vremea lui Deng Xiaoping, iar cea de a treia, întot- 
deauna cea mai nouă, era o construcţie din cărămidă albă cu cahle 
pictate în jurul uşii de la intrare și fusese ridicată în era Jiang Zemin. 
Puteai, literalmente, să vezi cum se deschisese China ca ţară, după cum 
se măriseră casele. 

În viitor, avantajele de pe urma deschiderii cât mai largi a economiei 
dumneavoastră se vor înmulți, pentru că în era globalizării cunoştinţele 
sunt cheia creșterii economice, iar dacă vă veţi închide, într-un fel sau 
altul, calea spre cele mai bune creiere din lume sau spre cele mai bune 
tehnologii, vă veți prăbuşi cu siguranță. De aceea, societăţile cele mai 
deschise, mai tolerante, mai creatoare şi mai diversificate o vor scoate 
cel mai bine la capăt cu globalizarea, în timp ce companiile şi țările cele 
mai închise, mai rigide, mai irascibile, mai egocentrice şi mai tradi- 
tionale, care nu pot accepta deschiderea, vor avea de luptat. 

AnnaLee Saxenian, expertă în urbanizare la University of California, 
Berkeley, a elaborat un fascinant studiu intitulat „Avantaj regional“, în 
care explică de ce Silicon Valley se deosebește atât de mult de celelalte 
fortărețe high-tech. Concluzia ei este că Silicon Valley este unică, 
deoarece acolo granițele dintre diferitele firme de tehnologii şi dintre 
aceste firme şi comunitatea capitalului de risc, comunitatea băncilor, 
comunitatea cercetărilor universitare şi guvernele locale sunt larg 
deschise. Saxenian sublinia faptul că Silicon Valley de pe Coasta de Est, 
Route 128 în Boston, a şchiopătat întotdeauna în urma adevăratei 
Silicon Valley, pentru că Route 128 era guvernată de o cultură a secre- 
tomaniei şi a autarhiei economice în cadrul firmelor și a groazei de a 
risca în cadrul firmelor, ca şi al comunității finanţelor. 


248 LEXUS ȘI MĂSLINUL 


Unele ţări mici recuperează pentru că sunt deschise. The 
Washington Post (17 octombrie 1997) relata că, în timp ce imigrația a 
devenit o problemă explozivă între ideologia conservatoare şi cea libe- 
rală din Statele Unite, „alte țări au hotărât să taie o felie din experienţa 
Americii în materie de imigrație.“ Ambasadoarea Singaporelui la 
Washington, Heng-Chee Chan, a lansat o inițiativă de atragere a 
imigranților în Singapore, îndemnându-i „să meargă spre Vest“ — cu 
adevărat spre Vest, departe în Vest, „tot mai spre Vest, până ajung în 
Asia“. Ambasadoarea era citată cu cuvintele: „Noi recunoaștem că avem 
nevoie de tot mai mulţi oameni care să contribuie la viziunea noastră 
despre un oraş inteligent, un oraş al viitorului.“ Ideea de a căuta 
imigranţi, explica ea, își are izvorul în observarea societăților de succes, 
de tipul Statelor Unite şi al Marii Britanii, care prosperă datorită 
deschiderii și diversității lor. 

„Am descoperit că societăţile care sunt deschise rămân inovatoare 
și fac progrese“, a spus ambasadoarea. De aceea, Singapore era în 
căutare de „fertilizare încrucișată“ în câmpul tehnologiei informaticii, al 
ingineriei, al industriei farmaceutice, cercetării și dezvoltării, ca şi al sis- 
temului bancar. Veţi putea vedea în continuare creșterea în aceste țări, a 
spus ea. De aceea, Singapore este absolut sigur că va putea recruta ta- 
lente.“ Programul Singaporelui de recrutare de forță de muncă, numit 
„Contact Singapore“, a atras deja tineri din Europa şi Australia. 
Ambasadoarea Singaporelui a menţionat că salariile sunt mari şi com- 
petitive cu cele de la Silicon Valley şi, da, în Singapore există chiar şi 
„Brooklyn Bagels“. 

Singapore a avut Brooklyn Bagels, dar nu a avut într-adevăr atmos- 
fera de deschidere intelectuală necesară pentru a dezvolta realmente 
propriul ei bagel — ca să nu mai vorbim de software-ul avantajos sau de 
tehnologiile de promovare a Internetului. Primul ministru Goh Chok 
Tong declara într-un cuvânt adresat națiunii în august 1999 că „Noi tre- 
buie să creăm la Singapore o stare de spirit de tip Silicon Valley — 
creatoare şi doritoare de asumarea riscurilor.“ Guvernul său a început 
să fie foarte generos în ce privește cenzurarea paginilor de pe Internet 
ca un gest simbolic în acest sens. Dar partidul guvernant din Singapore 
încă mai menținea un control strict asupra informației şi politicii în ţară, 
creând o atmosferă improprie atragerii și reţinerii celui mai bun bage! 
sau producător de cipuri sau de... 

Singapore merită să fie studiat pentru modul în care a făcut legătura 
dintre libertatea intelectuală și deschidere şi abilitatea de a prospera în 
era Internetului. Este un semnal dătător de speranţe. Așa cum observa 

odată Lyric Hughes, fondatorul Online în China, „Dacă regimurile 
înainte restrictive pot fi determinate să vadă în fluxul liber de informaţie 
nu o ameninţare la adresa puterii statului suveran, ci creatorul unei via- 
bile infrastructuri economice și al unei populaţii stimulate să profite de 
pe urma noii economii, viitorul secol va fi, într-adevăr, promițător.“ 

Dacă ești deschis, nu numai că atragi mai multe creiere, ci şi mai 
mult transfer de tehnologie de la Turma electronică. O țară care are taxe 
vamale și bariere comerciale joase constituie un semnal important pen- 
tru Turma electronică, în special pentru companiile multinaționale, 
vitele cu coarne lungi. Să presupunem că dumneavoastră sunteţi Xerox 
și ați hotărât să construiți o fabrică în Brazilia pentru producerea de copi- 
atoare. Dacă Brazilia lasă deschisă piaţa ei de copiatoare şi nu caută să-și 
protejeze propriile fabrici de copiatoare, Xerox va avea un stimulent 
puternic pentru a-și transfera tehnologia ei de vârf în noua ei fabrică din 
Brazilia, pentru că, de pe piaţa braziliană, poate concura cu oricine în 
lume, inclusiv cu cele mai bune copiatoare japoneze şi europene. Dar 
dacă Xerox ştie că Brazilia intenționează să menţină barierele sale tari- 
fare ridicate pentru a-şi proteja propriile fabrici de copiatoare, s-ar putea 
ca Xerox să-şi deschidă o fabrică acolo pentru a concura pe piața brazi- 
liană, dar nu se va vedea presat să-și instaleze tehnologia sa performantă 
în acea fabrică braziliană. De ce ar face-o, din moment ce nu are de con- 
curat decât companii braziliene începătoare, protejate? Și astfel, Brazilia 
va sfârşi prin a pierde. Muncitorii ei, piaţa ei şi consumatorii ei se vor 
vedea excluşi de la cele mai bune tehnologii disponibile. 

Aceasta este o istorie reală. Brazilia şi Taiwanul au avut, în mare, la 
începutul anilor ‘80, acelaşi venit pe cap de locuitor, cu o mulțime de 
companii indigene serioase, capital abundent, muncitori calificați și un 
management mediu competent. Și unii, și alții au decis să se lanseze în 
stil mare în businessul electronic internațional, în special pe piaţa 
aparatelor fax. Problema era însă că sursa celei mai bune tehnologii de 
fax era, pentru ambele țări, aceeaşi, compania japoneză Fujitsu. In 1988, 
Congresul Brazilian a introdus o gamă largă de taxe vamale la produ- 
sele electronice, inclusiv aparatele fax, în strădania de a proteja 
industria braziliană de aparate de fax, aflată la primii ei pași. Rezultatul a 
fost că nimeni nu s-a simţit stimulat să-şi transfere pe piaţa braziliană 
cea mai bună tehnologie de fax. Taiwanul a anunțat scutirea de taxe și 
concurență deschisă pentru producătorii de cele mai bune aparate fax. 
Potrivit unui studiu al Băncii Mondiale, în 1994, Taiwanul se clasa în 
fruntea producătorilor de aparate fax din lume, în timp ce aparatele fax 

braziliene costau mult mai mult decât media mondială și erau pe punc- 
tul de a fi eliminate de pe piaţă. In 1995, Congresul Brazilian a anulat 
taxele vamale la aparatele de fax şi a hotărât să concureze cu un stan- 
dard deschis. 

În 1999, atunci când China a fost acuzată că a furat Americii unele 
secrete privind tehnologia focoaselor nucleare, am fost la fel de indignat 
ca şi alții — dar nu cine ştie ce. Pentru că cel mai important secret al 
Americii este unul pe eare chinezii nu-l vor putea fura niciodată. Este 
vorba de modul nostru de viață, conceput ca societate deschisă. Atunci 
când trăieşti ca societate închisă, întotdeauna mai există un secret pe 
care trebuie să-l furi pentru a rămâne în joc, pentru că întotdeauna 
există o nouă inovaţie pe care trebuie să pui mâna. Nu se poate spune că 
societățile închise nu pot inova, dar şansele lor în acest sens sunt, pur şi 
simplu, considerabil mult mai mici. Atunci când trăiești ca o societate 
deschisă, forța vine de la deschidere şi de la spiritul nepieritor al 
inovației, iar spiritul întreprinzător o susține constant. Atunci când 
chinezii vor copia aceasta, voi începe să mă neliniştesc în privinţa lor în 
calitate de concurenți. 


Indrăzneşte țara sau compania dumneavoastră 
să se deschidă în interior? 


În această eră a globalizării nu este important doar să înveţi cum să 
concurezi fără ziduri care vă despart ţara vecină, ci este la fel de impor- 
tant să înveţi cum să înlături zidurile din interior. Cu cât sunteți mai 
transparenți în interior, cu atât mai mult guvernul dumneavoastră se 
întemeiază pe ordinea de drept, cu atât mai mult doriți să participaţi la 
luarea deciziilor, cu atât mai puțin probabil este ca fenomenul corupției 
să rămână ascuns, și cu atât mai probabil este ca ceilalți să fie de partea 
dumneavoastră. Un sistem de drept eficient, transparent şi onest — în 
care cetățenii să poată avea o imagine exactă a modului în care se rea- 
lizează politica guvernului lor şi investitorii pot fi siguri că proprietatea 
privată și inovația intelectuală vor fi respectate, iar terenul de joc va fi 
relativ la fel de convenabil pentru toți — este esențial pentru sprijinirea 
dezvoltării. De aceea, Lyric Hughes, fondatorul Online în China, arată 
pe bună dreptate că în anii următori nu ne vom mai referi la țări dez- 
voltate şi țări în curs de dezvoltare, sau la pieţe emergente şi piețe 
neemergente. În loc de acestea, ne vom referi la „ţări transparente“ și 
tări „netransparente“. 

„in secolul al 21-lea orice decizie economică va fi globală“, afirmă 
Hughes. „Într-o lume a piețelor globale de capital, investițiile vor aflua 
spre regiunile care sunt transparente față de comunitatea financiară 
internațională. Noţiunea de “piață emergentă” va fi văzută curând ca o 
bizară noţiune a secolului al 20-lea care trebuie înlocuită de o nouă 
paradigmă mondială, aceea a economiilor transparente și netranspa- 
rente. Privind în viitor, țări dezvoltate cum este Japonia, care nu reușește 
să creeze un flux liber de informații şi ale cărei structuri economice 
rămân opace la lumea din afară, se vor trezi concurând cu țări care 
înainte erau sărace, a căror politică naţională favorizează transparența“. 


A înțeles managementul țării sau companiei 
dumneavoastră cum stau lucrurile și, dacă ei nu pot, 
sunteți dumneavoastră în stare să schimbati 
managementul? 


Acum câțiva ani, luam un interviu unui conducător politic dintr-o 
țară arabă şi, în timpul interviului, -am felicitat pentru că agenția ame- 
ricană de rating Moody's Investor Service tocmai îi reevaluase țara, 
scoțând-o de pe poziţia de țară care nu poate fi recomandată investito- 
rilor. Liderul arab mi-a mulțumit pentru felicitări, după care s-a întors 
către un consultant așezat lângă el şi l-a intrebat în arabă: „Ce-nseamnă 
Moody's?“ 

Managementul are întotdeauna un ro! important, dar, în acest sistem 
mai complex și rapid, managementul și conducerea devin ceva mai 
importante. Astăzi, când studiez o ţară sau o companie, mă interesez dacă 
șeful ei poate arbitra informația, dacă el sau ea poate sintetiza constant 
şase dimensiuni diferite dintr-o dată, dacă el sau ea înțelege cele trei 
democratizări şi ştie cum să le exploateze mai bine? Pentru că, dacă nu 
poți vedea lumea şi nu poţi vedea interacțiunile care modelează lumea, cu 
siguranţă nu poţi avea decizii strategice în contextul internațional. 

Craig Barrett, președintele Intel, îmi spunea odată: „Suntem cel mai 
mare investitor în Irlanda şi, mi se pare, cel mai mare patron. Suntem 
acolo, pentru că Irlanda este foarte favorabilă afacerilor, are o infra- 
structură educaţională foarte puternică, este incredibil de ușor să 
introduci și să scoţi lucruri din această ţară şi este incredibil de ușor să 
lucrezi cu guvernul. Eu aş investi mai degrabă în Irlanda decât în 
Germania sau Franța. Franța este singura ţară din lume care a interzis 
folosirea tehnicilor de codificare pentru comerțul prin Internet.“ 
Tehnologia de codificare, pe care între timp Intel a instalat-o în cipurile 

sale, este vitală pentru comerțul prin Internet în scopul prevenirii 
actelor de însușire frauduloasă a numerelor de cărți de credit şi a altor 
date personale. „Franţa este singura ţară din lume unde nu putem pre- 
lua comenzi prin Internet de la clienţii noștri, pentru că nu putem folosi 
tehnologiile de codificare“, a spus Barrett.“ Tocmai am fost la Paris pen- 
tru a prezenta câteva noi produse Intel şi am avut nevoie de o aprobare 
specială scrisă, valabilă timp de 24 de ore, de la guvernul francez doar 
pentru a face demonstraţia tehnologiei noastre de codificare în cadrul 
unei singure lansări.“ 

Majoritatea țărilor de pe glob ar fi îngrozite să ştie că un cadru de 
conducere de la Intel le consideră rămase în urmă. Franţa consideră 
Intel rămas în urmă. „Introduci o lege stupidă prin care se interzice 
codificarea — o codificare pe care poţi oricum s-o iei de pe Internet — şi 
sfârşeşti prin a anihila orice creştere a comerțului şi a propriei 
economii“, spunea Barrett. „Ori îmi permiţi să codific potrivit nivelului 
tehnicii, ori plec.“ 

La sfârşitul anilor '80, Intel a organizat o întrunire de marketing la 
nivel european, au fost identificate ţările unde să se investească. 
Conducătorul întrunirii europene pentru Intel a apărut cu o hartă a 
Europei, din care decupase cu o lamă Franța. 

Un asemenea comportament obtuz m-a făcut să mă gândesc că, 
dacă Franţa ar fi o acţiune, aș vinde-o. Franţa se schimbă, totuşi, şi, în 
cele din urmă, mă aştept să-şi facă apariţia pe lista de cumpărare. In 
timp ce anumiți oficiali și intelectuali francezi spun o mulțime de 
stupizenii pe seama și împotriva sistemului globalizării, industriașii şi 
întreprinzătorii francezi îmbracă cu furie cămașa de forță din aur. (Din 
1998, de când Barrett a fost la Paris, Franţa a devenit foarte mărini- 
moasă în privința controlului asupra codificării). Când vine vorba de 
globalizare, francezul seamănă cu șoferul care întotdeauna semna- 
lizează stânga și o ia la dreapta. Este suficient să-i citiți pe experţii de la 
Le Monde și veți crede că Franţa prea nu înţelege cum stau lucrurile; 
dar dacă citiți ştirile de afaceri franceze din ediția europeană a Wall 
Street Journal, veţi sesiza că elitele lor din sectorul privat înţeleg foarte 
bine cum stau lucrurile și împing Franţa în sistemul globalizării. 

„Forțe puternice aproape că subminează tradiționala influență a 
guvernului francez asupra economiei“, relata la 19 noiembrie 1999 The 
Wall Street Journal Europe. „ Companiile privatizate nu mai sunt în sluj- 
ba statului şi asigură locuri de muncă; ele răspund unui mănunchi de 
investitori internaţionali a căror principală preocupare este profitul. În 
același timp, influența crescândă a Uniunii Europene face ca 

guvernanților francezi să le fie din ce în ce mai greu să-și urmeze 
calea... Spre deosebire de trecut, când funcționarii guvernamentali 
trăgeau multe sfori în economia franceză, majoritatea fuziunilor de 
astăzi sunt puse la cale de manageri de corporaţii cu vederi indepen- 
dente şi ratificate de investitori împrăștiați prin lume.“ 

În Franţa se va manifesta o puternică reacție împotriva acestui gen 
de adaptare corporatistă la sistemul globalizării, dar, până la urmă, 
inițiatorii acestei reacţii vor pierde. Ce-i drept, nu fără luptă. O prietenă 
a mea a fost la Paris în vara lui 1999 și mi-a spus că a trebuit să apeleze 
la un serviciu public de Internet la poşta centrală din Paris pentru a 
trimite un email. A ajuns acolo pe la ora prânzului şi a constatat că 
biroul Internet era închis. Funcţionarul francez care răspundea de acest 
serviciu public pleca la masă în fiecare zi la prânz şi atunci încuia uşa şi 
punea un anunţ în care arăta că s-a dus să mănânce. Vestea cea bună 
este că acum la Paris s-a deschis un oficiu public de servicii Internet. 
Vestea cea proastă este că biroul care adăposteşte acest serviciu 
funcționează după orarul de acum 200 de ani din Franţa și închide timp 
de 2 ore la prânz, ca şi când ar fi măcelărie. 

O altă țară mare care se află pe lista mea temporară de cumpărare 
este Rusia, care încă nu și-a instalat sistemul de operare și software-ul 
pentru a alege prosperitatea. Cea mai elocventă demonstraţie a acestui 
fapt a venit în octombrie 1999 de la câinele de pază al celei mai mari 
burse de valori din Rusia care a plecat după ce a declarat că guvernul lui 
Boris Elțîn nu era, pur şi simplu, interesat de aplicarea unor legi care să-i 
protejeze pe acționarii din Rusia. Imaginaţi-vă ce-ar fi să puneţi mâna pe 
un ziar american și să descoperiți că Arthur Levitt, preşedinte la U.S. 
Securities and Echange Commission, a plecat spunând că Bursa de va- 
lori de la New York şi tribunalele comerciale americane sunt atât de 
corupte, încât ar fi mai bine să vă duceţi la Las Vegas şi să mizați, la 
jocuri de noroc, pe roşu sau pe negru decât să investiţi în piață. 

„Aveţi nevoie de o cu totul alt fel de echipă la conducerea Rusiei“, 
remarca Bill Lewis, care conduce Global Institute al firmei de consul 
tanță McKinsey, realizatorul unui masiv studiu despre economia Rusiei 
în toamna anului 1999. „ Mulţi oameni au invocat faptul că Rusia a ținut 
în mod constant alegeri libere, semn că, în esenţă, se îndreaptă în 
direcţia bună. Problema reală este, însă, dacă rușii au oameni care să 
voteze în acest sens. Au rușii politicieni care înțeleg de ce are nevoie 
astăzi Rusia şi sunt dispuși să implementeze aceste lucruri? Răspunsul 
este ‘nu’. Ceea ce-i lipseşte cel mai mult Rusiei este o versiune a ei după 
Roosevelt al nostru. Ea are nevoie de un politician abil, onest, înțelept, 

care poate atrage în jurul său buni tehnocrați şi poate conduce un pro- 
ces democratic pentru a instaura o politică socială şi reguli limitate, dar 
obligatorii ca temelie necesară a creşterii.“ 

Rămân, totuși, cu speranța că, la fel ca în Franţa, în Rusia se ridică 
încet o nouă generaţie adultă care înțelege sistemul globalizării și va 
reclama instrumentele şi o guvernare care să reușească în cadrul lui. In 
noiembrie 1999, am participat la un seminar pe tema competitivităţii la 
Colombo, în Sri Lanka, organizat de USAID. Auditoriul era format din 
oameni de afaceri şi economiști din Sri Lanka, India, Pakistan, 
Bangladesh și Nepal. Unul dintre cei mai interesanți vorbitori a fost fos- 
tul președinte costarican Jose Maria Figueres care, timp de o oră, şi-a 
captivat auditoriul descriind cum a reușit Costa Rica să determine Intel 
să construiască o fabrică în această ţară și să se adapteze cu succes la 
revoluția informaţională. Auditoriul din Asia de Sud a fost cucerit şi, 
când a sosit momentul întrebărilor, cei ce aveau de pus întrebări s-au 
ridicat unul după altul şi au întrebat „N-aţi vrea să fiți preşedintele țării 
noastre?“ 

A fost cea mai bulversantă scenă. Oameni din câteva țări diferite 
ridicându-se și întrebând un fost președinte al unei alte țări dacă accep- 
tă o funcție în patria lor - şi nefiind deloc stânjeniţi. De aici rezultă că, 
intrând în această eră, fiecare ştie tot mai bine cum trăiesc alţii — în spe- 
cial persoanele de treizeci-patruzeci de ani, educate, care se ridică azi în 
multe ţări — şi aceştia nu vor mai tolera în veci un management politic 
prost. O bancheră de 46 de ani din Sri Lanka care a asistat la acest semi- 
nar şi-a exprimat foarte frumos frustrarea: „Am pierdut 25 de ani, a 
spus ea. În 1964, Lee Kwan Yew (conducătorul Singaporelui) a venit în 
Sri Lanka şi a spus că Singapore ar trebui să semene cu Sri Lanka. Noi 
eram modelul lui - ca grad de instruire, în domeniul ocrotirii sănătății și 
în cel al educației. Dar acum modelul este Singapore, iar modelul nos- 
tru este un destin pe care nu l-am înfăptuit niciodată. De aceea, 
ascultându-l pe Figueres, oamenii spun: ‘De ce nu avem şi noi aseme- 
nea lideri? “De unde au apărut?” ‘Cum s-a întâmplat?” ‘Poporul acesta 
are liderii pe care-i merită?” “Ce-am greșit? Trebuie să-i luăm pe toți 
acești conducători corupți și plimbăreți și să-i ostracizăm, dar n-o facem 
niciodată. Există atâția oameni ale căror capete nu au inițiat ceea ce ar fi 
trebuit. Nici o mirare, a adăugat ea, că, după cuvântarea lui Figueres, 
atâția oameni au ieșit și au spus, dacă nu putem avea asemenea 
competențe în propria noastră ţară, de ce nu putem să-i angajăm?' Unul 
dintre marii oameni de afaceri din Sri Lanka a spus: ‘Nu m-ar deranja să 

le plătesc eu însumi salariile’. Creierele sunt aici. Priviţi la numărul 
companiilor înființate de Sri Lanka și India (în Silicon Valley), numai că 
ne lipseşte conducerea necesară pentru a ne conduce propria corabie.“ 


Este pregătită tara sau compania dumneavoastră să-si 
împuște răniții şi să-şi hrănească supraviețuitorii? 


Într-o lume fără ziduri, compania sau țara dumneavoastră trebuie să 
aibă o cultură care să încurajeze distrugerea afacerilor constituite, chiar 
dacă încă mai par a avea succes, altminteri o va face altcineva. Compaq 
a fost creat exclusiv pentru că IBM nu era dispus să distrugă una din 
propriile sale inovații, IBM AT, bazată pe cip 286 şi să facă un salt înainte 
spre un computer mai rapid cip 386 de îndată ce o permitea micropro- 
cesorul. De aceea, Compaq a mers înainte și a construit în loc 
computerul bazat pe cip 386 dând o lovitură zdravănă lui Big Blue. 

Așa cum arăta Lester C.Thurow, economist la MIT, în cartea sa 
Building Wealth, vechile firme au înţeles şi adesea chiar au inventat o 
nouă tehnologie care să transforme lumea, numai că ei aveau o pro- 
blemă structurală aproape imposibil de rezolvat. „Atunci când apar 
tehnologii epocale, firmele de tipul acesta trebuie să le distrugă pe cele 
vechi pentru a construi unele noi. Patru din cinci producători de tuburi 
electronice cu vid, de exemplu, nu au avut succes producând tranzistori 
după ce aceştia au apărut pentru a înlocui tubul electronic cu vid — iar 
cel de-al cincilea nu este un jucător, observa Thurow. Atunci când 
microprocesorul a permis computerului să ia locul unităţii centrale ca o 
creştere dominantă de piață în industria computerelor, vechiul lider 
industrial IBM s-a prăbuşit de pe stâncă.“ 

În numărul său din 13 decembrie 1999, Business Week a făcut 
portretul lui Edward Zander, preşedinte la Sun Microsystems. Unul din 
paragrafele relatării mi-a sărit în ochi. Citez: „Observând că foştilor 
întreprinzători Data General şi Apollo Computer li s-au ras vârfurile 
succesului lor, Zander este pe cale de a-şi lansa, în cinci ani, cea dea 
doua inovaţie de la Sun. El vrea să creeze un nou tip de companie, des- 
tinat mai puţin vânzării de computere şi mai mult creării de pagini Web, 
de corporații de rețele şi gadget-uri manuale fără perturbări... “Suntem 
pregătiți să spargem din nou compania”, a spus el, 'eu vreau ca Sun să 
fie IBM în era Internetului." 

Ceea ce vine şi trece pentru că IBM voia, de asemenea, să fie IBM în 
era Internetului, lider al industriei. Şi este destul de interesant că în acest 
timp IBM face tranziția. IBM nu numai că s-a autotransformat într-o com- 

panie bazată mai mult pe Internet, dar și-a și transformat firma într-o cli- 
nică de Internet de servicii complete — unde fiecare companie, mică sau 
mare, poate veni pentru a obţine tehnologie, servicii și consultanță pntru 
a deveni o companie e-mail sau a face afaceri electronice. Cu alte cuvinte, 
IBM a pornit de la a fi un lider în industrie la a fi echivalentul corporatist 
al Uniunii Sovietice, apoi din nou un lider, mai întâi autoinventându-se, 
apoi nedorind să se reinventeze şi pe urmă reinventându-se radical. În 
anul 2000, IBM era unul dintre doctorii de vârf ai Internetului şi dintre 
furnizorii de soluţii pentru afaceri electronice, concurând strâns cu Sun, 
Compaq şi toate celelalte care, prin anii '80 şi la începuul anilor '90, 
păreau s-o ia înaintea lui IBM. 

Țările au nevoie de aceeași cultură a reinventării pentru a progresa. 
Așa cum observa din nou Thurow,, Societăţile care nu sunt pregătite s-o 
rupă cu trecutul, nu doresc să primească întreprinzători. Europa oferă 
un bun exemplu pentru importanța spiritului întreprinzător. Europa 
economiseşte și investeşte mai mult ca Statele Unite, are o populație mai 
instruită și are, în principiu, un mod de a înţelege ştiinţa la fel de bun ca 
cel din Statele Unite, dar încă nu a creat nici una dintre industriile de 
mare forță cerebrală ale secolului al 20-lea. Anul trecut (1998), ramura 
de producţie a ultimului producător de computere indigen din Europa, 
Siemens Nixdorf, a fost vândută firmei Acer din Taiwan. Cum poate o 
regiune să fie lider în secolul al 21-lea fiind cu totul în afara sferei com- 
puterelor? Întreprinzătorii europeni care ar trebui să existe, de fapt nu 
există. 

Sociologia domină aproape întotdeauna tehnologia. ideile adesea 
rămân nefolosite pentu că oamenii nu vor să le folosească. Faptul că un 
lucru este posibil nu înseamnă că el se va şi realiza.“ 

O societate care întâmpină cu entuziasm sau cel puțin tolerează dis- 
trugerea creatoare trebuie să fie in măsură de a crea produse 
revoluționare. Este un lucru deosebit de important într-o lume fără 
ziduri în care este mult mai greu să protejezi vechiul de nou. O ţară ar 
trebui să se îngrijoreze de pierderea locurilor de muncă, nu de 
pierderea firmelor. Acest lucru poate părea contradictoriu, dar nu este. 
Dacă vă îngrijorează pierderea locurilor de muncă, veţi sfârşi pierzând 
cu mult mai multe locuri de muncă. Ar trebui să aveţi plase de siguranță 
pentru cei care-şi pierd locurile de muncă, nu pentru firmele care-și 
pierd supremația. 

Nu este întâmplător faptul că Taiwanul a supravieţuit crizei eco- 
nomice din Asia de la sfârşitul anilor '90 într-un grad mult mai ridicat 
decât vecinii săi. Cea mai importantă cauză a acestui fapt, arată Chi 

Schive, vice-președinte la Council for Economic Planning and 
Development din Taiwan, a fost disponibilitatea guvernului Taiwanului 
de a tolera o cultură a distrugerii creatoare. O parte din aceasta a fost 
un accident al istoriei. Atunci când naționaliștii au venit în Taiwan de pe 
continent în timpul războiului civil din China din 1948, ei au preluat 
frâiele guvernării, dar nu s-au arătat prea interesaţi de afaceri. Aceasta 
deoarece nu intenționau să rămână multă vreme în Taiwan. Ei se gân- 
deau să se întoarcă pe continent. Prin urmare, de la început, guvernul 
Taiwanului a abordat afacerile hands-off mult mai mult decât ceilalți din 
Asia de Sud-Est. În loc de a proteja marile conglomerate, ca în Coreea 
sau Japonia, guvernul taiwanez a rămas oarecum în afara lumii aface- 
rilor. Rezultatul a fost apariția de numeroase întreprinderi mici şi 
mijlocii, care nu rareori au început ca o familie lucrând în fața ușii de la 
camera de zi. Aceste firme puteau să supraviețuiască doar dacă erau 
extrem de flexibil şi extrem de eficient şi dispuse să sară într-o clipă 
dintr-o afacere într-alta şi de pe o piaţă pe alta. 

Întrucât în anii '80 guvernul taiwanez şi-a deschis economia și nu a 
încercat să protejeze aceste afaceri mici, ele au fost în mod constant con- 
fruntate cu cele mai competitive pieţe și tehnologii din lume, așa încât 
şi-au accelerat puternic automatizarea, au îmbunătățit calitatea pro- 
duselor lor, trecând la bunuri cu o mai mare valoare adăugată și 
mutându-și fabricile peste hotare, chiar şi atunci când, temporar, aceasta 
a însemnat pierderea unor locuri de muncă acasă. Cei care nu au putut 
ține pasul au fost abandonați într-un şanţ de la marginea drumului sau 
absorbiți de firme mai bune. Într-adevăr, ministrul Economiei din 
Taiwan oferă cu mândrie o statistică intitulată „Nașteri și decese ale 
companiilor din Taiwan, 1986-98“ care arată un echilibru stabil al noilor 
companii create şi al vechilor companii asasinate, chiar şi în timpul 
prăbușirii economice din Asia. 

Nu este însă suficient să fii dispus să-i împuști pe răniți şi să laşi pro- 
cesul darwinian să se desfăşoare pe piață. Țări de succes, observă 
Schive, sunt şi acelea care au o mentalitate de capital de risc și o comu- 
nitate care poate ajuta la identificarea câştigătorilor și îi poate sprijini 
pentru a-și putea comercializa inovațiile. O cultură speculativă, ca cea a 
Taiwanului, ajută realmente, pentru că, atunci când un inovator vine cu 
ideea lui din garajul propriu, de regulă întâmpină dificultăți în dez- 
voltarea respectivei idei din cauza riscurilor mari pe care le implică. Din 
această cauză, afacerile mici şi mijlocii, de tipul celor din Taiwan, au 
nevoie de capitalişti de risc, dispuşi să-şi asume riscuri mari pentru re- 
compense mari. Industria capitalului de risc a Taiwanului a apărut la 

începutul anilor '80 şi a fost conform tuturor criteriilor, un uriaş succes, 
care a dus la proliferarea a sute de firme profitabile. Unele din compani- 
ile cu cele mai mari succese astăzi în Silicon Valley, cum sunt Cisco și 
Intel, au fost oblăduite la început de capitalişti de risc. 


Cât de bine se pricepe tara 
sau compania dumneavoastră să-și facă prieteni? 


Am trecut dintr-o lume în care fiecare doreşte să facă totul singur — 
unde individualistul înrăit este modelul de cadru de conducere, iar 
firma integrată vertical, care face totul singură, era firma model — la o 
lume în care nu poți să supravieţuieşti dacă nu ai o mulțime de aliați, 
unde expertul în alianțe, cum a fost Churchill, este modelul de cadru de 
conducere, iar firma aliată pe orizontală este firma model. 

Intr-o economie globală nu poți supravieţui în anumite ramuri indus- 
triale, dacă nu ești capabil să concurezi pe o bază globală și nu poți face 
acest lucru fără a avea alianțe. Este simplu să înţelegi de ce. Intr-o serie 
de ramuri industriale, cum ar fi semiconductorii, călătoriile în spaţiul 
aerian, telecomunicațiile și industria farmaceutică, notează Stephen J. 
Kobrin, expert în globalizare la Wharton School, „paleta tehnologiilor 
s-a diversificat atât de mult, încât chiar unii lideri industriali nu pot avea, 
în anumite condiții, suficiente resurse pentru a finanța singuri o cerce- 
tare şi o dezvoltare competitivă din cauza enormelor costuri pe care le 
implică acestea, incertitudinii rezultatelor şi, lucru foarte important, 
duratei reduse de viaţă a produselor.“ In afară de aceasta, volumul de 
cunoștințe științifice şi tehnice necesare pentru a dezvolta în lumea de 
astăzi anumite produse complexe le-a silit tot mai mult pe unele firme să 
adune la un loc toate resursele. În sfârşit, unica modalitate pentru ca 
aceste firme să-şi recupereze uriaşele investiții făcute în cercetare și dez- 
voltare ar fi să-și vândă produsele nu doar pe pieţele lor naţionale, care 
sunt prea mici, ci în întreaga lume, dar pentru aceasta au nevoie de aliați. 
Această presiune crescândă pentru încheierea de alianțe, conchide 
Kobrin, „reprezintă una din caracteristicile acestei ere a globalizării, 
nouă nu numai ca nivel, ci și ca gen. Este una dintre caracteristicile care 
leagă lumea într-un mod subtil și promovează şi mai mult globalizarea, 
în modalități care nu sunt întotdeauna evidente.“ 

Alianţele nu sunt fuziuni. Ele implică două companii care-și 
păstrează identitățile distincte, dar convin să conlucreze foarte strâns și 
ele se formează acum pretutindeni în lume într-un ritm fără precedent. 
Unul din locurile în care alianțele se pot vedea clar şi cu ochiul liber este 

transportul aerian. Să menţionăm anunţul publicitar pentru „Star 
Aliance“, care este o alianță între şase linii aeriene penrtu rezervări de 
locuri, pe baza unui cod comun de rezervări, pe liniile participante şi 
pentru respectarea programelor de zboruri frecvente ale tuturor 
partenerilor. Aceasta dă liniilor de zbor participante posibilitatea, pe 
bază de parteneriat, să ofere clienţilor lor un comerț integrat pentru 
călătorii în orice punct de pe glob. Ei ştiu că, în lumea de azi, trebuie să 
fie în măsură să ofere asemenea servicii, dar n-o pot face decât prin 
intermediul unei alianţe, pentru că nici unul din ei n-ar putea acoperi 
singur întreaga lume. Anunţul lor publicitar prezintă un avion elongat în 
care partea din față este din Statele Unite, compartimentul pentru 
pasageri Air Canada, partea din mijloc SAS, Vang şi Thai Airways, iar 
coada - Lufthansa - toate sub numele grăitor: „Star Alliance. The 
Airline Network for Earth“. Și cine este acum concurentul lor? Fireşte, 
o altă alianță de linii aeriene. Se numește „One World“ şi anunţul ei 
publicitar se mândreşte astfel: „Acum puteţi pretinde recunoaștere pe 
şapte din cele mai performante linii aeriene din lume. Cu acces la şi mai 
mult comfort. Transbordări line. Şi capacitatea de a câştiga şi a folosi 
frecvent milele de zbor spre tot mai multe destinaţii. 

Un CEO* care ştie cum să făurească şi să gestioneze alianţe - pen- 
tru a construi trusturi şi transparenţă cu alte companii — reprezintă o 
valoare importantă pentru supraviețuirea în sistemul globalizării. 

Realizând un parteneriat strategic cu Intel pentru a-și produce 
microprocesoarele şi cu Microsoft pentru a echipa sistemele de ope 
rare Windows şi software-ul aferent, Compaq este în situaţia de a 
integra imediat cele mai noi progrese tehnologice deopotrivă din teh- 
nica semiconductorilor, ca şi din sistemele de operare în fiecare nou 
computer pentru a se menţine în avantaj. Raportul anual Compaq pe 
1997 afirmă că „clienţii recunosc din ce în ce mai mult că cel mai bun 
computer vine de la firma care are cei mai buni parteneri. Această com- 
panie este Compaq.“ Forbes cita odată un consultant managerial care 
descria relațiile dintre Andy Grove de la Intel şi Eckhard de la Compaq 
în modul următor: „Din gura lui Andy la urechea lui Eckhard. Este un 
fel de căsătorie.“ x 

Ceea ce se intâmplă cu companiile este valabil şi pentru ţări. În 
condițiile securității economice, America a avut întotdeauna nevoie de 
aliați în domeniul economiei mondiale. Noi nu am fost niciodată o insulă 
izolată. Acum avem nevoie de mai mulți aliaţi în mai multe domenii. Nu 


* Chief Executive Officer ( SUA) = preşedinte director general — n.t. 

pot să cred că, în urmă cu 20 sau 25 de ani predecesorii mei s-ar fi neli- 
niștit din cauza crizei economice din Thailanda sau din Indonezia sau 
chiar din Coreea“, îmi spunea Robert Rubin, ministrul de Finanţe al 
Americii. „Ne nelinișteam din cauza Angliei. Ne nelinișteam din cauza 
Japoniei. Dar din cauza Thailandei, nu. Astăzi însă tot mai multe țări sunt 
considerate, din rațiuni practice, ca fiind parte din economia globală. 
Performanțele lor pot afecta țara noastră și ar trebui să aloc o groază de 
timp și de energie pentru a-mi bate capul cu toate ramificaţiile.“ 

Din punctul de vedere al securității naționale, se manifesta în bună 
parte aceeaşi presiune pentru a găsi parteneri şi aliați. Mai întâi, în 
absența Războiului Rece care a dominat totul, cu un inamic care 
amenință totul, opinia publică din nici un stat nu vrea să plătească un 
preț greu, de sânge sau de bani, pentru a-i zdrobi pe escrocii mai mici, 
deşi aceştia ar putea deveni enorm de periculoși. Chiar și când a venit 
un Saddam Hussein amenințând cu livrările de petrol şi cu arme de dis- 
trugere în masă, Administrația Bush a consumat 6 luni pentru a 
organiza o coaliție de parteneri, nu neapărat pentru o confruntare cu 
Saddam, ci, aspect şi mai important, pentru preluarea cheltuielilor 
rezultate. Tocmai scriam un reportaj despre secretarul de Stat, Baker, 
când acesta a pornit într-un turneu de strângere de fonduri pentru 
primul război din Golf. Toţi reporterii din avion au făcut chetă şi i-au 
dăruit o cutie de tablă. 

Dar, pe lângă nevoia de a avea mai mulți aliați pentru a-i pune la 
pământ pe escroci, există o grămadă de probleme transnaționale care 
reprezintă azi un pericol mai mare ca oricând într-o lume fără ziduri. Ele 
pot fi îndreptate în mod eficient împotriva unor actori nestatali — fie ei 
terorişti, Mafia, proliferarea armelor sau El Niño — numai prin efortul 
comun al unui grup de state. 

De exemplu, de câţiva ani incoace, Statele Unite incearcă să deter- 
mine un guvern rus slab să interzică vânzările de tehnologie nucleară şi 
de rachete în Iran de către firme rusești private. În sistemul Războiului 
Rece, Statele Unite nu şi-ar fi făcut niciodată griji din cauza firmelor 
rusești private acționând pe cont propriu. Pe atunci nu existau firme pri- 
vate. Existau numai vânzările ruseşti oficiale de arme care puteau fi 
stopate prin amenințarea livrărilor oficiale americane de arme sau prin 
alte mijloace de presiune interstatale. 

Dar acum nu mai e cazul. Producătorii de arme ruşi sunt acum tot 
mai mult actori autonomi, care caută cu disperare bani. Statele Unite nu 
pot impune, cu de la sine putere, limitarea exporturilor firmelor rusești 
private. În schimb, ele pot face uz de toate variantele de formule cu 

zăhărelul şi cu biciul care trebuie coordonate de Washington, dar la care 
să se angajeze și europenii, şi israelienii, şi firmele private. Într-adevăr, în 
cazul livrărilor de arme în Iran, Administrația Clinton a trebuit să 
meargă atât de departe, încât să instituie sancțiuni economice împotriva 
unei universități ruse şi a două institute tehnice, şi să încerce (cu un suc- 
ces amestecat) să-i convingă pe europeni să procedeze la fel, pentru că 
experţii ruşi de la aceste instituţii erau suspectaţi de colaborare cu 
Iranul, iar guvernul rus nu voia sau nu putea lua nici o măsură împotriva 
lor. În timpul Războiului Rece, America a putut stopa singură asemenea 
livrări rusești. Acum le poate stopa doar acţionând ca dirijorul unei 
orchestre. 

Din acest motiv, în sistemul globalizării cea mai mare provocare pen- 
tru conducerea americană este aceea de a identifica problemele pe care 
încă le mai poate rezolva singură, cu ajutorul clasicei intimidări militare 
interstatale, şi problemele pe care astăzi le poate rezolva doar cu spriji- 
nul partenerilor. In politica americană există unilateralişti care cred că 
noi ar trebui să modelăm fiecare lucru singuri; există multilateralişti 
care cred că ar trebui să modelăm fiecare lucru împreună cu aliaţii noştri 
și cu cei cu care vrem să semănăm sau la care vrem să ne adaptăm. 
Adevărul trebuie să fie o combinaţie a celor două abordări. Dacă 
America nu este pregătită să facă anumite lucruri singură, nimeni nu o 
va urma. Dar nici dacă va părea că doreşte să facă fiecare lucru singură, 
n-o va urma nimeni... 

Robert Shapiro, preşedintele Monsanto, mi-a vorbit odată referin- 
du-se la modul în care compania sa abordează această provocare. Este 
un lucru foarte important pentru Monsanto, deoarece compania vine 
pe piaţă cu noi varietăți sofisticate de seminţe pentru fermieri, dar ea 
trebuie să conlucreze strâns cu marile companii agricole, de tipul 
Cargill, pentru a se asigura că firma Cargill va recunoaște unicitatea 
acestor noi varietăți de tip Monsanto şi apoi să valorifice superior 
cerealele crescute din aceste seminţe noi, în așa fel, încât fermierii din 
întreaga lume să se simtă stimulați să folosească aceste seminţe noi şi 
să plătească un preț mai mare pentru ele. Cargill și Monsanto trebuie să 
ştie exact ce face, la nivel global, fiecare din parteneri pentru 
Monsanto, pentru a recolta răsplata pentru descoperirile sale ştiinţifice. 
Descriind acest tip de aranjament partenerial, Shapiro semăna cu 
preşedintele Statelor Unite în încercarea de a descoperi în ce fel 
America ar putea veni cel mai bine în sprijinul Mexicului sau ce coaliţie 
trebuie să încheie pentru a se confrunta cu Irakul sau a-l ţine în frâu. 
Shapiro a spus: „Această nouă lume a alianțelor este terra incognita. 

Fiecare are în cap un model, dar nu ştie cum funcționează: Cum poți 
menţine echilibrul între interesele comune şi cele individuale, între câș- 
tigurile pe termen scurt şi cele pe termen lung? Unde sunt lucruri 
comune şi unde doriţi să vă păstraţi identități realmente separate? Știm 
cum se fac fuziunile, dar alianțele între egali sunt ceva diferit. Eu tre- 
buie să contez pe capacităţile dumneavoastră o bună parte din viață. lar 
adevărata provocare constă în faptul că nu veți încheia o singură aseme- 
nea alianță. Fiecare trebuie să aibă un mănunchi de alianțe funcționând 
simultan dacă dumneavoastră concuraţi la scară globală. Şi apoi 
ajungem la întrebarea cum facem aranjamente între tine și mine, între 
tine şi Fred și între Fred şi mine? Într-adevăr, este foarte complicat.“ 


Cât de bună este marca tării dumneavoastră? 


În lumea globalizată de astăzi, o companie globală puternică, la fel 
ca și o ţară globală puternică, are nevoie de o marcă, puternică“, menită 
să atragă și să rețină consumatori și investitori. Ce este un nume de 
marcă? O echipă de la firma de consultanță McKinsey a dat o bună 
definiție în 1997 în jurnalul companiei lor: „Un nume devine o marcă, 
scria echipa de la McKinsey, atunci când consumatorii o asociază cu un 
set de profituri palpabile şi nepalpabile“, pe care ei le obțin de la acest 
produs sau servici. „Cu cât această asociere devine mai pregnantă, 
fidelitatea consumatorilor și disponibilitatea lor de a plăti un preț mai 
mare cresc şi ele... Pentru a stabili prețul unei mărci, o companie tre- 
buie să facă două lucruri: în primul rând, să-şi diferențieze produsul de 
ceea ce se găseşte pe piaţă, în al doilea, să pună de acord ceea ce spune 
despre marca sa în reclamă și în marketing cu ceea ce, de fapt, oferă. 
Apoi, între marcă și consumator se consolidează o relaţie... Cu cât core- 
larea este mai solidă, cu atât se consolidează şi marca.“ 

Cu alte cuvinte, pentru a crea o marcă puternică, o companie tre- 
buie să demonstreze cât de importante sunt calitățile speciale ale 
produsului ei și cât de mult diferă de altele. Iar în sistemul globalizării 
de azi, mărcile sunt mult mai importante, deoarece consumatorii şi pro- 
ducătorii vin acum în contact mult mai direct într-o lume fără ziduri sau 
intermediari. Atunci când oamenii navighează online şi cumpără tot ce 
vor — mai degrabă decât mergând la Saks, Sears sau Circuit City — unde 
există un magazin şi personal vânzător care intervine şi ajută la 
realizarea alegerii - a avea o marcă importantă care să le evoce con- 
sumatorilor o imagine puternică este un lucru esențial. Compaq a intrat 
într-o serioasă problemă legată de marcă pe la mijlocul anilor ‘90, când, 

practic, a fost „deposedată de marcă“ de către partenerii ei la compo- 
nente — Intel și Microsoft. Consumatorii au încetat să se mai preocupe 
de carcasă, fără să se sinchisească dacă se numea Dell, Gateway, HP 
IBM sau Compaq. Tot ce îi interesa era dacă în interior se aflau micro- 
procesoare Intel şi dacă sistemul de operare Windows şi software-ul 
respectiv funcționau. De aceea, nu e de mirare că cei de la Compaq au 
început să bombănească: 'Ne-am săturat să ne ocupăm de distribuție 
pentru Andy Grove. 

Unul dintre motivele pentru care Compaq a fost deposedată de 
marcă de către Intel și Microsoft a fost acela că ea însăşi avea o imagine 
limitată despre sine, ceea ce se reflectă şi în reclamele ei. Compaq se 
vedea ca o companie orientată numai pe produs, un producător şi un 
distribuitor de computere. Făcea computere bune şi reclamele ei erau 
doar ceva mai mult decât imaginea fiecărui desktop, laptop şi server. În 
iunie 1998, la scurt timp după ce a preluat Digital Equipment Corpo- 
ration, Compaq a lansat o nouă campanie globală pentru a-şi întări 
marca. Strategia consta în a crea o legătură reală între Compaq şi 
clienții săi, de la cel mai neînsemnat cumpărător de computer la cel mai 
mare utilizator, o companie sau un guvern. A procedat în trei moduri: În 
primul rând, a schimbat maniera de livrare a produselor sale. Compaq 
îşi vânduse intotdeauna computerele prin vânzătorii cu amănuntul sau 
alți vânzători, la mâna a doua. Rezultatul a fost că nu a avut o legătură 
directă cu cei mai mulți dintre clienții săi. Așa că a trecut la o strategie 
de distribuire hibridă, care să-i permită să vândă prin telefon şi prin 
Internet, aşa cum făcea Dell, în scopul de a crea propriul său partene- 
riat direct cu consumatorii. In al doilea rând, Compaq şi-a extins 
departamentul de servicii tehnice pentru clienți după vânzarea pro- 
dusului, așa incât cel ce avea un computer de la Compaq putea suna 
oricând de oriunde cu orice problemă - indiferent dacă era legată de 
computer, de software sau de cuvintele încrucişate din numărul de 
duminică al lui New York Times - iar serviciul Compaq îl ajuta s-o 
rezolve. In sfârşit, Compaq şi-a redefinit campania sa publicitară pentru 
susținerea noului demers şi a publicat anunțuri în care mai degrabă 
invoca sentimentul de parteneriat decât etala produsul. Compaq a 
cumpărat 12 pagini din The Wall Street Journal pentru a-și prezenta 
noua marcă, iar aceste 12 pagini n-au inserat nici măcar o singură 
fotografie a unui computer. În schimb, puteau fi văzute aici imagini 
asemănătoare celor de pe ultima pagină, în care apăreau doi copilaşi 
plimbându-se de mână printr-o pădure deasupra căreia era scris: 
„Compaq. Răspunsuri mai bune.“ 

Acum țările se confruntă cu aceleaşi dificultăți vizavi de clienții lor 
de pe piața globală - membrii Turmei electronice. Țările obișnuiau să-şi 
facă o imagine de marcă doar pentru turism. Astăzi, doar atât nu mai e 
suficient. Deoarece trecem dintr-o lume în care toți au același hardware 
și toți sunt nevoiți să introducă același software pentru a putea folosi 
hardware-ul, marca unei țări şi legătura unică pe care o poate crea cu 
investitorii ei străini capătă o importanță tot mai mare. Gândiţi-vă la 
Europa după realizarea Uniunii Monetare Europene. De ce v-aţi fi insta- 
lat fabrica în Italia mai degrabă decât în Scoţia? Poate să fie din cauza 
vremii sau a hranei sau a faptului că imaginile italiene de marcă par să 
evoce mai mult amuzament, stil şi pizza. 

Colegul meu Warren Hoge, șeful biroului din Londra al lui New York 
Times, a rezumat eforturile Marii Britanii de a-şi face o nouă marcă sub 
mottoul „New Britain“. În nou creata marcă britanică, scria Hoge la 12 
noiembrie 1997, „out sunt scene de cricket la ţară, ceai și plăcinţele, 
castele de baroni, paznici ai Turnului Londrei, vânători de potârnichi pe 
terenuri mlăștinoase, ceremonii cu oaspeţi purtând peruci şi pantaloni 
strâmți, bere chihlimbarie şi călduță şi drapelul britanic fluturând trium- 
fător. In erau imagini de telecomunicații pulsând, tranzacții globale de 
afaceri, tehnologie informatică, întreprinzători dispuşi să riște, arhitecți 
temerari, reclamă neruşinată, modă îndrăzneață, muzică pop britanică, 
cluburi de noapte, pe scurt, tot ce este tânăr, creativ şi ‘modern’, cuvân- 
tul pe care politicienii din țara actualizată îl folosesc cu cea mai mare 
plăcere... Această ofensivă a stilului a fost declanșată de noul guvern 
laburist la sugestia lui Demos, un centru de cercetări social-politice 
apropiat de dl. Blair, care a recomandat luna trecută că este timpul „să 
dăm o nouă imagine de marcă“ Marii Britanii, marca „unui pionier al 
lumii mai degrabă decât cea a unui muzeu al acesteia“. Sunt mândru de 
trecutul țării mele, dar nu vreau să trăiesc în el”, a spus Tony Blair. 
Agenţia de turism a guvernului britanic a înţeles corect lucrurile și a 
hotărât în 1997 să schimbe logo-ul țării din “Rule, Britannia’ în ‘Cool 
Britannia. t 

Aşadar, o țară iși poate modela şi impune marca. În anii '90, 
Malaysia a dezvoltat o splendidă imagine de marcă, aceea a unui stat 
musulman multietnic, care a îmbrățişat revoluția tehnologică şi a făcut 
ca numele său să fie sinonim cu tehnologia informatică, construind 
chiar în jurul oraşului Kuala Lumpur un parc industrial high-tech, 
numit Information Technology Super Corridor. Dar, în vara lui 1997, 
când s-a produs prăbușirea monetară asiatică, iar primul ministru 

Mahathir a apărut cu tirada sa în care acuza evreii, pe George Soros şi 
propriul său ministru adjunct Anwar Ibrahim că au conspirat pentru a 
ruina economia malaysiană, el a pătat marca Malaysia Inc. şi a subminat 
încrederea internațională în ţara sa. 

În zilele noastre, fiecare țară trebuie să se preocupe de marca sa, 
lucru pe care îl înțeleg până şi mărunțţii hoți de buzunare. John Bussey, 
reporter la The Wall Street Journal, a scris la 27 februarie 1998 un 
remarcabil reportaj despre ce i s-a întâmplat lui şi prietenei sale când s-au 
urcat într-o seară într-un taxi din Mexico City și au fost literalmente răpiți 
de taximetrist și de câţiva tovarăși de-ai lui: „Tipul, care-și ținea arma 
îndreptată spre capul meu, a descoperit că lucram pentru un ziar. Am 
fost purtați cu taxiul prin oraș timp de o oră, eu cu fața în jos pe podeaua 
taxiului, el pe banchetă deasupra mea. Un complice era înghesuit pe 
locul de lângă el, așezat pe jumătate pe însoțitoarea mea şi ţintuind-o 
locului. 

„Lucrezi pentru un ziar american?“ a întrebat din nou răpitorul cu 
arma. 

„Da, sunt într-o deplasare de servici din Statele Unite“, i-am răs- 
puns, întrebându-mă dacă răspunsul era în favoarea sau în defavoarea 
mea. Poate că nu-i plac ziariştii. Poate că îi ura pe ianchei. 

„Hei, a spus tipul, să nu scrii nimic despre ce s-a întâmplat în seara 
asta. Ar fi jenant pentru țara mea.“ 

„Jenant pentru ţara mea? Dacă împrejurările ar fi fost cât de cât 
altele, dacă țeava armei lui 45 n-ar fi fost timp de o oră la câţiva cen- 
timetri de capul meu, dacă tâlharii nu mi-ar fi golit portofelul, dacă nu 
mi-ar fi luat ceasul şi dacă nu încercau acum să-mi jefuiască contul la 
bancă cu cartela mea electronică, poate că mi-ar fi plăcut ideea. Puţină 
mândrie patriotică, un fel de entuziasm patriotic de Cupă Mondială. 
Inima lui bătea pentru Mexic. 

„Nu, fii pe pace“, l-am asigurat pe răpitorul meu. Este un ziar de 
afaceri, acțiuni şi obligaţiuni. N-ar putea publica o poveste ca asta, o 
nouă tâlhărie în Mexico...“ 

Dacă Mexicul ar fi o acțiune... 

Cu cât mai mulți oameni încep să înțeleagă că ţara lor poate real 
mente să aleagă prosperitatea, dacă duce o politică justă şi cu cât mai 
mulți oameni ajung să înțeleagă pe deplin cum trăiesc alți oameni, mai 
ales în statele de mare succes, ei vor începe să întrebe de ce propriul lor 
management politic nu a ales prosperitatea. In sistemul Războiului 
Rece, pentru o mulțime de ţări era suficient unde se aflau şi cine erau. 
Egiptul a fost susținut masiv în timpul Războiului Rece pentru poziția sa 

cheie în Orientul Mijlociu între americani şi sovietici, iar mai târziu 
între statele arabe și Israel. În afară de aceasta, iși exploata istoria sa 
grandioasă și piramidele. Franţa a crescut în importanţă prin abilitatea 
şi disponibilitatea ei de a manevra între Statele Unite şi Uniunea 
Sovietică. Şi avea şi ea o istorie ilustră pe care o putea exploata. 

În sistemul globalizării, nu mai contează unde se află o ţară. Și nu mai 
contează nici cine eşti. Țările ar trebui încurajate să-şi conserve cultura 
și moștenirea, dar nu se mai pot baza pe acestea. Ceea ce contează acum 
este ce ești şi aceasta depinde de faptul dacă foloseşti șansele de prospe- 
ritate pe care le oferă acest sistem. Derek Shearer mi-a spus o poveste 
utilă în acest sens. Pe la mijlocul anilor ‘90, când era ambasadorul State- 
lor Unite în Finlanda, era însoțit de soția sa, Ruth Goldway, care fusese 
primarul oraşului Santa Monica în anii '80 şi patronase modernizarea 
orașului. Într-o zi, ambasadorul Shearer şi soția sa au plecat din Helsinki 
îndreptându-se spre marele oraș rus St. Petersburg pentru a se întâlni cu 
consilierii municipalității și cu consulul general al Statelor Unite de acolo. 
Shearer mi-a spus: „Așadar, ne-am întâlnit cu viceprimarul din Sankt 
Petersburg, cu proiectantul şef al oraşului şi cu alte câteva oficialități la un 
dineu găzduit de consulul nostru general. Iar oficialitățile municipale 
repetau întruna ce oraş mare e Sankt Petersburg şi ce grandioase eveni- 
mente culturale oferă el. Dar când am venit de la aeroport în ziua aceea, 
drumul spre oraș era atât de plin de hârtoape, încât abia se putea circula. 
În aceeaşi zi am vizitat Muzeul Ermitaj şi a fost deprimant să vezi cum a 
decăzut locul - nici o lucrare artistică nu era luminată cum trebuie. Nu 
exista nici un restaurant și nici un magazin de suveniruri. Orașul era un 
haos. Poate să fi avut o istorie grandioasă, dar astăzi nu mai poate concu- 
ra în nici un caz cu alte orașe cu mari muzee. Intre timp, oficialitățile ruse 
ale orașului își băteau capul cum să reboteze străzile (St. Petersburg se 
numea Leningrad în zilele Uniunii Sovietice, iar numele străzilor datau 
toate din era comunistă). Atunci Ruth le-a spus: “Aș avea o mică sugestie. 
În loc să vă certați pentru numele străzilor, de ce nu le reparați?” Răs- 
punsul a fost: Știţi, e o idee bună... 


12 


Teoria arcurilor aurite în prevenirea 
conflictelor 


răsfăț cu un hamburger şi o pungă de cartofi prăjiți de la 
McDonald's. Cred că am mâncat hamburgeri şi cartofi prăjiți 
de la McDonald's în mai multe ţări din lume decât oricare altul şi pot să 
confirm că peste tot ei au într-adevăr același gust. Dar, cum în ultimii ani 
am călătorit atât prin lume, îndopându-mă cu ei, am început să observ 
un lucru care m-a intrigat. Nu ştiu când am fost frapat de constatare. A 
fost ca un fulger care a lovit din senin ceva situat între McDonald's din 
Piaţa Tiananmen din Beijing, McDonald's din Piaţa Tahrir din Cairo şi 
McDonald's din Piaţa Zion din Ierusalim. lată ce am descoperit: 
Nici o ţară în care există restaurante McDonald's nu a purtat vreo- 
dată război impotriva altei țări în care există restaurante McDonald's. 
Nu glumesc. E straniu. Priviţi Orientul Mijlociu: Israelul are acum 
restaurante McDonald's cuşer, Arabia Saudită are restaurante 
McDonald's care închid de cinci ori pe zi pentru rugăciunile islamice, 
Egiptul are restaurante McDonald's și Libanul și Iordania sunt şi ele țări 
în care există restaurante McDonald's. Nici una din ele nu a fost în 
război cu vreuna din cele numite de când în ele şi-a făcut apariţia arcul 
dublu aurit. Unde este astăzi marea ameninţare cu războiul în Orientul 
Mijlociu? Israel — Siria, Israel — Iran şi Israel-lrak. Care sunt cele trei ţări 
din Orientul Mijlociu în care nu există McDonald's? Siria, Iran şi Irak. 
Am fost destul de intrigat de propria mea ipoteză. Așa încât am tele- 
fonat la administraţia centrală a McDonald's din Oak Brook, Illinois și 
le-am relatat totul. La rândul lor, ei au fost suficient de intrigaţi de 
observația mea, încât m-au invitat să verificăm teza cu câțiva membri ai 
conducerii internaţionale de la Hamburger University, centrul 
internațional de cercetare și perfecționare al McDonald's. Aceştia au 
prezentat experților lor internaționali modelul meu şi au confirmat că 


D e fiecare dată când călătoresc prin lume, simt nevoia să mă 

nici ei nu au putut găsi o excepție. Mă temeam ca nu cumva războiul din 
Malvine să fie acea excepție, dar Argentina nu și-a deschis primul 
restaurant McDonald's înainte de 1986, deci la patru ani de la războiul 
cu Marea Britanie. (Războaiele civile și conflictele de graniță nu au fost 
luate în considerare: McDonald's la Moscova, în El Salvador şi 
Nicaragua au servit hamburgeri ambelor părți implicate în respectivele 
războaie civile). 

inarmat cu aceste date, am lansat „Teoria arcurilor aurite în pre- 
venirea conflictelor“, care stipula că, atunci când o ţară a atins nivelul de 
dezvoltare economică la care are o clasă de mijloc suficient de mare 
pentru a suporta o reţea de restaurante McDonald's, ea devine o ţară 
McDonald's. Iar locuitorilor țărilor McDonald's nu le place să poarte 
războaie, ei preferă să stea la coadă pentru hamburgeri. 

Alții și-au pus deja această întrebare pe parcursul lungilor perioade 
de pace şi comerţ, folosind metafore mai convenţionale. Filozoful 
francez Montesquieu scria în secolul al 18-lea că comerțul internaţional 
a creat, Marea Republică“ internațională, care a unit toţi comercianții și 
toate națiunile comerciale depăşind graniţele care, într-o lume mai 
pașnică, ar cădea cu siguranţă. În Despre spiritul legilor, el scria că 
„două naţiuni care fac comerţ între ele devin dependente una de alta“, 
pentru că, interesul uneia este să cumpere, cealaltă este interesată să 
vândă. Legătura dintre ele se bazează astfel pe nevoile lor reciproce.“ În 
capitolul intitulat Cum şi-a croit comerțul drum în barbarismul Europei, 
Montesquieu şi-a argumentat propria teză Big Mac: „E o mare fericire 
pentru oameni să se găsească într-o situaţie în care, deşi pasiunile lor îi 
împing să fie răi, este, totuși, în interesul lor să fie umani şi virtuoși.“ 

În era globalizării premergătoare primului război mondial, scriitorul 
englez Norman Angell observa în cartea sa, din 1910, Marea amăgire, 
că marile puteri industriale occidentale, America, Marea Britanie, 
Germania şi Franța, nu mai au chef de războaie: „Cum mai poate viața 
modernă, cu ponderea ei supradozată de activități industriale şi cu pon- 
derea infinitezimală de activități militare, să menţină vii instinctele 
asociate cu războiul față-n față cu instinctele care se dezvoltă în timp de 
pace?“ Angell argumenta că, având în vedere comerțul liber şi relațiile 
comerciale de tot felul, care legau strâns marile puteri europene din 
vremea sa, ar fi o nebunie ca acestea să se târască în războaie care i-ar 
distruge pe toți, pe câştigători şi pe cei care au pierdut. 

Montesquieu și Angell aveau, de fapt, dreptate. Integrarea eco- 
nomică a făcut să crească mult costurile unui război atât pentru învinşi, 
cât şi pentru învingători, şi orice naţiune care ar ignora acest lucru ar fi 


TEORIA ARCURILOR AURITE ÎN PREVENIREA CONFLICTELOR 269 


distrusă. Numai că speranţa lor, ca acest adevăr să pună în vreun fel 
capăt geopoliticii, s-a dovedit a fi falsă. Am putea spune că Montesquieu 
și Angell l-au uitat pe Tucidide. În istoria războiului peloponezian pe 
care a scris-o, acesta declară că națiunile sunt împinse într-un război de 
unul din următoarele trei motive — „onoare, teamă și interes“ —, iar glo- 
balizarea, din cauza căreia costurile unui război pornit din motive de 
onoare, teamă și interes cresc, nu face şi nu poate face ca acele instincte 
să devină desuete, cel puțin nu atâta timp cât lumea e alcătuită din 
oameni și nu din mașini. Lupta pentru putere, urmărirea unor interese 
materiale şi strategice și permanenta hărțuială în jurul propriului măs- 
lin continuă şi într-o lume a microcipurilor, a telefoniei prin satelit şi a 
Internetului. Cartea aceasta nu degeaba se numeşte Lexus și măslinul . 
În ciuda globalizării, oamenii mai sunt încă atașați de cultura lor, de 
limba lor şi de locul numit „acasă“. Vor aduce în cântece acest „acasă“, 
vor plânge cu gândul acasă, vor lupta pentru acasă şi vor muri pentru 
acasă. De aceea, globalizarea nu pune capăt geopoliticii. Permiteţi-mi să 
repet aceasta pentru toți realiştii care citesc această carte: Globalizarea 
nu pune capăt geopoliticii. 

Dar o afectează. Ceea ce am încercat să fac folosind McDonald's ca o 
metaforă a fost să arăt ca actuala versiune a globalizării creşte conside- 
rabil cheltuielile țărilor care apelează la război ca la un mijloc de a apăra 
onoarea, de a reacționa la teamă sau de a promova propriile interese. 
Nou în zilele noastre față de vremea în care au scris Montesquieu şi 
Angell este o diferenţă de grad. Actuala versiune a globalizării — cu inte 
grarea ei economică, cu integrarea digitală, cu tot mai larga conexiune a 
indivizilor şi statelor, cu răspândirea valorilor capitaliste și a rețelelor 
până în cele mai îndepărtate colțuri ale lumii și dependenţa tot mai mare 
de cămașa de forță din aur și de Turma electronică — face ca rețeaua con- 
strângerilor politicii externe să fie tot mai deasă pentru țările care au 
aderat la sistem. Ea face să crească atât stimulentul de a renunța la 
războaie, cât şi costurile legate de acestea într-o măsură tot mai mare 
decât oricând înainte în istoria modernă. 

Acest lucru nu constituie o garanție că nu vor mai fi războaie. Vor 
exista întotdeauna conducători şi state care, întemeiat sau nu, vor 
recurge la război şi alte națiuni, cum ar fi Coreea de Nord, Irakul sau 
Iranul, care vor alege să trăiască în afara constrângerilor sistemului. Cu 
toate acestea, rămâne valabil: dacă în era precedentă a globalizării țările 
din sistem se gândeau de două ori înainte de a încerca să rezolve pro- 
blemele pe calea războiului, în această eră a gobalizării ele se vor gândi 
de trei ori. 

Í ntr-adevăr, aproape în acelaşi timp cu apariția primei ediții din 
această carte, în aprilie 1999, 19 țări NATO, în care există restaurante 
McDonald’s, au întreprins un atac aerian împotriva Iugoslaviei, care are 
şi ea restaurante McDonald's. Imediat, toate genurile de comentatori și 
recenzenți au început să afirme că aceasta dovedea că teoria mea 
McDonald’s era total greșită și că, în consecinţă, globalizarea ar afecta 
geopolitica. M-am amuzat, dar am fost şi surprins văzând ce mare 
impact a avut teoria mea cu privire la arcurile aurite și cât de mult do- 
reau anumite persoane să demonstreze că e greşită. Aceştia erau 
realişti şi luptători din Războiul Rece rămași fără slujbă care persistau în 
convingerea că politica şi lupta fără sfârşit dintre statele-națiuni consti- 
tuiau trăsătura definitorie imuabilă a relațiilor internaționale şi erau 
deopotrivă ameninţaţi profesional şi psihologic de ideea că globalizarea 
şi integrarea economică pot, de fapt, să influențeze geopolitica în mo- 
duri absolut noi şi fundamentale. Mulţi dintre aceşti critici erau 
deosebit de obsedați de Balcani, pentru că această veche legendă a 
lumii, în care politica, pasiunile şi măslinii primează întotdeauna asupra 
economicului şi Lexusului, era ceva ce deja ştiau. Erau atât de 
preocupaţi să facă din Balcani un subiect istoric internațional, o paradig- 
mă a ceea ce este, de fapt, politica mondială, încât au omis să observe 
tocmai ceea ce reprezenta excepția şi că, în loc să cuprindă toată lumea, 
evenimentele din Balcani au fost izolate de către restul lumii. Ei erau 
atât de preocupați să dezbată dacă ne aflam în 1917, 1929 sau 1939, incât 
n-au putut să vadă că ce se întâmpla în 2000 putea fi, de fapt, ceva fun- 
damental nou — ceva ce nu pune capăt geopoliticii, ci o influenţează şi 
remodelează în modalități importante. Mi se pare că aceşti critici sunt 
atât de ocupați să analizeze ce s-a întâmplat ieri şi să vă spună ce o să se 
întâmple într-o bună zi, încât nu au nimic de spus despre ce se întâmplă 
astăzi. Sunt experți în extrapolarea viitorului din trecut sărind peste 
prezent. Nu este de mirare că acest grup s-ar simți ameninţat de argu- 
mentul McDonald's pentru că, dacă acesta ar fi măcar pe jumătate 
adevărat, ei ar trebui să-și adapteze vederile lor asupra lumii sau, mai 
rău, să înveţe să privească lumea într-un mod diferit şi să introducă într-o 
măsură mai mare în analizele lor de geopolitică, economia, mediul 
înconjurător, pieţele, tehnologia, Internetul şi tot sistemul globalizării. 
Prima mea reacţie față de acești critici a fost să arăt defensiv că NATO 
nu este o ţară, că războiul din Kosovo nu a fost un război adevărat şi, în 
măsura în care a fost un război real a fost intervenția NATO într-un 
război civil între sârbii şi albanezii din Kosovo. Am mai arătat că, atunci 


TEORIA ARCURILOR AURITE ÎN PREVENIREA CONFLICTELOR 271 


când am argumentat teoria mea originală despre McDonald's, am califi- 
cat-o în câteva moduri importante: teoria McDonald's nu se aplică 
războaielor civile pentru că, așa cum am explicat, globalizarea acu- 
tizează războaiele civile din interiorul țărilor între cei care vor să 
localizeze și cei care vor să globalizeze - între cei care înghit Big Mac și 
cei care se tem că vor fi înghiţiți de Big Mac. Mai mult, teoria a fost 
prezentată cu o durată de valabilitate limitată, pentru că, spuneam eu, 
mai deveme sau mai târziu, practic fiecare ţară va avea McDonald's şi 
mai devreme sau mai târziu două din ele vor purta un război. 

Am înţeles însă repede că pe nici unul dintre aceştia nu-i interesau 
explicațiile mele, caracterul delicat sau ideea că McDonald's nu era 
decât o simplă metaforă pentru un punct de vedere mai larg privind 
impactul globalizării asupra geopoliticii. Ei nu doreau decât să tragă o 
ţeapă prin această teorie a arcurilor aurite. Cu cât mă gândeam mai 
mult la critici, cu atât mai mult le spuneam oamenilor „Știţi, lăsați baltă 
toate explicațiile și caracterul delicat. Hai să presupunem că acest 
Kosovo este un test real. Hai să vedem cum se sfârşeşte războiul.“ Şi 
dacă analizaţi cum s-a terminat războiul, puteţi să vedeți cât de mult din 
logica de bază a teoriei arcurilor aurite mai poate fi încă aplicată. 

lată de ce: deoarece Pentagonul vă va spune că forțele aeriene sin- 
gure au dus războiul din Kosovo spre un final în 78 de zile dintr-un 
singur motiv - nu pentru că NATO a făcut imposibilă viața trupelor sår- 
beşti în Kosovo. Într-adevăr, armata sârbă a sfârșit prin a-și scoate 
nevătămate din Kosovo majoritatea blindatelor. Nu, acest război s-a ter- 
minat în 78 de zile recurgându-se doar la forțele aeriene pentru că 
NATO a făcut ca viaţa civililor sârbi la Belgrad să fie mizerabilă. 
Belgradul era un modern oraş european integrat în Europa occidentală, 
cu o populaţie care dorea să participe la principalele tendinţe globale de 
astăzi, de la Internet și până la dezvoltarea economică — simbolizate de 
prezența McDonald's. 

Atunci când NATO a stins luminile la Belgrad şi a scos din funcțiune 
rețelele de curent şi economia, locuitorii Belgradului i-au cerut 
aproape imediat preşedintelui Slobodan Miloșevici să pună capăt 
războiului, aşa cum am făcut rezidenții altor mari orașe din Iugoslavia. 
Pentru că războiul aerian i-a forțat să aleagă: vreţi să fiți parte din 
Europa și să beneficiaţi de marile tendinţe şi oportunități economice din 
lumea de astăzi sau vreţi să fiți o enclavă tribală izolată şi înapoiată: 
McDonald's sau Kosovo — nu puteți fi şi una și alta. Iar poporul sârb a 
ales McDonald's. Nu numai soldaţii NATO nu voiau să fie parte din 
Kosovo. Ei voiau să se redeschidă McDonald's mai mult decât să fie din 

nou ocupat Kosovo. Ei vroiau să stea la rând pentru hamburger mai mult 
decât să stea la rând pentru Kosovo. În Vietnam, forțele aeriene nu au 
putut avea succes, pentru că oamenii care se aflau deja în Epoca de 
Piatră nu aveau cum să fie aduşi înapoi cu ajutorul bombardamentelor. 
Alegerea lor - Lexus al vostru sau măslinii voştri? — în fața NATO a fost 
Lexus. Ei bine, acum există o excepție a teoriei arcurilor aurite, o excep- 
ție care, până la urmă, dovedeşte cât de puternică este regula generală. 
Kosovo dovedeşte tocmai sub ce presiune ajung acele regimuri națio- 
naliste care îmbrățișează mentalitatea măslinului atunci când costurile 
aventurilor lor şi războaiele pentru care au optat cad asupra popoarelor 
lor în era globalizării. Pentru că într-o lume unde noi știm cu toții din ce 
în ce mai multe despre cum trăiesc alţii, unde din ce în ce mai mult 
guvernele trebuie să promită şi să asigure aceleași lucruri guvernele le 
pot cere popoarelor lor să sacrifice numai atât. Atunci când guvernele 
fac lucruri din cauza cărora integrarea economică şi un mod de viață mai 
bun - simbolizat de prezența McDonald's — devin mai puţin posibile, 
oamenii din țările dezvoltate pur și simplu nu mai tolerează asemenea 
lucruri aşa cum se întâmpla în trecut. De aceea, țările din sistem se vor 
gândi de trei ori înainte de a merge la război, iar cei care nu vor proceda 
astfel, vor plăti de trei ori prețul. Permiteți-mi, deci, să aduc uşoare 
modificări teoriei arcurilor aurite în lumina episodului Kosovo şi a ceea 
ce vor fi în mod sigur viitorii Kosovo. Aş formula astfel ideea: oamenii 
din țările care au McDonald's nu mai vor să lupte în războaie, ci preferă 
să stea la rând pentru hamburgeri — iar liderii sau țările care ignoră acest 
lucru vor plăti un pret cu mult, mult mai mare decât își închipuie. 

La 8 iulie 1999, USA Today a publicat o relatare despre Belgrad care 
m-a frapat. Era vorba de devastarea economică din Iugoslavia ca rezul- 
tat al războiului. Relatarea conținea următoarele două paragrafe care, 
dacă ar fi fost scrise de mine, ar fi fost considerate ca născocite: „Zoran 
Vukovic, 56 de ani, şofer de autobuz în orașul Nis, câștigă echivalentul a 
62 dolari pe lună, adică mai puţin de jumătate din salariul pe care-l 
primea înainte de război. Luna trecută, guvernul sârb a concediat tem- 
porar aproape jumătate din cei aproximativ 200 de șoferi. Ceilalți și-au 
primit salariile reduse. Datorită controlului statului asupra preţurilor la 
alimente, Vukovic şi familia sa de opt persoane pot supraviețui. Dar de 
mai mult de atât nici nu poate fi vorba. 

„Acum McDonald's nu mai e decât un vis“, spune Vukovic, care 
înainte îşi ducea, de regulă, cei trei nepoți la centrul comercial din 
Belgrad. Intr-o bună zi, probabil, toate vor fi O.K. Numai că eu nu cred 
că voi mai prinde vremea aceea“. 

tudiind Albania, puteţi într-adevăr să înțelegeți tot ce trebuie să știți 

despre diferență dintre modul în care sistemul Războiul Rece a 
modelat politica și modul în care sistemul globalizării modelează geopo- 
litica. 

La începutul anului 1997, când Albania a fost aruncată într-un război 
civil, tocmai urmăream ştirile la CNN pentru a mă pune la curent cu 
mersul evenimentelor. CNN nu mai avea imagini live din Albania, drept 
care arăta o hartă cu Marea Adriatică în fața coastei Albaniei. Pe acestă 
hartă se vedeau vaporaşe, reprezentând, fiecare, nave americane, 
europene sau ale altor țări care se grăbeau să-și evacueze cetățenii aflați 
în Albania. Privind harta, primul gând care mi-a venit în minte a fost 
acela că, dacă toate acestea s-ar fi petrecut în timpul Războiului Rece, 
vapoarele de pe hartă ar fi fost, probabil, nave de război americane şi 
sovietice care s-ar fi întrecut pentru a afla care dintre ele putea umple 
vidul din Albania, îşi putea sprijini în modul cel mai eficient adepţii din 
țară şi care dintre ei putea să atragă mai repede pe tabla de şah a 
Războiului Rece pionii albanezi. Pe scurt, cele două superputeri s-ar fi 
luat la întrecere pentru a vedea cine putea intra primul, mai departe şi 
mai în profunzime în Albania. Dar nu așa s-au petrecut lucrurile în ziua 
aceea la CNN. Acum era sistemul globalizării şi, în acest sistem, 
diferitele puteri se luptau pentru a vedea cine putea să-și scoată oamenii 
din Albania în primul rând, la distanțe mai mari și mai rapid. Țara care 
şi-a scos prima, pe distanțe mai mari şi mai rapid cetăţenii din Albania a 
fost câştigătorul din Albania, iar cel care a pierdut a fost puterea din 
afară care s-a ales cu răspunderea pentru gestionarea situației din 
Albania - și care s-a dovedit a fi Italia. 

Ce ne spune acest lucru? Ne spune că sistemul Războiului Rece a 
fost caracterizat de două trăsături fundamentale: tabla de şah şi carne- 
tul de cecuri: Aceasta înseamnă că sistemul Războiului Rece a fost 
dominat de două superputeri, Statele Unite şi Uniunea Sovietică. Iar 
acestea erau angajate într-o competiție globală pentru avantaje strate- 
gice, resurse și onoare şi fiecare succes de o parte însemna un eșec de 
cealaltă parte şi fiecare colţ al lumii se afla în joc și conta tot atât cât ori- 
care altul. Michael Mandelbaum a formulat astfel situația: „ În sistemul 
Războiului Rece, lumea era o singură tablă de şah integrată. Fiecare 
mișcare făcută de sovietici ne afecta pe noi şi fiecare mişcare făcută de 
noi îi afecta pe ei. Noi eram albele şi ei erau negrele. Dacă ei făceau o 
mutare într-un pătrat alb, noi făceam o mişcare într-un pătrat negru. 
Dacă ei mutau pionii negri în Albania, noi îi mutam pe cei albi. Fiecare 

pion era important pentru că apăra regele. Așa că, dacă luau un pion, se 
apropiau mai mult de regele vostru și de aceea trebuia să te aperi mai 
bine. De aceea trebuia apărat fiecare pion. Apărarea pionilor era un 
mod de a apăra regele. Acesta este un motiv pentru care noi am sfârşit 
inmplicându-ne în locuri fără importanță intrinsecă, cum a fost 
Vietnamul, Angola sau El Salvador.“ 

Cu alte cuvinte, sistemul Războiului Rece a deţinut un stimulent 
intrinsec de încurajare a conflictelor regionale şi de revalorizare a lor ca 
o componentă integrală a competiției superputerilor globale şi ca o 
problemă de importanță globală. Pentru că, pe această tablă de şah, a 
avut loc o competiție globală, nici o superputere n-a vrut să suporte o 
pierdere într-un pătrat negru sau într-un pătrat alb de teamă ca aceasta 
să nu atragă după sine alte pierderi şi să nu ducă, în cele din urmă, la 
dominația globală a părții adverse. Această teamă a fost cunoscută ca 
„teoria dominoului“ în geopolitică. 

Pe lângă tabla de șah, sistemul Războiului Rece era definit şi de car- 
netul de cecuri. Aşa cum s-a observat mai înainte, în sistemul Războiului 
Rece era mult mai ușor pentru o țară în curs de dezvoltare s-o scoată la 
capăt din punct de vedere economic, în ciuda sistemului de operare 
deficitar și a software-lui necorespunzător. Unele țări în curs de dez- 
voltare au putut să aibă multă vreme performanţe slabe, pentru că 
puteau stoarce fonduri de la superputerile aflate în competiție prin sim- 
pla declarare de partea unuia sau a altuia în Războiul Rece. Guvernul 
Statelor Unite şi guvernul Uniunii Sovietice şi, într-o măsură mai mică, 
guvernul chinez și Uniunea Europeană erau dispuse să meargă la plăti- 
torii lor de la taxe, să le ia banii şi apoi să completeze cecuri grase 
străinilor pentru a cumpăra influenţa pe diferite pătrate ale tablei de 
șah. Această diplomaţie a cecurilor a fost numită „ajutor extern“. 
America exercita presiuni asupra contribuabililor ei pentru a plăti sol- 
dele celor din Contras în Nicaragua sau mujahedinilor din Afganistan, 
iar sovieticii au făcut același lucru pentru sandiniștii din Nicaragua și 
pentru Vietcong în Vietnam. America a făcut presiuni asupra contribua- 
bililor ei pentru a sprijini armata israeliană, iar sovieticii au făcut 
presiuni asupra contribuabililor lor pentru a reconstrui forțele aeriene 
siriene după ce Israelul a doborât 97 de avioane de vânătoare siriene în 
prima zi a războiului cu Libanul din 1982. Superputerile și-au cumpărat 
parteneri nu numai cu armele, ci şi cu unt. Ei şi-au deschis carnetele de 
cecuri pentru a subvenționa drumuri, baraje, săli pentru manifestări cul- 
turale şi importuri — orice pentru a lega de partea lor în lupta globală o 
ţară din lumea a treia. În majoritatea cazurilor, Moscova şi Washingtonul 

au completat cecuri fără să se întrebe cum își conduceau, de fapt, aces- 
te țări economiile, pentru că atât Moscova, cât și Washingtonul se 
temeau că, dacă vor insista prea mult ca pionii să facă reforma internă, 
aceştia să nu treacă de cealaltă parte. În felul acesta, guverne venale, 
ineficiente şi corupte ca cel al lui Ferdinand Marcos din Filipine sau cel 
al lui Anastasio Somoza din Nicaragua şi-au încasat cecurile de la 
Washington, iar Cuba, Angola şi Vietnamul şi-au luat cecurile de la 
Moscova, pur și simplu datorită hardware-ului economic — capitalist sau 
comunist — sprijinit de partea respectivă, indiferent dacă ei exploatau 
eficient acele sisteme. 

Superputerile nu erau interesate de conectarea economică a acestor 
țări, pentru că, la vremea aceea, voiau să le cumpere loialitatea, nu com- 
paniile lor telefonice. Chiar şi în cazul Japoniei, America a tolerat niveluri 
absurde de protecționism din partea guvernului de la Tokio, pentru că 
avea nevoie de sprijinul Japoniei în Războiul Rece, iar Pentagonul şi 
Departamentului de Stat n-ar fi permis niciodată Ministerului Comer- 
țului şi reprezentanței comerciale americane să preseze Japonia în 
probleme comerciale de teama de a nu o pierde în problemele de securi- 
tate. Dar, tocmai pentru că superputerile erau dispuse să emită cecuri în 
alb, o mulțime de conflicte regionale din Războiul Rece au mocnit mai 
multă vreme decât ar fi fost cazul. Ce putea stimula OEP să recunoască 
Israelul în anii '60 şi 70, când Uniunea Sovietică asigura școlarizare pen- 
tru tinerii palestinieni și puști pentru guerilele palestiniene, indiferent la 
ce se deda OEP? 

Prin urmare, sistemul Războiului Rece nu doar a furnizat stimulente 
pentru declanșarea și extinderea conflictelor regionale, ci a furnizat şi 
resursele pentru declanşarea şi globalizarea acestor conflicte regionale 
-= cu Ivan şi unchiul Sam completând de zor și unul și celălalt cecuri. 


cum gata cu lumea aceasta. 

Incepem globalizarea. De vreme ce a devenit sistemul interna- 
tional dominant o dată cu sfârşitul Războiului Rece, globalizarea a dat 
cu totul alt cadru geopoliticii. Sistemul globalizării nu pune capăt 
geopoliticii, dar a ne gândi că acest lucru nu o afectează în unele 
privinţe fundamentale este absolut stupid. 

Mai întâi, în era globalizării nu mai există tablă de șah pe care întrea- 
ga lume să fie împărțită în pătrate negre sau albe. O dată cu colapsul 
Uniunii Sovietice au dispărut negrele, au dispărut albele. Nu mai există 
„oamenii lor“, aşa că nu mai există nici „oamenii noştri“. De aceea, a dis- 

părut stimulentul care făcea ca orice conflict regional să se transforme 
în conflict global. Și nu mai există nici resurse pentru aceasta. În era 
globalizării altcineva ţine cecurile în mână. Astăzi, Turma electronică 
este singura entitate care aruncă cu bani în jur. Uniunea Sovietică nu 
mai există pentru a completa cecuri grase, iar Statele Unite au îmbrăcat 
cămașa de forță din aur şi nu mai completează nici ele cecuri grase pen- 
tru ajutor străin. 

Singurul loc unde o ţară poate primi cecuri consistente este Turma 
Electronică, dar Turma electronică nu joacă şah. Ea joacă monopoly. 
Locul în care Intel, Cisco sau Microsoft construiesc următoarea fabrică 
sau unde fondul mutual Fidelity își investeşte fondurile, iată ce deter- 
mină subiecții care vor primi fonduri şi care nu. Iar taurii Turmei 
electronice nu vor completa cecuri în alb pentru a câştiga dragostea şi 
fidelitatea unei țări, ci vor completa cecuri de investiții pentru a face pro- 
fit. Superpieţele și Turma electronică nu se vor mai preocupa de 
culoarea în care este vopsită o țară. Tot ce le interesează este cum este 
conectată țara în interior, ce nivel de sistem de operare şi software poate 
acționa și dacă guvernul ei poate proteja proprietatea privată. 

De aceea, nu numai că turma nu va mai sponsoriza războiul regional 
dus de o țară sau nu va mai reconstrui gratis forțele armate ale unei țări 
în urma unui război — așa cum au făcut superputerile pentru a-şi câștiga 
aliați —, dar turma va sancţiona într-adevăr țara care poartă război cu 
vecinii, retrăgându-i singura sursă semnificativă de creştere de capital 
din lumea de astăzi. Ca atare, ţările nu au de ales decât între a se com- 
porta într-un mod care este pe placul turmei sau a ignora turma şi a plăti 
prețul pentru o viață fără aceasta. 

Evident, unele ţări au ales să trăiască în afara turmei, aşa că îşi pot 
urma propriile agende politice, şi asemenea țări vor mai exista. 
Preşedintele Irakului, Saddam Hussein, va prefera să-şi satisfacă propri- 
ile ambiţii megalomane, să-și gazeze şi să-și prade vecinii, decât să se 
supună disciplinei turmei, iar prin regimul său opresiv este în măsură 
să impună poporului voinţa sa. Același lucru este valabil pentru regi- 
murile din Coreea de Nord, Afganistan, Sudan şi Iran. Teoria arcurilor 
aurite nu li se aplică şi lor pentru că ele au ales să nu adere la turmă şi la 
superpieţe şi nu au nici destul petrol sau destulă ideologie pentru a trăi 
un timp în afara turmei. Dar astăzi acest lucru este valabil pentru tot 
mai puţine țări. Dacă priviți Rusia şi China, de exemplu, şi dacă vă 
întrebaţi de ce ele nu mai provoacă agresiv Statele Unite în regiunile lor 
respective, răspunsul este că nu pentru că ele sunt mai slabe ca Statele 
Unite, ci pentru că nu acesta este interesul lor. Globalizarea a țesut o 

întreagă urzeală diferită de interese şi stimulente compensatorii, ceea 
ntru țări ca Rusia şi China, reprezintă o contstrângere. 

În 1979, China nu avea restaurante McDonald's. Deng Xiaoping abia 
deschidea China spre lume. Atunci când Deng a venit în America pen- 
tru o întâlnire la vârf cu preşedintele Carter, el a menţionat, în trecere, 
că, la întoarcere, va invada Vietnamul pentru că vietnamezii sunt prea 
înfumurați și aroganți. Carter a încercat să-l convingă să renunţe, argu- 
mentând că ar fi ceva care ar afecta imaginea Chinei (nu economia ei), 
dar Deng nu s-a lăsat convins și a invadat Vietnamul. 

Dar să ajungem rapid în 1996. China are peste 200 restaurante 
McDonald's. Eram la Beijing observând tensiunile dintre China şi 
Taiwan. Am luat un interviu unui cunoscut expert în economie de la 
Academia chineză de Ştiinţe chiar înainte de primele alegeri cu ade- 
vărat democratice din Taiwan, pe care mulţi funcționari de la Beijing le 
priveau cu neliniște ca pe un preludiu la declararea de către Taiwan a 
independenţei totale faţă de China. China a ameninţat că va invada 
Taiwanul, dacă acesta se va desprinde de ea. În timp ce mâncam tăiței la 
un restaurant situat pe un acoperiș din Beijing, am pus o întrebare sim- 
plă acestui economist chinez: Poate să-și permită China să atace 
Taiwanul? Răspunsul a venit fără ezitare: „Nu — ar stopa investiţiile în 
China, ar stopa creşterea, ar stopa ultima şansă de a recupera 
rămânerea noastră în lume față de restul lumii.“ 

Ca toți ceilalți reprezentanţi ai guvernului chinez cu care am vorbit 
atunci, acest economist considera că China era perfect îndreptățită să 
transforme Taiwanul într-un morman de cenuşă pentru a o împiedica să 
se declare independentă. Dar, spre deosebire de alții, el era dispus să 
afirme cu glas tare ceea ce toți marii conducători politici ştiau, dar nu 
voiau să recunoască şi anume că China nu putea ataca Taiwanul fără a-și 
distruge propria economie. 

În această eră a globalizării, China şi Taiwanul aveau asigurată 
capacitatea de distrugere economică şi amândouă ştiau acest lucru. În 
1995-96, când China a ameninţat Taiwanul, piața bursieră din Taiwan a 
clacat, dar micile pieţe din China nu au fost afectate. În 1999, criza din- 
tre cele două țări, când China şi-a zornăit săbiile în fața preşedintelui 
Lee, a făcut ca bursa taiwaneză, TAIEX, să cadă cu 20%. Ceea ce oamenii 
nu au înțeles, a fost că indicele B-share ale Bursei din Shanghai a plon- 
jat cu 40%! Două ţări, o singura piaţă de valori. 

Din perspectiva Beijingului, China nu mai este acea economie izo- 
lată, țărănească de pe vremea lui Mao și de la începutul erei Deng. 
Acum ea este conectată parțial la Turma electronică şi singura ideolo- 

gie a conducerii chineze de astăzi este: „ Îmbogăţirea este lăudabilă.“ 
Conducerea chineză nu poate realiza această ideologie fără cele aproxi- 
mativ 40 miliarde dolari investiții străine care se scurg anual în China și 
care reprezimtă 20% din totalul investiţiilor anuale. Potrivit publicaţiei 
Far Eastern Economic Review, investițiile totale contractate de Taiwan 
în China, în anul 2000, au fost de 46 miliarde dolari în aproximativ 
46.000 de fabrici şi firme diferite. Oamenii de afaceri taiwanezi știu 
acest lucru şi nu se sfiesc să i-o reamintească Chinei. „Taiwanul este 
astăzi cel mai mare furnizor de capital al Chinei, pentru că oamenii de 
afaceri taiwanezi sunt gata să joace după regulile locale, dar asta nu va 
dura la nesfârşit“, observa într-o după-amiază, la Taipei, Douglas Hsu, 
preşedinte a Far East Textile, unul dintre cele mai mari conglomerate 
ale Taiwanului. „Acum chiar sunt nehotărât. China este o piață mare. 
Unde să găsesc o alternativă la această piață? Dar trăiesc sub acest nor 
de incertitudine cu ei. Eu sunt industriaș. Am destule probleme cu con- 
struirea fabricilor şi găsirea clienţilor. Nu mă pot neliniști din cauza 
proiectelor care zboară în jur. Acesta este un nor şi, dacă rămâne aici, 
China trebuie să plătească prețul.“ 

De asemenea, China este constrânsă să negocieze din punct de 
vedere militar cu Taiwanul, pentru că Congresul Statelor Unite ar trece 
la represalii blocând multe importuri chinezești în America, importuri 
cifrate la 40% din totalul exporturilor Chinei. Între 1990 şi 1992, China a 
câștigat 65 miliarde dolari din comerțul cu Statele Unite — jumătate din 
totalul creșterii sale de rezervă străină în această perioadă. Wang 
Shougeng, director la Comisia pentru investiții străine din Shanghai, a 
rezumat, probabil, cel mai bine vulnerabilitatea Chinei în cazul unui 
război cu Taiwanul declarând în 1996, în momentul maxim al crizei tai- 
waneze, că chiar dacă China ar trebui să atace Taiwanul, „nu s-ar 
înregistra mari schimbări în comportamentul față de investitorii tai- 
wanezi.“ Mi-a plăcut această declarație: chiar dacă vă invadăm, sperăm 
că investitorii voştri n-o vor lua ca pe un atac personal! 

Dar această capacitate asigurată de distrugere este cu adevărat asi- 
gurată pentru ambele părți. Taiwanul îşi poate permite mai puţin decât 
China o pierdere de încredere din partea investitorilor internaţionali. 
Nu e vorba numai de faptul că piaţa sa de acţiuni s-ar prăbuşi şi tai- 
wanezii şi-ar pierde tot avutul. Este vorba de ceva mult mai profund. 
Turma economică ar lua-o la goană. Se ştie prea puțin că laptopurile și 
computerele sunt produse într-un lanț global, iar Taiwanul şi firmele 
proprietate taiwaneză din China şi Asia sunt veriga importantă în acest 
lanţ. Ele fac componentele cele mai importante: Deli, Compaq, Acer, 

Hewellet-Packard şi IBM, ca și pentru router Cisco, care asigură cir- 
cuitele Internet. Majoritatea firmelor de computere din Statele Unite au 
ieşit din producție. Astfel, firmele taiwaneze au rămas cel mai mare 
furnizor din lume pentru componente importante ale computerelor. 
Vorbim de carcase, ecrane, microprocesoare, inele de întărire, mode- 
muri, plăci LAN, tastaturi, monitoare, scannere, plăci de bază, surse de 
alimentare, CD-ROM şi cartele grafice. Multe sunt produse în Taiwan. 
În numărul său din 19 iulie 1999, Electronic Buyers Neus întreba câţiva 
din acești producători globali de computere cum au reacționat la 
creşterea tensiunii dintre Taiwan și China. „ Deocamdată totul pare a fi 
în regulă“, a declarat un purtător de cuvânt al Compaq la Taipei. „Dar în 
cazul unei reacții de proporții din partea Chinei, vom elabora un plan de 
mutare a comenzilor din Taiwan în Coreea sau Japonia“. 

Nu am absolut nici o îndoială că, dacă Taiwanul ar merge prea 
departe în strădania sa de a avea un profil mai independent pe scena 
monidală, China ar face uz de forța militară pentru a stopa Taipei, 
indiferent care ar fi consecinţele economice. Nici o conducere chineză 
n-ar putea supraviețui dacă ar permite Taiwanului să devină indepen- 
dent. Aceasta ar pune sub semnul întrebării legitimitatea conducerii 
chineze. Dar nici un lider chinez n-ar putea supraviețui astăzi fără 
investiții străine continue şi fără comerţ exterior. Acum legitimitatea lor 
depinde de aceasta într-o măsură chiar mai mare decât înainte. De 
aceea, conducerea chineză, care a aderat parţial la Turma electronică, a 
fost nevoită să facă câteva calcule foarte diferite de cele făcute în trecut. 

Războaie mari au loc numai atunci când marile puteri doresc lupta, 
iar primul instinct de mare putere in actualul sistem al globalizării nu 
este acela de a sări la bătaie. În loc de fi târât în conflicte regionale, ca 
cele din Bosnia, Ruanda, Liberia, Algeria sau Kosovo, marile puteri din 
zilele noastre preferă să încerce să confecționeze cortine de fier în jurul 
acestor conflicte civile, ocolindu-le aşa cum ocoleşti un vecin rău. 
Atunci când se implică, iar rezultatul e indecis, ele caută să se înde- 
părteze cât mai rapid posibil, pentru că deținerea unor asemenea locuri 
nu le sporeşte puterea, ci le-o reduce. De aceea, multe conflicte militare 
regionale de astăzi, în loc de a deveni automat globale, aşa cum se 
întâmpla în timpul Războiului Rece, tind să se ghettoizeze. Acest lucru 
poate fi fatal, pentru că este mai uşor să-l ignori, dar aceasta este reali- 
tatea. Dacă astăzi crizele militare regionale sunt ghettoificate, crizele 
economice regionale devin globale, așa cum a fost cazul Mexicului la 
mijlocul anilor '90, al Asiei de Sud-Est şi al Rusiei la sfârșitul anilor ‘90. 

Aceste crize economice regionale şi potențialul lor de a se extinde 
asupra altor pieţe au bulversat sistemul globalizării în primii săi ani. 
Teoria dominoului, care înainte caracteriza lumea politicii, caracte- 
rizează astăzi lumea finanţelor. 


eoria arcurilor aurite de prevenire a conflictelor pune în lumină 

modul în care globalizarea afectează geopolitica: integrarea econo- 
mică face să crească drastic costurile ducerii războiului. Dar globali- 
zarea influențează politica în multe alte moduri. De pildă, ea creează noi 
surse de putere dincolo de măsurile militare clasice care includ tancuri, 
avioane şi rachete, şi creează noi surse de presiune asupra țărilor pentru 
a-și schimba modul lor de organizare, presiuni care nu vin din clasicele 
incursiuni militare ale unui stat în altul, ci mai degrabă din invaziile 
invizibile ale superpieţelor şi indivizilor superputernici. 

Cea mai bună metodă de a ilustra aceasta este alegerea unei regiuni, 
cum ar fi Orientul Mijlociu și observarea sa dintr-un punct de vedere 
globalist multidimensional. Vor începe să iasă la iveală câteva lucruri 
foarte interesante. 

În toamna lui 1997 am vizitat Israelul. Procesul de pace se afla într-un 
punct deosebit de scăzut, dar mi-a sărit în ochi un articol la rubrica de 
afaceri a unui ziar în care se anunța că investiţiile străine în Israel erau 
tot atât de masive ca şi înainte. Acest lucru m-a intrigat, drept care m-am 
dus să-l văd pe Jacob Frenkel, guvernatorul Băncii Centrale, căruia i-am 
pus următoarea întrebare: „ Cum se face că procesul de pace regresează, 
iar investiţiile străine în Israel progresează?“ 

Răspunsul pe care l-am descoperit împreună, Frenkel şi cu mine, a 
fost acela că astăzi Israelul trece rapid de la vechea sa economie a por- 
tocalelor, diamantelor și textilelor la o economie high-tech care, din 
unele privinţe, a făcut ca țara să fie mai puţin vulnerabilă față de presiu- 
nile politice arabe, de terorism, boicoturi şi suișurile şi coborâșurile 
procesului de pace, dar din alte puncte de vedere a făcut-o mai vulnera- 
bilă în condițiile unui război convențional. Motivul este următorul: Pe 
vremuri, Israelul cultiva portocali, Marocul cultiva portocali, Spania cul- 
tiva portocali. Prin urmare, dacă o ţară ca Japonia sau Franţa se supăra 
pe politica israeliană la Banca de Vest, ea putea foarte uşor să sanc- 
ționeze Israelul cumpărând portocalele altuia. Dar ce se întâmplă când 
o companie israeliană, Galileo Technology Ltd., este inventatorul singu- 
rului cip pentru Ethernet care este folosit în multe sisteme de 
comunicare intranet? Nu poți să-l iei din Maroc. Ce se întâmplă atunci 

când companiile israeliene încep să domine un sector high-tech cheie, 
cum ar fi instrumentele de codificare online pentru securitatea pe 
Internet, care sunt create pe baza algoritmurilor complexe dezvoltate în 
Technion şi în armata israeliană? Nu poţi să le obţii din Spania. Ce se 
întâmplă, ca urmare, este că toată lumea face curte Israelului, indiferent 
în ce stadiu se află procesul de pace. Fiecare mare companie americană 
de high-tech are o ramură în Israel — Intel tocmai a construit o fabrică 
de cip-uri cu 1,5 miliarde dolari — sau deţine o parte dintr-o companie 
israeliană de computere. Japonia, care întotdeauna a evitat Israelul 
temându-se de represalii din partea arabilor, este acum cel de-al doilea 
mare investitor de capital de risc în Israel, după Statele Unite. Japonia 
este slabă la capitolul dezvoltarea software-ului şi înghite companiile 
israeliene de software. La mijlocul anilor '80, când eram corespondentul 
ziarului New York Times la lerusalim, mi s-a părut teribil de amuzant să 
constat că singurul automobil japonez care putea fi cumpărat în Israel 
era o cutie de tablă de la Daihatsu şi un jalnic Subaru. Firmele japoneze 
vindeau toate tipurile de maşini realmente bune numai arabilor. Nu şi 
acum. Astăzi poți lua în Israel orice tip de Lexus dorești, pentru că, în ter- 
meni economici, Israelul este astăzi un exportator de energie mai mare 
decât Arabia Saudită. Prin exportul de software, cipuri şi alte inovaţii 
high-tech, Israelul exportă surse de putere ale economiei de informare 
actuale, şi orice țară dorește această putere, indiferent de ce face Israelul 
cu palestinienii, tot aşa cum au dorit petrolul în anii'70, indiferent ce 
făceau arabii cu evreii. Aceasta are realmente o importanță geopolitică 
Priviţi doar cifrele. In 1998, China avea 52 oameni de ştiinţă care se ocu- 
pau cu cercetarea la prestigiosul Institut Weizmann. India avea și ea 52. 
Două țări care în anii '70 n-ar fi avut relații cu Israelul se dau acum de 
ceasul morții să-şi trimită aici oamenii de ştiinţă. 

Un alt motiv pentru care Israelul este mai puțin vulnerabil la pre- 
siunea slabă este acela că exportul de cunoştinţe high-tech cântărește, 
de regulă, foarte puţin şi nu poate fi uşor distrus. Unele sunt exportate 
prin modem. Investiţiile high-tech în Israel se materializează pe larg în 
oameni şi în puterea creierelor, nu în fabrici care pot fi distruse cu 
uşurinţă. Apoi, exporturile de high-tech israeliene nu se îndreaptă spre 
vecini, cu care relaţiile sunt încordate, ci pe pieţele indepărtate din Asia, 
Europa și America de Nord. Într-adevăr, cele mai multe firme de 
high-tech israeliene nu vând, de fapt, nimic pe pieţele israeliene sau din 
Orientul Mijlociu, așa că nu sunt vulnerabile față de politica din regiune. 
Nu este un accident faptul că, în anii '90, Hilton de la Tel-Aviv a hotărât 
să construiască un bar cu sushi și nu un restaurant arab. Companiile 

israeliene de high-tech își procură cea mai mare parte a capitalului lor 
de pe Wall Street sau de la firmele de capital de risc din Silicon Valley şi 
nu depind de bursa din Tel-Aviv. În prezent, ultima tendință a compani- 
ilor israeliene de high-tech este de a opera în comun, cu o ramură în 
Silicon Valley şi o ramură în Israel. Firma israeliană Check Point, care 
controlează cam 50% din piața securităţii pe Internet pentru a proteja 
informațiile, are și ea un birou în Silicon Valley, foarte aproape de piaţă. 
O analistă a Wall Street-ului pe care o cunosc şi care se ocupă de indus- 
tria israeliană de tehnologie de vârf mi-a spus că acum consumă mai 
mult timp pentru a merge în California și nu la Tel-Aviv pentru a culege 
informaţii despre companiile israeliene. 

Pentru toate aceste motive Israelul este, totuși, cu mult mai vulnera- 
bil din alt punct de vedere. Israelul dezvoltă o economie a cunoştinţelor, 
iar lucrătorii din acest domeniu sunt foarte mobili și dornici de a trăi în 
locuri atractive. Dacă cei mai importanți lucrători din acest domeniu din 
Israel decid că situaţia a atins un punct intolerabil — din cauza unui con- 
flict fără sfârşit sau a disputelor religioase -, ei vor pleca sau își vor 
desfășura o parte tot mai mare a activităţii lor în afara Israelului. Chiar 
dacă asemenea situație nu se întrevede încă, aceasta poate fi ignorată. 
Cu un venit mediu anual de 17 000 USD pe cap de locuitor, Israelul are 
astăzi un nivel de trai apropiat de cel din Anglia. Israelul este o țară 
McDonald's. Dacă un prim-ministru israelian ar chema tineri israelieni 
și le-ar spune să se întoarcă și să recucerească părți din Banca de Vest 
sau din fâşia Gaza într-un război, evident, agresiv și nu de supraviețuire, 
o mulțime de lucrători din economia cunoștințelor ar ieși pe poartă. 

Dacă cineva care n-a aderat la turmă, de tipul lui Saddam Hussein 
sau al unor teroriști, deține o armă atomică şi o îndreaptă impotriva 
Israelului, atunci, desigur, nu mai contează cât de dezvoltată sau sub- 
dezvoltată este economia sa. Forţa militară încă mai contează. Eu cred, 
însă, că în următorul deceniu, în condiţiile puterii nonmilitare prăpastia 
dintre Israel şi vecinii săi arabi se va lărgi tot mai mult şi tot mai rapid, 
dacă Israelul va reuşi să aplaneze conflictul israeliano-palestinian. 
Atunci când tot ce poți oferi lumii este muncă ieftină şi petrol, cum este 
cazul cu majoritatea statelor arabe, te vezi limitat de mărimea pieții 
muncii şi de prețul petrolului. Dar atunci când ai o economie care a 
optat pentru prosperitate și este aptă să acumuleze cunoștințe, capital şi 
resurse provenite din întreaga lume, nu mai eşti îngrădit de mărime, iar 
mărimea Israelului nu mai îngrădeşte ţara. În istorie, în Orientul 
Apropiat şi cel Mijlociu au existat două puteri situate pe fluvii: Egiptul 
pe Nil şi Irakul pe Tigru şi Eufrat. În secolul al 21-lea cred că se va dez- 

volta a treia putere situată pe o apă: Israelul pe Iordan. Israelul va fi o 
locomotivă high-tech care va trage după sine Iordanul şi palestinienii. 
Siemens şi-a legat deja fabrica sa israeliană, Siemens data 
Communications, în apropiere de Haifa şi echipa Siemens a inginerilor 
de sistem palestinieni din orașul Ramallah din Westbank, de sediul 
Siemens din Germania. Este doar începutul. 


A ceeași perspectivă globalistă ne este de folos în explicarea lumii 
musulman-arabe de astăzi. În noiembrie 1997, am făcut o excursie 
în Golful Persic. Vă voi relata patru episoade din această excursie: 

Episodul 1: La prima mea oprire în Kuwait, la Hotel Sheraton, într-o 
noapte eram gata să mă duc la culcare pe la orele 22, când a sunat tele- 
fonul. Era o tânără kuwaitiană. Mi-a explicat că lucra pentru Agenţia de 
știri kuwaitiană (KUNA), că mi-a tradus deseori articolele şi ar vrea 
să-mi ia un interviu. Telefonul m-a surprins, o ziaristă kuwaitiană tele- 
fonând unui reporter occidental la hotel la ora zece noaptea. I-am spus că 
a doua zi urma să vizitez câmpurile petrolifere şi, dacă ar vrea să călă- 
torească cu mine şi să stăm de vorbă, ar fi foarte bine, dar trebuia să ne 
întâlnim dimineaţa la ora 7 în holul hotelului. La 7 era acolo şi mă 
aștepta, purtând pe cap tradiționalul văl. S-a dovedit a fi o extraordinară 
tânără. Pe drum am întrebat-o dacă avea rude. „ Am un frate“, a spus. 
„Tocmai s-a căsătorit cu o kuwaitiană pe care a cunoscut-o prin Internet, 
pe chat.“ Nu mi-a spus, dar am aflat mai târziu, că era vorba de o căsăto- 
rie mixtă. Una dintre familii era sunnită, cealaltă shiită. Dar cuplul s-a 
întâlnit pe Internet, unde nu se aplică nici una din vechile convenții şi 
restricții din societatea kuwaitiană şi când s-au întâlnit, a fost dragoste la 
prima vedere (sau dragoste la primul „bite“, cum spunea cineva). 
Părinţii fetei erau foarte supăraţi. Dar ea le-a spus că s-a măritat, indife- 
rent dacă le place sau nu, şi în cele din urmă ei au cedat. 

„Tortul de căsătorie avea forma unui computer şi a unei tastaturi“, 
mi-a spus tânăra ziaristă kuwaitiană. 

Episodul 2: În timp ce mă aflam în Kuwait, m-am dus să-l văd pe 
Ibrahim S. Dabdoub, manager general şef la Banca Naţională a 
Kuwaitului şi unul dintre cei mai respectaţi bancheri din regiune. Când 
am intrat în biroul său din Kuwait City, era vizibil agitat. Ce s-a întâm- 
plat? Am întrebat. Dabdoub mi-a explicat că Kuwait Airlines, societatea 
de transporturi aeriene de stat, licitase de curând finanțarea vânzării a 
două noi aparate Boeing. Era genul acela de tranzacţii care înainte se 
făceau în deplină siguranță prin Banca Naţională a Kuwaitului. Ei bine, 

a explicat el, de data aceasta banca sa a pierdut licitația, pe care a câști- 
gat-o „ceva ce se numește NationsBank in Maryland“, care s-a oferit să 
facă finanţarea cu o dobândă cu un sfert de punct peste taxa de scont 
bancară preferenţială, o taxă ridicol de mică. „Asta e dumping, a excla- 
mat Dabdoub. Este un fel de dumping financiar“. El se referea la 
practica țărilor care își exportă produsele sub costurile de producție 
reale, numai pentru a controla piaţa. „Nu este un joc cinstit. O mare 
bancă regională americană, nici măcar o bancă globală, necunoscută 
pentru o mulțime de oameni, concura cu bănci locale kuwaitiene şi a 
câştigat licitația.“ n 

Episodul 3: Plec din Kuwait la Qatar pentru o conferință. In timp cemi 
făceam bagajele în camera mea de la hotelul Sheraton, a sunat telefonul. 
Era o tânără ziaristă de 21 de ani din Qatar. Îmi citise cartea şi ar fi vrut 
să mă întâlnească. (N-am născocit istorioara aceasta, dar soția mea pur și 
simplu nu mă crede). l-am spus că tocmai eram pe punctul de a pleca la 
aeroport, dar, dacă vrea să meargă cu mine cu taxiul, puteam sta de 
vorbă. A acceptat imediat. Este o tânără adorabilă, foarte inteligentă și 
vorbeşte bine engleza. De fapt, engleza ei este atât de bună încât am 
întrebat-o dacă a scris vreodată un articol de ziar în engleză, pentru că, în 
acest caz, se putea înscrie în calitate de colaborator voluntar pentru New 
York Times la summit-ul economic pentru Orientul Mijlociu. Ei bine, a 
spus ea, „dacă e să spun adevărul, am scris pentru o pagină web ştiri 
despre Golf, dar guvernul meu nu ştie nimic despre aceasta.“ 

Am fost de-a dreptul entuziasmat. Gândiţi-vă cât de mult contează 
pentru o tânără arabă să poată spune lumii ceva despre ţara ei prin 
Internet, iar guvernul ei nici să nu ştie de existența ei. Cu numai zece 
ani în urmă, o asemenea situaţie nici nu se putea imagina, ca să nu mai 
vorbim de acum o sută de ani. Dar acum suntem în viitor. Astăzi, o serie 
din cele mai populare programe arabe de televiziune și cele mai citite 
ziare arabe sunt difuzate, respectiv tipărite în Europa de companii pri- 
vate și sunt acum în afara oricărui control guvernamental local 

Episodul 4: Arabia Saudită ia în discuţie posibilitatea de a permite 
femeilor să conducă automobile, ceea ce până acum era strict interzis. 
Acest subiect este dezbătut cu înfocare în Arabia Saudită de ani de zile, 
dar acum a devenit şi mai stringent. De ce? Pentru că, o dată cu 
scăderea prețului la petrol, Regatul nu-şi mai poate permite să plătească 
cinci sute de mii de străini care vin în Arabia Saudită să lucreze ca 
șoferi. Să luăm interviul publicat de ziarul arab Al-Quds al-Arabi şi 
tradus de Mideast Mirror la 17 aprilie 1998. Interviul este luat prințului 
Talal bin Abdelaziz, probabil cel mai liberal membru al familiei guver- 

nante saudite. Talal este fratele vitreg al regelui saudit Fahd şi al mi- 
nistrului Apărării Sultan şi tatăl prințului al-Waleed bin Talal, cel mai 
dinamic capitalist din Arabia Saudită. Intrebat dacă este de acord ca 
femeile să poată conduce automobile, Talal a spus „categoric“ şi a adău- 
gat: „Femeile saudite mânau înainte cămile şi călătoreau noaptea 
împreună cu bărbaţii. Care este diferenţa dintre o cămilă și un automo- 
bil?... Condusul de către femei a devenit o necesitate economică. 
Transferăm milioane de dolari în valută forte în ţările de baștină ale 
şoferilor expatriați. Putem să-i păstrăm pentru noi.“ 

Prințul Talal a continuat: „Reformele politice vin ca parte a globali- 
zării şi noi trebuie să ne pregătim pentru această nouă dezvoltare sub 
toate aspectele... Globalizarea se bazează în mod curent pe democraţie, 
drepturile omului și economia de piață. Cineva glumea odată, numind 
globalizarea ‘moda’ perioadei pe care trebuie s-o trăim. Dacă China comu- 
nistă trece prin această ‘modă’, ce să mai spunem de micile state din 
lumea arabă? Ele trebuie să aprecieze ca inevitabilă această schimbare.“ 

Ce desprindem din aceste episoade? Din ele rezultă că tot ce face 
sau nu face Saddam Hussein, ce vecini invadează sau nu, totul va avea 
un impact enorm asupra stabilității în Orientul Mijlociu. lar acţiunile lui 
vor declanşa foarte probabil mai multe războaie şi mai multe armistății 
până ce el să fie destituit. 

Dar, între timp, în Orientul Mijlociu are loc o altă invazie, silențioasă 
— invazia informaticii și a capitalului privat prin noul sistem al globali- 
zării. Ani de zile, lumea arabă a fost izolată de revoluțiile din informatică 
şi de pe pieţele financiare care au transformat Asia și alte părți ale glo- 
bului. Petrolul le-a permis arabilor și iranienilor să evite multe dintre 
presiunile exercitate în direcţia reducerii, dinamizării și privatizării 
economiilor. El le-a permis să construiască stavile împotriva acestor 
presiuni și să le menţină chiar şi după ce Zidul Berlinului a fost dărâmat. 
Dar acum nu se mai poate. Modul în care societățile arabe vor reacționa 
la această invazie a capitalului privat și a informaţiei — dacă se vor adap- 
ta la aceasta, dacă. o vor adopta, îi vor opune rezistență sau o vor 
respinge — se va răsfrânge asupra geopoliticii din regiune în acelaşi mod 
ca și atitudinea lui Saddam Hussein. lar dacă nu vezi această altă 
invazie, înseamnă că nu vezi Orientul Mijlociu de astăzi, iar dacă nu ţii 
seama de această altă invazie înseamnă că nu poți elabora o strategie 
corectă pentru Orientul Mijlociu de astăzi. Să nu uitaţi: În această 
invazie silențioasă nu va exista nici un armistițiu. 

Mă plimbam odată pe străzile Teheranului împreună cu o corespon- 
dentă voluntară de la New York Times, o tânără iraniană de 21 de ani, 

cu concepții occidentale. Vorbeam despre impactul pe care ka avut 
petrolul asupra politicii iraniene, în mod special despre faptul că 
petrolul le-a dat ayatollahilor posibilitatea de a se menţine la putere mai 
multă vreme decât ar fi putut altminteri, pentru că rezervele de petrol 
compensau performanţele economice în general slabe ale Iranului sub 
regimul islamic. Adevărata armă secretă a ayatollahilor a fost petrolul, 
nu fanatismul religios. Fără ancora de salvare financiară oferită de 
petrol, ayatollahii s-ar fi văzut nevoiți să deschidă Iranul mai mult către 
lume şi să îmbrace cămașa de forță din aur, pentru că, fără masive 
investiții străine, economia lor n-ar fi putut suporta creşterea 
demografică. Dezbătând subiectul, tânăra iraniană a spus ceva ce nu voi 
uita niciodată. A spus despre Iran: „ Dacă n-am fi avut petrol, am fi putut 
fi ca Japonia.“ Ă 

L-am promis un lucru. Într-o bună zi, rezervele de petrol vor seca, sau 
se va găsi o alternativă şi atunci când se va întâmpla aceasta, ayatollahii 
vor trebui să îmbrace cămașa de forță din aur sau se vor vedea înlăturați. 
„Spune-mi ziua în care vor seca primele rezerve de petrol şi îți voi spune 
ziua când ayatollahul Gorbaciov va apărea aici pe scenă“, i-am spus eu. 

Şi, desigur, Ronald McDonald's. 


T n 1996, mă aflam în Maroc şi luam o dată masa cu un prieten, diplo- 

mat american, pe care îl întâlnisem prima dată la Moscova prin anii 
‘80. Mi-a explicat cât de mult diferea jobul său de acum de cel din timpul 
Războiului Rece și cum forțele care păreau că modelează țara în care își 
desfășura activitatea, ca şi problemele internaționale în general, erau 
acum atât de nebuloase în comparaţie cu aspra luptă pentru putere din- 
tre Statele Unite și URSS. 

„Atunci când am intrat în serviciul diplomatic,“ mi s-a confesat el, 
„era vorba de o instituție unde știai care sunt țintele. Luam lecții de 
limbi străine, eram aruncați în joc şi eram trimiși la o ambasadă peste 
ocean. Ceva de genul vechiul atacant iese de pe teren, intră noul ata- 
cant, ştii care sunt regulile jocului şi care e linia de tragere. Dar acum 
suntem întro grămadă și ne întrebăm unul pe altul “Încotro o luăm, cu 
ce minge jucăm şi cine supraveghează? Vine la tine ambasadorul şi te 
întreabă ‘Ce faci pentru mine?” [ar tu nu eşti prea sigur. Așa că începi să 
te întrebi: ‘De ce sunt aici?” Faptul că, în 1996, guvernul Statelor Unite a 
putut închide prăvălia și nimeni nu s-a sinchisit, i-a scuturat pe mulți... 
Cu cât stau aici de mai multă vreme, cu atât mai mult mă simt ca în 
scena aceea din Fructele mâniei, unde vine bancherul ca să-i ia aren- 

daşului casa, iar fermierul ameninţă că o săl împuște pe bancher, dar 
bancherul spune că nu e vina lui, că el lucrează pentru o mare corpo- 
rație. Atunci fermierul întreabă, unde se vor opri toate acestea? Pe cine 
să împușcăm? lar bancherul spune ‘Nu știu, poate că nimeni nu trebuie 
împuşcat“. 

Această lamentare a prietenului meu poate fi auzită deseori în zilele 
noastre în comunitatea politicii externe. De ce era atât de confuz? 
Pentru că sistemul Războiului Rece reprezenta o lume divizată şi fiecare 
ştia cum să măsoare puterea, cum să evalueze amenințările, mijloacele 
de intimidare și stimulentele, și să elaboreze o strategie în această 
lume. Existau o mulțime de păreri diferite în privința felului în care tre- 
buia să arate strategia — zăgăzuire strictă, destindere sau controlul 
asupra armamentului —, dar fiecare părea să folosească un limbaj 
comun și era de acord cu elementele care formau strategia. Eram cu 
toții de acord că Războiul Rece era un sistem convenţional de echili- 
brare a puterilor construit în jurul statelor, armatelor şi armamentului 
nuclear. Ca strateg, mutai toate acele pietre de joc formând diferite 
configurații în scopul de a gestiona, stabiliza sau elimina divizarea lumii. 

Geopolitica globalizării este, însă, mult mai complexă. Trebuie să te 
gândești în continuare la amenințările care vin din partea statelor aflate 
de cealaltă parte — Irakul, Iranul, Coreea de Nord. Dar acum trebuie să 
te preocupe din ce în ce mai mult amenințările care vin din partea 
statelor de care eşti legat prin intermediul Internetului, al pieţelor şi al 
indivizilor superputernici cu care poți să te trezeşti la ușă. 

Mai mult, în această lume interconectată statele pot fi amenințate 
sau absorbite în conflicte, fie prin colapsul unui vecin sau inamic 
tradițional (Iugoslavia), fie ca răspuns la forță sau agresiunea lor 
crescândă (Irak). 

Cel mai important lucru este faptul că preocuparea statelor în 
cadrul sistemului globalizării cunoaște o incredibilă diversitate, agen- 
dele de lucru care trebuie avute în vedere sunt cu mult mai multe decât 
aspectul de partea cui sunteți. In sistemul globalizării există o centură 
formată din cinci inele — cu unele state luptându-se cu forma lor, altele 
cu mărimea lor, altele cu calitatea lor, altele cu egalitatea lor, altele cu 
libertatea lor și altele cu toate acestea la un loc. Pentru a putea măsura 
comportamentul statelor, un analist de politică externă sau un strateg 
trebuie să se gândească la toate cele cinci obiective deodată. 

Să analizăm pe fiecare în parte. În primul rând, observă Michael 
Mandelbaum, de îndată ce zidurile Războiului Rece au căzut, „multe 
state s-au găsit în situația de a se concentra din nou, pentru prima oară 

în cincizeci de ani, asupra formei pe care ar trebui s-o aibă şi cine ar tre- 
bui să fie in interiorul granițelor sale şi cine nu.“ Puteţi observa acest 
lucru pretutindeni, de la fosta Uniune Sovietică la lugoslavia sau 
Indonezia — cu unele națiuni încercând să selecteze cine ce măslin să 
posede şi, în interior, granițele lor care nu mai aplică rigidităţile Răz- 
boiului Rece. Dar statele care se simt bine în forma lor au alte preocupări 
legate de supraviețuirea în sistemul globalizării. „ Alţii se concentrează 
asupra găsirii mărimii potrivite“, spune Mandelbaum, „adică a mărimii 
aparatului lor de stat“. Aici ar fi incluse, de pildă, toate statele Uniunii 
Economice Europene care și-au redus guvernele pentru a menține o 
monedă unică și a supraviețui în era globalizării. Ei cunosc forma în care 
este fixat fiecare stat membru al Uniunii Economice Europene. Acum 
accentul cade asupra mărimii guvernelor lor individuale, fiecare tre- 
buind să se reducă pentru a se încadra în versiunea UE, a cămăşii de 
forță din aur. Alte state sunt focalizate pe calitatea statului lor în era glo- 
balizării — de pildă, Thailanda, Coreea şi Brazilia - toate focalizându-se, 
de la inceperea crizei economice din Asia, pe încercarea de a îmbunătăți 
calitatea guvernelor lor şi a sistemelor lor financiare de operare în efor- 
tul de a extirpa corupția şi clientelismul. Alte state se concentrează 
asupra egalității, din cauza modului în care globalizarea poate face să 
crească veniturile şi prăpăstiile sociale. De exemplu, Mexicul şi 
Venezuela s-au concentrat asupra acestui obiectiv al egalității și justeței, 
repartiției — cine primește ce între câștigători și perdanții globalizării. 
Și, în sfârşit, alte state se preocupă de libertatea lor — pentru că solic- 
itările acestui sistem al globalizării sunt atât de mari, încât fără o presă 
liberă care să urmărească afacerile și fără opțiunea de a schimba ma- 
nagementul atunci când lucrurile nu merg bine, țările vor avea de trecut 
printr-o perioadă dificilă. Națiuni atât de diferite cum sunt Pakistan, 
Peru şi China se luptă cu problema libertăţii. 

Ceea ce face ca Rusia şi China să fie atât de problematice, notează 
Mandelbaum, „este faptul că ele se confruntă cu toate aceste obiective 
în același timp“. Ele se luptă cu forma lor — cine va fi în interiorul 
statelor lor (Tibetul? Taiwanul? Cecenia?); ele încearcă să pună 
mărimea statelor în concordanță cu exigenţele sistemului globalizării; 
încearcă să ridice calitatea statelor potrivit pretențiilor sistemului glob- 
alizării; încearcă să gestioneze uriașa problemă a inegalității care apare 
atunci când o țară comunistă renunţă la statul social, aderă la sistemul 
globalizării și o anumită oligarhie are posibilitatea de a fura valori ale 
statului prin privatizare. Ele luptă, de asemenea, cu solicitarea tot mai 
insistentă a unei democrații reale şi a unui guvern participativ. 

Așa stând lucrurile, astăzi nu se poate face o politică privitoare la 
Rusia sau China fără a ţine seama de toate aceste cinci provocări, fără a 
avea o idee despre unde v-ar plăcea ca Rusia şi China să apară cu respec- 
tivele cinci şi fără a înțelege în ce fel abilitatea sau inabilitatea de a le 
gestiona va afecta comportamentul lor internațional. Ce va face China 
sau Rusia va depinde în bună parte de tipul de ţară adoptat de fiecare din 
ele şi va depinde în mare măsură de felul în care ele vor aborda aceste 
subiecte. Toate aceste obiecte au fost pe cale de a fi suprimate în timpul 
Războiului Rece, pentru că era război şi singura problemă pe care şi-o 
puneau oamenii de stat se concentra asupra: de a cui parte eşti? Dacă 
erai de partea noastră, erai prin definiție bun, indiferent de forma, 
mărimea, calitatea, egalitatea sau libertatea ta. Dacă erai de cealaltă 
parte, erai prin definiție rău, indiferent de forma, mărimea, calitatea, 
egalitatea sau libertatea sa. Am presupus în mod uşuratec că Războiul 
Rece odată terminat, totul va fi O.K., dar în realitate ne-am îndreptat spre 
această agendă mult mai complexă, în care este cât se poate de incert că 
Rusia, China şi multe alte state va fi O.K. Dar acestea sunt probleme care 
trebuie abordate de oamenii de stat, iar dacă în calitate de om de stat nu 
poți vorbi decât de forma ţărilor şi de nimic altceva, nu este în măsură să 
devii pertinent în acest nou sistem. 


Roe permiteți-mi să subliniez din nou că astăzi drama 
relațiilor internaționale o constituie ceea ce este nou — presiunile, 
stimulentele şi complexitățile sistemului actual al globalizării - în 
interacțiune cu ceea ce este vechi, pasiunile măslinului din toți. Trebuie 
să respecţi forma sistemului globalizării, cu cămașa sa de forță din aur, 
cu superpieţele şi, da, Big Macs, pentru a ține în frâu comportamentul 
agresiv al statelor, şi întotdeauna trebuie să respecţi puterea imbot 
durilor şi atașamentului față de măslinul nostru pentru a smulge din 
nou pentru totdeauna iraționalul din noi. Singura mea obiecție este că 
presiunile constrângătoare ale sistemului globalizării, aceste presiuni 
de tip Lexus, am avut tendința de a anula imboldurile măslinului în 
majoritatea națiunilor — chiar şi în Serbia în cele din urmă. Va continua 
această tendință, va garanta ea o pace îndelungată? Cu neputinţă de 
prezis. Nu se ştie niciodată ce criză sau tendință ar putea apărea și ar 
putea scoate la iveală măslinii din noi toți într-un mod agresiv şi urât. 
Pentru a sublinia acest punct de vedere, am scris odată un editorial 
încercând să-mi imaginez cum ar decurge o discuţie dacă extrem de 
amabilul secretar de stat Warren Christopher ar încerca să explice sis- 

temul globalizării și impactul acestuia asupra geopoliticii unui lider mai 
puțin amabil, ca preşedintele sirian Hafez el-Assad, un om al Războiului 
Rece şi al măslinilor. Am actualizat dialogul şi iată cum cred eu că ar 
suna astăzi: 

Warren Christopher: „Hafez — v-ar deranja dacă v-aș spune pe 
nume? Hafez, sunteți omul zilei de ieri. Incă vă mai credeți în timpul 
Războiului Rece. Știu că aţi călătorit puţin în afara Orientului Mijlociu, 
așa că lăsați-mă să vă spun eu ceva despre lumea nouă. Hafez, Siria a 
dezbătut ani de zile dacă să permită locuitorilor ei să aibă aparate de fax. 
Apoi, ați dezbătut patru ani dacă să le permiteți să aibă conectare la 
Internet. E trist. De aceea, venitul vostru pe cap de locuitor este de doar 
1,200 USD pe an. Abia dacă puteţi face becuri. Din 1994, întregul vostru 
sector privat abia dacă a exportat mărfuri în valoare de 1 miliard USD 
pe an. Avem zeci de companii care n-au auzit niciodată de exporturile 
voastre de 1 miliard USD pe an. Ştiţi, Hafez, motivul pentru care vă 
spun acum toate aceste lucruri este că în timpul Războiului Rece n-avea 
nici o importanţă dacă Siria făcea cipuri de computere sau cartofi prăjiți, 
Lexus sau becuri, pentru că puteaţi trăi chiar bine mulgând superpu- 
terile pentru a vă alege cu ajutoare şi șantajându-vă vecinii. Da, văd că 
zâmbiți, Hafez. Știţi că acesta e adevărul. Aţi stors miliarde de la Arabia 
Saudită, lăsând-o să înțeleagă că s-ar putea produce, cum ar spune 
Mafia, ‘un accident nefericit pe câmpurile petrolifere din Saudi în caz că 
nu v-ar da bani. l-ați stors pe ruşi lunea, miercurea şi vinerea, pe 
europeni joia și marțea și pe chinezi sâmbăta. Sovieticii chiar v-au 
cumpărat gunoaiele produse de fabricile voastre de stat şi v-au dat în 
schimb arme și ajutor pentru prietenia dintre voi. A fost o viaţă bună, 
Hafez, o viață bună şi aţi jucat cu toții formidabil. Jos pălăria. Dar, Hafez, 
s-a terminat. Saudiţii nu mai pot plăti şantajele voastre, propriile voastre 
rezerve de petrol sunt pe sfârşite, în zece ani veți ajunge un importator 
de petrol net şi aveți cea mai mare rată a natalității din Orientul 
Mijlociu. Nu e o priveliște prea plăcută, Hafez. Ceea ce e mai rău pentru 
voi este că acum există o nouă arhitectură globală. Nu mai sunt două 
superputeri pe care să le foloseşti una împotriva celeilalte. Sovieticii 
sunt la pământ, iar noi ne preocupăm de un buget echilibrat. In locul 
superputerilor, Hafez, sunt superpieţele. Şi să ştiţi, Hafez: nu vă mai 
puteţi folosi de vechea piață de acţiuni din Tokio impotriva celei din 
Frankfurt împotriva pieţei de acţiuni din Singapore împotriva pieţei de 
acțiuni de pe Wall Street. Nu, nu, nu, Hafez. Ele se joacă cu dumnea- 
voastră Ele folosesc Siria impotriva Mexicului împotriva Braziliei 
împotriva Thailandei. Cei care au performanţe sunt recompensaţi cu 

capital de investiții de pe superpieţe. Cei care nu le au, sunt abandonaţi 
pe autostrada investiţiilor globale. Și, Hafez, sunteți predestinat să fiți 
abandonat. 

„A propos, Hafez, am observat că dumneavoastră şi Turcia v-aţi 
încăierat de curând în zona de graniţă, dar am mai observat și că 
încercați cu disperare să evitați un război adevărat cu Turcia. Știm 
amândoi de ce, nu-i aşa, Hafez? Este pentru că Uniunea Sovietică nu 
mai există, şi știți că orice armă pe care o pierdeţi într-un război cu 
Turcia, sau cu Israelul, sau cu oricine altcineva, este o armă pe care n-o 
veţi înlocui decât pe banii voştri — cu banii jos. Ia să văd banii, Hafez! 
Aratăţi-mi banii! Nu mai există Uniunea Sovietică care să vă livreze arme 
sau să vi le dea în schimbul gunoaielor produse în fabricile voastre de 
stat. Și nu mai există producători arabi de petrol care să cumpere pen- 
tru voi aceste arme, pentru că şi ei sunt ruinaţi. Sunteţi prins în 
menghină, Hafez. Am spus întotdeauna că nu există un mijloc de con- 
strângere mai bun pentru liderul unei țări în curs de dezvoltare decât 
să-i spui că va trebui să plătească cu banii jos pentru armele sale, în spe- 
cial în ziua de azi, când doar un avion de vânătoare modern costă 50 
milioane USD. Ştiţi ce, Hafez, vă las celularul meu prin satelit. Este cel 
mai nou model de la Motorola, conectat la noul sistem cu iridium prin 
satelit. Mă puteți găsi la Washington în câteva secunde. Pentru că, 
Hafez, n-am de gând să mai fac excursii prin regiunea aceasta. Aceste 
lecţii de istorie a cruciadelor pe care mi le ţineţi timp de nouă ore ori de 
câte ori vă vizitez nu sunt pentru mine decât pierdere de timp. De ce nu 
le digitalizaţi, să le înregistrați pe un compact disc și să nu faceţi altceva 
decât să le inmânați fiecărui ministru de Externe care vă vizitează, sau 
să le înscrieţi pe o pagină de web de unde să poată fi transferate de către 
colaboratorii mei. Vedeţi, Hafez, eu trebuie să fiu în prea multe alte 
locuri importante: Mexic, Thailanda, China. Cine ar trebui să domine 
Inălţimile Golan este o problemă fascinantă, dar este complet lipsită de 
relevanță pentru actualele interese americane. Suntem bucuroși să 
avem veşti despre dumneavoastră. Când sunteți pregătit pentru afaceri, 
nu trebuie decât să formați 001-202-647-4910, apăsați SEND și 
întrebaţi de Chris. Altminteri, Hafez, nu mă mai deranjaţi.“ 

lată ce cred că i-ar fi răspuns Assad: 

Assad: „ Chris — Nu vă deranjează dacă vă spun pe nume? Cred că 
staţi confortabil în scaunul acesta tapisat. Mulți alți miniștri de Externe 
s-au cufundat în el înaintea dumneavoastră. Lui Kissinger îi plăcea să 
mă regaleze cu povestirile sale despre întâlnirile lui cu Jill St. John — 
mare amator de femei, acest Henry. Baker își închidea tot timpul agen- 

da şi-mi spunea că, dacă nu accept ultimele sale condiții, va părăsi 
Damascul şi nu va mai reveni niciodată. Oh, Chris, dar ei se întorceau 
întotdeauna, așa e, Chris? Și aşa o să se întâmple şi cu dumneavoastră 
Aţi fost aici de douăzecişi unu de ori, iar în Mexic aţi fost o dată. Mă 
bucur să văd că vă cunoaşteţi prioritățile. Acum, Chris, mi-ați spus o 
mulțime de lucruri despre lumea din afara Siriei. Dar lăsați-mă să vă 
spun şi eu despre vecinii mei. Politica şi pasiunea pot să fi trecut în 
America pe piața de acțiuni, dar pe aleile din Damasc nu. Aici încă mai 
domină legăturile tribale, nu cele corporatiste. Aici politica e încă domi- 
nată de pumnul de fier al tribului de la conducere, nu de mâna invizibilă 
a pieței. Aici încă mai suntem în lumea măslinilor, Chris, nu în cea a 
ultimului tip de automobil. Eu mă trag dintr-un trib minoritar din Siria, 
cel al alawiților. Asta înseamnă că, dacă mă dovedesc cât de cât vulnera- 
bil, majoritatea musulmană de aici mă va jupui de viu şi-mi va arunca 
leşul la marginea drumului. Nu folosesc aici metafore, Chris. Aţi văzut 
vreodată un om jupuit de viu? Eu mă gândesc la asta în fiecare 
dimineaţă, Chris — nu mă gândesc la Amazon.com. Eu trăiesc într-o ade- 
vărată junglă, nu în versiunea ciber. Pentru acest motiv sunt, poate, 
sărac, dar nu sunt slab. Nu pot să-mi permit să fiu slab şi nici poporul 
meu nu mă doreşte slab. El apreciază stabilitatea pe care o asigură pum- 
nul meu. Un proverb arab spune: “Mai bine o sută de ani de tiranie decât 
o zi de anarhie. Este adevărat că, așa cum ați spus, noi nu avem restau- 
rante McDonalds's aici. Iar venitul nostru pe cap de locuitor nu este așa 
de ridicat ca cel al Israelului. Dar moneda noastră este stabilă, nimeni 
nu moare de foame şi nimeni nu doarme pe trotoare, legăturile de fami- 
lie sunt încă strânse şi n-am fost călcați în picioare de lacoma 
dumneavoastră Turmă electronică. Aici suntem în lumea lentă, Chris, 
nu în lumea rapidă. Eu pot să rabd. Poporul meu vi se pare nerăbdător, 
Chris? Deloc. La ultimele alegeri am câştigat cu 99,7% din voturi, Chris. 
Colaboratorii mei au venit după aceea la mine şi mi-au spus: “Domnule 
preşedinte, ați câștigat cu 99,7%. Asta înseamnă că numai 0,3% din 
populaţie nu a votat pentru dumneavoastră. Ce aţi mai putea cere? Şi am 
spus ‘Numele lor”. ` 

„Ha, ha, ha!“ 

„Nu, Chris, eu pot să-mi permit să am răbdare. Eu vreau să fac pace 
cu evreii într-un mod care să mă consacre ca lider arab care ştie să 
încheie pace cu demnitate - care nu se târăște așa cum au făcut lacheii 
Arafat şi Sadat. Intenţionez să fiu mai bun decât Sadat. Intenționez să le 
dau evreilor mai puţin și să primesc mai mult. Este singurul mod în 
care pot să mă apăr de propriii mei fundamentaliști și de oponenții 

interni şi să menţin statutul de conducere arabă care va aduce întot- 
deauna Siriei bani de la cineva. lar dacă asta înseamnă că trebuie să 
recurg la ajutorul susținătorilor mei din Liban pentru a-i face pe 
israelieni să plătească cu sânge, nu e nici o problemă. Asta este o 
vecinătate proastă, Chris, iar israelienii s-au mai înmuiat. Prea multe 
Big Macs cosher, Chris. Toţi băieții ăştia israelieni care vin să lupte în 
Liban cu celularele lor de la care în fiecare seară își sună mamele lor 
evreice. Buni băieţei. Crezi că noi nu observăm nimic? 

„Prin urmare, Chris, dacă vreți să ajungem la o înţelegere între mine 
și evrei cu privire la Golan, va trebui să plătiți în moneda mea națională. 
N-am de gând să mă las dus de nas. Dar, Chris, sunt îngrijorat. Privind 
succedarea miniştrilor de Externe americani prin acest fotoliu tapisat, 
n-am văzut doar sfârşitul Războiului Rece, ci şi sfârşitul Americii ca 
superputere. De aici de unde stau acum,se pare că am trecut de la o 
lume divizată în două superputeri la una su o singură superputere şi apoi 
la una fără nici o superputere. Aţi venit aici cu buzunarele goale și cu o 
armă de jucărie, Chris. Aș fi preferat să negociez cu Merrill Lynch. Cel 
puțin, amenințările ei sunt reale. Nici dumneavoastră n-aţi venit aici pen- 
tru a le impune israelienilor unele restricții, pentru că Administraţia 
dumneavoastră este atât de slabă din punct de vedere politic, încât vă e 
teamă să ofensaţi chiar şi un singur vot evreiesc. Uitaţi-vă la israelieni. 
Tot mai construiesc ca nebunii așezări în West Bank şi dumneavoastră 
nu aţi scos nici măcar un sunet, Chris, nici măcar un sunet. Un lucru 
învaţă preşedinţii sirieni să cunoască după miros: slăbiciunea, iar eu simt 
acum acest miros peste tot în America. 

„Ştiţi ce mă supără într-adevăr acum la voi, americanii — vreți să aveți 
tot timpul şi una și alta. Vreți să le predicați tuturor despre valorile voas- 
tre, despre pace şi libertate, dar atunci când aceste valori stau în 
drumul intereselor voastre politice sau economice, pur şi simplu le 
ignoraţi. Așa că, scutiți-mă de predicile voastre, Chris. Voi singuri tre- 
buie să hotărâți dacă doriţi să fiți o superputere care vă reprezintă 
supervalorile sau un vânzător ambulant care vă reprezintă superpieţele. 
Hotărâţi-vă. Dar până atunci nu vă mai băgați în viața mea. ȘI, Chris, 
luaţi-vă înapoi elegantul dumneavoastră celular. Nu am pe nimeni în 
afara Siriei căruia să trebuiască să-i dau un telefon. 

„Oh, a propos, fiți cu mare băgare de seamă când apăsaţi butonul 
SEND. Niciodată nu ştii ce se poate întâmpla...“ 


13 
Demolatorul 


7. Reclama de la Pepsi „Come alive with the Pepsi Generation“ a 
fost tradusă în chineză „Pepsi îți scoate din groapă strămoșii“. 
8. Sloganul lui Frank Perdue pentru produsele de pui „It takes a 


strong man to make a tender chicken“ a fost tradus în spaniolă „Este 
nevoie de un bărbat excitat pentru a face un pui să devină afectuos“. 


9. Numele Coca-Cola a fost citit prima oară în China ca „Ke-kou- 
ke-la“, care înseamnă „Muscă mormolocul de ceară“ sau, în funcţie de 
dialectul respectiv, „iapă umplută cu ceară“. Atunci Coke a cercetat 
40 000 de caractere pentru a găsi echivalentul fonetic, „ko-kou-ko-le“, 
tradus ca „bucurie în gură“. 


10. Atunci când cei de la Parker au vrut să introducă pixul pe 
piața Mexicului, au lansat reclama „Nu se va scurge în buzunarul 
dumneavoastră și nu vă va face necazuri“. În locul acesteia, s-a 
tradus greșit „Nu se va scurge în buzunarul dumneavoastră și nu vă 
va lăsa gravidă.“ 

-= culese de pe o listă a celor mai mari zece greşeli 
globale de marketing, 
publicată in Sarasota Herald-Tribune, 19 ianuarie 1998 


film puțin cunoscut, de care abia dacă își mai aminteşte cineva, dar 

de o strălucire perversă, care se numea Demolition Man. Acţiunea 
se petrece în anul 2032, când globalizarea a ajuns să domine complet 
viața americană şi este interzis să juri, să fumezi, să mănânci sărat, să fii 
sărac, să faci schimb de secreții, să înjuri, să bei alcool sau să ai copii 
fără a avea autorizație. Supercriminalul Simon Phoenix (Snipes) îşi face 
apariţia, după treizeci de ani de detenţie, într-o închisoare frigorifică 
care folosește tehnologie criogenică pentru toți încarceraţi. Atunci 
când apare, el găsește o Californie de Sud liniştită, pașnică, fără crime, 
un adevărat fruct copt, tocmai bun pentru a fi cules de un gangster 


A 
I n 1993, Sylvester Stallone şi Wesley Snipes au jucat împreună într-un 

înrăit ca el. Oficialitățile locale, care nu mai erau obișnuite cu crimele, 
își dau seama rapid că aveau nevoie de un polițist de modă veche pentru 
a-i veni de hac acestui criminal de modă veche. Aşa că îl decongelează 
pe John Spartan (Stallone), care işi petrece şi el timpul sub forma unui 
cub de gheață în aceeași închisoare frigorifică, pentru că avusese o 
întâlnire sângeroasă cu Phoenix în care își pierduseră viața mulți civili 
nevinovaţi. Dar acțiunea nu are importanță. Memorabil în acest film 
este faptul că, în această Californie de Sud futuristă, globalizată, există 
un singur restaurant: Taco Bell. 

Stallone descoperă acest fapt când, după ce a fost decongelat, o ofi- 
cialitate locală se oferă să găzduiască o petrecere în onoarea sa, pentru 
că Stallone îi salvase viața. Stallone este şocat aflând că petrecerea urma 
să se țină într-un Taco Bell. În drum spre restaurant, el are următorul 
dialog cu colega sa, interpretată de Sandra Bullock: 

Stallone: „ El spune că eu i-am salvat viaţa, dar eu nu sunt prea sigur 
că aşa s-a şi întâmplat şi recompensa este o masă şi un dans la Taco Bell? 
Vreau să spun, ei, îmi place mâncarea mexicană, dar, să fim serioşi...“. 

Bullock: „Tu o spui pe jumătate în glumă, dar nu înţelegi că Taco 
Bell a fost singurul restaurant care a supraviețuit războaielor de conce- 
sionare.“ 

Stallone: „Și?“ 

Bullock: „ Aşa că acum toate restaurantele sunt Taco Bell.“ 

Stallone: „Nu se poate!“ 

Cei doi intră apoi în foarte elegantul Taco Bell, unde cineva cântă la 
pian în stilul lui Barry Manilow, cântecul de reclamă pentru conservele 
de legume de la Green Giant: 


Lucruri bune din grădină 
Grădina din vale 
Valea lui Jolly Green Giant. 


Aceasta pentru că, în anul 2032, singurele cântece păstrate sunt cân- 
tecele de reclamă. In timp ce grupul stă la masă, Stallone roagă pe 
cineva să-i dea sarea. 

Bullock: „ Sarea nu este bună pentru tine, prin urmare este interzisă.“ 

În viziunea Hollywoodului, aşa ar arăta America când în ţară ar 
domni globalizarea, care a omogenizat şi standardizat şi sterilizat tot ce 
ţine de cultură şi de mediul înconjurător. Este un obsedant tablou 
science fiction al viitorului, dar ce mă tulbură cel mai mult este că în el ar 
putea fi mai mult decât un grăunte de adevăr - şi sare. 

ând am fost la Doha, în Qatar, în toamna lui 1997, am stat la 

Sheraton Hotel, care este situat chiar la capătul promenadei din 
Doha care se înalță deasupra Golfului Persic de un verde-albăstriu. 
Promenada Doha este o cale lungă de zece mile, pavată cu pietre albe şi 
străjuită de grădini și palmieri. Femei în costume naţionale, unele 
purtând măşti negre cu deschizături speciale în dreptul ochilor, se plim- 
bă în sus şi-n jos pe alee. Bărbaţii le fac cu ochiul şi oftează în preajma 
lor, în timp ce mamele împing cărucioare cu copii şi familiile se plimbă 
împreună, mângâiaţi cu toții de briza răcoroasă care adie dinspre goli. 
In prima mea dimineaţă la Doha, am ieșit să fac o plimbare pe prome- 
nadă, unde , îmbibat de atâta culoare, de curcubeul de oameni şi de 
întregul tablou, mi-am zis: „Acest loc este făcut într-adevăr cu gust. 
Dacă există o cultură şi o imagine a Golfului Persic autentice, acesta 
este locul lor.“ Și cu cât mergeam mai mult, cu atât îmi făcea mai mare 
plăcere - până când am trecut de un colț și, brusc, la orizont a apărut 
ceva ca o uriaşă pată: 

Taco Bell. 

Da, chiar aici, în mijlocul promenadei din Qatar, Taco Bell — cu un 
tablou de șase metri al emirului Qatarului fixat de acoperiş. M-am uitat 
la el şi mi-am spus: „Oh, nu, ba da, ce-i cu asta aici? De ce a trebuit să 
pună un Taco Bull drept în mijlocul acestei splendide promenade? Aici 
am trăit adevăratul meu moment qatarez, aici m-am simţit departe de 
casă într-un colț de lume fără egal, și acum trebuie să privesc un Taco 
Bell. Era arhiplin! Scriitorul Thomas Wolfe scria: „Nu te mai poți 
întoarce niciodată acasă“, dar eu simt că greșea. In lumea globalizării, nu 
ai cum să pleci de acasă. Pentru că globalizarea creează o singură piaţă — 
cu uriașe economii ca recompensă pentru faptul că se oferă aceeaşi 
afacere sau se vinde acelaşi produs în același timp în întreaga lume ~, ea 
poate omogeniza consumul simultan în întreaga lume. Şi, deoarece 
globalizarea ca omogenizare culturală şi forță de devorare a mediului 
înconjurător are loc atât de rapid, faptul că diversitatea ecologică şi cul- 
turală, apărută în milioane de ani de evoluţie umană şi biologică, ar putea 
fi ștearsă în doar câteva decenii, reprezintă un real pericol. 

Există într-adevăr o singură speranţă de a stopa sau măcar de a înce- 
tini acest proces. Așa cum ţările trebuie să dezvolte sisteme de protecție 
şi software corespunzătoare dacă vor să adere la Turma electronică în 
domeniul financiar fără a fi sufocate de aceasta, tot astfel trebuie să se 
petreacă lucrurile în sferele mediului înconjurător şi culturii.Țările tre- 
buie să dezvolte filtre suficient de puternice în domeniul culturii şi al 

mediului înconjurător, încât să poată interacționa cu turma fără a fi zdro- 
bită de ea, pentru ca atât cultura, cât şi mediul lor înconjurător să nu se 
prefacă într-un terci global. Dacă ţările nu vor putea face acest lucru, în 
mod special cele în curs de dezvoltare, vom fi cu toții mai săraci. Orice 
loc va arăta la fel ca oricare alt loc, cu aceleaşi Taco Bell, KFC și 
Marriott, cu aceleaşi mall-uri, MTV şi personaje din filmele Disney, cu 
aceleași filme, aceeaşi muzică și acelaşi fond muzical din magazine, cu 
aceleași păduri golaşe şi văi betonate. Turismul în lume va semăna cu 
vizita la grădina zoologică unde în fiecare cuşcă se vor vedea aceleași 
animale — animale împăiate. 


|» martie 1996, când am fost la Bangkok, oamenii de acolo încă mai 
vorbeau de „mama tuturor blocajelor de circulație“. 

Era vorba de o sărbătoare națională care a durat patru zile şi a marcat 
începerea sezonului ploilor în Thailanda în aprilie trecut. Richard 
Frankel, inginer de mediu la Bangkok, mi-a reprodus scena: „Miercuri 
seara ne-am gândit să păcălim traficul şi să ieşim din oraş. Intenţionam 
s-o pornim spre Chiang Mai, la 200 de mile spre Nord, şi să petrecem 
ziua acolo. Am pregătit maşina, am mâncat cu toții și am ieșit din casă. 
Planul nostru era să mergem pe autostrada rapidă în jurul Bangkokului, 
să trecem de aeroport şi apoi s-o luăm drept spre Nord. Am ieşit din casă 
la ora 22. Copiii au adormit pe bancheta din spate, totul era în ordine — 
până am ajuns pe autostrada rapidă. Pe o lungime de şaizeci de mile 
mașinile mergeau bară la bară. Am ajuns în dreptul aeroportului a doua 
zi dimineaţa la ora 10, după ce ne indepărtasem de casă doar cu câteva 
mile. Unii și-au abandonat mașinile. In cele din urmă, am reuşit să ne 
întoarcem și să sărbătorim acasă.“ Bangkokul reprezintă un exemplu 
extrem de ce se poate întâmpla când o ţară în curs de dezvoltare se 
deschide spre avalanșa de investiţii globale, fără a avea filtrele şi sis- 
temele de protecție necesare pentru a gestiona creşterea. Priviţi și altfel 
problema: La sfârşitul anilor *90, pe planetă erau circa 5,8 miliarde de 
locuitori. Să zicem că 1,5 miliarde din ei duc astăzi ceea ce se cheamă un 
stil de viață globalizat. Aceasta înseamnă că ei fac parte din clasa mijlocie 
de jos, mijlocie sau superioară din societate, având un televizor, poate un 
telefon, un anume tip de vehicul pentru deplasări şi o casă cu frigider şi 
maşină de spălat şi de uscat. Cu alte cuvinte, ei au un stil de viaţă bazat 
pe un mare consum de produse petrochimice (de la materiale plastice 
la fertilizatori), hidrocarburi (cărbune, gaz metan şi petrol) şi metale 
prelucrate (mașini, frigidere, avioane). În deceniul următor, dacă globa- 

lizarea va continua să aducă tot mai multor oameni acest stil de viață, iar 
noi nu putem învăța cum să facem mai multe lucruri folosind mai puţine 
materiale, vom ajunge să ardem, să încălzim, să pavăm, să scoatem din 
uz, să vindem și să prefacem în fum străvechile noastre terenuri, păduri, 
râuri şi zone umede, toate acestea cu o viteză nemaiîntâlnită până acum 
în istorie. A 

Vizitaţi Bangkokul și imaginați-vi-l în viitor: un oraş bogat cu o viață 
săracă. Din cauza blocajelor de trafic, mulți conducători auto nu pleacă 
de acasă fără a-și lua cu ei în mașină celularele şi oala de noapte. 
Bangkokul este un oraş cu 10 milioane de locuitori, dar cu o planificare 
centrală atât de slabă, încât până spre sfârşitul anilor ‘90, nu aveau nici 
măcar o reţea de linii de metrou, și nici măcar un parc de autobuze pen- 
tru transportul la mică distanță. Mulți locuitori ai Bangkokului nu mai 
organizează petrecerile în timpul săptămânii, pentru că nu ştiu când ar 
putea ajunge invitaţii. „S-a zis cu toată spontaneitatea vieții“, mi se 
plângea James Fahn, ziarist pe probleme de mediu înconjurător, într-o 
după amiază când ne aflam în jigăritul parc din centrul orașului. „Nu 
poți decât să-ţi suni amicii şi să le spui “Hai să ne întâlnim la restaurant 
în cincisprezece minute.” 

Argumentul tradițional al ţărilor în curs de dezvoltare era: „E ceva 
haos acum, dar vom vom face ordine când ne vom putea permite.“ Dar, 
aşa cum o demonstrează Bangkokul, atunci când un oraș creşte atât de 
rapid şi atât de nestăvilit, s-ar putea să nu mai existe un „mai târziu“. 
Multe trotoare au şi dispărut. N-a mai rămas loc pentru noi parcuri. 
Canalele au fost astupate cu beton pentru a se construi noi clădiri. Peştii 
din ape au murit. Jumătate din poliţiştii de la circulaţie au probleme res- 
piratorii. În Bangkok, piaţa liberă şi Turma electronică pur și simplu au 
sufocat guvernul sau sunt cu mult mai bogați decât guvernul, așa încât 
investitorii pot escalada orice reguli privitoare la mediul înconjurător 
prin corupție. Un diplomat american din Thailanda mi-a spus în timpul 
vizitei mele din 1996: „Tocmai am deschis o duzină sau cam aşa ceva de 
ambasade în fosta Uniune Sovietică şi misiunea noastră este să le 
explicăm oamenilor de acolo că există ceva care se numeşte “piață”. 
Misiunea noastră în Thailanda este să le explicăm oamenilor de acolo 
că există și altceva în afară de piaţă.“ 

La Jakarta m-am întâlnit odată cu Agus Purnomo, care conduce 
World Wide Fund for Nature din Indonezia, pe care l-am întrebat: „Cum 
se simte un apărător al mediului înconjurător într-o piață emergentă? 
Este ceva de genul reparatorului Mocytag, adică cel mai singuratic om 
din oraş?“ 

„Suntem într-o permanentă cursă contra cronometru cu dezvolt 
tarea“, oftează el. „ Inainte chiar ca noi să fi avut o şansă de a convinge un 
număr mai mare de oameni de aici că o dezvoltare sănătoasă din punctul 
de vedere al mediului înconjurător este calea care trebuie urmată, pla- 
nurile pentru construirea de şosele, de fabrici sau uzine erau lansate 
unul după altul. Aici avem o problemă cu şomajul, drept care orice 
proiect care promite locuri de muncă va fi susținut. În asemenea cazuri 
suntem taxaţi drept demolatori ai locurilor de muncă şi suntem tratați 
drept outsideri.“ 

Dar devastarea provocată de această situație se produce acum într-un 
ritm rapid și adesea este ireversibilă, a adăugat el. „ Pierzi un munte, pur 
și simplu îl pierzi și nu mai ai cum să-l pui la loc. Dacă tai păduri, poți 
trece la împăduriri, dar pierzi biodiversitatea — plantele, animalele. Mă 
tem că în zece ani vom avea o conştiinţă a mediului înconjurător, dar nu 
vom mai avea ce să protejăm.“ 


e este de făcut? Putem pune la punct o metodă pentru o globalizare 

de durată a mediului înconjurător? Unii speră că tehnologia va 
evolua într-un mod care să ne ajute să păstrăm spaţiile verzi înainte ca 
Turma electronică să le calce în picoare. Așa cum spune Robert Shapiro 
de la Monsanto: „Numărul populaţiei înmulțit cu aspirațiile umane de a 
avea o existență de clasă de mijloc împărțit la actualele instrumente 
tehnologice exercită o presiune uriașă asupra sistemelor biologice care 
susțin viaţa pe planeta noastră. Dacă trei indivizi care trăiesc pe malul 
unui lac aruncă gunoiul în el, nu se întâmplă o catastrofă. Dar dacă 
30 000 procedează astfel, cel mai bine ar fi să se găsească o modalitate de 
a nu mai face atât de mult gunoi sau de a trata acest gunoi sau de a avea 
mai puţini oameni care să facă gunoi — altminteri lacul nu va mai exista.“ 
Pentru aceasta vor fi necesare unele mari descoperiri în tehnologia 
informațiilor, în biotehnologie și nanotehnologie (miniaturizare până 
la dimensiunile moleculelor și atomilor, cu ajutorul cărora minuscule 
surse de putere pot pune în mișcare sisteme uriașe), așa încât să creăm 
valori la o scală din ce în ce mai mică, folosind tot mai puţin material. De 
pildă, un semn încurajator îl reprezintă faptul că, datorită biotehnologiei, 
acum putem intra într-o plantă şi putem să-i modificăm AND-ul, aşa încât 
ea să se poată apăra în mod natural de insecte fără a fi nevoie de ferti- 
lizatori sau de pesticide. Este, de asemenea, un semn încurajator faptul 
că, datorită tehnologiei informaticii, unele lucruri ca benzile de înregis- 

trare şi filmele să fie acum transformate în semnale digitale — 1 și 0 — 
care nu sunt periculoase, nu produc gunoi şi pot fi utilizate la infinit. 

Descoperirile tehnologice nu vor fi însă suficiente pentru a neutraliza 
impactul turmei asupra mediului înconjurător, pur şi simplu pentru că 
inovațiile nu se realizează suficient de rapid în comparație cu viteza cu 
care se deplasează, creşte şi devorează turma. Toate acestea rezultă clar 
din statisticile privitoare la distrugerea mediului înconjurător. Într-un 
număr din 1998 al revistei Time se arată că 50% din 233 specii de primate 
cunoscute în lume sunt acum în pericol de a dispărea şi 52 de acri din 
pădurile lumii se pierd în fiecare minut. 

Din această cauză, cei ce se ocupă de conservarea mediului trebuie 
să înveţe să acţioneze mai rapid. Ei trebuie să dezvolte rapid software-ul 
regulator şi procedeele de conservare pentru a asigura o dezvoltare 
susținută și a menţine suprafeţele încă neafectate. Ei trebuie să cola- 
boreze mai strâns cu țăranii locali și cu populația autohtonă al căror 
mod de viață depinde de sănătatea pădurilor şi a altor sisteme naturale. 
Trebuie să educe rapid elite locale care să fie gata să organizeze și să 
conserve parcuri naturale şi rezervații naturale, de care noua burghezie 
și clasele de jos de la oraşe nu au timp, resurse sau dispoziție să se 
ocupe. Fireşte, ei vor trebui să promoveze eficient controlul nașterilor, 
şi aceasta imediat, pentru că creşterea nestăvilită a populaţiei va face să 
sară în aer orice filtre de protejare a mediului înconjurător. Howard 
Youth a scris în revista World Watch despre modul în care populația 
caraibiană din Honduras a promovat dea lungul anilor o conştiinţă 
verde, relevând faptul că tot acest efort susținut a fost subminat de lipsa 
prezervativelor. „Dacă zbori deasupra ținutului hondurian“, scria el, 
„poţi aproape să vezi cum crește țara: noi orașe, noi şosele, noi porțiuni 
defrișate în păduri deja defrişate pe pante creează un fel de patchwork 
de activități umane... Cea mai mare creştere de populație se înre- 
gistrează la ţară — în sate risipite la mari distanțe în zone prăpăstioase — 
și în multe din aceste locuri contraconcepționalele nu sunt de găsit...“ 

Dar, dacă ar fi bine ca cei care se ocupă de conservarea mediului să 
acționeze mai rapid în aceste zone, ar fi nerealist să ne închipuim că ne 
putem aștepta la așa ceva. Ce ne rămâne, deci, de făcut? Ne rămîne 
următorul fapt: să ne mișcăm acum mai repede decât turma, călărind 
turma însăși și încercând să-i schimbăm direcţia. Trebuie să-i demon- 
străm acestei turme că a fi verde, a fi global şi a fi lacom nu sunt 
obiective incompatibile. Dacă vreţi să salvați Amazonul, mergeţi la 
școala de comerţ și învățați cum se încheie o afacere. 

N: este ușor să găsești oameni care să îmbine gândirea economică 
cu cea ecologică, dar cel care a reușit aceasta cel mai bine este 
Keith Alger. 

L-am întâlnit pe Alger, un bărbat de patruzeci și patru de ani, în tim- 
pul unui tur prin pădurile tropicale de la Atlantic ale Braziliei, unde era 
unul dintre conducătorii unei asociaţii care ajuta la salvarea a ceea ce a 
mai rămas din pădurile tropicale din statul federal Bahia din nord-estul 
Braziliei şi, în același timp, încerca să ofere o ocupaţie alternativă pentru 
o parte din tăietorii de copaci. Alger, politolog american căsătorit cu o 
braziliană, specialistă în maimuțe, a venit în Brazilia în ideea de a putea 
salva pădurea tropicală explicându-le brazilienilor importanţa ecologică 
a acesteia. Dar a înţeles repede că, atât timp cât nu putea asigura o 
ocupaţie pentru tăietorii de copaci care ar fi rămas fără loc de muncă 
prin salvarea pădurii tropicale, nu va realiza nimic. Alger mi-a descris 
astfel situaţia: „ Oamenilor le este greu să îndure sărăcia, iar sentimentul 
de a nu putea avea grijă de propriul lor mediu înconjurător îi apasă. 

"Țăranii de aici mi-au spus că ar fi vrut şi ei să salveze pădurea tropi- 
cală, dar şi joburile lor erau specii amenințate. Dacă trebuiau să 
cumpere o mașină nouă sau să-şi trimită fiul la colegiu, tăiau pur şi sim- 
plu câteva hectare de copaci bătrâni, pe care îi păstraseră aşa cum 
păstrezi bani în bancă. Dacă voiam să salvez pădurea tropicală, trebuia 
să ajut la crearea de locuri de muncă pentru ei.“ 

Alger, care conduce Institute of Social and Environmental Studies 
din Bahia de Sud, s-a asociat cu un grup de ecologişti de la Conser- 
vation International din Washington şi un grup de ecologişti locali și au 
devenit cu toţii întreprinzători ecologişti pentru a salva pădurea tropi- 
cală. Pe de o parte, Alger şi colegii săi brazilieni au dus o bătălie politică 
de șapte ani împotriva tăietorilor de copaci care s-a încheiat în 1998 
când guvernul brazilian a interzis în cele din urmă tăierea copacilor din 
pădurea tropicală din sudul Bahiei. Pe de altă parte, echipa lui Alger şi 
Conservation International au amenajat un parc ecologic pe o fâșie 
deasă din aceeaşi pădure tropicală din sudul Babhiei. Ei au angajat un 
grup de cățărători alpiniști profesioniști care s-au folosit de arcuri şi 
săgeți pentru a întinde frânghii deasupra arborilor înalți de o sută de 
picioare şi apoi de a împleti frânghiile şi de a le lega între ele pentru a 
crea un drum peste vârfurile copacilor ca un fel de baldachin, unde 
nodurile de legătură le alcătuiau niște căsuțe din lemn. Drumul, lat cam 
de un picior, balansează uşor când treci pe el din vârful unui pom în vâr- 
ful altui pom şi se află în afara orașului Una, acolo unde pădurea 
tropicală de la Atlantic acoperea odinioară întreg litoralul. Astăzi doar 

7% din ea a supravieţuit acţiunii tăietorilor de copaci şi țăranilor care au 
ciopârțit şi incendiat pădurea. 

Drumul prin baldachin este spectaculos. Nu sunt multe pădurile în 
care pe un singur hectar de pământ să întâlneşti 450 de specii de copaci 
diferite, toate căutându-şi un loc sub soare. Țopăind din vârf în vârf de 
copac pe drumul baldachinului poți să priveşti drept în ochi una din cele 
mai rare maimuțe de pe pământ, maimuța-leu cu capul auriu sărind din 
pom în pom. Poţi privi în linişte muşuroaiele de termite, mari ca nişte 
dovleci atârnând din arborii de cauciuc din care picură cauciuc natural. 
Trecând pe cărările mlăștinoase de sub copaci, care fac parte și ele din 
parcul ecologic Una, poţi merge la pas cu caravane de furnici care taie 
frunze ducând bucăţi de frunze în mușuroaiele lor de mărimea unei 
guri de ulcior. 

Ajutată de Conservation International, echipa lui Alger a cerut spri- 
jin financiar pentru amenajarea parcului ecologic de la Ford Motor 
Company şi Anheuser-Busch (Budweiser), amândouă fiind angajate în 
afaceri în Brazilia, ca şi de la USAID (Agenţia Guvernamentală a 
Statelor Unite pentru Dezvoltare Internațională) şi de la Banco Real, 
banca braziliană care deţine hotelul Transamerica, situat în apropiere, 
şi al cărei preşedinte le-a spus funcționarilor brazilieni localnici: „Eu 
vreau ca turiştii mei să vadă copaci în fundal când privesc pe fereastră şi 
nu un peisaj selenar defrișat.“ Anheuser-Busch a trimis într-adevăr, unul 
dintre proiectanți parcului tematic de la Busch Gardens în Florida pen- 
tru a ajuta la proiectarea parcului ecologic. 

in afară de parc, Alger a colaborat cu primarul din Una, el însuşi 
tăietor de copaci, la crearea unor noi locuri de muncă. De exemplu, 
Transamerica Hotel dă de lucru la 600 de persoane şi acum oferă excur- 
sii prin pădurea tropicală. Alianţa lui Alger s-a străduit să contribuie la 
dezvoltarea agriculturii în pădurea tropicală prin cultivarea arborilor de 
cacao şi cafea care cresc la umbra copacilor înalți. Echipa lui Alger a 
solicitat în scris guvernului federal brazilian prin intermediul admi- 
nistrației municipale din Una sprijin financiar şi a primit fonduri de la 
Ministerul Educaţiei pentru perfecţionarea profesorilor formaţi pentru 
școlile din Una. Alger spunea: „L-am scos din pâine pe primar, care este 
un tăietor de copaci. Știam că trebuie să găsesc ceva pentru acest tip, 
altminteri se va spune că i-am abandonat.“ 

Un alt loc avut în vedere de Alger a fost comunitatea de high-tech, 
care se bucură astăzi de o enormă credibilitate în țările în curs de dez- 
voltare, unde fiecare guvernator și fiecare primar visează să aibă în 
curtea din spate o fabrică de microcipuri. La insistențele lui Gordon 

Moore, unul dintre fondatorii Intel, care face parte din comitetul direc- 
tor de la Conservation International, firma a pus la dispoziția echipei lui 
Alger fonduri şi computere pentru a elabora hărți riguroase ale pădurii 
tropicale și a se concentra asupra a ceea ce trebuia salvat în primul 
rând. Folosindu-se de ceva ce se numeşte Geographic Information 
System, echipa lui Alger a fost în măsură să introducă hărțile pe com- 
puter şi apoi să pună întrebări cheie. 

„Cel mai important lucru pe care l-am cerut computerului a fost 
unde se află locurile înguste şi coridoarele dintre diferitele sectoare ale 
pădurii tropicale de la Atlantic“, spune Alger. „GIS ne-a trimis direct la 
ele. Era un lucru extrem de important pentru că aceste coridoare leagă 
între ele două mari corpuri ale pădurii tropicale, care, fără ele, sunt un 
mănunchi de fragmente izolate. Acestea nu pot susține atâtea specii, 
drept care, multe din ele dispar dacă respectivele coridoare nu sunt 
conservate. Am amenajat parcul ecologic din Una pe unul din aceste 
coridoare pe care primarul din Una deja le destinase tăierii.“ 

Alger a primit și sprijinul lui George St. Laurent, un întreprinzător 
american aventurier și excentric, care a deschis o fabrică de computere 
pentru piaţa braziliană într-o fabrică de cacao părăsită din apropiere de 
Una. Lui St. Laurent guvernul statului i-a promis scutiri de taxe pentru 
a-şi deschide aici fabrica de high-tech, dar el i-a spus guvernatorului 
local că are nevoie de ceva mai mult decât de scutirile respective dacă 
vrea să-i convingă pe inginerii de computere din Sao Paolo și din Silicon 
Valley să vină în nord-estul Braziliei. El avea nevoie de peisaje verzi, nu 
de hârtii verzi. Păstrarea unui mediu înconjurător plăcut poate fi un mag- 
net extrem de puternic pentru atragerea lucrătorilor din domeniul 
high-tech, care au deseori multe posibilități de a alege unde să trăiască. 
Nu degeaba Silicon Valley se află în California. „l-am spus guvernato- 
rului că avem nevoie de un mediu înconjurător atrăgător“, a spus St. 
Laurent. l-am spus că inginerii de computere pot trăi oriunde. Ei pretind 
o înaltă calitate a vieţii şi locuri unde să se poată duce în weekend. Dacă 
pot trăi aproape de unul dintre cele mai excitante sisteme din punctul de 
vedere al biodiversității, mai degrabă ar vrea să se implice în el decât să 
asiste la distrugerea lui. „Pentru a-i veni în ajutor lui Alger în demer- 
surile pe lângă guvernul local, St. Laurent a promis să doneze şcolilor 
locale câteva computere. 

În cele din urmă, presiunile exercitate de guvernul brazilian și de 
alianța lui Alger l-au făcut pe primarul din Una, Dejair Birschner, să-şi 
schimbe părerile, chiar dacă scrâşnind din dinți. lată ce mi-a spus pri- 
marul: 

„Când am auzit prima dată de aceşti ecologişti, m-am gândit că n-o 
să ne facă decât necazuri. Cu vreo doi ani în urmă am început să înțeleg 
că ei se străduiau să ajute la dezvoltarea regiunii. Una are 32 000 de 
locuitori și o suprafață de 1 700 m2. Cele mai mari firme, în număr de 
trei, care oferă locuri de muncă sunt Transamerica Hotel, Unacaw (o 
mare plantație de cacao) şi muncipalitatea. Viaţa aici este cumplit de 
grea. Aproape 40% din populaţie trăieşte în barăci de lemn şi, de când 
industria de cacao s-a prăbuşit, lucrurile s-au înrăutățit cu adevărat... 
Nu-l condamn pe Keith pentru că ne-a spus adevărul — că nu putem con- 
tinua cu tăiatul copacilor. Va trebui să creăm noi înşine locuri de muncă. 
Dar Keith va trebui să-și aducă și el contribuţia.“ 

Lecţia pe care a invăţat-o Alger din toate acestea este că singurul 
mod de a salva pădurea tropicală este modul în care se salvează sis- 
temul financiar al unei țări — tratându-l nu ca pe o piață în ascensiune, ci 
ca pe o societate în ascensiune. Salvaţi societatea şi puteţi salva copacii. 

Alger mai spunea: „ Am început să lucrăm cu câţiva foarte inteligenți 
absolvenţi de şcoli superioare braziliene din împrejurimi pentru a fonda 
Institute for Social and Environmental Studies of Southern Bahia. Apoi 
am început să instruim oameni şi să-i deprindem cu cunoștințele nece- 
sare pentru a fi ecologişti moderni. Aceasta înseamnă să-i faci pe biologi 
să gândească asemenea oamenilor de afaceri şi să-i deprinzi pe 
economiști cu cele mai moderne tehnici de cartografie. Până nu 
demult, nici o universitate braziliană nu aborda asemenea cunoștințe 
intersectate de care este nevoie pentru a fi un bun întreprinzător ecolo- 
gist din zilele noastre. Acum formăm o nouă generaţie pe care o 
învăţăm cum să stoarcă maximum dintr-un dolar, prin „maximum“ 
înțelegând deopotrivă conservarea speciilor şi oportunități economice 
şi sociale pentru oamenii care trăiesc printre aceste specii. Fără a învăţa 
aceste două lucruri nu putem salva nici măcar un singur copac.“ 


O altă metodă de globalizare verde este aceea de a demonstra 
corporațiilor și acţionarilor lor că profiturile şi cursul acțiunilor lor 
vor creşte, dacă vor adopta metode de producție sănătoase din punctul 
de vedere al mediului înconjurător. 

Jim Levine, inginer de mediu, care este membru în Comitetul de 
Conservare şi Dezvoltare a Golfului San Francisco şi învață companiile 
să fie verzi, dar să fie şi lacome, mi-a explicat cum procedează: „Trebuie 
să faci companiile, acționarii și Wall Street-ul să înțeleagă că slabele 
performanţe în domeniul mediului echivalează cu pierderea profiturilor. 
Până în urmă cu zece ani, protecția mediului în procesul de producție nu 

constituia un obiectiv. Dar acum, cu un guvern care bate la cap compani- 
ile cu noi reguli şi noi taxe stimulative pentru o producţie verde şi cu 
Securities and Exchange Commission care le arată companiilor că tre- 
buie să înceapă să le prezinte detaliat acţionarilor lor responsabilitățile 
pe care le au față de mediul înconjurător — de pildă, acuzația de dumping 
şi costurile de degajare a gunoaielor —, s-a realizat o schimbare de para- 
digmă. Companiile au început să înțeleagă că, dacă se duc la Bangkok şi 
construiesc o uzină care poluează mediul înconjurător şi dacă, în cele 
din urmă, guvernul thailandez adoptă legi pentru îndepărtarea 
gunoaielor şi introduce un software de reglementare în acest sens, va 
reveni cu mult mai scump să reacționeze mai târziu decât să constru- 
iască de la bun început pe baza unor procedee care protejează mediul.“ 

Una dintre companiile de frunte din această nouă paradigmă este 
Baxter International, Inc., o companie producătoare de produse de 
sănătate, având sediul la Chicago. In 1997, Baxter a vândut produse în 
valoare de 6,1 miliarde USD, produse în 60 de fabrici de pe tot globul. În 
raportul anual prezentat acţionarilor de Baxter figurează Declaraţia de 
cheltuieli pentru protejarea mediului în toate fazele producţiei. În 
Declaraţia din 1997 se raporta că practicile producției verzi introduse în 
anul respectiv i-au adus companiei economii în valoare de 14 milioane 
USD, mai mult decât costurile programului. În plus, firma a economisit 
alte 86 milioane USD începând din 1990 prin evitarea costurilor cu aju- 
torul practicilor producției verzi. „Aceasta înseamnă“, se spune în 
raport, „că în 1997 Baxter ar fi cheltuit cu 100 milioane USD mai mult 
pentru materii prime, procese de producţie, înlăturarea deşeurilor și 
ambalare, dacă firma nu ar fi introdus încă din 1990 măsurile de prote- 
jare a mediului înconjurător.“ 

Majoritatea ţărilor nu au nici acum legi eficiente „de sancționare a 
celor care poluează“, dar într-o bună zi multe vor avea. Din acest motiv, 
în raportul anual pe 1997 Baxter spune că „ este mai bine să ne deba- 
rasăm acum în mod onorabil de tot gunoiul apărut la scară mondială. 
Vom fi astfel mai în măsură să evităm mari responsabilități potenţiale în 
viitor.“ Cadrele de conducere care nu gândesc astfel nu se preocupă de 
acționarii lor şi se privează de bonusuri mai mari. 


U neori, totuşi, acest motiv al profitului nu funcționează. Uneori este 
pur şi simplu mai profitabil să exploatezi la maximum pământul și 
să-l sacrifici unor rapace interese globale. Nu mai rămâne decât o 
singură strategie, una eficientă — aceea de a învăța cum să foloseşti glo- 
balizarea împotriva ei înseși. 

Am descoperit acest lucru în Brazilia, nu în pădurea tropicală, ci în 
umedul Pantanal pe care lam vizitat împreună cu o echipă de la 
Conservation International. Am zburat cu un minuscul avion cu elice 
spre Fazenda Rio Negro, un ranch şi o cabană pe Rio Negro, cu un cîmp 
de aterizare acoperit cu iarbă în fața casei. Ne făcusem planul să 
începem cu un interviu luat lui Nilson de Barros, însărcinatul cu pro- 
bleme de mediu pentru statul federal brazilian Mato Grosso do Sul. 
Ştiam că va fi un interviu interesant, pentru că de Barros insistase să-l 
luăm la mijlocul râului Rio Negro. Ne-am urcat la Fazenda în bărci cu 
motor şi ne-am îndreptat spre punctul de întâlnire la un cot al râului. 
Acolo ne așteptau stând în apă până la brâu de Barros şi echipa lui. 
Lângă ei era o barcă cu un frigider plin cu bere. 

„Mai întâi o bere, apoi o baie, apoi stăm de vorbă“, a spus el 
deschizând o cutie de Skol în murmurul apei. 

Atunci mi-am spus că am cel mai bun job din lume! 

De Barros a explicat că regiunea Pantanal, situată de-a lungul gra- 
niței dintre Brazilia, Bolivia şi Paraguay, este cea mai mare zonă umedă 
cu apă dulce din lume (de mărimea Wisconsinului) și este gazda 
jaguarului, ca şi a altor specii aflate în pericol de dispariție. Rezervaţia 
naturală Pantanal, unde ne aflam la mijlocul râului, seamănă cu un fel 
de Jurassic Park fără dinozauri. De-a lungul râului am trecut pe lângă 
nenumărați caimani tolăniți pe mal, pe lângă vidre uriaşe care ieșeau și 
se scufundau în apă, egrete, macao, tucani, ibişi, cerbi de mlaștină, lopă- 
tari, berze jabiru, pisica-tigru și nandu, toți ivindu-se din pădure în 
diferite puncte. Spre deosebire de Amazon, explica de Barros, Pantanal 
nu este amenințat de locuitori sărmani care vor să distrugă habitatul 
pentru a scăpa de sărăcie. Într-adevăr, cultura din Pantanal este un 
exemplu rar de om şi natură prosperând armonios într-o gospodărie 
bazată pe creșterea vitelor, pescuit și, în ultimul timp, turism ecolo- 
gic. Pericolul pentru această regiune vine dinspre globalizare. Este 
vorba despre plantatorii de soia de pe platoul de deasupra bazinului 
Pantanal, care bat din pinteni să alimenteze rapid piața mondială în 
expansiune pentru boabele de soia. Pesticidele şi nămolul de pe 
plantaţii s-au scurs din fermele lor murdărind râurile şi distrugând 
spațiul vital. În același timp, Brazilia, Argentina, Uruguay, Paraguay şi 
Bolivia au format un bloc comercial pentru o mai bună competitivitate 
globală. Iar pentru a-şi vedea mai repede pe piața mondială produsele 
lor de soia din această regiune, ei vor să excaveze şi să regularizeze 
râurile — așa încât barjele să poată naviga mai ușor şi mai rapid —, dar 
aceasta înseamnă serioase daune aduse ecosistemului. În sfârşit, un 

consorțiu de companii energetice internaționale condus de Enron con- 
struieşte o conductă de petrol, potențial periculoasă pentru mediul 
înconjurător, trecând prin Pantanal din Bolivia bogată în petrol până în 
Sao Paulo care duce lipsă de energie. 

Dar, dacă globalizarea este principala ameninţare pentru Pantanal, în 
același timp este și principala speranţă de salvare. Pe de o parte, locui- 
torii din Pantanal au acum o şansă de a-şi conserva modul lor tradițional 
de viaţă, care păstrează pământul în stare naturală, oferind excursii eco- 
logice şi carne de vite hrănite natural pentru pieţele mondiale dispuse să 
plătească prețuri mai mari pentru produse ecologice. Mai mult, 
existența unor companii globale de vârf, care sunt implicate aici, poate fi 
un avantaj. Afacerea cu soia a atras mari companii de navigație fluvială 
care, spre deosebire de multe firme locale, pot să-și permită să 
folosească tehnologii sofisticate, care sunt mai puțin dăunătoare mediu- 
lui, cum ar fi modernele barje care pot naviga cu elice high-tech pe râuri 
cu coturi abrupte, așa încât cursul apelor nu mai trebuie regularizat. 

Dar globalizarea este cu adevărat o binefacere în crearea de 
„ecologişti superputernici“, care, acționând pe cont propriu, pot acum să 
ţină piept cu succes Turmei electronice și guvernelor. Graţie Interne- 
tului, ecologişti dintr-o ţară transmit rapid ecologiştilor din altă ţară cum 
se comportă un concern multinațional în țara lor. De aceea, tot mai 
multe concerne multinaționale înțeleg că, pentru a-și păstra reputația lor 
globală şi imaginea globală de marcă în era Internetului, trebuie să se 
dovedească mai responsabile față de mediul înconjurător. În Pantanal 
lucrurile s-au petrecut astfel: ecologiștii locali au atras ecologişti din 
America de Nord pentru a exercita presiuni asupra Băncii de Dezvoltare 
inter-americană, care intenționa să finanțeze excavarea şi regularizarea 
sistemului fluvial. Banca de Dezvoltare, sensibilă la reputaţia ei globală, 
a reacționat prin presiuni făcute asupra guvernelor locale care spon- 
sorizaseră proiectul pentru a-i reduce proporțiile şi a elabora o serioasă 
expertiză de mediu. În final, guvernele implicate au găsit modalităţi de a 
îmbunătăți navigația pe râuri în Pantanal fără a le modifica forma. 

„Este un mare contrast față de acum cincisprezece ani“, spune 
Glenn Prickett, vicepreşedinte la Conservation International şi respon- 
sabil cu parteneriatul corporatist. Gândiţi-vă la o ţară ca Brazilia. Acum 
cincisprezece ani, aici comandau generalii, și când ecologișştii străini au 
criticat dezvoltarea economică de pe Amazon, generalii le-au spus: 
“Ștergeţi-o. Acesta este teritoriul nostru suveran. Nu e treaba voastră.” 
Dar apoi a venit globalizarea şi a apărut Internetul şi guvernul brazilian 
le-a lăsat să intre, mai bine zis le-a invitat pe toate aceste mari companii 


308 LEXUS ŞI MĂSLINUL 


globale pentru a investi. Aceasta a creat o nouă dinamică. Forţa motrice 
a dezvoltării s-a mutat acum la companiile și instituțiile globale, care fac 
prin definiție afaceri globale, au nevoie de acces global şi, de aceea, tre- 
buie să se preocupe de renumele lor global legat de problemele 
mediului înconjurător. Dacă ecologiştii brazilieni intră pe Internet şi le 
spun colegilor lor din Statele Unite şi din Europa că o anumită com- 
panie globală prejudiciază mediul în Brazilia, ecologiştii din aceste țări 
vor reacționa. Curând respectiva companie ar avea de-a face cu o cam- 
panie globală, ceea ce i-ar afecta interesele nu numai în Brazilia, ci și în 
întreaga lume.“ 

Cu atâtea democrații acum în lume, uneori este suficient ca un ecolo- 
gist să trimită prin e-mail un mesaj propriului parlament, pentru a stopa 
proiectul unei mari uzine de forță sau alte proiecte dăunătoare mediului. 
Pe de altă parte, companiile globale învață că, susținând programele de 
conservare, îşi pot îmbunătăți propria imagine globală în rândurile clien- 
telei, care pun un preţ tot mai mare pe mediul înconjurător. 

„Companiile care au un comportament necorespunzător nu mai au 
un loc unde să se ascundă într-o lume interconectată global“, spunea 
Prickett. „Clienţii, comitetele de supraveghere şi acţionarii de pretutin- 
deni pot acum să recompenseze sau să sancționeze companiile pentru 
ceea ce fac în locuri îndepărtate. Celor care au un comportament corect 
li se vor deschide ușile, iar celor care se comportă necorespunzător li se 
va trânti uşa în nas.“ 

Cele mai bune companii au învățat această lecție. Charles O. 
Holliday.jr., preşedintele DuPont, îmi explica odată. „Inainte vreme, 
dacă intenționam să ridicăm în vecinătate o uzină chimică, credeam că e 
suficient dacă aveam acordul vecinilor din preajma uzinei. Acum nu mai 
e aşa. O dată cu Internetul şi toate celelalte, este ca şi cum ai avea şase 
miliarde de vecini şi ar trebui să le dai satisfacție tuturor... Poţi obține o 
aprobare din partea guvernului pentru o groază de lucruri, dar acum se 
pune problema dacă poți să construieşti coaliții (publice) mai largi.“ 

Aşa se explică de ce astăzi Ford Motor finanţează activitatea de 
cercetare de la Conservation International în regiunea Pantanal, pro- 
gramul ei de conservare a animalelor sălbatice şi de transformare a 
ranchurilor din Pantanal care cresc vite în rezervaţii private. Așa se 
explică şi lobby-ul făcut în Brazilia pentru conservarea Pantanalului. 
Desigur, Ford nu salvează Pantanalul pentru că se topește de dragul 
speciilor în primejdie, ci mai degrabă pentru că acesta consideră că va 
putea vinde cu mult mai multe mașini Jaguar dacă se va vedea că firma 
se preocupă de salvarea jaguarilor din Pantanal. Şi dacă acest lucru este 

necesar pentru a salva acest ecosistem incredibil de frumos și modul 
său de viaţă, atunci Dumnezeu să-l binecuvânteze pe Henry Ford şi 
Internetul. 


acă salvarea pădurii tropicale de asaltul Turmei electronice este 
dificilă, salvarea culturii care s-a dezvoltat în această regiune este 
o sarcină mult mai complexă. 

În sistemul Războiului Rece, ca să nu mai vorbim de perioadele 
anterioare din istorie, ţările şi culturile pur şi simplu nu veneau în con- 
tact unele cu altele atât de frecvent, direct și deschis ca în zilele noastre. 
Era mult mai dificil să călătoreşti în diferite zone, existau nenumărate 
ziduri, garduri, cortine de fier, văi şi şanţuri care ascundeau şi conser- 
vau culturile individuale. Astăzi însă, culturile sunt oferite consumului 
global şi se confruntă între ele în cel mai brutal mod darwinist prin 
intermediul Internetului, al televiziunii prin satelit şi al granițelor 
deschise. Mă duc în satele din Nord-Estul Chinei să văd cum arată 
lumea de dincolo de frontierele globalizării şi întâlnesc adolescente 
purtând pantofi cu tocuri înalte. Dacă aderaţi la globalizare fără un soft- 
ware corespunzător şi fără un sistem operațional adecvat, economia 
dumneavoastră se va topi cât ai clipi din ochi. Dacă aderaţi la globa- 
lizare fără măsuri de protejare a mediului, pădurile vor fi culcate la 
pământ fulgerător. Deschideţi graniţele atacului cultural al globalizării 
fără a avea filtre de protecție şi s-ar putea să mergeţi seara la culcare 
crezând că sunteți un indian, un egiptean, un israelian, un chinez sau un 
brazilian și să vă treziți a doua zi dimineaţa descoperind că toţi copiii 
dumneavoastră seamănă cu Spice Girls, iar băieţii vor cu toții să se 
îmbrace ca Hulk Hogan. 

La o lună după vizita mea în Qatar, unde am dat de Taco Bell, am ple- 
cat la Kuala Lumpur, în Malaysia, unde am stat la hotelul Shangri-La, 
unul din marile hoteluri vechi din Sud-Estul Asiei. Îmi place numele 
„Shangri-La“. Sună atât de exotic. Am ajuns în Kuala Lumpur noaptea 
târziu şi, într-adevăr, nu am putut vedea prea mult în timp ce treceam 
prin oraş, așa încât a doua zi dimineaţa, când am tras perdelele din ca- 
mera mea de hotel, primul lucru pe care l-am văzut a fost un tablou al 
colonelului Sanders de la Kentucky Fried Chicken care se lăfăia pe 
spațiul dintre două etaje de pe clădirea din faţă. 

„Ei, asta-i bună“, mi-am zis, „ce caută ăsta aici? Am făcut 15 000 de 
mile până la Kuala Lumpur ca să stau la Shangri-La şi prima persoană 
pe care o întâlnesc este colonelul Sanders!“ 

Cu o altă ocazie, am făcut o vizită unui om de afaceri din centrul 
Jakartei şi l-am întrebat cum puteam să ajung la următorul meu punct 
de întâlnire. Descrierea lui exactă a fost următoarea: „Mergeţi până la 
clădirea, unde la etaj este Armani Emporium - ştiţi, chiar deasupra 
cafenelei Hard Rock — şi apoi o luaţi spre dreapta la McDonald's.“ M-am 
uitat la el, am început să râd și am întrebat „Unde mă aflu?“ 

India este o ţară care a încercat din răsputeri să țină piept omoge- 
nizării culturale globale. Dar chiar şi acolo, în rândurile elitei indiene, 
Turma electronică s-a pus rapid pe treabă. Intr-o înăbușitoare după 
amiază la New Delhi, în vara anului 1998, am luat un interviu fostului 
prim-ministru indian I.K. Gujral, unul dintre cei mai luminaţi politicieni 
ai Indiei, acum în vârstă de şaptezeci şi opt de ani. A început prin a 
reaminti cuvintele pe care i le-a spus un reprezentant al Canadei la o 
conferință Unesco, după ce politicianul indian a prezentat o rezoluţie 
prin care se garanta că „noua ordine informaţională“ care urma să se 
instaleze în lume va fi un schimb reciproc de culturi şi informaţii și că 
nu doar ţările dezvoltate își vor turna culturile lor în gâtlejurile 
națiunilor în curs de dezvoltare. Reprezentantul canadian la uluit pe 
Gujral prin sprijinul pe care i ta dat. „L-am întrebat de ce sprijină 
Canada acest proiect“, își amintea Gujral. „ El a spus: “Pentru că noi deja 
am trecut prin experiența de care voi vă temeți. Nu mai există muzică, 
teatru, film, cultură sau limbă canadiene. Totul a fost americanizat.“ 

Când l-am întrebat de ce îl preocupă atât de mult această temă, Gujral, 
care purta costumul tradițional indian, a spus că atâta timp cât nu ţi-ai păs- 
trat măslinii în grădina din spate, nu te vei simţi acasă în propria ta casă. 
Care sunt rădăcinile mele?“, a întrebat cu glas tare. Rădăcinile mele nu 
constau numai în faptul că trăiesc aici, în India. Rădăcinile mele sunt fap- 
tul că ascult pe cineva recitând în limba mea maternă. Ascult pe cineva 
cântând în limba mea maternă în timp ce mă plimb pe stradă. Rădăcinile 
mele sunt atunci când stau la mine acasă, împreună cu dumneavoastră, 
iar eu port costumul meu tradițional. Tradițiile noastre au o vechime 
milenară. Nu poți să le laşi pur şi simplu să dispară. Lumea va fi cu mult 
mai bogată, dacă diferitele culturi îşi păstrează coloritul şi diversitatea.“ 

M-am identificat întru totul cu Gujral, poate pentru că m-am născut 
și am crescut într-o comunitate relativ mică din Minnesota. Globa- 
lizarea poate avea un profund efect de dezorientare. A-ţi vedea măslinii 
smulși din rădăcini sau omogenizaţi într-un terci global înseamnă a-ţi 
pierde raportul cu lumea. 

La toate acestea mă gândeam într-o după amiază la lerusalim împre- 
ună cu prietenul meu, Yaron Ezrahi, teoretician în probleme de de 

politică, care a făcut o observaţie tranşantă. A spus: „Ştii, Tom, sunt 
două moduri în care poţi face pe cineva să se simtă dezrădăcinat. Unul 
este să-i distrugi căminul şi celălalt este să faci în așa fel, încât casa lui 
să fie la fel cu oricare alta de oriunde.“ À 

Cum poate fi prevenită o asemenea dezrădăcinare? In primul rând, 
trebuie să se înțeleagă că globalizarea-americanizarea nu este doar 
introdusă forțat din exterior, ci şi absorbită din interior. Oamenii de pre- 
tutindeni pe glob vor să trăiască în sistemul globalizării, şi aceasta din o 
mulțime de motive. Locuitorii aceia din Qatar care se înghesuiau în 
Taco Bell pe promenada din Doha nu veneau din vreun fermecător 
local sau dintr-un bistro din apropiere cu alămuri strălucind de 
curăţenie şi mobilier de stejar. Înainte ca aici pe promenadă să existe 
Taco Bell, a fost, probabil, o cârciumă invadată de muşte cu câţiva tipi 
prăjind carne pe cărbuni în condiții sanitare necorespunzătoare, fără 
lumină și fără spălător. În locul acesteia, locuitorilor din Qatar li se oferă 
acum ceva ce nu au mai gustat înainte, mâncare mexicană, toalete 
curate, standarde sanitare internaţionale, personal amabil și zâmbitor şi 
controale de calitate — totul la un preț ieftin pe care oricine poate să şi-l 
permită. Nici o mirare că lumea se înghesuie. 

Aici mai există ceva ce se oferă, ceva ce nu este vizibil, dar care pen- 
tru mulți contează mai mult. Am descoperit acest lucru pentru prima 
oară în Malaysia. M-am să-l văd pe ministrul de Finanţe şi, în timp ce 
aşteptam în anticameră, purtătorul său de cuvânt m-a prezentat unui 
om de afaceri malaysian aflat acolo tot pentru a sta de vorbă cu mi- 
nistrul. A fost prezentat cu cuvintele: „ DI. Ishak Ismail este proprietarul 
filialei Kentucky Fried Chicken în Malaysia. „Imediat mi-am scos mapa 
de scris IBM şi am insistat să-i iau un interviu. 

„Spuneţi-mi un lucru“, am întrebat eu. „Ce îi atrage atât de mult pe 
malaysieni la Kentucky Fried Chicken?“ Nu le place numai gustul, a 
spus el, le place şi ceea ce simbolizează el: modernitate, americanizare, a 
fi la pas cu ultima modă. „Ceva occidental, în special american, asta le 
place oamenilor de aici“, a explicat dl. Ismail. „ Asta vor să mănânce, asta 
vor să fie. Am văzut oameni veniți din mici orașe de provincie din toată 
Malaysia, stând la coadă la Kentucky Fried Chicken - vin aici de pre 
tutindeni. Vor să se simtă asociaţi cu America. Oamenilor de aici le place 
tot ce este modern. Se simt moderni dacă mănâncă asta.“ Într-adevăr, în 
aşezările rurale din Malaysia a merge la Kentucky Fried Chicken echi- 
valează pentru mulți malaysieni cu cea mai ieftină excursie în America 
pe care şi-o pot permite. 


312 LEXUS ŞI MĂSLINUL 


Malaysienii merg la Kentucky Fried Chicken şi cei din Qatar merg 
la Taco Bell pentru acelaşi motiv pentru care americanii merg la 
Universal Studios - ca să vadă originile visurilor lor. Astăzi, e bine sau e 
rău, globalizarea este un mijloc de a răspândi visul american pe glob. In 
satele globale de astăzi, oamenii știu că există un alt mod de viaţă, știu 
cum este stilul de viață american, și mulţi dintre ei îşi doresc o felie 
mare din el pe care să o poată mânca , cu tot ce ţine de aceasta. Unii se 
duc la Disney World ca să îl dobândească, alții se duc la Kentucky Fried 
Chicken în nordul Malaysiei. Ivy Josiah, o tânără malaysiană care 
militează pentru drepturile omului, mi-a descris odată sentimentele 
complexe ale generaţiei ei legate de acest fenomen. „Sunt emoţionată 
când mă gândesc cum birturile noastre tradiționale sunt înghiţite de 
Kentucky Chicken, McDonald's şi Chillis', spunea ea. „Ne pierdem 
identitatea. Am crescut cu aceste birturi. Tinerii nu. Intri acum în aces- 
te birturi şi găseşti șobolani şi apă care nu poate fi băută. O tratație 
grozavă pentru un copil malaysian înseamnă astăzi să mergi la Pizza 
Hut. Globalizarea este americanizare. Elitele spun ‘N-ar trebui să aveţi 
McDonald's, 'dar pentru oamenii simpli, care nu călătoresc în America, 
America vine astfel la ei.“ 

Pentru toate aceste motive ar trebui să fie cineva naiv să creadă că 
putem stopa în vreun fel forța implacabilă a restaurantelor McDonald's, 
Taco Bell, care vor să deschidă filiale oriunde în lume. Ele proliferează 
pentru că oferă oamenilor ceva ce aceștia îşi doresc, iar a le spune 
oamenilor din ţările în curs de dezvoltare că nu ar trebui să le aibă pen- 
tru că ele deformează impresiile şi experiența vizitatorilor din ţările 
dezvoltate ar fi deopotrivă insuportabil de arogant, precum și inutil. 

Este adevărat că, din punct de vedere cultural, ceva se pierde — pen- 
tru ei şi pentru noi — cu cât mai mult aceste filiale globale ne salută din 
vârful fiecărei coline, din terminalul fiecărui aeroport şi din oricare colţ 
al lumii. Singura speranţă - şi este cu adevărat singura — o reprezintă 
faptul că țările vor învăța să dezvolte multiple filtre pentru a preveni 
ştergerea culturilor lor prin efectul omogenizator al capitalismului glo- 
bal. Pentru că, ținând seama de forța și viteza globalizării în zilele 
noastre, acele culturi care nu sunt suficient de robuste pentru a proceda 
astfel vor fi şterse, la fel ca toate speciile care nu se pot adapta la schim- 
bările mediului. 

Cred că cel mai important filtru este abilitatea de a „glocaliza“. Eu 
numesc o glocalizare sănătoasă abilitatea unei culturi, atunci când se 
confruntă cu o altă cultură, puternică, de a absorbi influențele care o 
penetrează în mod natural şi care o pot îmbogăţi, de a ţine piept acelor 

lucruri care îi sunt realmente străine şi de a separa lucrurile care sunt 
într-adevăr diferite, dar care pot face plăcere şi pot fi celebrate ca dife- 
rite. Scopul glocalizării este de a face ca fiecare ţară să poată asimila 
aspectele globalizării în propria țară şi în propria cultură într-o manieră 
care să aducă un surplus creșterii şi diversității lor, fără a le înăbuși. 

Glocalismul este un proces foarte vechi, care poate fi urmărit până 
în Antichitate, când, de exemplu, culturile locale s-au văzut confruntate 
cu elenismul în expansiune și au încercat să absoarbă ce era mai bun 
fără a se lăsa strivite. Iudaismul este un exemplu clasic de cultură reli- 
gioasă care a absorbit, generaţie după generație, influențe din multe 
țări diferite, fără a-şi pierde esenţa identităţii. Profesorul meu, rabinul 
Tzvi Marx, menționează faptul că atunci când evreii s-au confruntat 
prima dată, în secolul 4 î.Hr., cu grecii, singurul lucru pe care kau absor- 
bit complet în gândirea evreiască a fost logica greacă, pe care au topit-o 
în învățătura biblică şi rabinică din zilele acelea. 

„Această absorbire a logicii greceşti s-a făcut relativ uşor, pentru că 
era înrudită organic cu ceea ce făceau rabinii şi învățații în Scriptură pe 
vremea aceea, şi anume cultivarea adevărului, spune Marx „Indiciul 
unei absorbții sănătoase îl constituie certitudinea că o societate poate 
prelua ceva din afară, îl poate adopta ca pe ceva propriu, îl poate încadra 
în propriul ei sistem de referință şi poate uita că a venit din exterior. 
Acest lucru se petrece atunci când, fiind absorbită, forța externă atinge 
ceva care există latent in propria cultură, dar care poate că nu este dez- 
voltat pe deplin, iar întâlnirea cu stimulul din afară îmbogățește 
realmente acel lucru și îl ajută să se dezvolte.“ Acesta este modul în 
care progresează speciile și culturile. 

În acelaşi timp în care evreii au venit în contact cu logica greacă, ei 
au venit în contact și cu cultul grec al corpului, ca să nu mai vorbim de 
preocuparea grecilor pentru Eros şi politeism. Aceste influenţe nu au 
fost absorbite de evrei. Erau considerate ceva străin și străine au şi 
rămas. Grecilor le făcea plăcere să privească sportivi goi. Evreilor nu, şi 
de aceea niciodată nu au absorbit această parte a culturii greceşti. Cei 
care o făceau erau considerați ca asimilați, care își pierduseră sentimen- 
tul de sine inițial. În sfârșit, au existat unele mâncăruri grecești şi stiluri 
de imbrăcăminte pe care în zilele acelea evreii le adoptau selectiv şi care 
le făceau plăcere, pentru că erau diferite, dar pe care nu și le-au apropiat 
niciodată. Să reluăm: ei nu au renunţat la supa cu găluşti din făină de 
pască pentru a mânca souvlaki, dar au mâncat souvlaki și l-au savurat ca 
pe ceva diferit. 

Un glocalism sănătos este întotdeauna un proces încercare-și-eroare, 
dar el este din ce în ce mai necesar. Într-o lume din care au fost înlăturate 
și vor mai fi și în continuare înlăturate atât de multe ziduri de protecţie, 
garduri și tranşee, culturile care se pricep la glocalizare au un real avan- 
taj, iar cele care nu se pricep, vor trebui să înveţe acest lucru. Unele 
culturi nu sunt în mod evident buni glocalizatori, și din această cauză 
globalizarea reprezintă un real pericol pentru ele. Atunci când țările sau 
culturile nu se pricep la glocalizare, aveţi în faţă un tip de reacție ca acela 
al fundamentaliştilor islamici talibani din Afghanistan: ei se tem de o 
întâlnire încercare-și-eroare cu globalizarea, pentru că se tem că totul se 
va încheia cu o eroare și cu cultura lor strivită, aşa că trag, pur şi simplu, 
un văl deasupra întregii țări sau caută să ridice ziduri tot mai înalte. Dar 
aceste ziduri sunt sparte în mod inevitabil de Turma electronică și, când 
se întâmplă aşa, şi oamenii încep să-şi piardă propria identitate culturală, 
ei sfârșesc prin a deveni asimilați în propria lor ţară. Propria lor ţară 
devine doar un loc prin care trec alte ţări şi alte culturi. 

Mai există un pericol. Se poate ca unele culturi să-și închipuie că glo- 
calizează într-o manieră sănătoasă, dar, în realitate, ele sunt asimilate şi 
îşi pierd identitatea într-un mod subtil şi lent. Un exemplu arhicunoscut, 
dar evident este modul în care McDonald's din Japonia a fost asimilat 
de cultura şi arhitectura japoneză. Cu 2 000 de restaurante în Japonia, 
McDonald's din Japonia, „Makudonarudo“, este cea mai mare filială 
McDonald's din afara Statelor Unite. McDonald's din Japonia s-a inte- 
grat atât de bine în Japonia, încât circulă povestioara cu fetița japoneză 
care ajunge la Los Angeles, priveşte în jur, vede câteva restaurante 
McDonald's, își trage mama de mânecă şi-i spune: „Uite, mamă, există 
McDonald's şi în ţara asta.“ O puteți scuza pe fetița japoneză care a fost 
surprinsă că McDonald's era o companie americană şi nu una japoneză. 
(Clientela de la McDonald's din Japonia l-au rebotezat pe Ronald 
McDonald „Donald McDonald”, pentru a face numele mai ușor de 
pronunţat pentru japonezi.).“ Nu ai cum să deschizi două mii de restau- 
rante în Japonia dacă eşti privit ca o companie americană“, îmi spunea 
James Cantalupo, preşedinte la McDonald's International. „Uite, 
McDonald's serveşte carne, pâine şi cartofi. Carne, pâine şi cartofi se 
mănâncă pe aproape toată suprafața pământului. Totul depinde de cum 
ambalezi și de experiența pe care o oferi.“ 

Faptul că fetița japoneză din acea istorioară nu ştia că McDonald's 
vine din Chicago și a fost fondat de un tip pe nume Ray Kroc, care nu 
era japonez, nu reprezintă pentru mine un semn de glocalism nesănă- 
tos. Ceea ce este tratat ca diferit - Big Mac ~ şi produce plăcere tocmai 

pentru că este diferit, nu este perceput astfel. O glocalizare nesănătoasă 
apare atunci când este absorbit ceva ce nu este parte din cultura dum- 
neavoastră, nu face contact cu ceva ce există latent în cultura proprie, 
dar dumneavoastră ați pierdut astfel contactul cu cultura și credeți că 
acel ceva străin vă este propriu. Tzvi Marx spune: „În medicină se afir- 
mă că o modalitate prin care cancerul intră într-o celulă este prin 
deghizarea sa, așa că celula respectivă nu ştie că el este acolo şi crede 
că acest cancer este o parte organică din sine — până când este prea 
târziu, iar cancerul a pus stăpânire pe nucleul celulei şi toată celula dis- 
pare brusc.“ Acest lucru se poate întâmpla, dacă glocalizarea acționează 
ca virusul cancerului păcălindu-vă şi făcându-vă să credeți că este vorba 
de ceva ce ține de aici, deși, de fapt, nu ține. Mă bucur că există 
McDonald's în Japonia, şi mă bucur că, în apropiere de casa mea din 
Bethesda, există un bar sushi. Mă bucur că unei fetițe japoneze îi place 
McDonald's, așa cum eu mă bucur că fetițelor mele le place sushi. Dar 
este important ca acestei fetițe japoneze să-i placă pentru că este diferit, 
nu pentru că ea își închipuie în mod greşit că, de fapt, este japonez. 
Când se întâmplă ceva de felul acesta, există toate șansele ca această 
fetiță japoneză să piardă în cele din urmă contactul cu ceea ce este real- 
mente japonez, şi într-o bună zi să se trezească la fel ca celuia amintită şi 
să descopere că a fost invadată şi nu a mai rămas nimic din sinele ei 
inițial și din cultura ei inițială. 


u toate acestea, glocalismul singur, chiar și în forma sa cea mai 

sănătoasă, nu este suficient pentru a proteja culturile indigene de 
globalizare. Este, prin urmare, nevoie de filtre puternice. Mai întâi este 
nevoie de legi de zonare, legi de protejare a acestor zone şi programe 
educaționale pentru a apăra regiunile unice şi moştenirea culturală de o 
insidioasă dezvoltare omogenizatoare. Nu trebuie să spunem ‘nu’ fie- 
cărui McDonald's, dar putem spune ‘ne’ unor McDonald's din anumite 
regiuni. Acest lucru reclamă o planificare strictă de către birocrați care 
nu pot fi cumpăraţi cu uşurinţă și de politicieni dispuși să recunoască 
valoarea reală a conservării culturale. 

Sudul Franţei este conservat ca Sudul Franţei, în parte pentru că 
Germania, prin intermediul Uniunii Europene, subvenţionează agricul- 
tura franceză, aşa încât micile gospodării franceze și, prin urmare, 
micile magazine franceze şi micile sate pot supraviețui intacte, în ciuda 
presiunilor globale vizând alipirea gospodăriilor şi transformarea 
satelor în centre comerciale. Cu alte cuvinte, ceea ce admirăm în Sudul 

Franţei se datorează unei politici care recunoaște valoarea reală a con- 
servării culturale. La bază se află o politică europeană comună de 
agricultură şi transferarea plăţilor pentru sprijinirea micilor agricultori, 
așa încât satele să se păstreze acolo parţial pentru că sunt văzute ca o 
sursă de bogăție culturală. Avem nevoie de asemenea tipuri de plase de 
asigurare socială pentru culturile noastre. Politicienii trebuie să educe 
opinia publică explicând importanţa acestor rețele de asigurare cultur- 
ală şi trebuie să le promoveze. 

În ţările în curs de dezvoltare, unde nu există o clasă de mijloc sufi- 
cient de mare pentru a aprecia sau a face lobby pentru conservarea 
culturală şi unde legile privind zonarea și legislaţia privitoare la mediul 
înconjurător sunt slabe, uşor de încălcat cu ajutorul corupției sau ine 
xistente este nevoie de un alt filtru: piaţa. A veni la un tăietor de copaci 
din Indonezia, care are de hrănit o familie de douăsprezece persoane, şi 
a-i spune că nu ar trebui să culce la pământ și să dea foc pădurii tropi- 
cale pentru că este o parte a moştenirii culturale a ţării sale nu are nici 
un sens. El vă va spune „ Vreţi s-o conservaţi, cumpărați-o!“ Oamenii tre- 
buie să vadă că această conservare culturală este legată de binele lor și 
că aceasta nu înseamnă sacrificarea lor în cursa pentru prosperitate. 
Turismul poate juca un rol important în crearea de stimulente pentru 
localnici de a păstra caracterul și tradiția locului. Turiştii sunt întot- 
deauna interesaţi să afle: se poate respira aer curat? Apa poate fi băută? 
Asemenea subiecte sunt importante pentru un hotelier care vrea să 
vândă cina contra 20 USD unui turist decât pe un dolar unui localnic. 
Uneori cel mai bun mod de a proteja o piramidă, un şantier arheologic 
sau un peisaj unic este de a face în așa fel, încât conservarea să fie mai 
profitabilă pentru cei care locuiesc în preajma ei. 

Vizitând Bali, în Indonezia, în 1997, soția mea şi cu mine am făcut o 
excursie la unul din cele mai frumoase locașuri de cult, Pura Tanah Lot, 
un templu construit pe o ieșitură stâncoasă de pe litoral. Când vine flu- 
xul, brizanții separă ieşitura şi templul de uscat. Este o atracţie 
spectaculoasă pentru milioane de turiști indonezieni care vin să viziteze 
şi o ofertă pentru cultura hindu. Am ajuns la apusul soarelui şi, când am 
vrut să-i fac soţiei mele o fotografie având templul în fundal, am obser- 
vat un cart de golf care trecea în viteză. De-a lungul țărmului, la numai 
câteva sute de yarzi de templu, s-a amenajat un teren de golf, iar cărarea 
care unea găurile din teren urma linia țărmului. Să ne înțelegem, îmi 
place golful, dar îmi plac și peisajele uluitoare şi respect templele sacre. 
Era evident că, atunci când a fost aprobat proiectul pentru terenul de 

golf, nimeni nu s-a gîndit la locul unde urma so fie amplasat, sau se mai 
poate ca birocratul răspunzător de proiect să se fi lăsat mituit. 

Nici o mirare că, chiar în săptămâna în care ne aflam acolo, Jakarta 
Post a inserat un articol despre câțiva artişti din Bali unde era organi- 
zată o expoziție în semn de protest împotriva asfaltării acelui paradis. 
Post arăta că expoziția cuprindea un desen reprezentând o minge de 
golf căzută în mijlocul unei procesiuni hinduse. Intr-un alt tablou, Bali 
apărea ca o minge de golf lovită de omenire, iar într-altul se vedea un 
țăran balansándu-şi săpăliga ca un jucător de golf care se pregăteşte să 
lovească mingea, numai că el o balansa împotriva investitorilor. 
Expoziția se intitula sarcastic: „glo-BALI-zation“. 

Dacă Bali va continua să meargă în jos pe această cărare de autodis- 
trugere, aceasta va însemna sfârşitul afacerii cu turismul. Într-adevăr, 
ghidul pe care îl foloseam pentru a ne orienta în Bali, unul dintre 
ghidurile Knopf, care fusese scris cu doi înainte de vizita noastră, 
spunea următoarele despre Pura Tanah Lot: „Intensa activitate turistică 
a locului este deconcertantă şi încă nu s-a terminat: în apropiere se 
proiectează construirea unui hotel de lux şi a unui teren de golf. In 
momentul de față, locul încă merită să fie vizitat.“ Atunci când ghidurile 
turistice încep să avertizeze că țara își exploatează la maximum propria 
cultură şi le spun turiştilor să vină s-o vadă înainte de a se pierde, se știe 
că ţara a intrat în zona periculoasă. Mă tem că următoarea ediție a 
ghidului Knopf pentru Bali va scrie pur și simplu: „ Prea târziu. Mergeţi 
în altă parte.“ 

Din această cauză, motivul profitului este uneori necesar, dar nu 
este suficient, pentru că poate cu uşurinţă să conducă la comercializare 
şi la exploatarea oricărui lăcaş cultural. Mai este nevoie şi de o clasă de 
mijloc şi de o elită suficient de angajate pe tărâm social pentru a finanța 
conservarea lăcașşurilor culturale, chiar dacă nu aduc profit, sau tocmai 
pentru că nu aduc profit. Atunci când se pune problema de a conserva 
aspecte necomerciale ale vieții, nu poți să ceri pieții să facă prea mult şi 
nici nu poți să doreşti ca piaţa să facă prea mult. 

„in perspectivă îndelungată, ar fi o iluzie să ne gândim că piaţa și 
motivul profitului singure pot fi suficiente pentru a apăra atracțiile cul- 
turale sau de peisaj“, argumenta Fareed Zakaria, redactor şef la Foreign 
Affairs, care este de origine indiană. „Pur şi simplu nu sunt suficiente. 
Pentru că globalizarea conferă puteri omului simplu. Ea conferă bărba- 
tului obișnuit şi femeii obișnuite puterea de a avea toate aceste opțiuni 
şi, atunci când se întâmplă acest lucru, în mod inevitabil ei vor face 
alegerea care pare a fi cea mai atrăgătoare, cea mai modernă, cea mai 

tentantă, cea mai potrivită şi cea mai rentabilă. Și este foarte posibil ca 
ei să-și dorească centre comerciale pe fiecare stradă și restaurante Taco 
Bell la fiecare colț de stradă, chiar dacă în scurt timp peste cultura lor 
locală şi națională va trece tăvălugul. De aceea nu este suficient doar să 
antrenezi piaţa, trebuie s-o şi reglementezi. Dar, pentru a o reglementa, 
este nevoie de elite dispuse să apere lucrurile împotriva pieţii — să 
creeze spații unde piaţa nu va domni sau pe care nu le va invada şi, în 
felul acesta, să protejeze acele aspecte total iraționale, neeconomice ale 
caracterului național al unei țări. De regulă, doar elitele, care nu se văd 
amenințate în avuţia lor, sunt dispuse să se preocupe de aceste lucruri. 
Rockefeller contribuie la amenajarea sistemului de parcuri naționale 
din America. Metropolitan Museum a fost fondat de mari capitalişti 
care au declarat că avem nevoie de un muzeu care să nu aibă nimic de-a 


face cu piaţa.“ 


D acă toate aceste filtre pentru protejarea culturii și mediului încon- 
jurător au un sens în teorie, trebuie să le puneţi pe toate simultan în 
mișcare pentru a exista o oarecare speranță de impact. Parcul din 
pădurea tropicală nu va aduce niciodată suficiente câştiguri pentru a 
elimina tăiatul copacilor; birocrații singuri nu vor avea niciodată suficien- 
tă voinţă politică pentru a aplica legile privitoare la mediu; corporaţiile 
ecologiste singure nu vor fi niciodată suficiente pentru a încetini ritmul 
degradării; campaniile de pe Internet nu vor fi niciodată suficiente pen- 
tru a ține în frâu Turma electronică. 

De aceea sper, şi de fapt cred că, de îndată ce vom intra în acest 
deceniu următor al globalizării, cineva sau vreun partid va elabora o 
politică bazată pe conceptul punerii în mișcare simultană a tuturor aces- 
tor filtre. Nu mă refer la Greenpeace, mă refer la principalele partide și 
la politicieni. 

Inceputul îl vor face țările dezvoltate şi vor fi urmate de celelalte. 
Vestea bună este că această politică are deja un nume - „problema 
locuibilității“. In America, vice-preşedintele Al Gore a atacat această 
problemă. Locuibilitatea, argumentează el, reclamă „creştere inteli- 
gentă“, iar creşterea inteligentă reclamă politicieni care să elaboreze un 
set de legi, stimulente şi inițiative care pot face toate filtrele să 
funcţioneze împreună. Un element cheie al strategiei lui Gore este 
crearea așa-numitelor „împrumuturi pentru o mai bună America“. Prin 
subvenții din fondurile federale, acest program ar permite comu- 
nităților să primească până la 9,5 miliarde USD imprumuturi care să fie 

folosite pentru a cumpăra suprafețele verzi disponibile, a restaura par- 
curile lăsate în paragină şi a renova spațiile, în special intravilane, unde 
mediul a fost deteriorat, dar poate fi refăcut. 

Numai o politică intransigentă şi coerentă de jocuibilitate, care să 
permită societății să acţioneze concertat toate filtrele culturale şi 
ambientale necesare, are șansa de a echilibra planurile de afaceri intran- 
sigente, coerente, puternice din punct de vedere financiar şi eficiente ale 
Nike, MTV, McDonald's, Pizza Hut, Enron şi Taco Bell. Se prea poate ca, 
deocamdată, toate acestea să nu fie decât o speranţă şi un deziderat, dar 
sunt în mod necesar o speranţă și un deziderat, pentru că, fără conser- 
varea mediului înconjurător şi fără conservare culturală, nu poate fi 
vorba de o globalizare durabilă. 

Acestea sunt un tot. Culturile sunt alimentate și susținute în mediul 
lor original. Cele mai interesante şi mai variate triburi din zona Ama- 
zonului trăiesc în regiuni străvechi, cele mai nepoluate şi cele mai 
nedezvoltate. Iar cele mai interesante şi variate orașe, peisaje, regiuni şi 
comunități din America, Qatar sau Sudul Franţei sunt cele în care me- 
diul înconjurător nu a fost asfaltat şi transformat în centre comerciale, 
aşa încât să semene cu oricare loc din SUA. 

În această privință, Israelul oferă un foarte interesant studiu de caz, 
pentru că este un loc cu o cultură puternică, milenară şi un mediu mai 
familiar decât onunde în lume, pentru că fiecare colină şi fiecare stâncă 
este pomenită în Biblie. Și, cu toate acestea, astăzi Society for Protection 
of Nature in Israel (SPNI) luptă împotriva extinderii urbane masive care 
tinde să sufoce țara. Dacă aţi plantat un copac pe o colină între Ierusalim 
şi Tel Aviv, vizitați-l cât mai repede. N-o să mai fie multă vreme acolo, 
pentru că, în 2020, suprafața cuprinsă intre Haifa, Tel Aviv şi Ierusalim 
va deveni, probabil, un uriaş megalopolis, fără nici o cusătură în inte- 
riorul său. Israelienii construiesc ca şi când ar trăi în Australia — cu cât e 
mai mult, mai mare şi mai vast, cu atât e mai bine. Dacă actuala creştere 
demografică va continua, Israelul, în afara deşertului Negev, va deveni în 
curând una dintre țările cu cea mai mare densitate din lume. Din păcate, 
arcurile aurite de la McDonald's domină acum o colină impunătoare de 
la intrarea în Ierusalim, cum vii dinspre Vest. 

Tocmai pentru că Israelul nu va putea limita niciodată imigrația 
evreilor, va trebui să dea mult mai multă atenţie unei dezvoltări durabil; 
altminteri, cultura israeliano-sionistă va pierde mediul din care s-a năs- 
cut şi de care este legată atât de strâns. „Orice proiect care este aprobat 
contrar planului naţional şi care distruge spaţiile libere, distruge o 
parte din moștenirea evreiască — peisajul biblic din zilele lui David şi 

Solomon“, explica Avram Shaked, coordonator în probleme de conser- 
vare la SPNI, când am petrecut împreună o dimineață privind câteva 
buldozere care muşcau din colinele iudaice. „Biblia pomenește de viile 
de la Ben Shemen. Astăzi Ben Shemen este cea mai mare încrucișare 
de autostrăzi din țară. Încă mai vorbim de “Țara lui Israel' în termeni 
metafizici, dar uităm ţara din zilele noastre.“ 

Yoav Sagi, preşedinte la SPNI, intervine şi el: „Trebuie să schimbăm 
mentalitatea de aici de a cuceri pământuri în a conserva pământuri. 
Pentru că, dacă Israelul va deveni într-o bună zi o ţară normală, fără 
războaie, ceea ce ne va susţine aici va fi calitatea vieții şi legătura cu 
pământul. Dar dacă vom continua actuala tendință, nu vom mai avea 
nici o bună calitate a vieții şi nici legătura cu pământul.“ 

Dacă le răpești căminelor oamenilor specificitatea — fie omogenizân- 
du-le, fie distrugând mediul lor înconjurător —, le subminezi nu numai 
cultura, ci şi coeziunea lor socială. Cultura poate fi una din cele mai pu- 
ternice forme de autocontrol în comportamentul uman. Ea încurajează 
o serie întreagă de obiceiuri, reguli de comportament, așteptări și tra- 
diții care caracterizează viața şi menţin coeziunea societăților în esența 
lor. Atunci când globalizarea dezlănţuită smulge din rădăcini culturile și 
mediul înconjurător, distruge şi contextul social necesar de la bază. 

Ajungem astfel înapoi la globalizare. Nu se poate construi o socie- 
tate în ascensiune — care este esenţială în contactul cu globalizarea -, 
dacă în același timp se distruge fundamentul cultural care cimentează 
societatea şi-i conferă increderea în sine şi coeziunea de care este 
nevoie pentru a interacţiona corespunzător cu lumea. Din această 
cauză, îngrijorarea pe care mi-o provoacă ţările în curs de dezvoltare 
peste care trece tăvălugul globalizării este mai mare decât dorinţa de a 
le păstra ca locuri pline de culoare, de care să ne bucurăm cu toții ca 
turiști. Grija mea este că, fără mediu înconjurător, nu există o cultură 
durabilă, și fără o cultură durabilă nu există o comunitate durabilă şi 
fără o comunitate durabilă nu există o globalizare durabilă. 

Pot vedea foarte clar acest proces chiar în imediata mea apropiere. 
Cafeneaua mea favorită, situată la câteva mile de casa noastră din 
Bethesda, în Maryland, se numeşte Corner Bakery (Brutăria din colț). 
În primul rând, îmi place numele Corner Bakery. Evocă ceva cald şi 
familiar, iar înăuntru se vând treizeci de sorturi diferite de pâine. Are și 
parfumul brutăriilor de pe vremuri şi chiar așa şi arată, cu lemnărie de 
culoare închisă lustruită și alămuri şi un personal prietenos. Da, aceasta 
este Corner Bakery a mea. O singură problemă este cu ea. Nu este la 
colțul străzii. Este în mallul Montgomery, un centru comercial. Chiar și 

numele şi atmosfera locului evocă vechea brutărie de pe strada princi 
pală, dar nu e decât o amăgire. Când intri în Corner Bakery, nu te 
întâmpină nici un „salut, vecine-salut, tataie-salut, doctore“. Este doar 
o adunătură de străini veniţi aici de pe autostrada de viteză. Cu alte 
cuvinte, am ajuns în cele din urmă în era post-MeDonald's. Se pare că 
ne-am întors la ceva ce ţine de rădăcinile noastre, dar comunitatea și 
mediul înconjurător pe care se sprijinea vechea brutărie din colţ au pie 
rit în spatele filialei Corner Bakery. La fel ca satele potemkiniste, care 
nu erau ancorate în comunitate, ci în ciment. 

Mă tem că Malaysia şi Thailanda, India şi Israelul, Qatarul şi 
Indonezia vor ajunge, în cele din urmă, într-un punct al dezvoltării lor în 
care vor dori să reînvie brutăriile lor din colţ — vederile, aromele, culo- 
rile, birturile, arhitectura şi peisajele vechi. Acelea au fost cuiburile în 
care propriile lor culturi distinctive, propriii măslini, au fost plantați și 
îngrijiţi. Dar s-ar putea să descopere că aceştia au fost şterşi de pe fața 
pământului pentru totdeauna, nu de vreo formă nouă, mai evoluată a 
vechii lor culturi, așa cum s-a întâmplat de-a lungul istoriei, ci mai 
degrabă de o sterilă cultură globală, introdusă cu forța în societatea lor. 

Nu putem spera să păstrăm fiecare cultură din lume aşa cum este 
astăzi. Şi nu putem conserva o cultură dacă îi lipseşte voința internă şi 
coeziunea pentru a face singură acest lucru. La fel ca speciile de plante 
şi animale, culturile apar, se dezvoltă şi mor ca parte a evoluţiei. Dar, 
ceea ce se petrece astăzi graţie globalizării, este turbo-evoluție. Nu este 
corectă. Într-o lume fără ziduri, chiar şi unele culturi foarte robuste nu 
sunt, pur şi simplu, un adversar pe măsura Turmei electronice. Pentru 
a supraviețui, ele au nevoie de ajutor, sau vor fi distruse într-un ritm 
mult mai rapid decât pot fi regenerate prin evoluţie, iar noi vom sfârşi 
prin a privi la grădina zoologică un singur animal. 

Într-un articol special publicat în numărul din august 1999 al revistei 
National Geographic şi consacrat culturii globale se arăta: „Nu există o 
mai bună măsură a acestei crize ca pierderea limbilor. Pe parcurcul 
întregii istorii au existat aproximativ 10 000 de limbi vorbite. Astăzi, din 
cele circa 6000 de limbi încă vorbite, multe nu se mai predau copiilor — 
ele sunt deja literalmente limbi moarte — şi numai 300 sunt vorbite de 
mai mult de un milion de oameni. Într-un alt secol, jumătate din limbile 
vorbite în toată lumea se pot pierde... Analogia biologică este un a pro- 
pos. Dispariţia în echilibru cu naşterea unor noi specii este un fenomen 
normal. Dar valul actual de pierderi de specii cauzat de activitățile 
umane este fără precedent. Ca probă, limbile, la fel ca speciile şi cul- 
turile. au evoluat întotdeauna dar astazi limbile se pierd într-un ritm 

alarmant — într-o generaţie sau două. „Când pierdem o limbă este ca şi 
când asupra Luvrului s-ar arunca o bombă“, se plânge Ken Hale de la 
Massachusetts Institute of Technology. Când dispar limbile, mor cul- 
turile. În mod inerent, lumea devine un loc mai puțin interesant, mai 
sacrificăm și o serie de cunoștințe, realizări intelectuale de milenii.“ 
Nimeni nu înțelege acest lucru mai bine decât James Wolfensohn, 
președintele Băncii Mondiale. Wolfensohn mi-a povestit odată despre o 
excursie pe care a făcut-o în Guatemala, la scurt timp după ce preluase 
conducerea Băncii Mondiale. „Am fost pe podiş şi m-am întâlnit cu 
bătrâni mayaşi. Era un sat teribil de sărac, în care nimic nu era de găsit. 
Trebuia să găsim modalităţi prin care să contribuim la îmbunătățirea sis- 
temului de asistență sanitară şi a celui educațional. Când am ridicat 
problema educaţiei, a reieșit că era lucrul despre care voiau să vor- 
bească cel mai mult. Chiar mai mult decât despre apă. Ne cereau 
ajutorul pentru protejarea educaţiei mayaşe, o tradiție orală care a stră- 
bătut trei milenii. Aici oamenii erau atât de sărmani, dar aveau o istorie şi 
o cultură incredibil de bogate — studiaseră matematica şi astronomia cu 
mult înaintea Occidentului — și voiau să-i ajutăm s-o poată transmite copi- 
ilor lor. Lumea va fi un loc mai sărac dacă nu-i vom putea ajuta.“ 
Wolfensohn a demarat un program de împrumuturi în scopuri cul- 
turale la Banca Mondială - în plus față de împrumuturile normale de 
dezvoltare — în ideea că pierderea cunoştinţelor şi culturii acelor bătrâni 
mayași ar echivala cu pierderea ADN-ului speciilor rare de plante şi ani- 
male. Printre proiectele de imprumuturi culturale suportate în prezent 
de Banca Mondială se numără restaurarea Muzeului Naţional din 
Brazilia, restaurarea moscheilor din Samarkand, conservarea locurilor 
sfinte din Bethlehem, elaborarea unui dicționar în Uganda, dezvoltarea 
proiectelor de conservare a culturilor vii ale popoarelor indigene din 
Peru şi Bolivia şi sprijin pentru artizanii şi meșteșugarii tradiționali din 
Maroc. Singurul lucru regretabil este acela că Wolfensohn trebuie să se 
lupte în fiecare an cu comitetul director al Băncii Mondiale, format din 
miniştri de Finanţe, pentru a finanța acest program. Wolfensohn măr- 
turisește: „Le spun ‘Puteți să vă imaginaţi Anglia fără istoria ei? Puteţi să 
vă imaginaţi ce s-ar întâmpla cu Franța fără cultura ei? Bine, dacă nu 
puteți concepe aşa ceva, de ce refuzaţi aceasta țărilor în curs de dez- 
voltare care au și mai mare nevoie de ajutor? Nu puteţi face oamenii să 
meargă mai departe atâta timp cât ei nu-şi cunosc temeliile şi trecutul 
din care au apărut.“ Cea mai bună parte a programului lui Wolfensohn 
o constituie aceea că ţările care primesc ajutor cultural trebuie să 

folosească cel puțin 15% din acesta pentru a subvenţiona artişti, pictori, 
artizani şi poeți moderni, așa că Banca Mondială nu se limitează la a 
transporta culturile la muzeu, ci şi le îngrijește ca pe nişte realități vii. 

Dacă globalizarea va fi durabilă depinde, în parte, de cât de bine 
vom folosi fiecare din noi filtrele de care este nevoie pentru a ne proteja 
culturile şi mediul înconjurător, culegând din ele ce e mai bun. Dacă 
globalizarea devine un mod mai eficient de a face schimb de culturi — 
pentru mine să gust sushi și kabuki ale fetiţei japoneze, în timp ce ea se 
înfruptă din McDonald's al meu și se amuză la Disney —, aşa încât, de 
fapt, oamenii să probeze şi să aleagă mai mult, dacă ea se dovedeşte a fi 
o confederație de culturi distincte şi nu o omogenizare a lor, și dacă ea 
promovează mai mult un univers diferit din punct de vedere cultural 
decât un glob lipsit de suflet, standardizat, va fi durabilă. Yaron Ezrahi 
spunea: „Fie că globalizarea ne omogenizează doar ia suprafață, iar 
rădăcinile culturale locale rămân, fie că ea ne omogenizează o dată cu 
rădăcinile noastre şi acționează mortal asupra mediului înconjurător, 
culturii și politicii.“ 

Pentru Disney World este perfect să aibă un pavilion chinezesc şi un 
pavilion francez şi un pavilion mexican. Dar Dumnezeu să ne apere de o 
lume în care pavilionul chinezesc de la Disney World este doar o 
amintire a ceea ce era odinioară China şi în care Regatul Animalelor de 
la Disney World este doar o amintire a ceea ce era odată jungla şi în 
care cafeneaua Pădurea tropicală este singura pădure tropicală pe care 
o puteți vedea dumneavoastră sau copiii dumneavoastră. 


14 
Câștigătorii iau totul 


Cum stă Nikkei și câte puncte a făcut Detroit. 
- Michael Jordan, vorbind într-un spot publicitar 
în care apare ca afacerist pe Wall Street 


Dennis, am venit din Polonia pentru tine... 
- Pancartă din mulțime adresată lui Dennis Rodman 
la United Center, stadionul Chicago Bulls, 11 aprilie 1998 


şi vara lui 1996 a fost un moment întunecat pentru toți fanii 

Wizards. Cel mai bun înaintaș de la Wizards, Juwan Howard, 
putea să-şi aleagă singur echipa în vara aceea, iar Miami Heat, o echipă cu 
mulți bani, încerca să-l ademenească oferindu-i 120 milioane USD pe 
șapte ani. Inițial, Wizards îi oferiseră „numai“ 75 milioane până la 80 mili- 
oane USD. Când negocierile pentru perfectarea contractului erau în toi, 
tocmai m-am întâlnit întâmplător cu comentatorul politic Norman 
Ornstein de la American Enterprise Institute, şi el un fan Wizards, şi am 
început să ne lamentăm din cauză că părea sigur că Miami îl va lua pe 
Howard. 

„ Îți dai seama, a spus Ornstein, că de vină e NAFTA.“ 

Am început să râdem amândoi, ştiind că în spatele vorbelor lui 
Ornstein era ceva adevăr. Într-o formulare foarte simplificată, globali- 
zarea creează o piață globală mult mai deschisă şi unificată pentru multe 
bunuri și servicii. Rezultatul este că, atunci când o țară aderă la acest sis- 
tem, cei care au abilitatea sau talentul de a-şi vinde bunurile şi serviciile 
pe această piață globală unificată pot realiza o grămadă de bani, pentru 
că pot vinde pe o piață care cuprinde înreaga lume. Norocul lui Juwan 
Howard a fost că îmbunătățirea detentei şi driblingului lui a coincis cu 
căderea Zidului Berlinului, NAFTA, Uniunea Monetară Europeană, 
GATT, colapsul comunismului şi alte forţe ale pieţei în dezvoltare care au 
făcut din NBA un sport global şi le-au dat fanilor, de la Moscova până în 
Mexic şi în Miami, posibilitatea de a contribui la creşterea salariului lui 
Howard. În 1998, NBA a vândut în afara Statelor Unite mingi de baschet, 
coşuri de baschet, tricouri, uniforme şi şepci sub licență NBA în valoare 
de peste 500 milioane USD, ca să nu mai vorbim de milioane de dolari 
pentru drepturile de vizionare prin satelit și cablu. 


A m un abonament la echipa de baschet Washington Wizards NBA 

Într-adevăr, astăzi baschetul NBA a început să rivalizeze cu fotbalul 
pentru poziția de cel mai îndrăgit tip de sport. Cât de global este NBA? 
Ştiţi păpușşile acelea Matrioșka, care se vând în Rusia - păpuși de lemn în 
care se află alte păpuşi de lemn de mărimi descrescătoare, astfel încât să 
încapă una într-alta. Când am vizitat Moscova în 1989 cele mai vândute 
păpuși Matrioşka erau cele ale diferiților lideri sovietici şi ale ultimilor 
țari. Puteai să cumperi un Lenin în Stalin în Hrușciov în Brejnev în 
Gorbaciov. Dar când am vizitat Moscova în timpul alegerilor preziden- 
tiale ruse din 1996, am constatat că cele mai vândute păpuși Matrioșka în 
afara Kremlinului erau Dennis Rodman în Scottie Pippen în Toni Kukoc 
în Luc Longley în Steve Kerr în Michael Jordan! Nu vă place Chicago 
Bulis? Nici o problemă. Anul acesta, vânzătorii ambulanți din Moscova 
vindeau oricare din echipele NBA ca set de păpuși Matrioșka. 

Dar, dacă globalizarea ajută la explicarea norocului lui Howard, ea 
poate explica şi unul dintre cele mai grave produse secundare ale sis- 
temului globalizării — faptul că, în anii '80 şi '90, când globalizarea a luat 
locul sistemului Războiului Rece, prăpastia dintre veniturile bogaților şi 
cele ale săracilor din țările industrializate s-a lărgit considerabil, după 
câteva decenii în care rămăsese neschimbată. 

Economișştii vă vor spune că există multe cauze care explică lărgirea 
prăpastiei veniturilor, multe dintre ele legate de globalizare. Acestea 
includ masive deplasări demografice din mediul rural în cel urban, rapi- 
de schimbări tehnologice în urma cărora lucrătorii din domeniul 
ştiinţific câştigă cu mult mai mult decât cei mai puțin calificați, 
decăderea sindicatelor, afluxul sporit de imigranți în țările dezvoltate, 
ceea ce are ca rezultat scăderea salariilor la unele grupe industriale sau 
profesionale şi deplasarea producției din țări cu salarii mari în țări cu 
salarii mici, pentru menţinerea acestora la un nivel scăzut. 

Toți aceşti factori trebuie avuți în vedere atunci când încercăm să 
explicăm lărgirea prăpastiei dintre bogați şi săraci, dar în acest capitol aș 
vrea să analizez factorul care ar putea fi cel mai important şi care m-a fra- 
pat categoric cel mai mult în timpul călătoriilor mele. Este vorba de 
fenomenul „câștigătorul ia totul“, în care cel care câștigă astăzi în indife- 
rent ce domeniu, poate realiza uriașe sume de bani, pentru că poate 
vinde pe această masivă piață globală, în timp ce cei care sunt doar ceva 
mai puţin dotați sau nu au nici o calificare, trebuie să se limiteze la a 
vinde doar pe pieţele lor locale, din care cauză realizează cu mult mai 
puţin. USA Today observa că prima ofertă făcută de Miami Heat lui 

Howard în sumă de 98 milioane USD pentru şapte ani echivalează cu 
salariul unui învățător (30 000 USD) pentru 3,267 ani. 

Economiștii Robert H. Frank şi Philip J. Cook au subliniat în cartea 
lor devenită clasică, The Winner-Take-All Society, că globalizarea „a 
jucat un rol important în extinderea inegalității“, prin crearea unei piețe 
pentru câştigători pe toată suprafața globului. După părerea lor, o dată 
cu reducerea sau eliminarea barierelor comerciale şi a taxelor vamale, 
cu scăderea masivă a costurilor de călătorie, cu dereglarea pieţelor 
interne și cu accesul liber şi ieftin la informaţie dincolo de graniţe, s-a 
creat o piață globală unică și unificată în multe ramuri industriale și pro- 
fesionale. Comisionarul care înainte trebuia să se mulțumească să 
acopere o suprafață de cinci state, poate apela acum la faxuri, telefonie 
prin satelit şi Internet pentru a-și forma propria clientelă naţională sau 
globală. Medicul care era limitat la un singur spital poate pune acum un 
diagnostic și recomanda un tratament prin rețelele de date de pe tot 
globul. Cântărețul care putea fi ascultat inainte doar în ţara sa, se poate 
folosi acum de tehnologia CD-urilor și de sistemul mondial de cablu 
pay-per-view nu numai pentru a beneficia de o audienţă globală, așa 
cum au făcut Beatles, ci şi pentru a profita financiar în miliarde de feluri 
de pe urma acestei posibilități. In acelaşi timp, argumentează Frank şi 
Cook, eliminarea regulilor oficiale şi neoficiale care limitau până acum 
concurenţa în orice ramură — reguli cum ar fi o clauză restrictivă din 
sportul profesionist care restrângea dreptul jucătorului de a se vinde 
celui care oferă cel mai mult, sau reguli neoficiale în industrie, potrivit 
cărora companiile iși pot promova propriile cadre de conducere în loc 
să cutreiere lumea pentru a găsi cele mai bune și mai luminate capete — 
au contribuit, de asemenea, la crearea unei pieţe de licitație deschise, 
globale. (Clienţii pot profita şi ei de aceasta. Dacă suferiţi de o boală 
rară, vă puteți adresa prin Internet oricărui specialist din lume, iar dacă 
deţineţi acțiuni ale unei companii în declin, vă veți linişti ştiind că ea 
poate atrage cel mai bun manager liber-profesionist din Australia și nu 
vă veți mai simți constrâns să promovați vreo nulitate din firmă.) 

Puneţi la un loc toți aceşti factori și veți avea în final o situație în care 
piața potenţială pentru orice marfă sau serviciu, pentru orice cântăreţ 
sau compozitor, pentru orice autor sau actor, pentru orice medic sau 
avocat, pentru orice atlet sau absolvent de şcoli superioare se întinde de 
la un capăt la altul al lumii. Această deschidere şi această mobilitate fără 
precedent oferă posibilitatea, încurajează şi, în multe privinţe, chiar 
obligă firmele, întreprinderile industriale şi specialiştii să caute să aco- 
pere această piață mondială, dacă nu vor ca altcineva s-o facă. ȘI, atunci 
când unul dintre acești jucători devine câștigător — ca „Firmă de con- 
tabilitate“, „Doctor“, „Actor“, „Avocat“, „Cântăreț“, „Comerciant“, 

„Baschetbalist“, „Bărbatul“ sau „Femeia“ într-un anumit domeniu =, 
potenţial această persoană poate câştiga un numai Statele Unite sau 
Europa, nu numai Japonia sau China. El sau ea poate culege simultan 
enorme profituri și licenţe de oriunde. Sloganul publicitar cu dublu sens 
al lui Ford Motor exprimă cel mai bine realitatea: „Ford: Cucerirea 
lumii.“ 

„In acest sat global“, scriu Frank și Cook, „jucătorii de vârf — cei 
care au cele mai mari performanţe — pot culege profituri enorme. Să ne 
imaginăm Acme Radials, o societate ipotetică de anvelope din Akron, 
Ohio. Dacă Acme a fost până acum cel mai bun producător, să zicem, 
din nordul Ohio, el a avut, cu siguranță, câștiguri modeste. Dar 
pretențioşii consumatori de astăzi îşi cumpără anvelope mai ales de la o 
mână de producători de anvelope, în orice caz de la cei mai buni din 
lume. Dacă Acme este unul dintre cei mai buni, va câștiga, iar profi- 
turile sale vor urma o linie ascendentă ca o rachetă; altminteri viitorul 
lui va fi sumbru.“ 

Așa cum arată Frank şi Cook, câştigătorii pot avea un succes incre- 
dibil de mare în piața globală, iar cei cu abilităţi reduse o vor duce 
deseori mai puţin bine şi, în sfârşit, cei cu doar puţine abilități sau chiar 
fără ele vor avea de suferit. De aceea, prăpastia dintre locul întâi și locul 
secund se deschide tot mai mult, iar prăpastia dintre locul întâi şi ulti- 
mul loc devine chiar înfricoşătoare. Desigur, în multe domenii există 
rareori un singur câștigător, dar cei plasați mai aproape de vârf primesc 
o porţie disproporționată. Cu cât mai multe piețe se globalizează şi 
devin pieţe tip câștigătorii iau totul, cu atât mai mult creşte inegalitatea 
în interiorul țărilor şi, din același motiv, între țări. 

Aceste inegalităţi devin unul dintre cele mai problematice efecte 
secundare sociale ale sistemului. Conform raportului din National 
Journal. veniturile celei mai sărace cincimi din familiile de salariați din 
America au scăzut între 1979 şi 1995 cu 21%, cu ajustările reclamate de 
inflație, în timp ce veniturile celei mai bogate cincimi au crescut cu 30% 
în aceeaşi perioadă de timp. În numărul său din 30 mai 1998, Economist 
arăta că în America existau 170 de miliardari față de 13 în 1982. „In 
momentul de faţă, economiei îi merge atât de bine, încât toți merg 
înainte“, adăuga Economist. „Dar în ultimii 30 de ani inegalitatea s-a 
accentuat enorm, şi acest lucru nu a trecut neobservat. În caricaturi, Bill 
Gates a evoluat de la postura de erou grec la cea de monopolist cu greu- 
tate — exact stilul Rockefeller. Titanic, filmul acela ca o bombă de mare 
calibru, a oferit o perspectivă marxistă asupra evenimentelor, iar acla- 
maţiile spectatorilor americani când unul sau doi pasageri bogați s-au 

dat la fund, au fost de natură, hmm, să dea frisoane.“ Sadruddin Aga 
Khan, preşedinte la Bellerive Foundation, care urmăreşte efectele globa- 
lizării, raporta că averea lui Bill Gates era la un moment dat egală cu 
venitul net adunat de la:106 milioane dintre cei mai săraci americani. 

Există multe exemple ale impactului globalizării asupra prăpastiei 
veniturilor şi consecințelor sociale rezultate de aici. Dar, aşa cum am 
arătat mai înainte, orice doreşte cineva să afle despre această temă, 
poate fi cel mai bine studiat prin exemplul unui singur grup — National 
Basketball Association și, în mod deosebit, al echipei campioane mon- 
diale din 1997-1998, Chicago Bulls. 


ucătorii și proprietarii NBA sunt aproape cei mai mari beneficiari ai 
J actualului sistem al globalizării — un sistem pe care nimeni nu l-a 
înțeles mai bine şi nimeni nu s-a priceput mai bine să-l exploateze decât 
NBA Commissioner, David Stern. Așa cum îmi explica Stern într-un 
interviu, graţie democratizării tehnologiei în toată fosta lume comu- 
nistă, NBA a descoperit brusc că „avea multiple posibilități de a-şi 
transmite jocurile — cablu, antene parabolice, Internet, fibre optice și tra- 
diționala televiziune — în o mulţime de ţări.“ El îmi spunea că astăzi NBA 
are relații cu mai bine de 90 de posturi de radio din întreaga lume, 
aducând baschetul NBA în mai bine de 190 de țări în 41 de limbi 
diferite. Până şi China transmite sâmbăta dimineaţa unul din jocurile 
săptămânii. Graţie democratizării finanțelor, colapsului comunismului 
şi înlăturării multor bariere turistice și comerciale, a fost creată o uriaşă 
piaţă transnaţională pentru toate tipurile de bunuri de consum. Com- 
paniile care vor să vândă pe această piaţă voiau cu orice preţ să asocieze 
produsele lor cu un simbol global, care putea fi consacrat dincolo de 
diferitele granițe şi de intervale de timp. Logo-ul NBA și jucătorii NBA 
au devenit simbolul global care ar putea să promoveze aceste mărci glo- 
bale — pastă de dinți, pantofi sau deodorante — şi să le confere o 
credibilitate subită printre consumatorii de la Buenos Aires până la 
Beijing. Tot graţie democratizării informaţiilor — şi performanţelor lui 
Michael Jordan -, s-a putut remarca un singur purtător de cuvânt, care 
a fost admirat în ciuda diferențelor naţionale de la un capăt la altul al 
pieţii globale. 

„Astfel, Sprite îşi face publicitate în același timp în Danemarca şi în 
Polonia şi amândouă acestea folosesc un logo NBA, care conferă pro- 
duselor lor o pecete internaţională ce poate fi înțeleasă pe orice piață“, 
explica Stern. Pentru a-și întări spusele, el adăuga că „acum NBA are 

birouri oficiale de comercializare a drepturilor de transmisie la Paris, 
Barcelona, Londra, în Taiwan, Tokio, Hong Kong, Melbourne, Toronto, 
New Jersey, Miami — pentru America Latină — și Mexico City. Şi acum 
jucăm opt meciuri de campionat la Tokio şi două la Mexico City.“ 

În 1990, 200 milioane de familii din'77 de ţări au putut urmări la tele- 
vizor meciurile NBA. In 1998 ajunseseră deja la 600 milioane de familii 
din 190 de ţări. Mai mult de 35% din fani care sunt conectaţi la site-ul ofi- 
cial NBA, , trăiesc în afara Statelor Unite. Utilizatori de computere din 
50 de ţări intră cu regularitate pe nba.com. Din 1994, numărul jucăto- 
rilor internaționali racolați de NBA a crescut de patru ori. 

Pentru a merge mai departe cu cercetările, i-am luat un interviu lui 
Steve Kerr, specialist în aruncările de trei puncte, care a jucat ani de zile 
la Chicago Bulls alături de Michael Jordan. Cariera lui Kerr la NBA a 
început imediat după căderea Zidului Berlinului, când numai în America 
baschetul era considerat joc profesionist, pentru a culmina cu zilele 
noastre, când a devenit joc global. Kerr mi-a spus: „ Acum câţiva ani am 
fost la Tokio într-o tabără de baschet condusă de Sean Elliott (un alt star 
NBA), şi nu mi-a venit să cred cât de des eram recunoscut pe stradă la 
Tokio. Intr-o dimineaţă, m-am sculat la ora 5 pentru a merge la piața de 
peşte din oraş unde voiam să privesc la licitaţia peştelui. Este un fel de 
punct din programele turistice. Intri şi peste tot vezi tonul, peștele acela 
uriaș, care se vinde cu 50 000 USD bucata. Peștele este expus pe niște 
palete mari. Mă plimbam privind tonul și în jur erau toți pescarii aceia 
care vorbeau între ei în japoneză și licitau peștele. Dar, oriunde 
ajungeam, aceşti pescari — pescari! — japonezi, se ţineau după mine și 
spuneau ‘Oh, Steve Kerr - Chicago Bulls.” Aceasta se petrecea 
dimineaţa la ora 5 în piaţa de peşte din Tokio.“ 

Atunci când, în octombrie 1997, Chicago Bulls au jucat un meci 
înainte de deschiderea sezonului la Paris (competiția se numea — cum 
altfel? - Mc Donald's), pentru meciuri au fost acreditați cam 1 000 de 
reporteri şi fotografi, mai mult chiar decât pentru finalele NBA. Kerr își 
amintea: „Este un sentiment straniu să te plimbi pe străzile Parisului şi 
fiecare să ştie cine eşti.“ 

Prietenul meu Allen Alter, redactor pe probleme externe la CBS 
News, a încercat în iarna lui 1997 să obțină viza pentru CBS pentru a 
trimite o echipă de cameramani în Coreea de Nord. El a procedat așa 
cum ar proceda orice bun redactor — le-a făcut o curte asiduă celor doi 
diplomaţi de rang superior nord-coreeni însărcinaţi cu acordarea vizelor 
din Statele Unite. Intr-o seară, la un dineu, diplomaţii nord-coreeni au 
declarat că îi interesează foarte mult baschetul NBA, așa încât Alter le-a 

trimis un desfășurător cu finalele NBA din 1997: Chicago Bulls versus 
the Utah Jazz. În dimineaţa următoare nord-coreenii care, după cum 
relatează Alter, nu răspunseseră la nici un mesaj telefonic sau fax, i-au 
trimis un fax, care nu fusese solicitat, în care mulțumeau foarte pompos 
pentru desfășurător și spuneau că „este deja pe drum spre Pyongyang 
cu curierul diplomatic.“ Câteva săptămâni mai târziu, o delegație nord- 
coreeană a vizitat New Yorkul şi unul dintre diplomaţii nord-coreeni i-a 
spus lui Alter: „Ne interesează foarte mult cheerleaders — pur şi simplu 
în țara mea sunt fascinanţi.“ Era evident că „iubitului conducător“ din 
Coreea de Nord, cunoscut ca mare admirator al Godzillei şi al magicia- 
nului David Copperfield, i s-a trezit gustul pentru cheerleaders după ce a 
urmărit înregistrările cu fazele spectaculoase ale NBA. 

Nahum Barnea, cel mai cunoscut editorialist în probleme de politică 
din Israel de la ziarul Yediot Aharonot, este un fan înrăit al NBA şi poate 
să-şi satisfacă foarte uşor pasiunea, pentru că multe meciuri NBA sunt 
acum transmise live prin televiziune în ciuda diferenței de orar de 7 ore. 
Barnea mi-a spus că, în ziua celui de al șaselea meci al finalei din 1998 
dintre Chicago Bulls şi Utah Jazz, şi-a vizitat mama la căminul de bătrâni. 
În timp ce stătea de vorbă cu mama sa, a selectat programul televizoru- 
lui din camera ei, pentru a putea urmări meciul în timpul vizitei. Când a 
început meciul şi bătrâna sa mamă a văzut că fiul ei era cu totul absorbit 
de meciul de baschet, la întrebat „Care echipă e Israelul?“ Doamna 
Barnea nici nu visa că fiul ei putea fi atât de interesat de un meci de 
baschet care n-avea nici o legătură cu vreo echipă israeliană. 

Dar globalizarea NBA are reale consecințe sociale. Să luăm doar 
banca de la Chicago Bulls. La un capăt al băncii se afla Michael Jordan. 
Revista Forbes evalua încasările lui Jordan din contractele publicitare la 
47 milioane dolari în anul 1997, iar salariul său de jucător se cifra în ace- 
laşi an la 31,3 milioane dolari, în total 78,3 milioane dolari. In 1998, puțin 
înainte de retragerea lui Jordan, revista Fortune estima impactul total al 
lui Jordan asupra economiei americane la 10 miliarde USD din momen- 
tul intrării sale la NBA în 1994, aici luându-se în calcul vânzarea de 
bilete NBA care l-a proiectat pe cer, drepturile de transmisiuni în exte- 
rior şi ratingul ridicat de televiziune, pentru care meritul îi revenea lui, 
precum și vânzarea la scară mondială a încălțămintei Nike, a tricourilor 
și altor produse pentru care făcea el reclamă. Ziarul Sporting News 
relata: „Valoarea lui Jordan, atunci când a revenit la NBA, în martie 
1995, după o pauză de 18 luni în baseball, a fost subevaluată. Valoarea la 
Bursă a celor cinci sponsori (ai săi) - McDonald's, Sara Lee, Nike, 
General Mills şi Quaker Oats — a crescut în două săptămâni la 3,8 mi- 

liarde USD.“ Reclama de la Upper Deck Company, care face biletele 
pentru baseball şi baschet, apărută în Sporting News, este cât se poate 
de potrivită arătându-l pe Michael Jordan cu globul pământesc într-o 
mână, globul de mărimea unei mingi de baschet. Lângă globul din 
mâna lui Jordan sunt scrise cuvintele: „Mărimea reală?“ 

Michael Jordan este într-adevăr câştigătorul care a luat tot. Dar 
echipa NBA are doisprezece jucători. Pe aceeași bancă cu Jordan în 
stagiunea sa finală — mai exact la o depărtare de unsprezece locuri de el 
— se afla cineva ale cărui calități de aruncător erau doar cu puțin mai 
slabe decât cele ale lui Jordan, a cărui precizie în aruncarea din săritură 
era doar cu puțin mai mică, a cărui cotă la aruncarea liberă se situa ime- 
diat sub cea a lui Jordan, al cărui joc în defensivă era doar ceva mai 
puţin eficient. Ce să mai vorbim, era un mare jucător de baschet. Juca în 
NBA și făcea parte din echipa campioană Chicago Bulls. Numele lui era 
Joe Kleine. El se afla o distanță de unsprezece locuri de Jordan şi sala- 
riul său în 1997 era salariul minim la NBA 272 250 USD pe an sau cu 
aproximativ 79 727 750 USD mai puţin decât încasările totale ale lui 
Jordan. Acelaşi sport, aceeaşi ligă, aceeași echipă, aceeaşi bancă! Un 
motiv pentru această prăpastie uriaşă îl constituia faptul că, în timp ce 
Michael Jordan are o piață globală pentru serviciile şi autografele sale, 
piața pentru serviciile şi autografele lui Joe Kleine nu trecea dincolo de 
United Center din Chicago. 

După meciul Chicago Bulls - Orlando Magic din 11 aprilie 1998, 
m-am dus la vestiarul de la Bulls pentru a sta de vorbă cu Joe Kleine & 
Co. Realitatea de pe piața mondială se arăta aici în forma cea mai crasă. 
Înainte ca Bulls să deschidă vestiarul după meci, pe coridor stăteau la 
coadă treizeci de reporteri, de la presă şi televiziune. Când, în cele din 
urmă, uşa vestiarului s-a deschis, toți cei treizeci de reporteri s-au îngră- 
mădit într-un semicerc în jurul dulapului lui Michael Jordan. În această 
grămadă se afla și o echipă de la televiziunea japoneză, vorbind între ei 
în japoneză. Erau conduși de o tânără reporteră de televiziune, care se 
înroșea de fiecare dată când un bărbat de doi metri de la Bulls ieşea de 
la duş, având doar un prosop îngust în jurul şoldurilor. Așa ceva nu vezi 
în Japonia în fiecare zi! 

Dar imaginați-vă scena: Sunteţi într-un vestiar. Sunt douăsprezece 
cabine cu scaune în faţa lor. Toţi cei treizeci de reporteri sunt îngră- 
mădiţi în semicerc în faţa cabinei goale a unui singur jucător - Michael 
Jordan. Microfoanele și camerele reporterilor sunt ațintite asupra 
scaunului gol în așteptarea momentului când va apărea el, toți sperând 
o cotă de transmisie în toată lumea. În timpul acesta, ceilalți unsprezece 

jucători se îmbracă în cabinele lor, fără să atragă în vreun fel atenţia. 
(Până la urmă Scottie Pippen trage după el câțiva reporteri când iese 
din cabină). 

M-am dus din pură curiozitate la Joe Kleine, m-am prezentat şi bam 
întrebat dacă îl deranja lărgirea prăpastiei de câștiguri între jucători de 
talia lui și Jordan. Kleine a lăsat să se înțeleagă că recunoștea principiul 
câştigătorul ia totul. După cum spunea el: „Salariile în Ligă au crescut 
pentru toți, dar superstarurile au făcut un salt uriaș. In ce mă priveşte, 
eu am optat să vin aici și să joc pentru minimum. A fost șansa mea, nu 
pot să mă supăr pe nimeni.“ 

În societate, ca şi la NBA, se manifestă reale consecinţe sociale care 
decurg din această prăpastie a veniturilor. În echipele, în care jucătorii 
mai slab plătiți nu sunt compensați prin favoarea de a juca cu Michael 
Jordan sau care nu câştigă un campionat, aceasta poate fi o problemă 
serioasă. Deoarece superstarurile câştigă tot mai mult, celorlalți le 
rămâne tot mai puţin; acesta a fost unul dintre punctele litigioase în 
lockout-ul NBA în 1998 1999. În 1998, mai mulţi jucători NBA decât 
oricând (cam 25%) au primit salariu minim. Revista Petersen's Pro 
Basketball nota: NBA începe să reflecte societatea americană în totali- 
tatea ei: bogaţii devin tot mai bogaţi, există o mulțime de oameni săraci 
(relativ), iar clasa de mijloc este în pericol de a dispare. Anul trecut 
(1996-1997), cam o treime din ligă — 110 din 348 jucători — a câștigat 
minimul plătit de ligă”, a declarat Don Cronson, managerul NBA. „ Așa 
cum se prezintă situația, numărul va creşte anul acesta la 150. Intre 
salariile pentru masa jucătorilor şi sumele incredibile plătite super- 
starurilor, practic nu mai rămâne nici un ban pentru cei cuprinși între 
rangul 4 și 7. Prin urmare, fiecare echipă are un trio de vârf şi 5 la bază, 
(care sunt) fericiți doar pentru că sunt în ligă şi se mulțumesc cu sume 
derizorii. Dar cei de pe locurile 4 până la 7 sunt performeri importanți, 
pe care nu trebuie să-i superi — şi nu vor fi fericiți dacă pur și simplu au 
voie să stea pe bancă. Vor exista multe gelozii și tensiuni, mult mai 
multe decât înainte. Marile diferenţe de câștiguri duc la probleme 
serioase la vestiar. Este în firea omului. Și este fără îndoială în firea 
baschetbaliştilor de astăzi.” Cel mai bun exemplu de diferenţiere de 
clasă lau oferit în sezonul trecut Houston Rockets cu trioul lor de 
superstaruri totalizând peste 21 milioane USD în salarii, cu numai doi 
membri în categoria de mijloc, tot mai redusă (Kevin Willis și Mario 
Elie) şi nu mai puţin de opt jucători cu salarii minime, care-şi dau duhul 
pentru un salariu de mizerie.” Din câte am auzit, nu era o echipă prea 
fericită’, spunea Cronson.“ 


CÂȘTIGĂTORII IAU TOTUL 333 


Aceasta este „o problemă reală“, spunea Steve Kerr, care mai jucase 
în alte două echipe NBA înainte de a juca la Bulls. „Există o mulțime de 
echipe cu băieți care câștigă doar salariul minim NBA și care joacă 
chiar de la început, în timp ce există foștii jucători începători, care 
câștigă 4 milioane USD şi care acum părăsesc banca. Nu ai cum săi 
împiedici pe băieţii cu salariul minim care joacă de la început să trăiască 
cu un sentiment rău şi nici pe foştii începători cu 4 milioane USD care 
părăsesc banca să aibă sentimente de vinovăţie.“ Intrebat dacă a fost 
vreodată deranjat de diferenţa dintre el și Jordan, Kerr a explicat că el a 
înțeles globalizarea şi că locul lui este în cosmos. „Nu, sincer nu“, a spus 
el. Mă gândesc la toate miile de băieţi de afară, care joacă într-adevăr 
bine și nu ajung în ligă. Cred că am avut mare noroc.“ 

Această diferență de pe băncile NBA se reflectă şi în diferenţa finan- 
ciară tot mai mare dintre proprietari. Proprietarii NBA erau în mod 
obișnuit oameni de afaceri locali din cadrul comunității. Astăzi, proprie- 
tari NBA sunt într-o măsură tot mai mare corporaţii cu un venit global , 
care şi ei trebuie să plătească salarii globale într-un sport global. Cine 
deține New York Knicks? Cablevision System Corporation. Cine deține 
Atlanta Hawks? Time Warner. Cine deţine Portland Trail Blazers? Paul 
Allen, unul dintre fondatorii Microsoft. Cine deține Philadelphia 76? 
Comcast Cable. Cine deţine Seattle SuperSonics? The Ackerly Group 
Inc. Media conglomerate. Cine deţine Miami Heat? Micky Arison of 
Carnival Cruise lines. Abe Pollin, proprietar la Washington Wizards, 
este unul dintre puţinii proprietari locali rămași. Pilon al societăţii din 
Washington şi un generos filantrop, Pollin şi-a câștigat banii din afaceri 
imobiliare la Washington şi a trebuit să-i asigure lui Juwan Howard o 
sumă care aproape echivala cu întregul său venit net pentru a-l angaja pe 
timp de șapte ani; altminteri Howard s-ar fi dus la Miami Heat. Dar pro- 
prietari de genul lui Pollin, care reprezintă o parte a comunității, sunt 
acum o specie pe cale de dispariție, ceea ce reduce societatea ca întreg. 

„Foarte rar, dacă în general a făcut-o vreodată, Charles Dolan, 
preşedinte la Cablevision, care deține Knicks, a călcat în interiorul ves- 
tiarului din Madison Square Garden“, informa numărul din 10 ianuarie 
1999 din The New York Times, „În anii '60 şi "70, atmosfera era atât de 
familiară, încât proprietarii invitau uneori jucătorii să petreacă îimpre- 
ună concediul. Astăzi insă, unii jucători nici nu și-au văzut la faţă 
proprietarul echipei.“ Într-adevăr, atunci când, în mai 1998, prinzătorul 
Mike Piazza a fost transferat de la Los Angeles Dodgers la Florida 
Marlins şi apoi de acolo la New York Mets, el s-a plâns că proprietarul 
de la Dodgers a fost atât de distant, încât a fost imposibil să se comunice 

cu el. Cine era proprietarul de la Dodgers? Concernul mediatic aus- 
tralian News Corporation al lui Rupert Murdoch, pe care Piazza ka 
descris ca „imposibil de atins, distant, la fel ca Vrăjitorul din Oz.“ 

În sfârșit, această prăpastie de pe bancă, şi această prăpastie dintre 
proprietari s-a reflectat în prăpastia dintre categoriile de spectatori. Fanii 
lui Michael Jordan nu au cârtit niciodată împotriva salariului său, mai 
ales atâta vreme cât a câștigat campionate. Dar prăpastia tot mai mare 
dintre câștigători şi învinşi în economia globală, care își găsește reflec- 
tarea în salariile sportivilor, are repercusiuni sociale. Bogaţii și săracii au 
existențe separate, trimițându-și copiii la şcoli diferite, trăind în medii 
diferite, făcându-şi cumpărăturile în magazine diferite şi participând la 
evenimente sportive diferite — sau, mai rău, neparticipând la ele. Înainte, 
mersul la un meci aducea coeziunea comunităţii. Dar amatorii de sport 
vor putea face acest lucru din ce în ce mai greu, pentru că, din cauza 
salariilor uriaşe ale jucătorilor, preţurile biletelor cresc atât de mult, încât 
numai cei bogaţi pot să le plătească. Stadioanele sunt segmentate în cate- 
gorii, de o parte săracii coate-goale care-și pot permite doar bilete de 75 
USD, înghesuindu-se pe locurile înguste din tribunele cu locuri nenu- 
merotate și mâncând alune, de altă parte bogaţii în loje de sticlă, cu mult 
spaţiu pentru a-și întinde picioarele şi cu chelnerițe care le servesc pa- 
teuri cu crabi. Până şi jucătorii, dintre care mulți provin din familii sărace, 
vorbesc de barierele sociale dintre ei şi spectatorii înstăriți, mai ales albi, 
care plătesc pentru a-i vedea. „După un coș i-ar place să fii aplaudat de 
spectatori“, declara un jucător de culoare anonim ziarului Sports 
Illustrated, dar vezi că bancherii se ocupă de afaceri la celular. În timp ce 
tovarășii tăi, cu care ai crescut împreună, nu-și pot permite să cumpere 
un bilet. Da, sunt lucruri care ar trebui să dea de gândit.“ Pentru a-i plăti 
lui Shaquille O'Nea/'s un salariu de 121 milioane USD pe şapte ani, Los 
Angeles Lakers trebuie să crească prețul celor mai ieftine locuri de la 9,50 
USD de meci la 21 USD, iar pentru cele mai scumpe locuri la loje de la 
500 USD la 600 USD de joc. Ca urmare, nota Michael J. Sandel, teoreti- 
cian politic la Harvard University, stadionul, care înainte juca un rol 
central în omogenitarea comunității, „nu mai este acel spațiu public 
comun, care aduna în acelaşi loc oameni din diferite sfere de viaţă.“ 

Într-adevăr, prăpastia dintre lumea starurilor din sport şi cea a 
fanilor pare a fi din altă lume. „Zilele trecute am citit o relatare despre 
boxerul Evander Holyfield, care şi-a construit o casă de 5 200 m2“, îmi 
spunea Steve Kerr. „Iar eu sunt sigur că nu a fost rău intenționat, dar 
articolul îl cita afirmând că şi-ar fi exprimat dorinţa de a invita copii de 
condiție modestă să-i viziteze casa, pentru a vedea ce se poate realiza 

prin muncă intensă. Dar o casă de 5200 m2! Singurul mod în care ai 
putea realiza așa ceva ar fi dacă ai deveni campion mondial la categoria 
grea, ori un asemenea titlu nu primeşte decât unul singur. Totul se con- 
centrează pe ce poți cumpăra. Unii sportivi se duc prin școli și le spun 
copiilor “Mergeţi la şcoală, pentru a vă putea cumpăra tot ce am eu.“ Nu 
sunt sigur că acesta este un mesaj corect. Mesajul ar trebui să sune, 
mergeţi la școală şi veţi putea face ce doriți în viață.“ 

Când nu pot folosi biletele mele la meciurile Washington Wizards, le 
dau unui prieten care este portar. El este foarte recunoscător, iar eu 
sunt foarte trist. Sunt atât de trist pentru că el este atât de recunoscător 
să facă un lucru pe care tatăl meu şi cu mine îl făceam când eu mai eram 
încă mic şi anume să mergem fără să stăm prea mult pe gânduri la me- 
ciurile Minneapolis Lakers, atunci când tatăl meu câştiga numai 13 000 
USD pe an. 

Ceva nu e în regulă, dacă atâţia oameni se lipsesc astăzi de această 
plăcere. Sentimentul comunitar se erodează, așa încât nu am fost deloc 
surprins când, în numărul din 12 noiembrie 1997 al The Washington 
Times, am citit următorul articol: „Doi spectatori au fost uciși la 
Philadelphia după o dispută pe tema celui mai bun conducător de joc, 
adică dacă era vorba de Allen Iverson de la Philadelphia 76 sau de Gary 
Payton de la Seattle SuperSonics. Derrick Washington, în vârstă de 21 
de ani, şi vărul său, Jameka Wright, de 22, au murit în schimbul de focuri 
din cartierul de locuinţe sociale Southwark Plaza.“ 

Știu că, în multe privinţe, o asemenea economie stratificată a fost cu 
adevărat absolut normală pentru o bună bucată din istoria americană și 
că ascensiunea unei largi clase de mijloc este un fenomen caracteristic 
mijlocului secolului al 20-lea. Tatăl meu n-ar fi putut înţelege niciodată 
cum să nu fie în stare să-şi permită să meargă la un meci de baschet, dar 
sunt sigur că bunicul meu n-ar fi fost prea mirat de așa ceva. Din păcate, 
se pare că nepoților mei li se va întâmpla la fel ca bunicului meu. 


ă folosesc de exemplul NBA nu pentru că îi simpatizez pe jucă- 

torii care câștigă doar 272 250 USD pe an, ci pentru că acesta este 
un exemplu care ilustrează foarte bine prăpastia tot mai largă dintre 
venituri ce alimentează reacţia impotriva globalizării în lume (în urmă 
toarea secțiune a cărții voi analiza în amănunţime acest subiect). 
Această prăpastie tot mai largă între venituri este în mod deosebit evi- 
dentă în afara Statelor Unite, unde clasele de mijloc tind să se restrângă 
şi unde legile antimonopol şi de egalizare a veniturilor sunt mai puțin 

riguroase. Aceasta este una din dilemele economice centrale ale sis- 
temului globalizării: cămașa de forță din aur, Turma electronică, pieţele 
libere şi comerțul liber produc venituri cu mult mai mari pentru o socie- 
tate ca întreg. Este un fapt. Dar aceste venituri sunt repartizate extrem de 
inechitabil și tot capitalismul inerent de tip ‘bagă viteză” este enorm de 
disruptiv social. Dar împănarea lumii de astăzi cu o economie închisă, 
reglementată, birocratică va sărăci societatea ca întreg şi poate avea un 
efect disruptiv și mai pronunțat din punct de vedere social, fără a mai ge 
nera alte resurse necesare pentru ameliorarea condițiilor celor rămași în 
urmă. Priviţi Cuba socialistă a lui Fidel Castro în anii ‘90. Aproape că nu 
existau decalaje între venituri, dar societatea ca întreg a sărăcit atât de 
mult, încât pe la mijlocul anilor '90 Cuba a ajuns capitala turismului sexu 
al din emisfera de Vest, mii de familii cubaneze având de plasat o soție sau 
o fiică pentru a câștiga prostituându-se valuta necesară supraviețuirii. Am 
întâlnit o diplomată canadiană din Cuba care mi-a spus că misiunea ei era 
„Să scoată de la închisoare turiștii sexuali canadieni“. În cele din urmă, 
spre sfârșitul anilor '90, Castro a deschis puţin economia cubaneză și a 
permis funcționarea unui număr limitat de întreprinderi libere, ceea ce a 
provocat rapid un uriaș decalaj al veniturilor. Ghidul meu din Cuba mi-a 
spus pe când mă aflam în vizită la Havana în 1999: „Inainte vreme, se 
putea ca eu să am două perechi de pantofi și dumneavoastră să aveți trei. 
Dar astăzi, pentru că sunt ghid și am acces la valută, dumneavoastră 
puteţi avea trei perechi de pantofi și eu pot avea treizeci.“ 

Pe termen lung, aceste prăpastii între venituri, în cazul în care vor 
continua să se lărgească, se pot dovedi a fi călcâiul lui Ahile al globa- 
lizării. Mie mi se pare că o lume legată tot mai strâns prin tehnologie, 
pieţe şi telecomunicații, în timp ce pe tărâm social şi economic este tot 
mai divizată, poartă în sine germenele dezmembrării. (Ultimul capitol 
va trece în revistă câteva modalități de ameliorare). 

Să luăm următoarea ştire pe care am aflat-o într-una din zile: „PORT: 
AU-PRINCE, Haiti (Reuters) — Haiti, cea mai săracă țară din emisfera 
vestică, va avea pentru prima oară servicii de telefonie celulară la sfârși- 
tul lui mai 1998, au declarat vineri furnizorii de servicii. Numai o mică 
parte din familiile bogate, investitori străini și oameni de afaceri îşi vor 
putea permite aceste servicii. Venitul anual pe cap de locuitor în Haiti 
este de aproximativ 250 USD. Telefoanele vor costa 450 USD, şi se va 
percepe o taxă de instalare de 100 USD, ca şi o taxă lunară de 20 USD. 
„Cu alte cuvinte, pentru segmentul de elite globalizate din populaţia hai- 
tiană un telefon celular este doar un instrument de folosinţă zilnică; 
pentru cei mai mulți haitieni este salariul pe doi ani. 

Din păcate, nu este ceva neobișnuit. Potrivit Raportului Naţiunilor 
Unite cu privire la dezvoltarea umană (UNHDR) pentru anul 1999, 
Internetul leagă oamenii într-o nouă rețea globală, dar accesul la el este 
concentrat încă în mare măsură în ţările bogate. Țările OCDE, având 
19% din populația lumii, însumează 91% din numărul de utilizatori. 
Bulgaria are mai mulți vizitatori pe Internet decât întreaga Africă subsa- 
hariană, exceptând Africa de Sud. Statele Unite şi Suedia au 600 linii 
telefonice la 1000 de persoane, în timp ce în Ciad o linie telefonică revine 
la 1000 de persoane. Asia de Sud, cu 23% din populația lumii, are mai 
puţin de 1% din numărul de utilizatori de Internet din lume. Engleza este 
folosită în 80% din paginile Web, deşi mai puţin de una din 10 persoane 
de pe glob vorbeşte această limbă. Țările industrializate au 97% din toate 
brevetele din lume. Sunt convins că Internetul şi serviciile informa- 
ționale se vor extinde, şi chiar cu mult mai rapid decât își închipuie 
oamenii, dar în mileniu decalajul digital este incontestabil și va lărgi pră- 
pastia dintre bogați și săraci. 

Conform raportului Naţiunilor Unite pe anul 1999, o cincime din popu- 
laţia lumii care trăieşte în țările cu cele mai mari venituri are 86% din PIB 
mondial, 82% din pieţele de export mondiale, 68% din investiţiile străine 
directe și 74% din liniile telefonice mondiale. Cincimea de bază, în țările 
cele mai sărace, are cam 1% din fiecare aceste sectoare. Nu e deloc sur- 
prinzător faptul că cea mai prosperă cincime consumă 45% din consumul 
de carne şi peşte, în timp ce cea mai săracă cincime consumă mai puţin 
de 5%. Prăpastia s-a adîncit. În 1960, 20% din populaţia globului care trăia 
în cele mai bogate ţări avea de 30 de ori venitul celor mai sărace 20%. In 
1995, cele mai bogate 20% aveau un venit de 82 de ori mai mare. In 
Brazilia, de exemplu, cele mai sărace 50% din populaţie primeau în 1960 
18% din venitul naţional. În anul 1995, ele mai primeau numai 11,6%, în 
timp ce cela mai bogate 10% din populația Braziliei s-au ales cu 63% din 
venitul național. În Rusia, cele mai bogate 20% din populație iau acum de 
11 ori mai mult din venitul național decât cele mai sărace 20%. Raportul 
Naţiunilor Unite pentru Dezvoltare Umană, pe anul 1998 notează că, 
datorită globalizării, cercetătorii pieţei încearcă astăzi să-și vândă pro- 
dusele elitelor globale“, „claselor de mijloc globale“ şi „adolescenților 
globali“, pentru că, indiferent unde trăiesc, ele adoptă astăzi aceleaşi mo- 
dele de bază din comportamentul consumatorului, manifestându-și 
preferințele pentru aceleași „mărci globale“ din muzică, video, T-shirts. 
„Care sunt consecinţele?“ întreabă raportul. „In primul rând, pentru un 


od... 


de cumpărare, numai că mulți rămân excluşi, pentru că le lipsește veni- 

tul necesar. În plus, a crescut presiunea competiției unui consum cât mai 
mare. Cuvântul de ordine „ține pasul cu vecinii“ s-a schimbat, acum nu 
mai e vorba să nu te lași mai prejos ca familia de alături, ci să urmezi stilul 
de viață al celor bogați și celebri pe care- i vedem pe ecranul cine 
matografului sau al televizorului.“ 

Vizitaţi astăzi oricare țară în curs de dezvoltare şi veţi vedea la fiecare 
colț de stradă aceste prăpastii uriașe. In timpul unei vizite la Rio de 
Janeiro, am fost să iau un interviu cuiva din favela Rocinha, o viermuială 
de cocioabe supraaglomerate şi de barăci improvizate care formează cea 
mai mare mahala din America de Sud. În timp ce mă îndreptam spre 
favela, am observat din mașină o bifurcație. Dacă o făceai la dreapta, 
ajungeai pe autostrada rapidă, pe lângă grădini cosmetizate, spre şcoala 
americană din Rio, care este cea mai scumpă școală din ţară, unde taxa 
şcolară este de aproximativ 2 000 USD pe lună. Școala este situată în 
inima celui mai elegant cartier din Rio, Gavea și nu înscrie decât un 
număr limitat de elevi. Dacă o luai spre stânga, ajungeai la favela Rocinha, 
unde mulți nu câștigă 2 000 USD pe an şi unde înscrierea este, ca să 
spunem așa, „nelimitată“. In fzvela stau grămadă mai bine de 100 000 de 
persoane. Atâta timp cât Brazilia continuă creşterea economică, această 
intersecție poate fi suportată din punct de vedere politic. Dar dacă în 
Brazilia creşterea se va transforma în regres, această intersecţie poate 
deveni un iadeș care să despice ţara. 

Pentru a fi pe placul Turmei electronice, președintele Braziliei, 
Fernando Henrique Cardoso, a trebuit să încheie mai strâns cămaşa de 
forţă din aur şi să mai taie din asigurările sociale imediat ce a fost reales 
în octobrie 1998. Diana Jean Schemo, corespondenta braziliană a ziaru- 
lui The New York Times. a scris un articol despre cei care au avut în 
mod special de suferit de pe urma acestor măsuri. Cardoso intrase deja 
în colții oamenilor, pentru că îi calificase drept „vagabonzi“ pe cei care 
voiau să se pensioneze şi să trăiască pe seama asigurărilor sociale. 
Schemo a relatat istoria unui muncitor, Nilton Tambara, un metalurgist 
la pensie, în vârstă de 54 de ani, care începuse să muncească de la 11 ani 
şi plătise la sistemul de asigurări sociale pentru cei 33 sau 41 de ani de 
muncă dinaintea pensionării. 

„Cum să nu-ți pierzi cumpătul în țara asta?“, întreba Tambara, stând în 
fața unui magazin Wal-Mart din Sao Paulo și plângându-se că nu putea 
cumpăra o scară de aluminiu care costa 16 dolari. Categoriile de care vor- 
beşte guvernul — bogaţii, clasa de mijloc şi săracii — nu există. Nu există 
decât bogaţi şi sărmani.“ 

La Cairo, în Egipt, aproximativ 500 000 de oameni își duc zilele în 
gropile din „ Oraşul morții“, un cimitir cu o suprafață de 5 km? în inima 
capitalei egiptene. Dar Orașul morții se află la mai puţin de zece mile de 
cel mai nou club de golf cu circuit închis din Egipt, Katamya Heights, 
unul din cele câteva complexe de acest fel care adăpostesc câteva sute 
de familii într-o oază de case, grădini, lacuri artificiale, fântâni şi 
hoteluri. Literatura publicitară care poate fi găsită pe Internet anunţă cu 
surle şi trâmbiţe: „Katamya Heights este o stațiune destinată tuturor 
celor care sunt pasionaţi de competitii de golf și tenis și care vor să se 
destindă în activități de familie într-o zonă curată din deşert. Staţiunea 
oferă piste cu 27 găuri pentru competiţiile de golf, posibilităţi de antre- 
namente și o academie de golf, un luxos clubhouse cu o suprafață de 
4 500 m? cu restaurante şi saloane, piscină, servicii de îngrijire a sănă- 
tății și recreere. Prețul de persoană pentru o partidă de golf, incluzând 
și transferarea de la/la Katamya Heights este de 165 USD. Venitul anual 
pe cap de locuitor în Egipt era în 1998 de 1 410 USD, tocmai bun pentru 
vreo nouă partide de golf. 

Thailanda este o țară drastic divizată într-o clasă urbanizată, orien- 
tată spre export, formată din salariați și patroni care trăiesc în marile 
centre financiare şi industriale din țară și profită de o mulțime de bene- 
ficii de pe urma globalizării, și un sector rural sărăcit, închis în sine 
care, deşi afectat indirect de globalizare, înțelege prea puţin din aceasta 
şi se alege cu un profit neînsemnat de pe urma ei. Când bahtul thailan- 
dez s-a prăbușit în 1997, acest segment rural din Thailanda trăind încă 
mai ales din ceea ce îi dă pământul, a manifestat puţină simpatie pentru 
escrocii globalizați de la oraş care s-au văzut ruinați atunci când guver- 
nul a fost forțat să lase bahtul să cadă. 

La momentul acela, Ploen Promdan, cântăreț și entertainer thailan- 
dez, a lansat un fel de country-rap-song thailandez intitulat „Bahtul 
plutitor“. Cântecul constă dintr-un dialog între un bancher și un fermier. 
Voi reproduce în cele ce urmează ceva din el, pentru că ilustrează stră- 
lucit modul în care prăpastia dintre globalizaţii şi neglobalizaţii din 
societate, dacă nu este supravegheată, se poate deschide într-atât, încât 
oameni care vorbesc aceeași limbă nu se mai pot înțelege între ei, ca să 
nu mai vorbim de un sentiment de coeziune. 

lată traducerea brută: Cântecul începe cu refrenul, „Bahtul nostru 
acum pluteşte, bahtul nostru acum plutește. Cât va pluti, asta depinde 
de cum vor evolua lucrurile. Urmăriţi, vă rog, cu atenția evoluția.“ 

Bancherul: „ O.K. Priviţi aici cu toții, bahtul nostru pluteşte.“ 

Fermierul: „Ieri un copilaş de doi ani a căzut în râu, dar n-a murit.“ 

Bancherul: „Cum așa? Cum de nu s-a înecat?“ 

Fermierul: „ Păi, da, copilul a căzut în apă, oamenii l-au văzut când la 
suprafața apei, când scufundându-se și au dat fuga la râu şi au observat 
că el se agățase de un baht care plutea.“ 

Bancherul: „Tu nu înţelegi? Eu vorbesc de moneda noastră care 
pluteşte.“ 

Fermierul: „ Da, dacă bahtul n-ar fi plutit, copilul s-ar fi înecat.“ 

Bancherul: „ Eu vorbesc de moneda care pluteşte, prostănacule. „ 

Fermierul: ,„ Ei şi, de ce ne spui nouă asta? Ce mare lucru e?“ 

Bancherul: „ Îţi spun asta, pentru că trebuie să bagi la cap. Ți-o spun, 
pentru că mă tem că nu știi despre ce vorbesc.“ 

Fermierul: „Ce treabă avem noi să ne batem capul cu asta?“ 

Bancherul: „ Astea sunt chestii filozofice la care trebuie să meditezi.“ 

Fermierul: „ De ce să ne spargem capul cu toate astea?“ 

Bancherul: „ Eşti un măgar.“ 

Fermierul: „ Într-adevăr, dacă nu eram un măgar, aş fi fost şeful unei 
societăți financiare.“ (Majoritatea societăților financiare au dat faliment 
când s-a produs colapsul bahtului.) 

Refrenulul: „Bahtul nostru acum plutește. Când bahtul pluteşte, 
preţul oricărei mărfi plutește și el.“ 

Bancherul (pe un ton profesoral): „Când bahtul pluteşte, preţurile 
mărfurilor plutesc la același nivel. Indiferent în ce direcţie pluteşte bah- 
tul, preţul mărfurilor îl urmează după o zi sau două. Totul pluteşte în 
sus, nimic nu pluteşte în jos. Așa merg lucrurile.“ 

Fermierul: „ Atunci de ce te plângi și bombăneşti tot timpul?“ 

Bancherul: „ Noi ne văicărim, strigăm, înjurăm şi în cele din urmă o să 
demonstrăm pe străzi şi o să blocăm drumurile şi atunci oamenii ne vor 
da atenție şi ne vor simpatiza şi ne vor ajuta să ne rezolvăm problema.“ 

Fermierul: „De ce vă temeţi atât de mult pentru rezolvarea proble- 
mei?“ 

Bancherul: „ Pentru ca lucrurile să se îndrepte, nătărăule.“ 

Fermierul (râzându-i în față): „Ha,ha,ha. Uităte la tine, scâncești ca 
un copil. Erai atât de rațional, şi acum, dintr-o dată, vă smiorcăiţi cu toții.“ 

Bancherul „Cretinule.“ 

Refren: „ Acum bahtul este foarte slab şi nu mai e atât de sănătos ca 
înainte şi ne face tot felul de probleme. Prețul a crescut la toate lucrurile 
pe care le cumpăram întotdeauna.“ 

Bancherul: „Bahtul thailandez iese din ţară, dar moneda străină nu 
intră. Thailandezilor le place să plece în concediu în țări străine. Intră și 
ies şi cumpără lucruri în străinătate.“ 

Fermierul: „Asta le place. Au bani. Sunt banii lor. Și atunci care-i 
problema?“ 

Bancherut: „ Nu scot din ţară decât moneda thailandeză, şi dacă scot 
banii din țară, deteriorează situaţia. Bahtul thailandez își pierde valoa 
rea, și capitalul pentru investiții se micșorează şi el. „ 

Fermierul: „De unde știi toate astea?“ 

Bancherul: În fiecare zi şi în fiecare săptămână le afli la Știri. Nu 
asculți știrile?“ 

Fermierul: „Nu ascult niciodată radioul. Nu citesc nimic. Nu mă 
interesează poveştile astea. Nu mă uit decât la boxul thai şi la campio- 
natele de fotbal.“ 

Bancherul: „Atunci, te rog, să faci bine să te schimbi și să te mai 
gândeşti şi la problemele ţării.“ 

Fermierul: „Tare mă tem că maestrul la boxul thai o să piardă titlul 
în favoarea unui străin. Să nu-mi fac griji din pricina asta?“ 

Bancherul: „Tu nu ştii că țara noastră a împrumutat uriașe sume de 
bani din străinătate?“ 

Fermierul: „Cât de uriaşe?“ 

Bancherul: „Imprumuturi uriaşe, împrumuturi masive. Eşti un 
cretin. N-ai înţeles un cuvânt din ce ţi-am spus, așa e? Am vorbit în vânt. 
Dacă împrumuţi banii ăştia din străinătate, trebuie săi dai înapoi.“ 

Fermierul: „N-ar avea dreptul omul care împrumută bani să se şi 
bucure de ei?“ 

Bancherul: „Dacă e vorba de unii ca tine, care împing ţara în noroi 
și-și risipesc banii. Eşti și tu o parte din națiunea thailandeză, din familia 
thailandeză, care este răspunzătoare pentru aceste cheltuieli exagerate. 
Suntem toți într-o barcă.“ 

Fermierul: „Păi eu nu sunt căsătorit. Și nici n-am familie.“ 


III 


Rezistenta fată de sistem 


15 


Rezistenta 


Ray Boyd: „Ce s-a întâmplat, mamă?“ 
Dorothy Boyd: , Clasa întîi, asta s-a întâmplat. Înainte asta însemna o 
mâncare mai bună. Acum înseamnă o viață mai bună.“ 

-din filmul Jerry Maguire 


barometru imaginabil al problemelor globale. În fiecare februa- 

rie, cei mai mari globalizatori din întreaga lume se adună în 
această stațiune montană din Elveţia pentru a discuta despre globa- 
lizare. La întrunire asistă industriaşi, politicieni, economiști, specialiști 
în tehnică, din ştiinţele naturii şi sociologi de marcă din toate colţurile 
lumii. În fiecare an una sau două persoane se remarcă prin faptul că 
lansează o tendinţă. Intr-un an, acesta a fost țarul economic al Chinei, 
Zhu Rongi; într-un an a fost Yasser Arafat, Yitzhak Rabin și Shimon 
Peres; în alt an au fost reformatorii ruşi; în altul învinşii lideri economici 
din Asia. În 1995, starul Forumului Economic Mondial de la Davos a 
fost miliardarul George Soros. Știu, pentru că am fost invitat să particip 
la o conferință de presă, la care reprezentanţi ai celor mai mari instituții 
mediatice din lume s-au adunat în jurul unei mese şi l-au intervievat pe 
Soros, de parcă el ar fi fost preşedintele unei superputeri. lar el părea că 
chiar aşa se şi consideră. Reporteri de la Reuters, Bloomberg, AP-Dow 
Jones, The New York Times. The Washington Post, The Times din 
Londra și Financial Times l-au asaltat pe Soros cu întrebări în legătură 
cu părerea sa despre Mexic, Rusia, Japonia și tendințele economice 
globale, și apoi s-au năpustit afară pentru a transmite telefonic infor- 
maţiile. Opiniile lui au fost inserate pe prima pagină din International 
Herald Tribune și din multe alte ziare din ziua următoare. 

Urmărind această scenă, aveam senzația că sunt martorul unei tran- 
ziții importante. Soros personifica Turma electronică. Era taurul din 
fruntea ei. Poate chiar taurul. Toate acestea se intâmplau într-un mo- 
ment când mulți oameni începeau să înțeleagă că această Turmă 
electronică a luat locul Uniunii Sovietice ca o altă superputere în lumea 
noastră împărțită între două superputeri. Cu numai câţiva ani în urmă 
Soros îi dăduse primului ministru britanic, John Major, o uluitoare 
lecţie de economie. Major aprecia că lira britanică era evaluată corect. 


F orumul Economic Mondial Anual de la Davos este cel mai bun 

Soros era de altă părere și, în septembrie 1992, a condus turma într-o 
campanie de coborâre a lirei britanice la nivelul ei „corect“. La început, 
Major şi-a bătut joc de Soros, t-a ironizat, i s-a opus, apoi a fluturat stea- 
gul alb şi a devalorizat lira cu 12%. Soros a plecat cu un profit de 1 miliard 
USD pentru câteva luni de muncă. La revedere, Uniunea Sovietică! 
Salut, Turma electronică! 

Mi se pare destul de interesant că, la un an de la data când am văzut 
ce curte i se făcea lui Soros la propria sa conferință de presă de la Davos, 
am revenit la Davos, curios să aflu cine va fi starul în 1996. Stăteam în 
fața terminalului computerului în holul principal recuperându-mi 
mesajele prin e-mail când am observat pe Soros trecând prin apropiere. 
Ce m-a frapat a fost că anul acesta nimeni nu-i dădea nici un fel de 
atenție. Părea să fie absolut singur. Ce diferenţe poate să aducă un sin- 

“gur an! Nu cred că în anul acela ar mai fi putut organiza o conferință de 
presă. De ce? Cine era starul de la Davos în 1996? Nimeni altul decât 
Ghenadii Ziuganov, conducătorul Partidului Comunist Rus! 

Forumul de la Davos este întâlnirea la vârf a capitaliştilor. Cum era 
posibil ca acest dinozaur al erei Jurassic Park a Războiului Rece — 
Ghenadii Ziuganov -— să fie omul zilei? Pentru că elitele economice şi 
politice întrunite anul acela la Davos au înţeles, unii pentru prima dată, 
că în unele cercuri acest fenomen puternic numit globalizare producea 
şi o rezistenţă la fel de puternică. La momentul respectiv, se părea că 
Ziuganov era realmente pe cale să-l înfrângă pe Boris Elțîn în alegerile 
prezidenţiale din Rusia, drept care forțele contrareacțiunii ar fi putut pre- 
lua puterea într- o ţară mare. De aceea, la Davos toți voiau să stea de 
vorbă cu Ziuganov — „monstrul contrareacțiunii“ — și să afle cum avea de 
gând să acționeze în problema proprietăţii private, a bugetului Rusiei și a 
convertibilității rublă-dolar. am luat atunci un interviu lui Ziuganov şi 
mi-am dat seama că n-avea nici un proiect de viitor. Lăsa impresia că cea 
mai mare parte a timpului și-o petrecea ascunzându-se de elitele finan- 
ciare occidentale. La fel ca alți oponenți ideologici ai globalizării, 
Ziuganov avea mai multe lozinci decât programe realiste, mai mult idei 
despre cum se va repartiza venitul decât despre sursele lui. 

De atunci, opoziția faţă de globalizare a devenit tot mai evidentă şi a 
căpătat noi dimensiuni. Nu incape îndoială, globalizarea a stimulat o în- 
florire fără precedent a avuțţiei și a inovației tehnologice. Dar acest gen de 
schimbare rapidă, aşa cum au demonstrat capitolele anterioare, a fost o 
provocare pentru practicile tradiționale de afaceri, structurile sociale, obi- 
ceiurile și convențiile culturale și mediul înconjurător și, ca rezultat, a 
generat o substanțială reacţie de împotrivire, cea mai zgomotoasă şi mai 

vizibilă manifestare fiind cea de la summit-ul World Trade Organization 
de la Seattle de la sfârşitul lui 1999. Nimic surprinzător. Pieţele generează 
deopotrivă capital şi haos; cu cât apar mai multe pieţe puternice ca rezul 
tat al globalizării, cu atât erodările lor sunt mai extinse și mai diverse. 

Dincolo de acest sentiment general de erodare şi dislocare, opo- 
nenții globalizării o repudiază pentru că simt că atunci când țările lor vor 
adera la sistemul globalizării, se vor vedea forțate să imbrace cămașa de 
forță din aur care are o singură mărime. Unora nu le place cămașa, pen- 
tru că cred că îi va face să sufere privaţiuni. Unii se tem că nu'dispun de 
cunoștințele, abilităţile şi resursele necesare pentru a-şi potrivi cămașa 
și a mai scoate şi ceva profituri din aceasta. Unora nu le place pentru că 
nu acceptă prăpastia tot mai largă dintre venituri creată de cămașă sau 
modul cum mută ea locurile de muncă din țările cu salarii mari în cele cu 
salarii mici. Unora nu le place pentru că le aduce tot felul de forțe şi 
influenţe globale care le înstrăinează copiii de propriile lor culturi şi de 
propriii măslini. Unii nu o plac pentru că pune în pericol mediul încon- 
jurător. Unii nu o plac pentru că li se pare pur şi simplu prea greu să-și 
ridice țara la standardele DOScapital 6.0. 

Cu alte cuvinte, rezistența împotriva globalizării este un fenomen 
răspândit, alimentat de numeroase emoții şi temeri de tot felul, care, la 
rândul lor, sunt provocate de acest nou sistem și de provocarea adap- 
tării la el. Rezistenţa își găseşte expresia în diferite forme, prin diferite 
personalități din diferite țări. Capitolul acesta este consacrat acelor 
emoții, forme şi personalități diferite şi modului în care ele s-au adunat 
la un loc pentru a crea o furtună care — pentru moment — doar suflă 
împotriva sistemului globalizării, dar care poate deveni suficient de 
puternică pentru a-l destabiliza. 


şa cum am menționat înainte, în vara anului 1998 am făcut o călăto- 

rie în Brazilia cu Conservation International, care a amenajat un 
parc ecologic în pădurea tropicală de la Atlantic în colaborare cu 
oameni din orașul vecin Una, în strădania de a-i ajuta să pună pe 
picioare o industrie a turismului capabilă să creeze locuri de muncă 
pentru a se renunţa la tăiatul copacilor. Conservation International ka 
invitat pe Dejair Birschner, primarul în vârstă de patruzeci și opt de ani 
din Una, să-mi arate şi să-mi explice în ce fei toate acestea au afectat 
oraşul. Primarul era un tip original, tăietor de copaci ca tatăl şi bunicul 
său, dar care acum rămăsese practic fără slujbă din cauza ecologiștilor. 
În timp ce ne plimbam prin pădure, primarul Birschner ciocănea uşor 
fiecare al treilea copac. Cunoștea pe numele lor brazilian toate speciile 

de copaci din pădurea tropicală. M-a atras imediat legătura lui specifică 
cu locul natal. Avea în el ceva foarte solid. După ce neam făcut turul, 
ne-am așezat la o masă de picnic la liziera pădurii tropicale de la Atlantic 
și am început să vorbim despre misiunea care îl aştepta pe primar. 
Primarul mi-a explicat rațional că înțelegea că tăiatul copacilor nu va mai 
dura multă vreme. Dar pe cât de bine ştia acest lucru, tot atât de bine știa 
şi că orășelul lui nu era pregătit să trăiască fără această ocupație. Ne-am 
mai plimbat timp de vreo jumătate de oră şi, când mi-am terminat inter- 
viul, i-am mulțumit și am început să-mi împachetez laptopul, când Fam 
auzit spunându-mi: „ Acum aş vrea să vă întreb şi eu ceva.“ 

„Vă rog, întrebaţi-mă ce vreţi“, i-am răspuns. 

Primarul m-a privit în ochi şi a spus „ Mai avem vreun viitor?“ 

Intrebarea lui m-a lovit ca un pumn în stomac. Aproape mi-au dat 
lacrimile uitându-mă la bărbatul acesta mândru, puternic, oricum un 
primar, care mă întreba dacă el şi cetățenii orașului lui mai aveau vreun 
viitor. Știam exact ce a vrut să mă întrebe: „ Oamenii mei nu mai pot trăi 
de pe urma pădurii şi noi nu suntem pregătiți să trăim de pe urma com- 
puterelor. Tatăl şi bunicul meu și-au câștigat existenţa tăind copaci, iar 
nepoții mei vor trăi, poate, de pe urma Internetului. Dar ce facem noi, 
cei din generaţia mea, între timp?“ 

Am încropit un răspuns, încercând să explic în termeni simpli că el 
și oamenii lui aveau un viitor, dar că ar trebui să se pregătească să 
treacă de la o economie bazată pe agricultură la o economie bazată pe 
cunoștințe, începând prin a îmbunătăți educaţia copiilor din oraş. 
Primarul a ascultat, a dat din cap, mi-a mulțumit foarte politicos şi apoi 
s-a ridicat şi s-a îndreptat spre mașina sa. L-am chemat pe interpret şi 
l-am rugat să-l întrebe pe primar cum i s-a părut răspunsul meu. 

Interpretul s-a întors după câteva minute. Mi-a spus că primarul voia 
să-mi amintească ceva ce a tot menţionat în interviu: în fiecare dimi- 
neaţă când se duce la serviciul său, este așteptat de vreo două sute de 
oameni care îi cer locuri de muncă, locuinţe și hrană, ca să nu mai vor- 
bim de tăietorii de lemne rămași fără loc de muncă și care ameninţă că 
îl vor omorî. Dacă nu le poate găsi locuri de muncă, locuinţe şi hrană, ei 
vor devora pădurea, fie că acest lucru are viitor sau nu. 

„Nu a vrut decât să vă facă să înțelegeți acest lucru“, a spus inter- 
pretul. 

Primarul Birschner reprezintă o întreagă generaţie de oameni din 
toată lumea de astăzi care se simt amenințați de globalizare pentru că se 
tem că nu au capacitatea sau energia de a rezista în această Lume 
Rapidă. Eu îi numesc pe aceştia „broaștele țestoase“. De ce? Pentru că 


REZISTENȚA 349 


întreprinzătorilor high-tech din Silicon Valley le place întotdeauna să 
compare activitatea lor supercompetitivă cu povestea despre leul şi ga- 
zela din junglă. In fiecare seară, când se duce să se culce în junglă, leul 
ştie că, dacă dimineaţa, când răsare soarele, el nu reuşeşte să intreacă şi 
să prindă cea mai înceată gazelă, va rămâne flămând. În fiecare seară 
gazela se duce să se culce în junglă ştiind că, dacă dimineaţa când răsare 
soarele, nu reuşeşte să fugă mai repede decât leul, va sfârși sub formă de 
micul dejun pentru altul. Dar lucrul pe care îl știu deopotrivă leul şi 
gazela când se duc să se culce este că dimineața, când răsare soarele, ar 
face mai bine s-o ia la fugă. 

Așa este şi cu globalizarea. 

Din păcate, nu toată lumea poate fugi repede. Există o mulţime de 
broaşte țestoase care încearcă cu disperare să nu fie strivite pe drum. 
Broaştele țestoase sunt cei pe care i-a înghiţit Lumea Rapidă atunci 
când s-au prăbușit zidurile şi care acum, dintr-un motiv sau altul, se simt 
amenințați din punct de vedere economic sau dați la o parte. Aceasta nu 
este din cauză că nu au locuri de muncă. Este din cauză că locurile lor 
de muncă sunt rapid transformate, reduse, raționalizate sau depășite 
moral de către globalizare. Şi pentru că aceeaşi competiţie globală 
forțează guvernele lor să se reducă și să se raționalizeze, multe dintre 
aceste broaşte țestoase nu mai intră în nici o plasă de siguranță. 

În musicalul Ragtime care se joacă pe Broadway există o scenă în 
care Henry Ford explică genialitatea producţiei pe bandă rulantă. Am 
reţinut versurile, pentru că descriu atât de bine lumea în care înainte 
broaştele țestoase se simțeau în siguranţă. In versiunea de pe Broadway 
Henry Ford cântă: 


Vedeţi, oameni buni? Asta este teoria mea 
Despre direcția în care se îndreaptă țara. 
Fiecare muncitor o rotiță în mișcare. 

Da, asta e concepția lui Henry Ford. 

Unul strânge tare și altul răsucește 

Și celălalt trage de frânghie. 

Mașinile o țin mereu într-o singură direcție. 

O plecăciune în fața lui Henry Ford! 

(Banda să meargă mai repede, Sam, mai rebede!) 
Producția de masă va trage după ea națiunea, 
O simplă idee este recompensa lumii. 

Până și cei nu prea deştepţi 

Pot învăța să strângă o piuliță, 

Să monteze o pedală sau să împingă o rangă... 

În zilele noastre, cei care nu sunt prea deştepţi nu pot învăța să pro- 
ducă microcipuri. Joburile bune reclamă multe abilități. Am povestit 
odată despre Agenţia Statelor Unite pentru Dezvoltare Internaţională 
(USAID), care funcționează în principal pentru a promova instruirea 
profesională şi a acorda asistență economică ţărilor în curs de dezvoltare 
din Africa şi care a încercat să folosească unele tehnici ale sale pentru a 
ajuta la revitalizarea cartierelor sărace din Baltimore. Sau, așa cum suna 
titlul din Baltimore Sun: „Reţete de lumea a treia pentru Baltimore“. 
Unul din motivele pentru care Baltimore a apelat la USAID a fost acela 
că propriile sale broaște țestoase nu se puteau adapta la Lumea Rapidă. 
O funcționară municipală a explicat succint problema: În anii '60, spunea 
ea, cel mai mare patron din Baltimore era Bethlehem Steel Corp. Puteai 
găsi o slujbă la uzina mertalurgică dacă aveai o instruire superioară sau 
chiar și fără aşa ceva, puteai trăi decent, puteai să cumperi o casă, să-ți 
creşti copiii și să-i trimiți la colegiu. Aceasta înseamnă că visul american 
era posibil să reînvie chiar și pentru broaștele țestoase din cele mai deza- 
vantajate cartiere. Astăzi, cel mai mare patron din Baltimore este Johns 
Hopkins Medical Center. Dacă nu vreţi să deveniți portar, nu puteţi nici 
măcar să participaţi la un interviu la Johns Hopkins fără a fi absolvit un 
colegiu. Broașştele țestoase nu au de ce să se prezinte. lar dumnea- 
voastră, dacă vă numărați printre cei 150 000 — dintr-un total de 730 000 — 
de locuitori din Baltimore care sunt, practic, analfabeți, nu vă puteți face 
iluzii că veți primi o slujbă. (Funcţionarii municipali din Baltimore nu 
conteneau să se mire de ce sărăcimea din oraș nu profita de programele 
sociale generoase oferite, când au descoperit că majoritatea dintre ei nu 
ştiau să citească. Acesta a fost un motiv de a apela la USAID: acesta a pus 
la punct o serie întreagă de benzi desenate şi alte mijloace vizuale pentru 
a elimina analfabetismul din Africa. „Știţi care a fost surpriza?“ Dr. Peter 
Beilenson, comisarul în probleme de sănătate din Baltimore, mi-a spus 
când m-am dus să-i iau un interviu. „ Compania care a pus la punct aces- 
te programe de comunicare pentru USAID este din Baltimore. Birourile 
ei sunt la doar trei blocuri depărtare de aici.“) 

Deoarece globalizarea progresează, inlocuind cu mașini multe locuri 
de muncă manuală repetitivă şi pretinzând mai multe abilități pentru a 
executa muncile rămase disponibile, joburile bune pentru broaștele 
țestoase sunt din ce în ce mai rare. Dintr-un articol cu privire la greva de 
la General Motors din Flint, Michigan, apărut în iunie 1998 în 
Washington Post, cititorul poate afla totul despre jalnica situație a 
broaştelor țestoase în zilele noastre. Iată ce citim în articol: „ In ultimii 20 

de ani, GM a redus numărul angajaților din Flint de la 76 000 la 35 000 şi 
anunță că, în următorii ani, alte 11 000 de locuri ar putea fi eliminate... 
Raportat la numărul total de forțe de muncă din Statele Unite, GM a 
desființat în ultimii 20 de ani 297 000 de locuri de muncă plătite cu ora, 
reducând astfel numărul total de locuri de muncă la 223 000... O parte 
dintre locurile de muncă au fost transferate în Canada și Mexic, unde 
fabricile fie erau mai eficiente, fie costau mai puțin, dar masa oamenilor 
a fost pur și simplu înlocuită de mașini (sublinierea îmi aparține).“ 

Același articol îl cita pe George Peterson, preşedinte la AutoPacific 
Inc., o firmă de cercetări și consultanţă din industria auto cu sediul în 
California, care spunea că în fabricile din Statele Unite care nu erau con- 
trolate de sindicatele UAW — ca, de pildă, fabrica filialei americane a lui 
Honda Motor Co. din Marysville, Ohio — muncitorii au multiple cali- 
ficări şi sunt capabili să execute multiple comenzi performante. Acest 
gen de versatilitate, spunea el, ajută firma Honda să reducă costurile de 
producție. „În industria aceasta există încă posibilitatea de a avea o 
normă întreagă, dacă vrei să execuți mai mult decât o singură muncă 
(sublinierea îmi aparține)“, spunea Peterson referindu-se la îngrijorarea 
celor de la UAW legat de siguranța locurilor de muncă. 

Astăzi, trebuie să ai mai multe calificări nu numai pentru a obține un 
loc de muncă în producție, ci și pentru a-l păstra pentru a nu fi încre- 
dinţat unui robot. Asta face viaţa foarte grea pentru broaștele țestoase. 


A aia se întreabă de la un timp dacă broaștele țestoase, abando- 
nate sau îndobitocite în procesul de globalizare, vor elabora o ideo- 
logie alternativă la capitalismul liberal, al pieții libere. Aşa cum notam 
mai înainte, în prima eră a globalizării, când lumea experimenta pentru 
prima oară distrugerea creatoare a capitalismului global, reacția a 
produs în cele din urmă o serie nouă de ideologii - comunismul, socia- 
lismul, fascismul - care promiteau să smulgă spinii capitalismului, mai 
ales în interesul muncitorului mediu. Acum, de vreme ce aceste ideo- 
logii au fost discreditate, mă îndoiesc că vom avea de văzut o nouă 
reacție ideologică coerentă, universală la globalizare, pentru că nu cred 
că există o cale de a atenua brutalitatea capitalismului și, în același timp, 
de a asigura un nivel de trai tot mai ridicat. 

Un alt motiv pentru care este puţin probabil ca rezistența faţă de 
globalizare să dezvolte o ideologie alternativă coerentă rezidă în faptul 
că, în sine, rezistența implică atât de multe grupuri disparate — ca cele 
evidențiate de coaliția sindicatelor protecționiste, ale activiștilor eco- 

logiști, protestatarilor împotriva exploatării muncii, activiştilor pentru 
protejarea broaștelor țestoase, activiştilor pentru salvarea delfinilor, 
protestatarilor Împotriva hranei modificate genetic şi chiar a grupului 
numit „ Alien Hand Signals“, care s-a întrunit în decembrie 1999 pentru 
a protesta împotriva globalizării la summit-ul WTO de la Seattle. Aceste 
grupuri disparate sunt legate între ele de simplul fapt că o lume atât de 
dominată de corporaţii globale şi de preocupările lor nu poate să nu fie 
o lume profund inechitabilă, una tot atât de ostilă intereselor reale ale 
ființelor umane, cât este şi faţă de broaștele țestoase. Dar atunci când se 
pune problema de a identifica efectiv care sunt interesele reale ale 
fiinţelor umane şi cum ar putea fi ele protejate, aceste grupuri sunt tot 
atât de diferite ca şi obiceiurile lor. Muncitorilor din fabricile de auto- 
mobile, oțelarilor și docherilor veniţi la Seattle pentru a cere mai mult 
protecționism nu le-a păsat fără îndoială prea mult dacă America per- 
mite importurile de ton prins în plase în care se prind şi broaștele 
țestoase. Într-adevăr, n-aş vrea să fiu o broască ţestoasă care ajunge în 
calea unuia din acei docheri care descarcă navele în portul Seattle. Din 
această cauză, forța rezistenţei poate fi greu prezisă, pentru că, dacă 
toate grupurile pot fi de acord că globalizarea este păgubitoare pentru 
ei, ele nu dispun de o agendă, o ideologie sau o strategie care s-o facă 
mai suportabilă pentru toți. 

lată de ce cred că broaștele și toți cei care pur şi simplu detestă 
schimbările pe care globalizarea le aduce în cultură, mediu înconjurător 
sau comunitate nu-și vor mai bate capul cu o ideologie alternativă. 
Impotrivirea lor va îmbrăca o mare varietate de forme spasmodice. 
Oţelarii vor face lobby la Washington pentru înălțarea unor ziduri în 
calea oţelului din străinătate. Alții, cum sunt militanții radicali pentru 
protecția mediului înconjurător care vor să salveze pădurea tropicală, 
vor stigmatiza globalizarea şi toate formele ei de manifestare, fără a oferi 
în schimb o alternativă economică viabilă. Unicul lor mesaj va fi: STOP. 

În ceea ce privește cele mai sărace broaște țestoase umane din ţările 
în curs de dezvoltare, acelea realmente lăsate în urmă de globalizare, 
ele își vor exprima opoziția pur şi simplu devorând pădurea tropicală, 
fiecare in felul său, fără a încerca să explice sau să justifice sau să 
ambaleze ideologic gestul. În Indonezia, ele vor devora negustorii 
chinezi jefuindu-le magazinele. În Rusia, ei vor vinde arme în Iran sau 
vor alege crima. În Brazilia, ei vor tăia pădurea tropicală sau se vor ală- 
tura mişcării țărănești de pe uscat numită „Sem Teto“ (Cei fără 
acoperiș), care pur şi simplu fură lucrurile de care au nevoie. In Brazilia 
numărul lor este estimat la aproximativ 3,5 milioane — lucrători agricoli 

fără pământ, trăind în 250 de aşezări în toată țara. Uneori își duc viața la 
marginea drumurilor, pe care le blochează până primesc nişte bani sau 
până sunt alungați, uneori năvălesc în supermarketuri, jefuiesc bănci 
sau fură camioane. Nu au nici un drapel, nici un manifest. Nu au decât 
propriile lor nevoi şi aspirații. Aşa se explică ceea ce am văzut în multe 
țări şi anume, în locul unei opoziții populare de masă împotriva globa- 
lizării, val după val de crime — oameni care înhaţă lucrurile de care au 
nevoie, țesându-și propriile lor plase de siguranță fără să le pese de vreo 
teorie sau ideologie. 

Dar dacă această reacție poate fi puțin incoerentă şi conectată ceva 
mai lax, ea este, totuşi, foarte reală. Aceasta provine din profunzimea 
sufletului omenesc şi, de aceea, dacă atinge o masă critică, poate in- 
fluenţa politica din orice țară. Societăţile ignoră acest lucru şi o fac pe 
propriul lor risc. 

În aproape fiecare ţară care a îmbrăcat cămaşa de forță din aur există 
cel puţin un partid populist sau un candidat notabil care duce o perma- 
nentă cruciadă împotriva globalizării. Ei oferă diferite soluţii protec- 
ționsite, populiste care, dacă ar fi să dăm crezare afirmațiilor lor, asigură 
același standard de viață fără a trebui să se înainteze atât de rapid, fără a 
face comerţ atât de departe sau fără a deschide atât de larg graniţele. 
Toţi susțin că ar fi suficient să se ridice ici şi colo câteva ziduri, pentru ca 
totul să fie în regulă. Ei fac apel la cei cărora trecutul li se pare mai bun 
decât viitorul. In Rusia, de pildă, membrii comunişti ai Dumei continuă 
să conducă lupta impotriva globalizării spunând celor ce muncesc şi pen- 
sionarilor că în zilele Uniunii Sovietice aveau locuri de muncă mizerabile 
și stăteau la coadă pentru pâine, dar erau siguri de locul lor de muncă și 
ştiau întotdeauna că, stând la coadă, vor ajunge să ia o pâine. Puterea 
acestor candidați populiști, care se opun globalizării, depinde în mare 
măsură de slăbiciunea economiei țării în care acționează ei. De regulă, 
cu cât economia este mai slabă, cu atât mai mare este numărul celor 
care se lasă orbiți de aceste soluții simplificatoare. 

Ar fi insă o mare greşeală să se creadă că ei găsesc un auditoriu doar 
în vremuri grele. In 1998, majoritatea Congresului SUA a refuzat să-i 
acorde preşedintelui autoritatea de a extinde NAFTA în Chile — micuța 
Chile - argumentând că această inițiativă ar avea drept consecință o 
pierdere de locuri de muncă americane. Acest punct de vedere obtuz s-a 
impus într-un moment când piața americană de acţiuni inregistrase 
cifre record, când cota șomajului în America era la un nivel record de 
scăzut și când, practic, toate studiile făcute confirmau că NAFTA era un 
aranjament ultraconvenabil pentru Statele Unite, Canada şi Mexic. 

Imaginaţi-vă cât de stupidă era situația; Congresul Statelor Unite a alo- 
cat 18 miliarde dolari pentru a alimenta Fondul Monetar Internaţional, 
aşa încât să poată veni în sprijinul ţărilor care aveau dificultăți legate de 
globalizare, dar Congresul nu a acceptat extinderea zonei de comerţ 
liber NAFTA în Chile. Care era logica? Nu putea fi decât una singură: 
„Noi susţinem ajutorul, nu și comerțul.“ 

Este ilogic, dar aceste argumente pot găsi ascultare atât în vremuri 
bune, cât şi în vremuri rele, deoarece fazele schimbărilor rapide cum 
este cea actuală provoacă deopotrivă incertitudine, ca şi prosperitate. 
Sistemul globalizării este pentru mulți oameni încă prea nou și implică 
prea mari schimbări pentru ca ei să aibă incredere că joburile lor bune 
de acum vor exista întotdeauna. Acest lucru creează mult spaţiu liber 
pentru demagogii reacției de împotrivire care vin cu soluții simpliste. El 
induce, de asemenea, în oameni impresia greu de înlăturat că este 
nevoie să încetinim această lume, să punem la loc câteva ziduri sau să 
turnăm puţin nisip în mecanism - nu pentru a evada, ci pentru a conti- 
nua să rămânem. 


i nu vă păcăliți — reacția de împotrivire nu este o explozie a celor 

călcaţi în picioare. Ca orice revoluţie, globalizarea implică un trans- 
fer de putere de la un grup la altul. În majoritatea ţărilor ea implică 
transferul de putere de la stat și birocraţia sa în sectorul privat şi la 
întreprinzători. Pe parcursul acestui proces, toţi cei al căror statut se 
bazează pe poziţia lor în birocraţie sau pe legăturile cu aceasta sau pe 
funcţia lor într-un sistem economic riguros reglementat şi protejat, pot fi 
în pierdere, dacă nu pot face trecerea în Lumea Rapidă. In această cate- 
gorie intră întreprinzători şi „prieteni apropiați“, pe care guvernul i-a 
blagoslovit cu monopoluri de import şi export, industriași protejaţi de 
guvern prin uriaşe taxe de import la produsele create de ei, mari sindi- 
cate obişnuite să primească salarii mai mari după fiecare contract tarifar 
pentru mai puține ore de muncă, muncitori din fabrici de stat care își 
primeau salariul fie că fabrica producea sau nu profit, şomeri din statele 
sociale care se bucurau de ajutoare relativ generoase pentru a putea trăi 
și a avea parte de îngrijiri medicale bune și toți cei care depindeau de 
mărinimia statului care trebuia să-i apere împotriva pieței şi să-i 
scutească de marile pretenții ale acesteia. 

Toate acestea explică de ce în unele țări cea mai vehementă rezis- 
tență nu vine din partea segmentelor celor mai sărace ale populației şi 

broaştelor țestoase, ci, mai degrabă, din partea „scăpătaților“ din clase- 
le de mijloc şi de jos, care beneficiau de un grad ridicat de siguranţă în 
protejatele sisteme comunist, socialist şi social. Când au văzut prăbuşin- 
du-se în jurul lor zidurile protecţiei, când au văzut eșuând diversiunile 
de pe urma cărora profitaseră şi când au văzut subțiindu-se plase de 
siguranţă, mulți au fost foarte nefericiți. Şi, spre deosebire de broaștele 
țestoase, aceste grupuri mobile în decădere au imboldul politic pentru a 
se organiza împotriva globalizării. AFL-CIO (American Federation of 
Labor & Congress of Industrial Organizations) pare să fi devenit cea 
mai puternică forță politică împotriva globalizării în Statele Unite. 
Aceste asociații şi-au făcut multă publicitate în numele demonstranților 
din Seattle pentru a încuraja opoziţia de masă față de comerţul liber. 

Una din primele mele introspecţii în rezistența opusă de clasa de 
mijloc a fost accidentală, în timpul vizitei făcute la Beijing, când am stat 
de vorbă cu Wang Jisi, şeful catedrei de cercetări nord-americane la 
Academia Chineză de Științe Sociale. Am vorbit despre America și am 
ajuns să discutăm despre propria sa viaţă în China, care se îndrepta 
rapid spre piaţa liberă, pentru mulți chinezi deopotrivă o binefacere, ca 
şi o ameninţare. „ Mecanismul de piaţă va veni în China, problema este, 
cum va fi introdus“, a spus Wang. „ Locuința mea este cuplată cu locul 
meu de muncă. Dacă toate locuinţele vor intra în sistemul pieţei libere, 
s-ar putea ca eu să-mi pierd locuința. Eu nu sunt un conservator, dar 
atunci când te izbeșşti de o aplicare practică de felul acesta, poți deveni 
conservator, dacă te vezi lăsat la cheremul pieţei, după ce ai fost obiş 
nuit să se îngrijească cineva de tine. Deunăzi şoferul meu se plângea că, 
atunci când a fost mai tânăr, a contribuit cu toată energia și cu tot ce 
avea la maoism şi la “construirea socialismului”. Acum, are 45 sau 50 de 
ani și i se cere să se adapteze pieţei. “Este corect, întreba el guvernul, 
“ca, după ce m-am dedicat decenii întregi oricărei sarcini care mi s-a dat, 
acum, când sunt bătrân, să mă uitaţi brusc și să mă împingeți pe piața 
liberă? Nu este corect. N-am făcut nimic rău. Am urmat întotdeauna 
instrucțiunile primite, dragul meu guvern, dar acum instrucțiunile 
voastre sunt pur şi simplu să uiţi de guvern. Acest şofer este bucuros să 
lucreze aici la noi. Nu vrea să fie taximetrist și să-și piardă privilegiile. 
Nu vrea să iasă pe piaţă.“ 

Nu trebuie să fi fost un muncitor comunist îndobitocit ca să gândești 
aşa. Peter Schwartz, președinte la Global Business Network, o firmă de 
consultanță, mi-a reprodus odată o conversaţie pe care a avut-o înaintea 
unui interviu care i s-a luat la Londra de către un program economic de 
la BBC: „În timp ce mă însoțea spre interviu, moderatorul britanic al 

emisiunii m-a întrebat care sunt ideile mele fundamentale. M-am referit 
la ideea că Marea Britanie era un bun exemplu de aplicare cu succes a 
economiei antreprenoriale — în special în comparație cu restul Europei 
— şi că cel mai bun indicator al diferenței era diferența dintre cota şoma- 
jului în Regatul Unit și în Europa continentală. La acest punct mi-a spus: 
“Nu e îngrozitor? Ajutorul de şomaj este atât de scăzut acum în Anglia, 
încât nu mai merită să aștepți pomana lor şi oamenii sunt nevoiți să 
meargă la lucru.“ 

Schwartz a adăugat: „Există oameni care consideră această transfor- 
mare (în globalizare) o pierdere și nu un câștig. Ei n-au pierdut doar un 
profit, ci şi ceva ce percepeau ca pe un drept — concepţia că societățile 
industriale moderne sunt atât de bogate, încât oamenii au dreptul de a 
primi generoase ajutoare de șomaj.“ 

Dacă vreți să vedeți acest război între protejați şi globalizatori în cea 
mai acută formă actuală, mergeţi în lumea arabă. In 1996, Egiptul era 
programat să găzduiască summitul economic din Orientul Mijlociu, 
unde urmau să se întrunească personalități din lumea afacerilor din 
Occident, Asia, Arabia și Israel. Birocraţia egipteană s-a opus cu îndârjire 
organizării summitului. În parte, această atitudine era influențată politic 
de cei din Egipt care nu considerau că Israelul a făcut destul în problema 
palestiniană pentru a merita într-adevăr o normalizare a relaţiilor. În 
parte însă ea se datora birocraţilor egipteni care dominaseră economia 
egipteană după ce Nasser a naționalizat toate marile instituții comerciale 
în anii ‘60 şi care acum înțelegeau intuitiv că acest summit ar putea fi 
primul pas spre pierderea puterii lor în favoarea sectorului privat, care 
deja avusese ocazia de a cumpăra diferite întreprinderi de stat şi ar fi 
putut pune mâna pe media controlate de stat. Ziarul islamic de opoziție 
ALShaab a denunțat summitul economic drept „Conferinţa rușinii“. 
Pentru prima dată, sectorul privat egiptean s-a organizat în puternice 
grupuri de lobby — Camera de Comerţ americano-egipteană, Consiliul 
prezidenţial al conducătorilor de întreprinderi egipteni și Asociaţia egip- 
teană a întreprinzătorilor — și la atras de partea sa pe preşedintele 
Mubarak, argumentând că găzduirea unui summit cu sute de investitori 
din toată lumea era esențială pentru a crea locuri de muncă pentru forța 
de muncă egipteană care creștea în fiecare an cu 400 000 nou-veniţi. 
Preşedintele Mubarak era tras într-o parte și într-alta, în cele din urmă 
s-a raliat sectorului privat și a fost de acord cu găzduirea summitului, 
declarând franc în cuvântul său de deschidere: „În acest an Egiptul a 
aderat la economia mondială. Se va conforma regulilor ei.“ Dar biro- 
crația egipteană, care nu vrea să cedeze nimic din putere în favoarea 

sectorului privat, se opune în continuare acestui demers și ori de câte ori 
se ajunge la o criză în economia mondială, așa cum a fost colapsul din 
1998 din Asia, birocraţii egipteni se duc la Mubarak şi spun „ Vedeţi, v-am 
spus noi. Trebuie să mai punem frână, să mai ridicăm nişte ziduri noi, 
altminteri ce s-a întâmplat în Brazilia, se va întâmpla şi la noi.“ 

Multă vreme am crezut că această împotrivire a egiptenilor față de o 
aderare reală la sistemul globalizării își avea rădăcinile pur şi simplu în 
ignoranţa birocraţilor şi într-o totală lipsă de perspectivă la vârf. Dar am 
avut o experienţă care mi-a deschis ochii. La începutul anului 2000 am 
făcut o călătorie de autor în Egipt, unde m-am întâlnit cu studenți de la 
Universitatea din Cairo, ziarişti de la periodice europene şi vârfuri din 
lumea afacerilor din Cairo şi Alexandria pentru a discuta pe marginea 
ediției arabe a acestei cărți. 

Două imagini s-au desprins din această călătorie. Prima a fost o călă- 
torie cu trenul de la Cairo la Alexandria într-un vagon plin cu egipteni din 
pătura de mijloc şi superioară. Aveau atâtea telefoane celulare care au 
sunat tot timpul pe diferite tonuri penetrante pe parcursul unei călătorii 
de 2 ore, încât la un moment dat am avut senzaţia că mă ridic, scot o 
baghetă şi dirijez o simfonie a celulalelor. Eram atât de năucit de tele- 
foanele care sunau întruna, încât abia am aşteptat să cobor din tren. În 
timp ce în tren ciripeau toate aceste telefoane, afară treceam de-a lungul 
Nilului, unde țărani egipteni desculți îşi cultivau pământurile cu aceleași 
unelte și aceiași bivoli pe care-i folosiseră și strămoşii lor pe vremea 
faraonilor. Nu mi-aș fi putut imagina o mai largă prăpastie tehnologică în 
cadrul unei țări. În interiorul trenului era anul 2000 d.Hr., afară 2000 î.Hr. 

O altă imagine păstrez din vizita făcută fostului absolvent al M.LT. 
(Massachusetts Institute of Technology) Yousef Boutros-Ghali, mi- 
nistrul Economiei din Egipt. Când am ajuns la clădirea sa, liftierul, un 
ţăran egiptean, mă aștepta la liftul pe care-l acționa cu o cheie. Inainte 
de a o răsuci pentru a mă duce pe mine la biroul ministrului, el a şoptit 
un verset din Coran: „In numele Domnului, Bunul şi Milostivul“. Unui 
occidental i s-ar părea sumbru să audă liftierul murmurând o rugăciune 
înainte de a închide ușa, dar pentru acesta era un obicei cultural, adânc 
înrădăcinat în tradiție. Din nou contrastul: di. Boutros este cel mai crea- 
tor promotor de tip high-tech al globalizării în Egipt, dar liftierul lui 
spune o rugăciune înainte de a-l duce la biroul său. 

Aceste scene mi-au redat tensiunea reală din inima Egiptului: în timp 
ce elitele mici, înarmate cu celulare, cu o mentalitate globalizatoare îm- 
pingeau ferm în direcția online și a trenului economic global, majoritatea 
celorlalți se temeau că vor rămâne în urmă sau îşi vor pierde identitatea 

încercând să-l prindă. Într-adevăr, după o săptămână de discuţii deo- 
potrivă pe tema costurilor ca şi a beneficiilor globalizării, am fost şocat 
de cât de mulţi egipteni, inclusiv mulți intelectuali, nu reuşesc să vadă 
decât costurile globalizării. Cu cât explicam mai mult globalizarea, cu 
atât mai mult ei îşi exprimau neliniștea provocată de aceasta. În cele din 
urmă m-a frapat faptul că mă izbeam de ceea ce antropologii numesc 
„neînțelegere sistematică“. Neinţelegerea sistematică apare atunci când 
cadrul dumneavoastră diferă fundamental de cadrul altor persoane, 
încât nu poate fi corectat prin alimentarea cu mai multă informaţie. 

Neliniştea egiptenilor legată de globalizare îşi are rădăcinile în parte 
într-o teamă care poate fi justificată şi care constă în lipsa unei baze 
tehnologice pentru a putea concura. Dar ea îşi are rădăcinile şi în ceva 
ce ţine de cultură și nu așa cum am fost întrebat de un profesor de la 
Universitatea din Cairo: „ Globalizarea înseamnă că toți trebuie să deve- 
nim americani?“ Neliniştea se adânceşte şi nu veţi înțelege rezistența 
față de globalizare în societățile tradiționale până nu veţi înțelege acest 
lucru. Mulți americani se pot identifica foarte uşor cu modernizarea, 
tehnologia şi Internetul, pentru că unul dintre cele mai importante 
lucruri pe care le fac acestea este multiplicarea alegerii individuale. Dar 
pentru societățile tradiționale, cum e Egiptul, colectivul, grupul, este 
mult mai important decât individul, iar sporirea puterii individuale 
echivalează cu divizarea societăţii. De aceea, pentru ei globalizarea 
înseamnă nu numai să fie forțați să mănânce mai mulți Big Macs, ci mai 
înseamnă și schimbarea relației dintre individ şi statul şi comunitatea sa 
într-un mod pe care ei îl resimt ca dezintegrator. 

„Globalizarea îneamnă că trebuie pur şi simplu să-i lăsăm pe săraci 
să se apere singuri? „m-a întrebat odată o egipteancă instruită. „Cum să 
privatizăm fără a avea plase de siguranță?“ a întrebat un profesor. Atunci 
când guvernul declară că se „privatizează“ o industrie, reacția instinc- 
tivă a egiptenilor este că se „fură“ ceva statului, spunea un înalt oficial 
egiptean. 

După suficient de multe asemenea discuții mi-a rezultat că majori- 
tatea egiptenilor — e de înţeles - au abordat globalizarea dintr-o 
combinaţie de disperare și necesitate, nu ca pe o oportunitate. 
Globalizarea însemna adaptarea la o ameninţare venind din afară, nu 
dezvoltându-se-din propria lor libertate. Am mai înțeles, de asemenea, 
că ideologiile lor anterioare — naționalismul arab, socialismul, fascismul 
sau comunismul —, dacă nu au avut un sens economic, au avut în mod 
cert o putere inspirațională. Globalizării asemenea lucruri îi lipsesc cu 

desăvârşire. A apela la o societate tradițională pentru a raţionaliza, a 
face economii de scară și a se acomoda cu Internetul reprezintă o 
provocare lipsită de orice forță de resurecție sau inspirație. lată de ce, 
cu toată puterea evidentă a globalizării de a ridica standardurile de 
viață, este foarte, foarte greu să convingi acele milioane de oameni care 
încă mai spun o rugăciune inainte de a urca cu liftul. 

Această întrecere de-a „trasul odgonului“ poate fi observată astăzi 
pretutindeni în lumea arabă din Maroc până în Kuwait. O înaltă oficiali- 
tate financiară arabă descria astfel lupta pentru globalizare din ţara sa: 
„Uneori am impresia că fac parte din masonerie sau din vreo altă socie- 
tate secretă, pentru că privesc lumea într-un mod atât de diferit față de 
mulți alţii din preajma mea. Între limba mea şi vocabularul meu, pe de o 
parte, și limba şi vocabularul lor, pe de altă parte, este un abis uriaș. Nu 
este faptul că nu am reuşit să-i conving. Uneori nu pot nici măcar să 
comunic cu ei, ei sunt atât de departe de această perspectivă globală. 
De aceea, ori de câte ori mă pronunţ pentru vreo măsură politică în spri- 
jinul globalizării, mă întreb câţi oameni pot să atrag pentru acest 
concept şi dacă pot să creez o masă critică pentru a realiza o tranziție? 
Dacă puteţi plasa în locuri potrivite un număr suficient de oameni ai 
dumneavoastră, sistemul poate fi promovat. Dar este greu. De multe ori 
am impresia că la mine vin oameni și spun: “Trebuie cu siguranță să 
zugrăvim camera’. lar eu spun: ‘Nu, trebuie să reconstruim întreaga 
clădire pe o nouă temelie.” Ei nu vor vorbi decât de culoarea în care vor 
zugrăvi, dar eu ştiu că este nevoie de o nouă arhitectură şi că trebuie 
făcută o nouă temelie. Putem să ne preocupăm mai târziu de culoarea 
zugrăvelii! Brazilia, Mexicul, Argentina au acum acea masă critică de 
oameni și funcționari care pot percepe această lume. Dar majoritatea 
țărilor în curs de dezvoltare nu au ajuns atât de departe și de aceea 
tranziţia lor este încă atât de incertă.“ 

În Maroc, guvernul privatizează vânzând pur şi simplu multe 
întreprinderi de stat aceleiaşi mici clici economice cu strânse legături 
cu palatul regal care a dominat odinioară monopolurile de stat. Din 
acest motiv, 3% din populația Marocului controlează 85% din avuţia țării. 
Universitățile din Maroc, care combină într-un mod unic cele mai rele 
laturi ale sistemului educațional socialist și francez, scot în fiecare an 
atât de mulți absolvenţi care nu-şi găsesc un job şi nu au calificări 
antreprenoriale sau tehnice corespunzătoare actualei economii a 
informaţiilor, încât Marocul are acum o „Uniune a absolvenților de 
universități şomeri“. 

e măsură ce tot mai multe țări aderă la sistemul globalizării şi la 

Lumea Rapidă, un alt grup nou de opozanți incepe să se formeze: 
gazelele rănite. Din acest grup fac parte toți cei care cred că au încercat 
să aplice globalizarea, dar au fost striviți sub roțile ei și care, în loc să se 
ridice, să se scuture de praf și să facă tot ce trebuie pentru a intra din 
nou în Lumea Rapidă, se străduiesc acum s-o blocheze artificial sau să 
schimbe regulile întregului sistem. Exemplul — reclamă pentru acest 
grup este primul ministru al Malaysiei, Mahathir. Iadul însuşi nu ar fi 
putut crea un globalizator mai furibund. La 25 octombrie 1997, în punc- 
tul culminant al crizei economice din Asia, Mahathir a declarat la 
întâlnirea la vârf a țărilor Commonwealth de la Edinburgh că economia 
globală — care a pompat în Malaysia miliarde de dolari în investiţii, fără 
care niciodată n-ar fi fost posibilă spectaculoasa ei creştere economică =- 
a devenit „anarhică „. 

„Este o lume nedreaptă“, a tunat Mahathir. „ Mulţi dintre noi au avut 
de luptat crunt şi şi-au vărsat sângele pentru independență. Dacă 
graniţele vor cădea şi lumea va deveni o singură entitate, independența 
nu va mai avea nici un sens.“ 

Nu mai avem de ce să ne mirăm că, în 1998, Mahathir a fost primul 
globalizator asiatic care a introdus mecanismele de control pentru fluxu- 
rile de capital, încercând astfel să stopeze oscilațiile propriei monede și 
ale pieţei de acțiuni. Ministrul informațiilor din Singapore, George Yeo, 
descria astfel demersurile lui Mahathir: „Malaysia s-a retras într-o 
lagună şi încearcă să-şi ancoreze bărcile, dar strategia ei nu e lipsită de 
riscuri.“ 

Așa şi este. Dacă cineva își închipuie că se poate retrage permanent 
într-un al treilea spațiu construit artificial și să beneficieze de standar- 
dele de viaţă ridicate ale Lumii Rapide fără a simți nici un fel de 
presiuni, acela se autoamăgeşte şi îşi amăgeşte şi propriul popor. 

Cu toate acestea, retragerea temporară a lui Mahathir a fost întâm- 
pinată cu mare simpatie în lumea în curs de dezvoltare — deși nimeni nu 
i-a urmat exemplul. Noi intrăm în al doilea deceniu de globalizare, iar 
țările care până acum au refuzat să îmbrace cămașa de forță din aur şi 
să intre în Lumea Rapidă devin din ce în ce mai conștiente de faptul că 
nu se vor mai putea opune multă vreme acestei tendințe. Ele mai știu că 
o strategie a retragerii nu produce o creştere pe termen lung. Câţiva ani 
la rând l-am întâlnit cu regularitate pe redactorul ziarului egiptean Al 
Alam A] Youm. Emad El-Din Adeeb, la diferite întruniri ale Băncii 
Mondiale și cu alte prilejuri, şi câțiva ani la rând el mi-a exprimat rezer- 
vele sale puternice faţă de aderarea Egiptului la acest sistem al 

globalizării. Când tam văzut în 1999 la Forumul de la Davos, mi-a spus 
*O.K., am înţeles că trebuie să ne pregătim pentru această globalizare şi 
că, în parte, aceasta este sarcina noastră. Este un tren care pleacă şi ar 
fi trebuit s-o ştim şi să ne fi făcut temele. Dar acum ar trebui să mai 
încetiniți un pic viteza trenului şi să ne daţi șansa de a sări în el.“ 

Nu am avut inima să-i spun că tocmai veneam de la un dineu cu presa 
al lui Bill Gates. Toţi reporterii îl întrebau „Domnule Gates, aceste 
acțiuni Internet sunt un balon de săpun, nu-i așa? Bineînţeles că sunt un 
balon de săpun. Trebuie să fie un balon de săpun? În cele din urmă, un 
Gates exasperat le-a spus reporterilor: „Bineînţeles că sunt un balon de 
săpun. Dar vouă vă scapă esenţialul. Acest balon de săpun va atrage atât 
de mult capital nou pentru industria Internetului, încât va promova 
această inovaţie ‘tot mai rapid”. Și, iată-mă: dimineaţă ascultându-l pe Bill 
Gates, spunându-mi că această Lume Rapidă era pe cale să devină şi mai 
rapidă, iar după-amiază ascultându-l pe Adeeb spunându-mi că voia să se 
miște rapid, dar putea cineva să mai încetinească puțin?“ Aş vrea să pot 
încetini viteza acestui tren, i-am spus lui Adeeb, dar nu e nimeni la punc- 
tul de control. 


m fost odată la Internet-Cafe din Amman, Iordania, care se numeşte 

Books&Cafe și se află pe strada care duce spre ruinele incredibil de 
bine conservate ale unuia dintre cele mai mari amfiteatre romane din 
Orientul Mijlociu. Am fost acolo în septembrie 1997 şi proprietarul, 
Madian al-Jazerah, s-a oprit la masa mea şi s-a prezentat. A insistat să iau, 
din partea casei, o felie de tort cu cremă de banane. De ce neapărat un 
tort cu cremă de banane? am întrebat eu. Păi, mi-a explicat el, a fost 
preparat de soţia consulului israelian de la Amman. 

„Să ne lămurim“, am spus eu, „tortul cu cremă de banane de la 
Internet-Cafe din Amman a fost preparat de soția consulului israelian? 
Grozav! Îmi place.“ 

Dar nu pentru toţi părea la fel de grozav, după cum mi-a explicat el. 
Atunci când fundamentaliştii islamici din Amman ar fi descoperit că tor- 
tul cu cremă de banane de la Internet Cafe din Amman era preparat de 
soția unui diplomat israelian, ar fi instigat la boicotarea cafenelei până 
când tortul ar fi dispărut din meniu. „Şi chiar au instigat la boicotarea 
cafenelei“, a spus proprietarul. (Evident, fără succes, de vreme ce tortul 
figura în continuare în meniu!) 

Fundamentaliştii care au protestat atât de vehement împotriva tortu- 
lui israelian cu cremă de banane reprezintă o altă formă de rezistență 

împotriva globalizării. Este rezistența opusă de toate acele milioane de 
oameni care detestă faptul că globalizarea duce la omogenizarea oame- 
nilor, că tortul israelian cu cremă de banane este servit unui musulman 
iordanian, că le intră în casă străini cu obiceiuri străine, că se şterg parti- 
cularităţile culturale şi că sunt smulşi fără milă din rădăcini măslinii care 
fixează locul şi patria fiecăruia în lume. Mulți oameni sunt gata fie să-și 
abandoneze cultura locală în favoarea culturii de consum americanizant 
globalizatoare, fie să jongleze cu amândouă deodată în viaţa, îmbrăcă- 
mintea, obiceiurile culinare și concepțiile lor. lar capacitatea oamenilor 
de a jongla cu acest gen de lucruri n-ar trebui subestimată. Dacă oamenii 
nu ar fi jongleri atât de buni, McDonald's şi Disney World nu s-ar bucura 
de popularitatea lor internațională. Numai că unii nici nu se gândesc la 
jonglerii. Ei sunt, într-adevăr, gata să-şi apere cultura lor locală împotriva 
celei globale. Strigătul lor de război este: „Nu vreau să fiu global. Vreau 
să fiu local.“ Pentru globalizatori ierarhia începe cu cei care sunt cei mai 
conectaţi. Pentru fundamentalişti, ierarhia începe cu cei care sunt 
deconectaţi — de la orice în afară de unica lor sursă de adevăr. 

Această opoziție culturală are un efect deosebit de destabilizator din 
punct de vedere politic atunci când se combină cu una din celelalte 
forme de opoziţie, atunci când grupurile lezate economic de globalizare 
fuzionează cu cele lezate cultural de aceasta. Acest fenomen este 
prezent în modul cel mai evident în Orientul Mijlociu, unde fundamen- 
taliștii de toate culorile au îmbinat foarte abil toate opozițiile culturale, 
politice şi economice impotriva globalizării într-un singur stindard şi 
într- o singură mișcare care aspiră să pună mâna pe putere și să 
aştearnă un văl asupra întregii lumi. Primul stindard al opoziției alge- 
riene a fost un sac gol, din acelea folosite la căratul cuş-cușului, 
îndrăgitul soi de cereale din nordul Africii, care simboliza frustrările 
oamenilor muncii din Algeria şi în special ale celor tineri, care nu 
găseau de lucru. Treptat, purtătorii sacilor goi de cuş-cuş au început să 
facă front comun cu fundamentaliştii islamici care se opuneau occiden- 
talizării şi secularizării orientării regimului algerian și, împreună, au 
realizat o puternică rezistenţă, sub steagul verde al fundamentaliștilor 
islamici, împotriva celor din Algeria care voiau să îndrume ţara spre sis- 
temul globalizării. 

Alegerea lui Benjamin Netanyahu ca prim-ministru al Israelului a 
fost, în parte, o opoziție politică față de problemele acordului de pace de 
la Oslo, dar a fost şi o opoziţie culturală față de globalizare și de inte- 
grare, care ar fi implicat încheierea unei păci între Israel şi arabi. 
Teologul israelian Moshe Halbertal mi-a menţionat că viziunea lui 

Shimon Peres despre nepoții săi și nepoții lui Yasser Arafat care „vor 
face microcipuri împreună“ era ceva fundamental periculos pentru 
mulți evrei religioși din Israel. Ei se temeau că, pentru iudaism nu ar fi 
deloc bine ca zidurile de ghettou din jurul Israelului să cadă și ca 
Israelul să fie asimilat în Orientul Mijlociu, așa cum au fost asimilați în 
America evreii americani. Erau îngrijoraţi până la un anumit grad că 
„Peace now“ şi „ Jewish now“ n-ar mai putea coexista în realitate, în spe- 
cial dacă pacea părea să însemne mai multă globalizare, mai multă 
integrare, mai multe hituri video, mai multe staţii de cablu scuturate de 
funingine şi Pizza Hut. De aceea, în 1996, în ajunul alegerii lui 
Netanyahu, în zonele ultraortodoxe au apărut pancarte pe care scria: 
„Alegeţi-l pe Bibi. Este bun pentru evrei.“ Şi în Israel opoziția culturală 
împotriva globalizării s-a combinat cu cea economică și politică. În urma 
acordului de pace cu Iordania, producătorii israelieni de textile au făcut 
singurul lucru logic, și anume au mutat locurile lor de muncă din indus- 
tria textilă pentru care nu era necesară o calificare superioară din 
orașele israeliene în dezvoltare, cum era Kiryat Gat, de cealaltă parte a 
Iordanului, unde salariile reprezentau doar o fracțiune din cele din 
Israel. Dintr-o dată, muncitorii textilişti israelieni care nu erau pregătiți 
pentru fabrica Intel construită tot în Israel, au văzut cum locurile lor de 
muncă au pornit spre Iordania, un loc unde ele nu ar fi ajuns niciodată 
fără pace şi globalizare. Muncitorii din Kiryat Gat se temeau că „ Peace 
Now“ şi „Jobs Now“ nu vor mai fi compatibile și, cum mulți dintre ei 
erau evrei orientali, au reacționat dându-și voturile partidului ultraorto- 
dox al evreilor sefarzi, Shas, care se opune globalizării din considerente 
religioase și susține din răsputeri parola „Messiah Now“. In felul acesta, 
Messiah Now, Jewish Now şi Jobs Now s-au contopit toate într-o miș 
care de protest ostilă globalizării. 

Să ne înțelegem: nu este nimic rău în încercarea de a ancora socie- 
tatea pe temelia valorilor religioase și tradiționale. Nu toți cei care 
pledează în acest sens sunt angajaţi în fundamentalismul violent. Dar 
atunci când acest fundamentalism nu derivă dintr-o reală spiritualitate, 
ci dintr-o reacție împotriva globalizării, adesea decade în sectarism, 
violenţă și exclusivism. Cu cât eşti mai exclusivist, cu atât eşti mai puțin 
conectat, cu atât mai mult rămâi în urmă, şi cu cât rămâi mai mult în 
urmă, cu atât mai mult vei vrea să te retragi şi să respingi cu mai mult 
exclusivism lumea exterioară. 

Dar nu trebuie să fii un fundamentalist musulman sau evreu pentru 
a dori să te alături opoziției împotriva globalizării pentru că ea te face să 
te simţi străin în propria curte din spatele casei. Acesta este un fenomen 

universal. Călătoream prin Asia, în timpul alegerilor parlamentare din 
1996, din Australia și am fost șocat de cât de mult s-a discutat în timpul 
campaniei electorale despre biscuiţi şi despre costumele de baie. Da, 
problema Australiei era următoarea: John Howard, care conducea 
Partidul Conservator din Australia, acuza Labor Party al lui Paul 
Keating, aflat la guvernare, că dăduse dovadă de prea mult zel pentru 
integrarea Australiei în economia globală și pentru deschiderea ei pen- 
tru investiţiile străine, creând astfel o situație în care companiile cele 
mai îndrăgite în Australia au fost vândute corporațiilor globale, care îşi 
aveau sediul în străinătate şi aparțineau străinilor. Howard deplângea 
faptul că, deşi economia lor inregistra progrese, australienii își pierdeau 
simbolurile naţionale, ba chiar suveranitatea și identitatea, cedând în 
fața pieței globale. In mod special el se referea la cazul Arnott's Biscuits, 
cu care crescuse orice copil australian şi care fusese vândut unei com- 
panii americane (nu alta decât Campbell's Soup!), care ar fi început prin 
a strica reţeta pentru Iced Vo-vos — cea mai faimoasă prăjitură austra- 
liană, preparată cu nalbă mare și nucă de cocos. Acelaşi lucru se 
petrecuse, afirma Howard, şi cu faimoasele costume de baie Speedo, 
care, după cum se plângea el, fuseseră vândute unei firme din Statele 
Unite. Soarta prăjiturii Iced Vo-vos şi a costumelor de baie Speedo a 
constituit realmente subiectul fierbinte al uneia din dezbaterile elec- 
torale. Şi aceste argumente în favoarea măslinilor kau ajutat pe Howard 
să obțină o victorie uriașă asupra lui Keating, căruia îi plăcea Lexus. 

Un an mai târziu, în primăvara lui 1997, călătoream prin ţara 
şesurilor, Indiana, în drum spre Purdue University. John Larson, profe- 
sor de istorie la Purdue, o persoană demnă de toată consideraţia, m-a 
luat cu el în mașina sa. Când neam apropiat de Lafayette, am văzut o 
fabrică uriașă profilându-se la orizont. „Ce este aceea?“ am întrebat. 
„Este fabrica Subaru“, a explicat profesorul Larson când ne-am apropiat 
mai mult de ea. Apoi a adăugat că această fabrică Subaru era „prima 
experienţă din lumea a treia“ cunoscută de Indiana. 

„Cum aşa?“ am întrebat eu. 

„Pentru generația care a crescut ca mine în anii '50, America era 
țara care se întindea peste tot“, a spus Larson. „Noi am preluat globa- 
lizarea. Dar atunci când producătorii japonezi de automobile au început 
să caute un loc pentru fabrica Subaru, au venit aici așa cum americanii 
s-au dus în India și au pus toate acele întrebări cunoscute: “Putem să 
avem ce dorim? Putem avea încredere în oamenii voştri? Aveţi o forță 
de muncă de nădejde? Care este nivelul de instruire aici? Vom beneficia 
de scutiri de impozite?” Mai marii comunității de aici erau ahtiaţi după 

investiții, dar unii au întrebat: ‘Cine sunt aceşti japonezi care ne întreabă 
ce fel de școli avem?" 

De îndată ce cei de la Subaru au decis să-şi instaleze fabrica la 
Lafayette, unii au sugerat ca autostrada din fața fabricii să-și schimbe 
numele în ceva de genul „Subaru Highway“ în cinstea acestei companii 
care venise aici şi crease locuri de muncă. „Dar atunci Asociaţia vete- 
ranilor de război a aflat de această inițiativă şi a făcut un mare scandal“, 
explica Larson . „ Ei spuneau că numele autostrăzii nu trebuie schimbat. 
Nu ştiţi de ce se numeşte astfel?“ Autostrada se numea Bataan 
Highway, în amintirea acelei peninsule din Filipine, unde mii de ameri- 
cani își pierduseră viaţa în timpul unui marş ucigător, după ce fuseseră 
luaţi prizonieri de japonezi în aprilie 1942. 

„Cei de la Subaru au dat dovadă de mult tact şi au spus că numele de 
Bataan Highway nu trebuie cu nici un preţ să fie schimbat în ‘Subaru 
Highway“, a spus profesorul Larson. „De atunci oamenii s-au acomodat 
foarte bine cu japonezii şi au fost pe deplin acceptaţi. Managerii 
japonezi au venit aici cu familiile lor cu tot. Copiii lor merg la şcolile 
locale — cu excepţia sâmbetelor, când copiii japonezi merg la școlile lor 
pentru a nu-şi uita limba maternă și pentru că li se pare că la noi mate- 
matica nu se predă suficient de riguros.“ 


16 


Hula 
(Sau opozitia împotriva opozitiei) 


A R 
I n iarna anului 1995 am vizitat Hanoi. In fiecare dimineață, pentru a 


mă menține în formă, făceam o plimbare în jurul pagodelor de la 

lacul Hoan Kiem, în inima Hanoiului şi în fiecare dimineață mă 
opream în fața unei vietnameze micuțe, chircită pe trotoar lângă cân- 
tarul ei de baie. Puteai să te cântăreşti contra unei sume derizorii. li 
dădeam în fiecare dimineaţă un dolar şi mă cântăream. Nu era vorba că 
trebuia să ştiu ce greutate aveam. Ştiam câte kilograme aveam. (După 
câte îmi amintesc, cântarul ei nici nu era tocmai exact.) Nu, dar afa- 
cerea pe care o făceam cu această femeie era contribuția mea la 
globalizarea Vietnamului. Pentru mine, motto-ul ei nerostit suna astfel: 
„Foloseşte orice ai, indiferent dacă e mic sau mare, vinde-l, fă comerţ cu 
el, schimbă-l, amanetează-l sau împrumută-l, dar fă ceva pentru a scoate 
din el profit, pentru a-ți ridica nivelul de trai şi a intra în joc.“ 

Femeia aceasta şi cântarul ei întruchipează un adevăr fundamental 
despre globalizare, care se pierde adesea atunci când se discută despre 
elitele managerilor financiari, despre fondurile hedge şi microproce- 
soare de mare viteză. Acest adevăr este următorul: globalizarea vine de 
jos, de la nivelul străzii, direct din sufletul oamenilor şi din aspiraţiile lor 
cele mai profunde. Da, globalizarea este produsul democratizării 
finanțelor, tehnologiei şi informaţiilor, dar impulsul din spatele lor vine 
din dorința fiinţei umane de a avea o viață mai bună, o viaţă cu mai 
multe opțiuni legate de mâncare, îmbrăcăminte, muncă, citit, scris şi 
învățat. Ea începe de la femeia aceea din Hanoi, chircită pe trotoar, care 
oferea cântarul ca pe un bilet spre Lumea Rapidă. 

In centrul Hanoiului de astăzi, fiecare centimetru pătrat pare a fi 
ocupat de cineva care vinde ceva de pe o rogojină, dintr-un cufăr sau de 
pe o tarabă. Fiecare centimetru pătrat de stradă este ocupat de oameni 
care fac schimb de sandale contra unei biciclete, o bicicletă contra unui 

scooter, scooterul contra unei Honda Civic, Honda Civic contra Toyota 
Camry şi, da, Toyota Camry contra unui Lexus de ocazie. Pentru că 
adesea suntem înclinați să gândim globalizarea ca pe ceva care leagă o 
țară de lumea din afară sau ca pe ceva impus de sus şi din afară, uităm 
că, în esenţa ei, globalizarea este o mişcare de bază care vine din inte- 
riorul fiecăruia din noi. 

De aceea, trebuie să avem întotdeauna în vedere că, în afară de 
opoziția impotriva brutalității, presiunii şi provocărilor determinate de 
globalizare, există hula oamenilor simpli care cer avantajele globalizării. 
Această hulă este purtată de milioane de oameni ai muncii pe care glo- 
balizarea i-a mânat în toate direcţiile, care, cu toate acestea, şi-au adunat 
puterile, s-au scuturat de praf şi bat din nou la poarta globalizării, cerând 
să intre în sistem. Pentru că, dacă au cea mai mică șansă, broaştele 
țestoase nu vor să fie broaște țestoase, cei rămaşi în urmă nu vor să 
rămână în urmă, cei care nu ştiu nimic, vor să ştie ceva mai mult. Ei vor 
să fie lei sau gazele. Vor să aibă o bucată de sistem, nu s-o distrugă. 

Eram la Rio de Janeiro atunci când guvernul brazilian a privatizat 
compania de stat a telefoanelor, Telebras. La Rio au fost mari proteste 
de stradă împotriva privatizării. Ce m-a frapat cel mai mult atunci a fost 
un interviu luat unui demonstrant care a fost inserat în numărul din 
ziua următoare al ziarului brazilian O Globo. La întrebarea de ce se afla 
la demonstrație, omul a răspuns: „Am crezut că am să capăt ceva de 
lucru.“ Bietul om nu era impotriva globalizării. Voia doar să se aleagă cu 
ceva. 

Oamenii acceptă mult mai multe frustrări legate de globalizare 
decât s-ar putea crede — în parte, pentru că minerii din Rusia, ţăranii 
mexicani și muncitorii indonezieni au înțeles la un moment dat că nu 
vor avea nici o altă şansă în afară de aceea de a se grăbi să intre în 
Lumea Rapidă şi, în parte, pentru că mulți din ei nici nu vor altceva. 
Evident, dacă forțele pieţei vor ieşi din matcă - dacă oamenii vor simți 
că sistemul a devenit atât de turbat, incât nu există nici o legătură între 
munca dură şi un nivel de viaţă mai ridicat și, de aceea, nici suportând 
un volum mare de reforme dureroase și nici strângând și mai mult 
cureaua, nu vor avea parte de ceva mai bun —, atunci sistemul este în 
pericol. Dar noi n-am ajuns în acest punct — încă. 

Să ne gândim la muncitorii ruşi care, după căderea comunismului, 
nu mai sunt plătiți cu săptămânile sau cu lunile. De ce n-au dat foc 
Kremlinului pentru a-l distruge din temelii? Pentru că ei cunosc dinainte 
acest joc şi știu cum se termină. De data aceasta ei vor ca jocul să se ter- 
mine altfel — cu prosperitate, libertate, alegere — şi pentru aceasta sunt 

gata să facă incredibile sacrificii. Povestea mea favorită din Rusia anului 
1998 a fost relatată unui prieten al meu de către un economist rus. În ea 
era vorba despre un tanchist dintr-un oraș din fundul Uralilor, care s-a 
dus cu tancul la primărie şi a cerut să i se dea salariul pe care de multă 
vreme nu-l mai primise. Când trecătorii înspăimântați s-au adunat în jurul 
lui și l-au întrebat dacă voia să tragă în primărie, el a spus nu, nu, nu — sin- 
gurul motiv pentru care venise cu tancul era că nu a avut încotro, pentru 
că nu avea bani pentru un taxi. Nu voia altceva decât să i se dea banii. 

Într-adevăr, în pofida tuturor tulburărilor pe care capitalismul le 
aduce unei societăţi, extinderea capitalismului a făcut ca nivelul de trai 
să crească mai mult, mai repede și pentru mai mulți oameni decât 
oricând în istorie. A adus și mai mulţi oameni săraci în rândurile clasei 
de mijloc mai repede decât oricând în istoria omenirii. Deşi prăpastia 
dintre săraci și bogaţi se lărgeşte mereu - întrucât câștigătorii din ac- 
tualul sistem al globalizării realmente se detașează și se separă de toți 
ceilalți — linia trasă sub nivelul celor săraci s-a ridicat constant în multe 
părți ale lumii. Cu alte cuvinte, dacă sărăcia relativă poate fi în multe țări 
în creștere, sărăcia absolută scade efectiv în multe țări. Conform rapor- 
tului Uniunii Naţiunilor pentru Dezvoltare Umană din 1997, sărăcia a 
scăzut în ultimii cincizeci de ani mai mult decât în ultimii cinci sute de 
ani. Țările în curs de dezvoltare au progresat tot atât de repede în ultimii 
treizeci de ani cât a progresat lumea industrializată într-un secol. Din 
1960, rata mortalităţii infantile, malnutriţia și analfabetismul s-au dimi- 
nuat semnificativ, în timp ce accesul la apa potabilă a crescut. Intr-o 
perioadă de timp relativ scurtă, țările care s-au deschis cel mai mult pen- 
tru globalizare, cum sunt Taiwanul, Singapore, Israel, Chile şi Suedia, au 
atins standarde de viață comparabile cu cele din America şi Japonia, în 
timp ce rândurile clasei de mijloc din ţări ca Thailanda, Brazilia, India şi 
Coreea s-au amplificat, în parte datorită globalizării. 

Să aruncăm o privire pe articolui de mai jos publicat de The 
Economist din 8 ianuarie 2000: 


ATENȚIE: companiile multinaționale nu mai cunosc nici o limită 
desființând locuri de muncă, făcând praf salariile şi, în general, 
ruinând economiile locale. Sau cel puțin așa văd lucrurile criticii 
globalizării. Dar o privire lucidă asupra cifrelor relevă o cu totul altă 
poveste, așa cum reiese dintr-un studiu național realizat de OCDE 
[Organizația pentru Cooperare și Dezvoltare Economică] — primul 
care dă o imagine detaliată a contribuţiei firmelor străine la economi- 
ile naționale. 

Primul fapt: Firmele străine îşi plătesc lucrătorii peste media 
națională — şi prăpastia se lărgeşte. În America, de exemplu, firmele 
străine au plătit, în 1989, 4% mai mult decât cele autohtone; în 1996, 
au plătit 6% mai mult. 

Al doilea fapt: În majoritatea țărilor, firmele străine creează 
locuri de muncă mai repede decât firmele de profil autohtone. În 
America, potenţialul de forță de muncă al firmelor străine a crescut, 
între 1989 şi 1996, cu 1,4% în comparație cu o creştere anuală de 0,8% 
la firmele autohtone. În Marea Britanie şi Franţa gradul de ocupare 
în firmele străine a crescut cu 1,7% anual; la cele autohtone a scăzut 
cu 2,7%. Doar în Germania și Țările de Jos firmele străine s-au mai 
debarasat de o parte din muncitori. 

Al treilea fapt: Firmele străine cheltuiesc masiv pentru cercetare 
și dezvoltare (R&D) în țările în care investesc. În 1996, acestea au 
reprezentat 12% din cheltuielile R&D ale Americii, 19% din cele ale 
Franţei şi considerabilele 40% din cele ale Marii Britanii. Într-adevăr, 
în unele ţări firmele străine cheltuiesc mai mult din cifra lor de afa- 
ceri pentru R&D decât cele autohtone. În Marea Britanie, de 
exemplu, firmele străine au cheltuit 2% din cifra lor de afaceri pentru 
R&D, în timp ce cele autohtone au cheltuit doar 1,5%. 

Al patrulea fapt: Firmele străine au tendința de a exporta mai 
mult decât cele autohtone. In 1996, firmele străine din Irlanda au 
exportat 89% din producția lor, cele autohtone doar 34%. Decalajul a 
fost de 64% faţă de 37% în Țările de Jos, 35,2% faţă de 33,6% în Franța 
și 13,1% față de 10,6% în Japonia. Marea excepție o constituie 
America, unde firmele autohtone au exportat 15,3% din producţia 
lor, cele străine doar 10,7%. 

Aceste beneficii aduse de firmele străine sunt chiar mai mari în 
economiile mai sărace din OCDE. Să luăm, de exemplu, cazul 
Turciei. Salariile la firmele străine sunt cu 124% deasupra mediei; 
potențialul lor de forță de muncă a crescut cu 11,5% pe an în 
comparaţie cu 0,6% la firmele autohtone; iar cheltuielile lor pentru 
R&D au fost de 2 ori mai mari decât cele ale firmelor autohtone. 


Din această cauză, deşi opoziția împotriva globalizării se menţine 
viguroasă şi neîmpăcată, hula favorabilă creșterii proporțiilor globa- 
lizării o temperează constant — tot mai mulți sunt cei care vor să intre în 
sistem. Nu este nevoie ca cineva să fie un teoretician în politică pentru 
a-şi da seama de aceasta. Tot ce aveți de făcut este să meargă pe o 
stradă din oricare țară în curs de dezvoltare. 

Ați putea s-o întâlniți pe Chanokphat Phitakwanokoon, o thailandeză 
chinezoaică de 40 de ani, care vinde ţigări și găluşti chinezeşti la micul 

ei stand de pe Wireless Road chiar în inima cartierului comercial din 
Bangkok. În decembrie 1997, în săptămâna în care guvernul thailandez 
a închis majoritatea instituțiilor bancare, am locuit la un hotel din 
apropiere şi am rugat interpretul de la New York Times să mă 
însoțească într-o plimbare pentru a culege câteva reacții de la vânzătorii 
stradali. Prima persoană cu care am stat de vorbă a fost Chanokphat. 
Am început cu întrebarea „Cum merge treaba?“ 

„A scăzut cu 40 sau 50%“, a spus ea supărată. 

Am întrebat-o dacă a auzit vreodată de George Soros, managerul 
miliardar de hedge fund, care era acuzat atunci că speculase împotriva 
monedelor asiatice și provocase colapsul acestora. 

„Nu“, a răspuns ea dând din cap. Nu auzise niciodată de Soros. 

„Bine, hai să te întreb altceva. Ştii ce este o bursă?“ 

„Da“, a răspuns ea fără să ezite. „Şi eu am acţiuni la Banca Bangkok 
şi la Banca Asia.“ 

„Cum ai ajuns, pentru numele lui Dumnezeu, să cumperi acţiuni?“ 
am întrebat-o eu. 

„Toate rudele mele au cumpărat, aşa că am cumpărat şi eu“, mi-a răs- 
puns ea. „Le-am depus la o bancă. Acum nu mai au cine ştie ce valoare.“ 

În acest moment, am privit în jos și am observat că nu era încălțată. 
Poate că avea undeva nişte pantofi, dar acum nu era încălțată. Nu m-am 
putut opri să nu mă întreb: „Nu are pantofi, nu a urmat decât câteva 
clase, dar are acțiuni la bursa thailandeză.“ Atunci mi-au venit în minte 
nişte întrebări: Care sunt interesele ei? Va conduce o demonstrație pen- 
tru a da foc birourilor FMI care a impus Thailandei toate aceste condiții 
pentru reforma economiei ei? Sau, pentru că acum ea este parte a sis- 
temului, se va pune și mai tare pe treabă, va economisi şi va sacrifica mai 
mult, chiar şi față de FMI, dacă astfel va ajuta la revigorarea economiei 
thailandeze? Ceva îmi spunea că aceasta din urmă era decizia. Aceasta 
este hula la care mă refeream. 

L-aţi putea întâlni pe Teera Phutrakul, care conduce unul dintre cele 
mai mari fonduri mutuale din Thailanda. M-am dus să-i iau un interviu 
într-una din după amiezi la Bangkok, întrebându-l dacă în Thailanda 
există o opoziție faţă de bancherii occidentali și americani care ar putea 
încerca să cumpere bănci și firme thailandeze acum când moneda lor 
era atât de ieftină şi multe firme erau la pământ. Teera s-a gindit un 
moment şi apoi a răspuns cu o istorioară: cu câteva săptămâni în urmă 
unui prieten al lui i s-a furat portmoneul. Avea în portmoneu cărți de 
credit de la patru bănci: American Express şi trei bănci thailandeze. 
Prietenul lui a sunat imediat la American Express și la cele trei bănci 

thailandeze și a anunţat furtul. American Express Ha întrebat dacă voia 
să i se trimită cu un scuter o nouă carte de credit în aceeaşi zi. De la 
celelalte trei bănci nu primise nici până acum vreun semn. 

„Prin urmare“, a spus Teera, „puneți-vă singur întrebarea: ‘Se va 
neliniști într-adevăr prietenul meu dacă acele trei bănci thailandeze 
sunt cumpărate acum de Citybank şi vor fi aduse la același nivel cu 
American Express? „Va avea un sentiment de furie naționalistă? Se 
poate, dar probabil se va evapora în scurt timp dacă acele bănci thailan- 
deze vor angaja din nou oameni și vor incepe brusc să lucreze cu 
eficiența şi profitul de la Citybank şi American Express. Aceasta este 
hula la care mă refeream. 

Aţi putea s-o întâlniți pe Liliane, asistentă socială braziliană în vârstă 
de 32 de ani, care până de curând a locuit în favela Rocinha şi care 
lucrează pentru administraţia muncipală. Ea m-a însoțit într-un cămin 
de zi din favela şi pe drum mi-a explicat că a făcut ani de zile economii 
pentru a-şi scoate familia din acest cartier sărac. Acum, odată ieșită din 
favela şi intrată în Lumea Rapidă, ultimul lucru pe care bar dori ar fi 
prăbușirea acesteia, deşi a trebuit să dea o adevărată bătălie pentru a 
intra în ea. lată ce mi-a spus: „ In tinereţea mea, toți vecinii din favela se 
strângeau într-o singură casă pentru a privi la televizor. Acum mă duc la 
lucru într-un loc aflat la o distanță de o oră şi douăzeci de minute, în loc 
de douăzeci de minute, dar nu mai e în favela şi este departe de acel 
mediu de criminalitate. M-am mutat din cauza copiilor, pentru că aici nu 
sunt traficanţi de droguri. Eu câștig 900 de reali pe lună. Acum pot să 
cumpăr un telefon. Acum avem o casă de cărămidă, nu de lemn, şi la 
sfârşitul lunii îmi mai rămân ceva bani. Când aici era inflație, nimeni nu 
putea cumpăra pe credit, pentru că nimeni nu-și putea permite să 
plătească dobânzile inflaționiste. Astăzi, chiar şi cei săraci au aici un 
telefon, televiziune prin cablu şi electricitate. Am toate lucrurile de bază 
pe care le au oamenii bogaţi. Astăzi putem să ne plângem de servicii (de 
electricitate sau companiile de telefoane). Inainte nu le aveam, aşa că nu 
puteam să ne plângem de ele.“ Aceasta este hula la care mă refeream. 

Aţi putea s-o întâlniți pe Fatima Al-Abdali, specialistă în medicină 
ambientală din Kuwait, care are cea mai populară Internet Cafe din 
Kuwait City, Coffee Valley, unde se poate sorbi cafea cu lapte şi naviga 
pe Internet. Educată în America, A-Abdali poartă vălul ca semn de 
pietate islamică, dar sub el este un absolut Web-Head. Eu am ținut o 
prelegere despre globalizare în Kuwait şi ea s-a numărat printre audi- 
tori. După conferință, ea m-a invitat să vizitez cafeneaua ei şi să mă 
întâlnesc acolo cu câțiva studenți. Cafeneaua era situată într-un mall. În 

timp ce stăteam la o masă din colţ, i-am spus: „Ştii, sunt puţin cam 
derutat. Ajută-mă să înțeleg. Porţi capul acoperit cu vălul islamic, eşti în 
mod evident o persoană religioasă, dar ai studiat la o universitate din 
America și ai adus Internetul în Kuwait. Nu pot să înțeleg cum se 
împacă toate acestea între ele.“ 

Răspunsul ei era, în esenţă, că în trecut lumea arabă islamică a fost 
de multe ori invadată de străini și deseori expusă influențelor şi tehno- 
logiilor străine. Ei bine, spunea ea, acum suntem invadați din nou. Dar 
de data aceasta ea își însușea invazia, nu se lăsa invadată. Va pune un văl 
în jurul Internetului și se va asigura că tineretul care frecventează cafe- 
neaua îl folosesc așa cum trebuie. l-am admirat eforturile. Nu te opune 
— pune stăpânire. 

„Jdeea unei Internet Cafe mi-a venit acum trei ani“, îmi spunea ea în 
1997. „Ştiam că va apărea una și dacă n-o deschideam eu, o făcea altul. 
Am înţeles că putem avea un control asupra Internetului, aşa că le-am 
explicat oamenilor părţile sale bune şi am căutat mai degrabă să-l armo- 
nizez cu propria noastră cultură decât să aştept să fim invadaţi de el. 
L-am adoptat şi l-am adaptat şi pe pagina noastră de Web introducem 
treptat unele subiecte privind drepturile femeilor (islamice)“. 

AlAbdali a invitat câțiva studenţi de la Universitatea din Kuwait să 
vină la masa noastră. Unul dintre ei a menţionat în treacăt că tocmai 
avuseseră loc alegeri studențești la universitate și candidații fundamen- 
talişti islamici fuseseră scoși din cursă de candidații independenți, 
liberali și de orientare laică. Alegerile studențești sunt foarte importante 
în lumea arabă, pentru că sunt cele mai libere şi, de aceea, reprezintă cel 
mai bun indicator al poziţiei opiniei publice, în special a celor tineri. L-am 
întrebat pe Abdul Aziz al-Sahli, un student la Facultatea de ştiinţele 
comunicării în vârstă de 21 de ani, de ce suferiseră islamiştii o înfrângere 
atât de grea. „Islamiștii nu mai impresionează atât de mult oamenii“, a 
spus el. Partidele de orientare laică ajută studenţii mai mult cu lucruri 
mici de care studenții au nevoie acum în mod curent = xeroxări, pro- 
bleme de e-mail, dotarea bibliotecilor, parcări. Societatea a devenit acum 
mai puțin ideologică. Trebuie să ne găsim un loc de muncă.“ 

Aceasta este hula la care mă refeream. 

Aţi putea să-i întâlniți pe doi prieteni australieni ai mei, specialiştii în 
ştiinţe sociale Anne şi Gerrard Henderson. Familia Henderson s-a oprit 
odată la Washington ca să mă vadă şi mi-a spus despre fiica lor care stu- 
dia la universitate în Australia: „ Fiica noastră, Johanna, are 21 de ani“, 
explica Gerrard. „ Într-o zi, ea și fata cu care locuia în același apartament 
au primit o scrisoare de la compania australiană de telefoane, Telstra, 

care le anunţa că o treime din companie urma să fie privatizată şi fiecare 
deţinător de post telefonic Telstra avea dreptul să cumpere un pachet de 
acţiuni. Ea ne-a sunat şi ne-a întrebat dacă să cumpere și noi am spus da. 
Ea a acceptat oferta. Fiica noastră are foarte puţini bani — iar o acțiune 
costa trei dolari australieni, drept care a cumpărat trei sute de acțiuni. Ea 
încă nu primeşte un salariu. Ar putea să devină bibliotecară, sau profe- 
soară sau o salariată care muncește din greu, dar este singura din familie 
care a acceptat oferta Telstra. Lucrătorii de la Telstra au cumpărat cam 
90% din acţiunile oferite şi de atunci sunt mai puţin vindicativi. Oamenii 
au înţeles pur şi simplu că acest gen de lucruri este important. Con- 
servatorii s-au folosit de argumente antiglobalizare pentru a învinge 
[Labor government al lui Paul Keating] în 1996, dar apoi au apelat ei 
înșiși la aceleași argumente. Nu există alternativă dacă nu vrei să faci 
nici un pas înapoi. Cu zece ani în urmă fiica mea ar fi fost în mijlocul 
puhoiului împotriva globalizării, dar câteva acţiuni de la Telstra, atâtea 
câte şi-a putut ea permite, i-au stârnit brusc interesul pentru ce se întâm- 
plă pe Wall Street, pentru că acum este direct afectată.“ 
Aceasta este hula la care mă refeream. 


D acă criticii intelectuali ai globalizării ar petrece mai mult timp 
gândindu-se cum să folosească sistemul şi mai puţin timp gândin- 
du-se cum să-l tragă în jos, ei ar putea înțelege ceea ce o mulțime din 
acești oameni de rând au şi înțeles — și anume că globalizarea poate crea 
tot atâtea soluții şi oportunități, câte probleme poate crea. Dar poate 
crea şi cea mai mare soluție dintre toate? Există ceva legat de globa- 
lizare şi dezvoltarea Internetului şi a altor tehnologii moderne, care să 
poată aduce o schimbare pentru cei aflați pe treapta cea mai de jos - cei 
1,3 miliarde de oameni care incă mai trăiesc cu un dolar pe zi? 

Despre această problemă s-au scris o mulțime de absurdități 
corecte din punct de vedere politic. Criticii globalizării vor evidenția tot 
felul de statistici potrivit cărora 90% din omenire, sau cam atât, nu au un 
telefon sau nu au telefonat niciodată. De aceea, argumentează ei, globa- 
lizarea şi dezvoltarea Internetului nu pot să facă și nici nu vor face nimic 
pentru aceştia — în afară de lărgirea prăpastiei dintre ei şi restul 
omenirii. Este absolut greşit. 

In primul rând, este greșit la nivelul tehnologiei. Dacă poate fi ade- 
vărat că în anul 2000 majoritatea locuitorilor planetei nu au dat niciodată 
telefon, nu va mai fi adevărat și în anul 2005, iar în 2010 va ţine chiar de 
domeniul istoriei. Conform estimărilor în ramura telecomunicațiilor, 

prin anul 2005 un miliard de conexiuni Internet portabile la prețuri 
scăzute vor fi desfăşurate pe tot globul. Prin celulare, pagere sau Palm 
Pilot. Iar prin anul 2010 acestea vor fi în număr de aproximativ 3 mili- 
arde. Întrucât nu există decât un miliard de familii pe planetă, şi întrucât 
aceste servicii vor deveni incredibil de ieftine, nu există nici un temei 
pentru ca marea majoritate a săracilor să nu fie conectată. (Un prieten al 
meu pasionat de tehnică estimează că, prin 2010, aproximativ 100 mili- 
oane de prăjitoare de pâine vor fi online, pe măsură ce fiecare aparat 
electronic va fi amenajat pentru software și va fi conectat la reţea). 

De aceea, problema reală este dacă, în momentul în care această 
tehnologie va fi pe scară largă accesibilă, ea va fi în măsură să aducă o 
schimbare în combaterea sărăciei în modalități pe care salturile tehno- 
logice anterioare nu le-au cunoscut. Ridicând această problemă, nu 
vreau să sugerez că tehnologia, sau absenţa ei, constituie singura varia- 
bilă în combaterea sărăciei. De fapt, cea mai importantă variabilă o 
reprezintă modul în care sunt guvernate societățile. Crearea unui mediu 
politic, juridic şi economic solid, de natură să stimuleze spiritul între- 
prinzător şi în cadrul căruia oamenii să poată demara afaceri și spori 
productivitatea, este precursorul combaterii eficiente a sărăciei de ori- 
unde. Așa cum explică laureatul Premiului Nobel, economistul Amartya 
Kumar Sen în remarcabila sa lucrare Development As Freedom, liber- 
tatea, capacitatea unei persoane de a lua decizii privind propria viață, nu 
este numai cel mai eficient mijloc de a făuri o societate sănătoasă, evo- 
luată, ci şi țelul final. Dacă laşi valorile în mâinile săracilor dintr-un 
mediu distorsionat politic, cum e Liberia sau Birmania, nu se va întâmpla 
mare lucru. Dar dacă pui valorile în mâinile săracilor, stabil şi liber, 
într-un mod rațional, se vor întâmpla o mulțime de lucruri. Din această 
cauză, așa cum arată Sen, niciodată n-a fost foamete într-o ţară care e 
democratică, are un sistem politic multipartit şi o presă scrisă și vorbită 
liberă, inclusiv India modernă. „Libertatea politică, notează Sen, dă glas 
segmentelor vulnerabile ale populaţiei și le alimentează cu puterea de a 
cere şi a primi sprijin protector în vremuri de mare criză.“ 

Țările sărace de tipul Kenyei şi Zambiei au rămas în urmă în era 
globalizării, dar nu pentru că globalizarea le-a lăsat în urmă, ci pentru că 
ele n-au reuşit să instaleze minimum de infrastructură politică, eco- 
nomică şi juridică pentru a profita de avantajele globalizării. Nu 
prosperitatea le-a ocolit, ci ele nu au fost în stare să facă alegerea care să 
le-o asigure. Țări ca Uganda, Polonia sau Coreea au făcut alegerea 
corectă şi au cules beneficiile. Naţiunile nu eșuează per se în dezvoltare, 
ci eșuează în dezvoltarea unei bune guvernări. 

Ca atare, putem pătrunde mai departe în problema cheie. Există 
ceva legat de globalizare care să poată deopotrivă să sporească libertatea 
şi să contribuie la diminuarea sărăciei în modalităţi necunoscute schim- 
bărilor sistemice și salturilor tehnologice anterioare? Răspunsul este 
afirmativ. În capitolele 9 şi 10 eu am încercat să explic în ce fel poate glo- 
balizarea să promoveze o guvernare mai bună, mai responsabilă şi să 
înarmeze indivizii, grupurile militante şi companiile cu mult mai multă 
forță pentru a deveni modelatorii unei lumi noi fără ziduri. Merită subli- 
niat cât de mulți săraci încep deja să înțeleagă acest lucru şi să-l 
exploateze. Oricât de dur poate fi sistemul globalizării, el le dă totuşi 
celor brutalizați de el o mai mare abilitate de a-şi face cunoscute sufe- 
rințele sau de a se organiza pentru a întreprinde ceva în acest sens, ceea 
ce contribuie la explicarea şi susținerea hulei. 

Graţie Internetului, de pildă, acum nu doar cele câteva mari con- 
glomerate media se pot adresa mulțimilor. Acum cei mulţi pot comunica 
cu cei mulți. Am învăţat lucrul acesta de la Chandra Muzaffar, preşedin- 
tele organizației malaysiene pentru drepturile omului, numită Mişcarea 
internaţională pentru o lume dreaptă. M-am dus să-l văd pe acest delicat 
musulman malaysian în biroul său sărăcăcios dintr-o suburbie a capitalei 
Kuala Lumpur. M-am dus la el cu scopul expres de a-l auzi condamnând 
globalizarea în numele celor abandonaţi şi al celor excluşi, pentru care 
organizația sa militează intens. Dar am primit un mesaj mai subtil și mai 
interesant. 

„Cred că globalizarea nu este doar o a doua rundă de colonialism, a 
spus Muzaffar. Oamenii care vin cu asemenea argumente, greşesc. Lu- 
crurile sunt mult mai complexe. Priviţi în jur. Ca urmare a globalizării, 
elemente din cultura popoarelor dominate pătrund acum în Nord. 
Alimentul favorit al englezilor care mănâncă la restaurant nu mai constă 
în peşte şi cartofi prăjiți, ci în mâncăruri pregătite cu curry. Pentru ei nu 
mai este ceva exotic. Dar nu o să mă apuc acum să vorbesc de curry. 
Chiar și la nivelul ideilor acum se manifestă un interes crescând pentru 
diferitele religii. Există această forță dominantă (americanizarea), dar 
există și un curent opus... Acum există și pentru alții posibilitatea de a-și 
expune cazul prin Internet. Iranul este puternic conectat pe Internet. Ei 
îl consideră un instrument pe care îl pot folosi pentru a-și difuza punctul 
lor de vedere. Faptul că filmul iranian Taste of Sherry a câștigat premiul 
întâi la Festivalul Filmului de la Cannes reprezintă o parte a acestui 
curent opus. Despre primul ministru malaysian, Mahathir, se cunosc 
astăzi mult mai multe (în întreaga lume) prin intermediul CNN. Cam- 
pania pentru interzicerea minelor de uscat a fost lansată prin Internet. 

lată ce face globalizarea pentru grupurile marginalizate. Afirmația că ea 
este un drum cu un singur sens este falsă, în ce ne privește, noi îi 
recunoaştem complexitatea. Oamenii operează la diferite nivele. La un 
anumit nivel ei pot fi indignați de nedreptățile făcute societății lor prin 
americanizare şi atunci dezbat subiectul într-un restaurant McDonald's 
unde se duc împreună cu copiii lor care studiază în State.“ Aceasta este 
hula care întâlneşte curentul opus. 

Este o situaţie care poate fi observată și în cele mai dezvoltate 
societăți. In revista Forbes — care cu greu ar putea fi considerată un avo- 
cat al neștiutorilor — a apărut în iulie 1998 un articol foarte inteligent, 
după ce canalui de ştiri CNN aparţinând de Time Warner a transmis la 
7 iunie 1998 ştirea catastrofală că Beretele verzi americane i-ar fi lichi- 
dat în mod deliberat pe dezertori folosind un gaz care atacă sistemul 
nervos. Nici nu a fost bine transmisă ştirea, că veteranii americani au 
reproșat postului respectiv că așa-numitul expose despre operațiunea 
Tailwind se baza pe raportări false și surse dubioase. În ciuda nume- 
roaselor reclamaţii, giganticul post global de ştiri nu a retractat nimic. 
(Giganţii globali care transmit ştiri nu se scuză față de nimeni, cu atât 
mai puțin față de niște soldați pensionați.) 

„Time Warner se aștepta, probabil, ca furia să se potolească de la 
sine“, nota Forbes. „ Dar veteranii din Vietnam au luptat ca nebunii și au 
făcut o mobilizare prin Internet, singurul mediu uşor accesibil pentru ei. 
Fără Internet, ar fi fost nevoie de luni de zile pentru a scoate la lumină 
faptele — și atunci puţini ar mai fi fost cei interesaţi de ele. ‘El mi-a permis 
să fac în trei zile ceea ce (autoarea de la CNN), April Oliver a făcut în opt 
luni’, spune generalul maior (r) al forțelor aeriene Perry Smith, consul- 
tant militar la CNN, care a părăsit această rețea în semn de protest față 
de emisiune, după care a ajutat la contestarea ei. Smith spune că în seara 
în care a fost transmisă emisiunea el a alcătuit o listă de întrebări despre 
cum s-au petrecut în realitate lucrurile în Laos. Apăsând pur şi simplu un 
buton, el a expediat întrebările la peste 300 din cele mai sigure surse ale 
sale -“echipa mea de experți în e-mail —, explică Smith. „E-mail-urile au 
început să curgă din toate părțile.“ Operaţiunea Tailwind era încadrată 
la categoria strict secretă, de aceea, dacă veteranii din Vietnam ar fi tre- 
buit să aștepte până ce birocraţia de la Pentagon să se hotărască să facă 
cunoscute informațiile necesare pentru a contesta afirmaţiile de la CNN, 
furia provocată de ştirea respectivă s-ar fi potolit. Dar folosind rețeaua 
e-mail, care nu i-a costat aproape nimic, ei au reuşit să adune pe cont pro- 
priu dovezile de care aveau nevoie de la soldaţii care fuseseră la 

momentul respectiv pe scenă și le-au aruncat în față celor de la CNN în 
doar câteva zile. 

În cele din urmă, veteranii care trăiesc din pensiile lor, înarmați doar 
cu un email, Hau forțat pe Rick Kaplan, foarte apreciatul şef de la CNN, 
să apară pe propria sa rețea, arătând ca un cerb patetic prins între faruri, 
tăgăduind propria sa istorie şi scuzându-se jalnic în repetate rânduri pen- 
tru a-și salva jobul şi a încerca să redea credibilitatea reţelei sale. Scorul 
final: 1 la O pentru veteranii din Vietnam înarmaţi cu un e-mail contra 
Time Warner -~ CNN, cel mai mare conglomerat mediatic din lume. 

Dar dacă Internetul şi globalizarea pot și din ce în ce mai mult şi 
doresc să creeze mai multă libertate de exprimare pentru indivizi și mai 
multă transparenţă în guvernare, de ce să cred că în felul acesta cei 
săraci sunt ajutați să înfrunte sărăcia în modalități unice?“ Pentru că 
Internetul are posibilități multiplicatoare ca nici o altă tehnologie“, 
spunea Alan Hammond, important om de știință de la World Resources 
Institute. „O pagină Web tradusă în hindi, mandarin, swahili şi spaniolă 
ar avea o bază potenţială de utilizatori de 2 miliarde de oameni. S-ar 
putea veni astfel în sprijinul oamenilor, chiar şi al celor mai săraci, pentru 
a-şi descoperi calea care să-i scoată din sărăcie şi să creeze mai degrabă 
beneficii digitale decât decalaje digitale.“ 

Să luăm un singur exemplu - cazul americanului originar din 
Bangladesh, Iqbal Z. Quadir., La începutul anului 1993“, explica el, „m-am 
angajat la o firmă de investiții din New York, unde lucram împreună cu 
colegii mei la aceleași rapoarte care necesită incomode și frecvente 
schimbări de dischete. Instalând o simplă legătură între computerele 
noastre, ne-am realizat mai rapid rapoartele şi am lucrat mai confortabil 
şi mai creativ. Toate acestea mi-au amintit de o experienţă pe care am 
avut-o într-un sat din Bangladesh în timpul războiului pentru indepen- 
dență din 1971. Războiul a izbucnit în zonele rurale, silindu-mi familia să 
se refugieze într-un sat destul de îndepărtat. In regiune nu exista o 
infrastructură modernă cu excepția a două bărci cu motor pentru trans- 
portul călătorilor și mărfii între două orașe și care ajungeau până 
aproape de acest sat, unde se afla una din opririle dintre aceste puncte. 
Timp de câteva luni aceste bărci au fost silite de război să-şi suspende 
serviciile. Când au fost reluate cursele, în viața satului s-a simțit imediat 
un efect pozitiv. Agricultorii și pescarii au primit un preț mai mare pentru 
produsele lor şi au putut fi cumpărate mai multe lucruri. Îmbunătăţirea 
calității vieţii a fost atât de dramatică, încât am observat-o clar chiar şi eu 
care nu aveam decât 13 ani. În plus, în această perioadă am petrecut o zi 
întreagă călătorind între două sate. Părinții mei mă trimiseseră într-un 

sat la o depărtare de zece kilometri pentru a lua niște medicamente de la 
farmacistul local. După ce am mers aproape toată dimineața, am ajuns la 
destinaţie doar pentru a afla că farmacistul plecase la oraş pentru a-și 
face aprovizionarea. Am avut nevoie de toată după amiaza pentru a mă 
întoarce acasă. În 1993, când am instalat conectarea la serviciul meu, am 
văzut într-o lumină nouă ziua pierdută din 1971. Conectarea înseamnă 
productivitate, fie că e vorba de un birou modern, fie de un sat subdez- 
voltat; conectarea iţi dă putere, lipsa ei ți le ia. 

„Dacă prin conectare înțelegem productivitate, spunea Quadir, 
atunci ea trebuie să fie o armă împotriva sărăciei. Dar ce a făcut Bangla- 
deshul meu natal în 1993 pe acest front de luptă împotiva sărăciei? 
Căutările mele mi-au relevat un Bangladesh gâfâind aproape fără să aibă 
un telefon; am rămas uluit văzând câtă energie umană s-a irosit într-o 
națiune neconectată de 120 milioane. Existau două telefoane la o mie de 
persoane și, practic, nici unul în zonele rurale în care locuiau mai bine 
de 100 milioane de persoane. A fost un factor deosebit de perturbator 
pentru că era o perioadă în care noi forme de conectare, cum sunt 
Internetul şi e-mail-ul, începeau să transforme chiar şi economii mature, 
ca aceea a Statelor Unite. Cam în această vreme, în 1993, am aflat că 
guvernul Bangladesh urma să iniţieze în 1994 un proces de eliberare de 
licenţe pentru celulare. Era un fapt relevant. Pentru a realiza conectarea 
la sate era nevoie să gândeşti într-un mod nou și să înfiinţezi și să dai în 
funcţiune o nouă companie telefonică — în acest caz pentru celulare — 
pentru care era nevoie de o licenţă de la guvern. Trebuia să acționez 
rapid. Deşi atragerea de investiții comerciale pentru servicii de teleco- 
municații în ruralul Bangladesh era percepută ca extrem de dificilă, am 
simțit că trebuia să existe o cale. Dacă, într-adevăr, conectarea însemna 
productivitate, trebuia să existe un mod de a aduna o parte din aceste 
câștiguri de productivitate pentru a plăti investiția necesară. Punctul 
cheie, mi-am zis în sinea mea, nu era cât de mulţi bani are un sat pentru 
a achiziționa servicii telefonice, ci câți bani poate face el, dacă dispune 
de aceste servicii. Sătenii ar fi plătit pentru serviciul telefonic din ceea ce 
realizau din serviciul telefonic. 

Dar cum trebuia pornită acțiunea? 

„Un punct luminos în această situație întunecată Fa reprezentat acea 
remarcabilă instituție numită Grameen Bank, spunea Quadir.“ Această 
bancă de microimprumuturi opera în 35 000 de sate prin 1 100 de filiale 
şi 12 000 de angajați. Cazul tipic, o femeie vrea să împrumute 100-200 
USD fără garanţii suplimentare de la Grameen Bank pentru a cumpăra, 
să zicem, o vacă. Vaca ar produce lapte pe care femeia l-ar vinde veci- 

nilor, fiind astfel în stare să subziste şi să-și achite împrumutul. Acest 
procedeu a permis celor mai săraci dintre săraci să stea pe propriile 
picioare. Pentru mine conectarea ar juca un rol similar. Propunerea 
mea era ca telefonul celular să servească drept vacă — cel puţin din per- 
spectiva imprumutătorului. Să zicem că o femeie ar împrumuta 200 
USD de la Bancă, ar cumpăra un aparat şi ar vinde servicii telefonice, 
mergând din ușă-n ușă la săteni, având astfel din ce să trăiască şi să-şi 
achite împrumutul. Propunerea mea a atras atenţia remarcabilului 
fondator al Grameen Bank, Muhammad Yunus, fără care nimic din 
toate acestea n-ar fi fost posibil. Cu Yunus care mă încuraja să explorez 
posibilitățile, la începutul lui 1994 mi-am abandonat profesia mea de 
capitalist de risc şi am convins un investitor american cu conştiinţă 
socială, pe nume Joshua Mailman, să fondeze împreună cu mine o com- 
panie la New York. 

„Rezultatul după doi ani a fost un parteneriat numit GrameenPhone 
Limited - o operaţie comercială care asigură servicii celulare atât în 
mediul urban, cât şi în cel rural din Bangladesh. Ramura Grameen 
Bank care administrează operatorii de la sate selectează într-un mod 
caracteristic femei în funcție de recordurile anterioare de împrumut de 
la bancă. De exemplu, dacă o femeie a demonstrat o anumită dexteri- 
tate în a învăţa lucruri noi, este preferată în calitate de candidat pentru 
vânzarea de servicii telefonice. Un alt factor îl constituie poziția casei ei; 
este preferată o poziţie centrală în sat. De asemenea, Grameen se asi- 
gură că cel puțin un membru al familiei telefonistului din sat cunoaşte 
literele şi cifrele englezeşti. Câștigul mediu zilnic de 2USD al unui tele- 
fonist este, desigur, un indicator al utilității telefonului. Oricum, există o 
mulțime de dovezi anecdotice în ce priveşte modul diferit în care gân- 
desc și acționează cei de la sate care au un telefon din momentul în care 
au fost dotați cu acesta. De exemplu, o femeie se gândeşte să crească 
un număr mare de pui, o afacere de care nu se putuse apuca mai înainte 
de teamă că nu va fi în stare să cheme un veterinar dacă i s-ar îmbolnăvi 
puii. Un bărbat vrea să cultive pe scară largă banane pentru că acum 
poate obține preţuri de piață la momentul potrivit pentru a lua o 
hotărâre corectă în privinţa transportării lor. O femeie a apelat la timp la 
medic pentru a-și salva copilul care avea febră mare. Lucrătorii care au 
emigrat în toată lumea şi-şi au rădăcinile în satele din Bandgladesh pot 
acum să sune acasă pentru a afla ce fac familiile lor și dacă banii trimişi 
de ei au ajuns într-adevăr la destinaţie. Se poate vorbi şi de aspectul unui 
impact social pozitiv. Cu câteva femei dintre cele mai sărace în sate care 
au în mâinile lor instrumente de comunicare globale există breșe în 

satele intens stratificate. Chiar şi o persoană relativ avută dintr-un sat o 
pornește spre casa femeii sărace dacă are nevoie de serviciile ei. „ 

Quadir spune că a învățat câteva lecţii din experienţa sa. Una este 
aceea că tehnologiile digitale eliberează un nou mod de a gândi şi 
creează noi modele de afaceri care ar putea fi abordate de țările sărace. 
Dar în aceste țări trebuie create instituţii care pot să furnizeze tehno- 
logie pentru omul de rând în aşa fel, încât să poată utiliza el însuşi forța 
ei. Şi acest lucru l-a realizat GrameenPhone. O altă lecție este aceea că 
nu există nimic de genul „dezvoltare economică“ fără spirit întreprinză- 
tor. Spiritul întreprinzător este forța cea mai potentă pentru ridicarea 
țărilor, iar ceea ce pot face, cu ceva imaginaţie, Internetul și globalizarea 
este sprijinirea chiar şi a celor mai săraci locuitori ai Bangladeshului 
pentru a deveni întreprinzători. 

„Deoarece, prin definiţie, țările sărace au mari populații sărace, ele 
trebuie să canalizeze energia săracilor ca una din cele mai importante 
forţe ale lor pentru a face să înainteze asemenea ţări“, a conchis Quadir. 
„Cu alte cuvinte, telefonul poate fi o ‘vacă’ pentru operatoarea telefo- 
nică, dar el acționează ca un ‘cal pentru sat, trăgând afară din sărăcie tot 
satul.“ 


A 
ntr-o anume privință, toate aceste istorii arată că, pe de o parte, glo- 


balizarea a provocat un enorm sentiment de alienare, întrucât 
puterea urcă în mod constant, ajungând la nivele tot mai abstracte, care 
sunt dificil de atins şi de influenţat, ba chiar şi de recunoscut. Dar ea 
poate și să împingă în jos, spre nivelurile locale şi spre indivizi, mai 
multă putere şi mai multe resurse decât oricând inainte. 

“Toate aceste istorii ne ajută să ne explicăm de ce opoziția faţă de glo- 
balizare nu a adunat până acum nicăieri suficientă masă critică, pentru a 
distruge cu adevărat acest nou sistem. Prea mulți oameni mai doresc să 
intre în acest sistem şi găsesc și diverse moduri de a intra în el, chiar dacă 
uneori acestea sunt dureroase. Toate acestea deoarece prea mulți 
oameni din țările în curs de dezvoltare înțeleg că globalizarea este un 
instrument care să-i facă mai buni, mai rapizi decât oricând altădată. 
Orice loc de muncă e bun? Categoric nu. Există vreun cetățean din Sri 
Lanka la fel de bine plătit ca unul din Seattle? Nu. Dar locurile create de 
Turma electronică în ţările în curs de dezvoltare sunt mai bune decât 
alternativele sărăciei apăsatoare sau prostituării copiilor? Categoric da. 
Aceştia s-ar putea numi primii paşi, cei necesari, pentru a ieși din sărăcie? 
Categoric. Aşa cum arată foarte deschis economistul Paul Krugman: 

„Realitatea brută e că fiecare exemplu de succes în dezvoltarea eco- 
nomică din secolul trecut - fiecare caz de națiune săracă, care şi-a croit 
drum în sus spre un standard de viață mai mult sau mai puţin decent, sau 
cel puţin dramatic mai bun — s-a petrecut via globalizare, ceea ce înseam- 
nă producând pentru piața mondială mai degrabă decât încercând o 
formulă autarhică. Mulţi dintre aceşti muncitori care realizează o pro- 
ducție pentru piaţa mondială sunt plătiți prost după standardele Lumii 
Întâi. Dar să te plângi că globalizarea le-a adus sărăcie... înseamnă să uiţi 
că muncitorii aceia fuseseră chiar și mai săraci înainte de a apărea posi 
bilitatea noilor locuri de muncă de export şi să ignori faptul că cei care nu 
au acces la pieţe globale o duc cu mult mai rău decât cei care au.“ (Slate. 
23 nov.1999). 

Așa se explică de ce atât de mulți reprezentanţi din țările în curs de 
dezvoltare au fost atât de nemulțumiți la summit-ul World Trade 
Organization din 1999 de la Seattle atunci când Statele Unite şi alte țări 
dezvoltate au ameninţat că le vor exclude din comerțul global dacă nu-şi 
ridică într-un timp scurt standardele muncitorilor şi de mediu, ceea ce 
era un pretext corect din punct de vedere politic folosit de sindicatele 
din America pentru a limita comerțul cu țările în care salariile sunt mai 
scăzute. Fără acele salarii mai scăzute, aceste țări în curs de dezvoltare 
n-ar putea niciodată să facă primul pas pe scara dezvoltării, care repre- 
zintă condiția preliminară necesară pentru ca ei să poată îmbunătăți 
standardele muncitorilor și de mediu. Nu e deci de mirare că rezistența 
împotriva globalizării este deseori mai dură printre intelectualii occi- 
dentali decât printre muncitorii de pe pieţele emergente, cărora se 
poate să nu le placă o mulţime de lucruri legate de globalizare, dar care 
ştiu că alternativele sunt cu mult, mult mai rele. 

Uneori ştirile importante se găsesc în zgomot — în ceea ce se strigă 
pe străzi şi ceea ce se scrie pe pereți în graffiti. Dar uneori ştirile impor- 
tante se găsesc, de fapt, în tăcere — în ceea ce nu se spune. Cea mai 
mare înțelepciune pe care o poţi dobândi ca reporter este să înţelegi 
diferența dintre cele două şi să ştii când tăcerea spune cât mai multe 
volume laolaltă. Am sentimentul că cea mai importantă ştire din Asia în 
1998 a fost relativa tăcere cu care clasa de jos şi cea de mijloc din 
“Thailanda, Coreea, Malaysia şi chiar și din Indonezia au acceptat ver- 
dictul piețelor globale — acela că țările lor aveau probleme fundamentale 
de software şi de sistem de operare - și erau gata să accepte sancțiuni, 
iar acum încearcă să facă ajustările necesare. 

Cât timp va dura această tăcere este imposibil de prevăzut , dar ea îi 
stupefiază pe toți cei care au prezis iminentul sfârșit al globalizării. 

După fiecare perturbare economică globală, sau după fiecare expe- 
rienţă nucleară efectuată de India, sau fiecare summit de la Seattle, unii 
învățați brahmani scriu că totul arată că globalizarea este „pe sfârşite“, 
că sistemul se prăbușește şi că afară n-a mai rămas decât o junglă. 
Globalizarea va fi întotdeauna îngropată de către cei care nu înţeleg 
nimic din ea şi care n-au vorbit niciodată cu oameni ca Liliane sau 
Teera, Chandra sau Chanokphat, fiica familiei Henderson sau minerii 
din Rusia, ca să nu mai vorbim de bătrânica din Hanoi cu cântarul. 
Atunci când toţi aceștia vor renunța să mai încerce să ajungă în Lumea 
Rapidă, şi când toți aceștia vor declara că ar prefera să se întoarcă înapoi 
la vechiul sistem , închis, reglementat şi când vor renunţa să lupte pen- 
tru un mod de viață mai bun - pentru ei sau pentru copiii lor —, atunci 
voi admite că globalizarea este „pe sfârșite“ și că opoziția a ieșit triumfă- 
toare. 

Până atunci vreau să vă incredinţez un mic secret pe care Fam aflat 
stând de vorbă cu toţi acești oameni: cu tot respectul cuvenit teoreticie- 
nilor revoluționari, „oropsiţii de pe pământ“ vor să meargă la Disney 
World — nu pe baricade. Ei îşi doresc Magic Kingdom, nu Les 
Misérables. Şi dacă se va construi un sistem economic şi politic care să 
le dea măcar pe jumătate sentimentul că, muncind din greu și făcând 
sacrificii, vor putea ajunge la Disney World şi se vor putea bucura de 
Magic Kingdom, majoritatea vor rămâne în joc — chiar mai mult decât ar 
fi fost de așteptat. 

America si sistemul 

Exuberantă rațională 


la Federal Reserve, i-a avertizat în faimosul său comentariu pe 

investitorii de pe pieţele de acțiuni americane să nu se lase 
cuprinși de „o exuberanţă iraţională“, pentru că vor face să sară în aer 
cursul acţiunilor, care, pare-se, se aflau dincolo de orice raport cât de 
cât rațional curs-câștig, eu am scris un editorial sub forma unei scrisori 
către Greenspan, ca şi când el ar fi fost consultantul unei publicaţii. Am 
început cam așa: „Dragă Dr. Greenspan, am o problemă teribilă. Mă 
simt irațional de exuberant când e vorba de piața americană de acțiuni 
şi nu pot scăpa cu nici un chip de această exuberanţă. Ştiu că dumnea- 
voastră ați spus că „exuberanța iraţională“ dăunează sănătății mele, 
drept care am încercat toate remediile: hipnoză, valium, short selling*. 
Am recitit cuvântările dumneavoastrădin 1987. Nimic n-a ajutat. Ori de 
câte ori merg în Europa sau vizitez Japonia, la întoarcere ard de nerăb- 
dare să investesc şi mai mult pe piața SUA. Vă rog, vă rog mult, 
ajutați-mă. Al dumneavoastră sincer, Mr. Full E. Invested.“ 

Am scris apoi că nu ştiu care ar trebui să fie nivelul corect al cursu- 
lui acțiunilor americane şi credeam că, dacă America nu va continua să 
îndeplinească toate condiţiile de bază ale productivităţii in creștere și 
dacă nu va menține la un nivel scăzut rata dobânzilor şi a inflației, cursul 
acțiunilor va scădea tot atât de rapid cum a şi crescut. Dar ceea ce 
voiam să arăt era că acel avânt extraordinar de pe pieţele de acțiuni din 
SUA nu se datora numai marelui volum de „exuberanță iraţională“ legat 
de economia americană, ci şi volumului de exuberanță rațională legată 
de America în general. 

Fiind o mare parte din timp de cealaltă parte a oceanului şi departe 
de Wall Street - şi privindu-mi țara din exterior, mă confrunt permanent 


L a începutul anului 1997, atunci când Alan Greenspan, preşedinte 


* short selling = vânzare de acțiuni sau mărfuri care nu aparțin vânzătorului în 
vederea obținerii unui profit din fluctuaţia prețului - n.t. 

cu exuberanta rațională manifestată în tot restul lumii față de America. 
Această exuberanță rațională este construită pe următoarea logică: dacă 
priveşti globalizarea ca pe actualul sistem internaţional dominant, şi 
dacă analizezi atributele pe care companiile și țările trebuie deopotrivă 
să le aibă pentru a intra în acest sistem, nu poți să nu ajungi la concluzia 
că America are mai multe avantaje și mai puține responsabilități legat de 
acest sistem decât oricare altă ţară importantă. lată ce numesc eu 
exuberanţă rațională. Este intuiţia unor investitori globali că, în timp ce 
multe țări din Europa şi din Asia încă mai încearcă să-şi adapteze 
societățile la globalizare, iar unele abia se află la linia de start, Uncle Sam 
a şi trecut de prima curbă și a luat sprintul în linie dreaptă. 

Această exuberanţă rațională poate fi simplu analizată făcând urmă- 
toarea construcție logică: dacă acum 100 de ani cineva s-ar fi dus la un 
geoarhitect vizionar și i-ar fi spus că în anul 2000 omenirea ar fi definită 
de un sistem numit „globalizare“, ce fel de tip de ţară ar fi schițat acesta, 
o ţară care să concureze şi să câștige în acea lume? Răspunsul este că el 
ar fi schițat ceva ce ar fi semănat al naibii de tare cu Statele Unite ale 
Americii. Iată cum cred eu că ar fi fost descrierea: 

În primul rând, el ar fi schițat o ţară cu o poziție geografică ideală 
pentru lupta de concurenţă. Aceasta înseamnă o ţară care este atât o pu- 
tere atlantică, cât și una pacifică, raportată confortabil la ambele direcţii 
și, în acelaşi timp, legată pe uscat atât cu Canada, cât şi cu America 
Latină, așa încât să poată interacționa ușor cu toate trei pieţele cheie din 
lume — Asia, Europa și America. Adică cum nu se poate mai bine. 

El ar fi schițat o ţară cu o populaţie diversă, multiculturală, multiet- 
nică, multilingvistică, care ar avea legături fireşti cu toate continentele 
globului, dar care, în acelaşi timp, comunica într-o singură limbă ~- 
engleza — care putea fi și limba predominantă pe Internet. El ar fi și se 
parat această ţară în cel puţin cinci regiuni economice diferite unite de o 
monedă unică, dolarul, care ar fi fost şi moneda de rezervă pentru 
restul lumii. Cinci regiuni economice într-o singură ţară reprezintă un 
mare avantaj, pentru că atunci când o ţară ar fi în regres, o alta ar putea 
fi în ascensiune, netezind vârfurile şi văile ciclurilor economice. Toate 
aceste elemente ar fi extrem de utile. 

Geoarhitectul ar fi schiţat o ţară cu pieţe de capital extrem de 
diverse, inovatoare şi eficiente, unde capitalismul de risc ar fi considerat 
o artă nobilă şi îndrăzneață, aşa încât oricine ar face o invenţie rezonabilă 
(sau chiar una ridiculă) în subsolul sau în garajul lui, ar putea găsi pe 
cineva care să-i ofere capitalul necesar. Ar fi grozav, pentru că, atunci 
când vorbeşti de viteză, nimic nu întrece în rapiditate la aruncatul ba- 

nilor pe idei noi pieţele de capital americane. Dacă comparăm o listă cu 
cele mai mari 25 de companii din Europa în ultimii 25 de ani cu o listă cu 
cele mai mari 25 companii europene de astăzi, vom avea două liste 
aproape identice. Dar dacă luăm o listă cu cele mai mari 25 de companii 
din America din ultimii 25 de ani și o comparăm cu o listă cu cele mai 
mari 25 de companii din America de astăzi, multe companii vor fi 
diferite. Da, pieţele financiare americane, cu cererea lor constantă de 
profituri pe termen scurt şi câștiguri trimestriale, adesea nu permit com- 
paniilor „ să risipească bani“ concentrându-se pe creşteri pe termen lung. 
Este adevărat. Dar aceleaşi pieţe vor acorda peste noapte 50 000 USD 
cuiva care are o idee abia pe jumătate coaptă pentru a încerca să con- 
struiască următorul computer Apple. Massachusetts are o industrie a 
capitalului de risc mai mare decât cea din toate statele Europei la un 
loc.Cei care jonlgează cu capital de risc sunt astăzi oameni foarte 
importanți și nu numai ca surse de bani. Cei mai buni din ei sunt real 
mente mari experți pentru companiile nou-inființate. Au de-a face cu 
multe companii noi şi cunosc etapele pe care trebuie să le parcurgă o 
companie în dezvoltarea ei şi le pot ajuta să treacă prin aceste etape, ceea 
ce deseori este tot atât de important cât este capitalul de pornire. 

Geoarhitectul nostru ar fi schițat cu siguranţă o țară cu cel mai clar 
și mai bine reglementat cadru legal din lume. In această țară, atât 
investitorii locali, cât şi cei străini, ar putea conta oricând pe un mediu 
de afaceri rezonabil; pieţele şi contractanțţii ar avea o bază legală clară 
pentru a funcționa, iar inovațiile ar fi încurajate prin protecția breve- 
telor. Pieţele de capital din SUA sunt astăzi nu numai mai eficiente decât 
cele din oricare alte ţări, ci și mult mai transparente. Pieţele de acțiuni 
din SUA pur şi simplu nu tolerează secretul, fiecare companie cotată la 
bursă trebuie să prezinte cu regularitate rapoarte despre câștigurile ei 
paralel cu declarații financiare expertizate, așa încât orice management 
defectuos şi orice distribuire greşită a resurselor să poată fi detectată cu 
ușurință şi sancționată. 

El ar fi schițat o țară cu un sistem de legi privind falimentul şi tri- 
bunale comerciale care judecă toate cazurile de faliment, care să-i ajute 
pe cei care au dat greş în conducerea afacerii să declare faliment şi apoi 
să încerce din nou, poate chiar să greşească din nou, să declare din nou 
faliment și apoi să mai încerce până, în sfârşit, să reuşească și să dema- 
reze următoarea Amazon.com — toate acestea fără a purta tot restul 
vieții stigmatul falimentelor inițiale. În Silicon Valley, John Doerr, 
cunoscutul afacerist cu capital de risc, spunea „este O.K. să dai greş , ba 
chiar poate fi important să dai o dată greș cînd ai fost finanțat cu capital 

împrumutat. „ În Silicon Valley, falimentul este considerat un cost nece- 
sar şi inevitabil al inovației, iar o asemenea atitudine îi încurajează pe 
oameni să profite de șanse. Dacă nu poţi să greșeşti, nu ai cum să 
demarezi o acțiune. Harry Saal, fondatorul unuia din cele mai reuşite 
sisteme de diagnosticare de software din Silicon Valley, după ce 
înființase mai multe firme care au dat faliment, mi-a spus odată la o 
cafea la Palo Alto: „Aici funcționează concepția că este întotdeauna mai 
bine şi mai înţelept ca cineva să dea mai întâi un faliment. De aceea, 
după o primă încercare nereușită, la încercarea următoare oamenilor le 
este mai uşor decât prima oară să facă rost de bani. De obicei, se spune 
“Aha, a dat faliment cu prima firmă? Cu siguranţă a învățat ceva de aici, 
așa că a doua oară n-o să mai greşească.““ 

În Europa, un faliment reprezintă un stigmat pentru toată viața. În 
Germania, faci orice, numai să nu dai faliment: în ochii scietăţii ger- 
mane tu, copiii tăi şi copiii copiilor tăi veți purta întotdeauna semnul lui 
Cain. Dacă trebuie să declari faliment în Germania, cel mai bun lucru ar 
fi să pleci din țară. (Și veţi fi primit cu braţele deschise la Palo Alto). 

Geoarhitectul nostru ar fi schițat cu siguranţă o ţară grozav de dis- 
pusă să primească noi imigranţi, o țară unde toți noii veniți să aibă 
aceleaşi drepturi constituționale ca toți ceilalți și să beneficieze de ace- 
laşi tratament, unde să se scurgă cele mai bune creiere din lume pe 
care ea le va strânge la un loc în companiile, centrele medicale şi univer- 
sitățile ei. Aproximativ o treime din oamenii de ştiinţă şi inginerii din 
Silicon Valley sunt imigranți născuți în străinătate, care apoi scot și 
răspândesc în toată lumea valorile şi produsele create în Silicon Valley. 
AnnaLee Saxenian, expertă în dezvoltare urbană la University of 
California din Berkeley, arăta că, potrivit cercetărilor făcute de Public 
Policy Institute of California în 1996, 1786 de firme de tehnologie din 
Silicon Valley, cu vânzări în valoare de 12,6 miliarde USD și 46 000 de 
angajaţi, erau conduse de imigranți de origine indiană sau chineză. 
Donald Rice, fostul șef de la Teledyne, a fondat în 1997 la Santa Monica, 
in California, o firmă de biotehnologie, UroGenesis, specializată în 
medicamente pentru prostată. Într-o zi, mi-a descris echipa lui de cola- 
boratori: „Avem nouăsprezece angajați. Trei sunt născuţi în Vietnam, 
doi oameni de ştiinţă și un administrator; doi sunt născuți în Canada, 
ambii sunt oameni de ştiinţă; unul este originar din Germania, om de 
știință; unul vine din Peru, om de ştiinţă; unul este din Malaysia, om de 
știință; unul provine din China, om de ştiinţă, unul din Iran, om de 
știință, şi, în sfărșit, unul din India, om de ştiinţă. Restul suntem ameri- 
cani născuți în SUA. Nu pot să-mi imaginez o altă ţară din lume unde ar 

fi putut fi adunată atât de uşor o asemenea echipă. „ Asta e sigur. A încer- 
cat cineva în ultima vreme să devină cetățean japonez? Sau elveţian? Ca 
să devii japonez trebuie, de regulă, să te fi născut în Japonia. Ca să devii 
elveţian trebuie, în mod obișnuit, să te fi născut în Elveţia. Ca să devii 
american trebuie pur şi simplu să vrei să fii american. Aceasta nu 
înseamnă că poate veni în America oricine vrea să fie american, dar 
atunci când cetățenia este o problemă legală, nu una etnică, rasială sau 
naţională, este mult mai uşor pentru o țară să absoarbă noi talente. Un 
prieten al meu din Silicon Valley spunea: „ Eu nu mă tem de japonezi sau 
de alţi asiatici. Asiaticii noștri îi pot învinge oricând pe asiaticii lor.“ 

Cu cât o ţară poate atrage mai mulţi lucrători în domeniul ştiinţei, cu 
atât mai mare va fi succesul ei. Eu aş sfătui America să aducă în țară cât 
mai mulți oameni, nu neapărat întreprinzători bogați şi instruiți. Nu aș 
întoarce niciodată din drum nici măcar un haitian fugit cu barca. 
Oricine are capacitatea şi energia de a construi o plută din cutii de lapte 
şi de a traversa cu ea Atlanticul până pe țărmul american este unul pe 
care mi baş dori ca imigrant în țară. TJ. Rodgers, președintele comi- 
tetului de conducere de la Cypress Semiconductor, observa odată, 
plângându- se de limitarea de către Congres a numărului de vize de 
muncă temporară acordate inginerilor străini: „Câştigătorii şi perdanții 
din era informatică se vor diferenția prin forța creierelor. Unii senatori 
de la noi nu înțeleg lucrul acesta. Ei vor să trimită inapoi oameni de 
prim rang din lumea intelectuală, pentru ca apoi aceştia să concureze 
cu noi din ţările lor de origine. Patru dintre cei zece vicepreşedinţi ai 
mei sunt imigranți. Aproximativ 35 % din inginerii mei sunt imigranți. 
Vicepreşedintele de la compartimentul de cercetare - tipul care ela- 
borează cele mai performante cipuri - este din Cuba. „V-ar place ca 
locurile de muncă din ţara dumneavoastră să depindă exclusiv de 
inginerii produși de țara dumneavoastră sau v-ar place să profitaţi de 
primii 10% din inginerii lumii? America este realmente singura ţară în 
care acest lucru este posibil astăzi. Japonia, Elveţia, Germania sunt țări 
care nu au o tradiţie reală a imigrației, ceea ce constituie un mare deza- 
vantaj pentru ele. 

Geoarhitectul nostru ar schița în mod cert o ţară cu un sistem politic 
federal democratic, flexibil, care să permită un înalt grad de decizii 
politice descentralizate, în urma cărora diferitele regiuni şi localități să 
se poată adapta la tendințele mondiale fără a mai aştepta să se miște 
centrul. Într-adevăr, un sistem federal - cu cincizeci de state având toate 
același imbold de concurenţă, precum și experienţă în găsirea soluțiilor 
pentru problemele de educație, asistență socială şi medicală, atât de 


390 LEXUS ȘI MĂSLINUL 


legate între ele - reprezintă un avantaj enorm în era globalizării, când 
asemenea probleme pot fi extrem de complexe şi la care cu greu se 
poate găsi o rezolvare corectă fără a avea o experiență repetată în 
domeniile respective. 

Geoarhitectul nostru ar fi schițat cu siguranţă o ţară cu cea mai flexi- 
bilă piață a muncii din lume - una care să le dea forțelor de muncă 
posibilitatea de a se mișca uşor dintr-o zonă economică în alta, iar 
patronilor să le ofere posibilitatea de a angaja şi concedia relativ uşor 
forțe de muncă. Cu cât este mai uşor să concediezi forțe de muncă, cu 
atât mai mare este imboldul de a angaja aceste forțe. Să comparăm 
milioanele de locuri de muncă eliminate în America în ultimul deceniu 
şi numeroasele milioane de locuri noi create în același deceniu în 
America, în timp ce în Vestul Europei piața muncii, practic, a stagnat. În 
America, dacă într-o zi îţi pierzi locul de muncă din Maine și dacă se 
creează un loc liber, a doua zi poți începe să lucrezi la San Diego. Dacă 
vă pierdeţi locul de muncă la Tokio, nu v-aş recomanda ca a doua zi să 
căutați altul la Seul. Dacă într-o bună zi vă pierdeţi locul de muncă la 
München, cu toată piața europeană a muncii și cu toată moneda euro- 
peană, nu veţi găsi uşor ceva de lucru a doua zi la Milano. Este o 
responsabilitate reală. 

De altminteri, cu cât este mai ușor să concediezi lucrători, cu atât 
mai mult întreprinzătorii trebuie să se simtă stimulați să-i angajeze. 
Acest mic paradox reprezintă una din explicaţiile — poate cea mai impor- 
tantă din ele - faptului că, în anii '90, America a luat-o înaintea Japoniei 
și a Europei occidentale sub aspectul absorbirii revoluției informa- 
tionale în economia ei. 

Puneţi-vă simpla întrebare: de ce, atunci când tehnologiile, de la 
Internet la computere, sunt accesibile oricărei ţări dezvoltate, unele le 
adoptă rapid în afaceri şi altele nu? Ei bine, pe scurt răspunsul este că 
majoritatea acestor noi tehnologii îmbunătăţesc productivitatea într-o 
fabrică și nivelul de trai într-o societate dizlocând muncă. Robotul exe- 
cută o operație mai eficient decât muncitorul de la banda rulantă. Cipul 
poştei vocale de la telefonul dumneavoastră își face treaba mai bine 
decât un operator. Cu alte cuvinte, cheia revoluției informaţionale nu 
constă în faptul că ea face să crească randamentul muncii pe unitate, ci 
mai degrabă că reduce volumul de muncă pe unitate, cu toată eficiența 
și cu toate economiile de costuri pe care le implică. Volumul de muncă 
fizică necesară pentru orice sarcină se reduce. Aceasta înseamnă că, 
dacă aveţi o cultură şi o societate care vă permite să înlocuiţi muncitorii 
cu noile tehnologii uşor şi spontan, veţi culege beneficiile în condiţiile 

unei productivităţi sporite, ale unor profituri mai substanţiale, ale unei 
prosperități generale mai mari şi, în sfârşit, ale creării de mai multe 
locuri de muncă. 

“Toate acestea conduc la creșterea competitivităţii unei țări. America 
are astăzi o societate și o cultură în care distrugerii creatoare de tip 
Schumpeter i se permite să funcționeze. Pe la mijlocul anului 1999, Alan 
Greenspan arăta că în America, în fiecare săptămână, se distrug aproxi- 
mativ 300 000 locuri de muncă. Dar alte 300 001 locuri de muncă sunt 
create în fiecare săptămână de către aceste noi tehnologii, din care cauză 
rata totală a șomajului în America a fost ținută constant la un nivel scăzut. 
Întrucât companiile americane își pot concedia cu ușurință lucrătorii 
înlocuindu-i cu tehnologii, ele nu se tem să achiziționeze aceste noi 
tehnologii, pe care pot să le plătească fără dificultate debarasându-se de 
un lucrător. Dar acest fapt le face şi mai puţin temătoare în a angaja 
lucrători. 

Spre deosebire de America, în Europa și Japonia este foarte greu să 
concediezi pe cineva. Imaginaţi-vă că apare un nou sistem de poștă 
vocală care ar putea realmente revoluţiona sistemul telefonic al com- 
paniei dumneavoastră și v-ar permite să eliminați zece operatori 
telefonici. O companie tipică din Europa oocidentală ar fi nevoită să 
cumpere noul sistem de poștă vocală şi să păstreze pe cei zece operatori 
telefonici sau să-i răscumpere la un preţ foarte ridicat. Rezultatul este că 
ori compania este foarte reticentă când angajează pe cineva, ori se va 
abţine să achiziționeze noua tehnologie, pentru că nu-și poate permite 
să plătească noile dotări și salariile vechilor lucrători. Rata profitabilității 
investiţiei de capital nou este prea scăzută. In această ordine de idei, se 
poate constata că unul din momentele decisive ale istoriei: Americii 
intrate în mileniu a fost decizia lui Ronald Reagan de a concedia toți 
controlorii de trafic aerian care au făcut grevă în 1981. Nici un alt eveni- 
ment nu a modificat mai mult echilibrul de forțe dintre management și 
lucrători, deschizând astfel companiilor americane calea spre conce- 
dierea lucrătorilor, absorbirea revoluției informaționale și capacitatea 
de a angaja mai mulți lucrători. Nu este de mirare deci că, în anii '90, în 
America au fost desființate milioane de locuri de muncă și au fost create 
mai multe milioane, în timp ce în Europa occidentală piaţa muncii era 
stagnantă, cu un şomaj înghețat la 12%. 

Geoarhitectul nostru ar fi schițat o ţară în care cartelurile protejate 
de guvern sunt privite cu ostilitate, unde fiecare companie şi fiecare 
bancă trebuie să lupte şi să stea pe propriile ei picioare şi unde 
monopolurile nu sunt tolerate. Este un punct important. În SUA, chiar 

şi o firmă ca Microsoft, care a dobândit o faimă mondială şi este obiect 
de admirație, trebuie să dea socoteală în fața unei direcţii cu respon- 
sabilități antitrust din Ministerul Justiției. Aceasta reprezintă una din 
marile forțe ascunse ale Americii. Cei care spun că, pentru a-și menține 
forța, America trebuie să mențină companii uriaşe de tipul Microsoft — 
indiferent cu ce se ocupă - greşesc total. Este vorba de faptul că o mână 
de juriști din Ministerul Justiţiei care câștigă 75 000 USD pe an au putut 
să atace Microsoft, cea mai mare companie din America şi să câștige! — 
aceasta este adevărata sursă a forței noastre. Întotdeauna va exista un 
alt Microsoft atâta timp cât există o direcţie cu responsabilități antitrust 
în Ministerul Justiţiei care să fie dispusă și capabilă să curețe terenul de 
joc de practici monopoliste, precum și judecători ca Thomas Penfield 
Jackson care nu se tem să-l confrunte cu legea. Faptul că, în noiembrie 
1999, judecătorul Jackson a stabilit că Microsoft era un monopol care 
prejudicia consumatorii a coincis, ca o ironie, cu cea de a 10-a aniver- 
sare a căderii Zidului Berlinului. Merită amintit că cei care au dărâmat 
Zidul doreau atât de mult să fie de cealaltă parte. Desigur, ei voiau ceea 
ce vindea Bill Gates - Windows, Disney World, Big Macs şi o viață 
bună. Dar ei mai voiau şi ceea ce vindea judecătorul Jackson — domnia 
legii. lar dacă în acești zece ani din urmă societățile postcomuniste au 
învăţat ceva, acesta este faptul că domnia legii reprezintă fundamentul 
pe care este construită întreaga prosperitate a Americii. Așa cum a 
descoperit Rusia, mai mult ca oricare altă ţară, nici o prosperitate nu 
este durabilă fără acest fundament. Sistemul de guvernare bazat pe lege 
al Americii, în care nici o persoană sau companie nu este mai presus de 
lege, constituie esenţa căii americane. Am fost la fel de afectat ca ori- 
care altul de rapoartele privind pretinsul furt de secrete nucleare ale 
Statelor Unite de către China în 1999. Este intolerabil. Dar, în același 
timp, nu m-am putut abține să nu simt ceva patetic legat de ceea ce se 
pretindea că ar fi comis chinezii. Pentru că secretul nostru cel mai mare 
— sursa reală a forţei noastre — este unul care nu poate fi furat. Atunci 
când chinezii vor fotocopia aceasta, eu voi începe să mă neliștesc în 
privința lor în calitate de concurenți. Dar, atâta timp cât ei încearcă să 
fure cel mai recent secret militar al nostru, ar trebui să ştie că, oricât de 
rapid îl fură, sistemul nostru va produce unul şi mai bun. 

Geoarhitectul nostru ar fi schițat o ţară care se manifestă tolerant 
față de orice bizarerii, faţă de bărbatul cu coadă de cal sau fata cu un inel 
în nas care sunt şi genii matematice sau fantastici programatori. 
America este o ţară unde la fiecare trei minute cineva se ridică şi spune: 
„Așa ceva e imposibil“, iar altcineva trece pe la ușă și spune „Tocmai am 

făcut lucrul acesta.“ Avram Miller, vicepreședinte la Intel, spune: 
„Japonezii nu înţeleg lucrul acesta, pentru că se concentrează prea mult 
pe omogenitate. Când produceau nenumărate obiecte de același tip, 
erau considerați numărul 1 în lume şi noi credeam, în mod greşit, că 
sunt niște genii absolute. Dar astăzi lumea nu mai e amatoare de o mub 
time de lucruri de acelaşi fel şi fiecare dorește altceva - iar tehnologia le 
va oferi ceva ce li se potriveşte perfect [trebuinţelor şi specificului lor] — 
şi aici America este într-un avantaj cert.“ 

Geoarhitectul nostru ar fi schițat o țară, al cărei sector corporatist , 
spre deosebire de cel din Europa sau din Japonia, lăsase deja în urmă la 
mijlocul anilor '90 etapele downsizing*, privatizare, conectare, deregle- 
mentare, rereinginerizare, raționalizare şi restructurare care trebuiau 
parcurse în vederea ajustării la democratizarea finanţelor, tehnologiei şi 
informării şi în vederea exploatării acestora, ca şi pentru a evita deficitul 
imunitar Microcip. După ce America a câştigat cursa spaţială, acum 
câștigă cursa în spațiul virtual. Companiile americane dau mai multă 
tehnologie de informare pe cap de locuitor decât oricare alții din lume. 

El ar fi schițat şi o ţară cu o cultură antreprenorială cu adânci rădăcini 
şi cu un sistem de taxe care să permită investitorilor sau inovatorilor de 
succes să-și rețină o bună parte din câştig, aşa încât să existe un perma- 
nent stimulent spre o enormă îmbogățire. În țara noastră ideală, 
Horatio Alger nu este o figură mitică, ci uneori chiar vecinul de alături, 
care s-a nimerit să fie angajat ca inginer la Intel sau America Online 
chiar de la înființarea acestora și ale cărui drepturi de preemțiune 
asupra acțiunilor valorează acum 10 milioane USD. 

Geoarhitectul nostru ar fi schițat o ţară care ar mai fi avut o mulţime 
de spații deschise şi orășele seducătoare din punctul de vedere al con- 
servării mediului, care ar fi atras lucrători din domeniul ştiinţific. 
Pentru că astăzi, graţie Internetului, faxului și expedierii rapide de 
colete, firmele high-tech și lucrătorii din domeniul științific pot evada 
din mediul urban și, practic, pot locui oriunde doresc. De aceea, poate 
să constituie un mare avantaj pentru o ţară dacă se poate lăuda cu văi 
luxuriante în apropierea oceanului sau în munți. Așa se explică de ce 
state ca Idaho, Washington, Oregon, Minnesota și Carolina de Nord au 
astăzi un sector high-tech în dezvoltare explozivă. 

El ar fi schițat o țară care să aprecieze atât de mult fluxul liber de 
informații, încât să apere dreptul chiar și al celor mai extremiști 
pornografi şi al celor mai incendiari rasişti de a-şi difuza părerile. Acesta 

ar fi un avantaj. Pentru că, într-o lume în care informația, cunoștințele, 
mărfurile şi serviciile se vor scurge cu o viteză crescândă prin Lumea 
Rapidă sau prin spațiul virtual, țările care se împacă atât de bine cu 
deschiderea, cu cacofoniile şi haosul legate de acestea, care se împacă 
atât de bine cu puterea de imaginație, fără ziduri de protecţie, vor fi 
avantajate. Prin Actul de Libertate a Informaţiei, prin care chiar și 
guvernul numai cu greu poate ţine un secret mai multă vreme, America 
a promovat această cultură a deschiderii încă de la întemeierea ei. 

Și, lucru şi mai important, geoarhitectul nostru ar fi schiţat o ţară ale 
cărei companii multinaționale și ai cărei mici întreprinzători au un senti- 
ment din ce în ce mai confortabil gândind la scară mare şi gândind 
global şi care excelează acum în aproape toate domeniile de activitate 
rapide, uşoare, conectate, intens ştiinţifice. Astăzi America excelează în 
dezvoltarea software-ului, în prelucrarea datelor, dezvoltarea Interne- 
tului, marketing de Internet şi în sistemul băncilor comerciale, email, 
asigurări, produse derivate, inginerie genetică, inteligenţă artificială, sis- 
temul băncilor de investiţii, asigurări medicale maxime, educaţie 
superioară, coletărie rapidă, consultanță, fast food, reclamă, biotehnolo- 
gie, media, industria distracțiilor, industria hotelieră, îndepărtarea 
deşeurilor, servicii financiare, industria mediului înconjurător și 
telecomunicaţii. Aceasta este lumea postindustrială, iar America este 
competitivă astăzi în tot ceea ce este postindustrial. 


T ntr-o lume în care câştigătorii iau totul, America deține, cel puțin pen- 
tru momentul actual, sistemul în care câştigătorii iau foarte mult. 
Aceasta face ca America să fie o superputere unică. Ea excelează în surse- 
le de putere tradiționale. Are o uriașă armată de profesioniști, dotată cu 
cele mai multe portavioane, cu avioane de vânătoare moderne, cu 
avioane de transport şi arme nucleare, încât forța ei militară poate ajunge 
mai departe decât cea a oricărei alte țări din lume. Această forță pătrunde 
şi mai mult în adâncime. Deoarece acum SUA au bombardierul invizibil 
de distanță lungă B-2, ca și avionul de vânătoare invizibil pe distanțe 
scurte F-22, Forţele aeriene ale SUA pot învinge, practic, sistemul de 
apărare antiaeriană al oricărei țări şi să pătrundă în zona acesteia fără a fi 
detectate. În acelaşi timp, aşa cum am arătat mai înainte, America exce- 
lează conform tuturor criteriilor de putere din era globalizării. 
Dar ţineţi minte: Cu numai un deceniu în urmă, asiaticii și europenii 
păreau să domine, şi toți vorbeau de declinul Americii. Acum, aşa cum 
declara ziarului The New York Times. John Neuffer, analist american la 

Mitsui Marine Research Institute în Tokio, totul arată brusc cu totul alt- 
fel: „ Japonezii nu văd lumina de la capătul tunelului şi americanii nu văd 
prăpastia peste care ar trebui să sară.“ 

Asta nu înseamnă că nu mai există prăpastii. Ele sunt pretutindeni. 
Chiar dacă, în acest moment al istoriei, SUA au avantaje naturale în 
competiție, pentru a rămâne competitive ele trebuie să pună în ordine 
lucrurile fundamentale. Ele trebuie să aibă grijă ca productivitatea să 
crească în continuare, ceea ce înseamnă să dovedească abilitatea de a 
produce bunuri şi servicii la prețuri tot mai mici, astfel încât salariile să 
poată creşte fără a exista pericolul de inflație. Pentru moment, în 
această eră a globalizării Japonia pare să aibă mai multe responsabilități 
decât avantaje, dar, în multe ramuri industriale importante Japonia 
reprezintă încă un producător uluitor de eficient, cu o înaltă cotă de eco- 
nomii, ceea ce este întotdeauna de folos şi cu o populaţie care muncește 
din greu. Japonia este și astăzi motorul inovațiilor în domenii ca 
producţie industrială de clasă, managementul depozitării și electronică. 
Există o mulțime de buni întreprinzători japonezi care au fost pur şi sim- 
plu sufocaţi de sistemul lor. Gafele macroeconomice ale Japoniei din 
anii ‘90 nu au făcut — o să sară în aer, dar au reclamat adaptarea ei. Atâta 
timp cât japonezii şi occidentalii se cramponează de sistemele lor rigide, 
de protecție socială datorită cărora capitalismul este mai puțin distruc- 
tiv, dar, în același timp, și mai puţin creativ şi eficient, ei nu vor 
reprezenta o provocare pentru America. Dar cu cât America se va 
detașa mai mult în această eră a globalizării, cu atât aceste țări, așa cum 
mă aştept eu, vor căuta să ţină pasul și să imite America. Această 
inevitabilă adaptare va fi teribil de dureroasă, dar ele vor fi silite s-o facă, 
dacă vor să-şi mențină actualul nivel de trai. 

Nu se poate spune că aceste societăți nu produc minți intrepride 
potrivite acestei ere. Creierele franceze funcționează exact la fel ca ace- 
lea americane. Diferenţa rezidă doar în contextul economic și social în 
care aceste creiere pot apărea şi se pot dezvolta. Motivul pentru care 
mulți dintre cei mai buni ingineri francezi de software au aterizat în 
Silicon Valley este, pur și simplu, acela că ei nu au sentimentul că se pot 
desfășura astăzi în sistemul francez. La 21 martie 1998, The 
Washington Post relata de la Paris despre exodul creierelor din Franța 
spre Silicon Valley, graţie flexibilității oferite de sistemul american: Reza 
Malekzadeh, absolvent în vârstă de 24 de ani al celei mai prestigioase 
business school din Franţa, a plecat în State, şi-a schimbat jobul de trei 
ori în trei ani și a devenit director al firmei americane a companiei de 
sisteme de reţele Softway International, Inc., cu sediul în San Francisco. 

„N-aş fi putut face în Franţa ceea ce fac aici“, spunea el. În Franța, chiar 
dacă ai 5o de ani, eşti ca un produs al şcolii pe care ai urmat-o. Aici, 
oamenii nu se uită decât la ce ştii să faci, nu la vârstă sau la ce şcoală ai 
mers acum cincisprezece ani.“ Acum el este unul dintre cei 40 000 de 
cetățeni francezi care trăiesc în California de Nord. Dacă în Franța con- 
textul se va schimba, fără nici o îndoială că mulți din ei se vor întoarce, 
iar cei care vor veni în Silicon Valley vor fi mai puțini. 

America ar trebui să folosească acest moment, acum, când are câte- 
va avantaje în plus, pentru a rezolva o serie de responsabilităţi care încă 
o mai apasă in mod real: rata înaltă a criminalității în orașe, lipsa abe- 
rantă a controlului asupra armelor, prăpastia crescândă între venituri, 
slaba finanțare a şcolilor publice, procesomania care îl poate scoate din 
uz pe oricine, începând cu micul afacerist până la marile corporaţii, 
slaba finanțare a sistemului de asigurări sociale, cultura cărților de 
credit care îi încurajează pe mulți să cheltuie atât de mult, încât ar putea 
aduna un munte de datorii care, în eventualitatea unei recesiuni, ar 
putea constitui un real pericol pentru întreaga structură financiară şi un 
sistem politic din ce în ce mai pervertit şi mai corupt din cauza legilor 
laxe privind finanțarea campaniilor electorale. Abordarea acestor pro- 
bleme s-ar putea dovedi extrem de binevenită în era globalizării. 

Rămân la convingerea că America se va folosi cu înțelepciune de 
aceste avantaje şi nu cred că sunt singurul care încearcă o asemenea 
exuberanţă rațională. Dar dacă ne culcăm pe o ureche, nu va dura mult 
şi, după avânt, va urma crahul, după cum amurgul urmează răsăritului. 
Iată de ce nu pierd niciodată din vedere cuvintele adjunctului ministru- 
lui de Finanţe, Larry Summer, care spunea despre America anilor '90: 
„Singurul lucru de care trebuie să ne temem este să nu ne mai temem.“ 


18 


Revoluția este americană 


Mai devreme sau mai târziu, McDonald's apare inevitabil în orice 
relatare: unde a mâncat OJ. înainte de a o ucide pe Nicole? La 
McDonald's. Cu ce i-a tratat ministrul Comerţului, Ron Brown, pe 
soldații SUA înainte de a muri? Cu hamburgeri de la McDonald's. 
- formule îndrăgite de la serviciul de presă 
al Cartierului General McDonald's din Oak Brook, Illinois 
Cum puteţi să strigați: „Moarte Americii!“ 
De vreme ce purtați blue jeans? 
- o studentă iraniană în vârstă de 21 de ani 
comentând cu dezgust în faţa reporterului John Burns 
de la New York Times mitingurile de protest studenţeşti 
de la Teheran care marcau aniversarea a 20 de ani 
de la revoluția din Iran, 4 noiembrie 1999 


mondială. 

Este adevărat: eu cred că, în zilele noastre, economiile lumii se 
pot reduce, în fond, la cinci benzinării diferite. Prima este benzinăria 
japoneză. Benzina costă 5 USD galonul. Sunteţi servit de patru bărbați 
în uniforme și cu mănuşi albe, care au contracte de lucru pe viață. Ei vă 
fac plinul. Ei vă schimbă uleiul. Ei vă spală parbrizele şi, când plecați, vă 
fac zâmbind cu mâna. A doua este benzinăria americană. Benzina costă 
doar 1 USD galonul, dar vă serviţi singur. Vă spălaţi singur parbrizele. 
Vă umflaţi pneurile. Şi când daţi colțul, patru vagabonzi încearcă să vă 
fure capacele. Cea de a treia este benzinăria occidentală. Şi aici benzina 
costă 5USD galonui. De serviciu nu este decât o singură persoană. Vă 
toarnă în silă benzina și vă schimbă, fără un zâmbet, uleiul, amintin- 
du-vă întruna că, prin contract, obligaţia lui este doar de a vă face plinul 
şi de a vă schimba uleiul. Nu se ocupă de parbrize. Nu lucrează decât 32 
de ore săptămânal, cu o pauză de 90 de minute în fiecare zi pentru 
masă, în timpul căreia stația este închisă. Are și el șase săptămâni de 
concediu în fiecare vară în Sudul Franţei. Peste drum, cei doi frați ai săi 
și unchiul său, care n-au mai lucrat în ultimii zece ani, pentru că ajutorul 
de șomaj oferit de stat reprezintă mai mult decât ultimul job avut, joacă 
boccie. A patra benzinărie este cea a ţărilor în curs de dezvoltare. Aici 
îşi fac de lucru cincisprezece oameni şi toţi sunt veri între ei. Când intri, 


E u cred în teoria celor cinci benzinării cu care seamănă economia 

nimeni nu-ţi dă nici o atenţie pentru că vorbesc între ei. Benzina costă 
doar 35 cenți galonul, perntru că este subvenționată de guvern, dar, de 
fapt, nu lucrează decât una din şase benzinării. Celelalte sunt stricate şi 
așteaptă piese de schimb de undeva din Europa. Benzinăria e destul de 
dărăpănată, pentru că proprietarul trăieşte la Zürich şi scoate toate pro- 
fiturile din ţară. Proprietarul nu ştie că jumătate din angajaţii săi dorm 
peste noapte în atelierul de reparații şi că folosesc instalaţiile de spălat 
maşinile pentru a face duş. Majoritatea clienţilor benzinăriei dintr-o ţară 
în curs de dezvoltare fie conduc ultimul model de Mercedes, fie un 
scuter. Locul este întotdeauna plin, pentru că mereu se opresc oameni 
să-și umfle la pompa de aer cauciucurile bicicletelor. In sfârşit mai 
există benzinăria comunistă. Aici benzina este 50 cenți galonul — dar nu 
mai există deloc, pentru că cei patru tipi care lucrează aici au vândut-o 
toată pe piaţa neagră pentru 5 USD galonul. De fapt, numai unul dintre 
lucrătorii benzinăriei comuniste e aici. Ceilalţi trei au incă un job în 
economia subterană și nu trec pe aici decât o dată pe săptămână să-și ia 
salariul. 

Astăzi, în lume, într-un sens foarte larg, datorită procesului de globa- 
lizare fiecare este forțat să meargă la benzinăria americană. Dacă nu 
sunteți american şi nu știți cum să vă turnaţi singur benzina, vă sugerez 
să învăţaţi. O dată cu sfârşitul Războiului Rece, globalizarea înseamnă 
capitalismul în stil anglo-american globalizator şi cămașa de forță din 
aur. Înseamnă cultura americană globalizatoare şi simbolurile ei. 
Înseamnă globalizarea atât a ce este mai bun în America, cât și a ce este 
mai rău. Înseamnă Revoluţia americană globalizatoare și benzinăria 
americană globalizatoare. 

Din păcate, benzinăria americană şi ceea ce reprezintă ea nu este pe 
placul tuturor. În benzinăriile japoneză, occidentală şi comunistă sunt 
încastrate contracte sociale foarte diferite de cel american şi atitudini 
foarte diferite față de modul în care ar trebui să opereze pieţele și cum 
să fie controlate. Europenii şi japonezii cred în statul care îşi exercită 
puterea asupra oamenilor şi asupra pieţelor, în timp ce americanii sunt 
înclinați să creadă că este mai bine să le dai oamenilor putere și să lași 
pieţelor libertatea de a decanta pe cei care câștigă și cei care pierd. 

Pentru că japonezii, occidentalii şi comuniștii nu au un sentiment 
confortabil față de pieţele total descătușate şi de beneficiile şi sanc- 
ţiunile inegale distribuite de acestea, benzinăriile lor au menirea de a 
atenua asemenea inegalităţi şi de a egaliza recompensele. De aseme- 
nea, benzinăriile lor dau mai multă atenţie tradițiilor distinctive şi 
criteriilor de valoare ale comunităților lor. Occidentalii realizează acest 


REVOLUȚIA ESTE AMERICANĂ 399 


lucru angajând mai puţini oameni, plătindu-le salarii mai mari şi colec- 
tând taxe mai mari pentru a susține cu generozitate șomerii şi a aduna o 
generoasă pungă cu zaharicale din pomenile statului social. Japonezii 
realizează acest lucru plătindu-le mai puțin oamenilor, dar garantân- 
du-le angajare pe viață şi apoi protejându-le locurile lor pe viață şi 
beneficiile prin restrângerea accesului competitorilor străini pe piaţa 
japoneză. Benzinăria americană, în schimb, este un loc mult mai eficient 
prin care să treci: clientul este rege; benzinăria nu are funcţie socială și 
unicul ei scop este acela de a furniza cât mai multă benzină la un preț 
cât mai ieftin. Dacă acest lucru se poate realiza fără a folosi nici un anga- 
jat- cu atât mai bine. O piaţă a muncii flexibilă le va găsi de lucru în altă 
parte. E prea crud, veți spune. Se poate. Dar acesta este modelul pentru 
care restul lumii, cu sau fără voie, va trebui să se bată. 

America este blamată pentru această orientare pentru că, în multe 
privinţe, globalizarea suntem noi = sau, cel puțin, aşa este percepută de 
o mulțime de lume. Cele trei democratizări au fost cultivate în cea mai 
mare parte în America. Cămașa de forță din aur a fost executată în 
America şi Marea Britanie. Turma electronică este condusă de taurii 
americani de pe Wall Street, iar cel mai puternic agent de forță care ţine 
sub presiune alte țări pentru a-şi deschide piețele pentru comerţul liber 
și pentru investiţii libere este Unchiul Sam, iar forțele armate globale 
americane ţin aceste piețe și aceste linii maritime deschise pentru 
această eră a globalizării, aşa cum marina britanică a acționat pentru 
era globalizării în secolul al 19-lea. Joseph Nye, jr., Decan la Harvard 
University Kennedy School, a rezumat corect această realitate, obser- 
vând: „În recenta ei încarnare, pe urmele globalizării se poate merge 
înapoi până la strategia americană de după cel de-al 2-lea Război 
Mondial și la dorința de a crea o economie internaţională deschisă pen- 
tru a înlătura o altă depresiune şi a contrabalansa puterea sovietică şi a 
ține în frâu comunismul. Cadrul instituţional şi presiunile politice în 
vederea deschiderii pieţelor au fost produsul puterii şi politicii ameri- 
cane. Dar ele au fost consolidate de dezvoltările înregistrate de 
tehnologia transporturilor şi comunicațiilor care au făcut ca abaterea de 
la forțele pieţei globale să devină din ce în ce mai costisitoare pentru 
state. „Cu alte cuvinte, America era chiar în cadrul sistemului Răz 
boiului Rece serios ambalată în construirea unei economii globale din 
propriile ei rațiuni economice și strategice. Ca urmare, atunci când 
revoluţia informațională și cele trei democratizări s-au întâlnit la sfâr- 
şitul anilor '80, fusese deja instalată o structură de putere foarte 
receptivă la aceste tendinţe şi tehnologii, care a contribuit substanțial la 

extinderea lor în lume. Așa cum observam înainte, această combinaţie 
dintre puterea americană şi interesele strategice, combinată cu 
revoluția informaţională made+n-America, au făcut posibilă, în realitate, 
această a doua eră a globalizării și i-au dat o față distinct americană. 

Astăzi globalizarea are urechile lui Mickey Mouse, se hrănește cu 
Big Macs, bea Coke sau Pepsi şi lucrează pe un laptop IBM sau Apple, 
folosind Windows 98, cu un procesor Intel Pentium II şi o rețea de la 
Cisco Systems. De aceea, dacă deosebirea dintre ceea ce este globa- 
lizarea și ceea ce este americanizarea poate fi clară pentru majoritatea 
americanilor, nu este și pentru mulţi alții de pe glob. În majoritatea 
societăților, oamenii nu mai pot face distincţie între puterea americană, 
exporturile americane, asalturile culturale americane, exporturile cul- 
turale americane și globalizarea nefardată. Toate acestea sunt puse 
acum la un loc. Nu pledez pentru ideea că globalizarea ar trebui să fie 
americanizare, dar constat numai că așa este percepută ea în multe 
medii. Nici o mirare că ziarul japonez Nihon Keizai Shimbun califica, 
într-un titlu din 4 iunie 1999, referitor la conferinţa de la Tokio pe tema 
globalizării, acest fenomen drept „The American-Instigated Globali- 
zation“. Dacă mulți oameni din lumea dezvoltată aruncă o privire în acest 
sistem al globalizării, ceea ce văd în primul rând este un poster de 
reclamă care anunță: UNCHIUL SAM TE AŞTEAPTĂ (pentru Turma 
electronică). 

Martin Indyk, fostul ambasador SUA în Israel, mi-a spus odată o 
poveste care ilustrează perfect acest punct de vedere. Ca ambasador, a 
fost invitat să deschidă primul restaurant McDonald's la Ierusalim. L-am 
întrebat ce a spus cu ocazia deschiderii unui McDonald's în Orașul Sfânt 
şi mi-a răspuns: „Mâncare rapidă pentru o națiune rapidă.“ Partea cea 
mai grozavă a fost, după cum mi-a spus el mai târziu, că McDonald's i-a 
dat o șapcă de baseball viu colorată cu logo-ul McDonald's pe care a pur- 
tat-o când a fost invitat să mănânce festiv primul Big Mac în primul 
McDonald's din lerusalim, în timp ce televiziunea israeliană filma 
fiecare înghiţitură pentru știrile de seară. Restaurantul era ticsit de tineri 
israelieni dornici să fie de față la acest eveniment istoric. În timp ce 
ambasadorul Indyk se pregătea să mănânce primul Big Mac oficial la 
Ierusalim, un adolescent israelian şi-a croit drum prin mulțime şi a 
apărut lângă el. Adolescentul purta propria sa șapcă McDonald's şi i-a 
întins-o ambasadorului Indyk împreună cu un pix şi cu cuvintele 
„Sunteţi ambasador? Pot să vă cer un autograf?“ 

Uşor mirat, ambasadorul Indyk i-a răspuns: „Desigur, niciodată nu 
mi s-a mai cerut un autograf.“ 

Când ambasadorul a luat şapca și se pregătea să se semneze, ado- 
lescentul i-a spus: „Uau, trebuie să fie grozav să fii ambasadorul 
McDonald's și să deschizi peste tot în lume restaurante McDonald's?“ 

Puțin cam derutat, ambasadorul Indyk l-a privit pe tânăr și a spus: 
„Nu, nu. Eu sunt ambasadorul american, nu sunt ambasadorul 
McDonald's!“ 

Tânărul israelian părea descumpănit. Ambasadorul Indyk descrie 
cum au descurs apoi lucrurile: „l-am spus: “Asta înseamnă că nu mai 
vrei să-ți dau un autograf? Și puştiul a spus, nu, nu mai vreau autogra- 
ful, și-a luat şapca şi a plecat.“ 

Nici o mirare că relaţia iubire-ură care datează de multă vreme între 
America şi restul lumii pare să se acutizeze astăzi din ce în ce mai mult. 
Pentru unii oameni americanizarea-globalizarea reprezintă mai mult ca 
oricând calea extrem de atractivă, incredibil de tentantă și promițătoare 
de putere spre standarde de viață tot mai ridicate. Pentru mulţi alții însă 
această americanizare-globalizare poate cultiva un sentiment profund 
de invidie și ură împotriva Statelor Unite — invidie, pentru că America 
pare să se priceapă mai bine să călărească tigrul, şi ură, pentru că ame- 
ricanizarea-globalizarea lasă impresia că Statele Unite îi mână pe toţi să 
fie mai rapizi, să se conecteze, să-și reducă personalul, să standardizeze 
şi să mărşăluiască pe fondul muzical al culturii americane spre Lumea 
Rapidă. Am convingerea că sunt mai numeroși cei care iubesc America 
decât cei care o urăsc, dar capitolul acesta va fi consacrat celor care o 
urăsc. Este vorba de cealaltă opoziție faţă de globalizare - resenti- 
mentele tot mai puternice față de Statele Unite provocate de faptul că ne 
îndreptăm spre un sistem al globalizării care astăzi este influențat serios 
de simbolurile, pieţele şi forța militară a Americii. 

Istoricul Ronald Steel scria odată: „ Adevărata forță revoluționară n-a 
fost niciodată Uniunea Sovietică, ci Statele Unite. Credem că instituțiile 
noastre trebuie să-i adune pe toți ceilalți în groapa de gunoi a istoriei. 
Suntem în fruntea unui sistem economic care a îngropat efectiv orice 
altă formă de producţie şi repartiție - lăsând în urmă o mare avuție, dar 
uneori şi multe ruine. Mesajele culturale pe care le transmitem prin 
intermediul Hollywoodului și al restaurantelor McDonald's ajung în 
toate colțurile lumii, fascinând unele societăți şi subminându-le pe 
altele. Spre deosebire de alți cuceritori mai tradiționali, noi nu ne 
mulțumim doar să-i subjugăm pe unii: insistăm să-i facem să semene cu 
noi. Ce-i drept, spre binele lor. Zelul cu care ne facem prozeliți este neîn- 
trecut în lume. Lumea trebuie să fie democrată. Trebuie să fie 

capitalistă. Trebuie să fie conectată la mesajele subversive ale World 
Wide Web. Şi atunci să nu ne mirăm că mulți se simt amenințați de ceea 
ce reprezentăm noi.“ 

Clasicul autoportret american este tabloul lui Grant Wood, intitulat 
„American Gothic“, un cuplu auster, în mână cu o furcă, fețe neclinite, 
stând stoic de pază în fața hambarului. Dar pentru restul omenirii, 
American Gothic înseamnă, de fapt, doi ingineri americani de software, 
între douăzeci și treizeci de ani, care vin în țara dumneavoastră purtând 
părul lung, mărgele și sandale, inele în nas şi unghiile de la picioare 
lăcuite. Năvălesc în casa dumneavoastră, răstoarnă totul cu dosul în sus, 
vă îndeasă în gură un Big Mac, umplu capetele copiilor dumneavoastră 
cu idei de care n-aţi auzit niciodată sau pe care nu le-aţi înțeles niciodată, 
vă conectează televizorul la cablu, schimbă canalul pe MTV, vă conec- 
tează computerul la Internet şi vă spun: „descărcaţi sau veți muri.“ 

Așa suntem noi, americanii. Noi, americanii, suntem apostolii Lumii 
Rapide, inamicii tradiţiei, profeţii pieţei libere şi Marii preoți ai high- 
tech. Dorim deopotrivă extinderea sistemului nostru de valori, ca şi a 
rețelei noastre de Pizza Hut. Vrem ca lumea să ne urmeze exemplul şi 
să devină democrată și capitalistă, cu un Web site în fiecare oală, un 
Pepsi în fiecare gât, cu Microsoft Window în fiecare computer şi, mai 
ales, cu fiecare de oriunde turnându-și singur propria benzină. 


m văzut semnul deasupra uşii principale imediat ce am intrat în 

holul hotelului Homa din centrul Teheranului, în septembrie 1996. 
Erau scrise cuvintele „Jos SUA“. Nu era o lozincă. Nu era scris pe 
perete. Era încastrat în perete. 

„Doamne sfinte“, mi-am spus. „ Este chiar încastrat în perete. Oame- 
nii ăştia au o problemă cu America.“ 

La scurt timp am observat că mujahedinii iranieni, care erau întot- 
deauna mai sensibili la suişurile și coborâșurile forţei culturale şi 
militare americane decât oricine altcineva, au început să numească 
Statele Unite „capitala aroganţei mondiale“, și nu numai ca până atunci 
„Marele Satan“ şi bastionul „imperialismului și sionismului“. Mi s-a 
părut o schimbare subtilă, dar elocventă. Pătura conducătoare iraniană 
părea să fi înțeles că „aroganţa mondială“ era ceva diferit de imperia- 
lism. Împerialismul înseamnă să ocupi fizic alte ţări și să le impui voința 
ta. Aroganța mondială înseamnă că economia și cultura ta sunt atât de 
puternice şi atât de răspândite, încât ştii că nu ai nevoie să ocupi alte 
popoare pentru a le influenţa viețile. Ministrul indian al Finanţelor, Shri 

Yashwant Sinha, mi-a spus odată referindu-se la actualele relaţii dintre 
America şi restul lumii: „Nu există un echilibru, nu există o contrapon- 
dere. Tot ce spuneţi voi, este lege.“ 

Tocmai acest lucru face ca actuala combinare a americanizării şi 
globalizării să fie atât de puternică. Ceea ce îi tulbură astăzi pe mulți în 
legătură cu America nu este faptul că ea își trimite trupele oriunde, ci că 
trimite cultura, valorile, economia, tehnologiile şi stilurile ei de viaţă ori- 
unde -— indiferent dacă ea doreşte acest lucru sau alții îl doresc. 
„America este diferită“, scria expertul german de politică externă Josef 
Joffe într-un studiu publicat în septembrie 1997 în Foreign Affairs. 
„America supără şi domină, dar nu cucereşte. li place să aibă cuvântul 
hotărâtor, dar nu merge la război pentru a cuceri pământ şi glorie... 
Statele Unite au cei mai sofisticat, nu cel mai mare sistem militar din 
lume. Dar acesta este în mod sigur o clasă în sine în ce priveşte exer- 
citarea blândă a puterii , „soft-power“. In acest joc, nici China, nici Rusia 
şi nici Japonia, ba chiar nici Europa occidentală nu pot spera să egaleze 
grămada de cipuri pe care le deţin Statele Unite. Oamenii își riscă viaţa 
pe oceane pentru a ajunge în Statele Unite, nu în China. Nu sunt prea 
mulți cei care vor să-şi ia masteratul în economia conducerii între- 
prinderilor la Universitatea din Moscova sau să se îmbrace şi să 
danseze ca japonezii. Este trist, dar tot mai puţini elevi vor sa înveţe 
franceza sau germana. Engleza, varianta cu accent american, a devenit 
limba internațională. Acest tip de putere — o cultură cu iradieri spre 
exterior şi o piață care atrage în interior - se bazează pe atragere, nu pe 
forțare, pe acceptanţă, nu pe cucerire. Mai rău, acest gen de putere nu 
poate fi acumulat, dar nu poate fi nici neutralizat prin contragreutate. În 
această arenă, împotriva Statelor Unite nu se pot asocia toți ceilalți — 
Europa, Japonia, China şi Rusia - aşa ca în alianțele de pe vremuri. 
Toate studiourile lor de film la un loc nu pot frânge puterea 
Hollywoodului. Nici un consorțiu al universităţilor lor nu poate detrona 
Universitatea Harvard. De aceea, “parteneriatul strategic” încheiat de 
Rusia şi China în 1997 apare ca atât de anacronic. Ce vor să facă cu 
America? Boris Elțîn nu va fi deloc dispus să cumpere know-how și 
computere de la Beijing. Iar China nu va dori câtuşi de puţin să-şi riște 
cea mai importantă piaţă de export.“ 

Pe termen scurt lucrurile se vor înrăutăţi, întrucât decalajul de pu- 
tere economică dintre SUA şi restul lumii are toate şansele să se 
amplifice. Este de ajuns să privim la ce se întâmplă în ciberspaţiu pentru 
a realiza acest lucru. In acest spațiu se dă o luptă acerbă pentru teren 
virtual — pentru dreptul de a crea și deține site-urile comerciale cheie de 

pe Web, respectiv ciberbursele. O ciberbursă este un site în care se 
licitează reciproc, mai mulți cumpărători licitând ofertele mai multor 
vânzători. Astfel de burse derivă, de regulă, din pieţele de numerar. 
Acestea sunt vehiculele care permit vânzarea inventarului în exces, fie 
că este vorba de țiței, oțel, microcipuri sau mărfuri care nu au cores- 
puns întru totul standardelor la inspecții. Datorită, însă, eficienţei 
ciberburselor, evoluţia de la pieţele de numerar la mult mai sofisticatele 
megageneratoare de pieţe este rapidă. 

Cel mai apropiat lucru de aceste ciberburse care poate fi văzut de 
consumatorul mediu este eBay - site-ul de licitaţii, unde indivizii pot 
cumpăra sau vinde orice chiar de la ei din apartament. Imaginați-vă, 
însă, eBay pentru un întreg lot de industrii, unde bunurile şi serviciile 
privind orice aspect al acestor industrii pot fi schimbate între cumpără- 
tori şi vânzători. De exemplu, există deja Metalsite.com, unde firmele 
de construcții de pretutindeni pot licita necesarul lor de oțel sau metal 
căutând licitatorii care oferă prețul cel mai mic. Există deja E-Che- 
micals.com şi Chemdex.com pentru produse chimice şi de întreţinere. 
În curând vor apărea şi E-cauciuc, E-materiale plastice, E-ciment, E-hâr- 
tie şi E-asigurări. 

Înainte, companiile îşi asigurau un flux continuu de furnizori şi 
materii prime, promovând un grup de furnizori selectat cu grijă, cu re- 
laţii durabile construite pe o istorie a increderii şi construind anumite 
specificații. Dar, întrucât tot mai multe bunuri devin mărfuri, o companie 
cum e IBM, va oferi la licitație la o ciberbursă specificațiile ei pentru 
microcipuri, hârtie igienică şi chiar energie, iar furnizorii vor veni şi vor 
licita pentru contractări. Intr-o lume fără ziduri, aceste burse globale vor 
fi modelatorii regulilor şi standardelor la care se vor cumpăra o întreagă 
grămadă de bunuri şi servicii, se vor vinde, se vor licita şi se va face troc 
de-a lungul și de-a latul globului. Datorită avansului Americii în aca- 
pararea ciberspațiului, aceste burse sunt în mare parte creația firmelor 
americane din America. 

„Multe din acestea funcţionează încă sub linia orizontului, iar nu- 
mărul lor e încă relativ mic, aşa că nu pot fi văzute“, îmi explica la 
începutul anului 2000, Joel Cawley, director de strategia corporației 
pentru IBM.“ Dar importanţa lor va crește din ce în ce mai mult. Potrivit 
estimărilor, în anul 2004 aceste burse vor media între 30 și 40% din E- 
comerțul industrial. O dată ce aceste mari burse se ridică şi încep să 
funcţioneze și apar pe ecranul radar al fiecăruia, va fi prea târziu. Câşti- 
gătorii vor fi instalați, efectele reţelei vor fi resimțite şi costurile comu- 
tării de la un site cheie sau de deschidere a unuia nou vor fi foarte mari.“ 

Să luăm exemplul Enron. A configurat o piaţă online prin care com- 
paniile din toată lumea pot acum să cumpere și să vândă gaze naturale, 
electricitate, cărbune, materiale plastice, pulpă de fructe, hârtie şi ulei — 
şi, în curând, lățime de bandă. Lăţimea de bandă este principalul canal 
electronic prin care se realizează traficul companiilor prin Internet. Prin 
Enron's Pooling Point Operators — unde vor fi stabilite și monitorizate 
legăturile dintre cumpărătorii și vânzătorii de lărgime de bandă - o 
şcoală cu o capacitate de lățime de bandă excedentară în timpul verii își 
va putea vinde surplusul unei companii cu o cerere crescută de lățime 
de bandă. Tranzacţiile pentru lățimea de bandă care iau de obicei luni 
de zile pentru a fi încheiate vor lua de acum încolo secunde. 

„Noi am fost primii care am făcut asemenea lucruri pentru comer- 
cializarea gazelor naturale şi electricităţii“, a spus C.E.O. de la Enron, 
Kenneth Lay“, dar credem că piața lăţimii de bandă va fi cea mai mare 
dintre toate. Acum este o piaţă de 30 miliarde USD şi în trei ani sau cam 
aşa ceva poate fi de 90 până la 100 miliarde USD. Şi va fi o piaţă globală.“ 

Economia prin Internet se desfășoară pe lățimea de bandă, aşa că 
bursa Enron funcționează, ar putea fi echivalentul descoperirii ciber- 
petrolului - pentru Enron și pentru Statele Unite. 

„Există avantaje considerabile în a fi primul care intră în aceste 
tipuri de pieţe globale“, spunea Lay. Dacă eşti primul, urci foarte repede 
o dată cu aceasta apar economiile care fac să scadă costurile tranzac- 
țiilor, ceea ce va aduce mai multe lichidităţi şi capacitatea de a face 
tranzacții mult mai complicate decât alții. Vom avea concurenți, este un 
lucru sigur. Dar este în mare măsură un mediu de tip „câștigătorul ia 
totul“. Primii care intră pe aceste pieţe vor determina considerabil mo- 
delarea acestora. 

[Și] o dată ce o entitate îşi stabileşte o puternică poziţie de piață în 
acest tip de piață globală, este teribil de dură încercarea de a o depăşi.“ 

Toate acestea vor avea implicații geopolitice. Dacă credeţi că euro- 
penilor le displac anumite moduri americane de a face afaceri, așteptați 
până ce se vor ridica în răstimpul câtorva ani şi veți înțelege că firmele 
americane au câștigat acapararea ciberspațiului şi au modelat regulile și 
standardele pentru un întreg set de E-burse. 


um îi vor numi atunci francezii pe americani? La sfârşitul secolului 
al 20-lea, ei deja apăruseră cu un nou termen pentru a descrie 
Statele Unite. Francezii au decis că America avea nevoie de o categorie a 
ei proprie. Așa cum îmi remarca odată un diplomat francez la Cartierul 

General al NATO, America este acum o „ hiperputere“. De aceea, nu este 
de mirare că, străbătând lumea la sfârşitul anilor '90, am descoperit că nu 
numai iranienii defineau America drept „capitala aroganţei modiale“, ci, 
în spatele lor, francezii, malaysienii, ruşii, canadienii, chinezii, indienii, 
pakistanezi, egiptenii, japonezii, mexicanii, sud-coreenii, germanii — şi, 
la fel, aproape toți ceilalți. Preşedintele Irakului, Saddam Hussein, care, 
la fel ca iranienii, este foarte sensibil la cele mai subtile schimbări din 
poziția internațională a Americii, a încercat într-un mod foarte abil să 
profite de pe urma acestui resentiment descoperit recent schimbându-și 
direcția propagandei. În prima criză din Golf de la începutul anilor '90, 
Saddam s-a prezentat drept un Robin Hood arab, care s-a ridicat impotri- 
va bogăției arabe ca să o dea sărăcimii arabe. În a doua criză din Golf, în 
ultimii ani ai anilor '90, Saddam s-a autocaracterizat drept un Luke 
Skywalker, care s-a ridicat împotriva imperiului american al răului. De 
fiecare dată când i se luau interviuri la televizor, ministrul de Externe al 
lui Saddam se plângea că America se purta ca în „ultimele zile ale 
Imperiului Roman“. Aceasta devenise noua linie de orientare a propa- 
gandei din vârful regimului și până la ultimul om de pe stradă. 
Urmăream într-o zi CNN şi i-am auzit luând un interviu „unui om de pe o 
stradă din Bagdad“, care atunci când se referea la America, o numea „un 
Dracula internaţional care suge sângele poporului din întreaga lume.“ 
O.K., O.K., așadar, tot restul omenirii ne consideră nişte tirani respin- 
gători şi ne şi invidiază. Ce înseamnă asta? Ce impact va avea aceasta în 
realitate asupra relaţiilor dintre Statele Unite şi celelalte guverne? 
Răspunsul succint este că relațiile Americii cu oricare altă ţară vor fi 
astăzi puțin mai complicate. Acum unele ţări se străduiesc din răsputeri 
să-i ciugulească din palmă Americii, altele se lasă pe spate și se bucură 
de rolul lor de „călăreț liber“- lasă America să fie şeriful globului, să plă- 
tească toate costurile confruntării cu Saddam Hussein și alți răufăcători, 
şi se bucură de toate beneficiile, în timp ce se plâng de America; altele 
fierb de mânie sub dominaţia americană, iar altele se raliază pe tăcute. 
De fapt, relaţiile de astăzi dintre America și restul lumii seamănă 
grozav de mult cu relațiile dintre Michael Jordan - în zilele sale de glo- 
rie — şi ceilalți jucători din NBA. Orice alt jucător şi orice altă echipă voia 
să-l învingă pe Michael Jordan; orice alt jucător şi orice altă echipă îl ura 
pentru modul cum le dădea pe față slăbiciunea; orice alt jucător şi orice 
altă echipă se măsurau cu Michael Jordan și, într-un fel, căuta să-i imite 
mișcările; orice alt jucător și orice altă echipă se plângea că arbitrii îi tre- 
ceau cu vederea lui Michael Jordan toate faulturile, pe care le fluierau la 
toți ceilalți. Dar, cu toate acestea, nici una din celelalte echipe nu dorea 

într-adevăr să-l vadă pe Michael Jordan rănit sau retrăgându-se, pentru 
că, ori de câte ori venea într-un oraș, toate locurile erau vândute. 

Doar câteva exemple legate de acest fenomen: atunci când, în vara 
lui 1998, Anatoli Ciubaev, unul dintre arhitecții programului de privati- 
zare al Rusiei, negocia din nou cu FMI pentru a ajuta Rusia să iasă din 
impas, FMI a impus condiții mai severe ca oricând, iar lui Ciubaev nu i-a 
mai rămas altceva de făcut decât să accepte. În punctul culminant al 
negocierilor, spectacolul televiziunii ruse Kukli, în care diferiți lideri 
politici ruşi erau reprezentați de păpuși, a fost o parodie după Scufiţa 
Roșie. Boris Elțîn era bunica, iar primul ministru Kirienko era Scufița 
Roșie care încerca să-l convingă pe Elţin să influenţeze ultimul plan de 
salvare a Rusiei înainte ca altul s-o facă. Când Kirienko a ajuns la căsuţa 
bunicii, el -a găsit pe Ciubaev stând deja lângă Elțîn. Ciubaev era îmbră- 
cat într-un costum de cosmonaut și purta o cască selenară. Pe costum 
era scris cu litere rusești FMI şi era desenat un steag american. Ciubaev 
apărea ca un agent de pe planeta America, aflat acolo pentru a le spune 
rușilor ce aveau de făcut. Când Kirienko Fa văzut stând lângă Elțîn, s-a 
adresat audienței „Cred că am ajuns prea târziu.“ 

La Forumul Economic Mondial de la Davos, din 1999, Minoru 
Murofushi, preşedintele giganticei firme comerciale japoneze Itochu 
Corporation, se afla într-un grup de discuţii cu primul ministru rus 
Evghenii Primakov. El comenta eforturile lui Primakov de a negocia un 
ajutor financiar pentru combaterea crizei economice din Rusia când, 
într-un fel de gafă de tip freudian, omul de afaceri japonez a spus „ştiu că 
di. Primakov se va întâlni mâine cu dl. Fischer de la IBM - vreau să 
spun de la FMI.“ Ei da, IBM, FMI, ce mare diferenţă — şi una și alta este 
controlată de americani! 

Yuan Ming, profesoară de relații internaționale la Universitatea din 
Beijing, este unul dintre experţii de frunte ai Chinei în problemele 
Americii. Odată mi-a spus o poveste din care rezultă că China nu vedea 
decât un singur mod de a răspunde la aroganţa Americii şi anume, prin 
propria ei aroganță: „ Ín discursurile lor publice, liderii noştri politici nu 
folosesc de obicei cuvântul ‘globalizare’. Ei folosesc cuvântul 'moder- 
nizare'. Există un motiv de natură culturală pentru aceasta. Lecţia 
istoriei este încă vie în mintea poporului chinez, care își aminteşte că, în 
ultimul secol, China a fost forțată să intre în comunitatea internațională 
cu ajutorul canonierelor, așa încât globalizarea reprezintă ceva ce China 
nu-și poate dori, dar este impus de Occident sau de America. Pe de altă 
parte, modernizarea este ceva ce putem controla. Există un program de 
televiziune de Anul Nou care este transmis pe canalul principal. Este 

unul dintre cele mai mari evenimente TV ale anului în China. Este 
urmărit de aproape un miliard de oameni. De obicei apar doar cântăreți 
și comici. Dar acum trei ani (în 1995), showul a prezentat o satiră 
despre doi părinți dintr-o zonă rurală care telefonează fiului lor care stu- 
diază în Statele Unite. Ei îl întreabă ‘Ce faci astăzi, de Anul Nou?” El le 
spune că este bine şi că intenționează să se întoarcă acasă după ce-și va 
lua doctoratul în Statele Unite. Părinţii se bucură auzind acestea. Mie 
mi-a rămas însă în minte momentul când părinţii îi spun fiului lor că, în 
multe privinţe, China a ajuns la nivelul Americii. Ei spun: “Ai spălat vase 
la americani. Acum trebuie să avem și noi nişte americani, care să vină 
la noi şi să spele vase.“ 

Zburam din Japonia, pe 14 decembrie 1997, şi citeam scrisorile din 
partea cititorilor în Japan Times din ziua respectivă. Imi place să citesc 
aceste scrisori indiferent în ce ţară mă aflu, pentru că aici găsesc întot- 
deauna informaţii interesante. Această scrisoare era intitulată „ Ame- 
rican Hubris“ și era scrisă în numele mai multor oameni. Se spunea așa: 
„Îmi lipsesc (din nou) cuvintele legat de neîntrerupta tactică de 
intimidare folosită de Statele Unite. De data aceasta, am citit că SUA 
refuză să semneze orice înțelegere (la Conferinţa de la Kyoto cu privire 
la climă) până nu vor fi întrunite trei dintre ‘cererile’ ei... Nu aș 
subaprecia niciodată istoria SUA de ‘ajutorare’ a altora, dar “cea mai 
mare ţară a lumii’ (potrivit afirmației ei, nu a mea) trebuie să înveţe ce 
înseamnă umilința. Recenta lor revenire în glorie se datorează în mod 
egal eșecurilor sistemelor economice şi politice ale concurenţilor lor. 
Mândria apare înaintea prăbuşirii. Guvernul Statelor Unite ar face bine 
să nu uite acest lucru.“ Semnat: Andrew Ogge, Tokio. 

Când am vizitat India după experienţele ei nucleare din 1998, gene- 
ralul de divizie (r) V.R. Raghavan, fostul şef al operațiunilor din armata 
indiană, în prezent analist politic la Delhi Policy Group, mi-a spus că toc- 
mai participase la un seminar internațional pe tema armelor atomice. 
Printre participanți se numărau experți britanici, americani, chinezi şi 
indieni, precum și alții. În timpul unei pauze am făcut o excursie într-un 
mic sat indian și le-am arătat magazine și locuinţe și cum este folosit 
îngrășământul natural de grajd ca sursă de energie“, a spus generalul 
Raghavan. „Dar cea mai fascinantă a fost vizita la o școală din sat. Erau 
vreo 30 de copii până în 15 ani şi câţiva profesori şi membri ai grupului 
nostru au vrut să stea de vorbă cu ei. Au scos afară câteva bănci şi ne-am 
pus pe vorbit. În grup era un avocat din New York, care i-a întrebat pe 
copii ce cred despre China și despre Statele Unite. Fără a li se sugera 
ceva, acești copii au spus că China este cel mai mare vecin al nostru, că 

am avut războaie cu China, dar că ea se ridică în apărarea naţiunilor mai 
slabe, iar noi nu avem probleme cu China. “Cum e cu Statele Unite?” a 
întrebat el apoi. Copiii au spus că Statele Unite sunt o țară brutală, care 
face presiuni asupra tuturor celorlalte şi nu se gândeşte decât la ea 
însăși.” Oamenii din grup nu-şi puteau crede urechilor.“ 

In 1997, am asistat la o conferinţă academică în Maroc pe tema 
“Globalizarea și lumea arabă”. Majoritatea participanților arabi erau arabi 
din nordul Africii şi din Franţa care studiaseră în Franţa. (Un intelectual 
arab care a studiat în Franța este cea mai proastă combinație posibilă 
pentru a înţelege globalizarea. Este ca şi când ai fi dublu handicapat, 
deoarece amândouă aceste culturi sunt intuitiv ostile întregului feno- 
men.) Mi s-a cerut să fac o scurtă introducere la globalizare, ceea ce am 
și făcut. După ce am terminat, un fost prim-ministru algerian, care trăise 
în exil şi asistase la conferință, a cerut cuvântul pentru a răspunde la 
remarcile mele. A vorbit în franceză și a contestat ce spusesem. El a 
argumentat că „această globalizare despre care vorbiţi nu este altceva 
decât un alt tip de conspirație americană pentru a reprima lumea arabă, 
exact la fel ca sionismul și imperialismul.“ l-am ascultat politicos remar- 
cile care au continuat la nesfârşit în acest sens, după care m-am hotărât 
să răspund într-o manieră deliberat provocatoare în speranța că îi voi 
zdruncina ideile sale fixe. Am spus, în mare, cam următoarele (fără blas- 
femiile, care au dispărut la redactare): „Domnule prim-ministru, ați 
vorbit de globalizare ca despre o altă conspirație americană menită să vă 
oprime. Bun, trebuie să vă spun ceva — este mult mai rău decât credeți. 
Mult mai rău. Dumneavoastră credeţi că noi stăm acolo la Washington şi 
ne gândim la dumneavoastră și ne consultăm cum să vă oprimăm şi 
apăsăm pe butoane și punem în mișcare pârghii pentru a realiza acest 
lucru. Mi-aș dori să fie așa. Pentru Dumnezeu, aş dori-o. Pentru că eu vă 
simpatizez şi aș apăsa butoanele în altă direcție pentru a vă înălța. Dar 
adevărul este că noi nu ne gândim deloc la dumneavoastră! Nici măcar o 
secundă. Nu ne batem câtuşi de puţin capul cu dumneavoastră. Şi nu din 
răutate, ci pentru că suntem supuși aceleieași presiuni ca şi dumnea- 
voastră şi ne străduim să fim măcar cu un pas înainte în competiţie, la fel 
ca dumneavoastră și ne facem griji în privința pieței de obligaţiuni, la fel 
ca și dumneavoastră Așa că aş vrea să vă pot confirma spusele că ar 
exista o conspirație pentru a vă oprima, dar nu pot... Acum, dacă vreți să 
construiți un pod islamic pentru acest tren ai globalizării, construiți un 
pod islamic. Dacă vreți să construiți un pod maoist pentru acest tren, 
construiți un pod maoist. Dacă vreţi să construiți un pod orientat spre 
Jefferson, construiți un pod orientat spre Jefferson. Dar promiteți-mi un 

singur lucru = că veţi construi un pod. Pentru că trenul va pleca fără 
dumneavoastră“. 

Dar dacă un arab din Africa de Nord reacționează la americanizare- 
globalizare ridicând ameninţător pumnul, un altul se aruncă pur și 
simplu în torent și încearcă să scoată maximum din el. In 1997, mă 
aflam la Casablanca, când fregata USS Carr dotată cu rachete teleghi- 
date tocmai făcea o vizită în acest port. Consulatul SUA la Casablanca a 
oferit o recepție pentru oficialitățile locale și pentru invitați pe puntea 
fregatei şi am fost şi eu invitat. In timp ce unele tinere marocane se 
înghesuiau să facă poze cu marinarii americani îmbrăcaţi în uniformele 
lor de paradă şi noi mâncam chicken fingers şi beam Budweiser 
proaspăt scos dintr-un mare butoi metalic, am intrat în vorbă cu guver- 
natorul districtului Casablanca. Acest funcționar marocan îmbrăcat cu 
un elegant costum de comandă mi-a explicat cu mândrie, într-o franceză 
perfectă, de ce şi-a trimis cei doi copii ai săi la o școală americană din 
Casablanca și nu la şcoala franceză unde învățase el. 

„Din două motive“, a spus el. În primul rând, în lumea spre care ne 
îndreptăm, dacă nu vorbeşti engleza, eşti considerat analfabet. În al 
doilea rând, sistemul francez te învaţă cum să devii un administrator. 
Sistemul american te învață cum să supraviețuieşti pe cont propriu. 
Acest lucru aş vrea să-l ştie copiii mei.“ 

Deși cultura și educaţia franceză au fost implantate în marile orașe 
din Maroc încă din 1912, acum aici există trei şcoli americane, care sunt 
atât de solicitate, încât există liste de aşteptare pentru liste de aşteptare. 
Într-adevăr, în Africa de Nord și de Vest dominate de tradiţia franceză, se 
dă acum o adevărată competiţie culturală între America și Franţa pentru 
cucerirea inimilor şi minţilor tinerei generații, şi in această competiţie 
America câştigă tot mai mult teren — fără să ca măcar să facă eforturi. 
Totul este reglementat de cerere. „Sistemul francez de educaţie supe- 
rioară nu este adaptat la această perioadă revoluționară“, remarca 
Dominique Moisi, care predase înainte la renumita Școală superioară de 
ştiinţe administrative ENA şi acum este unul dintre experții de marcă în 
politică externă din ţara sa.“ Sistemul francez îi recompensează pe cei 
care urmează calea ce le-a fost deschisă. El nu încurajează oamenii să se 
revolte sau să se dezvolte. Sentimentul dominant aici este că Franța nu 
este răspunzătoare pentru schimbările survenite în deceniul al nouălea. 
America a devenit oglinda propriilor noastre îndoieli. Ne uităm la voi și 
vedem ce ne lipseşte nouă.“ 

O altă reacţie la americanizare-globalizare frecventă astăzi este 
tendinţa de a acuza vehement America pentru că este din ce în ce mai 


REVOLUȚIA ESTE AMERICANĂ 4 


influentă, în timp ce alţii stau jos și culeg roadele forței americane. În 
convorbiri particulare japonezii ne spun că am avut „a! naibii de multă 
dreptate“ să admonestăm China pentru respectarea legilor interna- 
tionale ale drepturilor de autor. Ei ne vor mai spune că firmele japoneze, 
ca Sony și Nintendo, suferă şi ele la fel ca Disney și Microsoft din cauza 
piraților chinezi Dar Japonia nu are de gând să se confrunte cu Beijingul 
pe tema aceasta. Preferă să lase Washingtonul, singura superputere 
mondială, să se ocupe de treaba aceasta, în timp ce Japonia se agaţă de 
fusta Americii și face afaceri cu China cât mai mult posibil, ba chiar pro- 
fitând de pieţele pe care Statele Unite le pierd în confruntarea lor cu 
Beijingul. La sfârşit, dacă americanii vor avea succes, câștigând în fața 
Chinei în litigiul în jurul drepturilor de autor, Japonia va profita și ea. 

Cum se spune în japoneză, „clauză adițională gratuită“? 

În sfârşit, se observă o tendinţă a ţărilor în căutare de oportunități, 
de a crea dificultăți politicii externe americane și de a placa puterea 
americană atât din tradiționalele motive geopolitice, cât şi dintr-un fel 
de ambiţie sportivă, pentru că este plăcut să şicanezi adversarul. Să 
luăm, de exemplu, Rusia sau Franţa. Cu cât mai puţină glorie şi onoare 
dobândesc în Lumea Rapidă, cu atât mai mult caută să le obțină în alte 
locuri, false - provocând politica externă americană în Bosnia, dând 
buzna în Kosovo cu o mică unitate de trupe rusești înainte ca trupele 
Statelor Unite şi NATO să ajungă aici, sau sărind în sprijinul lui Saddam 
Hussein în Irak. Într-adevăr, cu cât Rusia este mai slabă, cu atât mai 
mult este tentată să amplifice chiar și cele mai neînsemnate divergențe 
cu Statele Unite şi cu atât mai mult se bucură unii ruși când încearcă să 
vâre degetul în ochii americanilor, pentru că asta le dă sentimentul că 
mai sunt încă egali cu ei. Comentatorul rus, Aleksei Pușkov, mi-a spus 
odată: „ Atitudinea predominantă aici în momentul de faţă este că Rusia 
ar trebui să fie o forță de compensație pentru a corecta situațiile în care 
America se lasă pradă beţiei puterii.“ Eu aș formula puţin altfel. Motto- 
ul nerostit al Rusiei, ca şi al altora în ziua de astăzi este: „Dacă nu mai 
poți purta un război în toată regula pentru a abate atenția de la 
dificultățile din interior, cel puțin să avem argumentul cu americanii.“ 

Faptul că este singura superputere din lume nu reprezintă pentru 
America o garanţie că își va putea impune pretutindeni voinţa, dar poate 
fi o garanție că America va fi pretutindeni criticată. Repet, gândiți-vă la 
NBA. Gary Payton este acel formidabil jucător cheie de la Seattle 
SuperSonics. Este un mare jucător, dar nu este Michael Jordan și își 
completează minusul de abilitate debitând murdării la adresa adversa- 
rilor săi, în special a lui Michael Jordan, înainte ca acesta să se retragă. 

După mine, Franţa şi Rusia reprezintă astăzi Gary Paytonii din 
geopolitică — cei mai mari panglicari din lume, încercând mereu să-şi 
compenseze slăbiciunea prin grosolănii la adresa fiecăruia, dar, mai 
ales, a Unchiului Sam. 


fi n filmul clasic Supa de rață al fraților Marx există o scenă în care 

Chico şi Harpo stau de vorbă cu Trentino, un politician european rău, 
dar rafinat, rivalul politic al lui Groucho, care i-a angajat pe Chico şi 
Harpo ca spioni. Când aceştia doi vin la biroul lui Trentino pentru a-i 
raporta progresele pe care le făcuseră cu spionatul, secretara intră în 
birou cu o telegramă. Harpo i-o smulge din mână, o analizează atent și 
apoi o face ferfeniţă, o aruncă pe jos și clatină din cap. Șocat şi surprins, 
Trentino se uită la Chico cerându-i din ochi o explicație: „Ce-i cu el?“ Iar 
Chico răspunde: „ Așa se înfurie el pentru că nu ştie să citească.“ 

Scena aceasta îmi amintește de o altă tendință de reacţie faţă de 
americanizare -globalizare, una de-a dreptul periculoasă. Este reacția 
celor care nu se simt la înălțimea americanizării - globalizării sau nu vor 
să se simtă astfel din motive culturale, economice sau politice, nu vor 
decât s-o destrame ori de câte ori se confruntă cu ea. Aceștia seamănă 
cu Harpo ~- bărbați și femei turbaţi de furie, care, spre deosebire de lide- 
rii lor politici, nu vor să facă un joc dublu. Ei nu vor să facă plecăciuni în 
fața Americii şi apoi s-o critice în spate. Ei vor să meargă pe un singur 
drum, pe vechiul lor drum. 

Parafrazând vorbele pe care mi le-a spus odată Ronald Steel, aceşti 
oameni furioși privesc americanizarea-globalizarea ca pe un musafir 
nepoftit. Încerci să închizi ușa şi el intră pe fereastră. Încerci să închizi 
fereastra şi îţi intră prin cablu. Incerci să tai cablul şi apare pe Internet 
prin linia telefonică. Când tai linia telefonică, apare prin satelit. Când 
arunci celularul, apare pe panoul de afișaj publicitar. Când dai jos 
panoul, îți apare la locul de muncă în birou sau la fabrică. Ameri- 
canizarea-globalizarea nu e numai permanent în cameră cu tine. O și 
mănânci. Intră în tine. Și când intră în tine, adesea deschide o prăpastie 
uriașă între taţi şi fii, între mame și fiice, între bunici şi nepoți. Se 
creează o situație În care noua generație vede lumea radical diferit de 
părinții ei, şi asta e numai greşeala Americii Tema constantă, de pildă, a 
teroristului milionar din Saudi, Osama bin Laden, este că America tre- 
buie să iasă din peninsula Arabă şi să se retragă din toată lumea 
islamică, pentru că stilul ei de viață „pângăreşte căminul islamic“. 

Fostul prim-ministru indian, I.K. Gujral, nu este Osama bin Laden, 
chiar deloc. Dar în cursul unei convorbiri avute cu el la New Delhi mi-a 

descris mâhnirea pe care o simt unii când americanizarea-globalizarea 
le pătrunde în familie și în casă. „ Văd că același lucru se petrece acum 
în India - schimbări în îmbrăcăminte, în obiceiuri culinare“, spunea 
Gujral. „Nepoata mea are patru ani. Toată ziua vorbeşte de gumă de 
mestecat, nu de mâncare indiană, sau spune ‘nu-mi place Pepsi, îmi 
place Cola’. Ba chiar vorbeşte mai des englezeşte decât hindi. Intr-o zi 
am întrebat-o de ce nu vorbeşte cu mine hindi şi atunci s-a dus la mama 
ei şi a întrebat-o: “Bunicul nu ştie englezeşte?' Imi observ cu mare 
atenţie nepoții, pentru că așa înțeleg multe lucruri. Intr-o altă zi nepoata 
mea a spus că vrea pizza. Atunci bunica ei a spus că îi va face a doua zi o 
pizza. Dar nepoata mea a spus ‘nu,nu, eu vreau Pizza Hut. 

La Shanghai am luat un interviu lui Wang Guoliang, funcționar din 
conducerea de la Bank of Communication, una dintre cele patru mari 
bănci chineze. L-am întrebat pur şi simplu în glumă de unde își ia ştirile 
despre ce se petrece în lume. Mi-a spus că, în fiecare dimineaţă , secre- 
tara lui îi pregăteşte un rezumat din ştirile de pe Internet şi de la 
Reuters, dar află o mulțime şi de la fiul său. 

Apoi, din senin, s-a lansat într-o predică pe tema relațiilor dintre taţi 
și fii, care a degenerat într-o tiradă împotriva Internetului. 

„Fiul meu este un expert în domeniul Internetului. Ori de câte ori 
găsește ceva interesant pe Internet, îmi arată“, spunea bancherul 
chinez. „ Dar taţii n-ar trebui să se ghideze după fiii lor. Fiul meu îmi dă 
unele sugestii, dar multe din ele nu-mi plac. Tatăl nu ar trebui să asculte 
de fiu. Asta îi subminează autoritatea. l-am spus fiului meu să citească 
mai puţin pe Internet și să studieze mai mult.“ 

LK. Gujral şi Wang Guoliang sunt prea cultivați şi sofisticați pentru a 
deveni violenți din aceste cauze, dar nu la fel se întâmplă cu alți oameni 
supăraţi. Oamenii supăraţi nu au o ideologie alternativă la america- 
nizareglobalizare. Ei sunt ca Harpo. Ei preferă pur şi simplu să rupă 
mesajul şi să-l calce în picioare. Spre deosebire de slabele lor guverne, 
care se plâng de unchiul Sam, dar se aliniază la linia de start, oamenii 
furioși sunt gata să treacă de această linie şi să apese pe trăgaci. 

Dar să trecem acum la ceea ce este cu adevărat îngrozitor. Ame- 
ricanizarea-globalizarea nu numai că le dă acestor oameni furioși un şi 
mai mare impuls pentru a uri America; ea le dă şi mai multă putere, ca 
indivizi, pentru a apăsa pe trăgaci. Globalizarea le dă puteri nemăsurate 
în două moduri foarte importante. 

În primul rând, în lumea superconectată de astăzi — în care suntem 
legați pentru intervale de timp mult mai mari cu mult mai multe locuri 
—, teroriștii pot intimida simultan mult mai mulți oameni. Îmi amintesc 

de vacanța mea de iarnă din decembrie 1998: schiam în Rocky 
Mountains şi pentru prima dată am observat că aproape în fiecare ca- 
bină cu care urcam pe munte cineva vorbea la celular. Un prieten al 
meu schia cu un pager de mână care-i dădea cursul actual de la Dow 
Jones Industrial Average și de la propriul său portofoliu de acțiuni. 
Verifica pagerul între coborâri. După ce trimisesem dintr-un birou de la 
Federal Express, prin satelit, câteva capitole din această carte peste mai 
bine de jumătate din America, pentru că trebuia să ajungă a doua zi la 
orele 10,30, pe stradă m-am întâlnit cu David Stern, din comisia NBA, 
care cobora strada cu un celular la ureche negociind inchiderea 
înscrierii în Liga profesionistă de baschet. La capătul zilei mele de schiat 
m-am întors la hotel, am verificat cele patruzeci de canale ale televiziu- 
nii prin cablu locale, am telefonat unor prieteni de la Cairo şi din 
Ierusalim folosindu-mă de o carte de credit AT&T sau am navigat cu 
AOL 800 pe Internet pentru a da peste cele mai noi ştiri şi a-mi verifica 
poşta electronică. De Anul Nou, când mi-am scos haina în restaurant, 
mi-a fost dat să aud o altercaţie între un client furibund şi maitre d'hotel: 
„Ce înseamnă asta, nu mi-ați făcut rezervarea? V-am trimis-o prin e-mail 
acum câteva săptămâni! Numele este Ashraf, A-s-h-r-a-f.“ Înainte să mă 
duc la culcare, am luat un exemplar din USA Today. Ziarul conţinea 
fotografia evreului hasidic, care-și apasă celularul pe pietrele Zidului 
plângerii, fotografia dinaintea capitolului doi al cărții mele. Reţineţi le- 
genda: „Shimon Biton îşi pune celularul pe Zidul de Vest, pentru ca o 
rudă din Franţa să-și poată spune rugăciunea în Orașul sfânt.“ 

“Toate acestea, în timp ce eu îmi făceam vacanţa la munte! 

Imaginați-vă cum arată lucrurile când suntem acasă sau la serviciu. 
Astăzi suntem cu toții mult mai mult conectaţi. Ştim, sau putem să ştim, 
instantaneu tot ce se petrece. Intr-o asemenea lume este nevoie de 
cantități tot mai mici de dinamită sau de arme bacteriale sau uraniu 
îmbogățit pentru a crea panică şi nenorocire în rândurile a miliarde de 
oameni dintr-o dată. Dar globalizarea sporeşte eficiența metodelor 
teroriste şi în alte privințe. Prin utilizarea microcipurilor şi miniatu- 
rizării, orice lucru devine mai mic și mai ușor. Sam Cohen, inventatorul 
bombei cu neutroni, observa în numărul din 7 iunie 1998 al ziarului 
Washington Times că, la zece ani de la prima experiența atomică de la 
Alamogordo cu o bombă de 20 kilotone, proiectanții americani de 
bombe au reuşit să reducă greutatea încărcăturii de aproximativ o sută 
de ori. Statele Unite au dezvoltat pentru misiunea NATO o ogivă ato- 
mică care poate fi lansată de doi oameni cu o bazooka şi care are o 
putere explozivă de o zecime de kilotonă. Ruşii au și ei o asemenea 

armă. Am descoperit acest lucru atunci când Aleksandr Lebed, fostul 
consilier rus în probleme de securitate, a reclamat faptul că din arse- 
nalul forțelor speciale ruse dispăruseră 100 de minibombe atomice, 
denumite „bombe de geamantan“. În acest context, Geoff Baehr, șeful 
designerilor network de la Sun Microsystems, îmi spunea la un 
moment dat: „Cea mai mare temere a mea, cu adevărat cea mai mare, 
este că toată această infrastructură este foarte vulnerabilă şi poate fi ata- 
cată nu numai de hackeri, ci și de oricine pătrunde în sistemul de 
transmitere telefonică. În lumea noastră este posibil ca cineva să atace 
sistemul telefonic, să se ducă apoi acasă, să mănânce un sandvici şi apoi 
să atace din nou.“ 


D acă vom combina oamenii furibunzi pe care îi creează ameri- 
canizarea-globalizarea cu modul în care globalizarea poate crea 
oamenii superputernici, vom avea ceea ce mie mi se pare a fi pericolul 
real, imediat pentru securitatea națională care ameninţă Statele Unite 
astăzi — omul furios superputernic. Este adevărat că, la sfârşitul secolu- 
lui al 20-lea, nu mai există o altă superputere care să amenințe America, 
dar cel mai mare pericol care stă acum în fața Statelor Unite vine din 
partea indivizilor superputernici care urăsc America mai mult decât 
oricând din cauza globalizării şi care acum, graţie globalizării, pot 
întreprinde pe cont propriu ceva împotriva SUA. 

În sistemul Războiului Rece, omul furibund superputernic — un 
Stalin, de exemplu - trebuia să-și aproprie dominaţia în stat pentru a 
putea dezlănțui un prăpăd în lume. Acum însă, Omul furibund superpu- 
ternic sau Femeia furibundă superputernică pot face uz de puterea 
crescută din globalizare pentru a ataca chiar și o superputere. Odinioară, 
în întinsul Imperiu Roman, se spunea că toate drumurile duc la Roma — 
la Nord, la Sud, la Est şi la Vest. Datorită acestui sistem de drumuri, 
Cezar a putut să-și extindă şi mai mult sfera de dominație. Căci dru- 
murile romane erau cu adevărat grozave. Dar cu drumurile se întâmplă 
ceva nostim. Ele duc în ambele direcții, şi atunci când vandalii şi vizigoții 
s-au hotărât să atace Roma, ei n-au făcut altceva decât să urmeze aceste 
drumuri. Același lucru s-ar putea întâmpla şi cu globalizarea. 

Omul furibund superputernic poate apărea sub diverse înfățișări. 
Ele trec de la foarte furios, dar mai puțin violent, la foarte furios și 
destul de violent şi apoi la foarte furios şi foarte violent.Un bun exemplu 
de “furios, dar mai puțin violent îl reprezintă fanaticii computerelor care 
au atacat propriul meu ziar, The New York Times, pilon de “establish- 

ment' american. La 13 septembrie 1998, aceşti fanatici au pătruns în 
pagina Web a lui Times și aceasta a fost prima dată când fanaticii au 
intrat în pagina Web a unei mari organizații de ştiri. Martin Nisenholtz, 
preşedinte la Electronic Media Company din New York, mi-a relatat 
toată povestea: „În vinerea aceea tocmai publicasem raportul Kenneth 
Starr în afacerea Clinton şi era o zi mare pentru pagina noastră Web. 
Aveam online unica versiune a raportului Starr cu un registru amă- 
nunțit, aşa că nu trebuia decât să faci un clic pe cuvintele cheie şi găseai 
tot ce voiai. Bătusem toate recordurile la numărul de vizitatori pe 
Website. Eram atât de încântat de realizare, încât am acceptat invitația 
de a merge la Philadelphia pentru a vorbi la Forumul Internaţional 
Wharton. Prin urmare, sâmbătă seara am plecat la Philadelphia. 
Duminică dimineaţa la ora 7,45, am primit un telefon de la un redactor 
al paginii noastre Web, care mă înștiința că am fost victima hackerilor. 
Așa ceva se mai întâmplase odată, când un grup încercase să ne inunde 
serverele cu solicitări. Dar acum era altceva. Ei puseseră pur şi simplu 
stăpânire pe pagina noastră Web şi-şi publicaseră propriul mesaj pe pa- 
gina noastră inițială sub logo-ul HFG, “Hacking For Girlies’. Peste textul 
logo-ului HFG au suprapus fotografia unei femei goale. Am reuşit să ne 
reluăm pagina noastră Web şi să publicăm peste cea a lor, după care ei 
s-au întors şi au luat din nou pagina şi au publicat din nou peste cea a 
noastră. Ne-am întors și noi din nou şi ne-am reluat pagina și s-au mai 
întors şi ei şi au luat din nou pagina. Patru ore am duelat cu paginile 
inițiale pe propria noastră pagină Web! Ne spărseseră sistemul și ne 
luaseră serverul — unde sunt înmagazinate paginile noastre Web - şi au 
reușit să asigure accesul la pagina noastră Web. Odată intraţi aici, aveau 
acelaşi acces ca și noi pentru a dispune de pagina Web a ziarului New 
York Times. Ne-am pus mereu întrebarea dacă să inchidem pagina şi 
eu am spus 'nu”. În cele din urmă, a fost evident că trebuia s-o închidem. 
Astfel, la ora 10.20, am blocat pagina și am închis orice acces în afara 
centrului de programare a datelor. Hackerii au exploatat un defect 
tehnic din sistemul nostru operațional Unix. Am oprit serverul în care 
intraseră aceștia şi am reconstruit pagina pe servere noi, care nu erau 
conectate în afară.“ 

Ceea ce mi s-a părut a fi cel mai interesant în toată istoria aceasta au 
fost mesajele lăsate de hackeri pe pagina Web a ziarului. Mesajul de 
deschidere era: „WE OWN YER DUMB ASS.“ Unele părți din mesaje . 
erau codificate, un fel de limbaj high tech-măslin în stil propriu. 
Hacking for Girlies, de pildă, era scris HACKING FOR GIRL3Z. 
Anumite vocale erau înlocuite cu cifre, ca în mesajul de închidere: 

„R3ST ASSUR3D,W3 WILL B3 BACK SOON.“ Hackerilor le-a făcut cu 
siguranță mare plăcere - în stil Jesse James — să demonstreze că erau 
mai inteligenți decât toată structura de putere globală aşa cum era ea 
reprezentată de The New York Times şi de pagina sa Web. Mesajul lor 
era că puteți să fiți bogați, dar nu puteţi concura cu creierele din subte- 
ranele Internetului, chiar dacă au mai puţină putere. Păreau să spună că 
creierele lor aveau o funcție egalizatoare. Într-unul din mesaje se 
declara: „Dacă scriem doar cu majuscule și nu folosim limbajul elitei’ nu 
înseamnă că suntem puști, sau că nu v-am închis c...l vostru cretin. 
Oricine ne numește puşti imaturi, este încă unul care ne subestimează. 
Mai rău, ce ar insemna asta pentru securitatea (voastră)? Că ‘puștii ima- 
turi' au fost capabili să evite măsurile (voastre) de protecţie în valoare 
de 25 000 USD, să evite ecranul de protecţie instalat de administratori 
cu o experienţă de XX ani sau cu XXX absolviri de colegiu. Nee, nee.“ 

Singura revendicare a hackerilor era eliberarea lui Kevin D. Mitnick, 
care, de la arestarea sa de către FBI în februarie 1995, se afla în 
închisoare. Mitnick, cel mai căutat hacker din lume, fusese acuzat de un 
lung șir de delicte, care includea furtul a mii de dosare de date și cel 
puțin 20 000 numere de cărți de credit din sistemele de computere din 
Statele Unite. Operând printr-un modem ataşat la telefonul său celular, 
Mitnick a fost prins după ce a penetrat computerul particular al renumi- 
tului expert în securitatea datelor computerizate, Tsutomi Shimomura, 
cercetător la Supercomputer Center din San Diego. Shimomura a ajutat 
o echipă de tehnicieni din telefonie şi agenţi FBI să identifice frecvența 
telefonului celular al lui Mitnick, reuşindu-se astfel capturarea şi 
arestarea lui. 

În fond, asemenea hackeri sunt fundamentaliști ai Internetului. Au 
propriile lor ritualuri tribale, propriii lor eroi populari, propriul lor lim- 
baj, propriile lor teorii conspirative şi propria lor sursă de adevăr. Dar 
nu au o ideologie politică coerentă în sensul unui sistem alternativ real. 
Ei sunt nişte adevăraţi Harpo. Au o atitudine, nu o ideologie. Vor pur şi 
simplu să slăbească structura politică actuală. Vor să demonstreze că 
sistemul nu poate să-i controleze pe ei, ci că ei sunt cei care pot contro- 
la sistemul. 

Urcând pe scara gradată, îi găsim pe cei ceva mai puțin furioşi şi mai 
putin violenţi, de genul superputernicilor separatiști tamili furioși, care 
în septembrie 1998 au atacat Ambasada Sri Lanka din Washington. 
Washington Post a relatat istoria: „Când Ambasada Sri Lanka a deschis 
o adresă de email, gherilele Tigrilor Tamili au găsit o nouă formă de 
terorism. Imediat au început să invadeze ambasada cu amenințări cu 

bombe şi cu atât de mult ‘spam’ — gunoi pe email —, încât diplomaţii nu 
puteau folosi adresa pentru treburile lor de serviciu. Unul dintre 
diplomați a numit atacul ‘terorism prin e-mail“. Relatarea menţiona că 
Ambasada Sri Lanka s-a adresat în cele din urmă unui expert în com- 
putere care să elaboreze un nou program pentru filtrarea e-maiturilor 
expediate de Liberation Tigers of Tamil Elam (LITE). Tactica Tigrilor a 
fost menţionată în raportul Ministerului de Externe despre terorismul 
global. Raportul consemna că un grup autointitulat Internet Black 
Tigers a atacat încă în august 1997 cu „arme“ email, paralizând sis- 
temul de poştă electronică al ambasadei. „Grupul declara în mesajele 
de pe Internet că ar fi o unitate de elită a LITE, specializată în “atacuri 
sinucigaşe cu bombe email”, informa Ministerul de Externe. Grupul 
folosea ceea ce se numeşte „proiectile anti-server e-maitto-FTP“, care 
supraîncarcă adresa de email țintită şi provoacă un asemenea aflux de 
date, incât destinatarul este forțat să închidă adresa. 


E sfârșit, mai există oamenii furioşi superputernici, cu adevărat fu- 
rioşi şi cu adevărat violenţi, care însă nu folosesc e-mail-ul. Aceştia 
sunt un fel de Harpo cu puşti adevărate. Ei simt că lumea este regle- 
mentată de un sistem din care ei nu fac și nu vor face niciodată parte. În 
concepția lor, Statele Unite, IBM, The New York Times, Wall Street şi 
economia globală sunt toate parte dintr-un edificiu de putere care tre- 
buie dărâmat. Printre acești oameni furioși superputernici şi violenţi se 
numără secta japoneză Aum Shinrikyo (Adevărul suprem), banda lui 
Osama bin Laden din Afghanistan, Unabomber şi grupul Ramzi Yousef 
din New York. Aum Shinrikyo predica un cocktail bizar de hinduism, 
buddhism și de diferite teorii cu privire la conspirații mondiale 
incluzând America, evreii, francmasonii şi capitaliştii globali. În martie 
1995, când a imprăştiat gazul sarin în metroul din Tokio, secta japoneză 
a ucis douăsprezece persoane şi a rănit câteva mii. Potrivit ziarului The 
Economist. Aum Shinrikyo adunase o avere de 1 miliard de dolari și 
achiziționase un elicopter rusesc performant echipat cu un dispozitiv 
pentru pulverizarea unor chimicale letale. Osama bin Laden, milionarul 
din Saudi, care a finanţat atacurile cu bombe asupra ambasadelor ame- 
ricane din Kenya şi Tanzania, în care au pierit 20 de persoane, comunica 
cu regularitate în întreaga lume prin propria sa reţea prin satelit Jihad 
Online QOL). The New York Times a relatat că FBI a capturat com- 
puterul lui Haroun Fazil, care lucra în Kenya pentru Bin Laden şi a găsit 
în el un mesaj e-mail în care el explica detaliat cum urmărea prin CNN 

evenimentele de pe tot globul, folosind Internetul pentru a comunica cu 
alți membri ai rețelei subterane a lui bin Laden şi se autointitula 
„ofițerul de informaţii mediatice al celulei est-africane“. 

Ramzi Yousef a fost omul din umbră al atacului cu bombe din 26 
februarie 1993 asupra World Trade Center din New York, când au murit 
şase persoane şi au fost rănite peste 1000. El provine dintr-o generație 
de tineri furioși din Lumea a Treia, care de mult îşi doreau cu înfocare 
să aibă şansa de a face ceea ce părinţii lor nu au putut face. Aceasta 
însemna să-şi îndrepte întreaga furie împotriva Vestului pentru a 
răzbuna tot haosul produs în societățile lor, dar acest lucru trebuia să se 
realizeze prin folosirea tehnologiei occidentale, deşi ei respingeau 
structura valorilor occidentale care produsese această tehnologie. Le 
plăcea la nebunie ideea de a lua crema de pe know-how-ul tehnologic şi 
de a-l plăti cu propria Visa card, ducând însă în continuare un stil de 
viață fundamentalist, cu ferestre închise și cu un văl care să acopere 
totul. Dacă fundamentaliştii Internetului se limitau doar la un mouse şi 
o defecțiune tehnică în sistemul de funcționare a Unix-ului, Ramzi 
Yousef & Co. nu s-au dat în lături să facă uz de dinamită şi un camion 
Ryder. În fond, însă, urmăreau acelaşi obiectiv — să scuipe în față ameri- 
canizarea-globalizarea şi s-o calce în picioare folosind mijloacele 
sistemului împotriva sistemului. 

Ramzi Yousef este realmente chintesența omului furios superputer- 
nic. Gândiţi-vă doar un minut la el. Care era programul lui? Care era 
ideologia lui? Până la urmă a încercat să arunce în aer cele mai înalte 
două clădiri din America. Voia cumva să întemeieze un stat palestinian 
în Brooklyn? Dorea o replică islamică în New Jersey? Nu. Nu voia, pur 
şi simplu, decât să arunce în aer cele mai înalte două clădiri din 
America. In faţa Federal District Court din Manhattan el a declarat că 
scopul său era să provoace o explozie care să dărâme unul din turnurile 
World Trade Center şi să-l facă să se prăbușească peste celălalt ucigând 
250 000 de cetăţeni. Mesajul lui Ramzi Yousef era că el nu avea nici un 
mesaj în afară de acela de a rupe mesajul trimis societăţii sale de către 
atotputernica America. The Economist observa odată că „înainte 
despre teroriști se spunea că ‘nu au în vedere o grămadă de spectatori, 
ci o grămadă de cadavre." Nu însă oameni furioși superputernici. Ei 
doresc o grămadă de cadavre. Ei nu încearcă să schimbe lumea. Ştiu că 
n-o pot face, așa că nu doresc decât să distrugă cât mai mult posibil. 

Partea mea favorită despre Ramzi Yousef este episodul cu 
Mohammed Salameh, unul dintre conspiratori, care s-a întors — după ce 
s-a produs explozia de la World Trade Center - la agenţia unde împru- 

mutase camionul Ryder folosit pentru atentat. Salameh lăsase o 
garanție de 400 USD pentru camion şi acum voia să-i primească înapoi, 
deşi aruncase în aer camionul. (Celor de la agenţie lea spus că i-a fost 
furat camionul). Pentru Salameh lumea se compunea din două împă- 
rății diferite. Dimineaţa arunci în aer World Trade Center ca să omori 
americani în numele binelui sau al răului, iar după amiaza te duci să-ți 
iei banii înapoi în baza principiilor de drept şi a contractelor americane. 
Nimic nu redă mai bine abilitatea oamenilor furioşi superputernici de a 
profita de tehnologia lumii moderne fără a prelua vreuna dintre valorile 
ei. Când Ramzi Yousef a fost întrebat de anchetatori de ce s-a întors 
Salameh la agenţie - ceea ce a ajutat poliţia să dea de urma făptașilor -, 
el a răspuns printr-un singur cuvânt: „prostie“. Într-adevăr, Salameh a 
ajutat FBI să ajungă la Ramzi Yousef. Până la urmă, poliţia i-a dat de 
urmă în Filipine, a intrat cu forţa în apartamentul folosit de acesta unde 
a găsit toate ultimele sale conspirații înregistrate pe un CD de pe lap- 
topul său Toshiba de un alb mat pe care Yousef lar fi abandonat, potrivit 
afirmațiilor poliției filipineze, atunci când a fugit, în ianuarie 1995, din 
apartamentul său cu puţin înainte de a fi arestat. O mare parte din învi- 
nuirea de conspirație împotriva guvernului Statelor Unite adusă lui 
Ramzi Yousef (pe lângă tentativa de a arunca în aer World Trade Center 
în 1993, ca şi alte atacuri prioectate în ianuarie 1995 impotriva unei du- 
zini de linii aeriene americane) se bazează pe fişierele din acest laptop al 
său, care conţineau programe de zbor, marcarea termenelor la care 
urma să se producă exploziile şi acte de identitate scanate împreună cu 
fotografiile câtorva dintre conspiratori. Ramzi Yousef era adevăratul om 
furios superputernic — cu detonatorul într-o mână şi cu laptopul în alta. 

Stephen P Cohen, expert în problemele Orientului Mijlociu, observa 
că ceea ce este interesant în legătură cu Ramzi Yousef şi ceilalți oameni 
furioși superputernici, este că „înainte, ei credeau că trebuie mai întâi să 
răstoarne propriile lor guverne şi să țină sub control propriile lor state, 
înainte de a putea ataca America. Acum, în schimb, o fac direct ca indi- 
vizi şi pe cont propriu.“ Globalizarea nu numai că face posibil ca ei să 
atace ca indivizi Statele Unite, nu numai că le dă motivul de a ataca, ci le 
oferă şi logica după care să atace. Logica este că propriile lor state nu 
mai reprezintă adevărata structură de putere. Structura de putere rele- 
vantă este globală. Ea se află în mâinile superputerii americane și ale 
superpieţelor, iar ele sunt singurele care spun tuturor celorlalte guverne 
ce au de făcut. De aceea, cine vrea să răstoarne adevărata structură de 
putere, trebuie să se ocupe de superpiețe și să nu-și mai bată capul cu 
guvernele Pakistanului sau Egiptului. . „,. 

Ceea ce îi irită pe acești oameni furioși superputernici nu este numai 
recunoaşterea faptului că Statele Unite sunt superioare din punct de 
vedere tehnologic, ci că ele susțin că valorile lor sunt superioare, pe 
când, în concepția teroriștilor, valorile americane nu sunt nimic mai 
mult decât consumatorism lipsit de suflet și idolatrizarea mecanică a 
tehnologiei. Următorul schimb de cuvinte între Ramzi Yousef și judecă- 
torul său, Kevin Thomas Duffy, a avut loc la încheierea procesului. A 
fost omul furios superputernic împotriva superputerii. 

Ramzi Yousef: „ Vorbiţi mereu de sancțiuni colective şi de uciderea 
unor oameni nevinovaţi... Aţi fost primii care au ucis oameni nevinovaţi 
şi sunteți primii care au introdus acest tip de terorism în istoria omenirii, 
atunci când aţi aruncat o bombă atomică care a ucis zeci de mii de femei 
și copii în Japonia şi când aţi aruncat bombe incendiare asupra orașului 
Tokio, omorând mai bine de 100 000 de oameni, majoritatea civili. I-ați 
omorât arzându-i. Apoi ați mai omorât oameni în Vietnam cu ajutorul 
chimicalelor de tipul așa-numitului agent Orange. În toate războaiele pe 
care le-aţi purtat aţi omorât civili, oameni nevinovaţi, nu soldați. În acest 
secol, ați dus mai multe războaie decât oricare altă țară şi mai aveţi 
îndrăzneala să vorbiți de omorârea unor oameni nevinovaţi. Acum ați 
inventat noi forme de a ucide oameni nevinovaţi. Aveţi aşa-numitul em- 
bargo economic, care nu omoară pe nimeni altcineva în afară de copii şi 
vârstnici şi aceasta nu numai în Irak, ci şi în Cuba şi în alte țări, împotriva 
cărora ați declarat embargo economic de mai bine de 35 de ani. In 
expunerea preliminară a apărării şi în cuvîntul de încheiere al procuro- 
rului am fost numit “terorist. Da, sunt terorist şi sunt mândru de aceasta. 
Sprijin terorismul atâta timp cât este îndreptat împotriva guvernului 
Statelor Unite şi a Israelului, pentru că voi sunteți mai mult decât tero- 
riști, voi sunteți cei care au inventat terorismul și recurgeţi zilnic la el. 
Sunteţi niște măcelari, nişte mincinoşi și nişte ipocriți.“ 

Răspunzându-i, judecătorul Kevin Thomas Duffy nu s-a arătat deloc 
impresionat de furia nihilistă a lui Yousef și Fa atacat: „ Ramzi Yousef, 
susții că eşti un militant islamic. Dintre persoanele omorâte sau rănite în 
vreun fel de bomba de la World Trade Center nu poți să numești nici una 
care să fi făcut ceva împotriva dumitale sau a cauzei dumitale. Nu ţi-a 
păsat, n-ai vrut decât cadavre și răniți. Ramzi Yousef, nu eşti demn să te 
declari islamist. Dumnezeul dumitale este moartea. Dumnezeul dumi- 
tale nu este Allah... N-ai vrut să converteşti pe nimeni. Singurul lucru pe 
care ai vrut să-l faci a fost să semeni moarte. Dumnezeul dumitale nu 
este Allah. Te închini morții și distrugerii. Tot ce faci, nu faci pentru 
Allah, faci numai pentru a-ţi satisface propriul ego deformat. Vrei să-i faci 

pe alții să creadă că eşti un soldat, dar atacurile împotriva civililor pentru 
care eşti condamnat aici au fost atacuri lașe care urmăreau uciderea şi 
mutilarea unor oameni absolut nevinovați... Ramzi Yousef, ai venit în 
această ţară pretinzând că eşti un fundamentalist islamic, dar ţi-a păsat 
prea puțin sau chiar deloc de credința musulmană. Nu pe Allah îl adori, 
ci mai degrabă răul pe care ai ajuns să-l reprezinți. Și trebuie să recunosc 
că, în calitate de apostol al răului ai fost mult mai eficient.“ 

Există un mod în care să ne putem apăra împotriva acestor oameni? 
Ar fi grozav să credem că societăţile care au bune programe sociale sau 
economice sau culturale ar putea elimina invidia şi furia tuturor celor 
care se simt striviți de americanizare-globalizare. Dar nu este posibil. 
Oameni ca Ramzi Yousef sunt în cel mai înalt grad motivaţi sau în cel mai 
înalt grad depravați. Compasiunea manifestată față de ei nu îi va schimba 
şi nu îi va îndrepta către activitatea socială. Ei vor fi întotdeauna un sâm- 
bure dur din Ramzi Yousef. Singura apărare constă în izolarea acestui 
sâmbure dur de societatea mult mai mare din jurul lui prin asigurarea 
participării unei părți cât mai mari din societate la globalizare. Modul 
cum se poate realiza acest lucru constituie tema ultimului capitol al 


Fireşte, nu trebuie să ne facem iluzii. Oamenii furioși superputer- 
nici sunt afară și reprezintă pericolul iminent pentru Statele Unite şi 
pentru stabilitatea acestui nou sistem în zilele noastre. Nu pentru că 
Ramzi Yousef ar putea deveni într-o bună zi o superputere. Nu, nu, nu. 
Ci pentru că în lumea de astăzi sunt atât de mulți cei care ar putea fi 
Ramzi Yousef. 

Dacă vreti să vorbiti cu o fiintă 
umană, apăsati #1 


recunoaşterea faptului că globalizarea este totul și este opusul la 

totul. Ea poate da incredibil de multă putere şi poate fi incre- 
dibil de constrângătoare. Ea poate democratiza şansele și poate demo- 
cratiza şi panica. Ea face ca balenele să fie mai mari și plevușca mai 
mică. Ea te depăşeşte tot mai repede şi te ajunge din urmă tot mai 
repede. Omogenizează culturi, dar în acelaşi timp le dă multora 
posibilitatea să-și împartă individualitatea lor unică cu zone tot mai mari 
şi tot mai îndepărtate. Ne face să gonim mai înverşunat ca oricând după 
Lexus, agățându-ne însă tot mai strâns de măslinii noştri. Ne 
capacitează să intrăm în lume mai departe ca oricând şi capacitează 
lumea să pătrundă în noi mai adânc decât oricând. 

Aşa cum am încercat să demonstrez în carte, de când globalizarea a 
devenit un sistem internaţional, diferitele țări și comunități au tot oscilat 
între atracţia exercitată de beneficiile ei şi respingerea din cauza deza- 
vantajelor. Până acum, în fluxul și refluxul dintre globalizare și reacția 
împotriva ei, globalizarea şi-a păstrat supremaţia în toate ţările impor- 
tante care au aderat la sistem. In nici o ţară importantă adversarii 
globalizării n-au reușit să preia puterea și în nici o țară importantă reacția 
împotriva globalizării n-a fost atât de populară, încât să submineze intre- 
gul sistem - ca în exemplul Austro-Ungariei înaintea primului război 
mondial și cel al Germaniei şi Japoniei înainte de cel de-al doilea Război 
Mondial. 

Așa va fi întotdeauna? Globalizarea este ireversibilă? Am sentimen- 
tul că este „aproape“ ireversibilă. De ce spun „aproape“ și nu absolut 
ireversibilă? Este foarte dificil ca globalizarea să devină reversibilă, pen- 
tru că ea este promovată deopotrivă de aspiraţiile umane enorm de 
puternice spre standarde de viață tot mai înalte, ca și de tehnologiile 


D acă există un fir roşu care trece prin această carte, acesta este 

enorm de puternice care în fiecare zi integrează tot mai mult lumea, 
indiferent dacă acest lucru ne place sau nu. Teoretic, aceste aspirații ar 
putea fi înăbușite și aceste tehnologii ar putea fi înlăturate, dar numai cu 
un preț mare pentru dezvoltarea societăţii şi numai prin înălțarea unor 
ziduri tot mai înalte și tot mai groase. Părerea mea este că aşa ceva nu 
se va întâmpla la scară mondială, dar posibilitatea există. Ea ar putea 
deveni realitate, dacă sistemul ar degenera în așa măsură, încât nu 
numai minoritățile dezavantajate să simtă că se abuzează de ele, ci şi 
marile majorități din țările mari. : 

Și cum s-ar putea întâmpla toate acestea? Într-un anumit sens, cea 
mai mare ameninţare pentru globalizare vine din partea globalizării 
înseși. Sistemul ar putea conține sămânța propriei distrugeri. In conti- 
nuare vor fi descrise cinci trăsături şi tendinţe în care globalizarea ar 
putea pur şi simplu să se dezlănțuie sau să devină atât de opresivă, încât 
marile majorități dintr-un mare număr de țări mari să se simtă păgubite 
şi de aceea să se revolte împotriva sistemului sau să încerce să ridice 
noi ziduri. În continuare vor fi expuse cele mai importante cauze pentru 
care s-ar putea petrece asemenea lucruri. 


Pur si simplu prea dură 


În 1997, când am vizitat Bangkokul în timpul crizei economice thai- 
landeze, am stat de vorbă cu un diplomat american despre ce a 
însemnat pentru Thailanda acest regres. Am vorbit în mod special 
despre faptul că Thailanda trebuia să-și pună la punct, în cel mai scurt 
timp, software-ul şi sistemul de operare, pentru a se putea încadra cu 
succes în jocul globalizării. Diplomatul mi-a înșirat o întreagă listă şi, 
când a terminat, i-am spus: „Ştiţi că noi i-am cerut Thailandei să facă în 
douăzeci de ani ceea ce Statele Unite au trebuit să facă în două sute?“ 

„Ba nu“, a replicat el dând energic din cap, de parcă aș fi spus o 
mare prostie. „ Nu îi cerem să facă în douăzeci de ani... Îi cerem s-o facă 
într-un an!“ 

Acum este absolut evident că puterea și statutul unei țări în era glo- 
balizării depind, parțial, de măsura în care ea este capabilă şi dorește să 
dezvolte software-ul și sistemul de operare potrivit de care este nevoie 
pentru a merge înainte. Dar ce se întâmplă dacă procesul de dezvoltare 
a acestor instituţii, de liberalizare a piețelor și de imbrăcare a cămăşii de 
forță din aur se dovedeşte a fi prea dur pentru multe țări mari? 
Politicienii şi adepţii lor vor fi dispuşi să plătească drumul spre Disney 
World cu o grămadă de dureri şi privaţiuni, dar totul are o limită. Henry 

Kissinger a formulat această situație astfel: „politicienii nu pot supra- 
viețui ca avocați ai unei austerități aproape permanente, care se bazează 
pe directive impuse din afară.“ Formarea software-ului poate lua un 
timp îndelungat, modelarea țării dumneavoastră pentru a căpăta tipul 
adecvat aderării la Turma electronică poate dura mult, iar unele țări 
poate că încă nu sunt în situația de a face față unei asemenea sarcini din 
punct de vedere politic şi economic — cel puţin nu în acel interval pe 
care pare să-l reclame Turma. Alte țări pot să nu fie pregătite cultural 
pentru o asemenea sarcină. Schimbările culturale sunt mai lente. Este 
cu mult mai ușor să dezvolți un nou model de Lexus decât o nouă specie 
de măslini, un proces care poate dura câteva generații. 

Considerând că începutul acualului sistem al globalizării coincide cu 
căderea Zidului Berlinului, înseamnă că sistemul a intrat în cel de-al 
doilea deceniu de existenţă. In primul deceniu al sistemului globalizării, 
am fost martorii soartei de care au avut parte țările mici, ca Bosnia, 
Albania, Algeria, Serbia, Siria și multe state africane, incapabile să reali- 
zeze tranziţia. Dar aceste state sunt atât de slabe şi atât de mici, încât 
sistemul construieşte pur și simplu în jurul lor un zid de protecţie. 

Intrând în cel de al doilea deceniu, ne confruntăm cu o problemă 
mult mai gravă: ce se întâmplă dacă ţări foarte mari — cum ar fi Rusia, 
China și Japonia, ca să nu mai vorbim de Indonezia, Brazilia sau chiar 
unele țări membre ale Uniunii Monetare Europene - eșuează în reali- 
zarea tranziţiei? Ce se întâmplă dacă lor li se pare prea dureroasă 
îmbrăcarea cămăşii de forță din aur sau dacă societățile lor pur și simplu 
nu pot face pasul cultural, politic și economic spre un capitalism de tip 
Schumpeter, mai brutal şi mai direct, în care companiilor falimentare li 
se dă glonţul de graţie, fără a le mai ține conectate ani de zile la aparatul 
de respirație artificială. Datorită celor trei democratizări, colapsul 
Uniunii Sovietice și al erei economice comuniste a Chinei a fost 
inevitabil. Poate că lor li se datorează şi colapsul regimurilor corupte din 
Albania sau din Indonezia. Poate că ele au provocat şi colapsul sistemu- 
lui economic al Japoniei, manipulat şi superprotejat. Dar aceasta nu 
înseamnă că şi succesul noului sistem al globalizării este inevitabil. 

Să aruncăm o privire asupra celor mai importante trei țări dintre 
cele menţionate mai sus - Rusia, China şi Japonia. Ce observăm la o 
examinare mai atentă? Vedem trei state naţionale mari, puternice, care, 
pe din afară, arată ca nişte luptători de categorie grea acoperiţi de 
muşchi, dar, pe dinăuntru, suferă de grave boli de inimă. Inimile lor — 
adică, sistemele lor de operare şi software-urile lor, care sunt răspunză- 
toare pentru pomparea sângelui în mușchii lor industriali, sunt blocate, 

așa încât pompează prea mult sânge în picioare și prea puțin în cap şi în 
alte zone. Rusia are nevoie de un transplant total. China are nevoie de 
un cvintuplu bypass. lar Japonia are nevoie de un tratament medica- 
mentos care să-i scadă drastic colesterolul. (Franța, Germania şi alte 
câteva state din Vestul Europei nu au nevoie de tratamente atât de radi- 
cale, dar vor trebui să urmeze serioase diete fără grăsimi, pentru a fi în 
formă, dacă vor să îmbrace varianta lor de cămașă de forță din aur — 
Uniunea Monetară Europeană. Această dietă este uneori greu de supor- 
tat şi va cere unele reale schimbări ale modului de viață, din care cauză 
Uniunea Monetară Europeană va fi mult mai greu de susținut politic 
decât își închipuie mulți.) 

Eu am crescut într-o perioadă în care cea mai mare amenințare 
externă pentru America o reprezenta forța militară din Rusia şi China şi 
forța economică a Japoniei. Mi se pare însă că fetele mele, care au acum 
10 şi, respectiv, 13 ani, vor creşte într-o perioadă în care cea mai mare 
ameninţare pentru America va veni din partea slăbiciunii militare a 
Rusiei şi Chinei şi a slăbiciunii economice a Japoniei. Adaptarea la acest 
nou sistem va fi extrem de dificilă pentru cele trei țări. Este adevărat, 
aceste țări sunt diferite, și provocările la care sunt expuse sunt diferite, 
dar nu atât de diferite cum s-ar putea crede. 


Japonia 


Acum vă voi dezvălui un mic secret: economia Japoniei a fost întot- 
deauna mult mai apropiată de economia comunistă decât de cea 
capitalistă. Sau, după cum spune Walt Mossberg, editorialist pe probleme 
tehnice la Wall Street Journal, „Japonia a fost ţara comunistă cu cel mai 
mare succes din lume.“ De fapt, a fost singura țară în care comunismul 
într-adevăr a funcționat. Realmente. În timpul Războiului Rece, Japonia a 
fost guvernată de un singur partid, Partidul Liberal Democratic (LDP). 
Japonia era guvernată de LDP iar statul era condus de nomenclatură, 
elita birocratică, la fel ca în Rusia și China. Aceste elite birocratice 
hotărau deseori unde trebuiau repartizate resursele. În Japonia presa 
scrisă și audiovizuală era incredibil de docilă și, chiar dacă nu era contro- 
lată în mod oficial de guvern, în esenţă se ghida în funcție de el. 
Comportamentul populației japoneze era profund conformist, iar cine se 
abătea de la normă, avea de plătit un preţ mare. Nonconformiștii nu erau 
trimiși în gulaguri, ci în propria lor Siberie internă. În Japonia, noncon- 
formiştii erau etichetați drept „ Madogiwazoku“, ceea ce s-ar traduce prin 
„cei ce privesc de la fereastră“, pentru că deseori locurile lor de muncă 

erau orientate spre fereastră, cu spatele la colegii lor de muncă și erau, 
practic, evitați. Această populație conformistă era dispusă să accepte multe 
ore de muncă drept răsplata unui standard de viaţă în creştere, contracte 
de muncă pe viață și o anumită stabilitate a vieții. Japonia avea un program 
forțat de economii, prin care cetățenii, ca şi instituțiile erau siliți să 
economisească și să investească, în loc să consume. Dacă comunismul 
sovietic ar fi funcţionat măcat pe jumătate atât de bine ca varianta 
japoneză, Moscova nu ar fi pierdut niciodată Războiul Rece. 

Evident, această descriere este doar ironică. Economia Japoniei a 
avut şi un element de piaţă liberă. O treime din economia Japoniei este 
formată astăzi din firme de vârf, scutite de impozite şi competitive la nivel 
mondial, cum sunt Sony, Mitsubishi, Canon şi Lexus. Acestea se numără 
printre cele mai bune din lume și i-au adus Japoniei o grămadă de bani. 
Aceste economii au protejat celelalte două treimi ale economiei japoneze 
— segmentul comunist, format din firme dinozauriene, umflate, sclero- 
zate, care au supraviețuit ani de zile grație barierelor protecţioniste 
ridicate de statul unipartid din Japonia. Japonia a adunat atât de mulți 
bani în timpul Războiului Rece, încât a trecut prin primul deceniu de 
globalizare fără pierderi, deşi, din 1992, economia ei n-a mai înregistrat, 
practic, nici o creştere. În schimb, Coreea s-a orientat după modelul 
japonez, dar nu a dispus de uriaşele rezerve ale Japoniei atunci când s-au 
spart zăgazurile, aşa încât adaptarea ei a fost dureroasă, brutală și de azi 
pe mâine. 

În sfârşit, dacă Japonia vrea să evite o stagnare permanentă, va tre- 
bui să „privatizeze“ segmentul comunist al economiei japoneze, exact 
ca în Rusia şi China. Firmelor şi băncilor ineficiente trebuie să li se dea 
lovitura de graţie, iar capitalul lor mort să fie transferat la firme mai efi- 
ciente. Este ceva ce deja creează imense tulburări sociale în interiorul 
Japoniei. 

America este o societate în care normele culturale — flexibilitatea şi 
transparenţa ~ se acordă perfect cu normele lumii afacerilor pe care 
sistemul globalizării le apreciază cel mai mult — flexibilitatea şi transpa- 
renţa. În Japonia nu există acest acord. Cultura ei este secretă și opacă 
şi sistemul său este renumit prin rigiditatea sa. Cu cât discrepanţa dintre 
normele culturale ale unei ţări şi normele sistemului globalizării sunt 
mai mari, cu atât mai contorsionat va fi procesul de adaptare la acest 
sistem. În lumea musulmană, femeile pioase poartă un văl pe față pentru 
a ține lumea exterioară la distanţă. Japonia este ca o insulă acoperită de 
un văl. Vălul este foarte delicat şi aproape invizibil, dar el există şi ține la 

distanță cu mult mai mult din lumea exterioară decât poate bănui 
vizitatorul obişnuit. 

Cu toate acestea, istoria Japoniei ne spune că această țară este capa- 
bilă de schimbări şi de adaptarea la noi sisteme, dar numai după ce a 
atins punctul de criză care să-i forțeze mâna. Nu mă îndoiesc că Japonia 
poate fi din nou o formidabilă putere economică, dar aceasta se va întâm- 
pla abia după ce ea va trece prin câteva dureroase ajustări sociale, 
politice şi culturale. Să luăm doar o frumoasă şi veche tradiție japoneză şi 
anume consiliile de supraveghere ale aproape tuturor societăților pu- 
blice- cu excepția firmelor celor mai moderne, americanizate, de genul 
Sony - sunt alcătuite din cadre de conducere la pensie şi active, 
deținătorii de acţiuni neavând, practic, nici un vot. În Japonia, membrii 
consiliilor de conducere nu sunt independenți, veniţi de undeva din 
afară. Intr-un asemenea sistem închistat nu există nici o posibilitate de 
schimbare sau de distrugere creatoare cu viteza cerută de viitorul dece- 
niu. Până la urmă se va adapta Japonia? Va trebui. Dar nu fără greutate. 

Când am vizitat Tokio la începutul anului 1999, un prieten al meu de 
la Ministerul de Externe al Japoniei şi-a început conversaţia cu mine 
după cum urmează: „Fiul meu ne-a informat (pe soția mea și pe mine) 
cu puțin timp în urmă că doreşte să devină manager de fonduri, dar nu 
vrea să lucreze pentru o bancă japoneză. Vrea să lucreze la o bancă 
internațională. Instituţiile japoneze cu care tinerii din generaţia mea ar 
fi vrut în mod automat să colaboreze, ca şi băncile mari, dispar. Este 
ceva nou. Soţia mea nu l-a putut înţelege pe fiul nostru. De aceea el i-a 
spus: Dacă vrei să înţelegi ce vreau eu să fac, urmăreşte acest film. I-a 
dat o casetă video cu filmul Q ople's Monev, despre un financiar 
din New York care preia o companie muribundă din New England (şi o 
revitalizează) . Soția mea mai e și acum supărată.“ 

O altă prietenă japoneză care lucrează în recrutarea de personal de 
conducere imi spunea că întotdeauna a întâmpinat dificultăți încercând 
să atragă japonezi pentru companiile americane, deoarece în Japonia se 
știe despre aceste firme americane că, spre deosebire de cele japoneze, 
practică cei „3 K — kitsui, cuvântul japonez pentru “foarte solicitant, 
kaiko, în japoneză 'concediere', atunci când oamenii nu au performanţe 
şi kyoso, însemnând în japoneză ‘competiție. Dar timpurile se schimbă 
în Japonia și la fel şi japonezii. Prietena mea mi-a spus că acum li se 
adresează astfel clienţilor: „Chiar dacă credeţi că astăzi vă înscrieţi pe 
viaţă la o companie japoneză, dimineața s-ar putea să vă treziți şi să 
descoperiți că foarte curând veţi lucra pentru o companie străină, aşa că 
ați putea să vă angajați acum şi să învățați să vă adaptați.“ 

China 


China se va adapta şi ea cu greu - nu din considerente culturale, ci 
politice. China vrea, dar nu găseşte calea. Cea mai mare greşeală pe 
care o fac unii strategi este să creadă că China va creşte cu începere de 
astăzi în mod continuu sub aspect economic şi militar până când, peste 
20 de ani, va ajunge să concureze cu Statele Unite şi va deveni o super- 
putere de același calibru. Eu nu cred. 

Să nu mă înțelegeţi greşit. In douăzeci de ani China poate deveni o 
forță economică și militară capabilă să rivalizeze cu Statele Unite, dar 
drumul până în acel punct nu va fi o linie dreaptă. Pe drum va fi un uriaş 
atenuator de viteză, care va trebui depășit mai întâi. În ianuarie 2000, 
aproximativ 40% din economia chineză consta din întreprinderi şi bănci 
proprietate de stat, multe dintre ele falimentare sau neproductive. 
Singurul mod în care China se poate îngriji de milioanele de chinezi 
care muncesc pentru aceste firme este să le privatizeze, închizând sau 
contopind firmele slabe şi orientând capitalul spre cele eficiente şi pro- 
fitabile. Unicul mod în care China poate face acest lucru fără șomaj 
masiv este un masiv aflux de investiţii străine. 

Este adevărat că astăzi China a atras un grad înalt de investiții 
străine directe în anumite fabrici, dar moneda ei nu este total converti- 
bilă şi nici nu are o piaţă de acțiuni şi de obligaţiuni pe care străinii să 
poată acţiona liber. Apoi, în China există încă un capitalism clientelar, 
care începe să descurajeze mulți investitori străini. Mai mult, Partidul 
Comunist din China se află la conducerea unei serii de afaceri și scan- 
daluri de corupție de pe urma cărora se finanţează şi îşi consolidează 
puterea. Un exemplu pentru proporţiile acestei masive corupți oficiale 
din China a fost făcut cunoscut în octombrie 1998 în urma unei exper- 
tize cu privire la achizițiile de cereale făcute de statul chinez, care a scos 
la iveală faptul că, din cele 65 miliarde dolari rezervaţi începând din 
1992 pentru achiziţiile de cereale, 25 miliarde sau aproximativ 40% au 
„dispărut“. Potrivit numărului din 2 noiembrie 1998 al revistei Time, s-a 
constatat că o mare parte din sumele lipsă au fost cheltuite de func- 
ționari guvernamentali pentru luxoase locuinţe personale, pentru 
comerțul cu hârtii de valoare speculative și achiziționări de mașini şi 
telefoane celulare. Dilema Chinei este că ea nu poate atrage suficient 
capital de la Turma electronică pentru a salva jumătate din economia sa 
falimentară care se află în proprietatea statului fără a ridica întregul său 
sistem de operare de la DOSCapital 1.0 la 6.0 şi fără a instala un real 
software al statului de drept. Dar toate acestea se vor izbi frontal de obi- 
ceiurile şi interesele partidului corupt de la cârma Chinei. 

De aceea nu se poate porni în linie dreaptă din punctul în care se află 
acum China până la cel în care doreşte să se afle peste douăzeci de ani și 
nici nu se poate presupune că, sub conducerea Partidului Comunist 
Chinez, va deveni un sistem autoritar tot mai bogat. Este un nonsens. 
Mai devreme sau mai târziu, se va izbi de limitele pe care şi le-a autoim- 
pus - limite care se datorează aderenței continue la ideologia comunistă 
în multe sectoare şi obsesiei statului în ce priveşte controlul politic. 
Într-un anumit punct, China fie că nu va deveni mai bogată, fie că nu va 
mai fi atât de autoritară cum este astăzi, dar ceva va trebui să se schimbe, 
pentru că ceea ce-şi poate permite astăzi guvernul chinez, nu-şi va mai 
putea permite o dată ce țara va fi în întregime conectată la Turma elec- 
tronică. Cei care sunt de altă părere, comit o mare greşeală dând prea 
mult crezare liderilor chinezi și neînțelegând marile provocări cărora 
trebuie să le facă față China în contextul sistemului globalizării. Tranziția 
Chinei nu va fi floare la ureche. Dacă 1,2 miliarde de oameni care merg 
cu o viteză de 80 mile pe oră dau peste un obstacol, zguduirea se va simți 
în toată lumea. Momentul în care China se va izbi de un asemenea obsta- 
col va produce cea mai serioasă ameninţare la stabilitatea lumii — încă o 
dată, nu din cauza forței ei, ci a slăbiciunii ei. Aceasta deoarece, odată ce 
China va abandona complet ideologia comunistă şi se va confrunta 
simultan cu forța întreagă şi traumatizantă a ajustării conform sistemului 
globalizării, presupunând deschidere economică şi politică, unica ideolo- 
gie la care va putea recurge regimul pentru a ţine ţara adunată la un loc, 
a-şi legitima guvernarea şi a distrage atenţia naţiunii va fi cea a vechiului 
şi răsucitului măslin al Chinei — naționalismul său. O Chină naționalistă 
care găsește că noul sistem al globalizării este “pur şi simplu prea greu“ 
poate reprezenta o ameninţare reală la stabilitatea sistemului. 


Rusia 


Același lucru este valabil și pentru Rusia şi încă într-o măsură şi mai 
mare, deoarece ea porneşte de la o bază mult mai joasă decât China sau 
Japonia. 

Este adevărat, Rusia este în continuare o țară cu o armată puternică, 
dotată cu arme nucleare. Dar acum ea este integrată în sistemul globa- 
lizării, ceea ce înseamnă că slăbiciunea Rusiei și nu forța ei reprezintă o 
amenințare iminentă pentru stabilitatea lumii și va reprezenta încă ceva 
timp. Prăbușirea economiei Rusiei în august 1998 a adus într-o lună 
instituţiilor financiare occidentale mai multe daune decât şaptezeci de 
ani de comunism în Rusia. Unii politicieni şi analiști de politică externă 

sunt atât de încântați de Războiul Rece, încât pur și simplu nu văd că 
Rusia de astăzi este altceva decât Uniunea Sovietică, iar sistemul 
internaţional de astăzi este altceva decât cel din timpul Războiului Rece. 
Este uluitor cum Germania nazistă, care a declanşat un război împo- 
triva omenirii şi a exterminat şase milioane de evrei, s-a transformat 
de-a lungul a două generaţii intr-o democraţie prosperă şi este acceptată 
ca una dintre cele mai vibrante democraţii din lume. Dar Războinicii 
Reci încă mai consideră Rusia o ţară incapabilă de schimbare și sortită 
congenital să fie duşmanul geopolitic al Americii — pe veci. 

Nu, n-ar trebui să tratăm Rusia de astăzi la fel ca pe Canada, doar 
pentru că acolo au avut loc o dată alegeri democratice. Este o ţară mare, 
cu o istorie mare și mari stocuri de arme nucleare și va continua să se 
întreacă cu America pentru împărţirea influenţei la fel ca oricare altă 
mare putere. Dar acest lucru este valabil şi în ceea ce priveşte Franța. 
Rusia nu mai este Uniunea Sovietică. Este o naţiune în plină tranziţie 
incertă care are loc în contextul unui sistem internațional foarte diferit. 
Se prea poate ca Rusia să nu fie în stare să realizeze tranziţia la 
DOSCapital 1.0., de 6.0. nici să nu mai vorbim, dar nu se poate spune 
dinainte că nu va reuși s-o facă. Ca şi în cazul Chinei şi Japoniei, avem 
enorm de pierdut prin tranziția Rusiei —, pe care nu o putem determina, 
dar o putem influenţa. Nu stă în puterea noastră să facem din Rusia un 
loc mai bun, dar trebuie să stea în puterea noastră să facem din ea un loc 
mai puţin periculos, furios şi izolat. Din această cauză extinderea NATO 
a fost o greşeală. În sistemul globalizării, problemele cele mai arzătoare 
pentru Statele Unite sunt vânzările de focoase de explozibile pe piața 
neagră, reducerea armelor nucleare strategice, degradarea mediului 
înconjurător, controlul asupra unor state escroace ca Irakul sau Coreea 
de Nord şi viruşii financiari. Nici unul dintre aceste subiecte nu poate fi 
abordat eficient de America fără cooperarea cu o Rusie oarecum stabilă 
și pe cale de democratizare. De aceea, prioritar pentru noi este să atra- 
gem Rusia într-o colaborare şi să facem tot ce e necesar pentru a 
promova acolo reforme politice, nu să ne preocupăm de extinderea 
NATO, care nu poate decât să ingreuneze colaborarea cu Moscova. 

La începutul anului 1998, eram la Praga în biroul lui Karel Kovonda, 
adjunctul ministrului de externe ceh. Pe parcursul explicaţiilor lui 
foarte elocvente în favoarea extinderii NATO în Republica Cehă, el şi-a 
expus şi considerațiile sale asupra modului în care globalizarea afecta 
vecinătatea sa imediată şi Republica Cehă în general. 

„Mă bucur de atmosfera internațională de aici de când Războiul 
Rece a luat sfârşit, iar Republica Cehă este deschisă spre întreaga 

lume“, a spus Kovonda. „Copilul meu merge la grădiniță împreună cu o 
fetiță din Coreea şi cu copii din Croația și Bosnia. Cumpăr delicatese din 
China de la băcanul din colț. Dar reversul medaliei este că în casa de 
alături s-au instalat câțiva mafioți ucraineni. Toate acestea în orășelul 
meu satelit de lângă Praga. In prezent se accentuează suspiciunea şi 
inconfortul din cauza creşterii dramatice a străinilor care trăiesc în 
această ţară ilegal, care muncesc în această țară ilegal, care fac comerţ 
în această țară ilegal și fac afaceri în această ţară ilegal — fie că e vorba 
de cel mai obscur colț de provincie, fie de chiar inima Pragăi. Puteţi 
vedea astăzi în Republica Cehă ambele feţe ale globalizării; ne aflăm la 
intersecția drumurilor Europei, suntem prima stație pentru o mulțime 
de emigranţi ilegali din Est, dar, pe de altă parte, granița noastră 
comună cu Germania (este acum mai puţin deschisă). Pe biroul meu se 
află un raport strict secret despre crima organizată la nivel internaţional 
și despre activitățile criminale din această țară. În vechile vremuri ale 
comunismului multe din toate aceste lucruri nu ar fi fost posibile. Când 
aici erau la putere comuniștii, viza pentru țara noastră aproape că nu se 
putea primi. Acum intri aici fără viză. Pericolul îl constituie contrabanda 
cu materiale radioactive. Am prins o serie de persoane care transportau 
substanțe radioactive din țări de la Est de noi în țări de la Sud de noi. 
Aceste pericole creează mari griji multor oameni de la noi...“ 

M-am mărginit să dau din cap şi am renunţat să mai întreb de unde 
credea el că veneau aceste periculoase substanțe radioactive şi cum 
avea de gând să soluţioneze problema, dacă Rusia ar fi deranjată de 
extinderea NATO. 

În Rusia, China şi Japonia sunt lideri din generația Războiului Rece, 
care încearcă să gestioneze tranziția în era globalizării și în multe cazuri, 
pur şi simplu, le lipsesc instrumentele necesare. Deşi ruşii au eliminat 
planificarea de la centru, ideologia comunistă și comisarii, ei n-au fost în 
stare să elimine așa de ușor cultura comunismului și s- o înlocuiască cu 
cultura capitalismului. 

Într-adevăr, în Rusia, China şi Japonia ar trebui, probabil, să aştep- 
tăm ca ceea ce numea Robert Hormats „generaţia sfârşitului de 
mileniu“ — cei care s-au format în sistemul globalizării — să preia puterea 
în aceste țări pentru ca acolo să se producă o cotitură radicală. „Când 
cineva mă întreabă, spune Hormats, cum s-ar putea produce schimbări 
politice în Rusia, eu spun întotdeauna că acesta este un proces care 
durează nouă luni şi apoi încă douăzeci şi unu de ani. lar acum Rusia se 
află chiar la mijlocul acestui proces.“ 

Îngrijorător este ceea ce se petrece în acest interval, în timp ce noi 
aşteptăm această nouă generație. Am comparat mai înainte instituțiile 
cu ţările şi sunt multe de spus în legătură cu această comparaţie. Dar 
într-o singură privinţă țările nu vor fi niciodată la fel ca instituțiile. 
Companiile pot să crească, să eşueze, să cadă și să dispară. Țările pot să 
crească, să eșueze şi să cadă — dar rareori se întâmplă să dispară. În 
schimb, continuă să existe ca state eșuate. Imaginaţi-vă că IBM dă fali- 
ment, dar rămâne mai departe pe piață cu toţi vânzătorii și managerii 
săi neplătiți, vânzând componente de computere pe piața neagră, încer- 
când să escrocheze vechii clienţi și să demonstreze cât de important a 
rămas, în timp ce le pune beţe-n roate vechilor concurenți. 

Unul dintre motivele pentru care era globalizării dinainte de 1914 a 
dat greș şi a afluat în primul Război Mondial ka constituit faptul că 
Imperiul Austro-Ungar, una dintre principalele piese din sistemul euro- 
pean al echilibrului de puteri din acele zile, a cunoscut o lungă şi lentă 
erodare a puterii care s-a accentuat între 1909 şi 1914. Imperiul 
Austro-Ungar a înțeles că ieşea din marea cursă pentru putere sub 
aspect economic, militar şi politic. În loc să îndure în linişte această 
umilință, el s-a comportat ca pistolarul care joacă un poker pe care ştie 
că nu poate să-l câştige. El răstoarnă masa şi începe să tragă. În cazul 
Imperiului Austro-Ungar, acesta s-a aliat cu Germania pentru a elimina 
Serbia într-un război local, fiind conştient că toate acestea vor duce la un 
război mondial cu Rusia. 

Dacă Serbia, Albania şi Algeria joacă fals, s-ar putea să fie cam neplă- 
cut, dar sistemul ca întreg nu va fi în pericol. Dar ceea ce nu ştim, este 
ce se va întâmpla dacă şi atunci când state mari, cum sunt Rusia, 
Japonia sau China, eșuează în procesul globalizării, dar dispun în con- 
tinuare de puterea militară din vechiul sistem. Așa cum arăta analistul 
politic Robert A. Pastor în cartea sa A Centurv's Journey: How the 
Great Powers Shape the World provocarea constituită de sistemul glo- 
balizării după Războiul Rece a fost într-adevăr foarte asemănătoare cu 

„provocarea constituită de sistemul Versailles după primul Război 
Mondial: cum îi integrăm în sistemul câştigătorilor pe cei învinşi? Pacea 
de la Versailles a făcut un lucru mizerabil din integrarea celor care au 
pierdut și pe care i-a nemulțumit atât de mult, încât a şi fost aruncată 
sămânța celui de al doilea război mondial. Pacea care a urmat celui de al 
doilea Război Mondial a făcut un lucru bun integrându-i pe marii învinşi 
— Germania și Japonia - ceea ce a contribuit la stabilizarea atât a 
Europei, cât şi a Asiei. 


434 LEXUS ŞI MĂSLINUL 


În cazul lumii de după Războiul Rece problema este următoarea: 
cum îi integrăm pe cei care au pierdut din cauza Războiului Rece în sis- 
temul globalizării orientat spre piață şi compus mai ales din state 
democratice? Este un lucru deosebit de dificil, observă Pastor, pentru 
că pacea care a urmat Războiului Rece diferă de pacea de la Versailles 
prin aceea că victoria din Războiul Rece a aliaţilor occidentali nu a fost 
una necondiționată. Occidentul nu a ocupat Rusia sau China sau 
Vietnamul și, prin urmare, capacitatea sa de a influența sau modela 
politicile interne ale învinşilor Războiului Rece a fost limitată, cu variații 
mari de la țară la ţară. Cu toate acestea, sistemul este enorm interesat în 
integrarea cu succes a unor ţări ca Rusia şi China. Principalul ingre- 
dient al oricărui sistem internaţional stabil constă, după cum spune 
Pastor, în aceea că principalii contestatari cred că e preferabil să mizeze 
pe sistem decât să îl răstoarne.“ Până acum acest lucru mai este valabil 
pentru Rusia și China în ce priveşte sistemul globalizării. Dar ce se va 
întâmpla în momentul în care, pentru aceste țări, ca și pentru altele, va 
deveni pur şi simplu mult prea greu să se încadreze? Ţările care nu pot 
produce microcipuri vor produce, în schimb, tulburări? 

Problema nu se pune numai pentru ţările în curs de dezvoltare, sau 
pentru cei care nu au deprinderile necesare, ci chiar şi pentru cei care 
pot broduce microcipuri. O chestiune legată de faptul că lucrurile devin 
„Pur şi simplu prea grele“ pentru oameni în zilele noastre este aceea că 
ele se desfășoară și „mult prea repede“. Ritmul schimbării în sistemul 
globalizării a ajuns atât de rapid, condițiile succesului evoluând con- 
stant, încât nimeni nu mai are senzația că se află pe un teren sigur aşa 
cum părinții noştri cel puțin păreau să se simtă într-o lume de ziduri, în 
care apartenența la un sindicat sau o carieră de o viaţă în cadrul 
aceleiaşi companii păreau să garanteze stabilitatea vieţii unei persoane. 
După apariția primei ediții a acestei cărți am primit o scrisoare 
emoţionantă de la o femeie din Roanoke, Illinois, care exprima elocvent 
îngrijorarea pe care o aud deseori de la oameni, dar pentru care nu pot 
oferi un răspuns ușor: ce se întâmplă dacă viteza schimbării impuse de 
noul sistem depăşeşte ceea ce pot suporta indivizii, companiile şi țările? 
Iată scrisoarea: 


Dragă domnule Friedman, sper ca această scrisoare să vă par- 
vină și că veţi putea dezlega o enigmă pentru mine. V-am urmărit la 
mai multe talk-show-uri şi m-ați impresionat suficient pentru a vă 
cumpăra cartea. Am citit-o de mai multe ori, fără să fi găsit răspuns 
la întrebarea mea: unde mă situez eu, de fapt, pe piaţa din zilele 
noastre? Soţul meu şi cu mine am lucrat întotdeauna pe cont pro- 

priu, dar fără succes. În 1984, am reuşit să intru la colegiu unde m-am 
înscris cu frenezie la toate cursurile pe care mi le puteam permite, 
inclusiv calculatoare, economie, titluri de valoare, afaceri şi con- 
tabilitate. Economia locală trecea printr-o perioadă de profundă 
recesiune, întrucât ceea ce afecta firma Caterpillar afecta toată 
lumea din zonă. Ceea ce am găsit de lucru nu a dus nicăieri şi, în 
cele din urmă, m-am pensionat. Intre timp soțul meu s-a apucat să 
vândă computere făcute acasă; a fost prima oară când a câştigat ceva 
bani. O dată cu afluxul de computere sub 1000 dolari, acest curs po- 
zitiv a luat sfârşit. Amândoi cunoaștem toate elementele esențiale 
ale afacerii, inclusiv Internet și computere, dar nu vedem cum ne-am 
putea găsi locul pe piaţa globală. Știm „cum“ să vindem, dar nu și 
„ce“ să vindem. De pildă, am toate instrumentele necesare pentru a 
scrie un roman american, dar îmi lipseşte talentul... Atunci când mi- 
lionarii şi-au plantat seminţele la bursa de valori, noi eram faliți. Care 
e locul omului de rând în această mare piață globală? Nu suntem sin- 
gurii aflați într-un asemenea impas. Avem numeroși prieteni de 
aceeași parte a gardului, care stau să se întrebe ce s-a întâmplat cu 
noi şi încotro s-o apucăm de-acum încolo. Poate veți dori să vă 
referiţi şi la această problemă în viitoarea dumneavoastră apariţie 
editorială. 


Aș vrea să deţin un răspuns simplu. Se pare că nu trece zi fără să 
apară vreun articol în vreun ziar avertizând lucrătorii şi şefii lor să facă 
reduceri, să deprindă noi aptitudini, să rupă vechile legături, să intre pe 
Web, să devină mai rapizi, mai flexibili, mai pregătiți să se debaraseze 
de vechi şi de nou și să introducă „și mai noul“, să se acomodeze cu pro- 
gramul. Singura problemă este însă aceea că programul pare să se 
schimbe la fiecare şase luni, ceea ce este pur și simplu mult prea repede 
și mult prea greu pentru multe persoane educate, ca să nu mai vorbim 
de cele fără educație. Cum vor începe oare oamenii să reacționeze când 
vor găsi că acest sistem este mult prea dificil şi prea rapid pentru mult 
prea mult timp? 


Pur şi simplu prea conectată 


Un alt mod prin care globalizarea poate ameninţa globalizarea ar 
putea consta în aceea că sistemul funcționează atât de bine și lumea 
este atât de strâns conectată, încât grupuri mici — fie ele investitori sau 
oameni furioşi superputernici — pot provoca prin excesele lor prăbu- 
șirea întregului edificiu. Dacă staţi astăzi de vorbă cu cei din băncile de 
investiţii de pe Wall Street, ei vă vor spune că ceea ce i-a surprins total în 
prăbușirea pieții in august-septembrie 1998 a fost constatarea că sis- 

temul era cu mult mai conectat decât crezuseră ei. Nici unul dintre 
modelele lor de risc — care se bazau pe corelaţiile anterioare dintre 
investiţii și anumite evenimente — nu anticipase tipul de reacții în lanț 
care a făcut de râs în 1998 întreaga reprezentare despre diversificare. 
Companiile care iși închipuiseră că, investind în diferite istrumente 
financiare cu diferite termene de scadenţă, în diferite monede, pe 
diferite pieţe din diferite ţări, se diversificaseră, au descoperit rapid că 
toate investiţiile lor erau o verigă dintr-un lung lanţ din care nu au putut 
să iasă atunci când piețele au dat semne de cădere în picaj. O verigă din 
lanț o atrăgea pe alta. Datorită globalizării, acest lanţ a devenit pe zi ce 
trece mai lung și mai strâns și adevărul înspăimântător este că noi încă 
nu înțelegem pe deplin ce înseamnă această conectare puternică și cum 
ne putem proteja pe noi înşine atunci când una dintre verigi se slăbește. 

Această conectare puternică nu se aplică numai pieţelor financiare. 
Să ne gândim numai la aşa-numita problemă a computerelor Y2K de la 
sfârșitul mileniului, construite cu ceas intern care, pentru a salva spaţiu 
de memorie, redau datele numai cu șase cifre — două pentru zi, două 
pentru lună și două, aţi ghicit, pentru an. Astfel, atunci când trecem de la 
12/31/99 la 1 ianuarie 2000, multe computere mai vechi nu vor înregis- 
tra 01/01/2000, ci 01/01/00 şi se va crede că suntem din nou în 1900. 
Din fericire, bunele pregătiri și achiziționarea unor computere noi de 
către țări și companii au făcut ca amenințarea virusului Y2K să fie 
depășită fără probleme în momentul trecerii în noul mileniu. În loc să fie 
un coşmar global care să ne unească pe toţi în groază, Anul Nou 2000 
s-a dovedit a fi o petrecere globală care ne-a unit pe toți într-o sărbătoare. 

Acum, după ce am supravieţuit virusului Y2K, nu înseamnă că am 
lăsat în spate toate problemele noastre legate de conectare. Să ne 
gândim doar la un alt fapt: în atmosferă are loc la mare altitudine o 
explozie atomică prin care se degajă o enormă încărcătură electromag- 
netică. Dacă un terorist sau un stat banditesc detonează pe cerul 
Americii chiar și o mică încărcătură atomică, toate computerele din țară 
ar putea fi in aşa măsură dereglate, incât incidentul Y2K programat pen- 
tru sfârşitul mileniului ar putea părea o joacă de copii. În cartea sa 
Blank Check despre programele guvernamentale secrete ale SUA, Tim 
Weiner explică acest fenomen după cum urmează: „Detonarea unui 
explozibil nuclear la 300 mile deasupra Omaha ar bombarda instanta- 
neu teritoriul Statelor Unite de la o coastă la alta cu un flux de electroni 
încărcați. Orice sistem electronic, orice transmisie radio, orice sistem 
de computer din țară ar suferi ceva de genul unui fulger la o putere 
înmiită. O undă de intensitate excesivă de până la 50 000 volți ar inunda 

întreaga rețea electrică din SUA. Fenomenul a fost descoperit în 1962, 
când Statele Unite au detonat deasupra Pacificului trei bombe atomice. 
Deși experienţa s-a produs la 800 mile depărtare de Hawaii, iluminatul 
electric stradal s-a întrerupt în întreg Oahu, iar în Honolulu alarmele 
sunau cu disperare. „Spre deosebire de problemele Y2K, efectele unui 
asemenea eveniment reprezintă, după cum afirmă Wiener, ceea ce 
inginerii numesc „necunoscutul cunoscut“ — o problemă cunoscută, a 
cărei soluție este necunoscută. 

Mai există un mod în care a fi prea conectat poate deveni proble 
matic pentru noi. Acesta intervine atunci când a fi conectat — ori mai 
degrabă supraconectat — devine insuportabil din punct de vedere social. 
Intr-o zi din vara lui 1999, stând la birou, privirile mi-au căzut pe urmă 
toarea ştire transmisă de Associated Press din Israel. Era vorba despre 
un israelian care a fost tras pe dreapta luni după ce o polițistă la prins 
șofând prin oraşul de coastă Netanya cu câte un telefon mobil în fiecare 
mână. Absorbit de conversație, bărbatul manevra volanul cu coatele, 
după cum nota cotidianul Haaretz. Voluntara polițistă i-a făcut semn să 
oprească după ce a văzut că Mitsubishi-ul cenuşiu se deplasa de pe o 
parte pe alta a drumului.“ 

Nu mă pot gândi la nici o altă ilustrare mai bună a acestei maladii a 
supraconectării în afara poveștii cu automobilistul israelian, cu câte un 
telefon celular lipit de fiecare ureche, conducându-și mașina cu ajutorul 
coatelor. Acesta este veritabilul şi durabilul virus Y2K pentru țările dez- 
voltate. Este anxietatea care va apare atunci când telecomunicațiile se 
vor combina cu „Evernet“-ul - tehnologia care va permite oamenilor să 
intre online de pe ceasul sau telefonul lor celular, din maşină, din prăji- 
torul de pâine sau Walkman-ul lor - astfel încât toți vor putea fi conectaţi 
oricând, oriunde. 

Virusul superconectivității se răspândește zilnic și nu are remediu. 
Mă aflam cu fiica mea într-un restaurant într-o zi din vara lui 1999, când 
m-am pomenit prins între două familii, ai căror taţi vorbeau amândoi 
tare la telefoanele celulare, ca şi cum s-ar fi găsit la ei în birou. Imi venea 
să strig, Auziţi, sunt în vacanţă, vreau să mă desprind de problemele de 
serviciu şi nu să mă trezesc în biroul vostru. Nu vreau să vă aud pro- 
blemele. Închideţi telefonul.“ În octombrie 1999, mă aflam la Chicago la 
brit, ritualul evreiesc al circumciziei celui mai proaspăt nepot al meu. 
Chiar înainte ca mohelul, un rabin cu barba albă, să înceapă să 
efectueze circumcizia, a sunat telefonul celular. Ne întrebam cine între- 
rupea această ceremonie solemnă, când, încurcat, mohelul a pus jos 
bisturiul şi şi-a scos celularul din buzunar. Din ce în ce mai mult mă sur- 

prind reacționând față de cei cu telefoane celulare la fel ca față de cine- 
va care fumează o țigară la masa de lângă mine şi, anume, cu furie. 

Abia aştept ziua în care în restaurante se vor introduce secţiuni izo- 
late împotriva telefoanelor celulare şi în care, înainte de a te pofti să te 
așezi la masă, ospătărița vă va întreba dacă preferaţi o secţiune unde 
accesul cu telefon celular este permis sau, dimpotrivă, interzis. De 
asemenea, abia aștept ziua în care Motorola va inventa un aparat care 
să-ți permită să spargi toate telefoanele celulare din jurul tău, la fel de 
simplu cum ar fi deschisul uşii garajului. Zap! Şi gata cu toate tonurile 
de apel pe o rază de cincizeci de picioare. Nu este deloc surprinzător că 
superconectivitatea devine maladia epocii Internetului. Pentru că, pe 
măsură ce Internetul şi globalizarea reduc deopotrivă timpul şi distan- 
tele, acest proces poate să fie extraordinar pentru afaceri, dar mai poate 
şi să producă, din punct de vedere social, claustrofobie. The New 
Yorker ilustra odată acest aspect printr-un desen animat care reprezen- 
ta un bărbat conducându-și prietena, după cină, la uşa apartamentului 
acesteia. Ea îi strânge mâinile şi îi spune „Mi-ar face plăcere să te invit 
înăuntru, Howard, dar în zece minute se deschide bursa din Hong 
Kong.“ Timpul și distanţa asigură zone-tampon şi spații de respirație în 
vieţile noastre, iar atunci când le elimini, îndepărtezi straturi de 
protecţie foarte importante. Mai mulți rabini mi-au scris că cred și chiar 
speră că supraconectivitatea îi va face pe evrei să acorde mai multă 
considerație şabatului. Ideea unei zile de odihnă în care îţi inchizi toate 
telefoanele celulare şi pur şi simplu te deconectezi ar putea deveni din 
nou atrăgătoare. 

Un prieten care lucrează pe Madison Avenue îmi spunea că înainte 
de a exista telefoanele celulare şi pagerele, când lipsea şi era căutat la 
birou, secretara sa ar fi răspuns pur și simplu „Allen nu e aici.“ Acum, 
când sună cineva şi secretara răspunde că acesta nu e la birou, urmă- 
toarea solicitare este „bine, atunci faceţi-mi legătura pe telefonul său 
celular sau dați-i un mesaj pe pager oriunde ar fi.“ Acum se presupune 
că poate fi oricând găsit — practic, că nu e niciodată „afară“. „ Afară“ nu 
mai există. Astăzi ești intotdeauna „înăuntru“. Și atunci când eşti tot tim- 
pul „ înăuntru“, eşti în permanenţă „ branşat“, exact ca un server de 
computer. Nu te poţi niciodată opri sau relaxa. Când a fost ultima oară 
când aţi auzit pe cineva spunând „Lăsaţi-mă să mă gândesc la asta peste 
noapte“? Pentru așa ceva nu mai există nici timp, nici spațiu. Un cadru 
de conducere de pe Wall Street îmi povestea că îi plăcea să meargă în 
Japonia, să lucreze toată ziua şi să se năpustească noaptea în marile 

restaurante din Tokio. Numai că acum, cu avansatele posibilități de 
comunicare, lucrează toată ziua și, chiar în momentul în care e gata să 
pornească spre barurile de sushi din Tokio, încep să curgă de la New 
York faxurile, mesajele pe pager şi apelurile pe telefonul celular. „ N-am 
mai ieșit să iau cina în Tokio de cinci ani“ îmi spunea. „Sfârşesc prin a 
lucra 19 ore pe zi de fiecare dată când sunt acolo.“ 

Într-o zi, îi luam un interviu unui oficial superior britanic din dome- 
niul apărării, care mi-a relatat că recent, la aeroport, îşi pusese telefonul 
celular pe banda pentru controlul cu raze X, după care uitase să îl recu- 
pereze la capătul celălalt. Realizând după cinci minute că nu mai avea 
telefonul, s-a repezit înapoi şi ta recuperat. Ofițerul de securitate de la 
aparatul cu raze X i-a spus că primise două apeluri în acele cinci minute, 
ambele din partea altor înalţi oficiali din domeniul apărării, după cum 
avea să descopere ulterior. Despre inspectorul de bagaje care îi găsise 
telefonul, oficialul britanic a remarcat în glumă că „omul ar fi putut 
declanşa un război dacă ar fi spus ce nu trebuia.“ 

Am uitat să-l întreb pe oficialul britanic dacă își pierduse telefonul 
când era în misiune oficială sau plecând în vacanţă, dar, oricum, el 
însuşi nu și-ar fi dat, probabil, seama de diferenţă. Atunci când toți sun- 
tem conectaţi tot timpul, graniţa dintre muncă și timp liber dispare. 
Mamele şi taţii care lucrează pot sta acum mai mult timp acasă, ceea ce, 
în teorie, e bine. În fapt, însă, aceasta înseamnă că ziua de lucru devine 
de 19 ore. Am un prieten care deţine o înaltă funcţie guvernamentală în 
domeniul juridic, lucrând în condiții de mare stres. Mi-a povestit că ade- 
sea vine acasă devreme sau în week-end cu telefonul celular şi încearcă 
să lucreze acasă pentru a mai sta cu fiica sa adolescentă. Chiar dacă 
aceasta înseamnă să petreacă douăzeci de minute pe oră vorbind la tele- 
fonul celular, îşi spune că astfel tot e mai bine decât nimic. Fiica sa este 
de altă părere. În cele din urmă, s-a supărat atât de tare din cauza între- 
ruperilor, încât a sfârşit prin a-i spune: „Tată, stai pur și simplu la birou.“ 

În ce mă priveşte, sunt de părerea fiicei prietenului meu, deși tre- 
buie să mărturisesc că, în diverse momente, am fost la fel de vinovat ca 
tatăl ei. lar acesta nu e decât inceputul. Problema virusului compu- 
terelor Y2K a fost rezolvată în câteva luni. Dar maladia socială Y2K nu 
va dispărea multă vreme de acum încolo. Desigur, există multe aspecte 
pozitive ale conectării — de la posibilitatea de a lega în reţea cartierul în 
care locuiești și, deci, de a-ți cunoaște mai bine vecinii, până la aceea de 
a avea ore de lucru mai flexibile. Totul e o chestiune de echilibru. Dacă 
balanţa înclină spre supraconectivitate, dacă oamenii încep să se simtă 
sugrumaţi de sistem, vor deveni violenți. 


440 LEXUS ȘI MĂSLINUL 


Pur şi simplu prea deconectată 


Unul dintre paradoxurile lumii în care suntem cu toții din ce în ce mai 
conectaţi este că acest lucru ne face pe noi toți să ne deconectăm mai 
ușor. Aceasta deoarece, cu cât suntem mai departe și prinși în rețea unii 
cu alții, cu atât devine mai simplu pentru fiecare dintre noi să lucrăm sin- 
guri, la domiciliu, din casa noastră de pe plajă, din copac sau din cele mai 
îndepărtate colțuri ale Africii. Cu cât suntem mai mult prinşi cu toții în 
rețea, cu atât putem cu toții să lucrăm pe cont propriu. Un prieten al meu 
lucrează pentru o mare firmă de consultanță; recent, după o fuziune 
determinată de globalizare, şi-a pierdut, practic, biroul. Firma s-a orientat 
spre un sistem de împărțire a birourilor inspirat de cel din moteluri, în 
sensul că beneficiezi de spațiu de birou doar atunci când ai nevoie de 
acesta. Toate dosarele au fost centralizate şi puse on-line, astfel încât tot 
ce se aşteaptă de la tine este să descarci din memoria computerului tot ce 
îţi trebuie. Pe hârtie apare ca mult mai eficient, dar, după cum remarca 
odată prietenul meu, pentru el slujba îi oferă mult mai puține satisfacţii. 

„Am avut activitate juridică timp de douăzeci de ani pentru o firmă 
mare“, povestea. „Nu sunt chiar atât de în vârstă, dar în trecut (anii '80) 
când aveai o problemă de rezolvat, ieşeai pe hol şi te duceai la recipien- 
tul cu apă rece, spunându-ți “am o problemă cu o anumită corporație’. 
Vor să “învârtească' activele în felul acesta. Apar anumite câştiguri de 
capital pe care le-am putea recupera. Cum crezi că ar trebui procedat»“, 
iar unul dintre colegi ti-ar fi spus că, în urmă cu câţiva ani, s-ar fi proce- 
dat în felul acesta, apoi ar fi venit altul şi ar fi arătat că, de fapt, lucrurile 
nu s-au petrecut chiar aşa, ci mai degrabă altfel. După care, poate un alt 
tip - să spunem Bill- expertul în domeniu al firmei, ţi-ar fi dat un sfat 
înțelept. In orice caz, problema se rezolva, față-n față, cu colegii într-o 
manieră nepretențioasă. Ei bine, acum jumătate dintre noi nici măcar 
nu avem birouri. Nici măcar nu mai am o masă de lucru a mea. Trebuie 
să rotim mesele de lucru pentru a economisi spațiu de birou. Nu mai 
există recipientul de apă rece şi nici vreun Bill pe hol, pentru că acum 
acesta lucrează acasă, grație „tele-navetei“. Sunt sigur că Bill şi-a îmbu- 
nătățit acum stilul de viață, pentru că poate lucra de acasă. Iar multe 
dintre răspunsurile pe care le-ar putea avea se găsesc acum undeva prin 
computer, dar trebuie să ştii cum să dai de ele. Ce îți lipseşte, totuşi, 
este să-l auzi pe Bill spunând ‘Mda, am putea rezolva aşa problema, 
dacă ne luăm după reguli, dar trebuie să fii atent la acest aspect. Toate 
aceste mici intangibile nu pot fi găsite cu ajutorul unui mecanism de 
căutare pe computer. Desigur, i-ai putea trimite un e-mail lui Bill la 

adresa „ Bill.com“ şi ţi-ar putea oferi răspunsul, dar totuşi nu e chiar ace- 
laşi lucru.“ 

La câteva luni după această discuţie cu prietenul meu, am dat peste 
o reclamă la o companie producătoare de software pentru afaceri, 
numită Office.com, al cărei motto era: „Mai informativă decât o plim- 
bare la recipientul cu apă rece“. Probabil că da, m-am gândit, dar nici pe 
departe la fel de satisfăcător. 

Lucrurile nu se vor îmbunătăți de acum încolo. Nu numai jucătorii 
de baseball şi baschet vor trebui să devină agenţi pe cont propriu, acum 
este de aşteptat ca fiecare să se mute de la un loc de muncă la altul, de 
la o echipă la alta sau de la o companie la alta. În noul limbaj, acum sun- 
tem cu toții „ e-angajaţi pe cont propriu“. 

De ce se întimplă toate acestea? Nicholas G. Carr, redactor la Har- 
vard Business Review, a rezumat astfel situația în numărul din iunie 
1999 al revistei: „ Vechiul model industrial de organizare — grupuri mari 
de oameni care realizau o coordonare specializată — a avut un sens, din 
punct de vedere economic, în cea mai mare parte a secolului (în lumea 
zidurilor). Dar astăzi are din ce în ce mai puţin sens. Este prea costisitor 
şi prea incomod. Să lași munca să penduleze liber între între echipe mici, 
temporare, care se pot organiza și coordona singure răspunzând stimu- 
lilor pieţei este mult mai eficient... Confruntate cu noile economii, com- 
paniile urmăresc, fireşte, nivele de flexibilitate din ce în ce mai ridicate. 
Dar oare lucrul acesta are tot atât sens şi când este vorba de oameni?“ 

Carr ridica această problemă ca parte a recenziei pe care a făcut-o 
provocatoarei cărți a sociologului Richard Sennett despre părțile mai 
puţin luminoase ale acestui gen de flexibilitate şi deconectivitate. Cartea 
se intitulează The Corrosion of Character: The Personal Consequences 
of Work in the New Capitalism. (Corodarea caracterului: consecințele în 
plan personal ale muncii în noul capitalism). Aşa cum observă Carr în 
recenzie, a fi flexibil înseamnă a fi lipsit de legături. Compania flexibilă 
trebuie să fie întotdeauna pregătită să abandoneze strategii, produse, 
oameni sau chiar clienţi pentru a se putea muta pe o piață mai lucrativă 
sau pentru a adopta un mod mai eficient şi profitabil de a face afaceri, 
după cum s-a întâmplat cu prietenul meu şi firma sa de consultanță. 
Stabilirea de legături şi formarea de comunități, atașamentul față de 
măslin — capacitatea de a-ţi decora propria masă de lucru şi de a o con- 
sidera casa ta de departe de acasă — este una din trăsăturile cele mai 
definitorii ale ființei umane. Creând o lume în care ni se cere constant să 
rupem asemenea legături, să ne reinventăm pe noi înşine, să gândim pe 
termen scurt și să rămânem flexibili, globalizarea ne aruncă pe toți în 

derivă şi îl face pe fiecare să se simtă ca un angajat temporar. Para- 
frazând argumentul lui Sennett, Carr arată că acest lucru ne face pe toți 
să ne simțim „nesiguri de cine suntem și cum ar trebui să reacționăm. 
Pe ansamblu, erodează fundamentele societății. Nu ne mai ataşăm de 
alți oameni; “facem echipă” cu ei. Nu mai avem prieteni, ci doar contacte. 
Nu mai suntem membri ai unei comunități rezistente și ocrotitoare; 
devenim noduri din reţele care se schimbă mereu şi sunt utilitariste în 
sensul rece al cuvântului... Dar de fiecare dată când ne reinventăm, 
schimbăm înțelesurile aduse în noi de experienţe trecute. In locul unei 
etice a noastră ca persoane cu legături clare rămânem cu un sens ironic 
despre noi înşine ca închipuiri. Devenim nereali, virtuali.“ 

Cel mai înspăimântător lucru în toate acestea, observă chiar Sennett 
în cartea sa, este că o asemenea situație este rezultatul a ceva ce numim 
„progres“. Citez: „Aparte în privința incertitudinii de astăzi este că 
aceasta există fără nici un dezastru istoric la orizont; dimpotrivă, ea este 
întrețesută în practicile cotidiene ale unui capitalism viguros. Insta- 
bilitatea este concepută ca fiind normală.“ Întreprinzătorul distructiv- 
creator al lui Schumpeter „ne este prezentat ca tipul ideal. Probabil că 
inevitabila consecinţă este corodarea caracterului.“ 

Trebuie remarcat, desigur, că acea flexibilitate total lipsită de rădă- 
cini pe care o descrie Sennett, chiar dacă uneori este înspăimântătoare, 
poate fi deopotrivă eliberatoare. Dacă rămân mai puţine ziduri care să te 
protejeze în slujba pe care o ai la un moment dat, în acelaşi timp există 
deopotrivă mai puţine ziduri care să te împiedice să-ți găseşti o nouă slu- 
jbă. Mai mult, flexibilitatea acestui sistem înseamnă și că sancţionarea 
eșecului este mult mai redusă. După cum arată chiar Carr, „Poţi să fi 
ratat total ultima sarcină de servici, dar există şanse mari ca următoarea 
să fie mai bine adaptată talentelor tale.“ 

Vom găsi, oare, fiecare dintre noi, un etaj, un birou, un magazin, o 
pagină Web, o casă de care să ne putem agăța suficient timp pentru a 
prinde rădăcini pentru măslinii noștri, ori suntem condamnaţi acum la o 
continuă cursă în sus și în jos cu liftul? Modul în care oamenii se vor 
raporta la globalizare, respectiv problema de a şti dacă se vor revolta 
împotriva ei, va depinde în cele din urmă de răspunsul dat la întrebarea 
de mai sus. 


Pur si simplu prea multă imixtiune 


În vara lui 1999, am vizitat Chicago, unde am stat la un hotel dintr-un 
mare lanţ. Dimineaţa, am coborât să înot în piscină, lăsându-mi cheia de 

la cameră în buzunarul costumului de baie. Pierzând cheia în piscină, 
m-am întors, în costum de baie, la recepție și am cerut una nouă. 

„Imi puteţi arăta un act de identitate cu fotografie?“, m-a întrebat 
recepționera. 

„Nu“, am spus. „Sunt în costum de baie şi nu am nici un act la mine“. 

„Nici o problemă“, a replicat recepționera. A apăsat câteva taste la 
computer, după care s-a uitat la mine și m-a întrebat. „Care sunt vârstele 
celor două fiice ale dumneavoastră?“. 

Fiicele mele nu erau atunci cu mine, dar stătusem cu ele în acest 
hotel cu un an în urmă. Am răspuns corect la întrebarea recepționerei 
despre vârsta lor şi aceasta mi-a înmânat o nouă cheie. Totuşi, întâm- 
plarea m-a supărat. Nu m-am putut împiedica să nu mă întreb ce alte 
informaţii mai au despre mine și familia mea în acel mic computer şi cui 
le vând. Câteva luni mai târziu, am primit o scrisoare de la un vechi pri- 
eten, Richard Day, pe care îl întâlnisem la Beirut în 1982, fără, însă, să 
mai ținem legătura. Richard, care este consultant, locuieşte în Dubai. 
Scrisoarea lui se referea, în esență, la următoarele: ţi-am găsit adresa pe 
un site de Internet pentru căutarea persoanelor. Am fost surprins să con- 
stat că, pentru numai 99 de dolari, aș fi putut comanda o verificare 
completă a creditului tău, cuprinzând, printre altele, o listă completă a 
bunurilor tale. Mi-am păstrat cei 99 de dolari, dar m-am întrebat până 
unde au putut ajunge lucrurile. Fiicele tale şi fiii mei se pot verifica 
reciproc în feluri pe care tu şi cu mine nu le-am fi visat niciodată ca fiind 
posibile. 

Iar acesta e doar începutul. Prima regulă a Internet-ului este că sun- 
tem cu toții conectaţi, dar nimeni nu are realmente controlul. Cu alte 
cuvinte, Internetul este orwellian în puterea sa de pătrundere, dar nu 
există Fratele mai mare. In locul acestuia sunt, însă, mai mulți Frati mai 
mici. Feriți-vă de Frații mai mici. Ceea ce face Internetul este să supra- 
împuternicească indivizii, paginile de Web, corporaţiile și hotelurile — 
Fraţii mai mici —, astfel incât ajung în situația de a strânge cantităţi uri- 
aşe de informații în afara oricărui control guvernamental. Unii dintre 
aceştia le vor utiliza într-un mod responsabil; alții nu. Un studiu din 1999 
al Centrului pentru Democraţie și Tehnologie a descoperit că mai puţin 
de 10% din paginile Web respectă orientările de bază ale OCDE privind 
protecția sferei private, care prevăd că indivizii au dreptul să se aștepte 
ca nici o dată personală pe care o încredințează Internetului să nu fie 
utilizată fără consimțământul lor, dreptul de a corecta orice erori și cel 
de a se întemeia pe faptul că orice dată confidențială va fi protejată 
împotriva abuzurilor, 

Aşa cum am mai arătat, unul din aspectele pozitive ale globalizării și 
ale Turmei electronice ar fi promovarea transparenţei în problemele 
financiare. Atât companiile, cât şi țările care vor să adere la turmă tre- 
buie să dezvăluie pieţei lucruri pe care în trecut le țineau ascunse. Dar 
exact aşa cum ţările și companiile nu au unde să se ascundă, tot astfel 
nici pentru indivizi nu există loc de ascuns. Orice apel telefonic, orice 
chitanţă, orice rețetă medicală, orice casetă video împrumutată, orice 
călătorie cu avionul, orice folosire a bancomatului este înregistrată 
undeva într-un computer al Turmei electronice şi nu puteți ști niciodată 
când se va răzbuna. Dacă aveţi o treabă cu Președintele Statelor Unite, 
ţineţi seama că, într-o bună zi, un anchetator special poate controla toate 
convorbirile telefonice avute cu acesta și va şti de orice cravată pe care 
i-ați cumpărat-o Preşedintelui cu cartea dumneavoastră de credit. 
Obișnuiţi să vizitaţi des pagina Web „Hot Sex“? Dacă da, nu uitaţi că 
astăzi paginile Web sunt în aşa fel instalate, încât toți cei care le frecven- 
tează lasă in urmă ceea ce este cunoscut ca aşa-numitul cookie. Aceasta 
este un fel de amprentă electronică care poate fi recunoscută pe com- 
puterul dumneavoastră Comercianţilor online le plac aceşti cookies, 
pentru că le arată cine le vizitează site-ul, aşa încât îi pot bombarda 
direct cu toate ofertele posibile. Nimeni nu ştie dacă urmele de cookie 
nu pot ateriza într-o zi într-o bancă de date, la care oricine are acces. 

Nu vă tulbură toate acestea? Atunci gândiți-vă la următoarea situaţie: 
în 1998 am văzut la televizor o reclamă comercială pentru un produs 
numit Guard Dog („câine de pază“), un software pentru securitatea 
datelor şi codificare pentru computerul dumneavoastră și pagina dum- 
neavoastră privată Web. Reclama arată o siluetă spionând prin jaluzelele 
unei ferestre, în timp ce o voce spune din off „ Internetul este fereastra 
dumneavoastră spre lume“, dar poate fi şi “o fereastră spre dumneavoas- 
tră' Dacă nu doriți această din urmă variantă, alegeți software-ul Guard 
Dog, căci „împiedică Web-ul să navigheze în dumneavoastră“ După câte- 
va luni am văzut la ABC News un reportaj care explica exact de ce ați 
putea dori un Guard Dog. Reportajul suna astfel: potrivit unui sondaj la 
scară națională din vara lui 1998, „ 81% dintre americani cred că datele 
privitoare la persoana lor, inclusiv credibilitatea lor, starea sănătății și 
relaţiile financiare nu sunt în securitate.“ Reportajul adăuga că unele 
state, cum ar fi Texasul, deja au introdus în rețea dosarele lor penale. 
Pentru suma de 3,15 USD pentru un nume căutat poate fi consultată 
banca de date a antecedentelor penale. O companie offshore numită 
Public Data, cu sediul în Anguilla, ins. Antile, cumpără masiv acte pub- 
lice şi le introduce într-o bancă de date din rețea care poate fi folosită 

contra sumei de doar 3 cenți pentru fiecare apel de căutare. PublicData 
oferă o listă întreagă de date, inclusiv dosare penale, registre cu dosare 
judiciare şi listele de alegători ale districtelor , documente pentru carne 
tul de șofer etc. Va fi şi mai rău. În decembrie 1998, USA Todav relata că 
un foarte apreciat computer portabil care, potrivit recomandărilor pro- 
ducătorului, era destinat stocării de date, adrese şi însemnări, „poate fi 
în așa fel programat, încât să deschidă închizători de maşini copiind 
codurile cheilor telecomenzii pentru televizor. Cu un software suplimen- 
tar, Palm III, care poate fi cumpărat cu 369 USD, se poate intercepta 
semnalul infraroșu al unei închizători de automobil până la o depărtare 
de 3,5 metri.“ 

Modul în care vor fi tratați toți aceşti Frați mai mici va deveni o pro 
blemă politică importantă. Există o mulţime de idei despre aceasta. Una 
dintre cele mai profunde aparține profesorului de drept Lawrence 
Lessig de la Harvard. În cartea sa Code. and Other Laws of Cyberspace 
(Codul şi alte legi ale ciberspațiului), Lessig susține că oamenii îşi fac 
iluzii că aşa cum arată ciberspaţiul acum, aşa va trebui să fie întotdeauna. 
Că nu poate fi schimbat. Că este un loc care trebuie descoperit, nu mo- 
delat. Dar ciberspațiul nu ne-a fost dat de Dumnezeu. Arhitectura sa este 
modelată de persoane cu anumite interese, care, în timp ce vorbim, 
„proiectează hardware-ul ciberspațiului în moduri care influențează li- 
bertatea şi intimitatea pe care tu şi cu mine o vom avea acolo“, spune 
Lessig. Arhitectura ciberspaţiului este influenţată în cel mai înalt grad de 
comerţ și guvern, „ambele având interesul de a cunoaşte cât mai mult 
posibil ce anume fac oamenii și unde“, arată Lessig. „Prin urmare, nu 
este întâmplător că arhitectura emergentă a Internetului facilitează 
depistarea persoanelor și culegerea datelor personale, întrucât depis- 
tarea persoanelor este ceea ce place guvernelor, iar culegerea datelor 
personale este ceea ce place comerțului“. 

Guvernul, susține Lessig, nu poate reglementa protecţia sferei pri- 
vate pe Internet întrucât nu dispune de nici un mijloc de a pune în 
aplicare asemenea reglementări. Ceea ce poate face, insă, este să creeze 
stimulente pentru ca oamenii să construiască filtre şi alte forme de pro- 
tejare a sferei private pe Internet. „Hai să presupunem că guvernul 
consideră informaţiile despre o persoană ca fiind proprietatea acesteia şi 
că singurul mod în care ele pot fi apropriate este negocierea cu persoana 
respectivă“, declară el. S-ar crea astfel un stimulent pentru ca proiec- 
tanţii de Web să facă mult mai uşor recursul la negocierea privind datele 
personale — la ce anume vrem să renunțăm pe gratis, pentru ce anume 
dorim să fim plătiţi şi la ce anume nu putem renunţa cu nici un chip“. 

Dreptul la protecția sferei private reprezintă o valoare fundamentală 
a Constituţiei şi pentru Părinţii Fondatori. Ne îndreptăm oare spre o 
epocă în care asemenea valori vor fi respectate doar pe pământ, nu și în 
ciberspațiu? Judecătorul Louis Brandeis s-a referit adeseori la nevoia de 
a proteja dreptul fiecărui cetățean „de a fi lăsat în pace“. Insă pe măsură 
ce Internetul devine modul central în care comunicăm, suntem educați 
şi facem afaceri, se ridică o problemă potențial mult mai profundă: aceea 
a dreptului nu numai de a fi lăsat în pace, dar chiar de a rămâne opac — de 
a nu ţi se înregistra pe un computer oarecare, pe care oricine, de ori- 
unde, poate descărca pentru 39 de dolari orice mişcare pe care o faci în 
viaţă. lată spre ce ne îndreptăm, pe măsură ce volumul de date personale 
acumulat despre fiecare dintre noi de toți Fraţii mai mici, atât din 
guvern, cât și din sectorul privat, creşte în salturi. „ Progresele în materie 
de computere au un efect îngemănat“, scrie The Economist (1 mai 
1999). „ Nu numai că fac posibilă culegerea de informaţii care în trecut 
erau în mare măsură neînregistrate, dar fac şi să devină relativ simplu de 
stocat, analizat și extras aceste informaţii pe căi care, până de curând, 
erau imposibile“. Iar cu cât computerele devin mai mici, mai rapide şi 
mai interconectate, cu atât mai puternici devin toţi aceşti Frați mai mici. 
Dacă se ajunge până acolo încât Constituţia să sfârşească acolo unde 
începe Web-ul, dacă oamenii percep globalizarea ca pe o imixtiune în 
viețile şi intimitatea lor, mai degrabă decât ca pe un mijloc de a se 
deschide înspre lumea largă, dacă au impresia că Web-ul este cel care îi 
cercetează, iar nu invers, ei vor sfârşi prin a ridica noi ziduri. 


Pur şi Simplu prea incorectă fată de prea multi oameni 


Julia Preston, corespondenta ziarului New York Times în Mexico 
City, la finele anilor '90, relatează un splendid episod care ilustrează ten- 
siunile dintre cei câştigă şi cei care pierd de pe urma globalizării în 
Mexic. 

„Era în ziua de 1 mai 1996, își amintea ea şi in Mexico City se desfă- 
şura o foarte mare demonstrație. Era primul an după lansarea progra- 
mului de austeritate şi de aceea demonstrația era într-adevăr uriașă, 
incluzând un mare număr de sindicate care, de fapt, încheiaseră o înţele- 
gere cu guvernul și care acum încălcau interdicția de demonstrație. Eu 
mă aflam în zona ‘Sindicatului angajaților universitari’, care are o lungă 
tradiție de militantism de stânga şi care acum era deosebit de turbulent. 
Demonstranţii scandau „ Muera Ortiz“ (moarte pentru Ortiz), ministrul 
de Finanţe. Erau foarte gălăgioşi şi ostili. La un moment dat, telefonul 

meu mobil a sunat în geantă, la telefon era secretarul ministrului Ortiz, 
care mi-a spus că ministrul voia să vorbească cu mine. Am răspuns că 
locul în care mă aflam era în mijlocul demonstrației şi era prea zgomotos 
pentru a purta convorbirea şi am ieșit din mulțime, îndreptându-mă spre 
o clădire ca să am puțină liniște și să am puțin timp ca să mă pregătesc 
pentru discuţia cu Ortiz. Ministrul a venit la telefon şi eu am spus 
“Domnule Ministru, trebuie să vă spun că aici s-au adunat foarte mulţi 
oameni care nu sunt de acord cu politica dumneavoastră economică” El 
a chicotit şi imediat mi-am dat seama că nu asta îl interesa. Mă sunase 
ca să mă anunţe şi să sărbătorească faptul că Mexicul tocmai plasase 
primul său împrumut de 30 de ani. Era pentru prima oară de la pră 
buşirea pesos-ului (în 1995) când Mexicul reușea, fără sprijin american, 
să plaseze un împrumut pe termen lung pe Wall Street şi fusese foarte 
bine primit. Prin urmare, ministrul se umfla în pene ca un păun, iar eu 
stăteam în mijlocul demonstrației, în care mulțimea cerea moartea lui.“ 

Ortiz a putut supraviețui acestei zile — şi globalizarea poate 
supraviețui şi ea unei asemenea zile —, pentru că în Mexic destui 
oameni simt că sistemul le oferă suficiente beneficii, drept care îl şi tole- 
rează. les uneori în stradă pentru a protesta impotriva unei anumite 
politici sau a promova o revendicare sindicală, dar muncitorii aceia 
mexicani nu se aliază cu subcommander Marcos şi gherila zapatistă 
pentru a decupla Mexicul de la acest sistem. Încă nu. 

Ei nu acționează astfel, în bună parte pentru că Turma electronică şi 
superpieţele, chiar dacă iau cu asalt o ţară cum e Mexicul, recompen- 
sează rapid performanțele, cumpărând mai multe produse din Mexic şi 
investind mai mult în Mexic, atâta timp cât ţara își gestionează corect 
economia. Creşterea rezultată de aici îi ajută pe toți Ortizii din lume să 
treacă peste strigătele care le cer moartea şi să le spună muncitorilor: 
„Mai rămâneți doar puțin alături de mine şi vă promit că totul va fi în 
ordine.“ 

Dar ce se întâmplă atunci când are loc simultan o recesiune în 
Statele Unite şi în Europa occidentală, iar Japonia stagnează în conti- 
nuare și nu este în stare să recupereze rămânerea în urmă? Turma 
electronică ar fi secătuită și, în loc să poată recompensa Mexicul, 
Brazilia sau Coreea cumpărându-le acţiunile atunci când lucrurile se 
desfăşoară corect — atunci când ele îşi reformează economiile și 
îmbracă apoi cămașa de forță din aur —, n-ar mai fi în stare s-o facă. În 
loc ca Statele Unite și Europa occidentală să importe masiv din țările în 
curs de dezvoltare, ajutându-le astfel să-şi redreseze economiile prin 
exporturi, marile ţări dezvoltate ar putea fi tentate să ridice noi ziduri 

protecționiste impotriva creşterii importurilor pentru a-şi proteja pro- 
priile pieţe de muncă în restrângere. Ar putea să reziste și atunci 
sistemul? Nu ştim, pentru că în primul deceniu al globalizării nu am fost 
realmente confruntați cu un asemenea scenariu. Dar acesta este un 
adevărat test de forță pentru sistemul globalizării — cum supravieţuieşte 
unei recesiuni în esenţă — și, până nu va fi trecut, nu vom şti dacă proce- 
sul globalizării este ireversibil sau nu. 


Pur și simplu prea dezumanizantă 


Mergeam odată cu mașina pe centura Washingtonului şi am auzit la 
radio o ştire care m-a făcut să ciulesc imediat urechile. Se anunţa cu 
mult tam-tam că poate fi apelată o anumită companie particulară de tele- 
viziune prin cablu din New York care oferea următoarea nouă 
posibilitate: „Dacă vreți să vorbiţi cu o ființă umană, apăsați pe 1.“ 

Eu apăs întotdeauna pe 1. Eu vreau să apăs întotdeauna pe 1. De 
fapt, ori de câte ori aud mesajul „Dacă nu aveţi un telefon cu taste, 
rămâneți pe linie şi operatoarea vă va ajuta...“, eu rămân întotdeauna pe 
linie și aştept să vorbesc cu operatoarea, deşi am un telefon cu taste. A 
fi în orice moment în stare să apeşi pe #1 este un lucru decisiv pentru 
succesul globalizării, a fi in orice moment în stare să rămâi pe linie pen- 
tru a vorbi cu operatoarea este un lucru decisiv pentru succesul 
globalizării. Pentru că, de la un anumit nivel, trebuie să simţi că acest 
sistem este construit pentru ființe umane, şi nu pentru mașşinării; alt- 
minteri el va deveni profund alienant. 

Dar ce se intâmplă dacă nu mai există posibilitatea de a apăsa tasta 1? 
Ce se întâmplă dacă, la un moment dat, globalizarea devine prea stan- 
dardizantă, prea dezumanizatoare? 

Cumnatul meu, Ted Century, este inventator de aparatură medicală 
și-și are firma proprie în subsolul locuinței. Ted este un tip genial care 
face cu mâinile lui instrumente de precizie incredibil de sofisticate. 
Vorbindu-i într-una dintre după amiezi despre progresele comerțului 
online, Internet, tehnologie prin satelit și altele de genul acesta, el a dat 
din cap şi, în cele din urmă, a spus „ Da, dar unde mai e calitatea vieții în 
toate chestiile astea?“ 

Apoi Ted şi sora mea Jane s-au lansat într-o istorie care într-adevăr 
le-a dat bătaie de cap. „In fiecare vară plecăm din casa noastră din 
Philadelphia la South Jersey, ca să cumpărăm unele produse locale, în 
special roşii cărnoase Jersey“, spunea Ted.“ Sunt roşiile acelea mari şi 
zemoase, foarte aromate. Ceva din solul nisipos din South Jersey, mo- 

dul în care reține apa favorizează deosebit creșterea roşiilor şi porumbu- 
lui dulce. De aceea Campbell's își procură întotdeauna de la micii 
fermieri de acolo roşiile pentru supa lor de roșii. Dar marele avantaj era 
că ele nu se comportă bine la transport, din care cauză nimeni n-a încer- 
cat să le vândă pe piața globală. Erau de toate formele şi mărimile, cu o 
plesnitură urâtă în vârf. Dar aveau un gust incredibil. Făceam, de regulă, 
o excursie specială la piața fermierilor din South Jersey și cumpăram o 
mare cantitate de roşii. Le aduceam acasă, făceam salată şi sos de roşii. 
Unii prieteni ai noștri mâncau atât de multe la o masă, încât făceau răni 
pe buze din cauza acidului. Se uită adesea că roşiile sunt fructe, dar roşi- 
ile cărnoase de South Jersey erau atât de dulci, incât chiar aveau gust de 
fructe. Ei bine, în vara lui 1997, când ne-am făcut excursia anuală pentru 
cumpărarea de roșii, am observat că se găseau mai greu. Apoi, în vara lui 
1998, ne-am dus în piața fermierilor să cumpărăm roşii, dar dispăruseră. 
Pur şi simplu dispăruseră. În schimb, existau acele roşii care aveau toate 
aceeași mărime, o culoare roz și gust de ceară. Într-una din pieţele țăra- 
nilor, un tip ne-a deschis congelatorul în care erau rânduite frumos o 
mulțime de lădițe cu noul sort de roşii. El ne-a spus că această nouă 
varietate poate fi păstrată mai multă vreme şi poate fi transportată la 
distanțe mai mari. Ne-a spus ‘Clienților nu le plăceau cele plesnite. Erau 
prea urâte.“ 

In acest punct, în discuţie a intervenit și sora mea Jane. „Ce e mai 
rău“, spunea ea“, e că ei încă mai numesc aceste mici înlocuitoare de 
roşii, preparate în laborator, “roşii cărnoase Jersey’. Cu alte cuvinte, au 
desființat roşia, dar au păstrat numele ei de marcă, aşa încât le pot vinde 
peste tot în lume ca roșii cărnoase Jersey, deși in realitate nu au același 
aspect şi nici acelaşi gust! Povestea asta m-a întristat profund. Am înțeles 
într-o clipă că o bucată de calitatea vieții s-a dus pentru totdeauna şi că 
sunt prea tânără ca să mănânc hrană din plastic. Mi s-a părut un semn al 
viitorului, în care toate lucrurile unice din viața noastră se transformă în 
plastic.“ La sfârșitul conversaţiei, cumnatul meu mi-a spus „Primul lucru 
care mi-a dat prin cap când ne-am întors din excursie şi am înţeles că 
roşiile noastre nu mai erau de vânzare, a fost să intru pe Internet și să 
încep să caut dacă mai exista cineva care să cultive roşiile acelea ade- 
vărate. Undeva trebuie să mai existe cineva.“ 

Instinctul lui Ted a fost bun. Dacă mai există o piață pentru adevă- 
ratele roşii cărnoase Jersey şi se mai găsesc seminţe, cu siguranță se 
va găsi vreun fermier care folosește Internetul și are o pagină Web - 
Jerseybeefsteaks.com, o piaţă virtuală de fermier pe care se pot co- 

manda, de pe computerul de acasă, roşiile cărnoase Jersey originale, 
se pot plăti cu VisaCard şi se pot livra în ziua următoare prin FedEx — 
cel puţin sper că așa va fi. 

Viitorul globalizării poate depinde de aceasta. 


M odul în care vom şti să găsim echilibrul corect între aspectele 
inerente globalizării care conferă putere şi aspectele umaniza- 
toare, şi cele, de asemenea inerente globalizării, care deposedează de 
putere și sunt dezumanizante va decide dacă globalizarea este sau nu 
ireversibilă, o fază trecătoare sau o revoluție fundamentală în evoluția 
societății umane. 

În iulie 1998, The New Yorker a publicat o caricatură care repre- 
zenta doi tipi Hel!'s Angels cu părul lung și cu barbă, unul purtând un 
tricou cu un cap de mort şi nişte oase încrucișate, iar celălalt stând pe o 
motocicletă. Este evident că s-au interesat reciproc cum le-a mers în 
ziua respectivă. Unul dintre Hell's Angels îi spune celuilalt: „Cum mi-a 
mers azi? Acţiunile au fost preponderent favorabile.“ 

La fel este și cu globalizarea. Globalizarea este întotdeauna într-un 
echilibru labil, când într- o parte, când într-alta. Ca cetăţeni ai acestei 
lumi, sarcina noastră este să asigurăm ca o majoritate a populației glo- 
bului să aibă întotdeauna sentimentul că dezvoltarea se prezintă 
preponderent favorabil. Doar atunci globalizarea va avea un viitor. Și 
nici o naţiune nu are o responsabilitate şi o putere mai mare de a realiza 
acest lucru decât Statele Unite ale Americii. 


20 


Există un drum înainte 


Dacă o societate liberă nu poate ajuta celor mulți care sunt săraci, nu 
îi poate salva nici pe cei puţini care sunt bogaţi. 
-JOHN F. KENNEDY 


A 


n iarna lui 1996 am însoțit ambasadoarea americană de atunci la 
| Naţiunile Unite, Madeleine Albright, în călătoria făcută în zonele de 

război din Africa, unde staționau trupele ONU de menţinere a păcii. 
Călătoria ne-a purtat în Liberia, Angola, Ruanda şi Burundi angrenate în 
războaie civile. In timp ce ne aflam în Ruanda, ultima dintre ţările vizi- 
tate, Madeleine Albright a rugat echipa care o însoțea şi echipajul de la 
Air Force Boeing 737 să se adune pentru o fotografie de grup pe pista 
aeroportului internațional din Kigali. Avionul ei era vopsit în alb şi 
albastru, ca o ediţie în miniatură a navei prezidenţiale Air Force One şi 
pe corpul avionului erau scrise cuvintele „United States of America“. 
Echipa Madeleinei Albright şi echipajul stăteau pe scară şi sub aripi. 
Din echipaj făceau parte un grec din America, un ceh din America, 
evrei din America, negrii americani şi albi americani. Unii membri ai 
echipajului proveneau din orașe mici, câțiva experți de la Departa- 
mentul de Stat studiaseră la Ivy League Colleges și toți stăteau acum 
umăr la umăr. În calitatea mea de ziarist în misiune, m-am gândit că nu 
mă încadram în grupul care poza, așa că stăteam într-o parte şi urmă- 
ream echipajul ruandez de la sol care privea fotografiatul americanilor. 
Ruandezii păreau uşor ironici. Nu am putut să nu mă întreb cum apre- 
ciau ei această scenă, care reprezenta America sub aspectul ei cel mai 
bun: spiritul de comuniune, creuzetul de topire, disponibilitatea de a 
ajuta oameni la mari distanţe care aveau nevoie de ajutor, libertatea şi 
șansa oferită fiecăruia de a ajunge în vârf şi, lucrul cel mai important, o 
concepție despre calitatea de cetățean bazată pe loialitatea față de idee, 
și nu faţă de trib. Ca fotografie, reprezenta tot ce nu era Ruanda. Ruanda 
tocmai ieşise dintr-un război tribal devastator — hutu ruandezi contra 
tutsi ruandezi — în care muriseră milioane de oameni, dintre care unii 
măcelăriți cu brutalitate. Ruanda era în întregime doar măslini și deloc 
Lexus, o ţară alcătuită din rădăcini pline de noduri care se sufocau unele 
pe altele şi fără ramuri înflorite. 

Urmărind scena de pe pistă, simțeam cum mă înfurii, dar nu numai 
din cauza tragediei din Africa, ci, mai ales, din cauza discuțiilor legate de 
buget din Congresul american. Atunci am avut sentimentul, iar acum îl 
am și mai intens, că avem în America ceva teribil de special. Dar, dacă 
vrem să-l păstrăm, trebuie să plătim pentru el, trebuie să avem grijă de 
el. Când am auzit în Congres infama clasă din 1994 a nou-veniţilor repu- 
blicani, am înțeles că am auzit vocea spiritului rău, care nu acceptă nici 
un compromis şi pentru care guvernul american era un fel de inamic 
diabolic. Am auzit bărbați şi femei care susțineau că piața singură ar tre- 
bui să reglementeze totul şi erau de părere că nu ar trebui decât să se 
ţină seama de imperativele economice ale comerțului liber și ale globa- 
lizării, restul rezolvându-se de la sine. Am auzit oameni ai legii care 
păreau să creadă că Americii nu-i revin nişte responsabilități speciale 
pentru menţinerea instituţiilor globale, cum sunt ONU, Banca Mondială 
şi FMI, care au un rol decisiv în stabilizarea unui sistem internațional de 
pe urma căruia America profită mai mult decât oricare altă țară. 

La toate acestea mă gândeam pe pista aeroportului din Kigali și îmi 
spuneam „Ei bine, domnilor deputați republicani de ultimă oră, veniți în 
Africa — aici e paradisul republicanilor de ultimă oră.“ Da, în Liberia 
nimeni nu plăteşte taxe. În Angola nu se face controlul armelor. In 
Burundi nu există un ajutor social așa cum îl ştim noi şi în Ruanda nici 
un „big government“ nu se amestecă în economia de piaţă liberă. Dar 
este sigur că mulți dintre ei doresc acest lucru. Să luăm, de exemplu, 
persoana de la recepţia hotelului din Luanda, Angola, care m-a privit ca 
pe un dement când am întrebat-o dacă puteam face fără riscuri o plim- 
bare de-a lungul câtorva blocuri pe strada din fața hotelului, adică 
strada principală din capitala Angolei în plină zi. 

„Nu, nu, nu“, a spus dând violent din cap , „e foarte periculos.“ Pot 
să pariez că ar plăti bucuros mai multe impozite, numai să vadă mai 
mulți poliţişti pe stradă. Sau reporterul acela liberian de radio care m-a 
întrebat la Monrovia de ce, după izbucnirea războiului civil în anul 1989, 
pușcașii marini americani veniți în Liberia i-au evacuat numai pe 
cetățenii americani şi apoi i-au lăsat pe liberieni să lupte singuri. „Toţi 
credeam că pușcașii marini vin să ne salveze“, declara reporterul libe- 
rian, „dar după aceea ei au plecat. Cum au fost în stare pur și simplu să 
plece?“ Bietul om, țara lui nu-și avea pușcașii săi care să-l salveze. Pot să 
pariez că nu lar fi deranjat deloc să plătească câteva taxe pentru a-și 
avea oamenii de încredere de care avea nevoie. În Liberia pe nimeni nu 
supără un „big government“. Pe nimeni nu ar supăra câtuși de puțin un 
guvern, din cauza bandelor și dictatorilor militari care au guvernat în 

ultimul deceniu. Nu, liberienii nu s-ar mai supăra din cauza unei 
birocrații administrative. Într-adevăr, singura recomandare pe care am 
văzut-o era lipită cu o bandă adezivă pe o fereastră ciuruită de gloanţe 
din ușa din față a Primăriei şi pe ea scria: „Lăsaţi-vă armele aici.“ 

Nici un întreprinzător nu trebuie să se frământe în Angola din cauza 
plictisitoarelor măsuri de protecție a muncii sau de taxe pentru handi- 
capați. Cei 70 000 de angolezi, care în cei 25 de ani de război civil au 
rămas fără diferite părţi ale corpului din cauza minelor explodate, par să 
se descurce bine pe cont propriu. Pot fi văzuţi șchiopătând pe străzile 
Luandei în cele mai bizare contorsionări, folosind bețe cioplite din lemn 
ca înlocuitori ai membrelor lipsă și scotocind înfrigurați după hrană. În 
Ruanda și Burundi nimeni nu plătește pentru educație preșcolară, pen- 
tru asigurare de şomaj, asigurări medicale, servicii publice sau burse 
universitare. In schimb, se poartă o luptă brutală pentru pământ, ener- 
gie şi apă, care există în cantități insuficiente, triburile tutsi și hutu 
decimându-se reciproc pentru a pune mâna pe mai multe resurse. 

Se spunea că republicanii de ultimă oră din Congres nu ar fi făcut 
călătorii de serviciu plătite. Se temeau că acestea ar fi fost rău privite în 
circumscripțiile lor electorale. Mulţi dintre ei nu aveau măcar un paşa- 
port. Păcat. Voiau să aibă tot respectul şi toate avantajele pe care le pot 
culege niște Michael Jordans ai geopoliticii, nişte americani din actualul 
sistem al globalizării, fără, însă, nici un fel de sacrificii și obligaţii, fie 
acasă, fie peste hotare. Ei ar trebui să vină în Africa sfârtecată de război 
și să simtă cu adevărat ce se întâmplă cu ţările în care nu există senti- 
mentul comunității, în care nimeni nu crede că datorează ceva guver- 
nului, că nimeni nu se simte răspunzător pentru ceilalți, unde cei bogați 
trăiesc în spatele unor ziduri înalte şi dincolo de ferestre vopsite, în timp 
ce săracii sunt lăsați la mila pieţei libere. 

Eu nu vreau să trăiesc într-o asemenea ţară sau într-o asemenea 
lume. O asemenea țară nu este morală şi devine tot mai periculoasă. 
'Trasarea căilor pentru evitarea situațiilor de felul acesta trebuie să se 
afle în centrul politicii interne şi externe a Americii. Din păcate, nici 
Partidul Republican, nici Partidul Democrat nu au ținut seama pe 
deplin în programele lor politice de trecerea de la sistemul Războiului 
Rece la sistemul globalizării. Amândouă se comportă ca şi când acum, 
în lume, n-ar fi deloc periculoasă o existenţă insulară şi n-ar fi o greşeală 
să te preocupe doar propriile interese de partid. Dacă, în zilele noastre, 
se mai discută o temă de interes național, atunci este vorba numai de 
unirea în vederea unei ameninţări comune şi nu a unei misiuni comune. 
„Marele inamic“ rămâne în continuare principiul de organizare al anga- 

jamentului internațional al SUA şi nu „marea ocazie“, ca să nu mai vor- 
bim de „marea responsabilitate“. 

În sistemul globalizat de astăzi, America trebuie să urmărească un 
interes național comun care constituie o mare şansă, ca și o mare res- 
ponsabilitate. Exprimat mai simplu: ca țară care profită cel mai mult de 
integrarea economică globală — țară al cărei popor, ale cărei produse, va- 
lori, tehnologii şi idei sunt cele mai globalizate — SUA au sarcina de a 
asigura ca globalizarea să fie durabilă. Putem realiza acest lucru asi- 
gurând stabilitatea sistemului internațional şi garantând ca în cât mai 
multe țări acțiunile să fie în cât mai multe zile preponderent favorabile. 
În sistemul Războiului Rece, problema politică fundamentală era ce 
hardware şi ce sistem de operare trebuia să fie ales. În era globalizării, 
problema politică fundamentală este: cum se poate obține maximul 
dintr-un unic hardware care funcționează şi dintr-un unic sistem de ope- 
rare care funcționează și anume capitalismul mondial al pieţei libere 
integrate. Soluţia acestei probleme este: America trebuie și poate să fie 
modelul de guvernare în lume. 

America a avut la dispoziție 200 de ani pentru a inventa, a înnoi şi a 
regla mecanismele care fac ca piața să rămână liberă fără a lua proporții 
monstruoase. America are instrumentele necesare pentru a realiza 
acest lucru. America are sarcina de a realiza acest lucru. America are și 
un uriaș interes de a face acest lucru. Gestionarea globalizării este o 
sarcină din fața căreia America nu trebuie să dea înapoi. Este interesul 
ei național global, iar viitorul aparține acelui partid politic, care înțelege 
primul acest lucru şi elaborează cel mai coerent, mai credibil şi mai 
imaginativ program în vederea urmăririi acestui interes, este partidul 
care va deţine adevărata punte spre viitor. 


ine vrea să reflecteze la această provocare, trebuie mai întâi să se 
debaraseze de limbajul politic al Războiului Rece, care nu mai 
poate sesiza corect problemele de azi şi care este total inadecvat pentru 
a elabora noi concepte în acord cu sistemul globalizării. În acest scop, 
am schițat o nouă matrice care, după părerea mea, evidenţiază cele 4 
identități politice centrale care pot fi alese în era globalizării: 
politicienii de tip laissez-faire 


mSruorțe.3our 


A 
suporterii statului social 


EXISTĂ UN DRUM ÎNAINTE 455 


Pentru a afla unde vă situați dumneavoastră și adversarii dumnea- 
voastră politici în această nouă eră, va trebui să aveți în vedere această 
matrice. Linia care trece de la stânga la dreapta prin punctul central 
este linia globalizării. Primul lucru pe care trebuie să-l faceţi este să vă 
situați pe această linie într-un punct în funcție de cât de intens pledați 
pentru globalizare. La capătul din dreapta al acestei linii sunt 
„integraţioniștii“. Ei sunt cei care într-adevăr salută globalizarea, pentru 
că ea li se pare fie bună, fie inevitabilă şi vor ca, prin mai mult comerţ 
liber, mai mult comerț prin Internet, să promoveze o conectare mai 
bună a şcolilor, comunităților și companiilor, precum și mai multă 
comunicare electronică, aşa încât, în final, să fim integrați global 24 de 
ore din 24, în toate cele 24 fuse orare şi în ciberspațiu. 

La capătul din stânga al acestei linii a globalizării se află „ sepa- 
ratiştii“. Ei sunt cei cărora comerțul liber și integrarea tehnologică nu li 
se par nici bune, nici inevitabile, pentru că, din cauza lor, prăpastia veni- 
turilor se cască și mai larg, locurile de muncă sunt mutate peste hotare, 
cultura se transformă într-un fel de terci global omogenizator şi forțele 
abstracte, fără chip, ale pieţii controlează viața. Ei vor să stopeze glo- 
balizarea, vor s-o ucidă. 

Bun, deci, primul lucru pe care trebuie să-l faceţi este să vă situați 
undeva pe această linie. Sunteţi separatist? Cumva un integraţionst? Sau 
ceva între aceștia? 

Priviţi acum linia care vine din vârful până la baza acestei matrice. 
Este axa distribuției. Ea reprezintă tipul de politică pe care, după 
părerea dumneavoastră, ar trebui să-l adopte guvernul în cadrul glo- 
balizării și al cămăşii de forță din aur. La celălalt capăt al axei se află 
„suporterii statului social“. Eu îi numesc „suporteri ai statului social“ pe 
cei care cred că globalizarea are un viitor numai dacă va fi demo- 
cratizată sub aspect economic, precum și politic. Democratizarea eco- 
nomică înseamnă conceperea unei rețele sociale, care încearcă nu 
numai să atenueze căderea celor rămași în urmă, a neştiutorilor şi a 
broaştelor țestoase, ci și să-i integreze din nou în sistem, îi ajută să-şi 
redobândească instrumentele şi resursele pentru a putea concura. 
Democratizarea politică inseamnă aspirația spre democraţie în țările în 
curs de dezvoltare care se globalizează, pentru că globalizarea nu poate 
avea un viitor fără democratizare. 

Este evident că nu toți sunt de acord cu toate acestea. De aceea, în 
vârful liniei de distribuţie — adică la celălalt capăt dinspre suporterii sta- 
tului social — se află politicienii laissez-faire. Aceștia cred că globalizarea 
este echivalentă, în esenţă, cu câștigătorul ia totul, iar cel care pierde 

trebuie să se descurce cum poate. Ei vor să reducă guvernele, taxele și 
rețelele de asigurare, pentru ca oamenii să culeagă roadele propriei lor 
munci sau să plătească prețul pentru propria lor incapacitate. Nu există 
nimic care să focalizeze mai mult gândirea asupra găsirii unui loc de 
muncă și menţinerii lui, spun politicienii laissez-faire, ca înțelegerea fap- 
tului că evoluează fără a avea plasa întinsă sub ei. 

Acum stabiliți-vă locul pe axa distribuției. Sunteţi un suporter al sta- 
tului social? Sunteţi un politician laissez-faire? Sau ceva între aceştia? 

Cu ajutorul acestei matrice, toți actorii importanţi ai actualei politici 
americane pot fi înțeleşi mai bine şi identificați mai corect decât cu aju- 
torul vechilor etichete de democrați, republicani şi independenți. Bill 
Clinton este un integraționist suporter al statului social. Fostul purtător 
de cuvânt al Camerei Reprezentanţilor Newt Gingrich era un integra- 
ționist politician laissez-faire. Din această cauză, Clinton și Gingrich erau 
întotdeauna aliați când era vorba de comerțul liber, dar erau adversari în 
problemele de securitate socială/cheltuieli sociale. Liderul minorității 
din Camera Reprezentanţilor, Dick Gephardt, este un separatist 
suporter al statului social, iar Ross Perot este un separatist politician lais- 
sez-faire. Din această cauză, Gephardt şi Perot sunt aliați împotriva 
NAFTA și a comerțului liber, dar sunt adversari când este vorba de secu- 
ritate socială / cheltuieli sociale. Gephardt vrea să cheltuiască bani pe 
programe de susținere a statului social şi să apere „ drepturile“ muncito- 
rilor, în loc să le îmbunătățească acestora capacitățile. 

Am folosit această matrice pentru a descrie America de astăzi, dar 
ea poate fi adaptată cu ușurință la oricare altă țară. Puteți pur şi simplu 
să vă încadrați în această matrice şi să descoperiți cine sunteți şi cine vă 
vor fi inamicii în viitoarea dezbatere politică. Eu sunt un suporter inte- 
graţionist al statului social. Ce înseamnă să fii un suporter integraţionist 
al statului social? Aceasta înseamnă articularea unei politici de glo- 
balizare durabilă, a unei geopolitici de globalizare durabilă - incluzând 
deopotrivă polica externă şi politica de apărare — și a unei geoeconomii 
de globalizare durabilă şi, în sfârşit, a unei etici a globalizării durabile 
(un mod de a gândi care e locul valorilor, originii și a lui Dumnezeu în 
acest sistem). Cu alte cuvinte, aceasta înseamnă o nouă viziune asupra 
unui nou sistem internațional. 


Politica în era globalizării 


Să începem cu politica globalizării durabile. Ea va trebui să constea 
din două lucruri: în primul rând este vorba de o imagine a lumii, așa 
încât oamenii să înțeleagă unde se află; apoi este vorba de un set de 

strategii integraţioniste şi de susținere a statului social cu care să se 
opereze. 

Este nevoie de o imagine a lumii pentru că nici o politică nu are dura- 
bilitate fără un public care să înțeleagă bine necesitatea ei şi să vadă 
lumea așa cum o vezi tu. Politicienii ar trebui să fie conştienţi de faptul 
că, dintr-o mulțime de motive, globalizarea poate fi cu uşurinţă defor- 
mată şi demonizată, aşa încât, chiar dacă din punct de vedere economic 
au dreptate, ei pot pierde controlul asupra proceselor decizionale 
politice, globalizarea lucrând împotriva şi nu în favoarea lor. De ce se 
întâmplă acest lucru? Pentru că cei care au cel mai mult de pierdut de pe 
urma globalizării, muncitorii care şi-au pierdut locurile de muncă pre 
luate de roboţi sau transferate peste hotare, ştiu exact ce se întâmplă cu 
ei. Din această cauză pot fi foarte uşor mobilizați impotriva unei integrări 
mai intense, a tehnologiei sau a comerțului liber. Cei care beneficiază de 
pe urma globalizării, a unui comerț mai deschis şi a investițiilor străine, 
adesea nu ştiu ce se întâmplă cu ei. Ei ignoră deseori legăturile dintre 
globalizare şi standardul lor de viaţă ridicat, din această cauză fiind greu 
de mobilizat. Aţi auzit vreodată vreun lucrător din vreo fabrică de micro- 
cipuri spunând: „ Omule, ce noroc pe mine! Datorită globalizării, datorită 
cererii în creștere razantă de produse americane de tehnică de vârf, 
datorită deficitului de specialiști în această ţară şi datorită bunelor per- 
spective din ţările în curs de dezvoltare, șeful meu a trebuit să-mi 
mărească salariul. Nu e grozav NAFTA?“ 

Un alt motiv pentru care globalizarea poate fi cu uşurinţă deformată 
este că oamenii nu o percep ca pe un fenomen datorat în bună măsură 
tehnologiei, şi nu comerțului. Noi aveam în biroul din Washington al 
ziarului New York Times o secretară, al cărei loc de muncă a fost 
desființat de către firmă. Ea nu şi-a pierdut locul de muncă din cauza 
unei mexicance, ci din cauza unui microcip — microcipul care face să 
funcționeze în toate telefoanele din birourile noastre dispozitivul de 
poștă vocală. Acest dispozitiv i-ar fi luat locul chiar dacă noi nu am fi 
avut relații cu Mexicul. Mai mult, microcipul i-ar fi luat locul chiar şi 
dacă de-a lungul întregii granițe americano-mexicane s-ar fi aflat un zid 
înalt de zece metri. Dar oamenii politici nu vor să recunoască acest 
lucru. Nici unul nu se grăbeşte să se ridice şi să spună: „Vreau să vă 
ridicaţi, să vă deconectați telefonul, să vă ducețţi la fereastră, să aruncați 
telefonul și să strigați: Nu mai suport! Salvaţi locurile de muncă ameri- 
cane! Potato chips, yes! Microchips, no!“ Acesta este un mesaj politic cu 
care nu se pot câștiga alegerile. In schimb, este mult mai simplu să-i 
înjuri pe mexicani şi fabricile de peste hotare. Și pentru că muncitorii 


458 LEXUS ŞI MĂSLINUL 


străini şi fabricile sunt uşor de văzut, iar microcipurile nu, primii sunt 
receptați de conştiinţa noastră ca o problemă mult mai mare. Din 
această cauză comerţul, care este tangibil, a început să simbolizeze pen- 
tru mulți oameni toate temerile asociate cu schimbarea rapidă și cu 
globalizarea, chiar dacă principalele cauze ale acestor temeri sunt noile 
tehnologii şi dereglările. 

Bill Clinton i-a învins pe George Bush și pe Bob Dole, pentru că 
majoritatea alegătorilor americani au simțit intuitiv că intraseră într-o 
eră nouă şi că Clinton a priceput foarte bine acest lucru şi are câteva 
idei credibile legat de felul cum trebuie acționat acum, în timp ce Dole 
și Bush nu înțeleseseră nimic. Din păcate, o dată instalat în funcție, 
Clinton nu a dezvoltat niciodată pe deplin acest simț intuitiv şi l-a expli- 
cat făcând un tablou al lumii pe care la repetat la nesfârșit. Din prima 
săptămână de după preluarea funcției, Clinton a calificat drept pro- 
blemă centrală a Americii un sistem medical care putea fi susținut 
financiar, şi nu o globalizare durabilă. Ce ar fi trebuit să spună Bill 
Clinton în discursul său inaugural ca preşedinte? Ceva de genul acesta: 

„Dragi concetățeni americani, mandatul meu ca preşedinte coincide 
cu sfârşitul sistemului Războiului Rece şi cu extinderea globalizării. 
Globalizarea este pentru anii ‘90 şi pentru mileniul următor ceea ce a 
fost Războiul Rece începând din anii '50 şi până în anii '80. Dacă sis- 
temul Războiului Rece era construit pe amenințarea şi provocarea din 
partea Uniunii Sovietice, ceea ce dusese la împărțirea lumii, sistemul 
globalizării este construit pe amenințarea şi provocarea din partea rapi- 
delor schimbări tehnologice şi a integrării economice care unifică 
lumea. Dar, dacă unifică lumea, globalizarea aduce şi modificarea locu- 
rilor de muncă, pieţelor și comunităților, distrugând rapid vechile locuri 
de muncă şi creând altele noi, eliminând rapid vechile stiluri de viaţă şi 
producând altele noi, distrugând rapid vechile industrii şi inventând 
altele noi. Comerţul exterior, care reprezenta în 1970 doar 13% din PIB, 
a crescut azi până la aproximativ 30% - şi continuă să crească. Schim- 
bările tehnologice sunt acum atât de rapide, încât companiile americane 
de computere produc în fiecare an trei modele diferite din fiecare com- 
puter. Dar aceasta este nu numai o lume nouă, ci este, în cea mai mare 
parte, o lume mai bună. Chiar dacă mai trebuie să lupte uneori cu acest 
sistem, China, Indonezia, Coreea, Thailanda, Malaysia, Brazilia, 
Argentina au văzut că nivelul lor de trai crește mai repede pentru un 
număr mai mare de cetățeni decât oricând altădată în istoria lor - graţie 
eficienței sporite a piețelor financiare care au facilitat enorm comerţul şi 
investițiile externe. Globalizarea a fost motorul unei creșteri economice 

fără precedent şi nu trebuie să pierdem niciodată din vedere acest 
lucru. Într-adevăr, aşa cum arăta ministrul de Finanţe Larry Summers, 
datorită în bună parte globalizării tot mai intense, mai bine de un sfert 
din omenire se bucură acum de cote de creștere care fac ca nivelul de 
trai să se mărească de patru ori pe parcursul unei singure generații. De 
patru ori! Dar globalizarea prezintă şi o provocare fără precedent: dacă 
ea este motorul unei prosperități mai mari pe termen lung pentru 
fiecare țară care aderă la sistemul globalizării, ea este și motorul unor 
dislocări mai mari pe termen scurt. Nu este suficient să-i spui unui 
muncitor care şi-a pierdut dintr-odată locul său de muncă din cauza 
unei fabrici de peste hotare unde salariile sunt mai mici, că, deşi e 
neplăcut, societatea noastră pe ansamblu o duce mai bine pentru că 
acum poate cumpăra la un preţ mai mic oțeluri sau pantofi de tenis pe 
care îi producea el. Nu este suficient să-i spunem unui funcționar a 
cărui slujbă a fost desființată din cauza instalării unui nou sistem de 
computere, că, deşi e neplăcut, societatea în ansamblu o duce mai bine 
pentru că noul sistem instalat va genera mai multă o productivitate. 
Beneficiile globalizării tind să fie măsurabile pe termen lung şi la nivelul 
ansamblului societății, dar dislocările apar imediat și afectează indivizi 
concreți care ştiu că sunt afectați. 

„De aceea, dat fiind acest dezacord dintre șansele pe termen lung şi 
creşterea prezentată de globalizare vizând o mai mare stare de bine, pe 
de o parte, și politica disruptivă, impactele de mediu și sociale, pe de 
altă parte, Statele Unite au nevoie de o strategie amplă care să confere 
globalizării durabilitate, pentru a scoate de aici tot ce e mai bun amelio- 
rând ce e mai rău. Să ne imaginăm lumea ca pe o roată cu spiţe. In 
centrul roții este ceea ce eu aș numi “globalizarea și rapida schimbare 
economică şi tehnologică’. Acesta este, exprimat simplu, ACEL MARE 
LUCRU care se petrece acum afară. Pentru că se află în centru, avem 
nevoie de o abordare diferită a sistemului sanitar, de ajutor social, edu- 
caţie, calificare profesională, mediu înconjurător, reglementarea pieţei, 
asigurări sociale, finanțarea campaniilor electorale și extinderea 
comerțului liber. Toate aceste domenii trebuie să fie ajustate, adaptate 
sau reformate, pentru ca societatea noastră să poată obține maximum 
din acest sistem al globalizării și pentru a atenua aspectele ei cele mai 
rele. Globalizarea pretinde ca societatea noastră să se miște mai repede, 
să lucreze mai inteligent şi să-şi asume mai multe riscuri decât oricând 
în istoria noastră. În calitatea mea de preşedinte, vă fac două promi- 
siuni. Una este că îmi asum ca sarcină să asigur fiecăruia în parte și so- 
cietății noastre în general posibilitatea de a face faţă provocării printr-o 

combinare corectă a politicii de integrare şi a rețelelor de asigurări 
sociale. A doua este că voi fi un apărător neobosit al legilor noastre 
comerciale pentru ca globalizarea, care reprezintă o provocare pentru 
lucrătorui american, să nu permită altora să profite de deschiderea 
noastră inundându-ne pieţele cu produsele lor şi reducând accesul 
nostru pe pieţele lor. 

Nu mă aflu aici ca să vă anunț că totul va fi simplu. De fapt, mă aflu 
aici ca să vă anunţ că va fi chiar un lucru greu. Dar, dacă suntem în stare 
să ținem balanţa în echilibru — şi eu cred că putem -, putem fi în fruntea 
lumii în ceea ce priveşte gestionarea integrării în era globalizării, la fel 
cum am fost în fruntea lumii în ceea ce privește gestionarea înfrânării în 
era Războiului Rece. God Bless America!“ 

Acestea erau ideile lui Clinton, dar el nu le-a exprimat întotdeauna. 
Și unul dintre motivele pentru care el a eşuat în fața adversarilor săi în 
propunerile pe care le-a făcut referitor la sistemul sanitar — nu singurul 
motiv, dar unul dintre ele — a fost că ele nu au fost plasate eficient într-un 
tablou al lumii clar și repetat constant, cu globalizarea în centru şi cu 
concluziile politice care decurgeau în mod necesar de aici. Ca urmare, 
nota Dani Rodrik, economist la Universitatea Harvard, „conexiunile şi 
complementaritățile tuturor acestor domenii se pierd în dezbaterea 
publică“, uşurându-le astfel ideologilor şi extremiştilor, ca şi populiştilor 
economişti, naționaliștilor, ignoranților, xenofobilor innăscuți şi oportu- 
niștilor intenția de a deforma orice temă - nu numai din domeniul 
comercial sau al reformei sanitare — şi de a o împinge într-o fundătură. 

Dacă nu educăm opinia publică, explicându-i adevărata natură a 
lumii de astăzi şi demistificând globalizarea, separatiștii vor exploata 
întotdeauna această confuzie în scopurile lor proprii. În 1998, președin- 
tele Clinton nu a putut extinde NAFTA în Chile din cauza unei 
minorități conduse de sindicate care credeau că nu ar putea profita de 
pe urma extinderii comerțului liber şi s-au opus vehement extinderii 
NAFTA, în timp ce, în schimb, majoritatea care ar fi profitat de pe urma 
extinderii comerțului liber nu a înţeles niciodată care îi erau interesele 
și, de aceea, n-a putut fi mobilizată pentru apărarea acestora. 


O politică a globalizării de durată are nevoie, totuşi, de mai mult decât 
de o imagine corectă a ceea ce se petrece în lume. Ea are nevoie şi 
de un echilibru corect al deciziilor politice. În mod special, ea reclamă o 
nouă tranzacţie socială între muncitori, financiari şi guverne care să 
ducă la o globalizare durabilă. Daţi-le ce li se cuvine — Thatcherienii și 

Reaganienii au ajutat la pregătirea țărilor lor pentru această eră a globa- 
lizării şi au contribuit la realizarea ei oferind o viziune nefalsificată de 
piaţă liberă asupra globalizării. Punctul lor de vedere era următorul: 
„Lăsaţi piața să guverneze oriunde cât mai mult posibil şi lucrurile vor fi 
O.K“ Dar o viziune pură de piață nu este, singură, suficientă. Este prea 
brutală și, de aceea, nu poate fi susținută din punct de vedere politic. 
Deocamdată Stânga, sau ce a mai rămas din ea, a încercat să se agaţe cât 
mai mult posibil de paternalismul statului social. 

În locul fiecăreia dintre aceste extreme, este mai degrabă nevoie de 
un nou pact social care să cuprindă pieţele libere, dar şi, deopotrivă, să 
asigure ca acestea să aducă profituri şi să fie suportabile de cât mai mulți 
oameni. Stabilizarea globalizării se realizează prin democratizarea aces- 
teia — punând-o să lucreze tot timpul pentru un număr cât mai mare de 
oameni. Găsirea unor formule sociale negociate care să permită democ- 
ratizarea globalizării a fost sarcina centrului stânga - Bill Clinton în 
America şi Tony Blair în Anglia. Mulţi numesc această abordare, A treia 
cale“. Nu sunt de acord. Noile formule sociale negociate pe care Clinton 
şi Blair au căutat să le identifice — şi pe care eu le numesc sistemul 
integraționist al plaselor sociale de siguranţă — reprezintă, de fapt, singu- 
ra cale prin care o ţară poate prospera și supraviețui în acest nou sistem. 
Nu există o A treia cale, ci numai una, adică această abordare echilibrată. 

Noi, cei care subscriem sistemului integraționalist al plaselor de 
siguranță socială, credem că nu poți îndrăzni să fii un susţinător al glo- 
balizării în această lume - adică să pledezi pentru comerț liber şi 
neiîngrădit, granițe deschise, dereglementare și Internet pentru toți — 
fără să fii totodată social-democrat. Aceasta întrucât, dacă nu eşti pentru 
cheltuirea sumelor necesare pentru dotarea celor-care-nu-au, a celor- 
care-nu-ştiu sau a „broaştelor țestoase“ din societate, astfel încât să 
poată supravieţui în noul sistem, aceştia vor produce în cele din urmă o 
ripostă care va şterge ţara respectivă de pe harta lumii. Consensul 
politic necesar pentru asigurarea transparenţei nu va putea fi păstrat. In 
același timp, credem că azi nu poți îndrăzni să fii social-democrat, adept 
al plaselor de siguranţă, fără să fii în favoarea globalizării, deoarece fără 
integrarea cu lumea nu vor putea fi niciodată generate veniturile care să 
facă posibilă creşterea continuă a standardelor de viaţă și grija pentru 
cei rămași în urmă. 

Întrebarea cu care toți ne confruntăm vizează punctul de echilibru 
adecvat dintre integraționism şi plasele de siguranță socială în sistemul 
globalizat de astăzi. Trei sunt elementele de care dispunem pentru 
menţinerea echilibrului: trapezul, trambulina şi plasa de siguranță. 

Trapezul 


Mai întâi, dorim o economie cât mai deschisă, în creştere şi orientată 
spre piața liberă, în care oamenii sunt încurajați să oscileze liber și să 
riște pași nebunești. Nu există spirit antreprenorial fără cei dispuşi să-și 
asume riscuri, fără capitaliști dispuşi să speculeze; iar fără spirit 
antreprenorial nu poate exista creştere economică. De aceea, la baza 
oricărei economii sănătoase stă trapezul în continuu balans al piețelor 
libere. Nu există plasă de siguranţă socială mai bună decât aceea dată de 
o economie sănătoasă, cu șomaj redus. In economia în creştere, globa- 
lizată, a SUA, rata şomajului pentru cei cu studii inferioare liceului a 
scăzut de la 10,75% în 1994 la 6,75% în 1999, permiţând unui mare număr 
de tineri, îndeosebi din rândul minorităților, să-și găsească de lucru, să 
deprindă noi abilități şi să-și câștige demnitatea pe care ţi-o dă faptul de a 
avea o slujbă. Sigur, nu toată lumea are slujbe grozave - unii învârt ham- 
burgeri, iar alții proiectează pagini de Web. Dar orice slujbă reprezintă 
începutul respectului de sine şi al stabilității în viața unei persoane. 

Ori de câte ori am în vedere acest subiect, îmi amintesc de istorioara 
pe care mi-a relatat-o ziaristul rus Aleksei Pușkov în aprilie 1995 despre 
unul din vecinii săi din Moscova. „Omul era un amărât de şofer care 
locuia într-un apartament la capătul culoarului. În fiecare vineri seara se 
îmbăta şi cânta de unul singur — fără oprire şi foarte tare - două cântece 
englezeşti: “Happy Nation! și ‘All She Wants Is Another Baby’. Habar 
n-avea ce însemnau cuvintele. Când era beat de-a binelea, începea să-și 
bată soţia și ea începea să strige. Eram înnebuniți. Îmi venea să arunc o 
grenadă în apartamentul lor. De vreo opt luni, nu ştiu cum a reușit să 
capete o participaţie la un mic atelier de reparat mașini. De atunci s-a ter- 
minat cu “Happy Nation’, nu mai cântă noaptea, nu-și mai bate nevasta. 
Pleacă în fiecare dimineaţă la 8,30 la lucru şi este mulțumit. Ştie că are o 
perspectivă în viață Într-o zi, soția mea mi-a spus: “Ia uite-l pe “Happy 
Nation” — aşa îi spuneam noi — ‘acum e proprietar”. 

De aceea o strategie a trapezului nu înseamnă, pur şi simplu, că 
guvernul se dă la o parte şi lasă pieţele libere să conducă, ci înseamnă și 
a te gândi la modul în care guvernul poate face din cât mai mulţi oameni 
proprietari şi jucători de succes pe piața liberă. În America, aceasta 
înseamnă îmbunătăţirea accesului la capitalul de investiții în cele mai 
sărace comunități cu veniturile cele mai mici, pentru ca noi să nu mai 
pregătim oamenii pentru locuri de muncă inexistente. Oraşele din pro- 
funzimea SUA sunt pieţe care acum se deschid la fel ca Bangladesh şi 
uneori au nevoie de programe de asistență orientate spre piață. Mi- 

nistrul de Finanţe Larry Summer arăta: „ În Întreaga lume piețele finan- 
ciare private eșuează acolo unde sunt oameni foarte săraci. Băncile 
importante nu-și caută comunități sărace — pentru că acolo nu se pot face 
bani. Alte bariere înclină în mod artificial să restrângă fluxul de capital 
spre anumite vecinătăți sau grupuri minoritare, care astfel eșuează total 
ca pieţe. Frustrându-i pe cei din aceste zone de orice șansă de a împru- 
muta sau de a economisi bani, este mai mult ca probabil că ei vor rămâne 
săraci.“ 

O cale de democratizare a accesului la capital în America este aceea 
de a revitaliza Community Reinvestment Act, care foloseşte presiunea 
exercitată de guvern asupra băncilor comerciale pentru ca acestea să 
acorde comunităților sărace credite în condiţii acceptabile . Dar există o 
serie de împrumuturi pe care băncile comerciale nu le vor acorda nici- 
odată. De aceea, Legea mea pentru folosirea schimbării rapide ar 
include şi mijloace financiare pentru un nou fond cu capital de risc 
subvenţionat de guvern şi destinat zonelor cu venituri mici şi moderate. 
Cunoscut sub numele de Community Development Financial Insti- 
tutions Fund, acest fond ar acorda credite de pornire întreprinzătorilor 
dispuși să facă investiţii de risc în zone subdezvoltate, unde s-ar contura 
posibilitatea închirierii de locuinţe pentru cei cu venituri mici până la 
saloane de frumuseţe şi localuri de distracție — dar unde, în mod normal, 
nici un posesor de capital de risc nu s-ar aventura. 


Trambulinele 


În al doilea rând, chiar cu o economie în creștere, orice societate are 
nevoie şi de trambuline - programe destinate lucrătorilor care au rămas 
în urmă în acest context de schimbare rapidă, dându-le o nouă pregătire 
pentru a fi relansați în economie. Trambulina este suficient de solidă 
pentru a te prinde înainte să lovești solul, dar nu şi atât de comodă încât 
să stai la nesfârşit pe ea; este utilă pentru a reduce constant numărul 
celor rămași în urmă. Fără îndoială, cea mai importantă trambulină este 
formarea continuă. 

Orice lucrător trebuie să înțeleagă că siguranța economică în 
această lume fără ziduri nu mai poate veni de la largheţea statului social 
sau din obținerea rapidă a unei legitimații de membru de sindicat. 
Această siguranță nu poate proveni decât din rapoartele privind 
pregătirea. Într-o eră în care schimbarea tehnologică este atât de 
rapidă, iar zidurile dintre companii şi țări atât de groase, siguranța locu- 
rilor de muncă nu mai poate fi dată decât de deprinderea unor noi 

laptele“, afirmă Louis Ross, șef de linie tehnologică la Ford Motor Co.“ 
au un termen de valabilitate; în cazul unei diplome de inginerie, acesta 
este de aproximativ trei ani. Dacă în acest interval nu înlocuiești tot 
ceea ce ştii, carierea ta se va 'acri' rapid.“ După cum arată Jim Botkin şi 
Stan Davis în cartea lor The Monster Under the Bed (Monstrul de sub 
pat), în economia bazată pe informații nu îţi câştigi existenţa, ci îţi 
„înveţi“ existența. 

Misiunea guvernului nu este de a proteja lucrătorii de această reali- 
tate, ci de a-i încuraja s-o manipuleze şi de a-i face să înțeleagă că 
aceasta nu este o bătălie pe care trebuie s-o dea pe cont propriu. În acest 
scop, cred că fiecare guvern american din era globalizării ar trebui să 
ofere un act legislativ anual pe care eu laş numi „legea pentru folosirea 
schimbării rapide“. Ar funcţiona paralel cu orice politică integraţionistă 
urmărită în anul respectiv de Administraţie, fie că e vorba de extinderea 
NAFTA, pentru Chile, fie de alte aranjamente pentru stimularea 
comerțului liber. Legea pentru folosirea schimbării rapide ar varia în 
fiecare an, dar scopul ei ar fi să creeze deopotrivă realitatea şi percepția 
că guvernul înţelege că globalizarea este inevitabilă, dar că ea îşi 
împarte binecuvântările cât se poate de inegal şi, de aceea, guvernul 
trebuie în permanență să ajusteze trambulinele pentru ca un număr cât 
mai mare din cei rămași în urmă să-și accelereze ritmul pentru Lumea 
Rapidă, prin amplificarea capacităților lor și a alegerii. Este singurul 
mod durabil de a lărgi sfera celor care profită de pe urma globalizării. 

Dacă am fi avut o baghetă magică, Legea pentru folosirea schim- 
bării rapide din anul 1999 ar fi inclus următoarele: proiecte-pilot pentru 
angajarea muncitorilor disponibilizați temporar, înlesniri la plata 
impozitelor pentru muncitorii disponibilizați definitiv, consultații gra- 
tuite finanţate de stat pentru oricine își pierde o slujbă, o nouă extindere 
a legii Kassebaum-Kennedy, pentru ca muncitorii concediați să poată 
păstra mai multă vreme polițele de asigurări medicale, precum şi o cam- 
panie naţională de reclamă pentru cea mai mare realizare comună a 
celor două partide din era Clinton - Workforce Investment Act, care a 
fost cea mai puțin mediatizată. Semnată în august 1998, această lege 
centraliza 150 de diferite programe guvernamentale de pregătire profe- 
sională în trei mari subvenții: așa-numitele conturi individuale de 
calificare pe care muncitorii le puteau folosi pentru orice tip de califi- 
care considerată mai adecvată creşterii şanselor pe piaţa muncii; 
crearea de centre de pregătire profesională care să ofere orice tip de 
programe de pregătire profesională și creșterea sumelor alocate pentru 

programe de pregătire a tineretului la 1,2 miliarde dolari pentru un 
interval de cinci ani. In mod suplimentar, aş include în Legea mea pen- 
tru folosirea schimbării rapide o nouă creştere a creditelor acordate de 
SUA băncilor de dezvoltare din Asia, Africa şi America Latină pentru 
promovarea pregătirii profesionale a femeilor, microimprumuturi pen- 
tru femei şi afaceri mici și pentru îngrijirea mediului înconjurător în 
toate țările în curs de dezvoltare cu care America face comerţ într-un 
volum semnificativ. Aş mai include o finanțare mai susținută a noii 
iniţiative a Organizaţiei Internaţionale a Muncii pentru crearea de alter- 
native la munca prestată de copii în țările în care copiii sunt exploataţi în 
modul cel mai brutal. Aş mai include o sporire a finanțării programului 
Trade Adjustment Assistance deja existent, care acordă un mic sprijin 
financiar şi o recalificare pentru toate persoanele care pot dovedi că 
locul lor de muncă a fost desființat din cauza comerţului. Aş extinde şi 
programul Dislocated Worker Training pentru a-i ajuta pe cei care şi-au 
pierdut slujba din cauza tehnologiei. În sfârşit, aş demara o campanie 
naţională de consultanță pentru a informa mai bine populația asupra 
Lifelong-Learning Tax Credit, care permite cetăţenilor să scadă din 
impozite costuri de până la 1000 USD pentru orice tip de calificare pro- 
fesională sau program prin care-și ridică nivelul de pregătire sau de 
calificare tehnică. 

Aș mai include programe pentru consolidarea familiilor şi comu- 
nităţilor, care să le asigure lucrătorilor un suport psihologic de care au 
nevoie pe actuala piață a muncii unde presiunea și viteza sunt foarte 
ridicate. Aici ar trebui inclus orice, de la sprijinirea din ce în ce mai 
mare a centrelor cu program zilnic de îngrijire a copiilor pentru părinții 
care lucrează până la insistarea ca fiecare angajat să poată opta între un 
program flexibil, pe care îl poate folosi pentru sine sau pentru familie, şi 
plata pentru lucru suplimentar. Trebuie ca în acest sistem să avem indi- 
vizi mai siguri pe sine, dar indivizii nu pot înainta într-un vacuum. Ei au 
nevoie să fie sprijiniți de comunități mai active, mai sănătoase şi mai 
responsabile, capabile să ferească oamenii fie de pieţele necontrolate, 
fie de guvernele autioritare. Încercarea de a crea o mai mare capacitate 
civică, de la PTA* până la poliția comunității, de a umple prăpastia din- 
tre piețe şi guverne este foarte importantă în acest nou sistem. 

Problema este că noi, integraționiștii plaselor de siguranță socială, 
credem că există o mulțime de lucruri pe care guvernele le mai pot face 
în această eră a globalizării și care nu sunt deloc scumpe, nu implică 


* Parent-Teacher Association = Asociaţia părinți-profesori — n.t. 

radicale redistribuiri de venituri, sau exorbitante programe compen- 
satorii de cheltuieli sociale care ar viola regulile economice ale cămășii 
de forță din aur, dar pot dilata semnificativ cercul câştigătorilor. 

_ Aceste genuri de inițiative au următorul mesaj pentru cetățeni: 
„Intrucât guvernul vă cere să sării din trapez în trapez, la o înălțime din 
ce în ce mai mare, cu o viteză tot mai mare şi la distanţe tot mai mari, el 
vă şi întinde în același timp o plasă dedesubt pentru a nu cădea pe 
pământul junglei şi a fi devoraţi de leii globalizării. Nu este o plasă în 
care să poți rămâne multă vreme, dar ea poate proiecta o mulțime de 
oameni înapoi în joc.“ Chiar dacă se vor cheltui ceva bani pentru aceste 
programe, costurile sunt mai mici în comparaţie cu beneficiile şi ser- 
viciile care vor veni ținându-ne pieţele cât mai libere și mai deschise 
spre lume. Legea mea pentru folosirea schimbării rapide este un preț 
infim pentru menţinerea coeziunii sociale şi a consensului politic în ce 
priveşte integrarea şi comerțul liber. De aici și lozincile mele: „ Protecţie 
în loc de protecționism. Perne în loc de ziduri. Podea în loc de tavan. 
Confruntarea cu realitatea Lumii rapide, în locul negării ei.“ 


Plasele de sigurantă 


În al treilea rând și ultimul, mai avem nevoie de tradiționalele plase 
de siguranţă — asigurare socială, asigurări medicale pentru cei cu veni- 
turi mici şi pentru vârstnici, controlul alimentelor și ajutor social — 
pentru a-i prinde pe cei care nu vor fi niciodată suficient de rapizi sau de 
instruiți pentru a face față Lumii rapide, dar pe care nu vrem să-i lăsăm 
să cadă în drum. În sistemul globalizării trebuie să regândim ce înseam- 
nă plasele de siguranţă. De exemplu, într-o eră în care accesul la Internet 
începe să fie esenţial pentru învăţare, pentru rezervarea de bilete de 
avion, pentru negocieri cu guvernul, comunicare, ca să nu mai vorbim 
de cumpărături la cel mai bun preţ, am putea considera accesul univer- 
sal la Internet ca un drept fundamental al omului. 

Evident, trebuie manevrat continuu între trapez, trambulină şi pla- 
sele de siguranță. Ceea ce contează în actuala politică a Americii, ca și în 
cea din multe alte ţări, este încercarea de a localiza acel nou punct de 
echilibru, încercarea de a stabili care este combinația adecvată de eco- 
nomie deschis-integraționistă care produce întotdeauna tot mai multe 
locuri de muncă şi trambulinele și plasele de siguranță potrivite. In mod 
clar, acel punct de echilibru s-a deplasat şi se va deplasa continuu la 
dreapta centrului, de la centru-stânga unde se afla în timpul Războiului 
Rece, când guvernele considerau necesar şi posibil ca, într-o lume a 


EXISTĂ UN DRUM ÎNAINTE 467 


zidurilor, să preîntâmpine atragerea lucrătorilor spre comunism prin 
menţinerea grijuliilor programe ale statului social. Zilele acelea s-au 
dus. Dar aceasta nu înseamnă, pur și simplu, că totul trebuie cedat sec- 
torului privat. Grație integraționismului, cămașa de forță din aur a 
Americii produce suficient aur — cu un substanțial excedent bugetar 
proiectat în noul mileniu - pentru a-și permite atât plase de siguranță 
socială, cât şi trambuline. 


C u toate acestea, nici o globalizare de durată nu ar fi completă, dacă 
s-ar baza exclusiv pe programe economice. Dacă extinderea acce- 
sului la globalizare este de o importanţă centrală, în special pentru 
țările în curs de dezvoltare, simultan democratizarea sistemelor lor 
politice este tot atât de importantă. Aceasta este una din cele mai însem- 
nate învățăminte ale primului deceniu de globalizare: accelerarea 
societății pentru a putea ţine pasul cu globalizarea este un proces teribil 
de chinuitor care, pe termen lung, reclamă mai multă democrație. În 
epoca Războiului Rece, liderii țărilor în curs de dezvoltare aveau super- 
puteri în calitate de protectori care să-i susțină, indiferent de modul cum 
îşi conduceau ei țara. Dar acum acești protectori nu mai există și mase- 
le nu mai sprijină multă vreme guverne perdante (vezi în dicționar 
Indonezia). Cine greșeşte acum, se prăbușește — și dacă propriul popor 
nu-l prinde și nu-l sprijină, va cădea rău. (vezi în dicționar, Sukarto). 

Larry Diamond, cercetător în probleme de democraţie, relevă: „ Am 
văzut acum un număr de exemple în care țări din America Latină, 
Europa de Est şi Asia Orientală au votat pentrzu înlăturarea guvernelor 
lor pe care le asociau cu durerile produse de reformele globalizării. 
Noile guverne care au venit, au făcut unele ajustări, dar în esenţă au 
urmat același curs al globalizării şi al introducerii economiei de piaţă. 
Cum au reușit s-o facă? Pentru că procesul democratic le-a dat oame 
nilor din aceste țări sentimentul că pot domina durerosul proces al 
reformelor economice. Nu mai era vorba de ceva complet străin, care li 
se impunea din afară. Erau consultați în această privință şi li se dădea 
cel puţin posibilitatea de a hotărî viteza procesului, dacă nu şi direcția 
lui. Mai mult, ca rezultat al participării populaţiei la acest proces şi al 
posibilității de a nu-i alege pe cei pe care-i considera prea precipitați și 
prea abrupți sau prea corupți sau prea insensibili in modul de a acţiona, 
întregul proces a căpătat o legitimitate politică mult mai mare şi, impli- 
cit, mai multă susținere.“ 

Mai mult, acolo unde partidele şi liderii s-au succedat la putere — şi 
opoziția, o dată ajunsă la putere, a urmat aceeași politică de liberalizare 
economică şi de globalizare, ca şi predecesorii ei — opinia publică 
primeşte mesajul după care nu există alternativă la cămașa de forţă din 
aur. Câţi lideri ai opoziției din America Latină, Europa de Est şi, recent, 
din Asia Orientală au venit în ultimul deceniu la putere și au spus „ia te 
uită, într-adevăr suntem falimentari. Într-adevăr trebuie să deschidem 
țara. De fapt, lucrurile se prezintă chiar mai rău decât credeam şi va tre- 
bui să accelerăm aceste reforme pentru că nu mai există altă cale. Dar 
le vom da o față umană.“ Democratizarea face posibil să o scoatem la 
capăt cu realitatea. Acesta este motivul pentru care țările care se adap- 
tează cel mai bine la globalizare nu sunt cele care sunt de la natură cele 
mai bogate — Arabia Saudită, Nigeria sau Iran -, ci cele mai democratice 
- Polonia, Taiwan, Thailanda, Coreea. În Rusia situația este atât de 
catastrofală astăzi, pentru că dezvoltarea democratică stagnează. 
Lipsesc nu numai software-ul şi sistemul de operare care să atragă 
turma, ci şi o democraţie suficient de credibilă, care să convingă pro- 
priul popor că adaptarea la globalizare cu toate durerile şi avantajele ei 
se va face corect, echitabil şi cu spirit de răspundere. 

Democratizarea globalizării este nu numai modul cel mai eficient de 
a-i conferi durabilitate, este şi politica pe care orice guvern o poate 
urma nu numai din motive morale, ci şi din propriul interes. 


Geoeconomie pentru era globalizării 


În anii '90, am scris odată într-un editorial de ficţiune despre inves- 
tiții ceva de genul următor: „M-am hotărât, prin urmare, să fac nişte 
mici investiții în străinătate. Mi-am periat puțin germana şi am cum- 
părat câteva împrumuturi ale unor firme germane. Am studiat puțin 
japoneza şi am ales câteva acţiuni de la Nikkei. Am primit o informaţie 
de la un chelner de la restaurantul chinezesc de lângă mine şi am 
cumpărat câteva acțiuni la Bursa din Shanghai. Brokerul meu a încer- 
cat să-mi vândă câteva împrumuturi de stat libaneze, dar i-am spus că în 
biroul meu aveam deja munţi de hârtii. Am făcut ceva chiar și pentru 
procesul de reformă din Rusia, amintindu-mi alfabetul cirilic şi cum- 
părând chiar bonuri de tezaur ruseşti. Dar, după tot antrenamentul meu 
la limbi străine şi după toate cercetările în străinătate, am descoperit că 
uitasem să învăţ două cuvințele englezești: “Alan Greenspan” Pentru că, 
atunci când, la mijlocul anilor '90, Greenspan a ridicat brusc dobânzile 
făcând ca plata dobânzii la hârtiile mele de valoare din străinătate să fie 

mai puţin atractivă, toată lumea a început să scape de ele pe pieţele 
externe şi să aducă mai mulţi bani acasă, iar eu am fost jumulit.“ Am 
fost un creditor rău. Nu mi-am făcut temele. N-am făcut decât să vânez 
câştiguri mai mari. N-am ştiut ce deţineam atunci când am intrat în 
aceste țări şi n-am ştiut ce aveam când am ieșit din ele. 

Bun, cu anii am devenit ceva mai isteţ şi un mai bun creditor. Am 
început să fac investiții în străinătate prin intermediul unui fond mutual 
specializat în pieţele globale şi am putut monitoriza fiecare investiţie. La 
scurt timp după ce economia Rusiei a intrat în derivă în august 1998, am 
primit o scrisoare de la acest fond (Tweedy Browne Global), prin care 
eram anunțat că profiturile lor mai scăzuseră din cauza tulburărilor ge- 
nerale de pe pieţele internaționale, provocate de întârzierile la plată ale 
Rusiei. Fondul nu pierduse atât de mult ca alte fonduri, pentru că își 
făcuse într-adevăr temele şi se ținuse departe de Rusia. În scrisoarea de 
la Tweedy se spuneau următoarele cu privire la Rusia: „Nu înțelegem 
să investim în țări cu o stabilitate politică redusă, fără legi pentru prote- 
jarea investitorilor şi cu o monedă care ar putea fi folosită mai bine ca 
Kleenex.“ Da, adăuga scrisoarea, la începutul anului 1998 cursul hârti- 
ilor de valoare ruseşti crescuseră de cinci ori, iar peste noapte au 
pierdut 80% din valoare - „un circuit dus-întors complet“. Rusia s-a 
dovedit a fi un rău debitor. Nu avea un sistem de operare şi un software 
corespunzător şi tot ce a putut oferi în final investitorilor săi a fost o călă- 
torie de la 0 la 80% şi din nou înapoi la 0. 

Relatez aceste două istorioare pentru că ele ilustrează într-un micro- 
cosmos cele două amenințări mai mari pentru sistemul financiar global 
de astăzi — crizele declanşate de „creditori răi“ şi crizele declanşate de 
„debitori răi“. Tot așa cum există întotdeauna consumatori de droguri şi 
traficanţi de droguri, în economia globală există întotdeauna debitori 
răi, aşa cum e Rusia şi creditori răi, cum sunt eu însumi. 

Marea întrebare geoeconomică pe care trebuie să ne-o punem este: 
cum stabilizăm economia mondială așa încât să fie mai puțin vulnerabilă 
în faţa creditelor rău acordate și rău încasate care astăzi pot fi atât de 
mari şi se pot extinde atât de rapid, încât pot zgudui intregul sistem? 

Să începem cu problema debitorilor răi. Cred că globalizarea ne-a 
făcut nouă tuturor o favoare ajustând în anii '90 economiile Thailandei, 
Coreii, Malaysiei, Indoneziei, Mexicului, Rusiei şi Braziliei, pentru că a 
scos la iveală o mulțime de practici şi instituții odioase din ţările care 
s-au globalizat prematur. Faptul că, în Indonezia, venala şi corupta fami- 
lie Suharto a fost demascată nu apare în cartea mea ca o criză. Faptul că 
în Coreea capitalismul clientelar a fost demascat nu apare în cartea mea 

ca o criză. Faptul că practicile insider* total corupte din Thailanda au 
fost făcute publice, nu apare în cartea mea ca o criză. Faptul că guvernul 
Mexicului a mers prea departe pentru a atrage împrumuturi pe termen 
scurt în dolari, fără a fi în măsură să le şi restituie, nu apare în cartea 
mea ca o criză. Mai devreme sau mai târziu, toate aceste sisteme s-ar fi 
prăbușit. 

Dar acum când, datorită globalizării, lucrul acesta s-a petrecut mai 
devreme, se pune întrebarea: ce facem cu această șansă? Unii vor să 
împiedice turma să mai calce în picioare aceste țări, alții vor să încurajeze 
aceste țări să impună controlul asupra fluxului de capital pentru a ţine 
turma afară. Dar aceste abordări sunt greşite. Turma electronică este 
sursa de energie a secolului al 21-lea. Țările trebuie să înveţe s-o stăp& 
nească; îngrădirea ei este inutilă, surghiunirea ei pentru mai lungă vreme 
ar deposeda o țară de resurse şi tehnologie şi de consultanță profesională 
ar prelungi existența capitalismului clientelar. Numeroși experți citează 
controlul asupra capitalului în Chile ca un exemplu pozitiv pentru ceea ce 

t face ţările în curs de dezvoltare cu scopul de a preveni panica. 
Incepând din 1991, Chile le-a cerut investitorilor străini care bagă bani în 
piața chileană să țină banii aici minimum un an. De asemenea, el a impus 
o taxă implicită asupra companiilor chiliene angajate în împrumuturi 
externe. Rezultatele au fost în cazul cel mai bun amestecate. Numărul din 
18 mai 1998 din Forbes cita un studiu realizat de Sebastian Edwards, 
fostul economist şef al Băncii Mondiale pentru America Latină, potrivit 
căruia controalele chiliene au crescut doar în parte eficient şi semnificativ 
costurile de capital în Chile. De pildă, costurile de împrumut ale Chile au 
fost aproximativ duble față de cele din Argentina, unde un consiliu valutar 
a interzis controalele asupra capitalului. Controalele asupra capitalului 
sunt o invitaţie de alocare de capital făcută birocraţilor şi capitaliștilor 
clientelari mai degrabă decât pieţei. Ca măsură temporară de stabilizare 
a unei economii ele pot fi utile şi eficiente, cu condiția ca guvernul să 
fixeze cursul monedei la o rată foarte scăzută, competitivă. Dar pe termen 
lung ele nu sunt o soluție. În ţările relativ nemarcate de corupție, cum 
sunt Chile, controalele asupra capitalului vor duce, în cele din urmă, la 
distorsiuni; în țările deja corupte, ele vor întări corupția. 


* Insider — persoană dinăuntru. Persoană care dispune în mod legal, datorită 
poziţiei sau funcţiei sale într-o anumită întreprindere, de informaţii în plus asupra 
unor aspecte (încă) nepublicate ale activității acesteia, acest lucru fiind un avantaj 
important în anumite situaţii. În Statele Unite, folosirea cu rea-credință a avantajului 
„de a fi înăuntru“ pentru a trage foloase personale se pedepsește prin lege (Bert 
Rurup, Dicţionar german -român al economiei de piață, Ed. Niculescu) 

Aşadar, corecta abordare geoeconomică focalizează întărirea aces- 
tor ţări care sunt debitori răi, pentru a putea adera la turmă şi a putea să 
nu cadă sub loviturile ei. Fără îndoială, turma va mai tropăi mult și unele 
țări vor suferi pe nedrept de pe urma loviturilor ei. Dar turma nu este 
niciodată multă vreme iraţională. Cu rare excepții, ea nu pleacă din 
țările care au un sistem financiar sănătos şi o politică economică sănă- 
toasă şi nici nu le atacă. Oamenii vorbesc despre Thailanda, Coreea, 
Indonezia și Rusia ca şi când ar acţiona după manualele de economie, 
iar turma s-ar fi decis într-o bună zi să-i părăsească fără nici un motiv. 
Este absurd. Ele sunt angajate în împrumuturi rele, iar împrumuturile 
rele implică întotdeauna guverne şi afaceri care acumulează masive 
datorii pe termen scurt, exprimate de obicei în valută, care nu pot fi 
folosite rațional şi sunt extrem de vulnerabile la oscilaţiile valutare. 
Atunci când turma sesizează aceste excese, o ia la goană. Ministrul de 
Finanţe al SUA, Larry Summers, arăta: „Întrucât a devenit o modă să 
blamezi crizele conturilor de capital de pe devoratoarea piaţă globală de 
capital, o mare parte a problemei acestor crize a venit tocmai din partea 
propriilor eforturi ale guvernelor de a atrage afluxuri pe termen scurt 
care nu puteau fi suportate în mod rezonabil. Am văzut asemenea stări 
de fapt, de pildă, în Mexic care a recurs din ce în ce mai mult la 
emiterea de bonuri de tezaur “Tesobonos' indexate în dolari, ceea ce a 
condus la criză; le-am văzut în Thailanda în reducerea de impozite pen- 
tru împrumuturile străine offshore; și le-am văzut în Rusia, în efortul 
guvernului de a atrage capital străin pe piața internă de obligaţiuni. 

Economiștii şi bancherii discută astăzi detaliile pentru reabilitarea 
unei țări rău platnice și pentru ferirea ei de noi atacuri din partea 
turmei. Fiecare țară este oarecum diferită. Dar, in general, reabilitarea 
trebuie să constea din următorii patru pași: 

Pasul unu constă în a face țările rău platnice să înțeleagă că scopul 
lor trebuie să fie restabilirea condițiilor necesare pentru sporirea şi 
aducerea înapoi a Turmei electronice. 

Aceasta înseamnă o obligaţie credibilă a țărilor rău platnice de a-şi 
îmbunătăți în timp sistemul de operare economic de la DOSCapital 1.0 
la 6.0, ceea ce reclamă în mod evident o serie de măsuri combinate, 
diferite de ia ţară la ţară, de reducere bugetară, de închidere a firmelor 
şi băncilor ineficiente, falimentare, ajustare monetară, ajustare a ratei 
dobânzii, anulare parţială a datoriilor şi desființare a practicilor capita- 
lismului clientelar. Scopul unor asemenea reforme este stabilizarea 
monedei și, în cele din urmă, o scădere a dobânzilor, pentru a stimula 
cererea în interior şi a ameliora perspectiva respectării contractelor în 

viitor. În multe cazuri acest pas trebuie să includă un proces care să 
faciliteze Turmei electronice cumpărarea de companii în aceste eco- 
nomii slăbite. Imi dau perfect seama că acest punct este controversat. 
Lasă impresia că aş încerca să fac ca lumea să fie ieftină şi să prezinte 
garanții pentru capitalismul american. Nu este aşa. Incerc să fac ca 
lumea să fie pregătită pentru globaluţie şi distrugere creativă, ceea ce 
este esenţial pentru capitalism, eliminând firmele ineficiente şi înlocuin- 
du-le cu firme cu un management mai bun şi o mai bună înzestrare cu 
capital, corespunzător celor mai înalte standarde internaționale. Eu nu 
țin seama dacă cumpărătorii străini sunt americani, germani, japonezi 
sau indieni. Eu am în vedere doar standardele lor şi dotarea lor cu capi- 
tal. Statul Arizona era înainte renumit pentru sistemul său bancar 
clientelar. Cel mai bun lucru care i s-a întâmplat vreodată sistemului 
bancar din Arizona este cel în care sistemul bancar interstatala permis 
băncilor care aveau o tehnologie mai bună, un management mai bun şi 
o dotare mai bună cu capita! — bănci din New York, Chicago şi San 
Francisco — să vină în Arizona şi să-i cumpere băncile. Un motiv impor- 
tant pentru care, în ultimii ani, Argentina s-a restabilit mai repede de pe 
urma crizei financiare din America Latină de la începutul anilor '90 a 
fost acela că o bună parte din sistemul său bancar este acum proprie- 
tatea celor mai bune bănci internaţionale. 

Atunci când Turma electronică se întoarce într-o ţară - cu suficientă 
încredere pentru a investi pe termen lung capital, pentru a transfera 
tehnologie şi a asigura un management avansat în fabrici —, faptul aces- 
ta reprezintă una dintre cele mai eficiente şi mai rapide căi de a construi 
un sistem de operare local mai bun. Şi apoi, sincer vorbind, teama ca 
turma s-o ia din nou la goană este una dintre cele mai bune surse de dis- 
ciplină pe termen lung, care constrânge țările să-și îmbunătățească 
permanent software-ul și sistemele de operare. Spre deosebire de tigrii 
din Asia, Coreea a încercat întotdeauna să blocheze investiţiile străine 
în perioada dezvoltării sale din anii '60 până în anii ‘90. În schimb, ea și-a 
finanţat propria creştere prin propriile economii şi împrumuturi în 
ideea de a rămâne independentă din punct de vedere financiar. Dar 
criza economică din Asia a forțat Coreea să permită străinilor să 
cumpere din industriile ei aflate în suferință, iar aceşti străini aduc cu ei 
în Coreea încet o nouă cultură a afacerilor impreună cu mai multă 
transparență şi control asupra acţionarilor. 

Pasul doi constă în a convinge aceste țări rău platnice să-şi refor- 
meze nu numai sistemul de operare, ci și pe cel politic, pentru a ţine sub 
control corupția şi evazionismul fiscal şi a-și îmbunătăţi software-ul sis- 

temului juridic şi democratic, așa încât, atunci când sosește momentul 
de a strânge mai mult cureaua, cetățenii să aibă sentimentul că procesul 
de reforme se desfăşoară cu o anumită onestitate principială. 

Nu a fost deloc un accident faptul că cele două ţări afectate cel mai 
puţin de recesiunea economică din Asia din 1998 au fost cele două țări 
cu cea mai vibrantă democraţie și cu cea mai liberă presă - Taiwanul și 
Australia. (Unii ar spune că nici China n-a fost afectată, dar economia 
Chinei nu aderase la sistem şi mai avea încă o mulțime de ziduri în jurul 
arenei ei financiare.) In esenţă, țările au rezultatele economice pe care 
le merită, iar rezultatele acelea se raportează direct la calitatea sistemu- 
lui lor de operare și a software-ului, precum și la gradul lor de 
democraţie. 

De aceea, cel de-al treilea pas constă în a asigura ca orice asistență 
pentru echilibrarea balanței de plăți, împrumut de redresare sau re 
structurare de datorii acordate de FMI sau indiferent care alte instituții 
financiare să fie condiţionate de îndeplinirea primilor doi paşi. Obiectivul 
explicit al existenţei FMI ar trebui să fie recrearea stabilităţii, a creşterii 
economice şi încrederii, astfel încât Turma electronică, atât cea din țara 
afectată, cât şi cea din exterior, să dorească să reia investiţiile. Ministrul 
de Finanțe Summers a avut perfectă dreptate atunci când a arătat că 
viitorul rol al FMI ar trebui să fie acela de a cataliza relații bazate pe piaţă 
și de a promova dezvăluirea de informaţii financiare exacte, prompte și 
cuprinzătoare, care să poată fi utilizate de Turmă în luarea unor decizii 
de investiții mai bine fundamentate. Într-o lume în care sectorul privat a 
devenit principala sursă de capital şi inovaţie pentru creştere, nici o 
redresare durabilă nu poate exista fără acesta. 

Pasul patru trebuie să constea din obligaţia de a folosi sprijinul acor- 
dat de FMI, de alte instituții, pentru a menţine un minimum de plase de 
siguranță socială în aceste țări și a aproviziona istituţiile publice cu 
locuri de muncă, pentru a absorbi măcar o parte din șomeri. Acest mini- 
mum de plase de siguranţă este de multe ori printre primii care cade 
victimă programului de reconstrucție. Bancherilor internaţionali, 
preocupaţi mai mult de prevenirea cazurilor de amânare a plăţilor de 
către băncile din alte țări, le pasă mai puţin dacă ţările respective trec 
printr-o criză. De aceea, tratează cu dispreț tema plaselor de siguranță 
atunci când este vorba de a salva debitori răi. Este un lucru aberant. 
Pentru că, în final, adevărata criză în aceste ţări rău platnice — și ade- 
vărata ameninţare pe care o pot reprezenta pentru sistemul global - nu 
este de natură economică, ci politică. 

Iată și motivul: Dacă într-o ţară rău platnică globalizarea scoate la 
iveală practicile venale amintite, ea nu numai că îi ruinează pe capitaliştii 
clientelari, dar striveşte și o mulțime de oameni mărunți care nu făceau 
decât să muncească din greu, conformându-se regulilor sistemelor lor şi 
crezând că totul era în regulă. Ei nu știau că ţările lor aveau o temelie 
falsă. Dar atunci când podeaua s-a surpat, în Rusia, Thailanda, Indonezia 
şi Brazilia s-au produs masive concedieri, șomaj, deflație, blocaje în 
încasarea impozitelor şi o prăbuşire a veniturilor reale. Iată de ce este 
important ca, în acest proces de redresare, să se menţină un minim de 
plase sociale și programe de asigurare de locuri de muncă. Fără locuri 
de muncă şi fără plase sociale, nici un guvern nu poate câştiga răbdarea 
populaţiei până la înfiriparea unei politici de reforme şi până ce țara rău 
platnică ia din nou un curs de creştere susținut. 

Dacă într-o țară mare foarte mulți oameni flămânzesc, conducătorii 
lor vor fi teribil de tentaţi să iasă din sistem, să construiască ziduri de 
protecție şi, la concurență cu statele vecine, să se angajeze într-o 
competiție devalorizatoare, chiar dacă, pe termen lung, ea se va dovedi 
absurdă. Acestea sunt tipurile de politică de natură să ajute Marea 
Depresiune să fie într-adevăr „mare“, cele care ne-au adus cel de-al 
doilea Război Mondial. 


C elălalt tip de criză economică globală care poate amenința întregul 
sistem este criza debitorilor răi — începând cu băncile şi terminând 
cu fondurile mutuale şi fondurile kedge — , care acum sunt în măsură să 
împrumute atât de mulți bani atât de multor oameni din atât de multe 
locuri încât, atunci când se angajează în împrumuturi acordate cu 
ușurință pe scară largă şi încearcă apoi brusc să-și recapete banii, pot 
provoca daune serioase atât economiilor bune, cât şi celor rele. Spre 
deosebire de debitorii răi, care reprezintă pentru sistem o ameninţare 
în primul rând politică, creditorii răi sunt o reală ameninţare financiară 
pentru sistem, 

Creditorii răi sunt de diferite tipuri. Eu am fost un creditor rău atun- 
ci când am investit pe pieţele emergente fără să am habar cum operau 
realmente aceste țări. În ultimii ani, băncile s-au numărat printre cei mai 
răi creditori. Un prieten al meu care lucrează pe piața din Hong Kong 
mi-a relatat odată că, în punctul culminant al boom-ului economic din 
Asia de la începutul anilor ‘90, Dresdner Bank din Germania le-a spus 
managerilor săi din Asia pur şi simplu: „ Dați cât mai mulți bani cu îm- 
prumut, altminteri ne vom pierde sectorul nostru de piaţă.“ Băncile fac 

bani dând bani cu împrumut, şi toate băncile considerau Asia un parte 
ner foarte sigur şi toate voiau să nu-și piardă partea lor de piață. Așa că 
au scos banii pe ușă, exact ca traficanții de droguri. Motto-ul adresat 
ţărilor în curs de dezvoltare era: „Hai, puiule. Încearcă puţin cash de 
aici. Primul credit e gratuit. „ Așa se face că, la începutul lui 1999, ime- 
diat după crizele din Sud-Estul Asiei şi din Rusia, cele mai mari 500 de 
bănci din 30 de democrații cel mai intens industrializate mai aveau în 
circulaţie în ţările în curs de dezvoltare credite în valoare totală de 2,4 
miliarde dolari. Aceasta inseamnă o mulțime de capital străin rămas pe 
drum. 

O altă formă de creditare rea se întâlneşte atunci când băncile împru- 
mută milioane de dolari fondurilor hedge pentru afaceri finanțate cu 
capital străin. Fondurile kedge iau 1 dolar de la investitori, împrumută 9 
dolari de la bănci şi apoi folosesc acest capital străin în acțiuni, 
obligaţiuni, produse derivate și valută de-a lungul și de-a latul întregului 
glob. În general, nu se poate obiecta ceva impotriva acestui „leverage“. 
Ipoteca tipică pe casă reprezintă sporirea capitalului prin preluare de 
credit. De acest capital străin trebuie să se profite. Riscurile trebuie să fie 
asumate -— chiar şi riscurile nebunești. În felul acesta sunt finanțate 
întreprinderile noi și ele fie falimentează, fie devin Microsoft. Pericolul 
acestei finanţări derivă din faptul că sumele de bani care pot fi împrumu- 
tate fondurilor hedge sau piețelor în dezvoltare sunt astăzi atât de mari, 
iar sistemul este acum atât de bine gresat şi atât de integrat, încât atunci 
când firmele care-şi asumă riscuri mari - cum ar fi Long-Term Capital 
Management - fac greșeli mari, întregul sistem poate fi destabilizat. 

Și acesta este motivul pentru care, de la criza mexicană a peso-ului 
din 1994-95, impactul asupra sistemului provocat de fiecare din crizele 
globale de credit din anii ‘90 a fost — şi suma care trebuia mobilizată de 
guverne şi instituții de credit internaționale pentru a împiedica un 
masiv efect de domino - din ce în ce mai mare. Aceasta este o tendință 
extrem de periculoasă. 

Acum putem încadra problema creditării rele: vrem ca în sistem să 
existe capital străin. Vrem ca investitorii să-şi asume riscuri. Dar vrem 
să reducem capacitatea unui individ, a unei bănci, a unui fond hedge, a 
unei țări sau a unui grup de investitori care nu gândesc cu propriul lor 
cap de a intensifica atât de mult finanțarea cu capital străin, încât toate 
piesele de domino se rostogolesc. Intrebarea este: cum? 

Există o mulțime de pretinşi geoarhitecţi și toți vor să descopere 
lumea, pentru a rezolva această problemă. Henry Kissinger spune că 
statele trebuie să caute împreună un drum pentru a îmblânzi aceste 

pieţe. Unii economiști spun că ar trebui să aruncăm puțin nisip în meca- 
nismul sistemului, de pildă impozitând unele tranzacții valutare sau 
încurajând guvernele să impună unele controale limitate asupra capi- 
talului. Unii experți bursieri sunt de părere că am avea nevoie de o bancă 
centrală globală care să reglementeze economia mondială așa cum 
Federal Reserve Bank din SUA reglementează economia americană. 

Jar alții spun că ar trebui să limităm sumele pe care le pot îimprumu- 
ta băncile. 

Părerea mea este că nici una dintre aceste idei nu va putea fi realiza- 
tă în curând, multe din ele nu sunt decât vorbe-n vânt, adesea propuse 
de oameni care nu știu diferenţa dintre un fond kedge şi un arici. 

Să vă dau o imagine mai realistă. Pentru început, va trebui să pro- 
cedăm lent şi cu modestie. Aceasta înseamnă că ar trebui să înțelegem 
că actualul sistem economic global este încă atât de nou şi atât de rapid, 
încât nici chiar mințile cele mai luminate nu pricep cum funcționează și 
ce se întâmplă când aici pui o pârghie și dincolo apeşi pe un buton. Alan 
Greenspan cercetează de o viață sistemul financiar internațional și este 
astăzi unul dintre cei mai importanți practicieni, dar atunci când, în 
decembrie 1998, l-am întrebat despre actualul sistem financiar globa- 
lizat, mi-a dat un răspuns care ne-ar umili pe mulţi: „Despre acest nou 
sistem financiar internaţional am învăţat în ultimele douăsprezece luni 
mai mult decât în douăzeci de ani.“ 

Despre propunerea de a arunca „puţin nisip în mecanismul“ acestei 
economii globale pentru a o mai încetini puţin, nu pot spune decât că nu 
poţi pune nisip în mecanismul unei mașini când abia ştii unde se află el. 
Dacă pui nisip în mecanismul unei maşini atât de rapide, de gresate, din 
oțel inoxidabil s-ar putea să-i mai încetiniți ritmul. Dar ar putea fi oprită şi 
cu un scrâșnet asurzitor. Prin urmare, unde trebuie să pui nisip când ai 
de-a face cu un manager de fond din Connecticut care foloseşte un celu- 
lar, un modem de mare viteză şi Internetul pentru a investi în Brazilia via 
o bancă offshore din Panama? E greu să pui nisip în microcip, ca să nu 
mai vorbim de ciberspaţiu. Mai mult, în clipa în care veţi pune taxe pe 
tranzacțiile valutare, tot mai multe bănci şi fonduri hedge vor părăsi 
Statele Unite zburând spre insulele Grand Cayman, unde abia dacă 
există niște reglementări — acum al cincilea centru bancar ca mărime din 
lume (întâmplător, Long-Term Capital Management era condus din 
Connecticut, dar deviat prin insulele Cayman). Cât despre cei care vor să 
fie reduse sumele pe care băncile le pot împrumuta fondurilor kedge sau 
piețelor emergente, acelora le atrag atenţia doar că sistemul bancar 
american are unul dintre cele mai puternice lobby-uri din Washington, 

iar aceste bănci se vor opune cu înverșunare oricăror noi limitări impuse 
împrumuturilor care le-ar reteza orice posibilitate nu numai de a pierde 
bani, ci şi de a câștiga bani. O.K., veți spune, atunci ar trebui ca țările să 
impună controlul asupra capitalului şi atunci capitalul speculativ nu ar 
mai putea intra şi ieși atât de rapid. În China funcționează astăzi un strict 
control asupra capitalului și, cu toate acestea, în 1998, bănci, persoane 
individuale şi corporaţii din China au reuşit să eludeze aceste controale, 
să canalizeze afară din țară miliarde de dolari — recurgând la diferite ter- 
tipuri — , așa încât au putut să jongleze cu aceși bani offshore şi să-i scoată 
de sub controlul statului chinez. Dacă un regim autoritar cum este cel al 
Chinei nu poate impune în mod eficient un control asupra capitalu- 
lui, cum credeți că ar putea s-o facă Brazilia? În sfârșit, alții au cerut să se 
înființeze o bancă centrală globală, un fel de Federal Reserve din SUA 
pentru întreaga lume. Este o idee extraordinară, dar nimic de felul 
acesta nu se va realiza curând, cel puţin nu atâta timp cât noi trăim în 200 
de ţări diferite cu 200 de guverne diferite. 

Ei bine, aceasta înseamnă că nu avem nimic de făcut? Nu. Vestea 
bună este că, drept urmare a crizei din 1998-99, piaţa s-a disciplinat de la 
sine cu brutalitate, fără nici un fel de nouă reglementare sau nisip în 
mecanismul ei. Semnele acestea pot fi oriunde văzute: preşedinţii 
comitetelor de conducere ale câtorva dintre cele mai mari bănci din 
lume - Barclays PLC, BankAmerica, Societatea bancară elveţiană - au 
fost daţi afară în 1998, după ce băncile lor au înregistrat pierderi uriaşe 
în comerțul și creditele de pe piețele emergente cu grad mare de risc. 
Firma Bankers Trust, care a pierdut într-un singur trimestru din 1998, 
500 milioane dolari, în special în afaceri cu Rusia, şi-a pierdut inde- 
pendența şi a fost preluată de Deutsche Bank. 

După ce aceste capete au fost tăiate, toate băncile importante şi-au 
limitat capitalul străin, întrerupând contactul cu acei manageri de fon- 
duri care merseseră prea departe, şi au cerut mai multă transparenţă de 
la cei cărora încă le mai împrumutau bani, monitorizând cu mai multă 
seriozitate bilanţurile de plăți de pe piețele emergente, precum şi sis- 
temele de operare, sistemele juridice şi alte tipuri de software. Cu alte 
cuvinte, fără să fi fost trecute legi sau reglementări noi, toţi cei din sis- 
tem privesc cu mult mai multă seriozitate gestionarea riscului. Băncile 
au început să-şi întrebe mai des managerii de fonduri: „Care sunt, după 
părerea dumneavoastră, riscurile totale la care ne expunem şi cât de 
vulnerabil sunt eu în fața debitorului dumneavoastră în cel mai rău sce 
nariu posibil?“ Investitorii au început şi ei să-şi întrebe mai des 
managerii de fonduri: „Care sunt riscurile cele mai mari pe care le 

întrevedeți deopotrivă și pentru unii şi pentru alții și cum ne protejăm 
împotriva lor?“ Iar FMI, Ministerul de Finanţe al SUA şi managerii de 
fonduri au început cu toții să întrebe mai des guvernele pieţelor în dez- 
voltare: „Ce faceți pentru a vă îmbunătăți sistemul financiar și 
supravegherea respectării regulilor?“ și „Care sunt fluxurile de bani pri- 
vate şi publice care intră şi ies dintr-o țară? Vreau să ştiu acest lucru în 
mod constant şi intr-un timp real.“ 

Managerii de fonduri ştiu că, cel puțin în viitorul apropiat, dacă vor 
continua să-și crească volumul de capital, va trebui să fie mai deschişi 
atât cu investitorii, cât și cu băncile. Eu cunosc managerul unui fond 
hedge din Londra, care, în 1998, în plină criză, şi-a informat clienții că 
tocmai şi-a deschis o pagină Web. Putea fi deschisă numai cu o parolă 
pentru clienţi, dar, odată intraţi în ea, se puteau vedea zilnic şi într-un 
timp real, toate investiţiile făcute de acest fond hedge, care a fost 
finanțarea cu capital străin şi care era stadiul fiecărei investiții. Acest 
manager de fond hedge mi-a spus: „Acum știu că, dacă vreau să atrag 
mai mulți investitori, trebuie să furnizez mai multă transparență. O 
mulțime de capital străin venea de la băncile care aruncau cu bani în 
dreapta şi-n stânga, fără să ştie ce bani aruncau alte bănci în acelaşi 
timp. Băncile se comportau ca niște idioţi. Aș fi putut spune același 
lucru în fiecare zi la douăzeci de bănci diferite şi ele tot habar n-aveau 
unele despre altele. Eu iau în fiecare zi credite, așadar, la sfârșitul 
fiecărei zile de tranzacţii bursiere băncile mă vor întreba cât am împru- 
mutat în total. Observ deja că acest lucru începe să se petreacă. Acum 
băncile spun ‘Nu-mi pasă unde împrumuți, dar eu vreau să ştiu în ce 
context se încadrează banii pe care ți i-am împrumutat.” 

Cred că singura soluţie realistă este aceea de a găsi o cale de a urma 
această abordare ad-hoc şi de a o extinde în viitor, până în ziua când se 
vor putea constitui noi sisteme de reglementare financiară globală. 
Dacă fiecare, începând cu FMI până la Merrill Lynch şi la tanti Aglaia 
va pune mai des aceste întrebări şi le va pune cu obstinație, am putea 
avea o şansă de a preîntâmpina două din următoarele cinci crize şi de a 
limita impactul repercusiunilor uneia din cinci crize. Unul dintre cele 
mai importante lucruri pe care FMI lear putea face astăzi ar fi să 
lucreze cu băncile pentru a asigura ca acestea să publice într-o manieră 
oportună și credibilă o versiune mult mai detaliată a bilanţului lor gene- 
ral, inclusiv obligaţiuni în valută străină scadente şi mărimea şi 
maturitatea împrumuturilor străine din sectorul privat. Nimic nu con- 
strânge mai mult la un comportament precaut decât urmărirea exactă a 
mișcărilor celorlalți. 

„Încerci să eviţi excesele care pot crea un volum suficient de mare 
de risc pentru a leza nu numai pe cei care au comis o greşeală, ci şi o 
mulțime de spectatori nevinovaţi“, spunea William J. McDonough, 
preşedintele Băncii Federal Reserve din New York, care a orchestrat 
salvarea firmei Long-Term Capital Management cu ajutorul băncilor 
particulare și al investitorilor. „Cheia este deținerea şi schimbul de 
informaţii. Dacă fluxul informaţional este asigurat - și uneori acest 
lucru nu înseamnă altceva decât de a mai pune câteva întrebări în plus 
—, putem spune băncilor pe care le supraveghem că acest fond sau altul 
devine prea mare şi că dumneavoastră contribuiţi ca el să devină prea 
mare.“ 

Îmi dau seama că nu pare prea sexy ca pur şi simplu să apelez la toți 
cei implicaţi în sistem pentru a deveni niște controlori mai buni, nişte 
investitori mai inteligenţi şi niște bancheri şi creditori ceva mai 
prudenți. Dar a venit momentul să încetăm să ne păcălim pe noi înşine. 
Va mai trece multă vreme până să existe o bancă centrală globală. Intr-o 
lume a reţelelor, a superpieţelor şi indivizilor superputernici — inclusiv a 
investitorilor superputernici — există o serie de lucruri pe care guver- 
nele nu le pot opri şi unele forţe pe care guvernele nu le pot controla în 
totalitate. De aceea, trebuie să lucrăm cu instituţiile pe care le avem 
pentru a produce o guvernare financiară mai bună fără o bancă centrală 
globală care să spună fiecăruia ce are de făcut. Este clar că, dacă piaţa 
îşi impune acest tip de disciplină şi dacă factorii de control îşi respectă 
cu seriozitate îndatoririle şi dacă FMI își exercită cu rigurozitate inda- 
toririle de supraveghere, se va obține cu siguranţă un efect moderator 
şi vor putea fi reduse cel puţin o parte din riscurile care pot ameninţa 
întregul sistem. 

Mai mult decât atât pur şi simplu nu se poate spera. Pieţele de astăzi 
sunt atât de mari, atât de diverse şi, o dată cu apariţia Internetului, au 
devenit atât de rapide, încât niciodată nu vor fi imune la crize. În această 
eră care se apropie, crizele financiare vor fi norma. Din cauza vitezei 
schimburilor care se petrec astăzi şi a stadiului diferit de adaptare a unui 
număr atât de mare de ţări la acest nou sistem al globalizării, crizele vor 
deveni endemice. Aşa că, dragi cititori, permiteți-mi să vă părăsesc 
oferindu-vă un sfat: fixați-vă centurile de siguranţă, indreptați-vă scaunul 
și aduceţi mesele în poziția de închidere. Avântul și recesiunea se vor 
succeda cu repeziciune. Obișnuiţi-vă cu toate acestea şi încercați să aveți 
grijă ca în nici un domeniu al sistemului riscurile să nu ajungă atât de 
mari, încât să împingă tot sistemul în avânt sau recesiune. Dacă cineva 
vă spune că are un plan de eliminare a tuturor acestor crize, nu face 

decât să glumească. De fapt, chiar în timp ce citiți aceste cuvinte, undeva 
încolțeşte viitoarea criză financiară globală. 

Să ne imaginăm participarea la economia globală de astăzi ca la o 
cursă de formula 1, în care viteza creşte de la an la an. Cineva tocmai se 
izbeşte de parapet și mașina se face praf, mai ales dacă la volan era un 
şofer care până mai acum doi-trei ani călărea un măgar. Există două 
posibilități. Puteţi interzice cursele de formula 1. Nu vor mai fi niciodată 
accidente. Dar nu vor mai fi nici progrese. Sau puteţi face tot posibilul 
pentru a reduce impactul fiecărui accident, îmbunătățind fiecare aspect 
al cursei. Aceasta inseamnă să asiguraţi ca pe traseu să existe întot- 
deauna o ambulanţă pregătită, cu o echipă de salvare foarte competentă 
și mari cantități de sînge din toate grupele de sânge. (Echivalentul pe 
piaţă pentru FMI, Grupul celor 7 şi cele mai importante bănci centrale 
mondiale constă în capacitatea de a injecta, la nevoie, capital pe pieţe 
pentru a preveni o prăbuşire care să pună în pericol sistemul). In același 
timp, puteți imprima cursei de formula 1 o viteză mai mare. (Echi- 
valentul pe piaţă al acestei acţiuni constă în a face ca fiecare investitor 
care investeşte măcar un pfenig într-o piață emergentă să se asigure că 
respectiva țară îşi dezvoltă sistemul de operare și software-ul pentru a 
dirija corect fluxurile de capital şi a produce veniturile necesare pentru 
a-și restitui împrumutul.) Puteţi să vă concentrați mai bine asupra 
antrenării şoferilor. (Echivalentul pe piață al acestei măsuri constă în a 
vă asigura că FMI, investitorii şi băncile solicită permanent date mai 
multe și mai exacte şi mai actuale cu privire la dezvoltarea unei 
economii şi că fluxul de capital, mai ales pe termen scurt, funcționează.) 
In sfârşit, puteţi pune pe traseu oricâte baloturi de paie pentru cazul în 
care o mașină iese în decor şi să-i preveniți pe şoferi că în spatele balo- 
turilor de paie nu mai e decât parapetul. Dar nu veţi voi să puneţi atâtea 
baloturi încât să împiedicaţi cursa. (Echivalentul pe piaţă al acestei 
măsuri constă într-o reglementare vigilentă a băncilor şi sistemului 
financiar, în instalarea de ruptoare și clopote de alarmă pentru a detec- 
ta şi atenua cât mai din timp problemele.) 

Dacă nu vreți să faceți toate aceste lucruri, renunțați la cursa de for- 
mula 1 și apucaţi-vă de jogging. Dar aveți grijă, ca jogger în această 
lume veți fi, probabil, călcat de o maşină de curse. 


Geopolitica erei globalizării 


Generației de americani de astăzi nu-i este ușor să înțeleagă cât de 
importantă este America pentru omenire în această eră a globalizării. 

Din punct de vedere istoric, Statele Unite fie au fost izolate şi s-au ţinut 
departe de politica internaţională, fie au fost silite să intervină profund 
în lume ca parte dintr-o cruciadă morală, pentru a respinge o altă pu- 
tere agresivă, amenințătoare. Izolarea este ușor de explicat şi de înțeles. 
Angajarea într-o lume bipolară - cu marele urs sovietic, posesor de 
armament nuclear, mormăind amenințător de cealaltă parte — era ușor 
de explicat şi de înțeles. Dar ceea ce nu este uşor de explicat sau de 
înțeles este angajarea într-o lume în care Statele Unite sunt cel mai 
mare beneficiar şi unica superputere, cu multiple puteri secundare și 
fără o amenințare nemijlocit vizibilă, dar cu o mulțime de amenințări 
mărunte și un sistem abstract de globalizare, care trebuie menținut. 
Dar aceasta este lumea în care trăim, şi în această lume Statele Unite 
nu-şi pot permite nici să se izoleze, nici să aștepte ca un adversar 
mărunt să devină un vrăjmaş, care să le pună în pericol existența. 

America, așa cum observam mai înainte, este Michael Jordan al 
geopoliticii. Este grozav să fii Michael Jordan şi, aşa cum se spune în 
spoturile publicitare, o mulțime de oameni ar vrea să fie ca Mike. Dar, 
oricât de bun a fost Michael Jordan, el n-ar fi fost nimic fără NBA, cu 
cele 29 de echipe ale ei şi cu contractele ei cu televiziunea din toată 
lumea pentru a face demonstraţia performanţelor sale. Aşa se întâmplă 
şi cu America. Nu suntem nimic fără restul lumii, iar lumea nu poate 
merge înainte fără noi. Alte națiuni vor să învingă America. Dar, în afară 
de oamenii furioși superputernici, majoritatea lumii înțelege că, fără o 
Americă puternică, lumea ar fi un loc mult mai puțin stabil. 

O globalizare durabilă reclamă o structură de putere stabilă, și nu 
există o ţară mai importantă în acest sens decât Statele Unite. Internetul 
şi celelalte tehnologii care au fost elaborate în Silicon Valley, pentru ca 
vocile digitalizate, videourile și datele să poată fi trimise în toată lumea, 
integrarea comerțului mondial şi a finanțelor mondiale, promovată de 
aceste inovații, şi bogăţia generată de toate acestea există într-o lume 
stabilizată de o superputere favorabilă cu capitala la Washington D.C. 
Faptul că încă nu a existat un război între două ţări importante având 
amândouă restaurante McDonald's se datorează în parte integrării eco- 
nomice, dar și forței Americii şi disponibilității ei de a face uz de această 
forță împotriva celor care ameninţă sistemul globalizării — din Irak până 
în Coreea de Nord. Mâna ascunsă a pieţei libere nu va lucra niciodată 
fără un pumn ascuns. 

Pieţele funcționează şi prosperă doar atunci când dreptul la proprie 
tate este asigurat şi poate fi aplicat, ceea ce, la rândul său, reclamă un 
cadru politic protejat şi susținut de puterea militară. „A ignora rolul 

securității militare într-o eră a creşterii economice şi informaţionale 
este ca şi cum ai uita importanţa oxigenului pentru respirație“, observa 
Joseph Nye, jr. specialist guvernamental la Universitatea Harvard. 
Într-adevăr, restaurantele McDonald's nu pot prospera fără McDonnell 
Douglas, care a proiectat F-15 pentru US Air Force. Pumnul ascuns 
care menține securitatea în lume pentru ca tehnologia din Silicon Valley 
să înflorească poartă numele de U.S.Army, Air Force, Navy şi Marine 
Corps. Și aceste forțe și instituţii de luptă sunt plătite cu dolarii con- 
tribuabililor americani. 

Cu tot respectul cuvenit realizărilor din Silicon Valley, trebuie spus 
că ideile şi tehnologia nu se impun și nu se răspândesc singure. „ Ideile 
bune și tehnologiile bune au şi ele nâvoie de o mare forță care să le pro- 
moveze prin exemplu şi să le protejeze prin victoria pe câmpul de 
luptă“, spune Robert Kagan, istoric specializat în politică externă. „ Dacă 
ideile şi tehnologiile noastre ar fi fost promovate de o putere mai mică, 
ele nu ar fi avut importanţa globală pe care o au acum. Iar dacă o mare 
putere, ca Uniunea Sovietică, şi-a promovat ideile ei rele, ele au avut o 
mare importanţă pentru mai bine de jumătate de secol.“ 

Acest fapt este uitat prea ușor astăzi. Pentru prea mulţi dintre factorii 
decisivi din Silicon Valley nu mai există geografie sau geopolitică. Ei nu 
mai cunosc decât opțiuni de subscriere la acțiuni și electroni. Când, în 
timpul unei văzute făcute în 1998 în Silicon Valley, -am întrebat pe unul 
discutat despre Irak sau Rusia sau războaiele de peste hotare, mi-a 
răspuns cu mândrie: „Nu mai mult de o dată pe an. N-avem treabă cu 
Washingtonul. Aici, la Silicon Valley se fac bani și la Washington se 
risipesc. Eu vreau să vorbesc despre oameni care creează bogăţie și 
locuri de muncă. Nu vreau să vorbesc despre oameni neproductivi, care 
nu sunt bogaţi. Dacă nu-mi pasă de cei care distrug bogăția în propria 
mea țară, de ce mi-ar păsa de cei care o distrug în altă ţară?“ 

Această părere, conform căreia Washingtonul este inamicul şi 
fiecare dolar cheltuit pe impozite este un dolar risipit, este grotescă. În 
Silicon Valley se spune „loialitatea este la o depărtare de un clic pe 
mouse.“ Dar nu se pot împinge prea departe lucrurile. Şefii din Silicon 
Valley declară mândri: „Noi nu suntem o companie americană. Noi sun- 
tem IBM SUA, IBM Canada, IBM Australia, IBM China. „Chiar așa? 
Atunci, data viitoare când IBM China va avea dificultăți în China, să-l 
cheme în ajutor pe Jiang Zemin. Și data viitoare când Congresul va 
închide o altă bază militară în Asia — și dumneavoastră nu vă pasă, pen- 
tru că nu vă pasă de Washington — chemaţi marina de la Microsoft să 

asigure căile maritime din Pacific. Și data viitoare când republicanii de 
ultimă oră vor vrea să închidă alte ambasade, cereți un paşaport nou la 
Amazon.com. 

Fireşte, nu pare deloc corect ca America să-și asume o povară dis- 
proporționată pentru susținerea globalizării. Aceasta înseamnă că 
există o mulțime de rolleri dintre care mulți, cum sunt francezii, vor să-i 
ducem în spinare în timp ce ei continuă să ne critice. Aceasta face parte 
din rolul de modelator geopolitic. Nici pumnul ascuns, nici mâna ascun- 
să nu vor acționa, totuși, fără mâna deschisă. Mâna deschisă înseamnă 
o Americă dispusă să-şi folosească bogăţia pentru a plăti puțin mai mult 
decât alții pentru stabilizarea sistemului. De ce nu? Cine beneficiază de 
pe urma acestui sistem? Aţi auzit vreodată ca Michael Jordan să se fi 
plâns că duce în spinare întreaga echipă sau chiar NBA? 

Aceasta nu înseamnă că SUA trebuie să se implice întotdeauna și 
oricând sau să plătească pentru orice oriunde. Există locuri mari, 
importante şi există locuri mai mici, lipsite de importanţă, iar politica 
externă constă în a cunoaşte diferenţa dintre acestea şi a şti cum să-i 
mobilizezi pe ceilalți acolo unde nu putem și nu trebuie să acționăm noi 
înşine. Motivul cel mai important pentru care este nevoie ca noi să spri- 
jinim Naţiunile Unite şi FMI, NATO, Banca Mondială și diferitele bănci 
de dezvoltare din lume este că aceste instituții au un efect de pârghie şi 
sporesc forța şi ajutorul nostru. Dacă depunem un dolar în Banca de 
Dezvoltare din Asia el este împrumutat de mai multe ori pentru a pro- 
mova atenuarea sărăciei şi pieţele libere. Atunci când ne plătim datoriile 
faţă de Statele Unite, noi finanțăm operaţiunile de menținere a păcii în 
lume, promovându-ne astfel interesele fără a risca vieţile americanilor. 
De asemenea, aceste instituții multilaterale dau naţiunilor adaptate con- 
ducerii geopolitice americane senzația de a avea un cuvânt de spus în 
luarea deciziilor. Menţinerea acestei senzații este deosebit de impor- 
tantă dacă America rămâne un modelator de succes . 

Pentru a susține o asemenea politică, este absolut clar că cei care 
veghează la angajamentul internațional al Americii trebuie să fondeze o 
nouă coaliție care să sprijine această politică. Grupul electoral care a 
susținut timp de cincizeci de ani internaționalismul american şi a recu- 
noscut întotdeauna importanţa Americii pentru restul lumii a fost 
aşa-numitul Eastern Intellectual Establishment. Acest Eastern Intel 
lectual Establishment, în măsura în care mai există astăzi, nu pune prea 
mare preţ pe congresmenii şi senatorii care sunt atât de încântați de idio- 
tenia lor și se mândresc cu faptul că nici nu au un pașaport şi nici nu 
părăsesc țara. Administrația, indiferent de partidul care este la putere, 

trebuie să înceapă să încerce să-i adune la un loc pe noii globalizatori — 
de la proiectanțţii de software la militanții pentru drepturile omului, de la 
fermierii din Iowa la militanții pentru protecția mediului înconjurător, de 
la firmele industriale exportatoare la muncitorii de la banda rulantă din 
industria high-tech - pentru a forma o nouă coaliție a secolului al 21-lea 
care să poată susține comerțul liber și angajamentul internaţional al 
SUA. 

Știu că acest lucru nu este ușor. În timpul Războiului Rece, ameri- 
canii au fost dispuşi să plătească orice preţ şi să poarte pe umeri orice 
povară, pentru că erau siliți și aveau sentimentul că erau în joc propriul 
lor cămin și propriul lor mod de viață. Dar pentru mulți lucrurile nu 
stau la fel în ce priveşte Coreea de Nord, Irak sau Kosovo, iar Rusia ar 
mai putea încă să constituie o amenințare letală pentru America; deo- 
camdată ea nu întreprinde nimic. Așa se face că acum americanii sunt în 
situația ciudată de a fi consideraţi responsabili pentru tot ce se întâm- 
plă, dar refuzând să-şi pună viaţa în joc pentru orice. 

De aceea, în era globalizării, lupta împotriva gherilelor este out şi 
baby sitting este in Luptele de stradă sunt out, rachetele de croazieră 
sunt în. Beretele verzi sunt out, căşștile albastre ale Naţiunilor Unite 
sunt în. In lumea de astăzi se pare că nu există război în afara granițelor 
pe care America să-l piardă pentru multă vreme și nu există război pe 
care să-l suporte multă vreme la ea acasă. Când președintele Americii 
se confruntă astăzi cu o ameninţare militară, prima sa întrebare nu este 
„Ce strategie trebuie folosită pentru a pune definitiv capăt acestei 
amenințări?“, ci, mai degrabă, prima sa întrebare este „Cât trebuie să 
plătesc pentru ca toată povestea să nu mai ajungă la CNN şi eu s-o pot 
uita?“ Totul se îngrădeşte, dar nimic nu se rezolvă. 

America este realmente acea putere hegemonică binevoitoare care 
refuză constrângerea. Dar istoria ne învaţă și că, dacă acest refuz este 
împins prea departe, poate fi ameninţată stabilitatea întregului sistem. 
Paul Schroeder, profesor emerit de istorie mondială la Universitatea din 
Illinois, este unul dintre marii istorici internaționali ai secolului al 20- 
lea. El mi-a spus odată „ Dacă priveşti istoria, perioadele de relativă pace 
sunt cele în care există o putere hegemonică solidă, stabilă şi suporta- 
bilă, care ajustează şi apără normele şi regulile necesare minime ale 
jocului. Iar această putere hegemonică plăteşte întotdeauna o parte 
disproporționată din costurile colective, chiar renunță la posibilitatea 
cuceririlor sau își impune în alt mod limitări, pentru a nu trezi resenti- 
mente și a face ca sistemul să poată fi tolerat de ceilalți.“ 

Așa s-a întâmplat, de exemplu, cu așa-numitul sistem Viena, dintre 
anii 1815 și 1848, care a fost dominat de Marea Britanie şi de Rusia, 
două puteri hegemonice rezervate şi relativ binevoitoare, care au impus 
respectarea regulilor de bază, dar au permis şi o mare autonomie și 
prosperitate locală. Acest lucru este valabil şi pentru era Bismarck, din- 
tre anii 1871 și 1890, când hegemonia o deținea Germania. 

„Dificultatea“, spune Schroeder, „apare atunci când puterea hege- 
monică binevoitoare, răspunzătoare pentru stabilitatea sistemului, este 
incapabilă sau nu dorește să plătească în continuare costuri dispro- 
porționate, dacă hegemonia ei devine intolerabilă şi prădalnică în loc de 
binevoitoare, sau dacă suficient de mulţi actori se ridică împotriva regu- 
litor ei şi reclamă un tip de sistem diferit care poate să nu corespundă 
intereselor puterii hegemonice.“ 

Acest lucru trebuie evitat. Sistemul globalizării nu poate fi menţinut 
fără o activă şi generoasă politică externă a SUA. 

Dar atenţie celor care-şi fac cumpărăturile la Kmart: fără o Americă 
de strajă nu va exista nici o Americă on-line. 


Măslinii și era globalizării 

După prima apariție a acestei cărţi, am transportat o cutie cu cărți la 
un prieten din San Francisco, iar un distribuitor a venit acasă să le 
ridice. Distribuitorul era un afro-american masiv, de vârstă medie, pe 
care l-am invitat să aștepte în bucătărie până să semnez și să împachetez 
cărțile. In timp ce sta la masa din bucătărie, a luat o carte şi a început 
s-o răsfoiască. După câteva minute a pus cartea jos şi mi-a spus, „Aha, 
Lexus - asta reprezintă tehnologie şi computere şi materie?“ 

Așa e, i-am spus. 

„Și măslinul — ăsta reprezintă comunitatea şi familia şi lucruri de 
felul ăsta.“ 

Așa e, i-am spus. „ Ai înțeles!“ 

„Atunci spune-mi ceva“, a spus el. „ Unde mai e Dumnezeu în toate 
astea? Eu am trăit în spiritul Domnului nostru lisus Hristos. Unde mai 
are loc şi el?“ 

Nu m-am putut abține să nu râd, pentru că întrebarea aceasta mi s-a 
pus de atâtea ori în timp ce discutam cu grupuri întregi despre cartea 
mea. Într-adevăr, una din cele mai frecvente întrebări a fost: Există 
Dumnezeu în ciberspaţiu? Cum să-mi cresc copiii în această Lume 
Rapidă? Și ce se va întâmpla cu mine şi cu comunitatea mea? Eu cred că 
toate aceste trei întrebări au aceeași sursă. Oamenii întreabă: chiar 


486 LEXUS ȘI MĂSLINUL 


dacă noi promovăm o politică și geopolitică corectă şi un geomana- 
gement corect pentru o globalizare durabilă, există un alt set de politici, 
mai puțin tangibile, care trebuie avute în vedere — nevoia de măslini din 
noi toţi: nevoia de comunitate, de sensuri spirituale şi de valori în care 
să ne creștem copiii. Acestea ar trebui protejate și cultivate şi pentru ca 
globalizarea să fie durabilă. Despre aceste teme s-ar putea scrie o carte. 
Permiteţi-mi să schițez aici în linii mari cum se poate reflecta asupra 
acestora. 

Să încep cu tema religiei. Există Dumnezeu în ciberspațiu? Depinde 
de punctul dumneavoastră de vedere asupra lui Dumnezeu. Dacă din 
punctul dumneavoastră de vedere asupra lui Dumnezeu el işi face sim- 
țită prezenţa prin intervenție divină, prin mâna lui Dumnezeu care 
lucrează în lume, atunci va trebui să spuneți fie că Dumnezeu nu este 
prezent în ciberspaţiu, fie că ciberspațiul a făcut din dumneavoastră un 
ateu. Pentru că este greu să priveşti ciberspaţiul și să spui că este mode- 
lat de mâna lui Dumnezeu, dat fiind faptul că cele mai populare pagini 
din ciberspaţiu sunt pornografie, jocuri de noroc şi muzică pop. Într-ade- 
văr, se spune că pe World Wide Web cuvintele din trei litere cel mai des 
folosit sunt „ sex“ şi „ MP3“ — protocolul pentru descărcarea muzicii rock 
-nu „God“. 

Propriul meu punct de vedere despre Dumnezeu rezultat din 
tradiția mea evreiască este diferit. Eu împărtăşesc punctul de vedere 
postbiblic despre Dumnezeu. În viziunea biblică a lui Dumnezeu, el 
intervine întotdeauna. El răspunde pentru faptele noastre. El îl 
pedepseşte pe cel rău şi îl răsplăteşte pe cel bun. Viziunea postbiblică 
asupra lui Dumnezeu este că noi facem ca Dumnezeu să fie prezent prin 
propriile noastre alegeri și propriile noastre decizii. În viziunea postbi- 
blică asupra lui Dumnezeu în tradiția evreiască, Dumnezeu este 
întotdeauna ascuns, fie că e vorba de ciberspațiu, fie de mall-ul din colț, 
iar ca să-l ai pe Dumnezeu în cameră cu tine, indiferent dacă e vorba de 
o cameră reală sau de o „chat room“, trebuie să-l aduci tu însuți aici prin 
propriul tău comportament, prin alegerile tale morale sau imorale și 
prin click-ul pe care-l faci pe mouse. 

Învățătorul meu, rabinul Tzvi Marx, m-a trimis odată la un verset 
din Isaia, „ Voi sunteți martorii Mei. Eu sunt Domnul.“ Potrivit rabinului 
Marx, comentatorii rabinici din secolul al doilea au interpretat acest 
verset în sensul de „Dacă voi sunteți martorii Mei, eu sunt Domnul. Iar 
dacă voi nu sunteți martorii Mei, eu nu sunt Domnul.“ Cu alte cuvinte, 
explica rabinul Marx, dacă, prin faptele noastre bune, noi nu aducem 
mărturie pentru prezența lui Dumnezeu, El nu este prezent. Dacă noi 

ne purtăm ca şi cum El ar dirija lucrurile, El nu le dirijează. În lumea 
postbiblică noi am înțeles aceasta din prima zi a lumii când Dumnezeu a 
lăsat în seama omului să facă alegeri încredințându-i lui Adam posibili- 
tatea de a lua hotărârea corectă privind fructul care putea fi mâncat în 
Grădina Edenului. Noi răspundem pentru faptul de a fi făcut evidentă 
prezența lui Dumnezeu prin ceea ce facem noi. lar motivul pentru care 
acest subiect este mai acut în ciberspațiu este acela că aici la comandă 
nu se află altcineva. În lumea de astăzi nu există nici un loc unde să 
găseşti libertatea de alegere pe care Dumnezeu i-a dat-o omului în mai 
mare măsură decât în ciberspațiu. 

Ce i-aş fi spus acelui distribuitor era că Dumnezeu nu e în ciber- 
spaţiu, dar El vrea să fie acolo - însă numai noi putem să-L aducem acolo 
prin modul în care acționăm. Dumnezeu celebrează un univers de 
asemenea libertate umană pentru că El ştie că unicul mod în care El este 
realmente dovedit în lume nu este cel în care El intervine, ci atunci când 
noi toți alegem sfințenia și moralitatea în orice împrejurare în care avem 
libertatea de a alege ceva. Rabinul Marx spunea: „În viziunea evreiască 
postbiblică asupra lumii, nu poţi fi moral dacă nu eşti total liber, pentru 
că, dacă nu ești liber, nu ai realmente o putere, şi, dacă nu ai putere, 
alegerile pe care le faci nu-ți aparțin în totalitate. Ceea ce spune 
Dumnezeu despre ciberspațiu este că aici eşti realmente liber, și sper să 
faci alegerea corectă, pentru că, dacă o vei face, eu voi fi prezent.“ 

Nimic din tot ce are legătură cu globalizarea sau Internetul nu eli- 
mină nevoia de idealuri sau coduri de constrângere a comportamentului 
uman. Cu cât suntem mai dependenți de această tehnologie, cu atât 
avem mai multă nevoie de a ne apropia de ea înarmaţi cu propriile noas- 
tre idealuri sau coduri de constrângere. Într-adevăr, rațiunea pentru care 
Dumnezeu dorește atât de mult să fie în ciberspațiu şi rațiunea pentru 
care noi dorim ca El să fie acolo, argumentează filozoful israelian în pro- 
bleme de religie David Hartman, este aceea că, într-un fel, ciberspațiul 
reprezintă lumea despre care au vorbit profeţii „un loc în care toată 
suflarea omenească poate fi unificată și poate fi pe deplin liberă. Pericolul 
este acela că noi unificăm omenirea în ciberspațiu — vorbind cu toţii un 
singur limbaj, folosind cu toții un singur mediu — dar fără Dumnezeu.“ 
Şi, în mod sigur, noi nu dorim să unificăm omenirea prin intermediul 
Internetului fără nici un fel de sistem de valori, fără nici un fel de filtre, 
fără nici un fel de concepţie alternativă la ideea de afaceri și fără nici o 
viziune alternativă la ființa umană altfel decât în calitate de consumator 
în căutarea celor mai scăzute prețuri. 

Dar aceste valori atât de necesare se învaţă cel mai bine în afara 
Internetului, off-line. Singurul mod în care oamenii îl pot găsi pe 
Dumnezeu pe Internet este să-l aducă aici în propriile capete și inimi şi 
purtări — apropiindu-se de valorile învăţate în lumea pământeană — în 
crângurile de măslini de lângă căminul părintesc sau din preajma 
comunităţii, bisericii, sinagogii, templului sau moscheii. 


A ceasta duce la o altă întrebare frecventă privind măslinii: Cum 
să-mi pregătesc copiii pentru Lumea Rapidă? O mulțime de părinți 
din America au început să se gândească la aceasta după ce au înțeles că 
ştirile despre împușcăturile din 1999 de la Columbine High School 
cuprindeau două seturi de iniţiale pe care nu le mai văzuseră niciodată 
puse alăturat: NRA şi AOL. Faptul că NRA, National Riffle Association, 
ar trebui să se simtă vinovată pentru masacrul de la Columbine se 
înțelege de la sine. Ideea că doi copii de la un liceu au putut să-şi folo- 
sească alocaţiile pentru a aduna un arsenal care cuprindea o Intratec 
AB-10 — o armă de asalt paramilitară pe care nu rămân amprentele şi 
care are volum mare — o carabină Hi-Point de 9 mm, o puşcă cu țeava 
retezată cu piston şi o alta cu două ţevi retezate ar trebui să facă pe 
oricine care se opune controlului armelor să se ruşineze. 

Dar cum e cu AOL, America Online, acel Internet provider care a 
găzduit anormala pagină Web a lui Eric Harris, unul dintre cei care au 
tras? Afișajele AOL Web atribuite dlui Harris includeau instrucțiuni 
referitoare la construirea bombelor (“şrapnelul este foarte important“), 
o ilustrare a unei creaturi care a adunat o puşcă și un cuțit în timp ce stă 
pe o grămadă de cranii şi pe versurile cântecului „Ce nu trebuie să fac 
nu-mi place. Ce nu-mi place distrug.“ 

Ar trebui ca noi, părinţii, să ne supărăm pe Internet la fel ca pe 
Intratec? Răspunsul scurt este nu. AOL nu este echivalentul lui NRA — 
dar cu aceasta n-am închis problema. Întrucât Internetul evoluează în 
centrul vieților noastre - în felul în care comunicăm, ne educăm şi 
facem afaceri în noul mileniu - trebuie să ne amintim un lucru esențial: 
ceea ce face ca Internetul să fie atât de incitant şi de devastator este fap- 
tul că, spre deosebire de The New Yorker Times, de exemplu, el nu are 
un redactor, un editor sau un cenzor. Dumneavoastră şi puștii dum- 
neavoastră interacționați pe rețele complet dezbrăcaţi. Dar, întrucât 
Internetul este un asemenea vehicul neutru, liber, deschis şi neregle- 
mentat pentru comerț, educație şi comunicare, judecata personală şi 
responsabilitatea sunt deosebit de importante atunci când folosim 

această tehnologie. Singurul filtru real este cel pe care copiii dumnea- 
voastră îl au în propriile capete și propriile inimi atunci când navighează 
online şi cum adesea copiilor le lipsește microcipul judecății, este cu 
atât mai important ca părinții şi educatorii să-i înzestreze cu el. Dacă nu 
ne asumăm cu toţii responsabilitatea pentru formarea software-ului 
intern al copiilor noştri, astfel încât ei să poată interacționa în mod 
corespunzător cu această tehnologie nudă, vom avea probleme. 

Eu am crescut într-o mică suburbie din Minneapolis. Trebuia să 
mergi cel puţin o oră de la mine de acasă ca să dai de necazuri. Pe 
Internet, necazuri înseamnă, pur şi simplu, o distanță de doar câteva 
clickuri pe mouse. Poţi să călătoreşti intrând într-o berărie neonazistă 
virtuală sau într-o bibliotecă cu apariţii pornografice, spărgând compu- 
terele NASA sau plimbându-te prin biblioteca de la Sorbona, fără să 
existe cineva care să te oprească sau să te ghideze. Altfel spus, cu cât 
mai mult Internetul face din noi toți emiţători, cercetători, consumatori 
și vânzători en detail şi, vai, potenţiali fabricanți de bombe, cu atât mai 
important este ca profesorii, părinții şi comunitățile să facă din noi 
cetățeni. O asemenea muncă nu poate fi făcută decât offline. Internetul 
şi computerele nu sunt decât instrumente, minunate instrumente care 
pot extinde și dilata enorm accesibilitatea cuiva. Dar trebuie să ştii ce să 
înţelegi şi cum să obţii din ele ce e mai bun. Aceste instrumente te pot 
ajuta să gândeşti, dar nu te pot face înțelept. Ele pot răsfoi și căuta, dar 
nu pot judeca. Îți pot da posibilitatea de a interacționa departe și amplu, 
dar nu te învață cum să fii un bun vecin. Îţi dau puterea de a ajunge în 
viețile multor oameni, dar nu-ți pot spune ce să zici la o întâlnire PTA* 
sau de ce s-o zici. Acesta este paradoxul paternal al Internetului. Cel 
mai bun lucru pe care părinții îl pot face pentru a-și pregăti copiii pentru 
era Internetului nu este acela de a-i învăța mai multe vrăjitorii, tehnici 
high-tech sau de a le cumpăra modemuri şi computere mai rapide, ci, 
mai degrabă, de a pune un accent mai mare pe demodate principii fun- 
damentale. Cu cât mai rapide sunt modemurile copiilor, cu cât mai rapid 
pot naviga ei online, cu atât mai puternic trebuie să fie software-ul lor 
personal, dacă vreţi să-i vedeţi progresând. Iar software-ul personal nu 
poate fi construit decât pe o cale de modă veche: prin intensificarea citi- 
tului, scrisului şi aritmeticii, prin biserică, sinagogă, templu, moschee şi 
familie. Asemenea lucruri nu pot fi descărcate de pe Internet; ele pot fi 
doar încărcate de către părinți şi profesori, preoți şi rabini. De aceea, 
dacă aș avea o dorinţă, aceasta ar fi ca fiecare modem vândut să poarte 


* Parent-Teacher Association = Asociaţia părinţilor și a profesorilor — n.t. 

pe el avertismentul „Surgeon General“, adică: „Înţelepciunea nu e 
inclusă.“ Trebuie s-o faceţi dumneavoastră înşivă — calea de modă veche 
care porneşte de sub măslini. 


M i-am început cartea de față cu povestea lui Cain şi Abel şi o voi 
încheia cu povestea despre Turnul Babel. Care era povestea 
legată de Turnul Babel? Care a fost povestea cu Turnul Babel? Nu 
exista încă de pe atunci ceea ce visează astăzi globalizatorii — o lume în 
care toţi vorbesc aceeaşi limbă, au aceeaşi monedă și aceleaşi practici 
contabile? Cu siguranţă, această identitate a permis populației globului 
din vremurile biblice să colaboreze şi să construiască Turnul Babel — 
un turn care, probabil, ar fi putut ajunge până la cer. Despre această 
temă am vorbit într-o după amiază cu prietenul meu, rabinul Tzvi Marx. 
El şi-a ridicat brusc privirea din ceaşca de cafea şi a întrebat: „Turnul 
Babel n-a fost cumva versiunea inițială a Internetului?“ La urma 
urmelor, Internetul este şi el un fel de limbă universală în afara limi- 
tărilor fiecărei culturi în parte. Este o formă universală de comunicare, 
care, cel puțin la suprafață, creează impresia că ne putem înțelege între 
noi cu toții, chiar dacă nu vorbim aceeaşi limbă. De asemenea, ea ne 
permite să legăm contacte cu oameni cu care nu ne-am întâlnit nici- 
odată în crângul nostru de măslini. 

Dar ce a făcut Dumnezeu cu Turnul Babel? A oprit construirea lui. Şi 
cum a oprit construcţia? Făcând ca oamenii să vorbească limbi diferite, 
aşa încât să nu mai poată coopera. De ce a făcut acest lucru? Rabinul 
Marx vine cu următoarea explicaţie: „Dumnezeu a făcut acest lucru, în 
parte, pentru că El a simțit că oamenii încercau să depășească propriile 
lor limite umane prin construirea acestui turn până la cer, intr-un fel care 
putea fi o provocare la adresa Lui. Dar El a distrus turnul și pentru că a 
simțit că limba lor comună și angajarea lor comună erau, în ultimă 
instanță, dezumanizante. Se tăgăduia tot ce este particular în bărbați şi 
femei în favoarea unei limbi universale şi a unui proiect universal. De 
aceea, soluția lui Dumnezeu și sancțiunile Lui au constat în stoparea 
construcției din cauza faptului că oamenii vorbeau limbi diferite.“ 

A fost calea aleasă de Dumnezeu pentru a aduce din nou oamenii în 
contact cu măslinii lor, într-un echilibru care să reflecte propria lor indi- 
vidualitate şi legătura lor specială cu un loc, o comunitate, o cultură, un 
trib sau o familie. 

Da, globalizarea şi Internetul pot aduna la un loc oameni care înainte 
nu fuseseră niciodată în contact — cum ar fi mama mea şi partenerii ei 

francezi de bridge de pe Internet. Dar, în loc să fondeze realmente noi 
comunități, această tehnologie creează deseori doar un fals sentiment de 
legătură şi de intimitate. Este ca şi când ar comunica între ei doi beeperi. 
Putem într-adevăr să intrăm în contact unii cu alții prin email sau prin 
bridge pe Internet sau prin chat rooms? Sau, toată această tehnologie 
standardizată ne abilitează să pătrundem mai adânc în lume, în timp ce 
ne desparte de munca reală, necesară pentru a construi legături şi o 
comunitate cu cei de alături? Inainte, întâlneam o mulțime de oameni şi 
purtam o mulțime de discuții când urcam cu telecabina în munții din 
Colorado pentru a schia. Și astăzi urc cu telecabina, dar toată lumea are 
telefoane celulare. De aceea, astăzi nu mai fac cunoștință în telecabină 
cu oameni din toată lumea, ci doar le aud convorbirile lor prin celular cu 
birourile lor din toată lumea. Pur şi simplu urăsc toate acestea. E-mail-ul 
nu fondează nici o comunitate — dar o întâlnire PTA o creează. O chat 
room nu creează o comunitate — dar atunci când soliciți împreună cu 
vecinii ca primăria să deschidă o nouă stradă, comunitatea există. Putem 
realmente să construim cibercomunități care să înlocuiască adevăratele 
comunități? Mă îndoiesc. De aceea, de pildă, nu m-aş mira dacă m-aş 
trezi într-o dimineaţă şi aș descoperi că Atotputernicul a distrus 
Internetul tot aşa cum a făcut cu Turnul Babel. 

Nu-mi iese din minte acel tânăr din Kuwait pe care lam întâlnit în 
Internet Cafe din Kuwait City şi care mi-a spus: „Când eram student, noi 
încă nu aveam Internet. Nu aveam decât câţiva profesori liberali şi ne 
întâlneam cu ei fără zarvă la ei acasă şi discutam despre politică. Astăzi, 
ca student, poți sta acasă și să comunici cu întreaga lume.“ Dar, îmi măr- 
turisea el, el şi profesorii săi nu se mai înâlneau așa cum o făceau pe 
vremuri. Există pericolul ca, graţie acestei societăți conectată prin 
Internet, graţie pătrunderii acestei tehnologii în toate domeniile vieții 
noastre și triumfului globalizării potrivit formulei „globalizarea über 
Alles“, oamenii să se trezească într-o bună zi şi să descopere că nu mai 
pot intra în legătură unii cu alții decât prin intermediul computerului. 
Atunci când se va întâmpla acest lucru, oamenii vor deveni într-adevăr 
vulnerabili la predicatorii și fanaticii religioşi New Age care vin şi 
promit că ne vor pune din nou în legătură cu corpurile noastre, cu 
sufletele noastre şi cu măslinii din noi. Atunci vom fi martorii unor 
revolte cu adevărat nebune împotriva monotoniei și standardizării, 
oamenii fiind diferiți de dragul de a fi diferiți, dar nu pe baza unui trecut 
real, unor rădăcini sau tradiţii reale. 

Echilibrul dintre un Lexus și un măslin este ceva ce trebuie să pre 
ocupe societatea în fiecare zi. Şi tocmai despre aceasta este vorba în 

America atunci când se arată dinspre partea ei cea mai bună. Atunci 
când se arată dinspre partea ei cea mai bună, America ținea seama 
foarte serios de cerinţele pieței, ale indivizilor şi ale comunităților. De 
aceea, atunci când se arată dinspre partea ei cea mai bună, America nu 
este doar o ţară, ci o valoare spirituală și un model. Este o naţiune care 
nu se teme să meargă pe Lună, dar care se întoarce cu plăcere acasă 
pentru campionatul juniorilor. Este națiunea care a inventat atât 
ciberspaţiul, cât şi grătarul încins din spatele casei, Internetul, ca şi 
plasele de siguranţă socială, SEC (Security and Exchange Com- 
mission), ca și Uniunea pentru drepturile omului. Această dialectică 
reprezintă esența Americii şi nu va fi niciodată rezolvată în favoarea 
unuia sau altuia. Dar nici nu trebuie luată în sine. Această dialectică tre- 
buie să fie mereu hrănită, îngrijită şi apărată, şi noi putem face acest 
lucru sprijinind şcolile noastre publice, plătindu-ne impozitele, 
înțelegând că guvernul nu este inamicul nostru şi asigurându-ne că ne 
cunoaștem vecinii prin gard și nu prin Web. 

America nu se arată în fiecare zi dinspre partea ei cea mai bună, dar 
atunci când este bună, este foarte, foarte bună. În iarna lui 1994, fiica 
mea cea mai mare, Orly, a cântat în corul clasei a patra de la Burning 
Tree Elementary School din Bethesda, Maryland. De Crăciun, toate 
corurile şcolilor elementare publice locale se întâlnesc într-un concert 
uriaș în piaţa din Bethesda. Am venit să-mi ascult fiica cântând. 
Dirijorul corului era un afroamerican şi se costumase pentru această 
sărbătoare în Moş Crăciun. Primul cântec interpretat în acea seară a 
fost clasicul de Hanukah „Maoztzur“, pe melodia lui „Rock of Ages“. În 
timp ce urmăream această scenă și ascultam cântecul, ochii mi s-au 
umplut de lacrimi. Când am ajuns acasă, soția mea, Ann, m-a întrebat 
cum a fost. l-am spus: „lubito, am văzut un negru îmbrăcat ca Moş 
Crăciun, care dirija patru sute de copii de școală elementară care cântau 
*Maoztzur” în piața din Bethesda, Maryland. God bless America.“ 

O societate globală sănătoasă trebuie să mențină permanent echili- 
brul dintre Lexus şi măslin și astăzi nu există pe lume un model mai 
bun decât America. De aceea, cred cu atâta convingere că America tre- 
buie să se arate dinspre partea ei cea mai bună, pentru ca globalizarea 
să fie durabilă — astăzi, mâine, intotdeauna. Ea nu numai că poate, dar şi 
trebuie să fie o călăuză pentru întreaga lume. Să nu irosim această 
prețioasă moştenire. 


Multumiri 


mulți oameni. Editorul meu, Arthur Sulzberger, jr., nu numai că 

mi-a acordat timpul necesar pentru a scrie această carte, dar m-a şi 
numit editorialist în probleme de politică externă al ziarului New York 
Times, creându-mi astfel posibilitatea de a observa direct şi de a înțelege 
prin propria prismă fenomenul globalizării. Pentru toate acestea îi sunt pro- 
fund recunoscător. Howell Raines, redactorul șef al Editorial Page de la 
New York Time, m-a sprijinit mult în munca mea și a contribuit și el la 
realizarea acestei cărți. Și lui îi sunt profund recunoscător. Aş da dovadă de 
neglijență, dacă nu iaş mulțumi actualului redactor şef de la New York 
Times, Joe Lelyveld, și predecesorului său, Max Frankel, care acum câțiva 
ani au creat pentru mine un spațiu la intersecţia dintre politică financiară şi 
politică externă, unde mi s-a trezit pentru prima oară interesul față de 
temele acestei cărți. 

Am fost binecuvântat cu mulți prieteni buni cu care am putut dezbate 
diferite idei care au intrat în această carte. Nimeni nu m-a învățat mai multă 
istorie a politicii externe americane decât prietenul meu Michael Mandel 
baum, care predă un curs de Relaţii internaționale la Johns Hopkins School 
of Advanced International Studies. Discuţiile noastre săptămânale despre 
politica externă au constituit o sursă de mare stimulare intelectuală pentru 
mine. Prietenul meu Yaron Ezrahi, profesor de teorie politică la Universi- 
tatea Ebraică din Ierusalim, a incurajat acest proiect de la bun început și mi-a 
împărtăşit adesea şi cu multă generozitate minunatele lui vederi din teoria 
democratică, din artă şi ziaristică. Am beneficiat constant de inteligența și 
prietenia lui. Fratele meu de suflet din perioada petrecută în Orientul 
Mijlociu, Stephen P. Cohen, de la Center for Middle East Peace din New 
York, nu este un expert în globalizare, dar ideilelui originale şi minunatul 
său fler în politica internaţională au îmbogăţit enorm această carte. Este o 
adevărată binecuvântare să-l ai ca prieten și profesor. Prietenul meu Larry 
Diamond, cercetător la Hoover Institution de la Stanford University şi 
coeditor la Journal of Democracy, a fost cel cu care am dezbătut tema demo- 
cratizării şi care a comentat această carte în fiecare din stadiile ei. Unul 
dintre evenimentele cele mai fericite din viața mea a fost întâlnirea mea cu el 
cu prilejul monitorizării alegerilor rurale din Nord-Estul Chinei. Jim Haskel 
de la Goldman Sachs mi-a telefonat din senin într-o bună zi pentru a comenta 


N m lucrat la această carte patru ani și în acest timp am fost ajutat de 

un editorial pe care-l scrisesem pentru Times și de atunci n-am mai încetat 
să stăm de vorbă. Este un profesionist în arbitrajul informațional și eu am 
profitat mult de pe urma comentariilor făcute de el la această carte pe când 
era doar în faza de schiță. Robert Hormats, vicepreședinte la Goldman Sachs 
International, a fost altul dintre interlocutorii mei permanenți în acest 
subiect. Nimeni nu are un fier mai bun în problemele politicii financiare şi 
externe decât Bob şi, ori de câte ori ne întâlnim, ne vine o nouă idee. 
Stephen Kobrin, director la Lauder Institute de pe lângă Wharton School, a 
aranjat să pot ţine un seminar foarte stimulator legat de această carte cu 
câțiva dintre colegii săi de la Wharton şi și-a făcut timp pentru a citi textul în 
faza preliminară. Propriile sale scrieri despre globalizare şi comentariile sale 
mi-au fost de mare ajutor. Economistul Ahmed Galal de la Banca Mondială, 
cu siguranță unul dintre cei mai fini economiști din noua generație din Egipt, 
şi-a făcut şi el timp să asculte diferite argumente din această carte, a citit-o în 
întregime înainte de forma finală şi mi-a împărtășit părerile în diferite mod- 
uri, fiindu-mi de un enorm ajutor. 

Glenn Prickett, vicepreședinte la Conservation International, m-a însoțit 
într-o călătorie în zone periclitate ecologic din Brazilia şi m-a învăţat tot ce 
se poate ști despre mediul înconjurător şi globalizare. Și lui îi datorez 
recunoștință. Jeffrey Garten, decan la Yard School of Management, m-a 
invitat să prezint câte ceva din această carte în unul din seminariile sale și a 
fost pentru mine o sursă constantă de idei pe tema globalizării. 

Ministrul de Finanţe de atunci, Larry Summers, colaboratoarea sa 
Michelle Smith şi cu mine am avut timp de șase ani un dialog permanent 
despre economia mondială şi unele idei din această carte au fost puse în 
discuție de Larry în şedinţele noastre de brainstorming. Economistul Clyde 
Prestowitz a fost întotdeauna o sursă de cunoştinţe asupra comerţului glo- 
bal şi îi sunt recunoscător pentru ajutorul dat. Fostul ministru de Finanţe, 
Robert Rubin, președintele de la Federal Reserve Alan Greenspan, guver- 
natorul Băncii Israelului Jacob Frenkel, economiştii Henry Kaufman și Ken 
Courtis, preşedintele Băncii Federal Reserve din New York William J. 
McDonough, managerul de fonduri hedge Leon Cooperman, curtierui de 
valori mobiliare Lesley Goldwasser, economistul şef de la Banca Mondială 
John Page, șeful Consiliului Economic Naţional Gene Sperling şi preşedin- 
tele Băncii Mondiale Jim Wolfensohn, toți aceştia şi-au făcut timp pentru a 
discuta cu mine punctele lor de vedere asupra globalizării. Din sectorul pri- 
vat, preşedintele de la Monsanto Robert Shapiro, președintele de la Cisco 
Systems John Chambers, omul de afaceri din Baltimore Jerry Portnoy, fer- 
mierul din Minnesota Gary Wagner și echipa de conducere de la Compaq 
Computer au fost cu toții de acord să-mi acorde multiple interviuri, absolut 
indispensabile pentru această carte. 

Profesorul meu Rabbi Tzvi Marx, cu inteligenţa lui absolut deosebită, 
mi-a fost extrem de folositor în clarificarea unor aspecte culturale şi reli- 

gioase ale globalizării. Vechiul meu prieten Michael Sandel, care predă poli- 
tica la Harvard, a fost pentru mine o sursă de inspirație. Moises Naim, editor 
la Foreign Policy. istoricul specializat în istoria politicii externe Robert 
Kagan, expertul în probleme chineze Michael Oksenberg, editorialistul în 
probleme de tehnologie de la Wall Street Journal, Walt Mossberg, profe- 
sorul Robert Pastor de la Emory University, redactorul şef de la Foreign 
Affairs, Fareed Zakaria, ca şi Klaus Schwab, Claude Smadja și Barbara 
Erskine de la Forumul Economic Mondial de la Davos, precum și cumnatul 
meu Ted Century au susținut cu toții acest proiect în moduri diferite, dar 
importante. Mama mea, Margaret Friedman, şi cumnaţii mei Matt şi Kay 
Bucksbaum au fost, ca întotdeauna, o sursă inepuizabilă de sprijin. 

Cu aceasta, îi absolv acum pe toți cei de mai sus de orice responsabili- 
tate privind produsul final. 

Cititorul va observa că am citat foarte mult din două surse externe: una 
este The Economist. care s-a situat cu mult înaintea oricărei alte reviste de 
ştiri în privinţa înţelegerii globalizării şi în modul de raportare a acestui sis- 
tem. Cealaltă sursă este ajutorul primit de pe Madison Avenue. Dintr-o 
serie de motive, cei care scriu textele reclamelor denotă o teribilă 
înțelegere a globalizării, iar eu n-am ezitat să le folosesc materialele. 

În sfârşit, nelipsiții mei parteneri de golf de la Caves Valley, Joel 
Finkelstein și Jack Murphy şi Dan Honig din Colorado m-au ajutat să-mi 
păstrez mintea întreagă nearătând nici un interes faţă de cartea mea și con- 
centrându-se exclusiv asupra faptului că trebuie să-mi scoată banii din 
buzunar pe terenul de golf. 

Colaboratoarea mea, cercetătoarea Maya Gorman a fost fantastică. Te 
înfiori văzând câte fapte şi ştiri a putut să adulmece în diferite colțuri ale 
lumii. li rămân profund îndatorat pentru buna ei prestație profesională, ca şi 
pentru buna ei dispoziție. 

Vechea mea echipă editorială din zilele lui From Beirut to Jerusalem - 
editorul Jonathan Galassi of Farrar, Straus și Giroux, adjunctul său Paul 
Elie și agentul meu literar Esther Newberg de la International Creative 
Management — au fost, pur şi simplu, cei mai buni din acest domeniu si cu 
asta, basta. Pentru mine a fost un privilegiu să scot o altă carte împreună cu 
ei. Echipa lui LuAnn Walther de la Anchor Books, editorii ediţiei broşate, a 
fost excepțională. 

Fiicele mele Orly şi Natalie au avut parte de nenumărate lecturi din 
această carte și pot repeta pe din afară pasaje întregi. Au fost tot timpul 
foarte agreabile partenere de discuții și inepuizabile surse de inspirație. 
Dar, ca intotdeauna, primul şi ultimul meu lector a fost soția mea, Ann 
Friedman. Nimeni nu a avut o mai bună parteneră de viață şi ea este cea 
căreia îi dedic această carte. 

